
Deşteaptă-te, române! 


Versurile: Andrei Mureşanu Muzica: după Anton Pann 
şi Gheorghe Ucenescu 


Deşteaptă-te, române, din somnul cel de moarte, 
În care te-adânciră barbarii de tirani! 

Acum ori niciodată croieşte-ți altă soartă, 

La care să se-nchine și cruzii tăi duşmani! 


Acum ori niciodată să dăm dovezi la lume 

Că-n aste mâni mai curge un sânge de roman 

Şi că-n a noastre piepturi păstrăm cu fală-un nume, 
Triumfător în lupte, un nume de Traian! 


Priviţi, măreţe umbre, Mihai, Ştefan, Corvine, 
Româna națiune, ai voştri strănepoți, 

Cu braţele armate, cu focul vostru-n vine, 
„Viaţa-n libertate, ori moarte!” strigă toți. 


Preoţi, cu crucea-n frunte! căci oastea e creștină, 
Deviza-i libertate şi scopul ei prea sfânt. 

Murim mai bine-n luptă, cu glorie deplină, 

Decât să fim sclavi iarăşi în vechiul nost” pământ! 

Competenţe vizate: 

* Utilizarea adecvată a tehnicilor de documentare şi cercetare a unei teme. 

+ Formarea unor reprezentări culturale privind evoluţia şi valorile culturii române. 
* Utilizarea achiziţiilor cu accent pe aspectele normative. 

* Utilizarea adecvată a tehnicilor de redactare. 


“ Originea şi evoluţia limbii române 


ORIGINILE ȘI EVOLUȚIA LIMBII ROMÂNE 
Originea şi structura latină a limbii române 


După cucerirea Daciei de către romani, populaţia 
este supusă unui proces de romanizare, favorizat de 
faptul că latinii aveau o cultură scrisă, un corp de 
legi, o administraţie funcţională, în timp ce cultura 
geto-dacă era de tradiție orală. 

Procesul de romanizare are ca rezultat naşterea 
unui popor romanic, vorbind o limbă romanică. 

Retragerea aureliană (271-274), în momentul în 
care populațiile migratoare puneau în pericol 
frontiera Imperiului Roman la nordul Dunării, lasă 
în urmă o limbă romanică. Aceasta evoluează, 
suferind influenţe diverse, şi devine, de-a lungul seco- 
lelor, limba română de astăzi, integrată în marea 


familie a limbilor romanice, alături de franceză, 
italiană, spaniolă, catalană, portugheză, provensală, 
romanșă (retoromană). 

La baza limbilor romanice se află „latina vulgară”, 
limba latină vorbită, diferită de latina clasică, literară, 
cunoscută din texte. 

Latina din care provin limbile romanice și, deci, 
şi româna, era vorbită curent de diferitele categorii 
sociale existente în Imperiul Roman. 

Cu un grad mai mare de libertate, latina vorbită 
era supusă unor permanente schimbări, reflectate în 
numeroase inscripţii descoperite pe teritoriile locuite 
de romani. 


Evoluţia limbii române din limba latină 


Orice limbă evoluează și se modifică în confor- 
mitate cu anumite reguli, care au un caracter gene- 
ral, se manifestă într-o perioadă de timp şi ating mai 
ales forma cuvintelor. 

Enumerăm mai jos câteva dintre cele mai 
importante reguli fonetice de evoluţie: 

1. Consoana / în poziţie intervocalică trece la r. 

lat. filum - fir; gula — gură; solum -— soare 

2. Consoana dublă // devine simplă în contexte ca: 

lat. olla - oală; caballus - cal 

3. Sub acţiunea lui i post pus consoana / dispare: 

lat. filius — fiu 

4. Consoanele s, m, n şi t dispar în poziţie finală: 

lat. filum -— fir (urmând traseul filu - firu - fir); 
caballus — cal (urmând traseul caballu — calu — cal) 

Legile fonetice prin acţiunea cărora cuvintele 
latinești se transformă în cuvinte românești acționează 
deja în secolul al VII-lea, când limba română îşi 
capătă individualitatea. 

Latina vorbită în Dacia s-a numit /atina dunăreană 
sau carpato-dunăreană. 

Cuvintele moștenite din limba latină au pătruns şi 
au dăinuit până astăzi în fondul principal al vocabu- 
larului: 

+ nume ale gradelor de rudenie: mamă, tată, soră, 
frate, cumnat, fiu, fiică etc.; 

+ nume ale zilelor săptămânii și ale lunilor anului: 


luni, marți, ianuarie, februarie etc.; 

+ nume ale principalelor alimente și băuturi: pâine, 
lapte, apă etc.; 

* denumiri specifice religiei creștine: biserică, 
Dumnezeu, cruce, creștin, 

+ denumiri ale diferitelor părţi ale corpului: mână, 
cap, ochi, corp. 

În acelaşi timp, romanii au preluat cuvinte geto- 
dace, care s-au transmis și în limba română: abur, 
brad, brânză, cătun, gușă, mazăre, mânz, mos, țap, 
vizuină etc. 

Însuşindu-și limba latină, geto-dacii au devenit 
bilingvi, adică foloseau atât limba latină, cât şi limba 
proprie. Cu timpul, aceasta din urmă şi-a restrâns sfera 
de utilizare la mediul familial şi apoi a dispărut, dacii 
păstrând unele deprinderi de rostire şi fapte de 
structură gramaticală şi circa o sută de substantive 
comune şi proprii. 

Începând cu secolul al III-lea, pe teritoriul Daciei, 
rămas fără apărarea romană, au venit treptat 
popoarele migratoare, cărora populaţia daco-romană 
nu le-a putut face față, fiind nevoită să se retragă în 
depresiunile munţilor, în locuri mai sigure, unde, cu 
timpul, s-au constituit primele formaţiuni statale, 
numite în Evul Mediu țări. De aici au rămas în limba 
română toponime ca: Ţara Bârsei, Tara Făgărașului, 
Tara Oașului. 

Originea și evoluţia limbii române - 


Româna comună 


Unitatea comunității românești, cu o civilizaţie 
comună, a asigurat unitatea de limbă. Perioada din 
istoria limbii cuprinsă între sec. al V-lea și sec. al 
VII-lea este denumită de specialişti „româna 
comună”, străromâna sau protoromâna, limbă nea- 
testată documentar. Studiul ei se face comparând 
româna de la nordul Dunării, dacoromâna (limba 
vorbită pe teritoriul ţării noastre) cu aspectele dialec- 
tale din sudul Dunării: macedoromâna şi megleno- 
româna. 

Așadar, în secolul al VII-lea, limba vorbită de 
populaţia daco-romană avea o individualitate realizată 
printr-o structură gramaticală stabilă și un vocabular 
fundamental latin. Influențele ulterioare s-au 
manifestat la nivelul vocabularului, structura grama- 
ticală rămânând intactă. Migraţia cea mai importantă, 
cu o influență semnificativă asupra limbii a fost cea 
a slavilor, semnalați pentru prima dată în secolul al 
VI-lea. Slavii, apoi bulgarii, s-au aşezat la sudul 
Dunării. Principala consecință (pentru daco-romani) 
a aşezării triburilor slave şi bulgare în această zonă a 
fost separarea celor două mari graiuri românești: nord- 
dunărean (dacoromân) şi sud-dunărean (macedoro- 
mân sau aromân, istroromân și meglenoromân). 

Datorită legăturilor cu slavii pătrund în limba 
română cuvinte ca: babă, cleşte, cocoș, deal, gât, 
gol, a iubi, lene, muncă, noroc, obraz, prieten, slo- 
bod, a trăi, rime, vorbă etc. Prin influenţă slavă pă- 
trund și termeni bisericeşti: popă, sfânt, vecernie etc. 

De-a lungul vremii, au prins viaţă şi s-au intensi- 
ficat relaţii politice, economice, culturale ale românilor 
mai întâi cu popoarele vecine şi mai târziu cu altele 
îndepărtate. 

Astfel, treptat, au pătruns în vocabularul limbii 
române noi cuvinte, preluate din diferite limbi, ca: 

+ greacă - Ex: (a) aerisi, anapoda, anghinare, anost, 
buzunar, cais, castan, catarg, ieftin, igrasie, zahăr etc. 


Româna 


În secolul al XV-lea româna se reîntâlneşte, prin 
varianta ei cultă, cu toată romanitatea occidentală și suferă 
un proces de relatinizare care a durat aproape un secol. 

Acest proces, condiționat social și cultural, a fost 
posibil datorită omogenității sociale şi unităţii limbii. 

Cuvintele savante pătrunse intens în perioada 
modernă au fost în general adăugate la modele latinești. 


+ germană - Ex: abțibild, agentură, bac, baiț, 
bilanț, blat, cartof, clapă, claviatură, diblu, șlep, 
surub etc. 

+ maghiară - Ex: (a) alcătui, aldămaș, alean, 
arpacaș, bardă, a bănui, cătană, (a) chibzui, chip, 
vamă etc. 

* turcă - Ex: abanos, abitir, acadea, acaret, ageamiu, 
alai, buzdugan, cafea, caldarâm, halva, geam etc. 

+ bulgară - Ex: argat, baniță, blană, bogdaproste, 
borcan, bujor. busuioc, ciudat, căpiță, clean, greblă etc. 

+ sârbo-croată - Ex.: baștină, birt, bleg, boabă, 
bostan, brândușă, (a) buși, cârd, cegă, (a) dăinui etc. 

+ ucraineană - Ex: borş, burlac, calic, ciubotă, 
cușcă, drug, harbuz, hârcă, holtei, horn, hrib etc. 

+ rusă - EX: arendă, armie, balalaică, caracatiță, 
caras, cazac, ceai, colhoz, (a) dospi, gălușcă, izbă etc. 

* franceză - Ex: abajur, abandona, abces, bursă, 
buton, capricios, cabină, caiet, (a) epuiza etc. 

+ italiană - Ex: abate, agenție, armată, asalt, 
asediu, balsam, baston, campion, cartelă, cortină, 


drapel etc. 
+ engleză - Ex: aisberg, barman, bișniță, bluj, com- 
puter, concern, 


container, crenel, 
lider, dispecer etc. 


Michael Astner, 
Caldarâm 


modernă 


În cursul secolului al XIX-lea se realizează 
normele supradialectale ale românei moderne; se 
creează stilurile funcționale, dispar slavonismele, 
turcismele și alte formule învechite, româna devenind 
un instrument perfecționat de expresie. 

Neologizarea latino-romanică priveşte în mod 
deosebit vocabularul și sintaxa. 

“ Originea și evoluţia limbii române 


Limba literară şi necesitatea cultivării ei 


Limba română literară se constituie în a doua 
jumătate a secolului al XVI-lea şi se dezvoltă ulte- 
rior sub forma unor variante literare provinciale, care 
se vor uni într-o limbă literară unitară stabilă în 
secolul al XIX-lea. 

Dezvoltarea culturii a determinat evoluția mode- 
lului de utilizare a limbii. Acest mod de exprimare 
oficială, culturală, ştiinţifică este numit limbă literară 
şi presupune respectarea unor norme de corectitudine 
a pronunţiei, a scrierii, a folosirii cuvintelor în 
contexte potrivite etc. 

Varianta literară a limbii este o sinteză a posibili- 
tăţilor de expresie a limbii naţionale şi se caracteri- 
zează prin existența unui sistem de norme, unanim 
acceptate, care-i conferă unitate și stabilitate, repre- 
zentând aspectul cel mai îngrijit. Știința, cultura, arta 
folosesc limba literară. În școală folosim de asemenea 
limba literară. 

Limba literară nu trebuie confundată cu limba 
literaturii artistice. Aceasta din urmă poate să între- 
buinţeze orice fel de expresii, atât cuvinte din limba 
populară, cât şi cuvinte regionale sau argotice, dacă 
acestea sunt necesare pentru realizarea unui aspect 
al operei literare (a se vedea în acest sens limbajul 
regional folosit de Ion Creangă sau cel argotic, de 


Teme 


1. Selectaţi și scrieți în trei coloane cuvintele de 
origine: geto-dacă, latină, slavă: abur; apă, aprilie; 
babă; brad; brânză; cal; cocoș; creștin; cruce, deal, 
Dumnezeu; fir, fiu; gușă, (a) iubi; muncă; moș; oală; 
obraz; ochi; pâine; popă; prieten; sfânt, slavă; tap, 
vecernie; vineri; vizuină. 

2. Scrieţi formele literare actuale ale cuvintelor 
subliniate din textul următor: 

„Domniei lui Aron Vodă cu cale i-au dzis că au 
fost cumplită că aşe au fost, desfrânată domnia și 
nedireaptă foarte, cât de răul lui, ce era frunte boierilor, 
fugisă mai toţi în Tara Leşască. 

Se sfădea și pre aceale vremi domnii de Ardeal cu 
Crăiia Leşască care de care să cuprindză țara să fie 
supt ascultarea sa.” (Miron Costin, Letopisețul Țării 
Moldovei...) 

Michael Astner, 
Fântâna din faţa bojdeucii lui Creangă 
mahala, utilizat de Caragiale). 

Cultivarea limbii presupune valorificarea vocabu- 
larului, a sensului exact al fiecărui cuvânt, şi folosirea 
lor corectă în contexte potrivite. De asemenea, trebuie 
să fie cunoscute regulile și normele gramaticale care 
trebuie, cu timpul, să devină automatisme. 

A cultiva limba înseamnă a cunoaște resursele ei, 
graiurile, a folosi aspectul popular al limbii în contexte 
potrivite, dar mai ales a întrebuințat corect limba literară. 


3. Citiţi textul următor. Identificaţi arhaismele, cău- 
taţi sensul lor în DEX. Rescrieţi textul cu sinonimele 
care le-au înlocuit în timp. 

„Jăluitorul luă punga și ieși plin de încredere că a 
scăpat numai cu cele douăzeci de rubiele ce dedese 
sameşului; dar se amăgea, căci abia ce ieși din cancelaria 
hătmăniei, fu înconjurat de condicari, logofeţi, iamaci 
şi slujitori.” (N. Filimon, Ciocoii vechi și noi) 

4. Folosind un dicţionar explicativ, identificaţi 
neologismele din textul următor și indicaţi limba din 
care provin: 

„Dar cum? Să mai vorbesc iarăşi despre plastica 
vânătorească a anticilor, cu idealul lor întrupat de 
statua Dianei vânătoriţe, cu expresivele lor basorelie- 
furi cinegetice de pe Arcul lui Constantin, cu picturile 
curioase din mormântul Nasonilor?” (Alexandru 
Odobescu, Pseudo-kynegeticos) 


SSTuniv DE CAZ 


Latinitate și dacism - 


LATINITATE ȘI DACISM: 


CONVERGENȚE ȘI DIVERGENȚE 


I. Letopiseţulu Ţării Moldovei, de când s-au descălecat 
ţara şi de cursul anilor și de viiața domnilor carea scrie 
de la Dragoș Vodă până la Aron Vodă 

Gavril Uric, Evanghelistul Marcu, miniatură 
din Tetraevangheliarul de la 1429 


de Grigore Ureche 


Pentru limba noastră moldovenească 

Aşijderea şi limba noastră din multe limbi ieste adunată şi ne ieste 
amestecat graiul nostru cu al vecinilor de prinprejur, măcară că de la 
Râm ne tragem, şi cu ale lor cuvinte ni-s amestecate. Cum spune și la 
predosloviia Istopisețului celui moldovenescu de toate pre rându: ce 
fiindu țara mai de apoi ca la o slobozenie, de prinprejur venindu și 
discălicându, din limbile lor s-au amestecat a noastră: de la râmleni, 
cele ce zicem latină, pâine, ei zic panis, carne, ei zic caro, găină, ei 
zicu galena, muieria, mulier, fămeia, femina, părinte pater al nostru, 
noster, şi altile multe din limba latinească că de ne-am socoti pre amă- 
runtul, toate cuvintile le-am înțeleage. Așijderea şi de la frânci, noi 
zicem cal, ei zic caval, de la greci straste, ei zic stafas, de la leşi prag, 
ei zic prog, de la turci, m-am căsătorit, de la sârbi cracatiță şi altile 
multe ca acestea din toate limbile, carile nu le putem să le însemnăm 
toate. Şi pentru aceasta să cunoaşte că cum nu-i discălicată ţara de 
oameni așăzați, aşa nici legile, nici tocmeala țării pre obicee bune nu-s 
legate, ci toată direptatea au lăsat pre acel mai mare, ca să o judece și 
ce i-au părut lui, ori bine, ori rău, aceia au fost lege, de unde au luat şi 
voie așa mare şi vârf. Deci cumu-i voia domnului, le caută să le placă 
tuturor, ori cu folos, ori cu paguba ţării, care obicei până astădzi trăieşte. 
(...) 

Rumânii, câți să află lăcuitori la Ţara Ungurească și la Ardeal și la 
Maramoroşu, de la un loc sântu cu moldovenii și toți de la Râm să 
trag. 


(Grigore Ureche, Letopisețul Țării Moldovei, Editura Minerva, Bucureşti, 1987) 


 Convergenţe și divergențe 


II. Dachia cu prilejul răsboiului romanilor 
se deşertă cu totul de lăcuitori 


Cine, fiind cunoscătoriu şi sâmţitoriu de lucrurile 
omeneşti, va socoti măniia cea înflăcărată a romanilor 
asupra dachilor, pentru cele dese ale lor neodihne, 
încurse și prăzi, care cu sălbăticie le făcea în ţările 
împărăției romanilor, şi pentru cumplitele ucideri, 
care nu odată făcuse în leghioanele romane, adrea / 
leghioane întregi prăpădind, carea mânie cu mult mai 
vârtos învăpă€ în piepturile romanilor, în timpul răs- 
boiului, carele supt povaţa lui Traian, avură cu dachii, 
pentru varvarele tirănii ce făcea dachii cu romanii 
cei prinşi în bătălie, despre altă parte, va lua aminte 
la urgiia cea înveninată, carea cocea dachii în ficatul 
lor asupra romanilor, la carea pre urmă se adaose 
frica cea mare ce avea ei de romani, văzându-i acum 
biruitori pre aceia, cătră carii atâta necredință arătase 
mai nainte, fără de a da nădejde de îndreptare cândva, 
şi pre a cărora soții şi fraţi prinşi în răsboiu atâtea 
batjocuri şi tiranii descărcase, cine, zisei, fără 
prejudecare va socoti, lipsește să creadă cum că dachii 
îmbulziți de cunoștința răotăţilor sale celor dăceşti, 
carii au avut timp nu au așteptat să dea faţă cu romanii, 
nice nu au mai rămas nici unii în Dachia, ci precum 
mulți, neputînd scăpa dinaintea romanilor, ei în de ei 
se omorâră, așa aceştea cu mueri şi cu prunci cu tot 
au fugit, precum se și văd în Columna lui Traian, la 
numărul 113 şi 114, fugind întraltă ţeară cu muerile, 
cu pruncii şi cu vitele. 

Din Columna lui Traian, la numărul 20, se vede 
cum în răsboiul cel din tâiu a lui Traian cu dachii, dachii 
cei de prin ţinuturile cele mai de cătră Dunăre, cât văzură 
că au trecut romanii în coace preste Dunăre, fug și se 
trag mai în lontru, în Dachia, şi romanii prădează lăsatele 
lor averi. Cu cât e a mai crede că în răsboiul acest de al 
doile, carele mai cu mănie îl purta romanii, dachii cei 
ce era cu lăcașurile sale mai cătră Dunăre nu au așteptat 
apropiiarea romanilor cătră dânșii, ci toți au fugit și 
s-au tras mai înlontru, în Dachia. Şi aşa iaste a crede, 
după lucrurile omenești: de ce ajungea mai în lontru, în 
Dachiia, întărâtații protivnici romani cu învingătoarele 
sale arme, de aceaia și lăcuitorii dachi cu muerile, / cu 
pruncii şi cu toate ale sale care le putea duce, se mai 
depărta în lontru, în Dachia, de înaintea romanilor, pănă 
când înțelegând de concenirea traiului lor Decheval, şi 

a tuturor armașilor lui, şi cum Decheval și toţi cei mai 
aleși dachi de cât să încapă în mânile romanilor, mai 
bine vrură însuşi a se fermeca pre sine; iară nenumărați 
alții pentru aceaiași pricină mai voiră însuși unii pre 
alţii a se omori de cât a da faţă cu romanii; şi cum romanii 
pre unde ajung, aprind, ucid, robesc şi că nici unul nu 
scapă sau de ucidere sau de robie, înțelegând, zisei, 
acestea dachii şi pătrunzându-le inima, firea lucrurilor 
omenești nu mă lasă a mă îndoi cum că toţi cu mueri și 
cu prunci cu tot au fugit din Dachia şi s-au tras la 
învecinaţii şi priiatenii lor sârmate, carii şi în răsboiu îi 
ajutase pre dachi asupra romanilor, cum se vede în 
Columna lui Traian, la numărul 21. 

Care scăpare a dachilor cu muerile și cu pruncii, 
şi deșertarea a toată Dachia de toată viţa dachilor, cu 
atâta mai cu îndămână se putu împlini, că romanii, 
cu cât mai tare fierbea sângele în ei, ca cu totul să 
desrădăcineze și să prăpădească viţa rumpătorilor de 
păituire şi pururea neodihniţilor dachi, cu atâta mai 
pre încetu şi mai pre îndelete purtară răsboiul acesta. 
De unde, tocma avură timp cei rămași ai dachilor cu 
muerile și cu pruncii a fugi din Dachia şi a lăsa Dachia 
de sine, deșartă. Ba, celor mai mulți dintră rămașii 
dachi, cu atâta mai îndămânată le era scăparea de 
armele romanilor, că bătăliile răsboiului acestuia fură 
numai în Bănatul ținutului Timişoarei, în Ţara 
Românească din coace de Olt, și în Ardeal pănă la 
Haţeg, unde pierdură toată puterea dachii de a se mai 
oști cu romanii, și cu totul fură conceniți. 


(Petru Maior, Istoria pentru începutul românilor în Dacia, 1812, 
Editura Albatros, vol. I, 1970) 

Aşezare romană — sit arheologic, Deva, jud. Hunedoara 

Latinitate și dacism 


DDineţii de esptorane a tectelon (1) 


1. Citiţi fragmentele reproduse din Letopisețul 
Țării Moldovei... de Grigore Ureche. Care este ideea 
centrală ce se desprinde din aceste fragmente? 


2. Letopisețul Ţării Moldovei... a fost redactat, 
după toate probabilitățile, între 1642 şi 1647. Care 
credeţi că erau motivațiile cronicarului în redactarea 
acestei opere? 


3. Comparaţi etimologiile identificate de Ureche 
cu informaţiile oferite în capitolul „Originea şi 
evoluţia limbii române”. Ce concluzie s-ar putea 
trage din această comparaţie? 

4. Comparaţi etimologiile latinești identificate de 
Grigore Ureche cu cele dintr-un Dicționar latin- 
român. Cât de aproape este cronicarul de adevăr? 


știce şi istorice 


Problema originii poporului român şi a limbii 
române este una dintre cele mai vechi şi mai 
constante teme ale istoriografiei noastre. Indiferent 
că este ideologizat sau nu, că primește dimensiuni 
mitologizante sau nu, faptul este firesc şi ţine de un 
discurs al legitimării: „Orice comunitate, de la trib 
până la națiunea modernă, se legitimează prin 
recursul la origini. În toate timpurile şi în toate 
culturile, acestea sunt puternic valorizate şi fără 
încetare rememorate şi comemorate. Nimic nu este 
mai actual, mai ideologizat decât un trecut. Miturile 
fondatoare condensează însăşi conştiinţa umanităţii.” 
(Lucian Boia, Istorie şi mit în conștiința românească, 
Ed. Humanitas, Bucureşti, 1997, p. 127). 

După cum se poate constata, din chiar primele 
două fragmente reproduse, tema originilor noastre 
apare încă de la primii cronicari. Celebra frază a lui 
Grigore Ureche (1590-1647) — „Românii, câţi se află 
lăcuitori la Ţara Ungurească și la Ardeal şi la 
Maramoroşu de la un loc sântu cu moldovenii și toţi 
de la Râm să trag” — este în acest sens emblematică. 
Nu numai pentru originea noastră romană sau pentru 
ideea unităţii noastre etnice, ci şi pentru ceea ce Lucian 
Boia (op. cit., p. 129) numește mitul fondator roman. 
Demersurile lui Ureche vor fi continuate şi de alți 
cronicari şi, mai elaborat, de Dimitrie Cantemir. La 
Miron Costin, de pildă, atât în Letopisețul Țării 

5. Citiţi, în continuare, capitolul intitulat „Dachia 
cu prilejul răsboiului romanilor se deșertă cu totul 
de lăcuitori” din Istoria pentru începutul românilor 
în Dacia de Petru Maior. Încercaţi să rezumaţi frag- 
mentul. 


6. Care este, în linii mari, teza lui Petru Maior 
privind originea poporului român? 

7. Identificaţi diferenţa/diferenţele dintre această 
teză și cunoștințele pe care le aveţi de la lecţiile de 
istorie. 


8. Care sunt argumentele pe care autorul le aduce 
în sprijinul ideii sale? Sunt ele valabile? 


Moldovei, cât, mai ales, în De neamul moldovenilor, 
tema etnogenezei poporului român capătă accente 
polemice. El combate cu vehemenţă „basnele” 
interpolatorilor Simeon Dascălul și Misail Călugărul 
(aceştia interveniseră în cronica lui Grigore Ureche, 
afirmând că moldovenii ar proveni din tâlharii de la 
Roma exilați pe teritoriul Daciei). Oferă, totodată, 
etimologia latină a 87 de cuvinte românești şi aduce, 
în sprijinul afirmării originii romane a poporului 
român, pe lângă argumente lingvistice, şi argumente 
arheologice, etnografice şi folclorice. Pentru Dimitrie 
Cantemir, spirit enciclopedic, cu o viziune univer- 
salistă asupra istoriei, originea romană a poporului 
român este, de asemenea, indiscutabilă. Mai mult 
decât atât, în Hronicul vechimei a romano-moldo- 
vlahilor, el afirmă nu numai că românii se trag din 
romani, dar aceştia la rândul lor ar descinde din 
Aeneas, ceea ce „împinge” originea noastră şi mai 
departe în timp. 

Semnificativ, deci, la aceşti umaniști ar fi puritatea 
originii romane a poporului român (excepţie face 
stolnicul Constantin Cantacuzino, care pare să facă 
unele concesii ideii de „amestec daco-român” — v. 
L. Boia, op. cit.). Ideea purității se va radicaliza la 
învățații Școlii Ardelene: Samuil Micu, Gheorghe 
Șincai şi, mai ales, Petru Maior. După cum se vede, 
din chiar fragmentul reprodus din Istoria pentru 

* Convergenţe şi divergențe 

începutul românilor în Dacia, în opinia acestuia din 
urmă, în timpul celor două războaie daco-romane din 
anii 101-102 și 105-106, dacii ar fi fost exterminați, 
iar pământul Daciei pustiit. Războaiele fiind de o 
extremă violență, cei care au scăpat, totuși, din faţa 
romanilor „ei în de ei se omorâră”, iar alţii „cu mueri 
şi cu prunci cu toţi au fugit din Dachia şi s-au tras la 
învecinaţii și priiatenii lor sârmate”. Într-un alt capi- 
tol, Petru Maior infirmă şi teza căsătoriilor dintre 
romani şi „muerile dache”: „Ca să nu zâc nemica 
despre aceaia că însăși strălucirea sângelui roman încă 
destul era a împiedica pe romani ca să nu se 
căsătorească cu unele varvâre cum era muerile dache. 
Ba nici acel cunoscut lucru să nu-l aduc aminte, că 
la romani era ocară a să căsători cu mueri de alt neam, 
adecă cu care nu sunt romane. De aciia iaste că şi 
astăzi oamenii poporului românesc atâta se feresc de 
a se căsători cu mueri care nu sunt române, cât foarte 
rari sunt între ei acele întâmplări, ca român să-şi ia 
muere de altă limbă.” 

Sunt teze, evident, exagerate, cum sub semnul 


exagerării stă întregul purism latinist al Şcolii 
Ardelene. El are însă o justificare polemică: dorința 
de a demonta opiniile unor cărturari contemporani 
precum Eder, Sulzer și Engel, care infirmau virulent 
(situându-se la extrema cealaltă) ideea originii romane 
a poporului român, susținută de învățații ardeleni în 
Supplex Libellus Valachorum, ca argument în 
obţinerea unor drepturi politice. 

Viziunea lingvistică este, previzibil, complemen- 
tară viziunii privind originea etnică: limba română 
este în opinia învățaţilor Şcolii Ardelene exclusiv 
limbă de origine latină. Există, totuşi, o diferenţă 
importantă între Petru Maior şi Gheorghe Șincai ori 
Samuel Micu: dacă aceștia doi din urmă credeau că 
limba română își are originea în latina cultă, Petru 
Maior consideră că originea limbii române se află în 
latina populară. 

Tendinţele Școlii Ardelene vor continua, cu noi 
exagerări, în secolul al XIX-lea (Simion Bărnuţiu, 
August Treboniu Laurian, |. Massim), iar contrareac- 
ţiile nu vor întârzia să apară. 


III. Perit-au dacii? 


Cele multe gloate aşezate de Traian în cucerita Dacie 
au fost, în cea mai mare parte, alcătuite (precum o voi 
arăta și în paragraful atingător de inscripţiuni) din felurite 
popoare barbare, supuse Romei. Adevăraţii romani 
puteau intra doară ca o mică parte în întregimea unor 
aşa gloate. Cele singure semne de unire, între niște 
strânsături atât de dezbinate, fură Aquila Romei, de 
carea toţi trebuiau deopotrivă să asculte, și limba latină, 
ce toți trebuiau să o vorbească, perfas et nefas, pentru a 
se putea înțelege, împrumutat. [...] 


Prietenii lui Adrian, zice Eutropiu, l-au oprit de a 
scoate legiunile așezate în Dacia, pentru a nu se lăsa 
astfel acei mulți supuşi romani de acolo în voia 
barbarilor, „ne multi cives Romani barbara trade- 
rentur”. Cea mai firească întrebare e dacă barbarii 
despre cari se vorbește în acest fras au fost lăuntrici 
ori din afară? [...] Totul arată că Eutropiu vorbeşte 
despre dușmani lăuntrici. De ni vom aduce aminte 
pasagiul din Dion Casiu, cercetat în paragraful al 3-lea, 
şi unde se vede cât de primejdioşi erau pentru 

Roma barbarii daci rămaşi în Dacia, după cucerirea ei 
de Traian, vom recunoaşte că zicerea lui Eutropiu 
trebuie tradusă: „Prietenii lui Adrian se temeau de a se 
lăsa coloniști romani în voia dacilor”. Dion Casiu 
lămureşte pe Eutropiu, care, fără o așa lămurire, ar 
rămâne, în cazul de față, mai întunecos decât cei mai 
întunecoşi din proroci, însă, chiar de n-am avea în mână 
mărturisirea lui Dion Casiu, şi tot n-ar fi mai puţin 
vederat din însăşi alcătuirea frazului că Eutropiu, sub 
numele de barbari, vorbește anume despre dacii așezați 
în Dacia. Să fi fost Dacia locuită numa de cetăţeni 
romani, cuvântul „mulţi” ar fi de prisos, fiind de ajuns 
atunci de a se zice simplicimintre „ne cives Romani 
barbaris traderentur”. Acest „mulţi” arată în un chip 
neînlăturăcios că „cives romani” nu făceau decât o parte 
din împoporarea Daciei. [...] 


După toate disluşirile câte le-am făcut, să înfăţișez 
acum tălmăcirea vestitului pasagiu în toată întregimea 
sa: „Cucerita Dacie fiind împuţinată de bărbaţi prin 
îndelungatul război al lui Decebal, Traian așeza în 


ea, prin orașe și prin sate, mai multe gloate de oameni 
aduşi din toate părţile Imperiului roman; de aceea, 
când Adrian, din pizma slavei înaintaşului său, după 
ce puse marginea împărăției pe Eufrat (rechemând 
legiunile din Asiria, Mesopotamia şi Armenia, trei 
provincii adause de cătră Traian, a voit să scoată oștile 
şi din Dacia, el fu oprit de prietenii 
săi, spre a nu se lăsa cei mulți romani 
în voia dacilor”. Acesta este înţelesul 
cel nestrâmbătăţit al părerii lui Eutro- 
piu, pe carele, totuşi, precum am spus 
mai sus, sunt departe de a-l socoti de 
martur în privirea lui Traian şi a daci- 
lor, ba nici am nevoie de asemene. 
Ceea ce am vrut să vădesc este că doc- 
torii ardeleni*, pentru cari acest scri- 
itor a fost singura nădejde de ispravă, 
nu l-au înțeles; că el e până şi contrar 
teoriei lor; că ei, prin urmare, se sprijin 
pe nimica. Însă, chiar dacă Eutropiu 
ar şi fi prin vro minune întocma cumu- 
| doresc zișii doctori ardeleni, şi atunci 
încă ce ar putea un abreviator din suta 
a 4-a în alăturare cu un șir de scriitori 
contimpurii împregiurărilor?! Mă folo- 
sesc de a putea răspunde aci la oare- 
cari învinovăţiri din partea unor lim- 
buţi. Dupre chibzuinţă lor, toată oste- 
neala mea întru descoperirea adevăratului punct de 
purcedere al istoriei române ar fi o faptă antinăciu- 
nariă. Ei se vânzolesc până şi a presupune în mine 
planuri diabolice, niște planuri cari, de aş şti că vor 
putea vreodată a se furişa în gândul meu, mi-aș tăia 
limba şi mânele pentru ca urâta cugetare să rămână 
stearpă, fără putere de a ieşi afară prin scriere sau 

Latinitate și dacism 
prin grai. 

Răspunsul meu pentru astă întâie dată va fi scurt. 
Voi să dovedesc că naționalitatea noastră s-a format 
din câteva eleminte, din cari nici unul n-a fost 
predomnitor. Voi să dovedesc că firea acestor 
eleminte şi chipul contopirei în un singur ce au făcut 

Jacobo Castaldo, Romaniae Vicinarumque Regionum, uti Bulgariae, Walachiae, Syrfiae 
etc. descriptio: Descrierea Romaniei — numită odinioară Tracia şi regiunile învecinate, 
ca Bulgaria, Valahia, Serbia etc., Anvers, 1584. 


ca noi să fim o viţă neatârnată, o compoziţiune chi- 
mică, fie-mi iertat cuvântul, ale cărei însușiri de acum 
sunt de istov deosebire de însușirile fieștecărie părți 
constitutive din cele ce s-au fost dintru-nceput in- 
trodus în ea... 


(reprodus în B.P. Hasdeu, Scrieri istorice, vol. 1, Editura Albatros, 
Bucureşti, 1973 apărut iniţial în Foițe de istorie și literatură, 1860) 


IV. Revolta fondului nostru nelatin 


Un prieten îmi vorbea despre înrâurirea slavă 
asupra literaturii noastre; închinător îndârjit la altarul 
latinităţii — clare şi măsurate — el nu îngăduia nici cea 
mai mică alterare sau spălăcire a acesteia prin 
„maximalismul slav” [...]. În entuziasmul de o clipă 
al învierii — sunt foarte mulţi cei ce împărtăşesc 


* Istoricii ardeleni susținători ai purității latine. 

exclusivismul latin, care cu fineţea lui Anatole France 
nu vede în opera lui Dostoievski decât o monstruoasă 
ciudățenie. 

Se exagerează. Și nu înţelegem de ce. Acest 
orgoliu al latinităţii noastre e moștenirea unor vremuri 
când a trebuit să suferim râsul batjocoritor al 

Convergenţe şi divergențe 
vecinilor, care cu orice preţ ne voiau subjugați. Azi e 
lipsit de bun simţ. Vorbim despre spiritul culturii 
noastre; vrem să fim numai atât: latini — limpezi, 
raționali, cumpătaţi, iubitori de formă, clasici — dar 
vrând-nevrând suntem mai mult. Însemnatul procent 
de sânge slav şi trac, ce clocoteşte în fiinţa noastră, 
constituie pretextul unei probleme, care ar trebui pusă 
cu mai multă îndrăzneală. Tinereţea ne îndemană să 
turburăm idealul lesnicios idealul lesnicios al celor 
mulți îngâmfaţi, aruncându-le în suflete o îndoială. 
Să ni se ierte tinereţea. Se va zice că spunem mituri. 
Ei bine; numiţi-le basme. Avem însă convingerea că 
adevărul trebuie să fie expresiv — și că miturile sunt 
prin urmare mai adevărate decât realitatea. 
Cunoaştem experimentul încrucișării unei flori 
albe cu o floare roșie a aceleiași varietăţi. Biologii 
vorbesc despre aşa numitele dominante. Ce înseamnă 
cuvântul acesta? Ca în generaţiile nouă ce să nasc 
din împreunarea celor două flori — insurile uneia din 
ele sunt stăpânitoare; bunăoară cele mai multe vor fi 
albe. S-a dovedit însă că din când în când cu 
oareșcare ciudată regularitate reapar şi însuşirile cu- 
rate ale celeilalte flori. E o izbucnire din mister, când 
nici nu te aştepţi. Vechile însuşiri le-ai crezut pierdute 
pentru întotdeauna, ele se afirmă totuşi din timp în 
timp în toată splendoarea lor trecută. Într-o îndepărtată 
analogie cu experimentul acesta biologic — atât de 
convingător în simplitatea sa — se poate spune că în 
spiritul românesc e dominantă latinitatea, liniştită şi 
prin excelență culturală. Avem însă şi un bogat fond 
slavo-trac, exuberant şi vital, care oricât ne-am îm- 
potrivi, se desprinde uneori din corola necunoscutului 
răsărind puternic în conştiinţe. Simetria şi armonia 
latină ne e adeseori sfârtecată de furtuna care fulgeră 
molcom în adâncimile oarecum metafizice ale 
sufletului românesc. 


E o revoltă a fondului nostru nelatin. Nu e lucru 
nou: suntem morminte vii ale strămoşilor. Între ei sunt 
de aceia pe care îi ocrotim şi-i îmbrățișăm cu toată 
căldura, din motive istorice şi politice; dar avem și 
strămoși pe cari îi tratăm ca pe niste copii vitregi ai 
noștri. Atitudine lipsită de înţelepciune, deoarece cu 
cât îi ţinem mai mult în frâul întunericului, cu atât 
răscoala lor va fi mai aspră, mai tumultoasă — putând 
să devină fatală „privilegiaţilor” de astăzi. Istoria 
noastră se proiectează mai mult în viitor decât în 
trecut. E bine să ne dăm seama de puterile potenţiale 

care ne zac în suflete — vulcani în fundul mărilor. De 
ce să ne mărginim numai la un ideal cultural latin, 
care nu e croit în asemănare desăvârșită cu firea 
noastră mult mai bogată. Să ne siluim propria natură 
— un aluat în care se dospesc atâtea virtualităţi? Să ne 
ucidem corsetându-ne într-o formulă de claritate 


Nicolae Grigorescu, Biserica din sat 


latină, când cuprindem în plus atâtea alte posibilităţi 
de dezvoltare? Întrebarea va neliniști multe inimi. Din 
partea noastră, ne bucură când auzim câte un chiot 
ridicat din acel subconştient barbar, care nu place 
deloc unora. Așa cum o înțelegem noi — într-adevăr 
nu ne-ar strica puţină barbarie. Dacă privim în jur 
sau în trecut, întâlnim o apariţie simbolică: Hasdeu — 
misticul: un mare îndemn pentru viitor. 

Cunoscutul ritm de linişte și de furtună, de măsură 
şi de exuberanţă, ce-l găsim în viaţa altor popoare se 
lămureşte mai mult prin logica inerentă istoriei, prin 
alternarea de teze și antiteze, cum le-a determinat un 
Hegel bunăoară. Același ritm are la noi rădăcini cu 
mult mai adânci în însuşiri temeinice de rasă. 
Deosebirea aceasta ne îngăduie frumoase perspecti- 
ve istorice. 


Cei ce aparțin trecutului cu pozitivismul lor sec 
sau neastâmpărat vor mormăi în barba lor apostolică: 
e un romantic. Ca să nu le las nici o îndoială, mărturi- 
sesc: un romantic? — într-un singur înţeles, da. Şi 
anume întrucât am convingerea că adevărul trebuie 
să fie expresiv şi că miturile sunt prin urmare mai 
adevărate decât realitatea. 


(Gândirea, I, 1921, nr. 10, pp. 181-182, reprodus după L. Blaga, 
Ceasornicul de nisip, Ed. Dacia, Cluj, 1973) 


Latinitate și dacism 


Ditel Ul de explotae a teztelot (ID) 


1. Citiţi articolul „Perit-au dacii?” de B.P. Hasdeu. 
Care ar fi semnificaţia interogației din titlu? 

2. Cu cine polemizează autorul? Cine este 
desemnat prin sintagma „doctorii ardeleni”? 

3. Care este obiectul polemicii sale? Cum își 
argumentează punctul de vedere? 

4. Care este concluzia studiului „Perit-au dacii?” 

5. Citiţi articolul „Revolta fondului nostru nelatin” 
de L. Blaga. Care este „obiectul” reabilitării blagiene? 

6. Când şi de ce a fost justificat „orgoliul latinităţii 


Ca o contrareacţie la purismul latinist al Şcolii 
Ardelene, în a doua jumătate a secolului al XIX-lea 
începe să se manifeste fenomenul de reabilitare şi a 
originii dace a poporului român, într-o tentativă de 
realizare a „dificilei sinteze” daco-romane (cf. L. 
Boia, op. cit.). 

O reelaborare a originilor şi, deci, a temei dacice 
ar putea avea ca punct iniţial textul unui poet: 
„Balada Dochiei”, scrisă de Gheorghe Asachi în 
1838, după călătoria la muntele Pion (Ceahlău), în 
fapt o valorificare poetică a unor legende populare. 
A doua jumătate a secolului al XIX-lea, prin 
contribuţii nu numai istoriografice, ci și literare, unele 
pertinente, altele nefondate ştiinţific, avea să ree- 
chilibreze balanţa și nu de puţine ori s-o încline în 
favoarea mitului dacic, într-o tentativă de legitimare 
a unei identități cu vechime considerabilă în timp 
sau ca o formă de propensiune spre un imaginar 
regresiv, specific romantismului. Astfel, în 1857, I.C. 
Brătianu, într-o suită de articole intitulate „Studii 
istorice asupra originilor naţionalităţii noastre”, publi- 
cate în ziarul Românul, vorbeşte de o întreită origine 
a poporului român: traci, celți și romani, pentru a 
conchide apoteotic: „Suntem de trei ori mai tari şi 
mai puternici” (apud L. Boia, op. cit., p. 137). Un 
adversar redutabil al școlii latiniste este însă, în secolul 
romantic, B.P. Hasdeu în câteva lucrări, unele cu 
vădit caracter polemic: Perit-au dacii? (1860), Istoria 
critică a românilor (1873) şi în introducerea la volu- 
mul al III-lea din Frymologicum Magnum Romaniae 
(vol. I-IV, 1886-1898). El vorbește de o suprapunere 
succesivă de straturi în Peninsula Balcanică (pelasgi, 

noastre”? Mai are el vreo justificare în prezentul la 
care se referă Blaga? 

7. Articolul are o structură antitetică. Descrieţi cele 
două „câmpuri antitetice” evidenţiate de text. 

8. Cum își construiește autorul argumentele în 
reabilitarea „fondului nostru nelatin”? 

9. Citiţi la alegere, poemul „Rugăciunea unui Dac” 
sau fragmentul „dacic” din „Memento mori” de 
M. Eminescu. Analizaţi viziunea eminesciană asupra 
Daciei. 


traci, romani şi slavi) şi de absenţa predominării unui 
anumit element în constituirea „naţionalităţii 
noastre”. Tot el rămâne celebru prin identificarea a 
84 de cuvinte din fondul dac şi a 15 toponime. Cezar 
Bolliac, A.D. Xenopol şi Grigore Tocilescu sunt, de 
asemenea, câteva exemple în procesul de reechili- 
brare a cercetării originilor. 

Proiectul dacic eminescian, relevat de câteva din 
textele sale poetice sau dramatice, unele finalizate, 
altele nu (Rugăciunea unui dac, Memento mori, 
Sarmis, Decebal etc.) configurează, pentru secolul 
al XIX-lea, procesul de reechilibrare stilistică a pro- 
blemei. În termenii Ioanei Em. Petrescu, aceste texte 
ţin de vârsta mitică a istoriei naționale, conturată de 
imaginarul eminescian. Astfel, dacă în Memento 
mori, amplu poem al succesiunii civilizaţiilor spre 
un scop necunoscut, marile civilizaţii (asiro-babilo- 
niană, egipteană, palestiniană, greacă etc.) sunt 
supuse unei dialectici a măririi și decăderii, Dacia 
lui Zamolxe se păstrează într-o vârstă mitică, edenică, 
într-un regim al atemporalităţii. În schimb, în 
Rugăciunea unui dac se produce, prin recursul la o 
„lirică a măştilor”, o actualizare modernă a mitului, 
de vreme ce asistăm la discursul unui dac ce 
gândește... schopenhauerian. 

Dacă procesul de reechilibrare este — în pofida 
aspectelor discutabile ale unora dintre textele auto- 
rilor citați — cât se poate de firesc, nu la fel de fireşti 
sunt tentativele de mitizare radicală, uneori delirantă, 
a temei civilizaţiei dacice şi care va iniţia un curent 
marcant de „patologie” a cercetării, curent care va 
reveni cu intermitențe și în secolul al XX-lea şi chiar 

“ Convergenţe şi divergențe 

la începutul celui de-al III-lea mileniu. Un asemenea 
text este Dacia preistorică de Nicolae Densuşianu, 
lucrare apărută postum, în 1913, şi considerată de 
Vasile Pîrvan un „roman fantastic”. Densuşianu — 
arată L. Boia (op. cit., p. 148) — „reconstituie istoria 
unui presupus „imperiu pelasgic” care, pornind din 
Dacia, cu 6 000 de ani î.Hr., ar fi ajuns, sub doi mari 
suverani, Uran și Saturn, să cuprindă Europa, Medi- 
terana, Egiptul şi Africa de Nord şi o bună parte a 
Asiei. Replica preistorică a României reunise în jurul 
său un imperiu universal, cu siguranță cel mai mare 
din câte au existat vreodată. De aici, de la Dunăre şi 
Carpaţi, s-a revărsat civilizația asupra celeilalte părți 
ale lumii. De aici au pornit spre Italia și strămoşii 
romanilor. Limba dacă şi limba latină nu sunt decât 
dialecte ale aceleiași limbi...” 

Perioada interbelică, recunoscută prin ciocnirile 
ei ideologice, va oscila și în privinţa temei dacice 
între viziunile echilibrate de tip Vasile Pîrvan (Getica. 
O protoistorie a Daciei, 1926) ori C.G. Giurescu 
(Istoria românilor, 1935) şi viziunile exaltate, 
extremiste de tip N. Portocală (Din preistoria Daciei 
și a vechilor civilizațiuni, 1932), Marin Bărbulescu- 
Dacu (Originea daco-tracă a limbii române, 1936) 
sau loan Alexandru Brătescu- Voineşti (Originea 
neamului românesc și a limbii noastre, 1942). Se 
ajunge, aşadar, de la „purismul” latin al Şcolii 
Ardelene la un „purism” de sens contrar, purismul 


Rona 


Lucian Boia, Istorie și mit în conștiința romă- 
nească, Ed. Humanitas, București, 1997 (ediţia a II-a, 
Ed. Humanitas, București, 2000); 

*** Cronicari moldoveni, Antologie, introducere, 
comentarii, dosare critice, glosar şi bibliografie de 
Dan Horia Mazilu, Ed. Humanitas, București, 1997; 

Petru Maior, Istoria pentru începutul românilor 
în Dacia, Ed. Albatros, Bucureşti, 1970; 

*** Scoala Ardeleană, vol. I-II, Ediţie critică, 
note, bibliografie și glosar de Florea Fugariu, Ed. 
Minerva, Bucureşti, 1983; 

Ovidiu Babu-Buznea, Dacii în conștiința roman- 
ticilor noștri. Schiță la o istorie a dacismului, Ed. 
Minerva, Bucureşti, 1979; 

Lucian Blaga, „Revolta fondului nostru nelatin”, 
în Gândirea, |, 1921, nr. 10, p. 181-182; 

dac, iniţiat de N. Densuşianu şi continuat de 
mitizările interbelice. 

Pentru un echilibru spiritual şi metafizic al 
componentelor pledează și Lucian Blaga, într-o 
tentativă de reabilitare a fondului traco-slav al 
sufletului românesc, deseori reprimat, în „Revolta 
fondului nostru nelatin”, publicat în revista Gândirea, 
în 1921. Zamolxe ca mit central apare în piesa 
omonimă publicată în 1921 de același Lucian Blaga 
ori în texte de Mircea Eliade (Los Rumanos. Breviario 
historica, Madrid, 1943, „De la Zalmoxis la Genghis- 
Khan”, 1970), ca şi — indirect, prin personajul 
Kesarion Breb — în romanul Creanga de aur al lui 
Mihail Sadoveanu (1933). 

Perioada de după al doilea război mondial, în afara 
unor elemente de continuitate, va adăuga o pregnantă 
componentă ideologică naţional-comunistă (de tipul 
celei existente în documentele de partid, dar şi într-o 
întreagă direcţie iniţiată de Iosif Constantin Drăgan 
prin lucrarea Noi, tracii, 1976), ca şi una mitizant- 
exaltantă, reprezentată de cercul lui Napoleon 
Săvescu. 

Atâta timp cât componenta dacică este tratată 
echilibrat, ca un element constitutiv al genezei 
poporului român, ea are legitimitate ştiinţifică. În 
momentul în care ea este manipulată ideologic şi ia 
forme delirante, fără acoperire ştiinţifică, dacismul 
devine una din ipostazele protocronismului. 


loan G. Coman, Scriitori bisericești din epoca 
străromână, Ed. Institutului Biblic și de Misiune 
Ortodoxă al BOR, Bucureşti, 1979; 

Nicolae Densuşianu, Dacia preistorică, 1913; Ed. 
Arhetip, București, 2002; 

Iosif Constantin Drăgan, Noi, tracii, 1976; 

B.P. Hasdeu, „Perit-au dacii?” (1860), în Scrieri 
istorice, vol. I, Ed. Albatros, Bucureşti, 1973; 

Vasile Lovinescu, Dacia hiperboreană, 1936- 
1937, Ed. Rosmarin, Bucureşti, 1996; 

Vasile Pîrvan, Getica. O protoistorie a Daciei, 
1926, Ed. Meridiane, București, 1982; 

*** Rohonczi Codex, Descifrare, transcriere şi 
traducere de Viorica Enăchiuc, Alcor Edimpex SRL, 
Bucureşti, 2002. 

Normă lingvistică. Normă literară 


„Norma lingvistică este un sistem de reguli/instruc- 
țiuni care priveşte, din mai multe puncte de vedere, uzajul 
unei limbi date. Norma lingvistică implică existenţa unor 
forme prohibite şi constituie obiectul gramaticii propriu- 
zise şi al gramaticii normative. Limba are un caracter 
normat prin însăşi structura ei, iar norma poate fi 
echivalentă, după unii autori, cu însăși structura limbii. 
Norma lingvistică înregistrează o stare de fapt /a un 
moment dat (aspectul sincronic;), iar istoria ei se constituie, 
în diacronie, dintr-o succesiune de stadii sincronice. 
Norma lingvistică priveşte toate nivelurile limbii: 


O norma fonetică — înregistrată în dicţio- 
narele ortografice şi ortoepice; 

O norma morfo-sintactică — înregistrată 
în gramatici; 

O norma lexicală — înregistrată în dicţio- 


. . » 
narele explicative. 


(apud. Angela Bidu-Vrînceanu, Cristina Călăraşu, Liliana 
Ionescu Ruxăndoiu, Mihaela Mancaș, Gabriela Pană 
Dindelegan, Dicţionar de științe ale limbii, Ed. Nemira, Buc., 
2001, p. 350-351) 


„Norma literară: expresie convenţională, la nive- 
lul limbii literare, a unui anumit uzaj lingvistic domi- 
nant, impusă — cu o forță coercitivă mai mare sau mai 
mică — oamenilor de cultură aparținând unei anumite 
comunităţi, atunci când redactează un text. În timp ce 
norma lingvistică înregistrează modul «cum se spune», 
norma literară arată «cum trebuie să se spună»; având 
în oarecare măsură caracter coercitiv, norma literară 
exercită o anumită presiune asupra vorbitorilor sau a 


1. Arătaţi modul de despărţire la capăt de rând a 
următoarelor cuvinte: dezobișnui, binoclu, preîntâm- 
pina, analfabet, coexista; 


B. Probleme de morfologie: 

1. Substantivul 

O DOOM (2) recomandă următoarele forme de 
plural: anacoluturi, algoritmuri, aragaze, canale, 
fundaluri, jobene, luntri, monologuri, pardesie, 
recensăminte, remarci etc. 


celor care o utilizează în scris” (op. cit., p. 351). 
Reguli prevăzute de noul Dicţionar Ortografic, 
Ortoepic şi Morfologic* (ediţia a II-a), Editura 
Univers Enciclopedic, Buc., 2005 (prezentare 
selectivă). Aplicaţii. 
A. Fonetică şi fonologie: 


O Despărțirea cuvintelor la capăt de rând: sunt 
posibile două modalități de despărțire a cuvintelor la 
capăt de rând: fie pe baza pronunțării, fie pe baza 
structurii morfologice a cuvintelor. De ex.: i-ne-gal, 
i-na-bil, a-nor-ga-nic etc. sau in-e-gal, in-a-bil, an- 
or-ga-nic; regula obligatorie şi generală a despărțirii 
cuvintelor la capăt de rând, valabilă pentru ambele 
modalităţi, este interdicția de a lăsa la sfârşit sau 
început de rând o secvenţă care nu este silabă; 


e Probleme de accent. În funcţie de uzul literar 
actual, normele actuale 
recomandă o singură ac- 
centuare la cuvinte pre- 
cum: adică, aripă, avă- 
rie, butelie, caracter, că- 
lugăriță, doctoriță, dumi- 
nică, fenomen, ianuărie, 
lozincă, miros, regizor, 
sever, şervet, unic etc. 
(după cum se poate ob- 
serva, DOOM [2] reco- 
mandă, în cazul unora 
dintre cuvinte, o altă accen- 
tuare faţă de DOOM [1]). 


Michael Astner, 
„Norma ” singurătăţii 


2. Indicaţi accentul corect: simbol, preceptor, 
scrutin, prevedere, editor, caracter, prematur, fe- 
bruarie. 


O Se admite o singură formă de plural la unele 
substantive feminine (monede, gagici, poieni, ţigănci) 
şi neutre (chibrituri; seminare, nu seminarii) etc. 

O La substantivul împrumutat din engleză mass- 


* În DOOM (2), modificările faţă de DOOM (1) sunt marcate prin semnul !, plasat înaintea unor cuvinte-titlu sau a unor reguli; această unitate 
de învăţare se bazează şi pe o selecţie operată şi la http://forum.portal.edu.ro. 

media, se admite folosirea lui ca feminin singular (mass- 
media actuală), cu genitiv-dativul articulat mass-mediei 
(rolul mass-mediei); până acum, se admitea numai 
forma invariabilă de plural neutru (mass-media au avut 
un rol important..., rolul mass-media). 


2. Articolul 

O Articolul hotărât enclitic (singular și plural) se 
leagă cu cratimă: 

— în împrumuturile a căror finală prezintă deosebiri 
între scriere și pronunțare: acquis-ul, bleu-ul, show-ul; 

— în împrumuturile care au finale grafice neobiş- 
nuite la cuvintele vechi din limba română: dandy-ul, 
dandy-i, gay-ul, 
gay-i, hippy-ul, 
hippy-i, party-ul, 
playboy-ul, play- 
boy-i, story-ul. 

O Se recoman- 
dă atașarea fără 
cratimă a articolu- 
lui la împrumutu- 
rile care se termină 
în litere din alfabe- 
tul limbii române 
pronunțate ca în 
limba română: 
boardul,  clickul, 
gadgetul, itemul, 
trendul, week-endul. 


Michael Astner, Un dandy modern 


1. Indicaţi forma corectă de plural a următoarelor 
substantive: credință, caracteristică, plajă, vină, 
coală, noră, manta, ghiseu, adaos, hotel, ibric, 
simbol, defileu, aerodrom, mormânt. 

2. Indicaţi formele corecte de genitiv-dativ ale 
aceloraşi substantive. 

3. Alegeţi forma corectă: ironia soartei/ironia 
sorții; prețul ouălelor/preţul ouălor; casa bunicii/casa 
bunicăi; pânza corabiei/pânza corăbiei; frumuseţea 
țărăncii/frumuseţea fărancei. 

4. Alegeţi forma corectă: 

a) Opiniile liberului cugetător/liber-cugetătoru- 
lui sunt juste. 

b) Datorită bună-credinţei/bunei-credințe manifes- 
tate de el, a fost întotdeauna îndrăgit de cunoscuţi. 

c) Efectele bunăstării/bunei stări generale nu se 

3. Pronumele şi adjectivele pronominale 

O Se scriu într-un cuvânt toate formele pronumelui 
negativ niciunul şi ale adjectivului pronominal 
corespunzător niciun (niciuna, nicio etc.). Acestea 
trebuie distinse de îmbinările libere asemănătoare: nici 
un — adverb + articol (nu e nici un om prost, nici un 
incult), adverb + numeral (mă confundați, eu nu am 
nici un frate, nici mai mulți), nici unul — adverb + 
pronume nehotărât (nu-mi place nici unul, nici celălalt). 

4. Verbul 

O Verbul a continua are, conform normei actuale, 
la conjunctiv prezent, persoana I singular, forma: eu 
continui, eu să continui, nu eu continuu, eu să 
continuu, 

O Verbul a decerna trebuie conjugat cu -ez: eu 
decernez, eu să decernez, nu eu decern; 

O Verbul a absolvi trebuie conjugat fără -esc: eu 
(să) absolv, nu eu (să) absolvesc. 


5. Adverbe şi locuţiuni 

O Adverbul altădată („odinioară”) se scrie într-un 
singur cuvânt. Locuţiunea adverbială altă dată („în 
altă împrejurare”) se scrie în două cuvinte; locuţiunea 
adverbială alte dăți („în alte împrejurări”) se scrie, 
de asemenea, în două cuvinte; 

O Locuţiunea prepozițională odată cu şi locuţiunea 
conjuncţională odată ce se scriu în două cuvinte; 

O Adverbul odată (cu sensurile „cândva”, 
„imediat”, „în sfârşit”) se scrie într-un singur cuvânt: 
a fost odată.../taci odatăl/odată plecat de acasă... 


văd imediat. 

d) Mulțumită bunei voințe/bunăvoinței examina- 
torilor, toţi elevii au promovat examenul. 

e) Consecințele relei voințe/rea-voinței lui ne-au 
afectat pe toți. 

5. Articulaţi cu articolul hotărât următoarele sub- 
stantive: boss, dealer, cow-boy, mouse, site, broker, 
link, manager. 

6. Corectaţi greşelile: 

a) El nu este niciun bun politician, niciun bun om 
de afaceri. 

b) N-am văzut nici un elev la acest interesant 
spectacol. 

c) Niciunul, nici celălalt dintre deputaţii acestui 
partid n-a venit în vizită în circumscripția noastră. 

7. Alegeţi forma corectă: 


a) Acest nou roman al scriitorului însşală/înșeală 
aşteptările cititorilor. 

b) Mâine se afişază/se afişează rezultatele 
concursului. 

c) Acest peisaj de munte ni se înfățișează/înfă- 
țișază într-o lumină necunoscută. 

d) Friptura se așază/se așează ritualic pe cărbunii 
încinşi. 

e) Prietenul meu se angajează/se angajază într-o 
companie multinațională. 

8. Corectaţi greșelile: 

a) El a venit o dată cu prietenul său. 


1. Comparaţi și voi DOOM (1) (eventual DEX) 
cu DOOM (2) şi identificaţi 5 cuvinte care apar doar 
în DOOM (0). 

2. Alegeţi forma corectă: dicție/dicțiune, picromig- 


Limbă și comunicare - 
b) O dată ce ai venit, de ce te grăbești să pleci? 
c) La acest târg de carte am cumpărat decât un 
roman de Llosa. 


C. Probleme de lexic: 

2 În DOOM (Q) se înlocuiesc forme ieşite din uz 
cu: angină, container, crenvurst, corozivitate, 
machieur, machieuză, magazioner, maseuză, maseur, 
sandă, secreter, trailer, ziler etc. 

O În DOOM (2) au intrat cuvinte noi, cele mai multe 
din engleza americană: brand, broker, dealer, fitness, 
font, hard, link, printare, rating, scanare, site, topless, 
trend, lobby. malpraxis, paparazzi, teletext etc. 


dală/pricomigdală, knockout/ecnocaut, marfar/ 
mărfar. paradisiac/paradiziac, a seconda/a secunda. 
Consultaţi apoi DOOM (2) şi corectaţi-vă eventualele 
greșeli. Comparaţi cu DEX sau cu DOOM (1). 


Variante. Variante literare libere 


„Varianta desemnează o formă a unui element 
lingvistic (fonem, cuvânt, formă flexionară sau con- 
strucție sintactică) care diferă de aspectul tipic obiș- 
nuit al acestui element. Variantele pot fi de natură 
istorică, dialectală (regională) sau stilistică; pot avea 
caracter general (colectiv) sau individual, popular sau 
familiar” (cf. Gheorghe Constantinescu-Dobridor, Mic 
dicționar de terminologie lingvistică, Ed. Albatros, 
Buc., 1980, p. 435). 


Conform aceluiași dicţionar, varianta poate fi: 

O fonologică (forma unui sunet care nu are valoare 
fonologică independentă); 

O lexicală (forma unui cuvânt diferită din punct 
de vedere fonetic şi ortografic de forma lui obişnuită 
sau etimologică); 

O flexionară (formă gramaticală a unui cuvânt 
care, luată în raport cu o altă formă din paradigma 
aceluiaşi cuvânt, dovedeşte diferenţe de expresie, dar 
acelaşi conţinut); 

O funcţională (formă specifică de exprimare într-un 
anumit domeniu de activitate, stil propriu unei opere 
literare, unei opere ştiinţifice, unui decret etc.) (op. 
cit., p. 435). 


Dicţionarul de ştiinţe ale limbii, citat în prima parte 
a acestei unități de învăţare, distinge între: 

O variante combinatorii (poziţionale); 

O variante libere (individuale), acestea depind de 
actele concrete de vorbire (vorbitor, momentul 
vorbirii) (op. cit., p. 562). 

Noul DOOM acceptă, la diferite niveluri ale 
limbii, o serie de variante libere: 

a) la nivel fonetic: 

O dublete accentuale: antic/ântic, asfixie/asfixie, 
candid/cândid, firăv/firav, gingăș/gingaș, precaut/ 
precăut, profesor/profesor, puber/puber, manăger/ 
măânager, mijloc/mijloc, penurie/penurie, satiră/ 
sătiră, trăfic/trafic etc. 

b) la nivel morfologic: 

O Statutul de variante libere le conferă unor sub- 
stantive cu formă unică până acum dreptul de a circula 
şi de a fi corecte în dublă formă: 

— forme duble de plural: anteturi/antete; amanete/ 
amaneturi; căpsune/căpsuni; cireşe/cireși (fructe); 
coperte/coperţi; niveluri/nivele; cicatrice/cicatrici; 
debuşee/debuşeuri; sloganuri/slogane; torenți/ 
torente; vopsele/vopseluri etc. 

-— variante ortografice corecte: cearșaf/cearceaf; 
corigent/corijent, filosof;filozof; ferăstrău/fierăstrău,; 
ligheane/lighene,; luminescenţă/luminiscență; mus- 
chetar/mușchetar; pântec/pântece; pieptăn/pieptene, 
sandivici/sandvis; topogan/tobogan; tumoare/ 

Limbă și comunicare 


tumoră; acont/aconto; bulgăre/bulgăr; cartilaj/ 
cartilagiu; chestiune/chestie; ghiudem/shiuden; 
halo/halou; lăcaș/locaș; piuneză/pioneză, zi/ziuă. 

2 În construcţia cu prepoziţia de (care și-a pierdut 
sensul partitiv, dobândind sensul „de felul”) + 
pronume posesiv, noul DOOM admite atât pluralul, 
cât şi singularul: un prieten de-ai mei/de-al meu; o 
prietenă de-ale mele/de-a mea. 

O Normele actuale acceptă la femininul nearticulat 
al numeralului ordinal întâi, postpus substantivului, 
şi forma întâia: clasa întâi/clasa întâia. 


Dintre variantele (ortografice, fonetice, morfo- 
logice) care compun seriile următoare doar câte una 
este corectă. Identificaţi-le: 

* Arghezii / Arghezi 
să se bizuiască pe... / să se bizuie pe ...; 
clujan / clujean; 
contingent / contigent; 
copie / copiază; 
delicvent / delincvent; 
disident / dizident; 
genoflexiune / genuflexiune 


O Variante verbale libere: 

— pentru infinitiv: a cementa/cimenta (dinţii), a 
datora/datori, a frecţiona/fricționa, a încama/incarna, 
a încorpora/incorpora, a pricopsi/procopsi etc.; 

— pentru indicativ: anticipează/anticipă, biciuiește/ 
biciue,  biruieșşte/biruie,  cheltuieşte/cheltuie, 
Chinuieşte/chinuie, demarchează/demarcă, se 
destăinuieşte/se destăinuie, inventează/inventă, 
înveșmântează/înveșmântă, învie/înviază, mântuieş- 
te/mântuie, se străduiește/se străduie, şchioapătă/ 
schiopătează etc. 


să înconjure / să înconjoare; 

se înhăitează / se înhaită; 

(eu) întârziu / (eu) întârzii / (eu) întârzâi,; 
ai noştri / ai noștrii; 

moto / motto; 

oprobriu / oprobiu; 

orăşan / orăşean; 

orgasme / orgasmuri; 

primul ministru / prim-ministrul; 
* preşedenţie / preşedinţie; 

* a transcende / a transcede. 


Fonetica şi fonologia (schemă recapitulativă) 


* Fonetica se ocupă cu studiul sunetelor. Fonolo- 
gia se ocupă cu studiul fonemelor. Sunetul este o 
entitate fizică, sonoră, în timp ce fonemul este o 
entitate abstractă. Fonemul este o clasă de sunete 
echivalente funcțional. 


Tipuri de sunete: 

* vocalele: sunete care se pronunţă fără ajutorul 
altor sunete; ele pot constitui singure o silabă; 

* consoanele: sunete nesilabice care nu se pot rosti 
fără ajutorul altor sunete; 

* semivocalele: sunete intermediare între vocale 
şi consoane, cu însușiri comune amândurora; semivo- 
cala este o vocală care nu se poate rosti decât împreu- 
nă cu o altă vocală cu care formează un diftong; de 
ex: în cuvântul seară e este semivocală, iar a este 
vocală. 


Grupuri de sunete: 
* diftongul: grupul de sunete format dintr-o vocală 
şi o semivocală pronunțate în aceeaşi silabă: De ex: 

ea din cuvântul seară (sea-ră) este un diftong; 

* triftongul, grupul de sunete format dintr-o vocală 
şi două semivocale rostite în aceeași silabă: De ex. 
iau din cuvântul suiau (su-iau ) este un triftong; 

* hiatul: desemnează două vocale alăturate 
repartizate în silabe diferite. De exemplu: i-de-e, 
po-et etc. Atenţie: în du-ios u și i nu constituie un 
hiat deoarece i este semivocală; 


Atenţie! a) în grupurile de litere ce, ci, ge, gi, che, 
chi, ghe, ghi sunetele e şi i se iau în considerare în 
constituirea unui diftong sau triftong numai atunci 
când nu sunt urmate de o altă vocală în aceeași silabă. 

De exemplu: în zicea — ea nu este diftong, 
deoarece grupul ce transcrie un singur sunet [£ ] 

* în cădea — ea este diftong; 

* în vegheau — eau nu este triftong, deoarece ghe transcrie 
un singur sunet [2'] (aici avem doar diftongul au ) 

* în suiau — iau este triftong; 


b) acelaşi lucru trebuie avut în vedere şi în 


discutarea raportului numeric dintre sunete şi litere 
în cuvintele care conţin aceste grupuri de litere; De 


exemplu: 
* cireşe — 6 litere / 6 sunete; 
* ciorap — 6 litere / 5 sunete; 
* cerneală  -— 8 litere / 8 sunete; 
ceară — 5 litere / 4 sunete; 
* ghem — 4 litere / 3 sunete; 
* gheară — 6 litere / 4 sunete; 
* ghiveci  — 7 litere / 6 sunete; 
* ghioc — 5 litere / 3 sunete etc. 


* Silaba — segmentul fonic (grup de sunete sau 
sunet, pronunţat printr-un singur efort expirator). 


Despărțirea cuvintelor în silabe: 

a) Reguli bazate pe pronunțare: 

* Într-o succesiune de tipul VCV (vocală- 
consoană-vocală) despărțirea se face înaintea 
consoanei (V-CV): a-pă, ca-să, pi-pă etc. 

* Într-o succesiune de tipul VCCV despărţirea se face 
între cele două consoane (VC-CV); car-te, car-net etc.; 

Excepţie: în grupurile de două consoane în care a 
doua consoană este / sau r ambele consoane trec în silaba 
următoare (V-CCV): o-braz, o-blon, a-cru, o-clu-zi-e etc. 

Într-o succesiune de tipul VCCC...V, prima consoană 
rămâne în silaba anterioară, iar următoarele trec în silaba 
următoare (VC-CC...V): as-tru, mon-stru etc. 

Excepție: În cazul grupurilor Ipt, mpt, mpt, ncş, 
nct, ncț, ndv, ncv, ret, rtf, stm despărţirea se face după 
a doua consoană (VCC-C...V): sculp-tor, jert-fă etc. 

* Vocalele în hiat se repartizează la silabe diferite 
(V-V) a-le-e; sim-po-zi-on etc. 

* În succesiunea V-SvV semivocala trece în silaba 
următoare (V-SvV): du-ios 


1. Identificaţi diftongii din următoarele cuvinte: 
cadru, iarnă, geam, butoi, duios, ceară, moarte, chiar, 
pateu, doliu; 

2. Identificaţi triftongii din următoarele cuvinte: 
suiau, ziceau, vedeau, vegheau, citeai; 

3. Despărţiţi în silabe următoarele cuvinte. În 
cazurile în care se pot aplica două sisteme de 
despărțire, aplicaţi-le: stilou, iertare, oprima, aplicaţie, 
instruit, somptuos, punctual, funcționar, delincvent, 

Limbă şi comunicare - 

* În succesiunea VSvC despărţirea se face înaintea 
consoanei (VSvV): tai-că, pu-foai-că etc. 

b) Reguli bazate pe structura morfologică. 

În cazul cuvintelor derivate cu prefixe, a unor 
derivate cu sufixe (e vorba de cuvinte cu teme termi- 
nate în grupuri de consoane derivate cu sufixe care 
încep tot cu o consoană) şi a cuvintelor compuse, 
despărțirea se poate face și după structură: 


Exemplu:  an-or-ganic dar şi a-nor-ga-nic 
in-e-gal dar şi i-ne-gal 
alt-un-de-va dar și al-tun-de-va 
de-spre dar şi  des-pre 


sa-vant-lâc, stâlp-nic etc. 

Atenţie: DOOM (2), în cazurile menţionate mai 
sus, admite ambele tipuri de despărţire în silabe. De 
asemenea DOOM (2) acceptă despărţirea după 
structură, însă cu unele restricții față de DOOM (1) 
(v. op. cit, p. LXXVIII-LXXXIX). 


* Accentul: pronunţarea mai puternică a unei silabe 
într-un cuvânt; 
de exemplu: bibliotecă, oligofren etc. 


Michael Astner, 
Cum cade accentul! 


străin, fiică, binoclu, sublinia, dreptunghi, vârstnic. 

4. Stabiliţi raportul numeric dintre sunete și litere 
din următoarele cuvinte: ciment, ciocolată, general, 
geambaș, chitară, chiulangiu, chem, lichea, examen, 
unchi. 

5. Marcaţi accentul corect (În cazul unor dublete 
accentuate corecte arătaţi ambele forme de accentu- 
are): mafie, ostrov, suburbie, splendid, domină, des- 
pot, vatman, apendice, Apulum (Alba Iulia), astfel. 

fl Perioada veche 


1. Studii de caz: 
A. Dimensiunea religioasă a existenţei 
n I. Antim Ivireanul, Cuvânt de învățătură 
la Dumineca Vameșului 

II. Miron Costin, Viiaţa lumii 
B. Cronicile medievale şi formarea conştiinţei istorice 

I. Grigore Ureche, Letopisețul Țării Moldovei 

II. Radu Popescu, Istoriile domnilor Țării Româneşti 

III. M. Eminescu, Sărmanul Dionis şi Apocalipsa după loan 


2. lon Neculce, Letopisețul Țării Moldovei 

3. Limbă şi comunicare. Tehnici de documentare. Modalităţi de 
indicare a bibliografiei. Normele citării. 

4. Curente culturale/literare în secolele XVII-XVIII: Umanismul şi 
iluminismul. Prezentare sintetică. 


ă 5. Limbă şi comunicare. Noţiuni de vocabular. 


Michael Astner, Dimensiuni 


Competenţe vizate: 

+ Compararea viziunii despre lume, despre condiţia umană reflectate în textele literare 
şi nonliterare. 

+ Dezvoltarea unei viziuni de ansamblu asupra fenomenului cultural românesc. 

+ Utilizarea unor tehnici şi strategii argumentative. 

SS uoiu DE CAZ 


Dimensiunea religioasă a existenţei 


DIMENSIUNEA RELIGIOASĂ A EXISTENTEI 


I. Cuvânt de învăţătură la Dumineca Vameșului 


(fragment) 


Pohta cea mare şi dragostea cea curată, iar mai 
vârtos să zic, datoriia cea părințească ce am cătră 
dragostea voastră m-au îndemnat astăzi de am venit 
aici, pentru ca să vă cercetăm sufletește, de vreme ce 
m-au rânduit Dumnezeu ca pre un nevrednic să vă 
fiu păstor şi părinte sufletesc și învățătoriu la lucrurile 
cele ce ar fi spre folosul mântuinţii sufletelor voastre. 
Pentru care lucru aveţ datorie cu toţii, de la mic până 
la mare, să mă ascultaţ la cele ce vă învăţ de bine şi 
de folos, că acea ascultare nu o faceţ mie, ci lui 
Hristos, după cum zice la 10 capete ale Lucăi: „Cel 
ce ascultă pre voi, pre mine ascultă și cel ce să leapădă 
de voi, de mine să leapădă”. Așijderea și fericitul Pavel 
zice la 13 capete cătră ovrâi: „Fraţilor, plecaţi-vă 
învăţătorilor voştri şi vă cuceri lor că priveghiază 
pentru sufletele voastre, ca cum ar fi să dea cuvânt, 
ca cu bucurie / aceasta să facă, iar nu suspinând, că 
nu iaste de folos voao aceasta”. 

Drept acâia n-am pregetat, nici am lenevit, ca să nu fac 
datorie, după porunca stăpânului și învățătorului nostru 
Hristos, căruia mă şi rog ca să-m dea putere să vă pociu 
spune ceva de folos; ci vă pohtim de ascultare. (...) 


Stema mitropolitului Antim Ivireanul. 
Melcul simboliza prudenţa şi înţelepciunea. 

de Antim Ivireanul 


Ce întâi voiu zice puţine cuvinte pentru nădejde 
şi pentru dragoste, apoi voiu zice, pre urmă şi pentru 
credință, mai pre larg. 

Nădjdea iaste o îndrăzneală adevărată cătră Dum- 
nezeu, dată în inima omului, din dumnezeiasca strălu- 
cire, ca să nu să deznădăjduiască niciodată de darul 
lui Dumnezeu, ci să fie încredinţat cum că va lua, 
prin pocăință, ertăciune păcatelor şi verice altă cerere, 
sau trecătoare, sau vecinică. Şi iaste nădejdia de 2 
feliuri: una bună şi alta rea. Bună iaste aceia când 
nădăjduiaşte cineva la Dumnezeu să se mântuiască, 
sau alt bine ce va să petreacă, că nici ostenâște, nici 
cheltuiaşte nimic, cum zice David, că: „Cel ce 
nădăjduiaşte spre Dumnezeu mila îl va încungiura”. 

Rea iaste aceia când nădăjduiaşte cineva la om 
să-i facă vreun bine, sau vreo îndemână la lucrurile 
câste trecătoare ale lumii, care nădejde iaste minci- 
noasă şi deșartă. (...) 

Dragostea încă iaste o unire a mulţi într-una şi cale 
cătră Dumnezeu şi vârf tuturor bunătăţilor, după cum 
o adeverează şi fericitul Pavel la 13 capete cătră 
corintheni, zicând: „Decât credința şi decât nădejdia 
iaste mai mare dragostea”. Şi iaste și aceasta de 3 feliuri: 
una dumnezeiască, alta firească şi alta pătimitoare şi 
rea. Dragostea cea dumnezeiască iaste acâia ce zice la 
A dooa lege, la 6 capete: „Să iubești pre domnul 
Dumnezeul tău i proci”; iar cea firească iaste ceia ce 
iubesc părinţii pre fii şi fiii pre părinţi și fieştecare pe 
ruda sa şi pe priiatenii săi. lar pentru dragostea cea 
pătimitoare și rea, nu vom zice nimic, pentru căci 
fieştecare înțelept şi temătoriu de Dumnezeu o cunoaște 
că nu e bună; şi pentru aceia, lipsească vorba ei de la 
mijloc, ca să nu ne spurcăm auzul. 

Credinţa iaste ființa celor nădăjduite şi lucrurilor 
celor ce nu să văd dovediri, după cum zice apostolul 
Pavel: „Și fără de credinţă nu iaste / cu putinţă nimeni 
să se mântuiască”, precum vedem aceasta la toţ sfinţii 
şi la toț drepții cei mai înainte de l6ge și cei de după 

4. Dimensiunea religioasă a existenţei 
lege. Că pentru credinţa lor cea dreaptă au aflat har 
înaintea lui Dumnezeu şi au făcut minuni mari şi 
preste fire, făcând folos și lor şi altora; şi era de 
pururea ochii lui Dumnezeu asupra lor și cu urechile 
lui asculta rugăciunile lor, după cum zice David. (...) 

De vom zice de pe dragoste, că suntem aleș din 
păgâni, nici acâia nu o avem, că zice loann: „De va 
zice cineva că iubeşte pre Dumnezeu și pre fratele lui îl 
urăște, mincinos iaste; că de vreme ce nu iubeşte pre 
fratele lui, că-l vede, dar pre Dumnezeu, că nu-l vede, 
/ cumu-l va putea iubi?” Şi iată, dară, că precum zic că 
neavând dragoste între noi şi nepohtindu-ne binele unul 
altuia, după porunca lui Dumnezeu, n-avem nici 
credinţă, nici nădiajde, nici dragoste și suntem mai răi, 
să mă ertaț, decât păgânii. Că zice apostolul Pavel: 
„Limbile n-au lege și fac ale legii”. (...) 

Și în scurte vorbe, ne-am abătut cu toții din calea 


dreptăţii şi împreună ne-am netrebuit, după cum zice 
David şi nu suntem până întru unul a cunoaşte și a 
cerca pre domnul, Căci fiind orbiț de deșertăciunile 
cele lumești, nu ne bucuram la altceva făr' numai la 
lucrurile întunericului veacului acestuia; şi suntem 
porniţ cu toţii spre răutăţ, ca o roată când dă de vale 
şi nu să poate opri şi suntem toţ, cu totul, / ca niște 
dobitoace necurate, tăvălindu-ne în răsfăciunile cele 
spurcate și de nimica. 

Şi acestia toate nu să trag dintr-alta, fără numai 
din necredința noastră; că ni s-au împietrit inimile 
întru răutăţ, ca a lui faraon şi umblă, ca nişte cai sirepi, 
făr' de zăbală și făr' de ruşine, până vom cădea într-o 
vreo propastie și vom peri. Cu aceste fapte ne lăudăm 
că suntem creștini! 


(Antim Ivireanul, Cuvânt de învățătură la Duminica Vameșului, în 
„Opere”, Ed. Minerva, București, 1972) 


II. Viiaţa lumii 


(fragmente) 


de Miron Costin 


Eclisiiastis glava 1: 
Deşertarea deşărtărilor şi toate sunt deşarte 


A lumii cântu cu jale cumplită viiața, 

Cu griji şi primejdii, cum ieste şi aţa 

Prea supţire şi-n scurtă vreme trăitoare, 

O, lume hicleană, lume înșălătoare, 

Trec zilele ca umbra, ca umbra de vară; 
Cele ce trec nu mai vin, nici să-ntorcu iară. 
Trece veacul desfrânatu, trec ani cu roată, 
Fug vremile ca umbra şi nici o poartă 

A le opri nu poate. Trec toate prăvălite 
Lucrurile lumii şi mai mult cumplite. 

Și ca apa în cursul său cum nu să opreşte, 
Aşa cursul al lumii nu să contensște. 

Fum şi umbră sântu toate, visuri şi părere. 
Ce nu petrece lumea și-n ce nu-i cădere? 
Spuma mării şi nor suptu cer trecătoriu. 

Ce e în lume să nu aibă nume muritoriu? 
Zice David, prorocul: „Viiaţa ieste floare, 
Nu trăieşte, ce îndată ieste trecătoare”! . || 
„Viierme sântu eu, şi nu om”, tot acela strigă, 
O, hicleană, în toate vremi cum să nu să plângă 
Toate câte-s pre tine! Ce hălăduiește 


Neprăvălit, strămutat? Ce nu stăruieşte 

Spre cădere de tine? Tu cu vreme toate 
Primenești și nimica să stea în veci nu poate. 
Ceriul faptu? de Dumnezeu cu putere mare, 
Minunată zidire, şi el fârşit are. 


Michael Astner, 
Ochiul Domnului, 
Mănăstirea Neamt 


"Psalm 89 (n. marginal) 
*Faptu (B); faptă (A) 

Şi voi, lumini de aur, soarile şi luna, 
întuneca-veţi lumini, veţi da gios cununa. 
Voi, stele iscusite, ceriului podoba, 
Vă așteaptă groaznică trâmbiţa și doba. 
În foc te vei schimosi, peminte cu apa. 
O pricine amară nu aşteaptă!: sapa. 
Nu-i nimica să stea în veci, toate trece lumea, 
Toate-s nestătătoare, toate-s nişte spume. 
Tu, părinte al tuturor, Doamne şi împărate, 
Singur numai covârşești vremi nemăsurate. 
Celelalte cu vremea toate să să treacă. 
Sângur ai dat vremilor toate să petreacă. 
Suptu vreme stăm, cu vreme ne mutăm viiaţa. 
Umblăm după a lumii înșelătoare fața 
Vremea lumii soţie si norocul alta, 
El a sui, el a surpa, iarăși gata. || 
Norocului zicem noi ce-s lucruri pre voie 
Sau primejdii, cându ne vin, sau câte o nevoie. 
Norocului i-au pus nume cei bătrâni din lume. 
Elu-i cela ce pre mulţi cu amar să afume. 
EI suie, el coboară, el viiața rumpe, 
Cu soţiia sa, vremea, toate le surpe. 
Norocul la un loc nu stă, într-un ceas schimbă 
pasul. 
Anii nu potu aduce ce aduce ceasul. 
Numai mâini şi cu aripi, şi picioare n-are, 
Să nu poată sta într-un loc niciodinioare. 
Vremea începe țările, vremea le sfârşaşte, 
Îndelungate împărăţii vremea primeneaște, 
Vremea petrece toate; nici o împărăție 
Să stea în veci nu o lasă, nici o avuţie 
A trăi mult nu poate. Unde-s cei din lume 
Mari împărați și vestiți? Acu de-abiia nume 
Le-au rămas de poveste. Ei sântu cu primejdii 
Trecuţi. Cine ai lumii să lasă nădejdii? 
Unde-s ai lumii împărați, unde ieste Xerxes 
Alixandru Machidon, unde-i Artaxers, 
Avgust, Pompeiu și Chesar? Ei au luat lume, 
Pre toţi i-au stinsu cu vremea, ca pre nişte 
spume. 
Multe începuturi dulci, fârşituri amară. 
Fârşitul cine caută vine la mărire, 
Fapta nesocotită aduce perire. 
Moartea, vrăjmașa, într-un chip calcă toate 
casă, 
Domnești și-mpărătești, pre nime nu lasă, 

Pre bogaţi şi săraci, cei frumoși și tare. 
O, vrăjmașă, priietin ea pre nimeni n-are. 
Naștem, murim, o dată cu cei ce să trece, 
Cum n-ar fi fostu în veci, daca să petrece. 
Painjini sântu anii și zilele noastre. 
Sfinţi îngeri, ferice de viiața voastră. 
Vieţuim, și viiața ieste neştiută 
Și pănă la ce vreme ieste giuruită. 
Așa ne poartă lumea, așa amăgsște, 
Așa înșală, surpă și batjocurește. 
Fericită viiaţa făr' de valuri multe, 
Cu griji şi neticneală avuţiia pute. 
Vieţuiţi în ferice, carii mai puţine 
Griji purtaţi de-a lumii; voi lăcuiţi bine. 
Vacul nostru cu-mprumut dat în datorie; 
Ceriul de gândurile noastre bate jocurie. 


EPILOG 
Mulţi au fostu şi mulți suntem și mulţi te 
aşteaptă; 
Lumea din primenele nu să mai deşteaptă. 
Orice ieste muritoriu cu vremea să petrece, 
Trece vremea şi pre ai săi toți îi părăsește. 
Cei ce acum petrecem, pomenim alții 
Trecuţi;, de noi cu vreme vor pomeni alţii. 
Născându-ne, murim, murind ne facem cenuşă. 
Dintr-această lume trecem ca pentr-o ușă. 
Astăzi mare şi puternic, cu multă mărire, 
Mâine treci şi te petreci cu mare măhnire. 
În lut şi în cenușă te prefaci, o, oame, 
În viierme, după care te afli în putoare. 


Ia aminte dară, o, oame, cine eşti pe lume, 
Ca o spumă plutitoare rămâi fără nume. 
Una fapta, ce-ţi rămâne, buna, te lăţeşte, 
În ceriu cu fericie în veci te mărâște. | 


ÎNŢELESUL PILDELOR CE SÂNTU ÎN 

STIHURI 

Din toate stihurile să înțeleg deșărtările şi 
nestătătoare lucrurile lumii şi viiața omenească scurtă, 
cu mărturie din David prorocul mai ales. Apoi, unde 
să pomeneşte de ceriu şi de soare, de lună, de stele, 
acestea toate că vor avea sfârșit şi să vor primeni. 
Sfânta Scriptură? ne învaţă: numai Dumnezeu ieste 
fără sfârşit şi vecinie. 


amară nu aşteaptă (A), mare ne așteaptă (B) 
*Scriptură (B), Scriptă (A) 

Pentru Ţiros-împăratul, carile îl pomenescu sti- 
hurile. Acestu împăratu au fostu foarte mare şi avut 
şi au supus Indiia şi pre tătari şi toată Asiia (Asiia 
ieste a patra parte de lume). Mai apoi bătân-du războiu 
cu tătarii, au bătut într-o zi fără număr oști tătărăşti şi 
au omorâtu într-acâiaș zi trei ficiori a Timeriei, ai 
împărătesii cei tătăraşști, cu mâna sa. Și după izbândă, 
fiindu fără de grijă, au discălicatu cu oștile între nişte 
munți. Împărăteasa văzându-l fără grijă şi fără de străji 
(că ea era fugită într-un munte), au îndemnatu mârzaci 
tătăraști și l-au lovitu noaptea. Și așa au răsipit | 
oastea, cât pre dânsul l-au prinsu viu, pre însuș 
împăratul Ţiros. Multă seamă de oaste?, oameni prinși, 
zic istoriile, din oastea lui Ţiros, au junghiatu Temira 
însăşi cu mâna ei, câtu din sângele a oameni junghiiați 
au umplut o cadă de sânge, apoi au tăiat capul lui Țir 
şi l-au pus în sânge și au strigat: „Satură-te, Ţiros, de 
sânge omenescu”. La acea primejdie au sosit acel 
mare împărat şi vestit în lume. 

Pentru Ganghies, ce să pomenește. Ganghie 


ieste o apă curătoare mai mare decât Nilul şi decâtu 
Dunărea; ieste la Indiia acea apă, din cele patru ape 
ce ies din raiu. Să chiamă la Sfânta Scriptură Gheon, 
şi ea disparte Hindiia în doao părţi. Asupra acei ape 
fiind Ţiros discălicatu cu oaste, au mersu un copil 
din casă să scalde un cal foarte drag lui Țir; scăldându-l, 
s-au înecatu şi calul, şi copilul. De mânie și de jale, 
Ţiros, un an au şăzut şi au săpatu apa aceia Ganghies 
în 60 de locuri. Și așa despărțită în multe părți, au 
trecut în vad oastea. 

Celelalte stihuri voi înţelege pre rându. Pentru 
norocul, mulți întreabă: ieste ceva norocul, și ce ar fi 
acela norocul? Răspunsu: norocul nu ieste alta, numai 
lucrurile ce ni să pri-l|lejescu și ni să întâmplă, ori 
bune, ori rele, zicem acelor întâmplări norocul. De 
ni să prilejescu lucruri bune și pre voie, zicem noroc 
bun; de ni-s împotrivă, au peste voie şi cu scădere, 
zicem norocul rău. Deci, cum întâmplările acestea 
au nume în toate limbile, aşa şi în limba noastră cu 


un cuvântu să închide și să zice: norocul. // 
(M. Costin, Opere, Ed. pentru Literatură, București, 1965, Vol. 1.) 


Dinec 4[] de explonate a testelor 


1. Citiţi fragmentul reprodus din Cuvânt de 
învățătură la Dumineca Vameșului şi observați carac- 
terul didactic al predicii. Identificaţi elementele de struc- 
tură şi de conţinut care îndreptăţesc această părere. 


2. Incercaţi să rezumaţi textul. 


3. Identificaţi mărcile oralităţii în textul lui Antim 
Ivireanul. 


4. Identificaţi secvențele semnificative ale 
didahiei. 

5. Observaţi formulele de adresare din incipitul 
predicii şi comentaţi-le din perspectiva relaţiei dintre 
orator şi ascultători. 


6. Observaţi modul în care defineşte Antim „cele 
trei bunătăţi”. 


7. Antim este remarcabil prin elocinţa sa, prin 
calitatea limbii folosite, prin figurile de limbă pe care 
le foloseşte: comparații, epitete, imagini plastice, 
metafore etc. 


Identificaţi-le în text şi comentaţi rolul lor în 
expunere. 


8. Citiţi textul lui Miron Costin și identificaţi ideea 
centrală. 

9. Textul lui Miron Costin este mai spontan, mai 
apropiat de literatură. El cuprinde o meditaţie asupra 
vieţii. Argumentați această părere. 


10. Costin pomeneşte, folosind metafore intere- 
sante, nimicnicia omului care se desparte cu greu de 
viață: Păiajeni sunt anii și zilele noastre. Comentaţi 
valoarea expresivă a acestei metafore și justificaţi 
utilizarea ei în context. 


11. Identificaţi şi comentaţi și alte metafore din 
text. Spuneţi-vă părerea în legătură cu rolul lor în 
construcția meditaţiei teologice. 


12. Citiţi partea de început a poemului: Înţelesul 
stihurilor, cum trebuie să să citească şi faceţi un 
comentariu referitor la modul de utilizare a 
conceptelor poetice. 


13. Citiţi apoi partea finală Înţelesul pildelor ce sunt 
în stihuri. Observaţi valoarea lor religioasă şi morală. 


14. Comentaţi citatele din psalmii lui David pe 
care le utilizează Miron Costin în poem. 


15. Faceţi reflecții personale în legătură cu relaţia 
dintre învățătura biblică şi realitatea umană la Antim 
şi la Miron Costin. 


|, istorice 


În perioada feudală, existau mai multe tipuri de 
organizaţii bisericeşti: bisericile de la sate, ctitoriile 
ca patronaj spiritual, biserica episcopală, dependentă 
de domnie şi mănăstirile cu zestrea lor de venituri. 

Acestea din urmă formau comunități independente 
atât față de domnie, cât şi faţă de biserica episcopală, 
având putere proprie care provenea din averea 
dobândită prin donaţii sau din puterea culturală, 
constituindu-se ca centre de cultură. În aceste centre se 
scriau texte originale sau se copiau texte religioase 
pentru uzul curent al cultului bisericesc, sau pentru alte 
scopuri culturale. Textele erau scrise în limba slavonă 
(slavona românească sau slavona bisericească). 

Primele texte românești atestate sunt scrieri ad- 
ministrative, religioase sau istorice, care cuprind 
germeni ai dezvoltărilor literare de mai târziu. 
Indiferent de tipul de text pe care îl avem în vedere, 
întâlnim permanent referinţe la religia creștină sub 
forma unor predici, a unor texte reproduse din cărţile 
de cult, fie referitoare la vieţile sfinţilor. 

Cuprinsul manuscriselor slave copiate sau scrise în 
mănăstiri în perioada secolelor XIII-XV este foarte diferit: 

Cărţi de cult: evanghelii, molitvenice, liturghiere 
etc. de uz strict religios, dar cu interes cultural 
deosebit având în vedere contribuţia lor la dezvoltarea 
culturii scrise. 

Cărţile de ritual — necesare slujbei zilnice în biserică: 

Sbornice — culegeri de scrieri religioase, cu un 
număr mare de pagini care cuprind sfaturi morale pentru 
oameni, povestiri din viaţa sfinţilor sau lucruri mai subti- 
le cum ar fi texte retorice bizantine, omilii, în general 
texte ale marilor părinţi ai bisericii bizantine. 

Sbornicele determină dezvoltarea unor deprinderi 
de interpretare a textului, recurgerea la aspecte de 
filozofie creştină necesare înțelegerii şi comentării 
textelor respective, conțin comentarii religioase, tâl- 
cuiri ale scripturii, texte de filozofie creştină. 

Scrieri medievale care se adresează unui cerc 
mai larg de cititori şi cuprind literatură apocrifă, texte 
care au un conţinut religios, dar nu aparţin bisericii, 
au caracter neoficial. 

În perioada următoare -— secolele XVI-XVII, 
încep să apară texte care conţin elemente de structură 
literară: figuri de stil, simboluri, aluzii etc. 

După traducerile textelor biblice, apar texte origi- 

nale scrise în limba română având subiecte religioase, 
istorice, sociale, administrative etc. 

Reprezentanţii mari ai bisericii scriu texte în care 
tratează probleme ale existenţei religioase a omului. 
Temele vizează învăţăturile bisericii şi relaţia lor cu 
viața obişnuită. Stilul este de adresare directă prin 
enunțuri oratorice care explică pe înţelesul tuturor 
pildele ecleziastice. 

Reprezentanţi remarcabili prin contribuţia lor la 
dezvoltarea culturii şi a limbii sunt Simion Ştefan, 
Varlaam, Antim Ivireanul şi alţii care își propun să 
dezvolte teme reliogioase. Textele lor se adresează 
contemporanilor şi depăşesc cadrul strict teologic al 
abordării pentru că reprezintă o prelungire a religiei 
în cotidian, prin exemple şi comentarii. 


Dea. 3 cea 

Pagină din Liturghierul grecesc, tipărit în vremea 
lui Brâncoveanu 


Antim Ivireanul *.....1716 

De la Antim ni s-au păstrat 28 de predici, din care 
cinci au fost ținute la Duminica Floriilor, trei la 
Schimbarea la faţă, câte două de Sfinţii Constantin şi 

Elena, Sfântul Nicolae, la Crăciun şi la Duminica 
lăsatului de brânză, câte una la Bobotează, la Duminica 
vameșului etc. și una este consacrată pocăinţei. 

Antim Ivireanul este original în modul în care 
organizează ideile teologice în relație directă cu viaţa laică, 
în felul în care dojeneşte pe cel ce se abate de la preceptele 
moralei creştine. Trebuie remarcat stilul său direct, natu- 
ral. E] scrie cum gândeşte: natural, firesc, simplu. 

Cunoscător al literaturii omiletice, Antim Ivireanul 
a dezvoltat procedee de elaborare a unui discurs. Modul 
de adresare urmăreşte captarea atenţiei și a interesului 
ascultătorilor, pe care îi numește, pe rând: feții mei iubiți, 
iubiții mei ascultători, blagosloviților creștini. 

Introducerile în subiect sunt, de obicei, scurte și 
cuprind trimiteri la realități ale vieţii de toate zilele 
sau comentarii ale unor maxime sau referințe la 
sărbătoarea respectivă. 

Alte predici ating probleme morale făcând aluzie la 
fapte petrecute în comunitatea care-l ascultă și manifes- 
tând intenţia de a-i învăţa să-și îndrepte păcatele. 

Limba în care scrie sau „spune” Ivireanu este naturală, 
pe înţelesul tuturor, mânuită cu pricepere. Spontaneitatea 
exordiilor, trecerea firească de la planul material la cel 
alegoric, indignările, supărările, mustrările, interogațiile 
retorice dau valoare textului lui Antim. 

Didahiile au idei împrumutate din surse cărtură- 
reşti sau religioase, dar prezentate cu îndemânare 
ascultătorilor neobișnuiți cu speculaţii teologice. 


DDinecţii de 


1. Spuneţi dacă sunteţi de acord că în cele două 
texte autorii meditează asupra dimensiunii religioase 
a ființei. Argumentaţi-vă răspunsul. Folosiţi şi alte 
texte religioase pe care le cunoaşteţi sau referiţi-vă 
la opere literare de inspiraţie religioasă. 

2. Încercaţi să scrieţi un comentariu personal 
asupra temei abordate de Miron Costin în poem. 
Folosiţi sursele literare și experienţe personale pe 
care le considerați semnificative. 

3. Dimensiunea religioasă rămâne una dintre preo- 
cupările scriitorilor români în literatura secolelor al XIX- 
lea și al XX-lea. Toţi marii scriitori au avut surse de 
inspiraţie în cărțile sfinte, au abordat teme biblice sau au 
recurs într-un fel sau altul la motivele religioase pentru a 

Se remarcă modul în care Antim se întoarce brusc 
spre ascultătorul din biserică folosind o retorică 
realizată cu mijloacele limbii vorbite și construind 
adevărate portrete morale. 


Miron Costin 1633-1691 

Este cronicarul moldovean care continuă cronica 
lui Grigore Ureche. EI scrie din interes pentru adevărul 
istoric şi consideră că istoriograful trebuie să-şi asume 
responsabilitatea pentru afirmaţiile sale. În afara 
preocupărilor sale pentru istorie, Miron Costin este 
considerat începătorul poeziei culte în literatura română. 

Poemul Viața lumii reprezintă o inovaţie nu numai 
prin forma lui ci şi prin elementele de teoria versului 
pe care le cuprinde în incipit. Poemul se remarcă prin 
valoarea sa literară şi culturală. 

Este vorba despre o meditaţie referitoare la trece- 
rea timpului, care exprimă regretul că viaţa omului 
trece cum trec toate pe lume. 

Motivul sorții schimbătoare, de origine biblică este 
foarte frecvent în literatura vremii. Toate sunt trecătoare 
în lume, de la viaţa omului până la aceea a astrelor. 

Viaţa omului şi existența cosmică sunt deopotrivă 
trecătoare şi schimbătoare. Se sfârşeşte şi lumina as- 
trelor și viaţa omului. 

Expresie orală întâlnim și la Miron Costin. Poemul 
cuprinde invocaţii retorice, substantive în vocativ, 
interjecții, cuvinte intercalate şi tot felul de procedee 
orale care dau textului spontaneitate. 


explorate a textelor 

realiza opere de mare valoare literară. Citiţi poezia În 
grădina Ghetsimani de Vasile Voiculescu şi comentaţi-o 
din perspectiva dimensiunii religioase a fiinţei. 

4. Citiţi nuvela Sărmanul Dionis a lui Mihai 
Eminescu şi, apoi, Apocalipsa după loan. Observaţi 
care sunt elementele comune şi în ce măsură textul 
lui Eminescu este influenţat de textul religios. 

5. Citiţi poeziile Mirele şi Mireasa de Tudor 
Arghezi şi apoi Cartea cântărilor. 

6. Urmăriţi relaţia dintre elementul creștin şi cel 
mundan în psalmii arghezieni. 

Realizaţi un studiu de caz privitor la dimensiunea 
religioasă a existenţei folosind toate observaţiile de 
mai sus. Supuneţi dezbaterii colegilor studiul vostru. 

III. Sărmanul Dionis și Apocalipsa după loan 


A. 

Ai văzut că în om e un şir nesfârşit de oameni. 
Din acest şir lasă pe unul să-ţi ţie locul, pe câtă vreme 
vei lipsi din el. 

Se înţelege că acesta nu va pute fi întreg, căci, întreg 
fiind, ți-ar nega existenţa ta. În faptă însă omul cel 
vecinic, din care răsar tot şirul de oameni trecători, îl 
are fiecare lângă sine, în orice moment — îl vezi, deși 
nu-l poţi prinde cu mâna — este umbra ta. Pe o vreme 
vă puteţi schimba firile — tu poţi să dai umbrei tale toată 
firea ta trecătoare de azi, ea-ţi dă ţie firea ei cea vecinică, 
şi, ca umbră înzestrată cu vecinicie, capeţi chiar o bucată 
din atotputernicia lui Dumnezeu, voinţele ţi se realizează 
după gândirea ta... se-nţelege, împlinind formulele, căci 
formulele sunt vecinice ca cuvintele lui Dumnezeu, pe 
care el le-a rostit la facerea lumei, formule pe care le ai 
toate scrise în cartea ce ţi-am împrumutat-o. [...] 

— Dacă în această sară aş încerca să mă duc într-un 
spațiu zidit cu totul după voia mea...? 

— Vei pute-o... căci îl ai în tine, în sufletul tău nemuritor, 


Michael Astner, „Nu-i cu putinţă ...” 
(Graffiti, Tibingen, 2006) 


nesfârşit în adâncimea lui. Pe fila a șeptea a cărții stau 
toate formulele ce-ţi trebuiesc pentru asta. Şi tot la a șeptea 
filă vei afla ce trebuie să faci mai departe. [...] 

Cartea mea cetind-o în șir rămâne neînţeleasă... 
dar, ori de unde-i începe, răsfoind tot la a şeptea filă, 
o limpezime dumnezeiască e în fiecare şir. Aceasta e 
o taină pe care nici eu n-o pricep şi se zice că unui 
om încredințat despre fiinţa lui Dumnezeu nici nu-i 
poate veni în minte cugetul ascuns în această ciudată 

B. 

CAP. 5 

Cartea cu şapte peceţi este dată Mielului. Mielul 
este lăudat cu cântări cerești. 

1. Am văzut apoi, în mâna dreaptă a Celui ce şedea 
pe tron, o carte scrisă înăuntru și pe dos, pecetluită 
cu șapte peceţi. 

2. Şi am văzut un înger puternic, care striga cu 
glas mare: Cine este vrednic să deschidă cartea și să 
desfacă peceţile ei? 

3. Dar nimeni în cer, nici pe pământ, nici sub pământ 
nu putea să deschidă cartea, nici să se uite în ea. 

4. Şi plângeam cu amar că nimeni n-a fost găsit 
vrednic să deschidă cartea, nici să se uite în ea. 

5. Şi unul dintre bătrâni mi-a zis: Nu plânge. Că 
iată a biruit leul din seminţia lui luda, rădăcina lui 
David, ca să deschidă cartea și cele şapte peceţi ale 
ei. [...] 

7. Şi a venit şi a luat cartea, din dreapta Celui ce 
şedea pe tron. 

8. Şi când a luat cartea, cele patru fiinţe și cei 
douăzeci și patru de bătrâni au căzut înaintea 
Mielului, având fiecare alăută și cupe de aur, pline 
cu tămâie, care sunt rugăciunile sfinților. 

9. Şi cântau o cântare nouă, zicând: Vrednic ești 
să iei cartea şi să deschizi peceţile ei, căci ai fost 
înjunghiat şi ai răscumpărat lui Dumnezeu, cu sângele 
Tău, oameni din toată semințţia și limba şi poporul şi 
neamul; [...] 


CAP. 6 

Desfacerea celor dintâi şase peceți. Împărații şi 
domnii lumii se ascund în peşteri și în crăpăturile 
stâncilor. 

1. Şi am văzut când Mielul a deschis pe cea dintâi 
din cele șapte peceţi, și am auzit pe una din cele patru 
fiinţe, zicând cu glas ca de tunet: Vino şi vezi. 

2. Şi m-am uitat şi iată un cal alb şi cel care călărea 
pe el avea un arc; şi i s-a dat lui cunună şi a pornit ca 
un biruitor şi ca să biruiască. 

3. Când a deschis pecetea a doua, am auzit, 
zicând, pe a doua ființă: Vino şi vezi. 

4. Şi a ieşit alt cal, roşu ca focul; şi celui ce călărea 
pe el i s-a dat să ia pacea de pe pământ, ca oamenii 
să se junghie între ei; și o sabie mare i s-a dat. 

5. Şi când a deschis pecetea a treia, am auzit pe a 
treia ființă, zicând: Vino şi vezi. Şi m-am uitat şi iată 

numărătoare. În zadar ţi-i întreba şi umbra... ea nu 
ştie nimic despre această taină. Se zice că diavolului, 
înainte de cădere, i-ar fi plesnit în minte această 
obscură idee şi de atuncea a căzut. De ţi-ar veni în 
minte, să știi, se risipesc toate dimprejuru-ți, timp şi 
spaţiu fug din sufletul tău şi rămâi asemenea unei 
crengi uscate, din care vremea asemene a fugit. 
Neștiind eu singur această taină, căci, cum am spus 
nici nu sunt în stare să-mi treacă prin minte, nici nu 
te pot sfătui în această privire. [...]. 

Luă cartea lui Zoroastru, deschise unele file şi 
începu a citi județul pământului, şi fiecare literă era 
un an, fiecare șir un secol de adevăr. Era ceva 
înfricoşat câte crime au putut să se petreacă pe acest 
atom atât de mic în nemărginirea lumei, pe acest 
bulgăre negru și neînsemnat, ce se numeşte pământ. 
Fărmăturele acelui bulgăre se numesc imperii, 
infuzorii abia văzuţi de ochii lumei se numesc 
împărați, şi milioane de alte infuzorii joacă, în acest 
vis confuz, pe supușii. [...] 

În van îngerii, ce treceau ducând în poalele lor 
rugăciunile muritorilor, se uitau semnificativ la el; în 
van unul îi spuse lin, aplecându-se la ureche-i: „De ce 
cauţi ceea ce nu-ţi poate veni în minte?” Altul: „De ce 
vrei să scoţi din aramă sunetul aurului? Nu-i cu putinţă.” 
Dar ceea ce-i părea ciudat era că, de câte ori îi trecea 
prin minte ca îngerii să meargă după voia lui, ei într- 
adevăr, fără să le-o zică, îi împlineau alintând gândirile. 
EI nu-și putea explica această armonie prestabilită între 
gândirea lui proprie şi viaţa cetelor îngereşti. 

— Nu vezi tu, Mario, că tot ce gândesc eu îngerii 
împlinesc în clipă? 

Ea îi astupă gura cu mâna. Apoi îi șopti la ureche: 

— Când plouă, toate grânele cresc; când Dumne- 
zeu vrea, tu gândești ceea ce gândesc îngerii. 

În zadar. Mintea lui era preocupată şi privirile ochilor 
lui mari erau aţintate asupra acelei porţi vecinic închise. 

— Aş voi să văd fața lui Dumnezeu, zise el unui 
înger, ce trecea. 

— Dacă nu-l ai în tine, nu există pentru tine, şi în 
zadar îl cauţi, zise îngerul serios. 

Odată el își simţi capul plin de cântece. Asemenea 
ca un stup de albine, ariile roiau limpezi, dulci, clare, în 
mintea lui îmbătată, stelele păreau că se mişcă după 
tactul lor; îngerii ce treceau surâzând pe lângă el îngânau 
cântările ce lui îi treceau prin minte. În haine de argint, 
frunți ca ninsoarea, cu ochii albaștri, care luceau 
întunecat în lumea cea solară, cu sânuri dulci, netezi ca 
marmura, treceau îngerii cei frumoşi, cu capete şi umere 

un cal negru şi cel care călărea pe el avea un cântar 
în mâna lui. 

6. Şi am auzit, în mijlocul celor patru fiinţe, ca un 
glas care zicea: Măsura de grâu un dinar, şi trei măsuri 
de orz un dinar. Dar de untdelemn și de vin să nu te 
atingi. 

7. Şi când a deschis pecetea a patra, am auzit 
glasul ființei a patra, zicând: Vino şi vezi. 

8. Și m-am uitat şi iată un cal galben-vânăt și 
numele celui ce călărea pe el era: Moartea; și iadul 
se ţinea după el; şi li s-a dat lor putere peste a patra 
parte a pământului, ca să ucidă cu sabia şi cu foamete, 
şi cu moarte și cu fiarele de pe pământ. 

9. Şi când a deschis pecetea a cincea, am văzut, 
sub jertfelnic, sufletele celor înjunghiaţi pentru 
cuvântul lui Dumnezeu și pentru mărturia pe care au 


dat-o. [...] 


CAP. 8 

A şaptea pecete. Şapte îngeri cu șapte trâmbiţe. 

1. Şi când Mielul a deschis pecetea a şaptea, s-a 
făcut tăcere în cer, ca la o jumătate de ceas. 

2. Şi am văzut pe cei şapte îngeri, care stau 
înaintea lui Dumnezeu şi li s-au dat lor şapte trâmbiţe. 

3. Şi a venit alt înger şi a stat la altar, având 
cădelniță de aur, şi i s-a dat lui tămâie multă, ca s-o 
aducă împreună cu rugăciunile tuturor sfinților, pe 
jertfelnicul de aur dinaintea tronului. 

4. Şi fumul tămâiei s-a suit, din mâna îngerului, 
înaintea lui Dumnezeu, împreună cu rugăciunile 
sfinţilor. 

5. Apoi îngerul a luat cădelniţa şi a umplut-o din 
focul jertfelnicului și a aruncat pe pământ, şi s-au 
pornit tunete și glasuri şi fulgere şi pământul s-a 
cutremurat. 

6. lar cei şapte îngeri, care aveau cele șapte 
trâmbiţe, s-au gătit ca să trâmbiţeze. 


CAP. 10 

Un înger se arată ţinând în mână o carte deschisă. 
Poruncă lui loan să înghită această carte. 

1. Şi am văzut alt înger puternic, pogorându-se 
din cer, învăluit într-un nor şi pe capul lui era 
curcubeul, iar faţa lui strălucea ca soarele şi picioarele 
lui erau ca stâlpi de foc. [...] 

2. Şi în mână avea o carte mică, deschisă. Şi a pus 
piciorul lui cel drept pe mare, iar pe cel stâng pe 
pământ. 

inundate de plete; iar un înger, cel mai frumos ce l-a 
văzut în solarul lui vis, cânta din arfă un cântec atât de 
cunoscut... notă cu notă el îl prezicea... Aerul cel alb 
rumenea de voluptatea cântecului. Numai semnul arab 
lucea roș, ca jăratecul noaptea. „Asta-i întrebarea, zise 
Dan încet, enigma ce pătrundea fiinţa mea. Oare nu 
cântă ei ceea ce gândesc eu?... Oare nu se mişcă lumea, 
cum voi eu?” EI strânse c-o întunecată durere pe Maria 
la inima lui. Hurmuzul pământului ardea în salba ei de 
mărgăritare... „Oare fără s-o știu nu sunt eu însumi 
Dumne...” Vum! sunetul unui clopot  urieşesc — 
moartea mărei, căderea cerului — bolțile se rupeau, 
jumalţul lor albastru se despica, şi Dan se simţi trăsnit 
şi afundat în nemărginire. Râuri de fulgere îl urmăreau, 
popoare de tunete bătrâne, vuirea nemărginirei, ce 
tremura mişcată... „O, gând nefericit!” aiuri el. 
Spasmotic ţinea în mâna lui cartea lui Zoroastru, 
instinctiv rupse mărgeaua pământului de la gâtul Mariei. 
Ea cădea din braţele lui... ca o salcie  neguroasă ce-și 
întindea crengile spre el, şi striga căzând: 

— Dane! ce m-ai făcut pe mine? 

Şi un glas răsună în urmă-i: 

— Nefericite, ce ai îndrăznit a cugeta? Norocul tău 
că n-ai pronunţat vorba întreagă!.. 

(M. Eminescu, Sărmanul Dionis, în: Eminescu. 
Proză literară. București, E.P.L., 1964, Ed. îngrijită 
de Eugen Simion și Flora Șuteu) 


Dinec 4] de explorate a textelor 


1. Citiţi cu atenţie cele două texte. 

2. Identificaţi aspecte de influenţă religioasă în 
textul lui Eminescu. 

+ Căutaţi în cele două texte simboluri comune 
referitoare la existenţa omului și la eforturile lui de 
cunoaștere. 

* Puteţi argumenta influenţa textului biblic asupra 
nuvelei „Sărmanul Dionis”? 

+ Comentaţi textul eminescian relevând relaţia 
dintre dimensiunea religioasă, dimensiunea fantastică 
şi dimensiunea estetică. 


e. 


G. Călinescu, /storia literaturii române de la ori- 
gini până în prezent, ediţia a Il-a, Editura Minerva, 
Bucureşti, 1982. 

*** storia literaturii române, vol. | (volum colec- 
tiv), Editura Academiei, București, 1964. 

3. Şi a strigat cu glas puternic, precum răcneşte 
leul. lar când a strigat, cele şapte tunete au slobozit 
glasurile lor. 

4. Şi când au vorbit cele șapte tunete, voiam să 
scriu, dar am auzit o voce care zicea din cer: 
Pecetluiește cele ce au spus cele șapte tunete și nu le 
scrie. 

5. lar îngerul pe care l-am văzut stând pe mare şi 
pe pământ, şi-a ridicat mâna dreaptă către cer, 

6. Şi s-a jurat pe Cel ce este viu în vecii vecilor, 
Care a făcut cerul şi cele ce sunt în cer şi pământul și 
cele ce sunt pe pământ și marea şi cele ce sunt în 
mare, că timp nu va mai fi, 

7. Ci, în zilele când va grăi al şaptelea înger, — 
când va fi să trâmbiţeze — atunci săvârşită este taina 
lui Dumnezeu, precum bine a vestit robilor Săi, 
proorocilor. 

8. lar glasul din cer, pe care-l auzisem, iarăşi a 
vorbit cu mine şi a zis: Mergi de ia cartea cea deschisă 
din mâna îngerului, care stă pe mare și pe pământ. 

9. Şi m-am dus la înger și i-am zis să-mi dea cartea. 
Și îmi răspunse: la-o şi mănâncă-o şi va amări 
pântecele tău, dar în gura ta va fi dulce ca mierea. 

10. Atunci am luat cartea din mâna îngerului şi 
am mâncat-o; şi era în gura mea: dulce ca mierea, 
dar, după ce-am mâncat-o, pântecele meu s-a amărât. 

11. Şi apoi mi-a zis: Tu trebuie să proorocești, încă 
o dată, la popoare și la neamuri şi la limbi şi la mulți 
împărați. [...] 

19. Şi s-a deschis templul lui Dumnezeu, cel din 
cer, și s-a văzut în templu chivotul legământului Său 
şi au fost fulgere și vuiete şi tunete şi cutremur și 
grindină mare. 


(Apocalipsa Sfântului loan Teologul în: Biblia sau 
Sfânta Scriptură) 


N. Manolescu, Istoria critică a literaturii române, 
vol.I, Editura Minerva, București, 1990. 

E. Negrici, Antim, logos și personalitate, 1971. 

Dan Horia Mazilu, Recitind literatura română 
veche, Editura Universităţii din București, 1994. 

4, Cronicile medievale şi formarea conștiinței istorice 


Sruoiu DE CAZ 
CRONICILE MEDIEVALE ŞI FORMAREA 


CONȘTIINȚEI ISTORICE 


Motto: „Istoricul crede că e de ajuns să povesteşti ce s-a 
întâmplat în trecut. Filozoful se întreabă: pot eu să știu ce s-a 
întâmplat în trecut? " (Neagu Djuvara, interviu oferit revistei 
Observator cultural, nr. 58/2006, p. 17) 


I. Letopiseţulu Ţării Moldovei, de când s-au descălecat 
ţara şi de cursul anilor și de viiața domnilor carea scrie 
de la Dragoș Vodă până la Aron Vodă 


(fragment) 


de Grigore Ureche 
A doa domnie a lui Alixandru vodă Lăpușneanu, carile 
apoi au tăiat 47 de boieri, 7072 < 1564 > 


Într-aceia vreme înțelegându sultan Suleiman împăratul turcescu 
de atâta amestecături ce să fac în țara Moldovei și să scoală unii spre 
alții, nu suferi, ci dede domniia iarăşi lui Alixandru vodă Lăpuşneanul. 
Iară Ştefan vodă, daca omori pre Dispot vodă la Suceava și bătu pre 
Mircea vodă la Milcov, să întoarse la lași și gătind ca să trimiţă boieri 
şi oameni de ţară la împăratul, să-i ceaie steag, veniră-i olăcarii de-i 
dede de domniie veste, cum ieste dată lui Alixandru vodă și el au venit 
la Brăila şi să găteşte ca să între în ţară. Înţelegîndu de aceasta, Ştefan 
Tomșa vodă să sfătui cu boierii săi ce vor face şi aflară ca să trimiţă să 
margă la Alixandru vodă oameni juraţi de la ţară, să-i spuie că ţara nu-l 

pr - , va, nici-l iubescu şi de acolo să treacă la împărăție şi pănă nu le va 
MA'T BOIU : "TEITALAN veni răspunsul, să nu-l lase pre Alixandru vodă ca să între în ţară. 
4 Deaca au mersu solii Tomșii si i-au spus, zic să le fie zis Alixandru 
vodă: „De nu mă vor, eu îi voiu pre ei şi de nu mă iubescu eu îi iubescu 
pre dânșii şi tot, voiu merge, ori cu voie; ori fără voie”. Decii pre soli 
i-au oprit şi au trimis hochimurile împăratului la tătari, de au acoperit 
ţara ca un roiu, prădându şi arzându. De altă parte el au întrat cu turcii, 
şi cu oastea ce au avut lângă sine. Văzându Tomşa vodă că împotriva 
acei puteri nu va putea sta, cu sfetnicii săi, cu Moţoc vornicul şi Veveriţă 
postelnicul și cu Spanciog spătar, au trecut în Țara Leșască şi s-au 
aşezat la Liov, după ce au domnitu 5 săptămâni. [...] 


Anonim din Ţara Românească, inițiala „V” 
(chirilică), în „Invocarea Sfântului Duh” 


După ce s-au asezat Alixandru vodă al doilea rându la 
scaun și de moartea lui Stefan vodă Tomșa 

Alixandru vodă Lăpuşneanul daca au dobândit 
scaunul său la lași şi s-au așezat al doilea rând la 
domnie, scos-au ceauşu împărătescu pre un turc 
mare, de au trimis cu pâră la craiul leşescu, pohtindu 
pre viclenii săi, pre Tomșa şi pre soțiile lui. Craiul, 
pentru pacea ce avea cu turcul, a doao şi pentru multă 
pâră ce-l părâia l6șii pentru moartea lui Vişnoveţschi 
şi pentru sluţiia a mulți ce făcuse, au trimis pre sluga 
sa, pre Crasiţschii la Liov, de i-au tăiatu capul Tomşii 
şi lui Moţoc, vornicul şi lui Spanciog spătariul și lui 
Veveriţă postelnicul, pre carii i-au îngropat afară din 
târgu, la mănăstirea lui sfeti Onofrie. Și aşa au fost 
sfârşitul Tomşii. 


Cându au omorât Alixandru vodă 47 de boieri 


Alexandru vodă daca s-au curăţit de toată grijă 
denafară și au adus pre doamna sa Roxanda şi pre fii 
săi din Ţara Muntenească, au vrut să să curățască și 
de vrăjmașşii săi cei din casă, pre carii prepusâse el 
că pentru vicleşugul lor au fost scos din domnie ş-au 
învăţatu cu taină într-o zi lefecii săi, pe carii au avut 
streini, de i-au supus în curte cea domnească, în laşi. 
Şi i-au chiematu pre obiceiul boierilor la curte, carii 
făr nici o grijă şi de primejdie ca aceia negândindu-să, 
daca au întrat în curte, slujitorii, după învățătură ce 
au avut, închis-au poarta şi ca nişte lupi într-o turmă 
făr' de nici un păstor, au întrat într-înșii, de-i snopiia 
şi-i junghiia, nu numai boierii, ce și slujitorii. Nici 
alegea pre cei vinovaţi, ci unul ca altul îi puneau 
suptu sabie, cădea mulțime, dipre zăbrele săriia afară, 
de-și frângiia picioarile. Şi au perit atuncea 47 de 
boieri, fără altă curte, ce nu s-au băgat în samă. Și 
aşa după atâta nedumnezeire, îi păriia că ş-au răscum- 
părat inima. 


Nacazanie, adecă învăţătură și certare 
celor mari şi puternici 


Pre Moldova ieste acest obiceiu de pier făr' de 
număr, făr” de judecată, făr' de leac de vină, însăş 
păraște, însăși umple legea şi de acesta noroc 
Moldova nu scapă, că mai mulți sântu de le ieste drag 
a vărsa sânge nevinovat. Apoi zicu şi dau vina 
lăcuitorilor că sântu vicleni. Dară cui nu ieste urât a 
muri, cine n-ar pofti să vieţuiască? Place-le lor viaţa, 
alții încă nu o ar lepăda; crezu, mai bine pentru 
dragostea decât de frică să-i slujască. lani, de s-ar 

învăţa cei mari de pre niște muște fără minte, cumu- 
ş ţin domniia, cum ieste albina, că toate-și apără 
căscioara şi hrana lor cu acile și cu veninul său. Iară 
domnul lor, ce să chiiamă matca, pre niminea nu 
vatămă, ci toate de învățătura ei ascultă. Mai bine ar 
fi pentru blândeţe să-l asculte şi să-l iubască și cu 
dragoste să-i slujască, decât de frică şi de groază să i 
se plece. Că cela ce-i ieste voia să să teamă atâta 
norod di un om, trebuiește şi el să să teamă de toţi, 
că tot vărsătoriul de sânge de frică face să-i ia spaima 
şi să să teamă toți de dânsul, ci ar putea face cu 
blândeţe. Ci de acestea destulu-i. [...] 


De moartea lui 
7076 < 1368 > 


Alixandru vodă Lăpuşneanul 


Alixandru vodă căzu în boală grea şi-şi cunoscu 
moartea și chiemă episcopii şi boierii și toată curtea, de 
i-au învăţat înaintea morţii şi le-au arătat moșan pre 
fiiu-său Bogdan vodă, ca să-l puie pre urma lui la 
domnie. lar el, daca au umplut treisprăzece ani i pol a 
domniei sale, şi cei dintăi și cei de apoi, au răposat. 

Zic unii că şi moartea lui Alixandru vodă au fost 
cu înșălăciune, că el mai nainte de moartea lui, 
văzându-să în boală grea ce zăcuse şi neavându 
nădejde de a mai firea viu, au lăsatu cuvântu 
episcopilor şi boierilor, de-l vor vedea că ieste spre 
moarte, iară ei să-l călugărească. Decii văzându-l ei 
leşinându și mai multu mort decât viu, după cuvântul 
lui, l-au călugărit şi i-au pus nume de călugărie 
Pahomie. Mai apoi, daca s-au trezit şi s-au văzut 
călugăr, zic să fie zis că de să va scula, va popi şi el 
pre unii. Mai apoi episcopii şi boierii înţelegându 
acestu cuvântu şi mai cu denadinsul Roxanda, 
doamnă-sa, temându-să de un cuvântu ca acesta, 
carile era de a-l şi crederea, ştiind câtă groază și 
moarte făcusă mai nainte în boierii săi, temându-să 
doamnă-sa să nu paţă mai rău decâtu alţii, l-au otrăvit 
şi au murit. Şi cu cinste l-au îngropatu în mănăstirea 
sa, Slatina; ce ieste de dânsul zidită. 

Acestu Alixandru vodă, zic cum că au fost 
scoţându ochii oamenilor și pre mulţi au sluţit în 
domniia lui. [...] 

(Grigore Ureche, Letopisețulu Țării Moldovei, de când s-au 
descălecat țara și de cursul anilor și de viiața domnilor carea scrie 
de la Dragoș vodă până la Aron vodă (fragment), în vol. 

Cronicarii moldoveni, Antologie, introducere, comentarii, dosare 


critice, glosar şi bibliografie de Dan Horia Mazilu, Editura 
Humanitas, București, 1997.) 

II. Istoriile domnilor Ţării Rumânești 


Tomșa omoară pe lon-vodă. 


Alixandru Lăpușneanu iar vine 
domnu. 


Tomșa cinci săptămâni domnu. 


Turcul scrie la leaşi de omoară 
pă Tomşa, pă ai lui. 


Alixandru-vodă taie 47 dă 
boieri. 


Alixandru-vodă bate pă Stefan 
domnişor. 


Sultan Suliiman supt Seghedin 
moare. 

Selim să pune împărat în locul 
tătâne-său. 


Michael Astner, Scenă din Aghiazmatarul de 
la Mănăstirea Neamţ 


(fragment) 


de Radu Popescu 


Dar scurtă bucurie”; că, între turburatele acestea vremi ce avea 
moldovenii, auzindu-se la împăratul nebuniile lor, iar au dat domniia 
lui Alixandru-vodă Lepușneanul, şi ajutor turci şi tătari; şi au venit de 
au luat iar scaunul, că Tomșa n-au cutezat să stea împotriva puterii 
împărătești, ci s-au dus în Țara Leşască, la Liov, cu ai lui, adecă Moţoc 
vornic, Veveriţă postelnic, Spanţog spătar — fiind domniia lui 5 
săptămâni. 

După ce s-au așăzat Alixandru-vodă al doilea rând la domnie în 
scaun, au trimis de ş-au adus doamnă-sa și coconii den Ţara 
Muntenească, că acolo o aşăzase într-acele turburări dă oaste. 

Iar împăratul turcesc, auzind de acei ficleni şi turburători de ţară, că 
au fugit în Ţara Leşască, au scris carte și au trimis sol de i-au cerut să- 
i dea, ca pe nește ficleni. Deci craiul leşăscu, pentru voia împăratului 
turcescu, şi pentru moartea lui Viţnoveţchi ce-i făcuse Tomșa, au trimis 
şi li-au tăiat capetele tuturor. Acest sfârșit au dat Tomşa cu ai lui. 

Alixandru-vodă, daca s-au așăzat la domnie, curățindu-se de 
vrăjmaşii cei de ţară, vrea să să curăţească şi de cei den casă. Deci într- 
o zi au învăţat pă slujitorii lui cei striini, cum vor întra boiarii în curte, 
să le închiză porţile şi să-i taie; şi aşa au făcut. Că chemând Alixandru- 
vodă pă boiari, într-o zi, la curte, ei au mersu fără nici o grijă, gândind 
că-i chiamă la vreo treabă a domniei sau a țărâi. Slujitorii au închis 
porţile, şi au început a-i tăia; şi așa au perit 47 de boiari, afară den 
slugi. Deci, Alixandru-vodă, după aceasta, au pus de au spart toate 
cetățile den Țara Moldovii, după cum să făgăduise cătră turci, că cu 
această socoteală gândea turcii că vor potoli gâlcevile den Ţara 
Moldovii; numai au lăsat cetatea Hotinului, pentru paza despre leaşi. 

Întru aceste vremi, iar s-au mai rădicat un domnişor, anume Ștefan, 
den Țara Ungurească; care, adunând păstori și altă adunătură, au 
pogorât până den sus de Cetatea Neamţului. 

Acolo întâmpinându-i oastea lui Alixandru-vodă, i-au bătut, şi, pă 
câți au prinsu le-au tăiat nasurile şi urechile; iar el au scăpat pedestru. 

Întru aceste vremi, ducându-se sultan Suliiman, împărat turcescu, 
la cetatea Seghedinului, să o bată, acolo supt cetate s-au războlit şi au 
murit. lar Mehmet-paşa viziriul n-au spus oştilor că au murit; ci tot s- 
au bătut până au luat cetatea; și au trimis olăcari la fie-său sultan Selim, 
că era la Magnisiia, de l-au adus la tabără, şi l-au pus împărat. Și s-au 
întorsu îndărăt la Țarigrad, ducând şi trupul tătâne-său; îngropându-l 
la mecetul carele l-au făcut el: carele îl numescu turcii Suliimani; şi au 
împărăţit sultan Suliiman ani 47. 


* este vorba de efemera domnie a lui Tomşa 

Alixandru-vodă, fratele lui 
Pătru-vodă. 


Alixandru-vodă taie boierii. 


Alixandru-vodă face S-ta Troiță. 


Alixandru-vodă Lăpuşneanul 
moldoveanul să războleşte. 


Alixandru-vodă să otrăveşte de 
doamna sa și de boieri. 


FA 

26. DOMNIIA LUI ALIXANDRU-VODAĂ: , 
FECIORUL MIRCII-VODĂ, leat 7076 


După ce s-au mazâlit Pătru-vodă, fecior Mircii-vodă, au trimis 
împăratul domnu pă Alixandru-vodă, fratele lui Pătru-vodă. Deci, 
auzind boiarii pribegi den Ţara Ungurească că au venit Alixandru- 
vodă domnu și s-au mazâlit Pătru-vodă, au purces cu toții de au venit 
în ţară, şi s-au închinat lui Alixandru-vodă. Deci, trecând doao luni, 
Alixandru-vodă au început a tăia mulţi boiari, anume: Radul logofăt 
den Drăgoeşti, şi Mihnea den Bădeni, feciorul lui Udriște vister și Tu- 
dor de la Bucov, şi Vladul Caplii, și Pătrașco, şi Calotă, şi Stan fecior 
Drăguleţului, şi Radul stolnec den Boldești, și Radul lui Socol vornic, 
şi pre alţii. Și au făcut Alixandru-vodă den jos de București o mănăstire, 
hramul Sfânta Troiță; care nepotă-său Radu-vodă, mai în urmă o au 
stricat den temelie și o au făcut mănăstire mare precum se vede. 

Iar în Moldova Alixandru-vodă Lepușneanul, den Țara Moldovii, 
războlindu-se dă moarte, au chemat pă toţi boiarii şi vlădicii, şi i-au 
poftit în urma lui să puie pă Bogdan, și pă dânsul, de va vedea că va să 
moară, să-l călugărească. Deci ei, văzându-l că să află la mare 
slăbiciune, l-au călugărit. Apoi el, mai întorcându-se ceva den boală, 
i-au părut rău căci l-au călugărit, şi s-au mâniiat pă cei ce l-au călugărit, 
şi au zis: că, de să va scula, ştie el ce le va face. Decii, doamnă-sa au 
făcut sfat cu ceilalţi, cu toţii, că, de să va scula, va face mari răotăţi; ci 
l-au otrăvit, şi au murit. 

(Radu Popescu, Istoriile domnilor Țării Rumânești — fragment, în vol. Cronicari munteni, 
vol. 1, Editura pentru Literatură, 1961) 


Dinec 4] de explorate A textelor 


1. Citiţi cele două fragmente din cronicile lui 
Grigore Ureche şi Radu Popescu. Care este subiectul 


istoric descris? 


Pentru că intenţia iniţială a acestui studiu de caz 
este schițarea unui demers comparativ, vă propunem 
câteva succinte sugestii de natură istorică: 


O 4-12 sept. 1552 — 30 nov. 1561: prima 
domnie a lui Alexandru Lăpuşneanu; 
O 18 nov. 1561 — ţ9 nov. 1563: domnia lui 


Despot-Vodă; 


O 9 aug. 1563 — 20 febr. 1564: domnia lui 
Ștefan Tomşa; 

O 20 febr. 1564 — 9 mart. 1568: a doua 
domnie a lui Alexandru Lăpușneanu; 


O Il iul. 1568 — 14 apr. 1574: domnia, în 
Tara Românească, a lui Alexandru II Mircea 
(a nu se confunda cu Alexandru Lăpuşneanu); 

O Letopiseţul Ţării Moldovei de Grigore 
Ureche (cca 1590-1647) cuprinde istoria 
Moldovei de la „discălicatul țării al doilea rând” 
(1359) până la a doua domnie a lui Aron-Vodă 


(1594); 

O Istoriile domnilor Tării Rumânești de Radu 
Popescu (cca 1655-1729) surprinde istoria 
Țărilor Românești de la 1290 până la 17209 şi a 
fost publicată fragmentar de N. Bălcescu în 
Magazin istoric pentru Dacia (1845-1847). 


* este vorba de prima domnie, în Țara Românească, a lui Alexandru II Mircea (a nu se confunda cu Alexandru Lăpuşneanu) 

2. Comparaţi cele două cronici. Selectaţi secven- 
țele care apar în cronica lui Grigore Ureche şi sunt 
absente în cronica lui Radu Popescu și invers. 

3. Selectaţi episoadele care sunt prezentate mai 
detaliat în cronica lui Grigore Ureche şi mai succint 
în cronica lui Radu Popescu şi invers. Comentaţi 
diferenţele de perspectivă. 

4. În cronica sa, Radu Popescu prezintă alternativ 
secvenţe din istoria Ţării Româneşti şi secvenţe din 
istoria Moldovei. Care ar fi avantajele acestei duble 
perspective? Discutaţi semnificaţia lor istorică. 

5. Comparaţi cele două fragmente din punctul de 
vedere al raportului subiectiv/obiectiv. Cine este mai 
implicat? Cine este mai detașat? Argumentaţi cu 
fragmente din text. 

6. Cum vă explicaţi diferenţele de atitudine 
identificate în exercițiul anterior? 

7. Credeţi că distanța temporală dintre momentul 
producerii unui eveniment istoric şi momentul consem- 
nării lui joacă vreun rol în configurarea obiectivității/ 
subiectivităţii istorice? Dezbateţi pro şi contra. 

8. Comentaţi insertul din letopiseţul lui Grigore 
Ureche, intitulat „Nacazanie, adecă învăţătură şi 
certare celor mari şi puternici”. 

9. Credeţi că este posibilă obiectivitatea în istorie? 
Dezbateţi pro şi contra. 

10. Comentaţi afirmaţia lui Neagu Djuvara, 
selectată ca motto al acestui studiu de caz. Împărțiți-vă 
în două grupe și dezbateţi pro și contra. 

11. Comparaţi cele două fragmente cu modul în 
care același eveniment este consemnat într-un tratat 
de istorie. Ce observați? 

12. Citiţi nuvela Alexandru Lăpuşneanul de C. 
Negruzzi, publicată în primul număr al revistei Dacia 
literară (1840), deci anterior publicării cronicii lui 
Radu Popescu (ceea ce exclude posibilitatea unei 
„influenţe” literare): 


4 TI istorice 


Înainte de a avea o autentică autonomie literară 
(în sensul estetic, modern al termenului), marea parte 
a cronicilor medievale, ca, de altfel, a întregii literaturi 
medievale româneşti, au jucat un rol foarte impor- 
tant în constituirea istoriografiei noastre. Dacă ar fi 
să relaţionăm eforturile autorilor medievali cu morto- 
ul acestui studiu de caz, vom constata că acești autori 
sunt marcați mult mai degrabă de optimismul istori- 

Împărțiţi-vă în două grupe și comparaţi nuvela lui 
Negruzzi cu fragmentul din cronica lui Grigore 
Ureche (prima grupă), respectiv cu fragmentul din 
cronica lui Radu Popescu (a doua grupă). Selectaţi 
diferențele: 

O de ordin istoric; 

O de atitudine: subiectiv/obiectiv; 

O de natură stilistică. 


Care sunt concluziile ce decurg din aceste demer- 
suri comparative? 


———_. î« .. di reda Pf 


Teromonahul Nectarie, /nițiala E, 
Liturghierul din 1631 


cului din „fabula” lui Neagu Djuvara, decât de in- 
certitudinile filozofului. 

Înainte de a schiţa câteva teme sau particularităţi 
ale acestui larg fenomen cultural, trebuie să ne rea- 
mintim principalele texte care configurează această 
epocă şi, implicit, umanismul românesc. 

După cum se știe, cultura scrisă în limba română 
pe teritoriul românesc a fost precedată de o cultură 

scrisă în limba slavonă. Tema istorică a fost o temă 
fundamentală și pentru această cultură, dacă n-ar fi 
decât să amintim Cronica anonimă a lui Stefan cel 
Mare sau cronicile călugărilor Macarie, Eftimie şi 
Azarie, cronici de curte care, printre altele, inițiază 
un principiu „de lucru”, şi anume principiul con- 
tinuității. Cultura scrisă în limba română se constituie 
începând cu secolul al XVI-lea (primul text păstrat 
în românește, Scrisoarea lui Neacșu din Câmpulung, 
datată 1521, este în felul său un document cu 
relevanţă istorică). Însă istoriografia românească este 
ilustrată, în special, de scrierile cronicarilor moldoveni 
— Grigore Ureche (cca 1590-1647), Miron Costin 
(1633-1691) şi Ion Neculce (cca 1672-1745) şi — 
cumva pe nedrept trecute în plan secund -— a celor 
munteni: Radu Greceanu (cca 1655-1714), Radu 
Popescu (cca 1665-1729), Letopiseţul cantacuzinesc, 
Cronica Bălenilor, Anonimul brâncovenesc ş.a. 

Principiul continuității, pe care l-am anticipat deja, 
se regăseşte în modul de elaborare a cronicilor 
moldovenești. Astfel, Letopiseţul Ţării Moldovei al 
lui Grigore Ureche cuprinde istoria Moldovei de la 
al doilea descălecat (1359) până la a doua domnie a 
lui Aron-Vodă (1594), Letopisețul Țării Moldovei al 
lui Miron Costin continuă firul istoric de la domnia 
lui Aron-Vodă până la domnia lui Ștefăniţă- Vodă 
Lupu (1661), iar Letopiseţul Tării Moldovei al lui lon 
Neculce cuprinde istoria Moldovei de la Dabija-Vodă 
(1662) până la a doua domnie a lui Constantin 
Mavrocordat (1743). Este acesta nu doar un mod de 
„predare/preluare a ştafetei” scripturale, ci şi un mod 
„virtual” (întrucât succesiv) de lucru în echipă. De 
altfel, în „predoslovii” (cuvânt înainte), atât Miron 
Costin, cât și lon Neculce nominalizează, cu respect, 
contribuţiile anterioare, detașându-se vehement, 
totodată, de interpolările sau de „basnele” lui Simion 
Dascălul şi Misail Călugărul, adică de intervenţiile 
falsificatoare ale acestora în cronica lui Ureche. 

O adevărată summa a literaturii noastre medievale 
o reprezintă operele lui Dimitrie Cantemir (1673-1723), 
cel mai de seamă umanist al culturii românești, spirit 
enciclopedic, adevărat „Lorenzo de Medici” al nostru, 
cum îl numește G. Călinescu. Principalele sale opere 
(scrise în latină și română) sunt: Divanul sau gâlceava 
înțeleptului cu lumea sau giudetul sufletului cu trupul, 
Imaginea ştiinţei sacre care nu se poate zugrăvi, Logica, 
Istoria ieroglifică, Descrierea Moldovei (Descriptio 
Moldaviae), Istoria Imperiului Otoman, Hronicul 
vechimei a romano-moldo-vlahilor ş.a. 

“ rap i mafie fi“ a prei *, 


Miniatură a leromonahului Ghenadie, „Înțeleptul și Desfrânata” din 
„Divanul sau gâlceava...”, ediţie din 1816. 


La o „repede ochire” asupra acestei liste, se poate 
constata cu lejeritate o preeminenţă a temei istorice. 
Chiar Istoria ieroglifică, pe care unii exegeţi o 
consideră drept primul roman românesc, este o 
„istorie secretă” în genul celei scrise de un Procopius 
din Cezareea. 

Să schițăm, în continuare, câteva teme/principii 
constante ale acestor texte formatoare ale conştinţei 
istorice românești. 


Tema etnogenezei. Într-un studiu de caz anterior, 
„Latinitate şi dacism”, am avut prilejul să discutăm, 
deja, despre câteva idei esenţiale privind etnogeneza 
românilor, idei la care aderă cronicarii noştri 
(romanitatea poporului, originea latină a limbii 
române, continuitatea și unitatea poporului român). 
Enunţate pentru prima oară în cultura română de 
Grigore Ureche etc., în câteva pasaje reproduse în 
manual (v. unitatea „Latinitate şi dacism”), teza 
unităţii românilor, a originii romane a poporului 
român, ca şi a originii latine a limbii române vor fi 
preluate și dezvoltate de ceilalţi cronicari. Astfel, 

Piciorul podului lui Traian, sec. Il d. Hr., 
pe malul stâng al Dunârii, la Drobeta-Turnu Severin. 
Construit de Apolodor din Damasc. 


Miron Costin va oferi o listă şi mai amplă a etimolo- 
giilor unor cuvinte sau elemente lexicale românești, 
îi va menţiona şi pe aromâni, pe care „grecii îi 
numesc cuţovlahi”, ca provenind din coloniști 
romani, iar în De neamul moldovenilor, pe lângă argu- 
mente lingvistice, va aduce, în sprijinul ideilor sale, 
şi argumente arheologice (Valul lui Traian, podul 
ridicat de romani peste Dunăre, cetăţi şi monede 
vechi), etnografice (port, îmbrăcăminte, ceremonii) 
şi folclorice. Mai târziu, Dimitrie Cantemir și stolnicul 
Constantin Cantacuzino vor argumenta şi mai perti- 
nent teza continuității elementului roman în Dacia. 
La acestea se adaugă meritul deosebit al lui Dimitrie 
Cantemir de a plasa istoria românilor în cadrul istoriei 
universale: mai întâi în cadrul Imperiului Roman, apoi 
în cadrul Imperiului Bizantin, ca şi legăturile 
românilor cu alte popoare: unguri, ruşi, poloni, 
bulgari, sârbi etc. (v. Istoria literaturii române, vol. 
I, Ed. Academiei, Buc., 1964). 


Sensul etic şi pedagogic. Reconstituirea istorică 
nu este pentru umaniştii români doar o formă de 
legitimare identitară, nu este doar o „problemă de 
patriotism”, ci are şi o valoare morală și pedagogică, 
anticipând parcă o temă obsesivă a zilelor noastre: 
cine nu-şi cunoaște trecutul riscă să-l repete. Astfel, 

în predoslovia la Letopisețul Tării Moldovei, Grigore 
Ureche dă un sens profund umanist memoriei istorice 
(„ca să nu să înece a toate ţărâle anii trecuţi şi să nu 
să ştie ce s-au lucrat, să să asemene fierălor şi 
dobitoacelor celor mute şi fără de minte”), memoria 
istorică fiind, aşadar, deopotrivă o formă de legitimare 
civilizatorie şi un model pedagogic: „să rămâie 
feciorilor şi nepoților, să le fie de învățătură, despre 
cele rele să să ferească şi să să socotească, iar despre 
cele bune să urmeze și să să înveţe și să să 
îndirepteze”. Aceeaşi idee este reluată şi de Miron 
Costin: „că letopiseţele nu sunt numai să le citească 
omul, să ştie ce au fost în vremi trecute, ce mai mult 
să fie de învăţătură ce este bine şi ce este rău și de ce 
să se ferească”, ori de Ion Neculce: „Deci, fraţilor 
cetitorilor, cu cât veţi îndemna a ceti pre acest 
letopisățu mai mult, cu atâta veţi şti a vă feri de 
primejdii şi veţi fi mai învăţaţi a dare răspunsuri la 
sfaturi ori de taină, ori de oştire, ori de voroave, la 
domni şi la noroade de cinste”. 


Obiectivitate şi subiectivitate istorică. Parti-pris- 
uri diverse. După cum observă N. Cartojan, există o 
relaţie de determinare între concepţia pragmatică, 
pedagogică asupra istoriei şi nevoia obiectivităţii. O 
asemenea obiectivitate se realizează prin confruntarea 
permanentă a izvoarelor pământene cu cele străine. 
„Nu numai letopiseţul nostru, ce și cărți streine am 
cercat, ca să putem afla adevărul, ca să nu mă aflu 
scriitoriu de cuvinte deșarte, ce de dreptate”, declară 
Grigore Ureche. Acest fapt nu exclude subiectivi- 
tatea, diversele parti-pris-uri de clasă, „curtene” etc. 
O asemenea concepţie de clasă este vizibilă chiar și 
în celebrul portret al lui Ștefan cel Mare, realizat de 
Ureche: „Fost-au acestu Ștefan vodă om nu mare de 
statu, mânios și de grabu vărsătoriu de sânge nevi- 
novat; de multe ori la ospeţe, omorâea fără județu. 
Amintrilea era om întreg la fire, neleneșu, şi lucrul 
său îl ştia a-l acoperi și unde nu gândiai, acolo îl aflai. 
La lucruri de războaie meşter, unde era nevoie însuşi 
se vârâia, ca văzându-l ai săi, să nu să îndărăpteze și 
pentru aceia raru războiu de nu biruia. Şi unde-l biruia 
alții, nu pierdea nădejdea, că ştiindu-să căzut jos, să 
rădica deasupra biruitorilor”. Chiar dacă, în cazul 
unui „bilanţ” al calităţilor şi defectelor, virtuțile 
prevalează, să observăm că, la o lectură lineară a 
textului, după fugara schiță de portret fizic, este 
subliniat caracterul sângeros al domnitorului: ,.... 
mânios şi de grabă vărsătoriu de sânge nevinovat; 

de multe ori la ospeţe omorâea fără giudețu”. O astfel 
de topică a portretisticii nu se poate justifica decât 
printr-o concepţie de clasă. 

Cu toate acestea, subiectivitatea istorică a croni- 
carilor moldoveni este mult mai puţin accentuată 
decât cea a cronicarilor munteni. La aceştia din urmă, 
parti-pris-urile sau chiar „comanda” de curte sunt 
mult mai apăsate. Letopisețul Cantacuzinesc şi 
Cronica Bălenilor, de pildă, reflectă pe deplin 
disputele dintre cele două partide boiereşti: 
Cantacuzinii şi Bălenii. Letopisețul Cantacuzinesc 
este marcat de accentele pamfletare la adresa 
Bălenilor şi invers: „De la început, cronicile muntene 
au fost curtene şi oficiale. Şi în vreme ce moldovenii 
s-au simțit obligați moral să se continue unul pe ce- 
lălalt, într-o ştafetă a responsabilității faţă de istoria 
țării, muntenii au preferat să se răfuiască între ei, fie- 
care luând-o pe cont propriu de la capăt, ca să dove- 
dească orgolios dreptatea partidei boierești care-l 
stipendia. De aceea, independenţa de spirit a moldove- 
nilor nu suportă comparaţie cu partizanatul munteni- 
lor, care au îmbrățișat cu toţii o cauză, fie a unei familii, 
fie a unui domnitor, dar niciodată pe a ţării lor, şi au 
excelat mai cu seamă în injurie sau în linguşeală, trecând 
lesne de la una la alta, cu un conformism fără scrupule” 
(N. Manolescu, Istoria critică a literaturii române, vol. 
I, Ed. Minerva, Buc., 1990, p. 66). 

Scena Istoriei şi culisele ei. Istorie evenimenţială 
şi istorie privată. 

Există prejudecata conform căreia istoria (sau mai 
expresiv „Istoria”) trebuie să se ocupe numai de 
înregistrarea marilor evenimente (domnii grandioase, 
bătălii memorabile, în general faptele care intră în 
„mit”) lăsând pe dinafară elementele de viaţă 
cotidiană, „istoria vieţii private” (ca să folosim o 


ea 


Cronicari moldoveni. Grigore Ureche, Miron 
Costin, lon Neculce. Antologie, introducere, comen- 
tarii, dosare critice, glosar şi bibliografie de Dr. Dan 
Horia Mazilu, Ed. Humanitas (Col. „Tezaur”), 
București, 1997; 

Cronicari munteni, vol. L-IL, Ed. pentru Literatură, 
București, 1961; 

G. Călinescu, Istoria literaturii române de la 
origini până în prezent, ediţia a II-a, Ed. Minerva, 
București, 1982; 

sintagmă a unui mare istoric francez), faţetele 
derizorii, anecdotice ale existenței într-o anumită 
epocă, ceea ce — cu o altă expresie consacrată — se 
numeşte „istoria mică”, istorie care, de regulă, 
rămâne în „fundal”, în „culise”. 

Dacă nu toţi cronicarii, cel puţin unii dintre ei 
anulează o astfel de prejudecată. 

O comparaţie, făcută de N. Manolescu, între 
Grigore Ureche şi Miron Costin, de exemplu, ne 
dezvăluie — in nuce — multiplele fațete ale viziunii/ 
viziunilor istorice relevate de corpusurile textelor 
medievale: „Originalitatea lui Costin provine din 
aplecarea (pe care lui Ureche nu i-o permite nici firea, 
dar nici precaritatea documentelor) spre culisele 
istoriei. El ne comunică, de câte ori ştie, ce se află în 
spatele evenimentelor, ce s-a discutat în cabinetele 
principilor sau ale miniştrilor, zvonurile, bârfele sau 
conjuncturile diplomatice. Dacă la Ureche aveam sub 
ochi numai faţa covorului, la Costin avem, de multe 
ori, dosul lui, cu fire şi cu noduri cu tot. O istorie nu 
totdeauna eroică, dar vicleană, machiavelică și, mai 
presus de orice, politică. (...) Ce e mai palpitant, 
psihologic şi epic, la Costin, e tocmai partea de 
repovestire a întâmplărilor din culise, cu trădări, 
comploturi şi anchete. Nu e încă memorialistică, deşi 
e un soi de colportaj, care fisurează impersonalitatea 
istoricului, anunțând sensibilitatea mai de artist a lui 
Neculce, însă într-un mod inteligent şi superior 
selectiv, fără picanteria «joasă» de la urmaș” (op. 
Gila Pl 22, 33), 

Pentru a avea o viziune și mai detaliată a relaţiei 
dintre Istorie şi istorie, dintre evenimenţial și 
anecdotic, vă propunem, în unitatea următoare, un 
studiu pe text al unor fragmente din Letopisețul Țării 
Moldovei şi din O samă de cuvinte de lon Neculce. 


N. Cartojan, Istoria literaturii române vechi, Fd. 
Minerva, Bucureşti, 1980; 

*** Istoria literaturii române, vol. | (volum 
colectiv), Ed. Academiei, Bucureşti, 1964; 

Nicolae Manolescu, Istoria critică a literaturii 
române, vol. I, Ed. Minerva, Bucureşti, 1990; 

Dan Horia Mazilu, Recitind literatura română 
veche, Ed. Universităţii din Bucureşti, 1994; 

Dan Horia Mazilu, Noi despre ceilalți, 
Polirom, laşi, 1999. 

„ lon Neculce 


Ion Neculce (n. 1672 (?), Prigoreni - m. 1745(?). Cronicar. Tatăl său, Neculce vistiernicul, 
era originar dintr-o insulă a arhipelagului grecesc, probabil din Hios, căci un frate se numea 
Stamate Hiotu. Mama, Catrina, era fiica viestiernicului Iordache Cantacuzino. Despre cel de 
la doilea soţal Catrinei, tatăl vitreg al lui Neculce, Enache grămăticul, se ştie că era tot de neam 
străin, cunoscător de cărți grecești. În urma unei incursiuni poloneze, în care se distrusese 
conacul, familia se refugiază în Ţara Românească, la rudele sale cantacuzine, unde rămâne 
timp de patru ani. Întors în Moldova, Neculce se află rareori în prim-planul vieții politice; 
excepţie fac domniile lui Antioh şi Dimitrie Cantemir, a căror rudă devenise prin căsătoria cu 
nepoata lor de soră. Hatman în timpul celui din urmă, este nevoit să pribegească în Rusia după 
lupta de la Stănilești (1711). Prudent, se întoarce în țară abia peste nouă ani — doi petrecuţi în 
Rusia şi şapte în Polonia — şi numai cu firman de la Poartă. Repus în drepturi, va ocupa până 
la sfârşitul vieţii diverse dregătorii şi, aproximativ din 1733, începe să-şi scrie cronica Letopisețul 
Țării Moldovei de la Dabija-Vodă până la a doua domnie a lui Constantin Mavrocordat. 
Operă mai mult de memorialist, Letopiseţul este precedat de 42 de legende istorice în proză 
(unele dintre ele, de fapt, niște anecdote) cu titlul O samă de cuvinte. 


Letopiseţul: Ţării Moldovei de la Dabija-vodă 
până la a doua domnie a lui Constantin Mavrocordat 


precedat de O samă de cuvinte 

O samă de cuvinte 
(fragmente) 


de lon Neculce 


O samă de cuvinte ce suntu audzite din om în om, de oameni vechi 
şi bătrâni, şi în letopiseţu nu sunt scrise, ce s-au scris aice, după domnia 
lui Ștefăniță-vodă, înaintea domniii Dabijii-vodă. Deci cine va ceti și 
le va crede, bine va fi, iară cine nu le va crede, iară va fi bine; cine 
precum îi va fi voia, aşa va face. 

III. Ștefan-vodă cel Bun, când s-au apucat să facă mănăstirea Putna, 
au tras cu arcul Ștefan-vodă dintr-un vârvu de munte ce este lângă 
mănăstire. Şi unde au agiunsu săgeata, acolo au făcut prestolul! în 
oltariu?. Și este mult locu de unde au tras pănă în mănăstire. Pus-au și 
pe trii boierenaşi de au tras, pre vătavul? de copii şi pre doi copii din 
casă. Deci unde au cădzut săgeata vătavului de copii au făcut poarta, 
iar unde au cădzut săgeata unui copil din casă au făcut clopotniţa. lar 
un copil din casă dzicu să fie întrecut pe Ştefan-vodă și să-i fie cădzut 
săgeata într-un delușel ce să cheamă Sion, ce este lângă mănăstire. Și 
este sămnu un stâlpu de piatră. Şi dzic să-i fie tăiat capul acolo. Dar 
întru adevăr nu să ştie, numai oamenii aşe povestescu. Fost-au şi 
bisericuţă de lemnu întru acel deluşel şi s-au răsipit, fiind de lemnu. Şi 
aşe au fost făcut mănăstirea de frumoasă, tot cu aur poleită, zugrăvală 
mai mult aur decât zugrăvală, și pre dinlăuntru şi pre denafară, şi 
acoperită cu plumbu. Și dzicu călugării să fie fost făcut și sfeşnicile 


'prestol, pristol, -uri, s.n. — masa din mijlocul altarului 
*oltariu, -€, s.n. — altar 
Svătav, vătaf, -i, s.m. — căpetenie, conducător 


40 


cele mari şi cele mici şi policandru! și hora tot prisne? 
de argint, şi pe urmă să li fie luat un domnu şi să fie 
făcut alteli de spije?, care le-am apucat şi noi. lar 
strâcându-să un clopot mare la mănăstire și făcând 
călugării clopotul a doa oară, au pus aceste toate ce 
scriu mai sus în clopot, ca să fie mai mare. 

Lăsat-au Ştefan-vodă cel Bun la mănăstirea Putna, 
după moartea lui, arcul lui şi un păhar, ce vorbie 
calugării la mănăstire că este de iaspis*, ce era în 
chipul marmurii albe şi al farfurii, ca să fie întru 
pomenire la sfânta mănăstire. Şi arcul l-au fost trăgând 
cu vârtej. Și la vremea lui Constantin Cantemir-vodă, 
fiind răscoale, au vinit niște căzaci cu leşi, cu 
moldoveni joimiri”, vrând ca să jecuiască ce ari găsi 
în mănăstire. Deci fiind un turnu cu bună tărie, nu 
pute să jecuiască. Deci au dzis călugărilor să de turnul, 
că nu vor lua a mănăstirii nemică. lar călugării, 
necredzind, nu vre să de turnul. lar acei cazaci cu 
leși și cu moldoveni îndată au aprinsu mănăstirea, 
iar călugării, vădzind că aprind mănăstirea, îndată 
au dat turnul. Atunce, îndată, având puşci de apă, 
acei căzaci, leşi şi moldoveni au stânsu focul. Deci 
atunce au jecuit tot din turnu ce au fost a boieri şi a 
neguţitori, iar a mănăstirii n-au luat nemică, fără 
numai arcul lui Ştefan-vodă. lar păharul au fost pănă 
la a triia domnie a lui Mihai Racoviţă-vodă. Şi 
scoţindu-l din turnu un egumene, pre anume Misail 
Chisiliţă, şi vrând să să fălească, au băut la masă cu 
acel păhar a lui Ştefan-vodă, cu nişte slugi boiereşti, 
ce era zlotaşi”. Şi bând mult cu acel păhar, s-au 
îmbătat și, fiind beţi, au stricat un lucru scumpu 
domnescu și de minune ca acela. 

X. După ce au luat Bogdan-vodă domnia, au și 
trimis pre Tăutul logofătul sol la turci, când au 
închinat ţara la turci. Și așe vorbăscu oamenii, că l-au 
pus viziriul de au şedzut înaintea viziriului pre 
măcat”, şi n-au fost având mestei! la nădragi, că, 
trăgându-i cibotile, numai cu colțuni!! au fost încălțat. 
Şi dându-i cahfe, nu ţtic cum o va b€. Și au început a 
închina: „Să trăiască împăratul şi viziriul!” Şi 


' policandru, -€, s.n. — candelabru cu mai multe braţe 

*prisne, adj. — pur, neamestecat 

sspijă, -e, s.f. — tuci, fontă 

“iaspis, s.n. — piatră semipreţioasă, dură și opacă, de diferite culori 

5 joimir, -i, s.m. — soldat plătit pentru serviciile sale, mercenar 
“egumen, -i, s.m. — superiorul unei mănăstiri, stareţ 

7 zlotaş, -i, s.m. — slujbaş care încasa dările 

&vizir, -i, s.m. — nume dat miniștrilor (sau înalţilor dregători din ţările 
musulmane) 

“măcat, -uri, s.n. — cuvertură de pat (folosită mai mult ca podoabă) 

Letopiseţul Ţării Moldovei 


închinând, au sorbit felegeanul!?, ca altă băutură. 
XLI. Era un boier, anume Neculai Milescu 
Spătariul, de la Vaslui de moșia lui, pre învăţat şi 
cărturar, şi ştie multe limbi: elineşte, slovenește, 
grecește și turcește. Și era mândru şi bogat, și umbla 
cu povodhnici!* înainte domnești, cu buzdugane și cu 
paloşe, cu soltare!* tot sirmă la cai. Şi lui Ştefă- 
niță-vodă îi era pre drag, și-l ţine pre bine, şi tot la 
masă îl pune, şi să giuca în cărţi cu dânsul, şi la sfaturi, 
că era atunce grammatic!5 la dânsul. lar când au fost 
o dată, nu s-au săturat de bine şi de cinstea ce ave la 
Ştefaniță-vodă, ce au şedzut și au scris nişte cărți 
viclene și le-au pus într-un băţu sfredelit și le-au trimis 
la Constantin-vodă cel Bătrân Băsărabă în Ţara 
Leşască, ca să să rădice de acolo cu oști, să vie să 
scoată pre Ştefăniţă-vodă din domnie. lar Constan- 
tin-vodă n-au vrut să să apuce de acele lucruri ce-i 
scri€, ce s-au sculat şi au trimis băţul cel sfredelit cu 
cărţi cu tot înapoi la Ştefăniţă-vodă, de le-au dat. Deci 
Ștefăniţă-vodă, cum au vădzut băţul cu cărţile, s-au 
pre mâniet şi l-au şi adus pre acel Nicolai Milescul 
înaintea lui, în casa ce mică, și au pus pre calău de 
i-au tăiat nasul. Scoţind Ştefăniţă-vodă în grabă 
hamgeriul lui din brâu, au dat de i-au tăiat calăul nasul. 
Şi n-au vrut să-l lasă pe calău să-i taie nasul cu cuțitul 
lui [de] calău, ce cu hamgeriul lui Ștefăniţă-vodă i-au 
tăiat nasul. După acee, Nicolai Cârnul au fugit în Țara 
Nemţască şi au găsit acolo un doftor, de-i tot 
slobodzi€ sângeli din obraz ţi-l boţie la nas, şi aşe 
din dzi în dzi sângele să închega, de i-au crescut nasul 
la locu, de s-au tămăduit. lar când au vinit aice în 
țară, la domnia lui Iliieş-vodă, numai de abie s-au 
fost cunoscut nasul că-i tăiat. Numai tot n-au ședzut 
în ţară mult, de ruşine, ce s-au dus la Moscu, la mareli 
împărat, la Alecsii Mihailovici, la tatăl marelui Petru 
împărat, carele au vinit la noi aice în Moldova. Şi 
pentru învăţătura lui au fost terziman!* împăratului 
şi învăţa şi pre fiiul împăratului, pre Petru Alecsievici, 
carte. Și era la mare cinste și bogăţie. Și l-au trimis 
împăratul Alecsii Mihailovici sol la mareli împărat al 


'9mestei, s.m.pl. — meși, ciorapi de piele fină colorată peste care se 
puneau papucii 

"colțun, -i, s.m. — ciorap 

"felegean, -€, s.n. — ceașcă 

Spovodnic, -i, s.m. — cal purtător de căpăstru 

"soltar, -e, s.n. — pătură de postav sau de alt material, împodobită, 
care se punea pe spinarea calului 

'Sgrammatic, -i, s.m. — scriitor de cancelarie, secretar, diac 
'Sterziman, -i, s.m. — dragoman; interpret la Poartă (şi la misiunile 
diplomatice străine de la Constantinopol); traducător, translator 

î. lon Neculce 


chitailor!, de au zăbăvit la Chitai vro doi, trii ani. Și 
au avut acolo multă cinste și dar de la mareli împărat 
al chitailor, şi multe lucruri de mirat au vădzut la ace 
împărăție a chitailor. Și i-au dăruit un blid plin de 
pietri scumpe şi un diiamant ca un ou de porumbu. 
Şi întorcându-să pe drum înapoi, s-au tâmplat de au 
murit împăratul Moscului, pre anume Alecsii 
Mihailovici, iar senatorii de la Moscu i-au ieşit întru 
întimpinare şi i-au luat aceli daruri şi tot ce au avut și 
l-au făcut surgun? la Sibir. Și au ședzut câţiva ani 
surgun la Sibir. Iară mai pre urmă, rădicându-să Petru 
împărat, fiiul lui Alecsii Mihailovici, carele au vinit 
aice în ţară, în Moldova, de s-au bătut cu turcii la 
Prut, la Stănilești, din gios de Huși, în ţinutul 
Fălciiului, agiuns-au Cârnul din Sibir cu cărți la 
dânsul, la împăratul Petru Alecsievici, de i-au făcut 
ştire de toate ce-au făcut şi cum este surgun. 

Atunce Petru Alecsievici împărat îndată au che- 
mat senatorii şi au întrebat dzicând: „Unde este 
dascălul micu cel ce m-au învăţat carte? Acum curund 
să-l aduceţi”. Şi îndată au răpedzit de olac? şi l-au 
adus la Petru Alecsievici, împăratul Moscului, în 
stoliță“. Și l-au întrebat ce-au vădzut și ce au păţit şi 
i-au plătit lucrurile toate acele de la senatori ce-i luasă, 
pănă la un cap de aţă, şi diiamantul cel mare. Şi 
împăratul, după ce l-au vădzut, s-au mirat și l-au dat 
în haznaoa ce împărătească, iar Cârnului i-au dat 
optdzăci de pungi de bani. Şi l-au luat iară în dragoste 
şi în milă şi l-au pus iar sfetnic. 

Şi când au ras barbeli, împăratul, a moscalilor, 
atunce când s-au schimbat portul, atunce sângur 
împăratul i-au ras barba cu mâna lui. Și au trăit Cârnul 
pănă la a doa domnie a lui Mihai-vodă Racoviţă, și 
atunce au murit. Care mare cinste i-au făcut împăratul 
la moartea lui şi mare părere de rău au avut după 
dânsul, că era trebuitoriu la aceli vremi. 

Rămas-au acelui Cârnu ficiori şi nepoți, şi au 
agiunsu unii de au fost polcovnici spre slujba oștirii. 
Că să însurasă el acolo, de luasă moscalcă. Şi s-au 
mai dus după dânsul de aice din Moldova trii nepoți 
de frate, de să aședzase și ei pe lângă unchiu-său. Și 
aceie ave milă de la împărăție, şi acolo au murit. 


'chitai, s.m. — chinez 

“surgun, s.n. — exil, deportare 

Solac, s.n. — curier, poştă 

“stoliţă, staliţă, -e, s.f. — capitală (în Rusia) 


19) 


42 

O samă de cuvinte, tacsimil după pagina de titlu 


Letopiseţul Ţării Moldovei 


Letopiseţul Ţării Moldovei de la Dabija-Vodă 
până la a doua domnie a lui 
Constantin Mavrocordat 


„Spre deosebire de Ureche și de Costin, 
Neculce nu e ceea ce se cheamă un cărturar; e 
lipsit de entuziasm pentru idealurile care-i ani- 
maseră pe aceştia; ca atitudine etică, letopiseţul 
său e mai curând o istorie secretă, din raţiuni 
vădit personale, decât o operă de educare a 
spiritului public. Autorul face figura unui mic 
boier de ţară, prudent şi chivernisit, intolerant, 
fricos de schimbări, cu parapon pe cei care au 
reuşit mai bine decât el, precar ştiutor de limbi, 
xenofob, dând vina relelor pe greci (deși are 
dublă ascendență grecească). Valoarea îi vine 
din personalitatea savuroasă și din geniul limbii 
și al povestirii. El redescoperă oralitatea 
populară un veac după ce Ureche descoperise 
scrisul intelectual și, prin ea, tot acel caracter 
naiv, local şi strâmtorat în orizontul moșiei 
proprii, care se deosebeşte atât de mult de 
universalismul și europenismul costinian sau 
cantemirian. Chiar felul în care a ţinut să se 
întoarcă din exilul rusesc, unde Cantemir a 
rămas şi şi-a continuat opera, neînţelegerea lui 
pentru reformele lui Petru cel Mare indică o 
altă formulă spirituală decât aceea a enciclo- 
pediștilor de tipul lui Milescu sau Cantemir, 
deloc preocupaţi de depeizare și găsindu-și 
locul oriunde este cultură. Până la un punct, 
deşi continuă cronologia faptelor de unde o 
părăsise Costin, letopiseţul lui Neculce înfăţi- 
şează o reacţie la acesta, şi anume reacția 
autohtonismului la europenism, a naţionalului 
la universal. [...] 

Căci, dacă Neculce n-are multă cărturărie, 
are un talent de prozator înnăscut, ca nimeni 
altcineva în întreaga noastră literatură 
medievală. Două trăsături sunt izbitoare în O 
samă de cuvinte (şi vor fi și în letopiseț). Întâi, 
faptul că aceste istorioare n-au mare lucru de 
legendă în ele, culegând întâmplări dintre cele 
mai obişnuite, uneori chiar derizorii, şi numai 


întâmplarea că sunt puse de obicei în sarcina 


CAP. X 


Domnia a doa a lui Dumitraşco-vodă Catacozino 
la velet 7192" 


După ce descrie condiţiile economice foarte grele în care se găsea țara la 
venirea pe tron, pentru a doua oară, a acestui domn, Neculce îi face portretul, 
unul dintre cele mai „tari ” şi mai veridice ale cronicii sale. 


Dumitrașco-vodă era un om bătrân, grec, ţărigrădean de neamul 
lui, de Catacozoneşti. Și mai înainte fusesă visternic! mare şi-n Țara 
Muntenească, la Gligori-vodă. Şi era om nestătător la voroavi, tălpiz?, 
amăgitor, geambaş de cei de la Fener din Țarigrad. Și dup-aceste, după 
toate, era bătrân şi curvar. Doamna lui era la Țarigrad, iar el aice își 
luasă o fată a unei rachieriţe* de pe Podul Vechiu, anume Arhipoaie, 
care o chema Aniţa, ţiitoare, de o purta în vedeală între toată boierimea, 
de-o ţine în braţi, de-o săruta şi o purta cu sălbi de galbeni și cu haine 
de şahmarand“, cu șlics de sobol şi cu multe odoară împodobită. Și era 
tânără şi frumoasă şi plină de suleimane, ca o fată de rachieriţă. Şi o 
triimite cu carâta” domnească, cu siimeni€ și cu vornici şi cu comiși 
dzuoa amidzidze mari pe uliţi, la feridiu” şi pe la mănăstiri şi pe la vii, 
în primblări. Şi făce și pe boieri de-ş triimite giupânesăle cu dânsa. Și 
după ce vinie de la primblări, triimite giupânesilor daruri, canaveţe!”, 
bilacoase!!, căce i-au făcut cinstea de-au mărsu cu dânsa în primblare. 
Şi după ce s-au mazilit!?, au luat-o cu dânsul ş-au dus-o în Țarigrad cu 
dânsul ş-au măritat-o dup-o slugă a lui, după un grec. Căutaţi, frați 
iubiţi cetitori, de videţi ce este omenia și curvia grecească! Că el, de 
bătrân, dinţi în gură n-ave. Dimineaţa îi încli€, de-i pune în gură, iar 
sara îi descli€e cu încrop!* şi-i pune pe masă. Carne în toate posturile 
cu turcii depreună mânca. Oh! oh! oh! săracă ţară a Moldovei, ce 
nărocire de stăpâni c-aceştia ai avut! Ce sorți de viiață ț-au cădzut! 


* Neculce socoteşte anii, potrivit obiceiului vremii sale, de la „facerea lumii”. Pentru a 
transforma datele din cronică în anii după care ne conducem noi, urmează să scădem din anul 
dat de el 5508. 

'vistiernic, -i, s.m. — boier de Divan, care administra veniturile băneşti ale domnului și ale ţării 
“tălpiz, adj. — viclean, intrigant 

“rachieriţă, -e, s.f. — fabricantă sau negustoriţă de rachiu 

*sahmarand, s.n. — stofă ţesută cu aur şi argint, brocart 

“şlic, -uri, s.n. — căciulă de blană de zibelină, purtată de domn și de soţia lui 

*suleiman, -uri, s.n. — farduri 

Tcarâtă, -e, s.f. — trăsură de lux închisă 

“siimen, -i, s.m. — corp de ostași mercenari care alcătuiau garda curţii domneşti 

“feridiu, s.n. — baie, locul unde se face baie 

'%canaveţă, -e, s.f. — pânză groasă (din cânepă) 

"bilacoasă, s.f. — un fel de stofă de mătase scumpă 

"a mazili, vb. — a scoate din funcţie un domn sau un boier 

'Sînerop, s.n. — apă caldă 

a _____— lon Neculce 


unor personaje cu statut istoric le învăluie într-un 
abur eroic. Altfel, înfățișarea foarte pământească 
a lucrurilor n-ar ridica nici o dificultate. În al 
doilea rând, istoriile cu pricina reprezintă un 
veritabil triumf al spiritului anecdotic: nici 
descriere, nici portret, nici comentarii: narativul 
pur, redus la esenţă.” 

(Nicolae Manolescu, Istoria critică a 


literaturii române, vol. I, 1990) 


Dimitrie Cantemir, 
domnul Moldovei între 1693, 1710-1711 

Cum au mai rămas om trăitor în tine, de mare mirare este, cu atâtea 
spurcăciuni de obiceiuri ce să trag pănă astădzi în tine, Moldovă! Și 
din vreme în vreme tot s-au mai adaos spurcateli de obiceiuri, carei 
mai înainte s-or pomeni cineş! la rândul lor. 


CAP. XIX 
Domnia lui Dumitrașco Cantemiru-voevoda, 
în anul 7219 


După ce au sosit Dumitraşco-vodă în Iaşi, după obiceiu a tree dzi 
au boierit boierimea. Pus-au pre Nicolai Costân vel-logofăt, pre Lupul 
Costache vornic mari de Ţara de Gios, pre loan Sturdze vornic de 
Țara de Sus, pre Antiohie Jora hatman, pre un grecu, anume Spraioti 
Dracumana, vel-postelnic, și pe mine loan Niculce vel-spătar, pe 
Gheorghiţă vel-păharnic, pre Dabije vel-ban, pre Catargiul vel-visternic 
pre Sandul Sturdze vel-stolnic, pre Constantin Costache vel-comis. 
Aceştie era boierii lui Dumitraşco-vodă întăiu. lar mai de credinţă și 
mai ales toate trebile domniei era după mine, loan Niculce vel-spătar. 

Şi atunce dintăiu era boierii can grijiţi de numeli lui Dumitraşco-vodă 
din tinireţe, cându era bezaide?, la domnia frăține-său, lui Antiohie-vodă. 
Că era atunce nerăbdătoriu şi mânios, zlobiv: la beţie, şi-i ieşisă numele 
de omu rău. lar acmu, viind cu domnia, nu ştiu să-ş piiardă numele cel 
rău: au doar mai la vârstă venisă, au doar chivernisisă viiaţa lui, unde 
nu era pace? Că aşe să arăta de bun şi de blând! Tuturor uşe deșchisă 
şi nemărețu, de vorovie cu toți copiii. 

Atunce au scos pre ţară 2 civerturi“, banii steagului. Și de cum era 
soma lui Neculai-vodă, au mai scădzut pe ţară la un civertu, câte 3000 
de galbeni. Aşijdere şi mazâlilor? li-au scădzut tot pre giumătate şi mai 
bine dăjdile“. Și li-au făcut și carte cu giurământuri, să nu de desetină” 
boierii, după cum n-au dat mai nainte boierii. Că să făcus-obiceiu de 
la Mihai-vodă, de da desetină boierii. Și el apoi i-au iertat. 

Deci boierii, vădzând aşe milă şi nemărire, începusă toţi a să lipi şi 
a-l lăuda. Era omu învăţat. Numai la giudecăţi nu pre pute lua sama 
bine, poate-fi trăind mult la Țarigrad în streinătate. Lăcomie nu ave 
mare, lucrurile lui poftie să fie lăudate. 


Între timp, a început să sosească oaste rusească în Moldova și, o dată cu 
ea, represalii contra turcilor din lași. Aceste fapte au determinat masele de 
moldoveni, mai ales din ținuturile de peste Prut, să se pregătească de luptă. 


'cineș, pron. rel. — fiecare, fiecine 

beizade, beizadea, s.f. — fiu de domn 

*zlobiv, -ă, adj. — rău, răutăcios 

“civert, -uri, s.n. — impozit plătit trimestrial 

*mazil, -i, s.m. — domn sau boier scos din funcţie; categorie intermediară între boieri şi răzeși 
“dajdie, -i, s.f. — datorie impozit, dare, bir 

"desetină, -e, s.f. — dijmă, a zecea parte din produse 

Logofătul Petrache, 
Erotocrit la banchetul dat de împărat, 
în Erotocritul din 1787 
(carte populară) 


„La Neculce se descoperă o tehnică 
încheiată a portretului, în care intră câteva note 
tipice: o însuşire sau o anomalie fizică, starea 
intelectului, predispoziția etică; o însușire sau 
o scădere morală, un tic, o manie, un obicei, 
totul dozat, ritmat și rotit în jurul unei virtuţi 
sau diformități substanţiale. Portretul neculcean 
stă la mijloc, între caricatură şi tablou. 

Şi mai neted se arată talentul înnăscut al lui 
Neculce în fragmentele epice, în scurtele 
momente în care viața unui om e surprinsă în 
chiar desfăşurarea ei.” 

(G. Călinescu, /storia literaturii române 
de la origini până în prezent, Minerva, 
București, 1982) 


Letopiseţul Ţării Moldovei /. 

Urmează descrierea amănunţită a oștilor rusești sosite mereu cu împăratul 

în frunte şi așezate în apropiere de locul unde avea să se dea lupta contra 
turcilor, care aflaseră de trădarea lui Cantemir. 


Atunce Șeremet și cu Dumitraşco-vodă, din Branişte, de la Țoţora, 
dac-au oblicit! că-i împăratul în laşi, au lăsat oastea şi au mărsu la 
împărat de s-au împreunat. Atunce au îmblat pren toate mănăstirile 
împăratul, de le-u vădzut, şi din toate i-au mai plăcut mănăstirea Golâe, 
dzicând că are 3 feliuri de meşterşuguri: leşesc, grecesc şi moschicesc?. 
Și mult lăuda împăratul lucrurile, chipul şi toate obiciele moldovenilor 
şi încă şi dobitoacele acestui pământ, dzicând că-s frumoasă. 

Dumitraşco-vodă au făcut împărăției masă frumoasă în curţile 
domnești, în casa ce mare cu cinii. lar când au fost să șadză împăratul 
la masă, n-au vrut să şadză în capul mesei, ce-au şădzut în scaon lângă 
masă, iar în capul mesei au pus pe Dumitraşco-vodă şi după dânsul pe 
Galoftin Gavriil Ivanovici, apoi pre alţi ghenarari mai gios, anume 
Dolhoruchi cel mijlociu, Mihai Galicen cel mic, Sava Rogojenschii, 
menistru, Șefer, menistru, adecă visternic, Rentu, ghenarar, Vejbah, 
Toma spatar:, că atunce fugisă din Ţara Muntenească, şi feciorul lui 
Şeremet. lar Şeremet n-au şădzut la masă, că îndată s-au întorsu la 
obuz“ cu alţii din bragadiri şi polcovnici. Să ospăta şi să veselie pre 
frumos cu vin de Cotnar și lăuda vinul foarte. Și încă mai bine le plăce 
vinul cel cu pelin, şi mult să mira cum spre partea lor nu să face vin cu 
pelin așe bun. 

După ce s-au sculat de la masă, au venit şi boierii țărâi de s-au 
împreunat cu împăratul, şi le-u dires* împăratul cu mâna lui tuturor 
câte un păhar de vin. Împărăteasa şi cu doamna și cu giupânesele ce 
să tâmplas-în laşi încă șede la masă în casa cea mică de să cinsti€. 

Iară împăratul era om mare, mai înalt mai decât toți oamenii, iar nu 
gros, rătund la faţă și can smad, oacheş, şi can arunca câteodată din 
cap, fluturând. Şi nu cu mărire și fală, ca alți monarhi, ce umbla fiecum, 
prost“ la haine, şi numai cu doao, trei slugi, de-i era de grija trebilor. Şi 
umbla pre gios, fără alaiu, ca un om prost. 

Iară atâta dragoste arăta împăratul cătră Dumitraşco-vodă, unde 
vădzusă că s-au închinat de bună voia lui, că să tinde cu amândoao 
mânule şi cuprinde pre Dumitrașco-vodă de grumadzi și-l săruta pe 
față, pe cap şi pe ochi, ca un părinte pre un fiiu al său. Aceasta era, 


când s-au împreunat în casa cea mică. 
(lon Neculce, „Letopiseţul Țării Moldovei” precedat de ,„ O samă de cuvinte”. Texte 
stabilite, introducere şi glosar de Iorgu Iordan, Editura Științifică, Bucureşti, 1968) 


'a oblici, vb. — a simți, a afla, a descoperi 

“moschicesc, adj. — moscovit 

“Spătar, -i, s.m. — boier care purta spada (sabia) domnului la ceremonii 

“obuz, -e, s.n. — proiectil de artilerie; aici (înv.) tabără militară, lagăr, corp de armată 
Sa direge, vb. — a turna vin în pahar și a-l oferi cuiva 

“prost, adj. — simplu 

î. lon Neculce 


% um Citim ş 


Dimensiunile personalităţii istorice. Vocaţia anecdoticului 


1. De ce credeți că lon Neculce a simţit nevoia să 
plaseze în fruntea Letopisețului cele 42 de legende 
cunoscute cu titlul de O samă de cuvinte? Citiţi 
avertismentul care le precedă şi elaborați-vă 
răspunsul. 

2. Legendele I-IX îl au ca protagonist pe Ștefan 
cel Mare. Citiţi legenda a III-a şi arătaţi ce dimensiuni 
ale personalităţii domnitorului sunt scoase în evidență. 
Comparaţi acest text cu portretul făcut lui Ștefan cel 
Mare de către Grigore Ureche în Letopisețul său. 
(vezi unitatea Cronicile medievale și formarea conş- 
tiinței istorice) 

3. Interpretaţi gestul lui Ştefan cel Mare de a cere 
să i se taie capul unui copil de casă care îl depăşise la 
întrecerea cu arcul. Alegeţi dintre următoarele variante 


de răspuns: 

s invidie; 

s sancţionarea unei trufii nepermise; 

s însemn al autorităţii domnești, în accepţie 
medievală („Domnul este unsul lui Dumnezeu”). 

Produceţi şi alte variante de răspuns. 

4. Cum vă explicaţi, totuşi, precauţiile naratorului 
privind acest episod: „Şi zic (alţii, n.n.) să-i fie tăiat 
capul acolo. Dar întru adevăr nu să ştie, numai 
oamenii așe povestescu."? 

5. Cum se împacă gestul de autoritate surprins în 
acest fragment cu religiozitatea domnitorului? 

6. Finalul legendei surprinde un act de pervertire 
a unei tradiţii sacre. Care este sentimentul care se 
degajă din această secvenţă? 


Contrastul dintre civilizaţii. Umorul 


1. Citiţi legenda a X-a. În ce constă comicul 
acestei secvenţe? 

2. Contrastul dintre două civilizaţii pare să fie tema 
acestei legende. Puteţi da exemple (din literatură sau 
din cinematografie) în care un asemenea contrast să 


aibă efecte tragice? 

3. Observaţi că majoritatea frazelor din aceste 
secvenţe (fragmente) încep cu conjuncţia și. Care este 
funcţia stilistică a procedeului? 


Traiectoriile unui destin. Modele culturale 


1. Citiţi legenda a XLI-a. Încercaţi s-o rezumaţi. 
Comparaţi dimensiunea rezumatului vostru (realizat 
prin selectarea elementelor esenţiale) cu dimensiunea 
operei rezumate. Ce constataţi? 

Ce particularitate stilistică ar putea fi identificată 
din această comparaţie? 

2. Identificaţi modalităţile de caracterizare a per- 
sonajului principal. 

3. Limbile străine pe care le cunoștea spătarul 
Nicolae Milescu configurează un anumit model cul- 
tural (reprezentativ pentru Evul Mediu). Care este 
acesta? Comparaţi-l (din perspectiva predilecţiei pentru 
anumite limbi străine) cu actualul model cultural. 

4. În ce măsură în Evul Mediu destinul individual 
era determinat de schimbarea domniilor? Identificaţi 

etapele acestei determinări în biografia lui Nicolae 
Milescu (alternanţa discreditare - reabilitare). Ce 
părere aveţi despre o asemenea relaţie? 

5. Interpretaţi, din perspectiva mentalității medie- 
vale, gestul mutilării spăratului Nicolae Milescu. 

6. Comentaţi atitudinea împăratului Petru Alecsie- 
vici faţă de dascălul său. Care este relaţia dintre 
maestru şi puterea politică? Încercaţi s-o comparaţi 
cu relaţiile actuale dintre profesori şi Putere. 

7. Interpretaţi gestul prin care împăratul Mosco- 
vei, cunoscut ca important reformist, îi rade el însuşi 
barba lui Nicolae Milescu. 

8. Care este miza fundamentală a cronicarului: 
evenimentele mari ale istoriei sau cele marginale, care 
configurează mai degrabă o epocă şi un mod de existenţă? 


3... 


Letopiseţul Ţării Moldovei 


Arta portretului. Grotescul. Ei, grecii... 


1. Citiţi capitolul al X-lea din Letopisețul Țării 
Moldovei. Cum este construit portretul moral şi 
comportamental al lui Dumitrașcu-vodă Cantacuzi- 
no? Identificaţi imaginile grotescului din acest portret. 
Este el (portretul) compatibil cu un tratat istoric? 
Aparține mai degrabă istoriei sau literaturii? 

2. S-a spus că letopiseţul lui Ion Neculce conţine 
scene de adevărată comedie umană. Argumentaţi cu 
secvenţe din fragmentele selectate. 


Personalitate şi personaj. 


1. Citiţi fragmentele selectate din capitolul 
al XIX-lea, consacrat domniei lui Dimitrie Cantemir. 

2. Se ştie că D. Cantemir a fost domnitorul cel 
mai apropiat de cronicar. Acest fapt v-a provocat, 
desigur, anumite așteptări. Modul în care îl descrie 
Neculce vă confirmă sau vă infirmă aceste aşteptări? 
Analizaţi raportul dintre subiectiv şi obiectiv în 
realizarea acestui portret. 

3. Portretele lui D. Cantemir şi al țarului Petru I con- 
figurează în primul rând niște personalități istorice sau 
nişte personaje de roman? Argumentaţi-vă răspunsul. 

4. Comentaţi scena vizitei ţarului Petru 1 în Mol- 
dova, în special cea a ospăţului domnesc. În ce 


In loc de concluzie. 


1. Analizaţi particularitățile limbii lui lon Necul- 
ce. Aveţi în vedere: 

* nivelul fonetic şi fonologic; 

* nivelul lexico-semantic; 

* nivelul morfo-sintactic. 

2. Toţi exegeţii au vorbit despre oralitatea stilului 
lui lon Neculce, prin care acesta îi anticipează pe 
Ion Creangă ori pe Mihail Sadoveanu. Identificaţi 
sursele oralității în fragmentele selectate. 

3. În clasele anterioare aţi învăţat că în operele de 
ficţiune autorul nu se confundă cu naratorul. Care 
este acest raport (autor-narator) în O samă de cuvinte? 
Dar în Letopiseţ? Ce concluzie trageţi din aceste 
observaţii? 


3. Comentaţi lamentaţiile cronicarului din finalul 
fragmentului selectat. Ce concluzie s-ar putea trage 
din faptul că el generalizează modelul uman al lui 
Dumitraşcu-vodă Cantacuzino asupra tuturor 
grecilor? (Să nu uităm că lon Neculce avea el însuși 
origini grecești.) Care este relaţia dintre noi şi ceilalți 
din perspectiva acestui fragment? Cum percepe 
cronicarul alteritatea!? 


Scene de viaţa cotidiană 


măsură comportamentul țarului reflectă spiritul slav? 

5. Analizaţi portretul ţarului. Comentaţi afirmaţiile 
lui G. Călinescu, transcrise în stânga textului, pag. 14 

6. Cum vă explicaţi faptul că împărăteasa, doamna și 
jupânesele „șede la masă în casa cea mică de să cinste”? 
Ce mentalitate s-ar putea identifica în această scenă? 

7. Care este părerea celorlalți despre noi? 

8. În Cartea împărtăşirii (Cluj, Editura Apostrof, 
1995), N. Steinhardt vorbea despre comesenie 
(ospitalitate) ca despre o dimensiune esenţială a 
poporului român. În ce măsură acest fragment relevă 
această dimensiune? 


Limba. Oralitatea 


Victor Mușat, De vorbă , Călineşti — Maramureş, 1994 


1. Prezentaţi oral alte trei legende din O samă de cuvinte de lon Neculce. 
2. Realizaţi un eseu cu tema: „Noi şi ceilalți”, plecând de la textele lui I. Neculce. 


'alteritate, -ţi, s.f. — caracterul a ceea ce este Altul, a ceea ce este diferit 

4. Limbă şi comunicare 


Tehnici de documentare 


Documentarea şi informarea sunt, după cum ştiţi, să cunoașteți câteva strategii minimale. 

etape obligatorii în procesul de realizare a diverselor Conform unei lucrări de specialitate (Angela Re- 
tipuri de lucrări (eseuri structurate, referate, sinteze,  panovici, Tehnici de informare şi documentare, 
proiecte, studii de caz etc.), indiferent dacă acestea Universitatea „Transilvania” din Braşov, 2001, vol. |, 
au un caracter individual sau colectiv, sunt benevole  p. 19), efectuarea unei autentice cercetări presupune 
sau impuse de curriculum. Pentru evitarea haosului următoarele: 

în procesul de documentare şi informare, este bine 


(0) 


0000000 


Etape de lucru 


dialogul utilizator-documentarist; 

compatibilitatea temei cu profilul fondului documentar; 

divizarea temei; 

indexarea temei; 

stabilirea mijloacelor și a instrumentelor de regăsire a informaţiilor; 
selecționarea documentelor; 

clasificarea şi ordonarea răspunsurilor; 

forma finală a cercetării (lucrării). 


Precizarea unor elemente 


scopul cercetării; 

formularea clară a temei; 

tipul de bibliografie cerut: selectivă, analitică etc.; 

limitarea în timp; 

tipuri de documente: cărţi, articole din reviste, dicționare etc.; 
termen de finalizare; 


O forma de consultare a documentelor: pe loc, la sala de lectură a bibliotecii, 
prin împrumut, fotocopii etc.; (op. cit., vol. |, p. 19). 


Documentarea se poate realiza: în bibliotecă b) căutarea în catalogul sistematic; 
(publică sau personală) şi pe Internet etc. c) căutarea în catalogul alfabetic; 


Documentarea în bibliotecile publice 

O Căutarea documentelor într-o bibliotecă publică 
se referă la următoarele aspecte: 

a) căutarea la raft; 


1. Model d 


S 
lo 
42) 
Sg 


d) căutarea periodicelor (ziarelor, revistelor 
etc.). 

O Există două tipuri de fişiere care vă ajută la 

identificarea lucrării cerute: tradițional/informatizat. 


e fişă de carte, aşa cum aceasta se poate regăsi într-un fişier tradiţional: 


URECHE, Grigore 

Letopiseţul Ţării Moldovei. Text stabilit de P.P. Panaitescu. Prefaţă și 
note finale de Gh. Popp, București, Ed. Tineretului, 1967. 

174 p în 12 (Lyceum 7) 

Limbă și comunicare /. 


II. Model de fişă de volum despre autor (în cazul de față despre Grigore Ureche): 


i URECHE, Grigore (despre) 
SI MAZILU, Dan Horia 
So Cronicari moldoveni: Grigore Ureche, Miron Costin, lon Neculce, Ed. 
4 Humanitas, Buc., 1997, 304 p. 
831.135.1-94; 20 cm; — (Tezaur: texte; comentarii; literatură română; cronici; cultură 
831.135.109 literară). 
Conţine bibliografie. 
ISBN 973-28-0708-3 


(A 36525, respectiv A 66002 reprezintă cotele volumelor.) 


Etapele căutării unui volum într-un fișier informatizat: 


1. Do you speak English? 

Type 1 and press the RETURN key. 
i 2. Parlez-vous Frangais? 

Tapez 2 et appuyez sur la touche dite RETURN. 
3. Vorbiţi limba română? 

Tastaţi 3 şi apoi RETURN. 


Metode de regăsire a informaţiei 


TITLU: Titlu; ALTE OPȚIUNI: 

. Cuvânt din titlu; 13. Informaţii 

Autor persoană; 14. Ce conţine catalogul etc. 
... Autor colectiv; Opţiuni: Tastaţi numărul dorit: 3. 
Vedete de subiect; 

„ Vedete geografice de subiect; 

„ Persoană subiect; 

„ Colectivitate subiect; 

C.Z.U.; 

10. Coduri BCU; 

11. Nr.AMF; 

12. Căutare după: titlu/autor/an. 


SUBIECT: 
II 


OPOADULER= 


Tastaţi numele sau începutul numelui 
III Tastaţi cel puţin 2 caractere. 
Opţiuni: Tastaţi numele autorului: URECHE. 


1. URECHE 
2. URECHIANU 
IV Aa au 
(sfârșitul listei) 
Opţiuni: Alegeţi numărul: 1 


URECHE, Grigore 
|. Letopiseţul Ţării Moldovei / Grigore Ureche; texte stabilite de P.P. Panaitescu; 
2. // 
3, // 
4. // 


Opţiuni: Alegeţi numărul: | (se enumeră și celelalte ediţii ale cărţii) 


URECHE, GRIGORE 
1. Letopiseţul Ţării Moldovei / Grigore Ureche; 
VI Texte stabilite de P.P. Panaitescu; prefaţă şi note de Gh. Popp — Buc., Ed. Tineretului, 1967. 
Biblioteca de Litere: 859/UF 5-1 
Opţiunea dvs.: 

A 


F; 


Limbă şi comunicare 


Documentarea pe Internet 4. Utilizarea informaţiilor culese 
Autoarea lucrării bibliografice amintite (Angela Citirea în profunzime a documentelor găsite şi 
Repanovici, op. cit., vol. II, p. 68-69), plecând de la selecţionate; 
ideea că metodele de documentare pe Internet nu Selecţionarea informaţiei interesante în funcţie de 
diferă radical de metodele de documentare tradițio- rezultatele aşteptate; 
nale, ne propune următoarele etape de cercetare: Integrarea rezultatelor căutării pe Internet în 
1. Pregătirea căutării ansamblul informaţiilor culese; 
Punerea unei întrebări de cercetare; Constituirea unui dosar de cercetare. 
Identificarea cuvintelor-cheie, sinonime şi traducere; 5. Difuzarea rezultatelor 
Identificarea documentelor disponibile; Difuzarea dosarului de căutare alături de echipa 
Determinarea tipului de informaţie dorită pe voastră de lucru; 
Internet (articol, imagini etc.); Constituirea și difuzarea unei liste de site-uri 
Alocarea unui timp maxim pentru cercetare pe pertinente; 
Internet. Integrarea rezultatelor în sistemele voastre de 
2. Efectuarea cercetării arhivare şi difuzare; 
Definirea tipului de cercetare: site-uri de referinţă, Integrarea rezultatelor cercetării voastre în site-ul 
anuar, index; vostru web. 


Identificarea site-urilor de referinţă; 

Determinarea instrumentelor de cercetare care se 
folosesc: repertoare, indexuri; 

Identificarea domeniilor de cercetare; 

Stabilirea unei grile de cercetare: subiect, cuvinte- 
cheie, instrumente de căutare, rezultatele căutării etc. 

Căutarea şi umplerea grilei. 


3. Selecţionarea și conservarea informaţiei: 
trecerea rapidă de pe un site pe altul; evaluarea 
informaţiei; verificarea sursei; notarea adresei; 


notarea informaţiilor de pe site în grila de căutare. Michael Astner, Recuperarea sursei 
(Sibiu, Teatrul Gong — fostul Teatru de Păpuşi) 


Câteva indicaţii generale privind documentarea pe Internet 
O Utilizaţi un site de referinţă; un site cu o interfață îndoielnică, o sintaxă şi o ortografie puţin îngrijite 
poate fi respins fără probleme (op. cit., vol. II, p. 66). 
O Interferaţi informaţiile culese de pe Internet cu informaţiile obţinute prin celelalte metode (volume, 
articole, discuţii cu specialiștii etc.). 
O Respectaţi dreptul de autor (idem, p. 67). 


O Internetul nu justifică lipsa de originalitate: preluarea unui articol prin metoda copy-paste şi 
considerarea lui ca fiind „al vostru” este o fraudă. 


În reperele oferite la studiul de caz „Cronicile me- a) Prezentaţi oral rezultatele documentării voastre 
dievale şi formarea conştiinţei istorice” am lăsat într-o expunere de tip argumentativ. Fiţi atenţi la: 
intenționat pe dinafară o problemă: Viziunea religi- formularea ipotezei; enunțarea unor argumente pro 
oasă asupra Istoriei în cronicile medievale. Realizaţi, şi/sau contra; formularea concluziei. 
apelând la tehnicile cunoscute, o documentare pe b) Realizaţi un eseu structurat pe aceeași temă. 
această temă. 

Limbă și comunicare /. 


Modalităţi de indicare a bibliografiei. 
Normele citării 


Referințele bibliografice în redactarea unei lucrări 
(referat, sinteză, studiu de caz, eseu structurat, lucrare 
de licenţă, lucrare de doctorat etc.) reprezintă un in- 
dice al competenţei şi al profesionalismului acesteia. 
Pe de altă parte, nemărturisirea surselor este un delict 
şi — pe lângă precaritatea etică — se pedepsește con- 
form legii. 

Există câteva norme în elaborarea acestor referinţe/ 
trimiteri bibliografice, în absenţa cărora lucrarea ca- 
pătă un caracter haotic și dificil de utilizat. 

Vă propunem câteva dintre normele indicate de o 
editură prestigioasă precum editura Polirom din Iaşi: 

* Titlurile de cărţi, de poeme, piese de teatru, nuve- 
le etc. se dau în limba originală și se culeg în italice 
(cursive). La fel periodicele (reviste, ziare, almana- 
huri, buletine, colecţii de legi etc.). 

Exemplu: 

* Dan Horia Mazilu, Noi despre ceilalți. Fals tratat 
de imagologie, Ed. Polirom, laşi, 1999; 

* Constanţa Vintilă-Ghiţulescu, „Boierii şi numele 
lor”, în Dilema veche, Anul III, nr. 120, 12-18 mai 2006; 

* Articolele dintr-un ziar, capitolele dintr-o carte, 
poeziile, nuvelele dintr-un volum citat se dau în 
ghilimele (,...”). 

Exemplu: 

* Nicolae Manolescu, „Spiritul cronicilor munte- 
ne”, în Nicolae Manolescu, Istoria critică a literaturii 
române, vol. 1, Ed. Minerva, Bucureşti, 1990. 

+ Referințele din text se dau între paranteze: 

Exemplu: 

* „De la început, cronicile muntene au fost curtene 
şi oficiale” (Manolescu, 1990, p. 66). 

* Trimiterile din text (autorul, anul lucrării, pagina) 
trebuie să se regăsească complete în referinţele 
bibliografice, unde se precizează autorul, titlul lucră- 
rii, editura, locul şi anul apariţiei. 

+ Dacă urmează să daţi referinţe bibliografice în 
note, atunci trebuie să precizaţi (în această ordine) 
indicele de notă, autorul (nume și prenume), titlul, 
editura, orașul, anul, pagina/paginile. 

Exemplu: 

3. Eugen Negrici, Narațiunea în cronicile lui Gr. Ureche 
și Miron Costin, Editura Minerva, Bucureşti, 1972. 

Notele 

* Trimiterile se fac prin cifre sau asterixuri plasate 

ca exponent în dreapta cuvântului (pasajului) vizat. 
În notele de subsol sau în cele finale cifrele se vor 
relua ca început de paragraf, urmate de punct. După 
asterix nu se pune punct. 

Exemplu: 

„Ea este, în același timp, o «virtuoasă» demon- 
strație de imprevizibilitate epică şi suspens, oferită 
de curgerea obiectivă a istoriei înseşi. + 

4. Eugen Negrici, Narațiunea în cronicile lui Gr. 
Ureche și Miron Costin, Editura Minerva, București, 
1972, p. 66 

+ Referinţe în cadrul notelor: 

— toate detaliile bibliografice se vor preciza la 
prima citare în cadrul aceluiaşi capitol; 

— prescurtările obişnuite (op. ciz., art. cit., idem, ibi- 
dem) nu se vor folosi decât în cadrul aceluiași capitol; 

— dacă se citează din mai multe opere ale aceluiași 
autor, trimiterea la titlu se poate face sub o formă 
abreviată. 

Exemplu: 

Nicolae Manolescu, Istoria critică..., ed. cit., p. 
67-69; 

— Idem se foloseşte, de regulă, pentru a indica 
faptul că este vorba despre același autor şi aceeași 
operă. 

— Ibidem („în acelaşi loc”) se foloseşte când 
trimiterea se face la aceeaşi lucrare. 

— Alte prescurtări: 

cf. — confer, compară 


V. — Vezi 

p. — pagina 
pp. — paginile 
t. — tomul 


şi urm. — și următoarele 
vol. — volumul 

ed. — ediția 

ed. cit. — ediţia citată 
loc. cit. — locul citat 

op. cit. — opera citată 
art cit. — articolul citat 


Pentru informaţii mai ample, v. 


www.polirom.ro 
Instrucţiuni pentru autori 

4. Curente culturale / literare 


CURENTE CULTURALE / LITERARE 
ÎN SECOLELE XVII-XVIII 


Umanismul și iluminismul 


— prezentare sintetică — 


Într-un sens foarte general, prin „umanism” se 
înţelege tot ceea ce întreprinde omul spre folosul 
omului, tot ce are în vedere grija pentru om, respectul 
pentru personalitatea umană. Denumim prin „uma- 
nism” formele diverse de manifestare a ceea ce este 
omenesc. 

Conceptul de „umanism” apare încă din Antichi- 
tate. Filosofii acestei perioade îşi afirmă convingerea 
că omul se poate perfecționa. Ei teoretizează ideea 
unui sistem educativ conceput în lumina filosofiei 
despre om şi problemele sale. Pentru filosofii 
Antichității greco-latine, binele, frumosul și adevărul 
se identifică. 

În sens mai restrâns, termenul de „umanism” de- 
numește totalitatea ştiinţelor umaniste (studiul apro- 
fundat al limbilor şi literaturilor greacă şi latină prin 
gramatică şi retorică), diferite de ştiinţele pozitive. 
Cuvântul „umanism” denumește însă şi un ideal de 
înţelepciune și o întreagă filosofie de viață, constând 
în eleganță morală, curtoazie, politeţe, inseparabile 


de o cultură bine asimilată. „Umanismul” este 
expresia încrederii în natura umană și a convingerii 
că nu există artă decât la scară umană. Cu acest sens 
era folosit în Renaștere (mişcare reprezentată de 
marile personalităţi ale culturii europene, având ca 
centru de iradiere Italia şi care s-a manifestat în 
secolele XV-XVI). Caracterizată prin interesul pentru 
valorile antichităţii greco-latine şi prin valorificarea 
acestora, mişcarea îi cuprinde pe marii gânditori ai 
secolelor al XV-lea şi al XVI-lea. Francesco Petrarca, 
Lorenzo de Medici, Pico della Mirandola, Leonardo 
da Vinci, Michelangelo Buonarroti (Italia), Frangois 
Rabelais (Franţa), Martin Luther (Germania), Erasmus 
din Rotterdam susţin în creaţiile lor, în cele mai di- 
verse moduri, ideea eliberării fiinţei umane de orice 
constrângere şi afirmarea ei multilaterală. 
Umanismul românesc se manifestă cu mare întâr- 
ziere în raport cu cel european. Secolul al XVII-lea 
este considerat reprezentativ pentru renașterea româ- 
nească. Cronicile lui Grigore Ureche, Miron Costin, 


Michelangelo , Naşterea lui Adam (Creaţia) — detaliu din Capela Sixtină, Vatican. Plafonul Capelei Sixtine a fost pictat în două etape: 
Crearea Lumii (1508 — 1512) sub Papa Iulius al II-lea și Judecata de Apoi (1536 — 1541) sub Papa Paul al III-lea. 

Ion Neculce, dar și operele lui Dimitrie Cantemir 
cuprind idei specifice umanismului. 

Cei trei cronicari moldoveni surprind istoria Mol- 
dovei recurgând la principiul continuității (vezi 
Studiul de caz „Cronicile medievale şi formarea 
conștiinței istorice”). 

Pe lângă faptul că pun bazele istoriografiei 
românești, scrierile cronicarilor enunţă, în sens uma- 
nist şi pentru prima oară, ideile fundamentale privind 
etnogeneza românilor — romanitatea poporului, 
originea latină a limbii române, continuitatea și 
unitatea poporului român. Istoria are pentru ei o 
valoare etică și, nu în ultimul rând, pedagogică: „să 
rămâie feciorilor şi nepoților, să le fie de învățătură, 
despre cele rele să se ferească şi să se socotească, iar 
despre cele bune să urmeze să se înveţe și să se 
îndirepteze” (Grigore Ureche). 

Zonele de confluență dintre istorie şi literatură, 
dintre evenimenţial şi scenele de viață cotidiană, 
dintre istorie și anecdotă, dintre „drumurile mari ale 
istoriei” şi „potecile neînsemnate care te scot în 
vecinătatea unor fapte mai mult sau mai puţin știute 
sau aflate în spatele tabloului” (N. Manolescu, Istoria 
critică a literaturii române, vol.I, Editura „Miner- 
va”, 1990), dintre viziunea eroico-encomiastică și 
deriziune, dintre personalitate şi personaj variază de 
la un cronicar la altul, de la o scriere la alta. 

Da remediis utriusque fortunae, Milano, pergament în limba latină, copie din 1388 a 
tratatului lui Petrarca (1366): în miniatură Petrarca. 

Umanismul și iluminismul 


AA 


Strategiile naraţiunii literare ori arta portretului în 
cronica lui Grigore Ureche, tehnica descrierii în 
creaţia lui Miron Costin, vocaţia anecdoticului, 
dramatismul scenariului epic și redescoperirea 
oralității în letopiseţul şi legendele lui Ion Neculce 
sunt doar câteva dintre particularităţile acestor opere 
care au jucat un rol însemnat în formarea generațiilor 
viitoare. 

Punctul culminant al umanismului de tip renascen- 
tist îl reprezintă creaţia lui Dimitrie Cantemir (1673- 
1723). Voievodul cărturar, cea mai strălucită minte a 
vremurilor sale, se manifestă în multe domenii ale 
cunoașterii: filosofie, istorie, literatură, muzică, 
matematică, fizică, geografie. Opera sa vastă cuprinde 
lucrări filosofice: Divanul sau gâlceava înțeleptului 
cu lumea (1698), Imaginea cu neputinţă de zugrăvit 
a ştiinţei sacre, lucrări istorice, Hronicul vechimii a 
româno-moldo-vlahilor (1722), Creşterea și 
descreșterea curții otomane (1716), lucrări ştiinţifice, 
Descriptio Moldaviae (1716), la sfârşitul căreia este 
desenată prima hartă a Moldovei. 

Dimitrie Cantemir este şi autorul operei Istoria 
ieroglifică (1705) pe care unii exegeţi o consideră 
primul roman social şi politic din literatura română. 

Prin ideile exprimate în operele sale Dimitrie 
Cantemir este și un precursor al iluminismului, 
revendicat ca atare de reprezentanţii Școlii Ardelene. 

Tetraevangheliarul lui Gavril Uric (1429) — 
„Evanghelistul Matei” în ipostaza de copist şi 
miniaturist de manuscrise. Este primul 
manuscris din spaţiul românesc datat şi 
clasificat cu certitudine. 

II. ILUMINISMUL 


Definirea conceptului. Iluminismul este o mișcare 
ideologică, filosofică și literară care se manifestă în 
secolul al XVIII-lea în Franţa. De aici va iradia în 
toată Europa, căpătând aspecte diferite, în funcție de 
particularităţile fiecărei țări. 

Iluminismul, cunoscut și sub denumirea de 
„luminism” sau „epoca luminilor”, apare ca urmare 
a dezvoltării generale a societăţii, încă din a doua 
jumătate a secolului al XVII-lea în ţările avansate din 
Europa, Franţa şi Anglia. Punctul de origine al 
mișcării îl constituie Revoluţia burgheză din Anglia 
(1688), când parlamentul votează Declarația 
drepturilor omului. Documentul neagă monarhia în 
esența ei şi proclamă suveranitatea poporului. 

Iluminismul este mișcarea ideologico-filosofică, 
ştiinţifică, estetică, social-politică — a burgheziei în 
ascensiune din întreaga Europă. 

Trăsăturile Iluminismului: 

1. Promovarea raționalismului. Rațiunea reprezin- 
tă pentru iluminişti calitatea fundamentală cu care 
natura l-a înzestrat pe om. Fiind un dat natural, 
raţiunea este şi un dat general-uman, ceea ce 
înseamnă că oamenii sunt egali prin naștere. Cultul 
rațiunii este strâns legat de cunoaşterea ştiinţifică. 
Iluminiștii francezi Diderot şi D'Alembert publică o 
lucrare monumentală, Enciclopedia, care cuprinde 
toate domeniile cunoașterii. 

2. Caracterul laic și anticlerical. Atât lucrările cu 
caracter științific, cât şi operele literare ale iluminiștilor 
exprimă ideea eliberării spiritului de orice prejudeca- 
tă. În Contractul social, ].]. Rousseau afirmă că 
societatea se constituie pe baza unei înțelegeri prin 
care fiecare dintre membrii săi a cedat o parte din 
libertatea absolută pe care a avut-o iniţial. Relaţiile 
dintre popor şi monarhie se întemeiază tot pe baza 
unui contract, la care masele pot renunța dacă 
monarhul nu-l respectă, îngrădindu-le libertatea. 
Idealul politic al iluminiștilor este „monarhul 
luminat” care îşi guvernează supuşii cu înţelepciune 
şi le respectă drepturile. El nu mai este „unsul lui 
Dumnezeu”, nici stăpânul absolut, ci are obligaţia să 
apere legea și să garanteze fericirea supușilor săi. 

3. Emanciparea poporului prin cultură. Luminiştii 
popularizează în şcoli cultura, ştiinţa, din convingerea 
că numai prin instrucţie oamenii devin conştienţi de 
drepturile lor și se pot raporta în mod adecvat la 
monarhul luminat. Ideile pedagogice iluministe sunt 

cuprinse în lucrarea Emile, sau despre educaţie de 
J.J]. Rousseau. 

4. Operele literare care apar în epoca luminilor au 
caracter social şi moral. Ele sunt construite după prin- 
cipii clasice, iar formulele epice din povestire, nuvelă, 
roman prefigurează modalităţi ale narațiunii de mai 
târziu. Speciile literare epice cultivate de iluminişti 
sunt povestirea şi romanul. Acestea cuprind idei 
filosofice, dar şi elemente de satiră socială. Teatrul 
este reprezentat de tragediile lui Voltaire, dar şi de 
comediile lui Beaumarchais. Genul liric este slab 
reprezentat în această perioadă, excepţie făcând 
creaţia lui Schiller și Goethe. 

Reprezentanţii iluminismului sunt în Franţa: Mon- 
tesquieu, Voltaire, D. Diderot, J.J. Rousseau; în Anglia: 
D. Defoe, J]. Swift, H. Fielding; în Germania: G.E. 
Lessing, F.C. Klopstock; în Rusia: A.N. Radiscev. 

Iluminismul românesc 

În Moldova și în Ţara Românească secolul al 
XVIII-lea corespunde domniilor fanariote şi ideile 
iluministe pătrund ceva mai greu. 

Strâns legată de iluminismul occidental este 
mișcarea intelectuală din Transilvania, cunoscută sub 
numele de Şcoala Ardeleană. Mișcarea s-a dezvoltat 
în ultimele decenii ale secolului al XVIII-lea și 
începutul secolului al XIX-lea. Spre deosebire de 
iluminismul occidental care celebrează idealul 
cosmopolitismului, dar asemănătoare cu ideologia 
iluministă din alte spaţii culturale est-europene, 
varianta ardelenească a iluminismului cunoaște o 
componentă cu pronunţat caracter național. Aceasta 
este explicabilă prin situaţia politică a românilor 
transilvăneni aflaţi sub stăpânirea Imperiului Austriac. 
«Complet lipsiţi de drepturi politice, românii — cea 
mai veche și cea mai numeroasă naţiune transilvănea- 
nă — sunt consideraţi „toleraţi”, iar religia ortodoxă 
nu figurează printre religiile recunoscute de constitu- 
ţia ţării.» (oana Em. Petrescu, studiu introductiv la 
Tiganiada, editura Dacia, Cluj, 1984). Operele 
istorice şi filologice ale reprezentanţilor Şcolii Ardele- 
ne devin arme ideologice în lupta naţiunii române 
pentru drepturi politice. 

Reprezentanţii Școlii Ardelene sunt: Gheorghe 
Şincai, Samuel Micu, Petru Maior, lon Budai- 
Deleanu. Toţi au studii solide în Europa Occidentală 
(la Viena, la Roma) și au continuat, prin operele lor, 
ideile cronicarilor referitoare la originea latină a limbii 


şi poporului român. 

Activitatea reprezentanţilor Școlii Ardelene 
cunoaşte două aspecte: unul cultural şi un altul 
ştiinţific. 

Activitatea culturală. Pentru iluminiştii din Transil- 
vania ameliorarea existenţei poporului român și 
schimbarea condiţiilor de viaţă ale individului se puteau 
realiza numai prin cultură. Aşa se explică importanța 
acordată cărţilor de educaţie a tineretului, rolul școlii și 
al învățătorului, interesul pentru manualele școlare şi 
cărțile pentru țărani. Moralişti prin formaţia lor 
teologică, cărturarii Școlii Ardelene își exprimă opiniile 
despre educaţie în cele mai diverse scrieri. 

În această perioadă se pun bazele învățământului 
rural. Gh. Şincai a rămas în istoria culturii noastre și 
ca un ctitor al învățământului românesc din 
Transilvania, el întemeiind 300 de şcoli la sate. 
Reprezentanţii Școlii Ardelene scriu manuale, traduc 
cărți de popularizare a științei şi se implică în orice 
acțiune care contribuie la emanciparea poporului. 

Activitatea științifică. Toţi reprezentanţii Şcolii 
Ardelene sunt autorii unor erudite lucrări istorice şi 
filologice. În operele istorice se aduc argumente solide 
în susţinerea romanităţii poporului nostru, a continuității 
sale pe teritoriul vechii Dacii. Printre lucrările cu caracter 
istoric se numără: Istoria și lucrurile şi întâmplările 
românilor de Samuel Micu, Hronica românilor şi a 
mai multor neamuri de Gheorghe Şincai, Istoria pentru 
începutul românilor în Dachia. Din dorinţa de a fi cât 
mai convingători, reprezentanţii Şcolii Ardelene emit 
unele teorii exagerate. Ei afirmă şi susțin cu tărie, la fel 
ca şi Dimitrie Cantemir, ideea purității etnice latine. 
Potrivit acestei teorii, romanii ar fi exterminat, la venirea 
lor în Dacia, toată populația băștinașă, astfel că românii 
sunt romani puri. 

Dacă prin operele istorice reprezentanţii Școlii 
Ardelene şi-au propus să demonstreze romanitatea 
poporului român, prin scrierile cu caracter filologic 
ei urmăreau să pună în lumină latinitatea limbii 
române. Cunoscători ai limbii latine, formaţi în şcolile 
de la Viena şi de la Roma în spiritul admiraţiei pentru 
cultura latină, cărturarii Şcolii Ardelene asociază idei- 
lor secolului propriile lor convingeri. Toţi intelectualii 
caută cele mai variate modalități de demonstrare a 
apropierilor dintre limba română și limba latină. 
Prima cale în acest sens era înlocuirea alfabetului 
chirilic cu cel latin, cea de a doua, legiferarea unei 
ortografii etimologice. Puritatea etnică este dublată 
de puritatea lingvistică. În opinia lor, trebuiau înlătu- 

Umanismul și iluminismul 


rate din limbă toate elementele nelatine. Realizată de 
S. Micu și Gh. Şincai, Elementa linguae daco- 
romanae sive valahicae (1780) este una dintre pri- 
mele gramatici în spirit latinizant. Erorile lingvistice 
ale celor doi cărturari provin din convingerea lor că 
limba română derivă din latina cultă. Spre deosebire 
de acești savanţi, Petru Maior pleacă de la premisa 
că limba noastră are ca bază latina populară. Acest 
punct de vedere este exprimat în Disertaţie pentru 
începutul limbei românilor, dar şi în Orthografia 
romana sive latino-valachica şi Dialog pentru înce- 
putul limbei română. Între nepot şi unchi. 

Opera care ilustrează cel mai elocvent eforturile 
intelectualilor Școlii Ardelene este Lexiconul de la 
Buda, publicat în 1825 de Samuel Micu și Petru Maior 
şi continuat de alţii. În pofida unor erori şi a exceselor 
sale puriste, Lexiconul de la Buda reprezintă prima 
realizare dusă până la capăt a unui dicţionar 
etimologic în limba română. 


Literatura iluministă 

Reprezentantul Școlii Ardelene care dă literaturii 
române „prima ei capodoperă, comparabilă cu creaţii 
europene de valoare universală” (Ioana Em. Petrescu, 
op.cit.) este lon Budai-Deleanu, autor al epopeii. 
Tiganiada. Aceasta are două variante, una datând 
din 1800, cea de-a doua, definitivă, din 1812 şi 
publicată abia în 1925, la București. 

Epopeea Tiganiada este subintitulată Poemation 
eroi-comico-satiric. Valoarea ei constă nu numai în 
promovarea ideilor iluministe ale epocii, ci şi în 
conştiinţa poetică evoluată a autorului. Mărturiseşte 
autorul în Prolog: „Cu toate aceste, răpit fiind cu 
nespusă poftă de a cânta ceva, am izvodit această 
poeticească alcătuire, sau mai bine zicând jucărea- 
uă, vrând a forma $-a introduce un gust nou de 
poesie românească, apoi și ca, prin acest feliu mai 
ușoare înainte deprinderi, să să învețe tinerii cei de 
limbă iubitori a cerca și cele mai rădicate și mai 
ascunse desisuri a Parnasului, unde lăcuiesc musele 
lui Omer și a lui Vighil!” 

Epopeea lui lon Budai-Deleanu este alcătuită 
dintr-un prolog și douăsprezece cânturi. Acţiunea se 
petrece în Muntenia, în secolul al XV-lea, pe vremea 
lui Vlad Ţepeş. Domnitorul organizează rezistența 
împotriva turcilor şi îi adună pe ţigani pentru a nu fi 
folosiți de inamic ca iscoade. Oastea ţiganilor este 
hrănită de domnitor. Face popas între Alba și 
Flămânda, apoi defilează prin faţa domnitorului şi 

Curente culturale / literare 

îşi continuă drumul spre Spăteni, între Bărbătești și 
Inimoasa, unde îşi aşază tabăra. Drumul ţiganilor este 
anevoios şi deseori întrerupt de neînțelegeri. Satana 
îi sprijină pe turci şi o fură pe Romica, logodnica lui 
Parpanghel. Acesta pleacă în căutarea ei şi o găsește 
în cele din urmă în palatul din pădurea nălucită. 
Romica piere odată cu palatul vrăjit, la un semn al 
Sfântului Spiridon, protectorul fecioarelor. Parpan- 
ghel este înnebunit de durere şi rătăcește prin codru, 
bea apă vie dintr-un izvor şi capătă puteri neobişnuite. 
Îmbrăcat în armura voinicului Argineanu, se aruncă 
în luptă şi bagă groază în oastea păgânilor. La lupta 
dintre munteni și turci iau parte și sfinţii, şi dracii. 
Oastea lui Vlad Țepeș iese învingătoare. 

După multe peripeții, ţiganii ajung la Spăteni. 
Parpanghel se însoară cu Romica şi povestește la 
nunta lui despre călătoria pe care a făcut-o în iad şi 
în rai. Ţiganii ar vrea să îşi facă un sat al lor, dar nu 
cad la nici o înţelegere, pentru că nu ştiu care este 
forma de guvernământ potrivită şi nici ce conducător 
să aleagă. După ce se încaieră, se împrăștie. 

Vlad Ţepeş este înlăturat de la domnie de către 
boierii trădători şi este nevoit să ia calea exilului. 

Ideile iluministe din epopeea lui Ion Budai- 
Deleanu apar pe tot parcursul operei. Este satirizată 
monarhia despotică sunt denunţate biserica, 
fanatismul, lăcomia şi ipocrizia feţelor bisericeşti, sunt 
respinse rigorile dogmelor, dar şi intoleranța 
canoanelor, justiția necinstită și judecătorii nedrepți. 

Îndemnul la unire exprimat de Drăghici la 
începutul operei dovedeşte interesul constant al lui 
Ion Budai-Deleanu pentru soarta poporului său. 

Valoarea literară. Scriitorul are ca model epope- 
ile lui Homer, Virgil, Tasso, Milton. Epopeea este o 
specie a genului epic care se defineşte ca naraţiune 
în versuri a unor fapte eroice ce se petrec în 
împrejurări miraculoase. Pentru antici, era definito- 
rie, în elaborarea subiectului, interferența planului 
divin cu cel uman. Eroul de epopee este conceput ca 


1. Citiţi Predoslovie către cititoriu din lucrarea 
lui Miron Costin, De neamul moldovenilor. Arătaţi 
care sunt ideile specifice umanismului românesc 
exprimate în ea. 

2. Citiţi integral „cântecele” X si XI din Țiganiada 
de Ion Budai-Deleanu (orice ediţie). Identificați ideile 

un mediator între cele două planuri; el este sortit să 
împlinească un destin ieşit din comun, să întemeieze 
o lume. Subiectul epopeii este organizat în jurul a 
trei motive: drumul spre „centrul sacru” al lumii, lupta 
pentru cucerirea acestui spaţiu sacru și întemeierea. 
Eroul care face experiența drumului în afara lumii 
cunoscute, într-un alt tărâm, devine un cunoscător al 
legii şi al mecanismului universal pe care le va 
împărtăşi poporului său. 

Structura consacrată a epopeii este parodiată în 
Tiganiada. Personajele create sunt caractere vii, 
expresive. Sugestive sunt şi numele pe care le poartă 
unele dintre ele, de exemplu, Romândor sau 
Slobozan. Agitaţia mulţimii și dinamismul luptător 
sunt redate în tablouri dinamice şi pitoreşti. Este 
valorificată şi sursa folclorică. Fantasticul popular cu 
elemente de demonologie și reprezentarea supranatu- 
ralului creştin, descântecele, vrăjile alimentează multe 
pagini. 

Publicată la un secol după ce a fost compusă, 
Tiganiada n-a putut influenţa evoluţia literaturii 
române. „Limbajul epic, pe deplin cristalizat în 
Tiganiada, e pierdut pentru o perioadă îndelungată 
şi literatura română, modelată eminescian, se va 
dezvolta în registru preponderent liric. De aceea 
romanul românesc nu se naște direct din epopeea 
eroicomică (pe care o ignoră), ci ia naștere, după 
îndelungi tatonări, prin contaminarea fiziologiilor cu 
literatura de mistere”. (loana Em. Petrescu, op.cit.) 

Familie de rromi nomazi (Moldova), 19 iulie 1837. 
Desen de Raffet, 1839 


iluministe din aceste „cântece”. Arătaţi în ce constă 
valoarea lor literară. 

3. Dezbateţi în clasă modul în care cronicarii 
moldoveni și reprezentanţii Școlii Ardelene abordea- 
ză problemele referitoare la originea poporului şi 
limbii române. 


Limbă și comunicare 


Noţiuni de vocabular 


— recapitulare — 


Vocabularul -— totalitatea cuvintelor dintr-o 
limbă. 

I. Structura vocabularului: 

I. Vocabularul fundamental sau de bază, numit 
şi fond principal lexical (fond principal de cuvinte), 
cuprinde următoarele categorii de cuvinte: 

+ Numele unor obiecte şi ale unor acţiuni foarte 
importante: casă, masă, scaun, ceas, cuțit, a merse, 
a face, a mânca, a se duce; 

* Numele părţilor corpului omenesc: mână, cap, 
deget, gură, nas, piele, oase; 

* Numele unor alimente şi ale unor băuturi de 
primă necesitate: apă, lapte, pâine, brânză; 

* Numele unor păsări şi animale: găină, pui, rață, 
cal, vulpe; 

* Numele unor arbori şi fructe: măr, păr, cireș, pară, 
cireaşă, 

* Numele unor culori: roșu, galben, albastru, verde, 
alb, negru; 

* Numele membrilor de familie și ale gradelor de 
rudenie: mamă, tată, frate, soră, bunic, unchi, mătușă, 
văr; 

+ Numele zilelor săptămânii; 

* Conjuncţiile, prepoziţiile, toate pronumele, 
numeralele până la zece; 

* Verbele auxiliare : a fi, a avea, a vrea; 

Cuvintele din fondul principal lexical prezintă 
următoarele caracteristici: 

* Sunt foarte vechi, aproximativ 60% din ele sunt 
de origine latină, şi au o mare stabilitate; 

* Sunt cunoscute de toți vorbitorii și au o mare 
frecvenţă în comunicare; 


1. Formaţi familia lexicală a cuvintelor (a) cunoaș- 
te şi drag. Indicaţi procedeul de formare al fiecărui 
termen al familiei. 

2. Stabiliţi, pentru fiecare serie, dacă toate 
cuvintele indicate aparțin familiei lexicale în discuţie: 
a) familia lui putea: putere, puternic, puternicie, 
putință, neputinţă, putincios, împuternicit, împuter- 
nicire, adv. Poate, posibil, posibilitate, potenţial, 
potenţialitate; b) familia lui piatră: pietricică, pietroi, 

* Multe dintre ele sunt polisemantice; 

* Pot da naștere la cuvinte compuse și intră în 
combinaţii sintactice cu caracter constant; 

2. Masa vocabularului cuprinde: arhaisme, 
regionalisme, neologisme, elemente de argou şi 
elemente de jargon. 


II. Mijloace de îmbogăţire a vocabularului 

Mijloace interne: derivarea (cu sufixe, cu 
prefixe, și cu sufixe), compunerea prin alăturare, prin 
contopire, prin abreviere, cu ajutorul sufixoidelor şi 
prefixoidelor), schimbarea valorii gramaticale 
(conversiunea). 

Mijloace externe: împrumuturile din alte limbi — 
NEOLOGISME. 


III. Sensul cuvintelor 

Multe dintre cuvintele aparținând fondului prin- 
cipal lexical sunt POLISEMANTICE (au mai multe 
sensuri; acestea se evidenţiază în context). De 
exemplu: cap, gură, a (se) trece, a face, a fi etc. 

* OMONIMELE sunt cuvinte cu formă identică 
şi sensuri diferite. De exemplu: bancă, lac, corn etc; 

* ANTONIMELE sunt cuvinte cu forme diferite 
şi sensuri opuse. De exemplu: bun / rău, adevăr / 
minciună, autentic / fals; 

* SINONIMELE sunt cuvinte cu forme diferite şi 
sens asemănător. De exemplu: întreg, deplin, 
desăvârşit etc.; 

* PARONIMELE sunt cuvinte cu forme asemă- 
nătoare sau aproape identice şi cu sensuri diferite. 
De exemplu: petrolier-petrolifer; eminent-iminent; 
enerva-inerva; 


pietros, pietriș, pietrar, pietrărie, pietrui, pietruire, 
împietri, împietrire, împietrit, Sfarmă-Piatră, c) fa- 
milia lui om: omuleț, omenos, neomenos, (a) omeni, 
omenire, omenesc, neomenesc, omeneşte, uman, 
umanitate, umanitar, umanism, umanist. Motivaţi-vă 
alegerea. 

3. Precizaţi modul de formare a următoarelor 
cuvinte: despre, doisprezece, SNCFR, geolog, cen- 
trifug, francofil, rusofob. 


SI 


+ Limbă și comunicare 


Michael Astner, 
Prin ochiul geamului 


4. Alcătuiţi enunţuri în care să ilustraţi cinci valori 
morfologice diferite ale cuvintelor „0” şi „a” . 

5. Căutaţi în DEX sensurile diferite ale verbului a fi. 
Alcătuiți enunţuri în care să evidenţiați cinci dintre ele. 

6. Demonstraţi — prin exemple — că mândru (ad)j.) 
şi ochi (subst.) sunt polisemantice. 

7. Daţi exemple de zece unităţi frazeologice — 
proverbe, expresii, locuţiuni — în care să apară cuvân- 
tul gură. Precizaţi sensul fiecăreia. 

8. Daţi exemple de omonime parțiale şi de omo- 
nime totale. Alcătuiți enunțuri pentru a evidenția parti- 
cularitățile lor. 

9. Scrieţi sinonimele neologice ale următoarelor 
cuvinte: îndemânatic, nepărtinitor, cerere, a opri, 
vorbăteț, copilăros, stea, ciudat, binevoitor. 

10. Alcătuiţi enunţuri prin care să ilustraţi sensurile 
următoarelor paronime: devotament-devoțiune, 
învesti-investi, învederat-inveterat, alocuțiune- 

elocuţiune, erupe-irupe, gira-gera, ori-or, conjunc- 
tură-conjectură, refuza-recuza, paronim-patronim, 
apropia-apropria, fortuit-forțat, specios-special, 
petrolier-petrolifer, solicitudine-solicitare. 

11. Identificaţi greşelile lexicale din următoarele 
enunțuri; numiţi tipul de greșeală identificat. 

a) În această afacere un procent de 12% este prea 
mic. 

b) În acea discotecă se manifestă un libertinism 
desfrânt şi destrăbălat. 

c) Cromatica acestor culori este prea violentă. 

d) Și-a dedicat ultimii ani scrierii autobiografiei 
propriei vieți. 

e) Ortogramele au multe greșeli. 

12. Indicaţi şi ilustraţi prin exemple patru sensuri 
diferite ale verbului a prinde. 

13. Alegeţi numai perechile de sinonime din lista 
de mai jos: 
magistral-grandios 
citadin-urban 
desuet-demodat 
mentor-îndrumător 
maximă-dicton 
veto-tabu 
avarie-zgârcenie 
candid-ingenuu 

14. Alegeţi numai perechile de antonime din lista 
de mai jos: 

* tot-netot 
sărăcie-opulenţă 
fetiță-femeie 
introvertit-extravertit 
analitic-sintetic 
solar-parasolar 

15. Menţionaţi cinci expresii şi locuţiuni având în 
structură cuvântul /ume; precizaţi-le sensul şi alcătuiți 
scurte enunţuri ilustrative. 

16. Indicaţi câte un omonim pentru fiecare din 
cuvintele următoare, precizând sensul acestuia: golf 
(„adâncitură a țărmului unei mări sau ocean”), aer 
(„atmosferă), bilă („mică sferă de sticlă sau metal”), 
banc („glumă”). 

17. Formaţi denumirile locuitorilor din următoarele 
țări: Afganistan, El Salvador, Noua Zeelandă, Yemen. 

18. Indicaţi sinonime neologice compatibile cu 
textul pentru cuvintele subliniate din fraza următoare: 
Ascunsă, dar stăruitoare, mila alcătuieşte cea mai 
netăgăduită rădăcină a sufletului meu. 


1. Realizaţi un eseu structurat referitor la arta portretului la Ion Neculce, având ca sursă textele din 
manual şi alte texte citite din cronica lui Neculce. Trebuie să aveţi în vedere următoarele aspecte: 
a. o prezentare în rezumat a cel puţin trei texte; 
b. un comentariu care să vizeze cel puţin trei aspecte de artă a portretului; 
€. precizarea a două caracteristici ale stilului. 
20 puncte 


2. Exprimaţi-vă părerea în legătură cu cele afirmate de Lucian Blaga în fragmentul următor: „„... se poate 
spune că în spiritul românesc e dominantă latinitatea, liniștită şi prin excelenţă culturală. Avem însă şi un 
fond slavo-trac, exuberant, vital, care, oricât ne-am împotrivi, se desprinde uneori din corola necunoscutului 
răsărind puternic în conștiințe.” (Lucian Blaga, Revolta fondului nostru nelatin) 

20 puncte 


3. Transcrieţi în limbaj literar actual următoarea legendă din O samă de cuvinte de Ion Neculce: 

„XIX. Când au bătut turcii pre Gașpar-vodă la TȚuţora, întorcându-să leşii înapoi, tăiat-au un tătar pre 
Jolocovschii, hatmanu leşescu, lângă Movilău, precum scrie şi letopisețul. Numai tătarul nu l-a ştiut că este 
Jolocovschii, hatmanul leşilor. Ce după ce l-au omorât, au găsit ceasornicul, în sân, de aur cu diiamanturi. Şi 
aflând tătarul că au fost hatmanul leșescu, să fie dzis tătarul acela că nu trebuiește să trăiască omul în lume, 
dacă nu va ave năroc, şi să fie giunghiiat sângur...” 

15 puncte 


4. Reproduceţi forme arhaice din textul lui Antim și grupaţi-le pe categorii ale limbii (fonetică, lexic, 
morfologie, sintaxă). 
20 puncte 


5. Selectaţi forme arhaice din textul lui Antim şi grupaţi-le pe categorii ale limbii (fonetică, lexic, morfologie, 
sintaxă). 
15 puncte 
10 puncte din oficiu. 

NA 


“Str !! Perioada modernă 


A. Secolul al XIX-lea - începutul secolului al XX-lea 


1. Studiu de caz: Rolul literaturii în perioada pașoptistă 

2. Forme hibride ale civilizaţiei româneşti la mijlocul secolului 
al XIX-lea. Vasile Alecsandri, Ba/ra Albă 
Limbă şi comunicare. Structuri discursive: Textul narativ. 
Neologismele 


3. Dezbatere: România între Orient şi Occident 
I. Începuturile modernizării 
II. Civilizaţia română modernă 
Limbă şi comunicare. Limbaje de specialitate 


4. Descoperirea literaturii populare 


5. Studiu de caz. Criticismul junimist 
Limbă şi comunicare. Structuri discursive: Argumentarea 

6. Studiu de caz: Diversitate tematică, stilistică şi de viziune în opera 
marilor clasici 
Limbă şi comunicare. Uzul diversificat al limbii. Registre stilistice. 


7. Curente literare / culturale în secolele XIX-XX 

Michael Astner, Vecinătăți Limbă şi comunicare. Recenzia. Prezentarea de carte. Noţiuni de 
morfosintaxă (1) 

I. Simbolismul: Dimitrie Anghel, În grădină. 

Studiu de caz: Simbolismul european 

II. Prelungiri ale romantismului și clasicismului: G. Coşbuc, 
Nu te-ai priceput 

Limbă şi comunicare: Structuri discursive: Descrierea. 


Competenţe vizate: 

+ Formarea competenţelor de lectură critică. 

* Interpretarea textelor prin prisma propriilor valori și a propriei lecturi. 

* Identificarea raporturilor dintre opera literară studiată și contextul cultural în care a apărut. 
+ Capacitatea de sintetizare a trăsăturilor definitorii ale unei epoci literare şi ale unui curent 
cultural. 

* Utilizarea tehnicilor şi strategiilor argumentative în situaţii de comunicare diferite. 

* Utilizarea corectă a normei lingvistice în comunicare. 

* Identificarea unor conexiuni între literatura română şi cea europeană. 

SSTuoiu DE CAZ 


Rolul literaturii în perioada pașoptistă 


o... . 


ROLUL LITERATURII ÎN PERIOADA 


PAŞOPTISTĂ 


I. „Dacia literară” 


INTRODUCŢIE 

După Albină şi după Curier, multe alte gazete româ- 
nești s-au publicat în deosebitele trii mari provincii a 
vechei Dacii. Așa, în puţină vreme, am văzut în Valahia: 
Muzeul naţional, Gazeta teatrului, Curiozul, România, 
Pământeanul, Mozaicul, Curierul de îmbe sexe, 
Vestitorul bisericesc,  Cantorul de avis; în Moldova: 
Alăuta românească, Foaia sătească, Oziris; în Ardeal: 
Foaia duminicei, Gazeta de Transilvania şi Foaia inimii. 
Unele dintr-însele, adecă cele care au avut un început 
mai statornic, trăiesc şi astăzi; celelalte au pierit sau din 
nepăsarea lor, sau din vina altora. Cele mai bune foi ce 
avem astăzi sunt: Curierul românesc, subt redacția d. |. 
Eliad, Foaia inimii a d. Bariţ şi Albina românească carea, 
în anul acesta mai ales, a dobândit îmbunătăţiri 
simţitoare. Însă, afară de politică, care li ia mai mult de 
jumătate din coloanele lor, tustrele au mai mult sau mai 
puţin o coloră locală. A/bina este prea moldovenească, 
Curierul, cu dreptate poate, nu prea ne bagă în seamă, 
Foaia inimii, din pricina unor greutăți deosăbite, nu 
este în putință de a ave împărtăşire de înaintirile 
intelectuale ce se fac în îmbele principaturi. O foaie 
dar, carea părăsind politica, s-ar îndeletnici numai cu 
literatura națională, o foaie carea, făcând abnegaţie de 
loc, ar fi numai o foaie românească, și prin urmare s-ar 
îndeletnici cu producţiile românești, fie din orice parte 
a Daciei, numai să fie bune, această foaie, zic, ar împlini 
o mare lipsă în literatura noastră. O asemenea foaie ne 
vom sili ca să fie Dacia literară, ne vom sili, pentru că 
nu avem sumeaţa pretenţie să facem mai bine decât 
predecesorii noştri. Însă urmând unui drum bătut de 
dânșii, folosindu-ne de cercările şi de ispita lor, vom 
ave mai puţine greutăţi şi mai mari înlesniri în lucrările 
noastre. 

Dacia, afară de compunerile originale a redacţiei 
şi a conlucrătorilor săi, va primi în coloanele sale 
cele mai bune scrieri originale ce va găsi în 
deosebitele jurnaluri românești. Așadar foaia noastră 
va fi un repertoriu general a literaturei românești, în 

carele, ca într-o oglindă, se vor vede scriitorii 
moldoveni, munteni, ardeleni, bănăţeni, bucovineni, 
fieştecarele cu ideile sale, cu limba sa, cu chipul său. 

Urmând unui asemine plan, Dacia nu poate decât 
să fie bine primită de publicul cetitor. Cât pentru ceea 
ce se atinge de datoriile redacţiei, noi ne vom sili ca 
moralul să fie pururea pentru noi o tablă de legi şi 
scandalul o urâciune izgonită. Critica noastră va fi 
nepărtinitoare; vom critica cartea, iar nu persoana. 
Vrăjmași a arbitrarului, nu vom fi arbitrari în 
judecăţile noastre literare. lubitori a păcei, nu vom 
priimi nici în foaia noastră discuţii ce ar pute să se 
schimbe în vrajbe. Literatura are trebuință de unire, 
iar nu de dizbinare; cât pentru noi dar, vom căuta să 
nu dăm cea mai mică pricină din carea s-ar pute isca 
o urâtă și neplăcută neunire. În sfârșit, țălul nostru 
este realizaţia dorinţii ca românii să aibă o limbă şi o 
literatură comună pentru toţi. 

Dorul imitației s-a făcut la noi o manie primejdi- 
oasă, pentru că omoară în noi duhul naţional. Această 
manie este mai ales covârşitoare în literatură. Mai în 
toate zilele ies de subt teasc cărţi în limba românească. 
Dar ce folos! că sunt numai traducții din alte limbi şi 
încă şi acele de-ar fi bune. Traducţiile însă nu fac o 
literatură. Noi vom prigoni cât vom pute această 
manie ucigătoare a gustului original, însușirea cea 
mai prețioasă a unii literaturi. Istoria noastră are des- 
tule fapte eroice, frumoasele noastre ţări sunt destul 
de mari, obiceiurile noastre sunt destul de pitoreşti şi 
poetice, pentru ca să putem găsi şi la noi sujeturi de 
scris, fără să avem pentru aceasta trebuinţă să ne 
împrumutăm de la alte naţii. Foaia noastră va primi 
cât se poate mai rar traduceri din alte limbi; compuneri 
originale îi vor umple mai toate coloanele. 

Dacia, ce prin urmare va cuprinde toate ramurile 
literaturii noastre, va fi despărțită în patru părți, în 
partea dintâi vor fi compuneri originale a conlucrăto- 
rilor foaiei; partea a doua va ave articole originale 

din celelalte jurnaluri româneşti. Partea a treia se va 
îndeletnici cu critica cărților nouă, ieşite în deo- 
săbitele provincii a vechii Dacii. Partea a patra, numită 
Telegraful Daciei, ne va da înștiințări de cărţile ce au 
să iasă în puţin, de cele ce au ieșit de sub tipar, relaţii 
de adunările învăţaţilor români, ştiri despre literatorii 


noştri, în sfârşit, tot ce poate fi vrednic de însemnat 
pentru publicul român. 


Iași, 30 ghenarie 1840 — Introducţie 


Apărută în Dacia literară, an. I (1840), nr. 1 (ianuarie-februarie), 
pp. 1-8. Aparține lui M. Kogălniceanu. 


II. (Articol-program al revistei Propășirea) 


Românii au început a preţui facerile de bine a pu- 
blicităţii. Deosebite foi politice şi literare, subt deose- 
bite numiri şi cu deosebite tendințe, s-au înființat în 
tustrele provincii a vechii Dacii. Fieştecare din ele își 
împlineşte scopul mai mult sau mai puţin; însă toate 
au greşeala capitală că prea se îndeletnicesc cu cele 
dinafară și prea puţin cu cele dinlăuntru. Cele politice 
cuprind numai un extract uscat al întâmplărilor de 
zi, scoase din jurnaluri străine, şi care multe n-au cel 
mai mic interes pentru români; cele literare nu se 
ocupă pentru cele mai multe dăţi decât cu literatura 
uşoară a franțezilor și a germanilor; rareori ele cuprind 
un articul original românesc, mai rareori încă un 
articul de științe sau de interesuri a ţărilor noastre. 
Lipsa dar a unei foi care, lăsând deoparte toate 
noutăţile din afară şi discusiile politicei de zi, precum 
şi toate acele traducţii de articule ușoare şi de anec- 
dote franțuzești şi nemţești, s-ar îngriji numai cu 
adevăratele materiale şi intelectuale a românilor, lipsa 
unei asemine foi publice, zic, este obșteşte simțită. 
Această lipsă, într-atât încât împregiurările din afară 
o vor ierta, se va sili a o împlini Propășirea. 

Lepădând din coloanele sale tot ce se înțălege subt 
strânsul cuvânt de politică, neocupându-se nicidecum 
cu discusiile şi noutăţile politice dinafară și 
dinlăuntru, precum şi cu întâmplările zilii, izgonind 
orice traduceri din scrieri străine, care neavând nici 


un interes pozitiv pentru noi nici nu ne pot îmbogăţi 
literatura, Foaia noastră nu va cuprinde decât com- 
puneri originale românești, împărțite în trei secţii: 1. 
ştiinţele exacte, 2. ştiinţele morale și politice și 3. 
literatura românească, silindu-se prin toate aceste a 
deștepta nu interes mai viu pentru ştiinţă și nație. [...] 

Secţia III, a literaturei, care va fi cea mai bogată, 
va cuprinde tot felul de articule originale, proză şi 
poezie, viaţa celor mai cunoscuţi autori, traduceri și 
extracturi din cărțile publicate în ţări străine, dar a 
cărora sujet se atinge de noi, priviri asupra limbii, 
bucăţi umoristice și, în sfârşit critica și înștiințarea 
tutulor scrierilor nouă românești. Această parte a Foiei 
noastre va fi menită ca să împărtășească cetitorilor o 
idee dreaptă şi îndestulătoare a mișcării literare din 
Moldavia, Valahia şi Transilvania. 

Această foaie se va publica subt redacţia răspunză- 
toare a dd. V. Alecsandri, P. Balş, |. Ghica şi M. Kogălni- 
ceanu. Ajutorul celor mai însemnați literatori din Valahia 
şi Moldavia ne este făgăduit și de pe acum putem închi- 
zăşlui că cetitorii noştri vor găsi adeseori în coloanele 
ei numele cunoscute a dd. Alexandrescu, Bolliac, 
Bălcescu, Voinescu, Donici, Maiorescu, Negruzzi ş.a. 
Orice articule potrivite cu duhul /oiei, trimise de 
orişicine, se vor priimi cu recunoștință, tendinţa noastră 
de căpitenie fiind îndemnul şi răspândirea cunoștinților 
şi literaturii naționale. 


III. Poezia poporală 


Albia literaturii noastre e atât de îngustă, că, de aș 
zice că mai nici o scriere nouă nu posedă condiţiile 
unei scrieri nemuritoare, aş zice un adevăr supărător 
pentru tagma literaţilor, şi adevărul, de când lumea, îmblă 
cu capul spart, însă mărturisesc că privind babilonia 
limbistică din zilele noastre, mă îngrijesc pentru viitorul 
nostru literar și mă mângâi numai cu credinţa că acest 
viitor îşi va găsi loc de scăpare în poezia poporală! 

Îmi închipuiesc că sunt un străin sosit în Moldova 
sau în Valahia, cu dorinţa de a studia istoria, datinile, 

natura şi geniul neamului românesc. Cumpăr o 
bibliotecă întreagă de cărți scrise în felurite jargonuri, 
istorie, poezie, jurnalistică etc. 

Deschid o carte istorică şi văd în ea nume, date, 
pomeniri de războaie, însă nici o idee de mișcarea 
soțială, de instituturi, de gradul civilizaţiei diferitelor 
epoce. Nemulţămit, mă duc să vizitez monumintele, 
dar nu voi descoperi un vestigiu din lumea trecută: 
monumintele lipsesc! Mă întorc deci la limba și la 
literatura de astăzi. Aici mă cuprind fiori de gheaţă! 


Victor Mușat, Bătrân din Mara - Maramureş, 2001 


Gramaticele îmi par nişte seci dizertaţiuni de 
limbistică latină, franceză, italiană... însă nu de 
adevărate gramatici româneşti. 

Cercetez literatura și dau de o amestecătură 
indigestă de limbile neolatine, de o sumă de idei luate 
fără nici un sistem de la străini, şi prin urmare nu-i 
găsesc nici un caracter original. 

Unde este dar românismul? Unde să-l caut, pentru 
ca să-mi fac o idee exactă de geniul român? 

Din întâmplare mă primblu într-o zi printr-un iarmaroc, 
şi deodată mă cred în altă lume. Văd oameni şi haine ce 
nu văzusem încă în oraşe; aud o limbă armonioasă, 
pitorească şi cu totul străină de jargonul cărților. De unde 
eram la îndoială dacă românii sunt o nație sau o colonie 
cosmopolită modernă, un soi de Algerie franco-italiano- 
grecească, încep a întrevedea adevărul. 

Iată un om cu fizionomia veselă. El intră într-o 
colibă de frunze, scoate de sub suman un instrumânt 
ce-i zice /ăută, şi se pune a cânta. Mulţime de oameni 
se îndeasă împregiurul lui și îl ascultă cu dragoste, 
căci el zice balade strămoșești!... Ochii-mi se deschid; 
o naţionalitate întreagă se dezveleşte în graiul, în 

hainele, în tipul antic, în cânticele acelor oameni. 
Lăutarul cântă: 

Pe câmpul Tinechiei, 

Pe zarele câmpiei, 

Răsărit-au florile 

O dată cu zorile? 

N-au răsărit florile, 

Şi-a scos badea oile 

De-au umplut văile... etc. 
şi dinaintea mea se desfăşoară un tablou care mă 
încântă; mai pe urmă lăutarul, vrând să mă aducă în 
extaz, începe balada Mioriţei: 

Pe-un picior de plai, 

Pe gură de rai, 

Iată vin în cale, 

Se cobor la vale 

Trei turme de miei 

Cu trei ciobănei... etc. 

Și când el sfârșește, toată nedumerirea s-a şters din 
minte-mi; rămân convins de naționalitatea română, de 
geniul român, de adevărata literatură română. 

Înţeleg dragostea românului pentru țara lui; îl 
înțeleg de ce el zice: 

In neagra străinătate 
Dorul m-apucă de spate. 

Înţeleg puterea legăturilor de familie, când el 

suspină în modul cel mai poetic: 
Bate vântul printre brazi 
Şi-mi aduce dor de fraţi; 
Bate vântul printre flori, 
Îmi dă dor de la surori; 
Bate vântul printre munţi, 
Îmi dă dor de la părinţi... etc. 

lată poezie! iată adevărata literatură, de care se 
pot mândri românii! 

Fie forma versurilor uneori defectuoasă, ele îmi 
par mie poleite cu razele geniului. Privighetoarea nu 
e frumoasă, dar cânticul ei este din rai! 


— Poezia poporală datează din 1846, editată postum de Alecsandri 
în Foaia soțietății pentru literatura și cultura română în Bucovina 
cu subtitlul Studiu literar, an. IV (1868), nr. 8-10 (aug., sept., 
oct.), pp. 189-195. Reproducem textul din Alecu Russo, Scrieri 
alese, ed. cit., pp. 243-250. 


Ditec 4[] de explorate a textelor 


I. 1. Ce reprezintă revista Dacia literară (1840) 
în raport cu celelalte reviste ale timpului? 

2. Ce specific are revista. Ce își propune să publice? 

3. Ce reprezintă actul critic pentru Kogălniceanu, 
întemeietorul Daciei literare şi autorul Introducției? 


4. Cum vă explicaţi atitudinea lui Kogălniceanu față 
de numărul mare de traduceri ? Împărtăşiţi punctul său 
de vedere că „traducţiile nu fac o literatură”? 

5. Identificaţi fragmentul din Introducție care tra- 
sează direcțiile pe care ar trebui să le urmeze scriitorii 

români pentru a pune bazele unei literaturi originale. 
6. Ce legătură există între titlul revistei şi 
programul ei? 
7. Identificaţi particularități ale stilului publicistic 
în acest articol-program. 


II. 1. Care este reproşul pe care îl face presei vre- 
mii autorul articolului-program? 

2. Identificaţi fragmentul în care este precizat 
obiectivul revistei. Comentaţi-l. 

3. Ce selecţie intenționează să facă redacţia revis- 
tei în domeniul traducerilor? Explicaţi sintagma „tra- 
duceri şi extracturi din cărţile publicate în ţări străine, 
dar a căror sujet se atinge de noi”? 

4. Căutaţi într-un dicționar semnificaţia substanti- 
vului „propășire”. Motivaţi alegerea sa ca titlu al revistei. 


(li istorice 


Vocaţia începutului 

Cele trei texte pe care vi le-am propus spre analiză 
aparţin aceleiaşi perioade din istoria literaturii 
române. Ne propunem să îi prezentăm particula- 
rităţile şi să stabilim rolul pe care l-a avut atunci lite- 
ratura. 

În istoria literaturii române, perioada cuprinsă 
între 1830-1860 este cunoscută sub denumirea de 
„perioada paşoptistă”. Acum se afirmă un spirit nou, 
deosebit de cel anacronic al domniilor fanariote. 
Scriitori, gazetari, istorici şi oameni politici sunt 
deschişi spre valorile Occidentului şi își propun să 
orienteze cultura română pe un făgaș nou, care să o 
integreze în rândul celor europene. În studiul Spiritul 
critic în cultura românească (Editura „Minerva”, 
București, 1979), G. Ibrăileanu afirmă că „toată 
istoria culturii românești, de la sfârşitul veacului de 
mijloc până azi, e istoria introducerii culturii străine 
în țările române; şi toată istoria culturii românești, 
din veacul al XVI-lea până azi, nu e decât istoria 
introducerii culturii apusene în ţările române şi a 
asimilării ei de către români”. Tocmai acest fapt face 
ca într-o foarte scurtă perioadă de timp cultura 
românească să intre într-o nouă etapă a dezvoltării şi 
modernizării sale. Acum literatura își croiește 
genurile și speciile, dar începe să îşi afirme şi 
conștiința de sine. Cu fața mereu întoarsă către cultura 
europeană, manifestând totodată spirit critic, cultura 

III. 1. Comentaţi primul alineat al fragmentului. 
Faceţi observaţii referitoare la limbajul folosit de au- 
tor. Calificați atitudinea lui faţă de literatura cultă. 

2. Are /nu are spirit critic Alecu Russo atunci când 
deplânge starea istoriei, a gramaticii şi a literaturii 
epocii? Argumentaţi folosindu-vă de textul dat. 

3. Ce înseamnă pentru Alecu Russo „românism'"? 

4. În ce constă superioritatea literaturii populare? 
De ce afirmă autorul: „lată poezie! lată adevărata 
literatură, de care se pot mândri românii!”? 

5. Identificaţi în text mărci ale subiectivităţii. 
Comentaţi valoarea lor stilistică. 

6. Fragmentele extrase aparțin aceleiaşi perioade 
(1840-1860). Comparaţi-le şi încercaţi să desprindeți 
din ele câteva idei specifice momentului istoric 
respectiv. 

Michael Astner, Vecinătăți 


şi literatura română din perioada pașoptistă constituie 
primul model literar şi cultural modern din spaţiul 
românesc. 

Paşoptiştii trăiesc un puternic sentiment al 
urgenței, sunt disponibili şi se manifestă în mai multe 
domenii. De exemplu, I. Heliade Rădulescu scrie 
poezie, dar editează și reviste, cum este Curierul 
românesc (1829) şi Curierul de ambe sexe (1837), 
devenind unul dintre întemeietorii presei româneşti; 
lui îi datorăm și o Gramatică românească (1828), în 
care propune înlocuirea alfabetului chirilic cu cel 
latin; C. Negruzzi scrie proză, dar conduce împreună 
cu V. Alecsandri și M. Kogălniceanu Teatrul Naţional 


din laşi. Acesta editează reviste, Dacia literară 
(1840), Propășirea (1844), conduce instituţii, este 
prim-ministru. V. Alecsandri are meritul de a fi 
deschizător de drumuri în majoritatea genurilor şi 
speciilor. Titu Maiorescu îşi manifestă, fără rezerve, 
admiraţia faţă de el într-un studiu intitulat Poeți și 
critici (1886): „În Alecsandri vibrează toată inima, 
toată mișcarea compatrioţilor săi, câtă s-a putut în- 
trupa într-o formă poetică în starea relativă a popo- 
rului nostru de astăzi. Farmecul limbei române în 
poezia popolară e/ ni l-a deschis; iubirea omenească 
şi dorul de patrie în limitele celor mai mulți dintre 
noi el le-a întrupat; frumuseţea proprie a pământului 
nostru natal şi a aerului nostru e/ a descris-o; [...] 
când societatea mai cultă a putut avea un teatru în 
Iași şi București, e/ a răspuns la această dorinţă, 
scriindu-i comedii şi drame; când a fost chemat 
poporul să-și jertfească viaţa în războiul din urmă, 
el singur a încălzit ostaşii noştri cu raza poeziei. A 
lui liră multicordă a răsunat la orice adiere ce s-a 
putut deștepta din mişcarea poporului nostru în 
mijlocia lui. În ce stă valoarea unică a lui Alecsandri? 
În această totalitate a acţiunii sale literare”. 

Literatura pașoptistă creează toate genurile şi 
multe dintre speciile literare. 

Proza nu se bazează pe imaginaţie, ci pe memorie. 
Ideea este formulată de Mihai Zamfir în studiul 
intitulat Din secolul romantic (Editura „Cartea Româ- 
nească”, Bucureşti, 1989). Acest aspect poate fi 
explicat prin necesitatea tiparelor şi presiunea for- 
melor. Imaginaţia presupune întotdeauna noutatea 
fondului, iar momentul la care ne referim abia desco- 
perea formele, ceea ce presupunea un efort evident. 
Proza paşoptistă are caracter memorialistic (excepţie 
face nuvela istorică Alexandru Lăpuşneanul de C. 
Negruzzi), şi este atrasă de documente cum sunt 
memoriile, scrisorile, textele ştiinţifice. Apar în pro- 
zele lui I. Heliade Rădulescu, C. Negruzzi, V. 
Alecsandri fizionomii memorabile, de n-ar fi să amin- 
tim decât pe Coconul Drăgan creat de Heliade sau 
Provincialul creat într-una din scrisorile din Negru 
pe alb de C. Negruzzi. 

Poezia este militantă, patriotică şi civică. Istoricul, 
politicul, ocazionalul primează. E suficient să 
amintim poezii cum sunt Anul 1840 şi Umbra lui 
Mircea. La Cozia de G. Alexandrescu, Hora Unirii 
de V. Alecsandri. Poeţii paşoptişti descoperă 
prozodia clasică, dar și pe cea romantică și le exer- 
sează în specii cum sunt oda, meditaţia, fabula sau 

epistola. V. Alecsandri are meritul de a publica, în 
1852, prima culegere de poezii populare ale româ- 
nilor, ceea ce contribuie la rafinarea limbajului şi la 
dobândirea unei autenticități neobișnuite. EI scrie nu 
numai poezie cu caracter ocazional şi patriotic, ci și 
poezie de inspiraţie folclorică, poezie de dragoste, 
pasteluri, fiind în epocă scriitorul cu cele mai multe 
contribuţii în evoluţia genului. 

Dramaturgia pașoptistă îi datorează lui Alecsandri 
nașterea comediei, dar şi a dramei. Ciclul Chiriţelor 
prin comicul savuros de situații anticipează drama- 
turgia lui Caragiale. Drama Despot-Vodă se înscrie 
în linia programului formulat de M. Kogălniceanu 
în Introducţie şi evocă o pagină din istoria naţională. 
Setea de putere a lui Despot este sancţionată de 
mentalitatea colectivă nepregătită să accepte pe 
tronul Moldovei un domn căruia îi sunt străine datinile 
şi obiceiurile pământului. 


Specificul literaturii pașoptiste 

Specificul literaturii pașoptiste este conturat de M. 
Kogălniceanu în primul număr al revistei Dacia 
literară, în Introducţie, publicat în 1840. Articolul 
program are caracter romantic şi menţionează că 
numai inspiraţia din istoria națională, din folclor şi 
din frumuseţile naturii poate contribui la crearea unei 
literaturi originale, cu un profil unic. 

Se cuvine să precizăm că romantismul pașoptist 
este de tip Biedermeier (termenul este folosit de N. 
Manolescu în primul volum al Istoriei critice a 
literaturii române, Editura „Minerva”, 1990 şi criticul 
îl preia dintr-un studiu al lui Virgil Nemoianu). 
Romantismul de tip Biedermeier este impur, predis- 
pus la orice simbioză, conciliant, hibrid, în opoziţie 
cu Romantismul Înalt, a cărui variantă mai modestă 
este. El caracterizează şi literatura altor ţări din estul 
Europei (Rusia, Ungaria, Serbia). Niciuna din 
literaturile estice nu a reuşit să se elibereze prin forţe 
proprii de paradigma clasică sau iluministă, așa încât 
primul romantism, cel înalt, nu a fost cunoscut. 
Dizolvarea acestor paradigme s-a făcut printr-o 
mișcare de sincronizare cu situaţia din vestul Europei 
şi nu printr-o ruptură violentă. De aici decurge carac- 
terul eterogen al romantismului răsăritean. Amestecul 
formulelor clasice și romantice poate fi observat în 
creaţia tuturor scriitorilor pașoptiști, de la Vasile 
Cârlova, Heliade Rădulescu, Dimitrie Bolintineanu, 
Ion Ghica, C. Negruzzi, Vasile Alecsandri până la 
postpaşoptiştii Alexandru Odobescu, B.P. Hasdeu, 
N. Filimon. 

Rolul literaturii în perioada pașoptistă 


Coexistă astfel în literatura pașoptistă, atât în 
creaţia aceluiași scriitor, cât şi în structura aceleiași 
opere, elemente romantice, clasice, realiste. De 
exemplu, nuvela istorică Alexandru Lăpuşneanul de 
C. Negruzzi este romantică prin temă, prin natura 
personajului principal, prin elementele de culoare 
locală, dar şi prin folosirea antitezei ca principală 
modalitate de prezentare a protagonistului. Prin 
rigoarea construcţiei, nuvela este însă clasică; intuiţia 
autorului în privinţa psihologiei mulţimii şi a 
comportamentului gregar conferă unuia dintre 
episoade caracter realist. 

Istoria, ca temă dominantă a literaturii pașoptiste, 
poate fi întâlnită nu numai în proză, ci şi în poezie și 
dramaturgie. Evocarea trecutului are rolul de a 
menţine viu interesul pentru personalităţile istoriei, 
dar și de a da un exemplu noilor generaţii care trebuie 
să fie la înălţinea înaintaşilor. În Umbra lui Mircea. 
La Cozia, Grigore Alexandrescu elogiază figura 
eroică a lui Mircea cel Bătrân. Elementele de 
meditaţie se îmbină cu cele de odă, preromantismul 
şi romantismul coexistă. Dar în creaţia aceluiaşi autor 
apar şi specii clasice, cum sunt epistola, satira şi 
fabula. Satiră. Duhului meu este una dintre creaţiile 
lui Grigore Alexandrescu în care poate fi foarte bine 
urmărită împletirea elementelor clasice cu cele 
romantice. Prin formă, poezia aparţine clasicismului. 
Conţinutul ei este însă romantic. Antiteza pune față 
în față personalitatea poetului absorbit de preocupări 
înalte şi frivolitatea lumii în mijlocul căreia trăiește. 
Relaţia poet-societate va fi reluată, mai târziu, de M. 
Eminescu în unele dintre creaţiile sale. 

Natura este tema pastelurilor lui V. Alecsandri. 
Echilibrul compozițional, seninătatea şi armonia cu 
care sunt descrise, în succesiunea lor, anotimpurile 
fac din aceste poezii exemple de artă clasică. 

Şi în dramaturgie poate fi urmărită coexistența 
elementelor aparţinând clasicismului şi romantis- 

mului. Despot-Vodă de V. Alecsandri este o dramă 
romantică, dar apar în creaţia aceluiaşi autor drame 
ca Ovidiu şi Fântâna Blanduziei care impun prin 
armonia clasică a versificației. Chiar comediile din 
ciclul Chiriţelor au caracter clasic. Autorul este un 
moralist care ironizează ambiția unei boieroiace de 
a ţine pasul cu moda timpului. 

Literatura pașoptistă răspunde imperativelor unei 
epoci de profunde transformări sociale şi politice. 
Caracterul său didactic poate fi urmărit în multe 
creaţii. Prin „arderea etapelor” necunoscute de 
literatura noastră, paşoptiştii definesc profilul unui 
spațiu cultural inconfundabil şi netezesc drumul 
pentru generaţia marilor clasici (Eminescu, Creangă, 
Caragiale şi Slavici). 


Michael Astner, Unicitate 


române, vol.I, Editura „Minerva”, Bucureşti, 1990 
4. Vianu, Tudor, Arta prozatorilor români, Editura 
pentru literatură, București, 1966 
5. Zamfir, Mihai, Din secolul romantic, Editura 
„Cartea Românească”, Bucureşti, 1989 


Vasile Alecsandri 


FORME HIBRIDE ALE CIVILIZAȚIEI ROMÂNEŞTI 
LA MIJLOCUL SECOLULUI AL XIX-LEA 


„Poate că cea mai durabilă parte a operei 
lui Alecsandri este aceea în proză. Scutit de 
risipa de silabe şi de obligaţia gravităţii lirice, 
scriitorul îşi revarsă, slobod de a divaga, toate 
darurile: umor, pictură, înlesnire orientală de 
povestitor. El n-are invenţie, de aceea în 
substanţă toate naraţiunile sale sunt jurnale de 
călătorie.” 

G. Călinescu, Istoria literaturii române 
de la origini până în prezent, Editura 


„Minerva”, Bucureşti, 1982 


Vasile Alecsandri (1818-1890). Poet, prozator şi dramaturg. Provine dintr-o familie 
boierească. Primele studii le face în casa părintească. La Paris, studii neterminate de medicină, 
inginerie şi drept. După revenirea în țară ia parte la toate iniţiativele colegilor săi de generaţie. 
Este director al Teatrului Naţional din Iaşi, împreună cu C. Negruzzi şi M. Kogălniceanu. 
Colaborează la revista „Dacia literară” (1840) şi „Propășirea” (1844), este redactor al revistei 
„România literară” (1855). Participant la mișcarea revoluţionară de la 1848 din Moldova și la 
luptele pentru Unirea Principatelor. Ministru al României la Paris, între 1855-1890. Debutul 
literar în 1840 cu nuvela Buchetiera de la Florenţa publicată în primul număr al revistei „Dacia 
literară”. În acelaşi an publică piesa Farmazonul din Hârlău. Opera sa cuprinde poezii (Doine, 
Lăcrămioare, Mărgăritarele, Pasteluri, Legende, Legende nouă, Ostașii noștri), comedii 
(Chirita în provincie, Chirita în lași), drame (Fântâna Bladuziei, Despot-Vodă), proze (Balta 
Albă, Istoria unui galben și a unei parale, Dridri). Pastelurile, o part e din legende și proza 
memorialistică au rezistat trecerii timpului. 


Balta-Albă 
(1847) 


D-lui 1. Bălăceanu 
de Vasile Alecsandri 


Într-o sară din luna trecută eram adunați mai mulţi prietini, toţi lungiţi 
pe divanuri, după obiceiul oriental, şi înarmaţi de ciubuce mari, carele 
produceau o atmosferă de fum vrednică de sala selamlicului! unui 
paşă. Afară cerul era învălit de nori vineţi, care se spărgea deasupra 
Iaşului, cu gând de a-l spăla de glod şi de păcate; dar în zădar ei își 
vărsa sudorile!... Eforia? nu încuviinţase proiectul lor. 

Pintre noi se găsea un tânăr zugrav” franţez, care pentru întâia dată 
ieşise din ţara lui spre a face un voiaj în Orient. 

— Domnilor, ne zise el, vă mărturisesc cu ruşine că, păn-a nu veni 
în țările d-voastre, nici nu prepuneam că se afla în Evropa o Moldavie 
şi o Valahie. Dar nu mă plâng nicidecum, de vreme ce, ca un nou 
Columb, am avut plăcere a descoperi eu însumi aceste frumoase părți 
ale lumei şi a mă încredința că, departe de a fi locuite de antropofagi*, 
ele cuprind în sânul lor o soţietate foarte plăcută. 

— Domnule, răspunse unul din noi, nu te încrede așa lesne în 
descoperirea d-tale, pentru că cine știe dacă păn-în sfârşit nu-i fi pus în 
frigare şi ospătat de sălbaticii acestor țări! 

— Domnilor, adăugă străinul râzând, vă înştiințez că, de-oi mai şedea 
multe zile la masa de la tractirul d-lui Regensburg, sălbaticii ce-or vroi 


'selamlic, s.n. (arh) — parte rezervată bărbaţilor şi musafirilor în casele turceşti 
“eforie, s.f. (arh.) — instituţie administrativă 

* zugrav — folosit aici cu sensul de „pictor” 

“antropofag, i, s. şi adj. — canibal 

să mă prefacă în friptură nu or găsi pe mine decât 
pelea şi oasele. Cu toate aceste, păn-a nu mă face 
jertfa descoperirei mele, daţi-mi voie să vă istorisesc 
şi eu partea cea mai curioasă din călătoria mea. 

Plecând din Paris spre a întreprinde un voiaj în 
Orient, lucru ce, precum ştiţi, s-au făcut astăzi de 
modă, am agiuns bun sănătos la Viena; și de aici 
m-am îmbarcat pe un vas de vapor cu gând dea 
coborî Dunărea păn-în Marea Neagră, făr-a mă opri 
nicăire. 

Cred că nu e nici unul din d-voastră care să nu fi 
făcut voiajul Dunărei şi să nu se fi mirat ca mine de 
sălbatica frumuseţă a malurilor acestui râu între Banat 
şi Serbia. E de prisos dar să vă mai vorbesc de acei 
munţi plini de peşteri adânci și învăliți cu păduri 
vechi, precum și de Porţile-de-Fier, şi de Turnul- 
Severinului, şi de rămăşiţele podului lui Traian. 

Voi mărturisi însă că, cu cât mă depărtam de 
centrul Europei şi mă apropiam de ţările d-voastre, 
curiozitatea mea creștea. În toate părţile videam o 
altă lume, pe care nici o visasem. Din toate părțile 
auzeam răsunând pe podul vaporului cuvintele: 
valah, Valahia şi, în neştiinţa mea vrednică de veacul 
de aur, nu înțălegeam ce însămna acele enigme, 
pentru că eu eram încredințat că, de la granița 
nemţească şi pănă în Marea Neagră, se întindea 
numai Turcia Evropei. 


Michael Astner, Enigmatice 
În sfârșit căpitanul, ce vorbea puţin franţuzeşte, 
îmi tălmăci că pământul ce se videa de-a stânga 
noastră se numea Valahia şi că era locuit de un neam 
de oamini cu totul străini de naţia otomană!... Să vă 
spun mirarea mea la această descoperire e peste 
putință! Atâta numai voi mărturisi că, de aș fi avut 


atunci sub mână pe profesorul meu de geografie, 
l-aş fi aruncat în Dunărea! 

Din ceasul acela mă sâmţii cuprins de un dor 
nemărginit de ştiinţă şi hotărâi a studia cu de-amă- 
runtul această țară necunoscută mie şi acel neam de 
oamini atât de nou pentru mine. În urmare, țâneam 
necontenit privirile mele pironite pe malul stâng a 
Dunărei, cu sperare de a zări ceva care să-mi 
înmulțească cunoștinţile asupra Valahiei; dar se vede 
că această provincie vroia să mă pedepsească, căci 
ea nu-mi arăta altă decât șesuri pustii ce se unea cu 
ceriul în depărtare. 

Din vreme în vreme însă zăream câte o fiinţă 
rătăcită pe acele câmpii fără margini sau câte o 
adunătură de bordeie coperite cu stuh; dar nu puteam 
înțălege de departe dacă acea fiinţă era om şi dacă 
acele locuinţi primitive informa un sat. Îmi închipu- 
iam deci Valahia ca un soi de pustiu vânturat de 
cârduri de feare sălbatice și de oamini pribeji ca în 
sânul Africei... Râdeţi, domnilor? dar bun e Dumne- 
zău! m-oi întâlni eu vrodată cu profesorul meu de 
geografie! 

Oprindu-se vaporul la Brăila, mă hotărâi a mă co- 
borî pe uscat și a întrerupe călătoria mea în Orient, 
pentru a mă rătăci câtăva vreme în câmpiile Valahiei. 
Speram să întru într-o viață nouă și plină de întâmplări 
originale. Mă pregăteam a-mi apăra zilele împotriva 
fearelor primejdioase și a cetelor de hoți ce gândeam 
că aş întâlni în calea mea. Îmi încărcai deci pistoalele 
şi sării din corabie pe pământ, cu gând de a răsturna 
gios pe cel întâi valah ce s-ar înainta spre mine... 
Nici unul din oaminii adunaţi pe mal nu mă băgă în 
samă, şi în loc de dușmani, mă trezii faţă-n față cu 
consulul franțez din Brăila, carele, cunoscându-mă 
de compatriot, mă pofti la dânsul acasă. 

La consulat se afla adunați mai mulţi străini care 
vorbea cu mare entuziasm de o baltă făcătoare de 
minuni ce se descoperise în Valahia, de vro câţiva 
ani, şi care se numea Balta-Albă. 

După zisa acelor prietini a domnului consul, peste 
zece mii de oamini se găsea acum împregiurul acelei 
bălți și se lecuia, văzându-i cu ochii, de tot soiul de pa- 
timi. În acel izvor de tămăduire orbii câştiga vederile, 
surzii auzul, ologii picioarele, bătrânii puterile! şi c.. 

Cum auzii pomenind de o asemine minune, rugai 
pe d. consul să-mi înlesnească vreun chip de a mă 
duce îndată la Balta-Albă și, peste o giumătate de 


! arnăut, s.m. (arh.) — soldat mercenar angajat în garda domnească 

ceas, un arnăut! întră în salon vestindu-mi că trăsura 
era gata. Îmi luăi un sac de drum și mă coborâi iute 
în uliţă. 

Când acole, ce să văd ?... În loc de malpostsau de 
diligență, o cutioară plină de fân, pe patru roţi de 
lemn cu schiţile stricate. Patru cai mici, numai oasele 
şi pelea, pe care era săpate urme adânci de bici, şi un 
om sălbatic, bărbos, strenţeros și înarmat cu un 
harapnic lung de un stânjin!... Acesta era echipajul 
meu! Rămăsei încremenit la o așa de ciudată prive- 
lişte, dar consulul ce se coborâse după mine începu 
a râde și, încredințându-mă că acela era chipul de a 
călători în Valahia, mă îndemnă a mă sui în căruță. 

— N-ai grijă, adăugă el; cu trăsura aceasta primitivă şi 
cu caii aceştia care samănă mai mult a nişte mâţe postite, 
îi face un drum de care ţi-i aduce aminte cât îi trăi. 

Ține-te bine, însă! 

Priimii aceste sfaturi ca o glumă din partea compa- 
triotului meu şi, clătinând din cap, drept sămn de 
îndoială, mă aruncai în cutie, strigând la poștaş: 
allons. 

Deodată căruța fugi de sub mine ca un şerpe! iar 
eu, făcând în aer o tumbă neașteptată, mă trezii pe 
pave. Ce se întâmplase? nu știu. Atâta numai îmi aduc 
aminte că, în vreme cât m-am sculat din colb, ameţit 
şi zdruncinat, echipajul meu se făcuse nevăzut. 

Consulul îşi ţinea șoldurile de râs, și oamenii din 
uliţă, care fuseseră față la această întâmplare comică, 
zicea hohotind: neamțo dracoli. 

Peste zece minute căruţa veni înapoi ca să mă ieie 
de a doua oară. Postașul se zbuciuma de râs pe cal; 
iar eu, astfel eram de tulburat, încât mi se părea că şi 
roțile râdea scârțâind de mine! 

Mă urcai în sfârşit de iznoavă pe cuibul acel de 
fân; dar astă dată mă apucai cu mânile ţapăn de căruţă: 
Allons. 

— Alon, domnule! strigă postaşul şi înţepenindu-se 
în scări, şi chiuind ca un furios, şi pocnind grozav 
din harapnic, el porni ca o bombă. 

Ce să vă spun, domnilor?... De când sunt nu mi- 
am închipuit o alergare așa, de infernală, un lucru 
atât de original! 

Într-un nor de colb ce zbura pe faţa pămîntului, 
caii alerga ca şi când ar fi intrat dracul într-înșii; căruța 
fugea încât nu mai avea vreme să scârțâie; roţile se 


Vasile Alecsandri 
alunga, săltând din hopuri în hopuri și azvârlindu-mă 
în sus ca pe o minge; surugiul! țipa, vorbea, pocnea 
de asurzea câmpii; iar eu... dacă mi-ar fi fost cu 
putință să mă las cu mâna de trăsură şi s-o bag în 
buzunariul cu pistoalele, aș fi întrat într-un păcat, 
negreşit. Un vârtej grozav mă cuprinsese în sânul 
acelui steple-chasse? diavolesc; ochii îmi ieșea din 
cap, crierii mi se clătina ca o apă într-o garafă, 
şoldurile mă durea, dinţii îmi clănțănea, urechile îmi 
țiuia; şi de câte ori mă văitam la vreun hop mai adânc, 
de câte ori strigam: ai, ai ! postaşul îmi răspundea: 
hai, hai, domnule! şi bătea caii din nou, şi chiuia 
încă mai sălbatic, şi căruța fugea încă mai iute, și eu 
ameţeam încă mai tare. 

Deodată cum ne coboriam pe o costişă, săuașul 
se poticni; roata de dinainte se izbi de el în repejiune 
şi se sfărâmă pe loc; iar căruţa, răsturnându-se cu 
mine și lăsându-mă lat în mijlocul drumului lângă 
bietul cal ce-şi sclintise piciorul, fugi înainte la vale, 
cu trii cai, cu trii roţi şi cu postașul aninat ca un scai 
de coama lăturașului. 

Această de pe urmă întâmplare mă făcu să blăstăm 
impresiile de voiaj din Valahia. Două sprăvălituri într-o 
zi, fără a socoti tot colbul ce înghiţisem, durerile ce 
câştigasem în tot trupul și mai ales perspectiva ce-mi 
rămânea de a sta pe gios, sângur, în câmpiile acele 
pustii! Toate aceste împregiurări mă aduseseră într-o 
astfel de furie, că aş fi mâncat atunci cu mare 
mulțămire carne de valah! 

Stam în drum lângă nenorocitul săuaș care gemea 
la pământ şi mă gândeam ce o să mă fac, încotro să-mi 
îndreptez picioarele? pentru că de giur împregiurul 
meu nu zăream altă decât șesuri goale!... Când mă 
trezâi iarăși cu postașul lângă mine. El nu păţise nimic, 
pentru că, precum v-am spus, se aninase de coama 
lăturașului când i se poticnise calul. 

Cătam la dânsul, întrebându-l prin semne ce avea 
de gând să facă? dar el, bodogănind din gură ca un 
urs supărat şi apăsându-şi căciula pe ochi cu mânie, 
se descinse de brâu, legă cu el schiţele roții celei 
stricate şi o aşeză la locul ei; pe urmă, scoțând şăua 
din spinarea calului celui căzut, o puse pe lăturaș şi, 
mai adăugând vro câteva noduri la frânghiile ce slujea 
de hamuri, încălecă şi-mi făcu sămn să mă sui în 
căruţă. 


'surugiu, ii, s.n. — vizitiu 
*Cursă cu obstacole (eng.: steeple-chase) 
3de iznoavă (loc. adv.) — din nou, încă o dată 

E, 


" Balta- Albă 


„Dar lui Alecsandri îi lipseşte sentimentul 


geografic, marea evocare romantică. Ochiul 
lui e al unui desenator pasionat de detalii 
inedite, al unui reporter superior, care 
surprinde exoticul fără a transfigura.” 


G. Călinescu, op. cit. 


Michael Astner, În goana calului 


Ce puteam să fac ?... Mă urcai de iznoavă?, cu capul plecat ca un 
osândit la moarte ce s-ar sui pe carul ghilotinei, şi pornii iarăși în fuga 
mare, deși căruța nu mai avea decât trii roți şi giumătate, deşi postaşul 
nu mai avea de bătut cu harapnicul decât trii cai, adică doi înainte și 
unul la oiște, pe care el era călare. Cât despre nenorocitul dobitoc ce- 
şi sclintise piciorul, el rămase sângur în urma noastră, neavând altă 
mângâiere decât cuvintele ce-i zise postaşul când se despărți de dânsul, 
adică: mânca-te-ar lup! 

Soarele acum asfinţise, şi luna împreună cu stelele se arătaseră pe 
cer, întocmai ca nişte privitori pe băncile unui teatru. Mi se părea că 
toate planetele se uita cu ochii strălucitori la mine şi asista la epizodul 
voiajului meu ca la cea mai poznașă comedie de pe faţa pământului. 
Şi astfel îmi vuia capul din pricina zdruncinărilor ce sufeream, că mi 
se părea că aud din vreme în vreme un hohot lung și răsunător deasupra 
capului meu! 

Cu toate aceste, târziu, pe la vro zece ceasuri de noapte, am agiuns 
pe malurile unei bălți late, care steclea ca o tabla de argint la razele 
lunii. Postaşul mă întrebă prin sămne, unde să mă ducă? Eu, care 
credeam că Balta-Albă era numele unui târg, precum Marienbad, sau 
Ems, sau Baden, îi răspunsei: d Bal/ta-Alba. Şi mărturisesc că în acest 
răspuns era cuprinse toate sperările mele: sperarea de a scăpa de salturile 
mortale a căruţii, sperarea de a mânca un biftec la tractir şi mai ales 
dulcea sperare de a mă odihni o noapte întreagă pe un pat elastic ş.c.]. 
Uitasem acum că mă găseam într-o parte a lumei în care, cu câteva 
ceasuri mai înainte, visasem lupte cu sălbatici şi cu feare răpitoare. 

Încă o fugă bună de cal și am sosit într-un sat alcătuit de bordeie 
coperite cu stuh şi coronate de cuiburi de cocostârci. Forma bizară a 
acelor locuinţi, printre care se înălța o mulţime de cumpene de fântâni, 
ca nişte gâturi de cucoare urieșe, urletul cânilor ce alerga pe sub garduri, 
ciocănitul barzelor care-și da capul pe spate la razele lunii și, într-un 
cuvânt, amestecul acel de umbră şi de lumină, care da lucrurilor o 
privire fantastică, mă făcură să mă cred în altă lume. Când mă trezii 
însă din acea uimire plăcută, mă văzui singur în mijlocul unei piețe 
neregulate și plină de schini. Postaşul îmi descărcase bagajul lângă 
mine şi se făcuse nevăzut cu căruță cu tot. 

Închipuiţi-vă, domnilor, poziţia mea. Străin, într-un colț de pământ 
necunoscut mie, rătăcit într-un sat unde nu se zărea nici ţipenie de om, 
încungiurat de vro douăzeci de câni care vroia numaidecât să afle ce 
gust are carnea de franţez, neștiind nici limba, nici obiceiurile locului! 
În-chipuiţi-vă toate aceste împrejurări pe capul unui om și mă veţi 
crede lesne dacă v-oi spune că admirarea poetică ce mă cuprinsese, 
deocamdată, se prefăcu într-o grijă, vară primară cu spaima. 

Fiind însă că țălul meu, viind la Balta-Albă, nu era de a petrece 
noaptea în convorbire sufletească cu stelele, îmi făcui drum cu băţul 
pintre claia de câni ce îmi aţinea calea şi mă hotărâi a-mi căuta, eu 
singur, vreo ospeţie. Pornii deci pin sat, ţiindu-mi sacul de drum într-o 
mână şi având drept tovărăşie un escadron! de câni ce-mi arăta dinţii 


'escadron, €, s.n. — subunitate a unui reigment de cavalerie 

lor ascuţiţi, ca dovadă de plăcerea ce ar fi avut a-i 
înfige în mine. 

Un ceas întreg am umblat ca o nălucă pintre 
gardurile satului, când sărind peste o vacă culcată în 
mijlocul uliţii, când trezind vreun cucoș adormit, care 
sărea spăriet de pe gard pe casă, când împedecându- 
mă de giugul unui car lăsat în drum, când ferindu- 
mă de a pica într-o fântână, pentru că am păcatul de 
a nu videa prea bine noaptea. Dar în zădar! nici una 
din acele case nu avea înfățoșare de tractir; şi după o 
lungă primblare, rămăsei încredinţat că ceea ce 
căutam nu se afla în Balta-Albă! 

„Diable! ziceam în mine, se vede că sunt osândit a 
împlini, în astă noapte, rolul lui Acteon* din mitolo- 
gie!” Şi de ciudă începusem a-mi descărca mânia asu- 
pra cânilor ce se obrăznicea mai mult în privirea per- 
soanei mele, când deodată zării o căleaşcă cu şese cai 
şi întovărășită de un călăreț care venea în partea mea. 

Abie avui vreme a mă da în laturi, şi echipajul și 
omul cel călare trecură ca un fulger pe lângă mine, 
lăsând în văzduh câteva note armonioase de glasuri 
femeiești şi câteva fragmente de o veselă convorbire 
ce mă pătrunseră de mirare şi de bucurie... Acele 
cuvinte ce auzisem în treacătul trăsurii era franțeze! 

Ah, domnilor! nu poate cineva să-şi închipuiască 
fericirea ce umple inima unui om rătăcit într-o ţară 
străină, când el aude deodată limba patriei sale!... Eu 
am nebunit când am auzit fără veste: ah! c'est charmant! 
c'est adorable! c'est original! şi, în exaltarea mea, am 
început a alerga după caleaşcă, răcnind: arretez! 

Echipajul nu se opri, dar cavalerul se întoarse 
înapoi și, alergând spre mine, strigă: gui appelle? 

— Un compatriote, îi răspunsei, un francais! 

Cavalerul se apropie. 

— Ce pofteşti? mă întrebă el. 

-— Iubite compatriotule, îi zisei, fiindcă Dumnezău 
au binevoit ca să ne întâlnim în fundul Evropei şi 
într-un pustiiu ca acesta, îndreaptă-mă, te rog, la vreun 
tractir, pentru că de vro două ceasuri, de când am 
sosit aici, nu am întâlnit altă zidire însufleţită decât 
cânii de care mă vezi încungiurat. 

— Domnule, nu am onor a fi compatriotul d-tale și 
totodată nu pot să te duc la tractir, după cum doreşti, 
pentru că nu s-au ridicat nici unul păn-acum la Balta- 
Albă; dar dacă vrei să găzduiești într-o casă 
țărănească, ca toată lumea, pot să te slujesc. 

— Cum nu, domnule? Îţi voi rămânea prea recunos- 
cător, mai ales că m-am săturat de stele. 

Tânărul cavaler puse atunci mânile la gură în 
formă de trombă și strigă: străjer! La răcnitul lui cânii 
lătrară din toate părțile, cocostârcii spărieți ciocăniră 
în toate cuiburile şi un om se ivi de după un gard; 
dar ce om! o matahală naltă, groasă, spătoasă, 
bărboasă, fioroasă! 

Acea nălucă, înarmată cu un ciomag cu care ar fi 
turtit un buhai, își scoase căciula dinaintea noastră şi 
ascultă poroncile călăreţului cu un aer de supunere, 
aruncând din vreme în vreme o căutătură sălbatică 
în partea mea. 

Ce vorbea amândoi împreună? Ce punea ei la 
cale pentru mine? Nu știu; dar căutăturile posomorâte 
a străjeriului deșteptară în inima mea oarecare simţiri 
de îndoială şi mă siliră a băga mâna în buzunariul cu 
pistoalele. 

Peste câteva minute, călăreţul îmi zise: „Domnule, 
altă casă neocupată nu se află acum aici decât 
bordeiul acestui străjer: mergi cu dânsul și noapte 
bună”. După aceste, el se închină zâmbind, răpezi 
calul în galop și se depărtă în câmpii, fără a-mi da 
măcar vreme de a-i mulțămi. 

lată-mă-s de a doua oară într-o poziţie destul de 
critică; faţă-n faţă cu un soi de urieș îngrozitor, care 
căta la mine, pare că ar fi vroit să mă înghiță dintr-o 
îmbucătură. Dar nu-mi perdui cumpătul astă dată, 
căci, făcând două pasuri îndărăpt, mă pusei într-o 
poză teatrală și-l măsurai cu ochii de câteva ori, vroind 
a-l face să înțăleagă că nu-mi era frică de dânsul. EI, 
însă, nebăgând în samă pantomima ce făceam, se 
porni cu mare liniște cătră casa lui, zicându-mi ca 
postașul: hai, domnule! 

Hai, domnule! îi răspunsei dârz si cu un glas pe 
care căutam a-l face cât se putea mai gros, și mă dusei 
pe urma lui. Agiunserăm curând la un bordei a cărui 
descriere nu voi face-o pentru că, dintăi, mi-ar fi peste 
putință, şi, al doile, fiindcă pentru d-voastră ea ar fi 
de prisos. Cât în privirea impresiilor ce-mi făcu acea 
locuință primitivă, vi le pot lesne tălmăci, fiindcă şi 
acum păstrez suvenire proaspete de ele. Şi spre 
dovadă vă rog, domnilor, să priviţi sămnul roș care 
îmi decorează fruntea. 

Această impresie am priimit-o când am întrat 
înlăuntrul casei străjerului. Uşa fiind prea gios şi 


* În mitologiaelină Acteon e cunoscut ca un mare vânător; a făcut imprudenţa să surprindă pe Diana — zeița vânătoarei — făcând baie în apa unui 
râu, din care pricină zeiţa l-a prefăcut într-un cerb, pe care câinii lui proprii l-au sfâşiat imediat. 

fruntea mea prea sus, amândouă s-au ciocnit ca două 
bile pe un biliard, făcând un carambol, care, prin 
efectul său retrograd, m-au trimis să cad în ogradă, 
cu zece păsuri în urmă. 

Ameţit de această lovire neașteptată, am intrat 
şovăind în sângura cameră ce alcătuia apartamentul 
străjerului și bojbăind pin întuneric, m-am aruncat 
cu desperare pe sângurul pat ce-i slujea de mobile; 
dar îndată am şi răcnit aşa de tare, încât străjerul au 
alergat lângă mine, spăriet şi cu un tăciune aprins în 
mână... îmi sfărmasem toate ciolanele din trup, căci 
patul era de lemn, fără aşternut, fără perne, fără nimic! 

Străjerul, însă, înțălegând pricina văitărilor mele, în- 
cepu a râde ca un urs şi, zicând: nu-i nimic, nu-i nimic, 
aduse din tindă un ţol și o cergă, pe care le aşternu pe 
scândurile patului. Pe urmă ieși din casă, adăugând iar: 
„„Neamţo dracoli!” şi se depărtă în sat. El îşi făcuse 
datoria de gazdă; îmi dase tot ce avea: casă, pat, așternut 
și noapte bună! Ce-mi trebuia mai mult? 

Această de pe urmă gândire și mai ales truda ce 
păţisem toată ziua mă făcură să mă liniștesc peste 
câteva minute; şi dar, înarmându-mă cu răbdare, 
stâlcit, flămând, năcăjit, îmi aşezai sacul de voiaj drept 
pernă şi mă culcai încet, ca și când aş fi fost de steclă. 
Un somn adânc mă și cuprinse îndată și mă prefăcu 
într-un butuc păn-a doua zi. 

Dimineaţa, pe la opt ceasuri, mă trezii într-un vuiet 
înfricoşat, într-o harhalaie infernală de sunete, de clopote 
de cai, de pocnite de bice și de răcnite de oamini! Ce 
putea fi acel zgomot?... Casele ardea? Sau o bandă de 
sălbatici dușmani daseră năvală în sat? 

Giumătate spăriet şi buimăcit de somn, ieșii iute 
afară, cu pistoalele în mâni; dar în loc de cele ce gân- 
deam, văzui, plin de mirare, vro triizeci de trăsuri de 
toată forma: brisce, braşovance, carete, calește, toate 
înhamate cu câte patru, şese sau opt cai, și toate 
îndreptându-se, în fuga mare, cătră o baltă ce steclea 
departe la razele soarelui. 

Acea baltă era izvorul minunilor de care auzisem 
vorbind la Brăila cu atâta entuziasm! Mă pornii și eu 
îndată pe urma trăsurilor, fără a şti lămurit ce făceam, 
pentru că de când pusesem piciorul pe pământul 
Valahiei, îmi perdusem de tot şirul ideilor. 

Și asta nu trebuie să vă mire, domnilor, dacă vă 
veți aduce aminte prin câte sâmţiri deosebite şi 
împrotivitoare trecusem eu în vreme de câteva ceasuri. 


A 


Giudecaţi chiar singuri. 

Întru în Valahia ca într-o ţară pustie, şi deodată 
aud vorbind de o societate de zece mii de suflete 
adunate la nişte băi, aproape de Brăila. Această aflare 
mă sâleşte să-mi schimb ideea şi să cred că Valahia 
ar putea fi o ţară mai civilizată de vreme ce are băi 
carele trag atâta lume la dânsele. Însă căruța poştii şi 
întâmplările neplăcute ce întâmpin pe drum și în satul 
de la Balta-Albă mă fac a mă întoarce iarăși la ideea 
mea cea dintâi şi, în urmare, mă culc cu încredințare 
că mă găsesc într-o ţară sălbatică. Închipuiți-vă dar 
ce revoluţie s-au făcut în crierii mei când a doua zi 
dimineaţă am văzut o mulţime de călește evropieneşti 
pline de fâguri evropieneşti şi de toalete evropienești! 
Nu puteam crede că eram treaz și mă socoteam a fi 
față la vreo fantasmagorie nepricepută; fantasmagorie 
cu atât mai curioasă că îmi înfăţoşa tot soiul de 
contrasturi, precum: baloane de Viena cu înhămături 
necunoscute pe la noi; pălării de Franţia cu șlice! 
orientale; frace cu anterie; toalete pariziane cu 
costumuri străine şi originale. Mai adăugiţi la aceste 
pocnitele şi răcnitele postaşilor, mişcarea a triizeci 
de trăsuri ce se întrecea pe câmp, mulțimea cailor 
înhămaţi la dânsele, clopoţeii ce suna la gâtul lor și, 
în sfârşit, efectul noutăţii acestor lucruri în ochii unui 
străin, ş-aşa vă veţi putea lesne închipui expresia 
comică a figurei mele în fața unui spectacul atât de 
neașteptat. 

Mă pornii precum v-am spus pe urma trăsurilor, 
cu presimţire de a întâlni în drumul meu alte nouă 


Michael Astner, În așteptare 

minuni; şi, în adevăr, acea presimţire nu mă înșălă; 
căci lucrurile ce văzui mă aruncară într-o mirare și 
mai adâncă! 

Pe marginea unei bălți late zării deodată un soi de 
târg ce nu era târg, un soi de bâlci, ce nu era bâlci; o 
adunătură estraordinară, o înșirare neregulată de 
corturi, de căsuţi de scânduri, de vizunii, făcute în 
rogojini, de braşovence?, de cai, de boi, de oamini, 
care înforma de departe una din priveliştile cele mai 
originale de pe fața pământului. Lângă o cutie de 
scânduri, unde bogatul trăgea ciubuc, se clătina de 
vânt o şatră de țoluri rupte, în care săracul se pârlea 
la soare. Aproape de aceasta, se ridica o cușcă de 
rogojini lipită de o braşovancă ce slujea de cameră 
de culcat. Mai încolo, un car mare, coperit de un 
lăicer, figura ca un palat cu două rânduri, căci la 
rândul de sus, adică în car, sta grămădiţi o femeie cu 
trii copii, iar la rândul de gios, adică sub car, găzduia 
bărbatul împreună cu un câne ș.c.l. 

Ce să vă spun, domnilor, în sfârșit? Nu cred să fie 
alt spectacul în lume care să-mi poată face o impresie 
mai mare decât aceea ce mi-au pricinuit privirea acelui 
târg nou, care la cel mai mic vânt era în primejdie de 
a să preface în ruine. Pe de o parte, ticăloşia sa 
pitorească, pe de altă parte luxul echipajelor ce alerga 
pe malul bălții; acel amestec de toate contrasturile 
mă silea să mă cred când într-o insulă din Oceania, 
când într-o capitalie a Evropei, și prin urmare nu știam 
cu siguranție dacă acele ce videam era un vis a 
închipuirei mele sau lucruri în ființă. 

Mă înaintam chiar ca o mașină pintre toate acele 
minuni, oprindu-mă câteodată spăriet în faţa unor 
trupuri de oamini lungite goale pe marginea drumului 
şi mânjite cu glod din cap păn-în picioare. Mi se părea 
că acele trupuri, culcate la soare, erau leşuri de morţi, 
dar mă încredinţai pe urmă că acei nenorociţi erau 
pătimaşi ce înadins se ungea cu glodul din baltă ca 
cu alifia cea mai vindecătoare. 

Balta era plină de scăldători şi vuia de răcnite şi 
de râsuri. Toţi, din toate părțile, bărbaţi și femei, venea 
de se arunca în apă, la un loc, cu o nepăsare vrednică 
de timpurile cele mai nevinovate ale lumei și cu o 
veselie ce mă îndemnă și pe mine a lua o baie. Întrai 
deci în baltă și mă înaintai cale de vro două sute de 
paşi, călcând printr-un glod negru și unsuros, în care 
mă cufundam pănă în genunchi la fieștecare pas. 

Cum mă depărtam de mal, deodată mă trezii între 

patru femei, carele, întocmai ca nişte naiade, era 
coperite numai cu vălul cristalin al apei!... E de prisos să 
adaug că mă depărtai iute de ele, ruşinat şi cerându-le 
pardon. 

„Maladroit! ziceam în mine, se vede că am întrat 
tocmai în locul de scăldare hotărât pentru sexul 
frumos!” Şi apucai în stânga, cu gând de a ieşi din 
hotarele împărăției femeiești; dar în curând mă găsii 
iarăși faţă-n faţa cu vro trii sirene albe şi vesele ce se 
împroșca una pe alta cu apă. De iznoavă fugii înapoi 
ruşinat, de iznoavă ceru pardon și apucai în dreapta, 
neștiind încotro mă îndreptam, pentru că răsfrângerea 
soarelui pe suprafaţa bălții mă orbise de tot. 

Împregiurul meu auzeam fel de fel de glasuri, 
unele bărbătești, altele dulci şi armonioase, care 
cântau melodii străine pe cuvinte necunoscute mic; 
şi cu cât păşeam înainte, mă întâlneam cu fiinţi de 
sexul frumos sau cu fiinţi de sexul nefrumos; şi cu 
cât făceam acele întâlniri apropiete, rămâneam 
încredinţat de starea sălbatică a Valahiei, pentru că 
numai într-o țară sălbatică puteam videa acel amestec 
nevinovat de sexuri. 

Dar în vreme ce mă adânceam atât în baltă, cât şi 
în gânduri, rămăsei deodată încremenit pe loc, căci 
auzii lângă mine o convorbire franțeză! 

Trii tineri ce zării aproape vorbeau împreună: unul 
purtând o cealma de glod pe cap, altul având o mască 
iarăși de glod pe obraz, şi al triilea făcându-și pe pept 
o giletcă tot de glod. 

— Aflat-aţi — zise unul — cele de pe urmă minuni 
ale bălții? ... O damă de la Moldova, care de doi ani 
nu se putea sluji nicidecum de mâna sa cea dreaptă, 
după ce au luat vro triizeci de băi, au făcut astăzi 
cruce cu însăși mâna de care pătimea. Asemine, doi 
surzi au câștigat auzul, şi un ficior al meu, ce era plin 
de răni peste tot trupul, s-au vindecat de ispravă prin 
întrebuinţarea glodului acestei bălți! 

— Nu e de mirare — răspunse altul — căci balta în 
care ne găsim este adevăratul izvor al tămăduirei... 
Dar nu ştiţi ce întâlnire curioasă am făcut astă-noapte 
în satul Balta-Albă, după ce m-am despărţit de voi? 
Cum treceam călare prin sat, aud deodată strigând: 
arretez, arretez! şi zăresc un om alergând în partea 
mea. Ce era? un biet străin, un francez, carele sosise 
de un ceas acolo şi care de un ceas se primbla pe 
uliți încungiurat de o claie de câni, căutând un tractir. 

La aceste cuvinte ale tânărului, mă apropiei de 

„Călătorul are o predispoziţie statornică, 
de categoria spiritului critic, de a nota grotescul 
şi pestrițul, fără a strica impresia de studiu a 
tabloului, o pretenţie de «humour flegmatic»”. 

G. Călinescu, op. cit. 

dânsul, plin de bucurie, şi-i zisei, apucându-l de mână: „Eu sunt, 
domnul meu, acel străin de care ţi-au fost milă astă-noapte şi sunt 
recunoscător soartei că te întâlnesc de a doua oară pentru ca să-ţi 
mulțămesc!” 

Nu am trebuință, domnilor, să vă mai adaug că acei trii tineri mă 
priimiră îndată în societatea lor şi că, prin manierele lor plăcute, mă 
siliră a mă crede în Valahia iarăşi ca într-o ţară civilizată. 

leşind din baltă tuspatru, ne duserăm să vizităm cu de-amăruntul 
curiozitățile aşezate de-a lungul malului şi, în vreme ce treceam pe 
dinaintea lor, unul din tovarăși mi le tălmăcea, râzând: 

— Iată, domnule, zicea el, o lume nouă, vrednică de a deştepta 
închipuirea d-tale de artist. lată un târg de câteva mii de suflete, un târg ce 
s-au înfiinţat în câteva zile şi care peste câteva săptămâni se va şterge de 
pe fața pământului, întocmai ca Babilona, ca Niniva ș.c.l.; un târg în care 
nici o taină casnică nu se poate ascunde, din pricina lipsei zidurilor, a 
ușilor şi a ferestrelor; un târg, în sfârşit, cu totul necunoscut Evropei, dar 
în care civilizaţia ei este reprezentată prin magaziile de scânduri a două 
marşande de mode! ! lată o lume ce în ochii d-tale pare a fi sălbatică, dar 
care are soiul ei de civilizaţie deosebită. Aici ne găsim în împărăţia 
contrasturilor celor mai originale; aici luxul şi sărăcia, durerea şi veselia, 
ideile nouă și ideile vechi, costiumele Evropei şi costiumele românești, 
toate sunt unite la un loc, sunt mestecate la un loc şi produc un efect 
neînchipuit atât ochilor cât şi mintei; aici... 

— Aici, adăugă altul, privirea se îndestulează, dar stomahul rămâne 
deşert! Haideţi mai bine aiure să şidem la masă. 

Îndată ne suirăm într-o droşcă cu şăse cai și în curând agiunserăm 
în satul Balta-Albă, la o casă țărănească. Camera în care întrarăm era 
tot aşa de mică şi de bine mobilată ca aceea a străjerului meu. 

— Domnilor, zise râzând stăpânul vremelnic acelei case, vă poftesc 
să fiți cu cea mai mare luare-aminte în privirea mobilelor şi a oglinzilor 
ce acopăr păreţii... Cu astă condiţie vă poftesc la masă! 

Şi, zicând aceste, el întinse gios la pământ o rogojină, puse în mijloc 
o măsuţă rotundă cu picioarele scurte, aruncă pe dânsa patru șervete şi 
patru linguri de lemn şi ne îndemnă pe toţi să ne aşezăm turcește 
împregiurul mesei. Pe urmă bătu în palme şi trii slugi intrară aducând, 
unul o tabla cu pâne albă, al doile un castron cu borş, iar al triile 
câteva butelci de Bordeaux. 

— Domnilor — ne zise iar tânărul ce ne ospăta — fiindcă paharele 
sunt de prisos în satul acesta, fiecare din noi să se înarmeze cu o butelcă 
şi să facă cu ea ce va socoti de cuviință spre a-și stinge sătea. 

Noi urmarăm îndată sfatul acesta și ne puserăm a mânca din castron, 
cu o frăție orientală vrednică de foamea noastră. După borş, feciorii 
aduseră alte bucate, care îmi plăcură mult, deși îmi era cu totul 
necunoscute. 


Nu voi uita niciodată acea masă originală, şi poziţia noastră la 
pământ, şi veselia ce au domnit între noi pănă la sfârşit, şi răcnitele 
țiganilor lăutari ce cânta la uşă, și entuziasmul cu care tovarăşii mei au 
purtat un toast Franţiei, şi danţurile naţionale ce au giucat ei, şi dărnicia 

lor cătră lăutari, și luptele în glumă ce s-au iscat între 
noi după masă şi care au ţinut pănă la cinci ceasuri. 

Înspre sară ne duserăm călări iarăși pe malul bălții, 
cu gând de a face o primblare cu vaporul! Înţălegeţi 
prea bine, domnilor, că ideea unui vapor pe Balta- 
Albă era în stare să-mi aducă o mirare nemărginită; 
dar cînd zării maşina ce purta un nume atât de falnic, 
începui a râde ca un nebun. Vaporul Bălţii-Albe era 
o plută de grinzi, având un cort mare drept coperiș şi 
două roți mici de moară aninate pe laturile ei. Acele 
roți, care îi meritaseră numele de vapor, erau învârtite 
în apă de patru oamini și, prin mișcarea lor, purta 
încet pluta pomenită pe fața bălții. 

Ne suirăm pe dânsa vro triizeci de persoane, dame 
şi cavaleri, precum şi o bandă de lăutari ţigani și, pănă 
pe la opt ceasuri de sară, făcurăm o primblare 
sentimentală sub razele lunii ce se râdicase în cer. 
Damele se cam temea de furtuni şi alte întâmplări a 
navigărei, dar cavalerii care sta pe lângă dumnealor le 
făcură giurământ de a le scăpa înot din orice primejdie, 
şi aşa ne întoarserăm la mal teferi, voioşi şi gata de a 
merge la balul ce se da în satul Balta-Albă. 

Acel bal, care era menit a-mi răsturna toate ideile 
mele asupra stării sălbatice a Valahiei, mă aduse într- 
o încântare neașteptată! Peste două sute de persoane 
adunate într-o sală mare ce purta nume de Cazino 
alcătuia o soţietate cu totul evropienească, atât prin 
toaletele lor plăcute, cât şi prin a lor maniere civilizate. 
Vă las dar să gândiţi, domnilor, ce impresie îmi făcu 
acea adunare, mie care eram încă asurzit de strigările 
furioase a postaşului din Brăila, mie care eram încă 
stâlcit de patul casei străjerului, mie în sfârşit, care 


„um citim s 


„Împărăţia contrasturilor celor mai originale” 

1. Alcătuiți rezumatul acestei proze. 

2. Precizaţi unde şi când se petrec întâmplările 
relatate. 

3. Citiţi incipitul povestirii („Într-o sară... partea 
cea mai curioasă din călătoria mea.”) şi urmăriţi: 

* aspectele de atmosferă specifice mediului 
descris; 

* limbajul folosit de interlocutori; 

* temele povestirii pe care călătorul francez urmea- 
ză să o spună. 

4. Povestirea pictorului francez este precedată de 
o scurtă naraţiune urmată de dialog. Cel care narează 
— „Într-o sară din luna trecută eram adunaţi mai mulți 


75 


Vasile Alecsandri 


asistasem la scenele din târgul aşezat pe malul bălții! 
Dar, mai cu samă, când făcui cunoștință cu câteva 
dame românce tinere şi frumoase şi când le auzii pe 
toate vorbind limba franţeză întocmai ca nişte 
pariziane, credeți-mă că mă socotii în palatul încântat 
al unui vrăjitor. 

Ochii damelor atât de fărmăcători, zâmbetele lor 
graţioase, glasurile lor dulci, taliile lor bine făcute și 
care se mișca răpide în figurile contradanțului, sau 
treceau ca fantasme albe în vârtejul valțului, acel 
amestec de flori, de toalete scumpe, de lumine și de 
muzică, mă îmbătaseră atât de mult, încât uitasem de 
tot că mă aflam în fundul Evropei, pe marginea 
Orientului. Și când se sfârși balul şi când ieșii din 
sală şi mă găsii iarăși într-un câmp pustiiu, nu mă 
putui opri de a zice cu cea mai adâncă încredințare: 
În adevăr, Valahia este o ţară plină de minuni! una 
din ţările care sunt descrise în Halima! 

După vro două ceasuri, îmi luai adio de la prietinii 
mei de baltă şi mă pornii spre Galaţi într-o brişcă jido- 
vească, cu gând de a mă sui în vaporul Țarigradului. 
Lăsai satul în urma me și mă afundăi în câmpii, după 
ce întâlnii în cale-mi vro două companii de cavaleri 
şi de dame ce se primbla cu lăutari pe lună. 

Iată, domnilor, istoria voiajului meu la Balta-Albă. 
În 24 de ceasuri am văzut atâte lucruri nepotrivite, 
atâte contrasturi originale, că nu ştiu nici acum dacă 
Valahia este o parte a lumii civilizate sau de este o 
provinţie sălbatică! Dumneavoastră, domnilor, care 
mă încredinţaţi că nu-i nici o deosebire între Valahia 
şi Moldova, puteţi să-mi tălmăciți acest problem. 

(Calendarul Albinei, 1848; V. Alecsandri — Proză, Editura pentru 

literatură, Bucureşti, 1966) 


prietini...” — îl introduce în scenă pe povestitorul 
străin. Procedeul se numeşte povestire în povestire 
sau povestire în ramă şi este deseori folosit în proza 
pașoptistă. C. Negruzzi, de exemplu, recurge la el în 
Negru pe alb. De ce credeţi că este transferată unui 
vizitator străin perspectiva asupra Valahiei? Sunteţi/ 
nu sunteți de acord că „privirea din afară e mai proas- 
pătă, ceea ce înseamnă deopotrivă mai naivă şi mai 
pătrunzătoare, prilej de amuzament, dar şi de reflecţie 
pentru cititor” (Liviu Papadima, Literatură şi comuni- 
care. Relaţia autor-cititor în proza pașoptistă și post- 
pașoptistă, Editura „Polirom”, 1999)? 

5. Enumeraţi, în succesiunea lor, aspectele care îl 
şochează pe francez pe toată durata călătoriei. 


Ei 


Balta - Albă 


6. Care sunt reacţiile emoţionale ale călătorului în 
faţa realităților românești de la acea dată? 

7. În această povestire pot fi identificate trei perspective: 

* a francezului, care vine în contact cu o lume neo- 
bişnuită; 

* a localnicilor care au de-a face cu el; 

* a unor cunoştinţe ocazionale care încearcă să-i ne- 
tezească drumul spre cunoașterea oamenilor şi obice- 
iurilor din Valahia. 

Urmăriţi fiecare din aceste perspective. Extrageţi din 
text citate sau sintagme sugestive . 

8. Caracterizaţi societatea românească de la 
jumătatea secolului al XIX-lea și exprimaţi-vă punctul 
de vedere în legătură cu coexistența a două mentalități, 
cea a tinerilor cunoscători ai limbii franceze şi cea a 
oamenilor simpli. 

9. Faceţi o caracterizare succintă a personajului na- 
rator, evidențiind, prin citate, umorul de bună calitate, 
ironia şi autoironia. 

10. Exprimaţi-vă punctul de vedere în legătură cu 
atitudinea românilor faţă de observaţiile vizitatorului 
francez. Sunt/nu sunt ei mândri de identitatea lor? 
Argumentaţi. 

11. Istoricii literari sunt de acord că proza romantică 
— de la C. Negruzzi la Alexandru Odobescu — este bazată 
pe Memorie în mult mai mare măsură decât pe 
Imaginaţie. Ideea a fost formulată, mai întâi, de Mihai 
Zamfir în culegerea de studii Din secolul romantic 
(Editura „Cartea Românească, București, 1989). Singura 
specie de ficţiune acceptată unanim în epocă (1840- 
1880) este nuvela. Celelalte specii — nonfictive — ale 
prozei romantice sunt: jurnalul de călătorie, epistola 
(scrisoarea), jurnalul intim, amintirile, memoriile şi 
eseul. „Masiva pondere a memorialisticii constituie 
semnul unei carențe literare explicabile prin stadiul in- 
cipient al prozei beletristice româneşti” (Liviu 
Papadima, op.cit.). Încadraţi Balta-Albă într-una din 
aceste specii. Argumentaţi-vă opțiunea. 

10. Identificaţi în text mărci ale adresării directe. 
Arătaţi care este rolul lor în naraţiune. 

11. Revedeţi schema componentelor actului de 
comunicare şi precizaţi care dintre acestea este cel mai 


1. Citiţi scrisorile din Negru pe alb de C. Negruzzi, 
O călătorie de la București la lași înainte de 1848, 
Istoria unui galben şi a unei parale şi ciclul Chiriţelor 
de V. Alecsandri. Organizaţi în clasă o dezbatere 

bine reprezentată în Balta-Albă. Care este consecința 
ponderii uneia dintre componente? 

12. Care este realția dintre oral şi scriptural în Ba/ta- 
Albă? Formulaţi-vă răspunsul ţinând cont şi de opinia 
lui Liviu Papadima, din studiul consacrat prozei pașoptiste 
citat deja: „Stilistica literară defineşte de regulă categoria 
oralităţii ca aptitudine de a imita scriptic vorbirea, mai 
ales în expresiile ei cele mai fruste. Dar efectul de oralitate 
se realizează și pe alte coordonate decât folosirea unui 
limbaj popular sau colocvial, în opoziţie cu unul elevat, 
savant, doct, aulic etc.[...] Impresia de oralitate a textului 
scris poate decurge, de exemplu, din asimilarea sau 
simularea unei situaţii de comunicare de tip oral, 
caracterizate întâi de toate prin simultaneitatea emiterii şi 
receptării mesajului. Alte caracteristici demne de luat în 
seamă sunt coprezența «față în faţă» a vorbitorului şi a 
ascultătorilor, gradul sporit de spontaneitate, posibilitatea 
de feed-back pe durata comunicării, personalizarea mai 
puternică a mesajului”. 

13. Identificaţi în fragmentul: „Abie avui vre- 
me....arretez!” neologismele. Motivaţi folosirea lor 
alături de arhaisme, regionalisme sau cuvinte din fondul 
principal lexical. 

14. Comentaţi următoarea afirmație aparţinând unuia 
dintre interlocutorii pictorului francez: „Aici ne găsim 
în împărăția contrasturilor 
celor mai originale; aici 
luxul şi sărăcia, durerea şi 
veselia, ideile nouă şi 
ideile vechi, costiumele 
Evropei şi costiumele 
româneşti, toate sunt unite 
la un loc, sunt mestecate 
la un loc şi produc un 
efect neînchipuit atât 
ochilor cât şi mintei.” 

15. Cum apreciaţi 
adoptarea de către socie- 
tatea românească a unor 
obiceiuri, ținute vestimen- 
tare, forme de civilizaţie 
aparținând Occidentului? 


Michael Astner, 
(Ne)contrastant 


având ca temă „România, între Orient şi Occident”. 

2. Realizaţi un eseu structurat având ca temă 
„Contrastele lumii în care trăim”. Alcătuiţi în clasă 
planul acestui eseu. 


Limbă și comunicare 


Structuri discursive 


Textul narativ 


I. Textul narativ este textul în care sunt prezentate 
întâmplări, evenimente — reale sau imaginare. La 
aceste evenimente iau parte persoane sau personaje. 

Elementele specifice textului narativ sunt urmă- 
toarele: 

+ Naratorul — cel care povesteşte întâmplările; într-un 
text pot apărea mai mulți naratori; naratorul poate 
relata la persoana a treia sau la persoana întâi; 

* Subiectul — întâmplările sunt înlănţuite crono- 
logic și logic, între ele există legături cauzale; 

* Personajele — cele care iau parte la acţiuni, întâm- 
plări; 

* Spaţiul și timpul în care se petrec întâmplările 
narate; 

Tipuri de texte narative: 

a) ficționale, în care sunt relatate întâmplări imagi- 
nate; din această categorie fac parte operele literare; 
particularităţile textului ficțional narativ sunt studiate 
ținând cont de ceea ce este specific fiecărui prozator. 

b) nonficţionale, în care sunt relatate întâmplări 
reale; cele mai multe texte narative nonficționale au 
scop informativ, formativ sau persuasiv. 

În textele narative pot apărea şi fragmente apar- 
ținând altor tipuri de texte:descriptiv, informativ, 
argumentativ. În naraţiune, un rol important îl au ver- 
bele, modurile şi timpurile fiind repere esenţiale în 
înţelegerea textului. 


II. Structuri narative 
A. ȘTIREA DE PRESĂ ȘI LITERATURA 
1. Citiţi următorul fragment din romanul Moro- 
meții de Marin Preda. 
„— În fine! încheie Moromete aceste scurte observaţii 
şi apucă din nou ziarul în mână. 
Pe frontul luptelor din Spania 
Tragedia orașului Guernica 
Călcând pentru a doua oară hotărârile comisiei de 
neintervenţie, o escadrilă de avioane germane a 
bombardat timp de șase ore orașul Guernica lipsit de 
apărare. Avioanele au coborât la patruzeci de metri, 
mitraliind populația civilă care alerga îngrozită prin 
orașul incendiat. Din zece mii de locuitori au mai scăpat 
opt sute, restul pierind în flăcări, sub dărâmături, sau 
ucişi de piloții care îi urmăreau de la mică înălțime. 
Moromete se opri şi din nou se așternu tăcerea. 
Aproape toţi cei adunaţi aici făcuseră şi ei războiul, dar 


77 


nu cunoșteau avioanele. 

— Cum dracu să tragi cu mitraliera din avion! se miră 
cineva. 

Dar nimeni nu-i explică. Țugurlan se uita la toţi cu o 
privire înceată şi duşmănoasă. El rupse tăcerea cu un 
glas răgușit: 

— Uite-aşa ar trebui p-aici pe la noi, ameninţă el şi 
chipul lui întunecat, ras proaspăt, se făcu vânăt. 

Alături de el, Din Vasilescu tresări din nou şi se strânse 
parcă să-i facă şi mai mult loc. Lui Țugurlan nu-i răspunse 
nimeni. Abia într-un târziu Moromete spuse împăciuitor: 

— Lasă, măi Ţugurlane, să trăiască lumea în pace! 
N-ajunge cât moare pe-acolo?! 

Dumitru lui Nae dădu iar semnalul, mirându-se cu 
gura mare: 

— Ce dracu o fi acolo în Spania; ce caută neamţul 
acolo?! 

— Ce să caute?! răspunse Cocoşilă. Vrea s-o ia pe coajă! 

— Nu-i vine neam să stea, spuse din nou Dumitru lui 
Nae. A uitat ce-a păţit la Mărășești. 

— Tu spui asta, Dumitre, ca şi când toți nemţii ar şti ce 
le-am făcut noi la Mărăşeşti! observă Moromete. 

— Păi să știe, fir-ar ai dracului! 

— Eşti prost! reflectă Cocoșilă îngăduitor. Neamţul e 
ca alde Ilie al lui Udubeaşcă, explică el. Îl punea jos alde 
Voicu Câinaru şi-l bătea de îl snopea. Pe urmă se pomenea 
iar cu el. «Bine, mă, Ilie, îi spunea atunci al lui Câinaru, 
nu te bătui eu pe tine alaltăieri?» «Ce-are a face!» zicea 
al lui Udubeaşcă. 

— Şi îl bătea iar? 

— Da! 

— E şi ăsta un punct de vedere! observă Moromete, 
apucând din nou ziarul.” 


2. Ce relevanţă au știrile din ziar pentru ţăranii 
prezenţi în Poiana lui Iocan? 

3. Cum se raportează fiecare dintre personaje la 
aceste ştiri? 

4. Credeţi că ţăranii prezenţi în Poiana lui Iocan 
suportă presiunea evenimentelor relatate în ziar? 

5. Urmăriţi atitudinea lui Ilie Moromete. Credeţi 
că există o strategie a citirii ziarului? Care ar fi 
elementele acestei strategii? 

6. Ce diferenţă există între ritmul narativ al știrii 
de presă inserată în roman și ritmul narativ al 
fragmentului ficțional? Îi influenţează ritmul textului 
publicistic pe cei care îl ascultă? 


JI 


Limbă și comunicare 


B. ȘTIREA DE PRESĂ 


1. Citiţi următoarea știre selectată din ziarul Adevărul (luni, 4 februarie, 2002), precum și informaţia 
preluată de pe pagina de titlu a aceluiași ziar. 


pagina de titlu 


Dezertorii criminali au fost prinşi, 


dar conducerea MApN are de dat socoteală 


* Cum a fost pus în gardă, la un depozit de armament, un infractor care a mai uzat de armă? * De ce 
conducerea UM 01461 a anunţat incidentul abia după o oră de la producerea dezertării și tentativei de 


asasinat? * Cine răspunde de controalele psihiatrice și de cele de cazier la recrutare? 


Puţine au fost momentele din istoria 
orașului Drăgășani când în zonă s-au 
adunat atâtea forte militare și persona- 
lităţi din diverse domenii, cum s-au 
regăsit în oraș, la sfârşitul săptămânii 
trecute. Sâmbătă noaptea, la aflarea 
veștii că doi militari în termen, înarmaţi 
până în dinţi, fugiți dintr-o unitate a 
MApN, au deschis focul asupra fortelor 
de ordine și au ucis cel puțin două 


persoane, spre Drăgășani s-au îndreptat toți factoriăi de decizie din judet — șeful poliției, șeful SRI, prefectul, preşedintele 
Consiliului Județean, un deputat de Vâlcea. La miezul nopții şi-a făcut aparitia primul-adjunct al şefului Poliţiei Române, 
generalul Dumitru Sorescu. Străzile din jurul Poliţiei Municipiului erau înțesate cu mașini blindate ale fortelor speciale de 
intervenţie și cu sute de oameni în uniformă, având atât însemnele Poliţiei, ale Jandarmeriei, Pompierilor, cât și MApN. 


Evenimentele tragice de la UM 01461 
— anunţate cu întârziere de peste o oră 


Aşa cum arătam, această masivă 
mişcare de forțe a fost determinată de fuga, 
cu armament și muniție asupra lor, a soldaţilor 
Măgureanu Ion, din Piatra-Olt, și Bărăgan 
Cristian, din Slatina. Cei doi aveau armament 
şi muniţie asupra lor pentru că unul urma să 
intre în serviciul de gardă, iar celălalt ieșea. 
Cel care intra, Bărăgan Cristian, i-a somat pe 
colegi să se trântească la pământ sau să 
părăsească, cu mâinile deasupra capului, 
corpul de gardă. Fără să clipească, soldatul 
Cristian Bărăgan l-a împușcat pe comandantul 
gărzii, lon Munteanu, în cap. Din fericire, 
glonţul a trecut prin maxilar şi a ieşit prin 
omoplatul drept, fără să atingă organe vitale. 
Aşteptându-se la ripostă din partea camarazi- 
lor şi a conducerii unității, Bărăgan şi Măgu- 
reanu au sărit gardul depozitului de muniţie, 
luând cu ei pistoalele-mitralieră din dotare şi 
şase încărcătoare cu câte zece cartușe. 
Conștienți că pe urmele lor vor porni, în scurt 
timp, forţe importante, dezertorii au intrat în 
curtea unui localnic din satul Români, pentru 
a-i fura mașina. Cheile automobilului parcat 
în fața casei nu erau în contact. Măgureanu și 
Bărăgan au intrat în bucătăria locuinţei, unde 
toți membrii familiei serveau masa. Când s-a 

ridicat, îndreptându-se spre soldaţi, Ion 
Trăistaru a fost împușcat în abdomen. Bandiţii 
în uniformă de soldat au dispărut rapid, 
îndreptându-se spre centrul comunei Frân- 
cești. Aici au găsit autoturismul Dacia 1310, 
cu numărul VL-01-YDN, care avea cheile în 
contact. Fericiţi cei doi au pornit mașina şi 
s-au grăbit spre Drăgăşani. În Băbeni, însă, 
ei l-au accidentat mortal pe Ştefănoiu Ion, 52 
ani, un cetăţean surdo-mut din localitate. Dacă 
conducerea UM 01461 Frâncești ar fi anunţat 
imediat evenimentul, poate că tot ce a urmat 
după dezertare nu s-ar fi întâmplat. Poliţia nu 
a ştiut însă nimic despre toate aceste tragedii. 
Așa se face că, la Orleşti, autoturismul furat 
de dezertori a trecut, fără prea mare greutate, 
printr-un filtru de rutină al agenţilor de 
circulaţie. Totuși, un echipaj al poliţiei rutiere 
a pornit în urmărirea Daciei. La ieşirea din 
Drăgăşani, lângă Voiceşti, a fost constituit un 
dispozitiv de blocare. Bărăgan şi Măgureanu 
au scos pistoalele-mitralieră prin parbrizul spart, 
iar poliţiştii înarmaţi cu pistoale Carpaţi s-au 
culcat la pământ. În acel moment, dezertorii au 
hotărât să abandoneze autoturismul. Se aflau 
aproape de graniţa cu județul Olt și, oricând, 
dinspre Slatina, puteau veni forțe mult mai 
puternice. Măgureanu și Bărăgan au pornit pe 
jos, fără să se sfiască să traverseze străzi din 
centrul orașului Drăgășani. Ei au tras asupra 

unui elev dela o şcoală de jandarmi din localitate. 
Înainte să se dezmeticească forţele de ordine, 
fugarii s-au refugiat într-o pădurice de pe raza 
comunei Voicești. 

Pe întreaga durată a nopţii de sâmbătă 
spre duminică, perimetrul în care erau localizaţi 
dezertorii a fost înconjurat de jandarmi. Cu 
toate acestea, unul dintre bandiți a reușit să 
iasă din încercuire, să meargă într-un magazin 
cu program non-stop, de unde a cumpărat 
coniac Napoleon şi ţigări. 


Elicoptere militare chemate în 
sprijinul 
forţelor terestre 


Dimineaţă, la ora 7, a reînceput acţiunea 
de scotocire a zonei. După o primă operaţiune, 
care a durat circa două ore, nu s-a găsit nimic. 
În jurul orei 10, căutările au fost reluate, în 
sprijinul forțelor de ordine fiind adus și un 
elicopter al Ministerului de Interne. Câinii 
folosiţi pentru a luat urma bandiţilor s-au oprit 
din căutare, la marginea unei mlaștini. Au fost 
găsite însă, într-o gheretă din apropierea 
stadionului municipal, o pereche de pantaloni 
militari, un veston kaki, o baionetă şi o pereche 
de ciorapi. Cam în acelaşi perimetru, polițiștii 
au găsit şi un încărcător cu zece cartușe din cele 
aflate la dezertori. Mai mulţi cetățeni din zonă 


le-au spus poliţiştilor că ar fi văzut, pe timpul 
nopții, doi tineri cu semnalmentele fugarilor, 
înaintând spre o lizieră. În locul indicat, a fost 
găsită vatra unui foc la care, probabil, se 
încălziseră bandiții. 

Pentru că nu se întrevedea un rezultat 
concret, s-au cerut întăriri de la Bucureşti. Un 
elicopter al MApN a sosit la Drăgășani, în 
jurul orei 14. Câteva sute de jandarmi se aflau 
pe drum, la aceeași oră, pentru a se alătura 
forțelor mobilizate în operaţiunea de scotocire. 
Din fericire, nu a mai fost nevoie [...]. O 
femeie le-a spus luptătorilor detaşamentului 
de jandarmi că doi tineri tocmai i-au furat o 
bicicletă şi s-au îndreptat cu ea spre calea ferată. 
La circa 200 m de locul unde s-a desfășurat 
dialogul, jandarmii i-au descoperit pe 
Măgureanu şi Bărăgan. Ei nu au opus rezis- 
tenţă şi nu erau înarmaţi. Se pare că dezertorii 
nu se aflau întâmplător în apropierea căii ferate. 
Ei ştiau că în acel loc urma să oprească un 
mărfar. Dacă apucau să se urce în el, duşi 
erau, poate pentru totdeauna. Au fost 
încătușaţi, urcați într-o dubă blindată şi conduși 
la Şcoala de jandarmi din Drăgășani, unde 
procurorii militari au început audierea lor. 


Motivul celor trei crime - patru 
litri de vin băuţi în timpul serviciului 
de gardă 


La prima audiere, militarii dezertori au 
precizat procurorilor unde au ascuns arma- 


2. Există vreo diferenţă între informaţia prezen- 
tată pe pagina de titlu şi cea din ştire? Care este rolul 


paginii de titlu? 


3. Urmăriţi elementele grafice pagina care rela- 
tează ştirea (aranjarea în pagină, corpul de literă etc.). 


Ce funcţie au ele? 


4. Ce rol au informaţiile succinte încadrate în chenar 
din pagina de titlu? Ce rol au titlul şi subtitlurile? 
5. Incercaţi să rezumaţi filmul evenimentelor 


prezentate în știre. 


6. Care sunt elementele de senzaţional din ştire? 

7. Respectă această știre momentele clasice ale 
subiectului narativ (expozițiune, intrigă, desfăşurarea 
acțiunii, punct culminant, deznodământ)? Identificaţi-le. 

Credeţi că această știre poate fi convertită într-o 
nuvelă sau un roman polițist? Încercaţi. 


mentul şi muniţia. Deplasându-se în locul 
respectiv, polițiștii au găsit cele două pis- 
toale-mitralieră și muniția rămasă. Toate acestea 
se aflau într-un stoc de coceni, pe raza comunei 
Zlătărei, unde cei doi şi-au petrecut noaptea. 
Fugarii şi-au motivat nebunia spunând că au 
băut patru litri de vin. Este puţin credibil să se 
fi întâmplat așa, pentru că Măgureanu se afla 
în serviciul de gardă, iar Bărăgan se pregătea 
să intre. Când Bărăgan și-a somat colegii să se 
culce la pământ, singurul rămas în picioare a 
fost Măgureanu, fapt care denotă că ei erau 
înţeleşi. Fapta este, deci premeditată, așa cum 
susțin şi mai-marii din MApN. În hainele 
unuia dintre dezertori a fost găsită o scrisoare 
către o fată din Slatina. Aceasta îi scrisese lui 
Bărăgan că într-una din serile trecute a fost 
agresată de un bărbat într-un bar. Militarul îi 
răspundea fetei să stea liniștită, că îi aplică el 
corecția cuvenită celui care a jignit-o. 

Totul este, cum se vede, foarte confuz, 
aproape de neînțeles. Doi tineri, având vârsta 
de 21 de ani, omoară doi oameni, împușcă un 
altul în cap, fură o maşină, zăpăcesc circulaţia 
pe una dintre cele mai aglomerate artere din 
sudul ţării punând în stare de alarmă întreaga 
Poliţie, Jandarmeria, forțele speciale de 
intervenţie, doar pentru o scrisoare de amor 
și după ce au consumat într-o unitate a MApN, 
sub ochii comandanților, patru litri de vin? 

Tragedia a fost posibilă și pentru că, 
la încorporarea celor doi militari nu s-a ţinut 
seama de antecedentele lor psihice. 

Şi nu este prima dată când în armată 

se întâmplă evenimente grave, din cauza 
superficialităţii celor care dau avizul la 
încorporarea tinerilor militari. 

Şi în cazul relatat mai sus, pentru 
prinderea celor doi militari, forţele de ordine 
din cinci judeţe au fost puse în stare de alertă. 
În Argeș, Olt, Vâlcea, Gorj și Sibiu s-au 
organizat filtre pe toate drumurile de intrare şi 
ieşire. Sute de mijloace auto au consumat mari 
cantități de carburanţi, în condiţiile în care 
acesta este raționalizat, pentru a umbla pe 
câmpuri şi pe drumuri mai puţin accesibile, 
unde se bănuia că se ascund dezertorii. La 
toate acestea se adaugă cele două elicoptere, 
dislocarea unor importante forţe care şi așa 
aveau destul probleme de soluționat în unitățile 
lor de bază. Şi pentru ce toate astea, pentru ce 
două pierderi de vieţi omenești şi schilodirea 
pe viaţă a unui subofițer? Pentru că niște 
„pricepuţi” de medici, psihologi, ofiţeri 
MApN nu și-au făcut datoria atunci când 
trebuia, trimițând, sub arme, nişte bolnavi 
psihici. 

Militarii asasini riscă închisoarea pe 
viaţă. În sarcina lor au fostreţinute infracțiunile 
de omor deosebit de grav, nerespectarea 
regimului armelor şi muniției, încălcare de 
consemn, furt calificat, asociere în vederea 
comiterii de infracţiuni și ucidere din culpă. 
Ieri, procurorii militari au emis mandate de 
arestare preventivă pe numele militarilor ucigași 


Nicolae Militaru 
Emilian Rouă 


8. Identificaţi în text particularitățile stilului publi- 
cistic prezentate în lecţia despre stilurile funcţionale. 


Michael Astner, Funcţional și plăcut 


79 


2 


' Limbă și comunicare 


C. GENUL EPISTOLAR! 


I. Dulcea mea Doamnă/ Eminul meu iubit? 


Dulcea mea Doamnă/ Eminul meu iubit 


CE CV 20080) 


Corespondenţă incdita 


Mihai Eminescu — Veronica Micle 


„Citiţi scrisorile şi veţi vedea cât de pro- 
fundă şi dramatică a fost iubirea dintre Emines- 
cu și Veronica, alternând fericirea cu prăbuşirea 
lăuntrică, depăşind crize şi rupturi, spre a reveni 
la naivităţile dintâi. Veţi descoperi un Eminescu 
gelos şi o Veronică disperată, un Eminescu 
tandru, îndrăgostit până peste urechi, și o 
Veronică sfâșiată, incapabilă să-i supravieţu- 
iască. Întregul capitol din biografia marelui poet 
va trebui rescris. Istoria literaturii române s-a 
îmbogăţit cu un mare roman de dragoste în o 
sută şaptezeci şi patru de scrisori.” 

(N. Manolescu, Eminescu inedit, în rev. 
România literară, nr. 23/2000) 


sorin art.pea farirei Gia şi vale fânpintea 


[11] 
București 28 Decemvrie 879 
Dulcea şi mânioasa mea amică, 


În genunchi te rog, acoperindu-ți picioarele cu sărutări, să mă ierți fie 
pentru cea din urmă oară de neglijenţa extremă de care m-am făcut vinovat și 
dacă-ţi spun de ce n-am scris, nu crede că voiesc să mă scuz, căci nu am scuză și 
nu merit iertarea ta. Una crede că săptămâna trecută a fost toată plină cu insipide 
discuţii asupra drumului de fier — discuţii care țineau până [la] 9-10 seara, la care 
opoziţia lua parte, căci // toţi au vorbit din partidul alb. Am fost față — de silă, 
obligat şi peste voia mea — am fost față la toate discuţiile acele care se-ncepeau la 
2 după ameazăzi și se mântuiau la 8 seara. Închipuiește-ţi că având de lucru 
dimineaţa, ajungeam iar să n-am timp să mănânc măcar. 

Sărbătorile, îngerul meu cel dulce care nu vrei să mă crezi, le-am petrecut 
bolnav între cei patru pereţi ai miei. Numai într-o zi a venit Maiorescu la locuința 
mea din mahala și m-a luat la masă, căci deși invitat n-am voit să mă // duc nicăiri. 
Dacă însă este cineva în laşi care să zică că m-a văzut petrecând, acela minte. 
N-am nici viaţă, nici mângâiere, nici petrecere fără de tine şi cum că n-am, cum că 
nu pot avea, vei vedea-o poate mai curând de cum crezi. Ţie-ţi trebuie să mor cu 
ca tu să crezi deplin în iubirea mea. 

Te rog, Veronică, nu scuza dacă vrei, nu mă ierta chiar, dacă vrei să mă 
pedepsești mai mult decum sunt pedepsit eu de cer şi de oameni, dar te rog nu te 
supăra. Păstrează sufletul vesel, şi dacă nu vrei să mă ierţi, râzi cel puţin căci 
conștiința că tu suferi îmi trece ca un fier roșu prin inimă. // 

Dacă aș fi aproape de tine, mi-ai întinde cel puţin vârful piciorului să-l sărut și 
poate m-ai ierta, dar așa — neavând altă cale de a te face să te înseninezi — decât un 
condei şi o coală de hârtie, desper de a te putea desmânia. Aştept telegramele 
Havas ca să scriu iar, să scriu de meserie, scrie-mi-ar numele pe mormânt şi n-aș 
mai fi ajuns să trăiesc. Căci a suferi atât pentru ce? pentru ca să te nefericesc și pe 
tine, pentru ca şi pe tine să te atrag în adâncimea mizeriei mele sufletești; a suferi 
atât nu este nici drept, nici are vrun scop. 

Necutezând a-ţi săruta mânile, Veronica mea cea dulce, te rog, te rog să mă 
ierţi şi rămân robul tău pentru totdeauna 

Emin 


"Genul epistolar desemnează ceea ce are legătură cu scrisoarea, cu epistola, cu corespondența prin scrisori sau cu operele compuse în formă de scrisori. 
*Volumul Dulcea mea doamnă/ Eminul meu iubit (apărut la Editura Polirom, Iaşi, în anul 2000) reuneşte 93 de scrisori inedite adresate de Mihai 
Eminescu Veronicăi Micle și 15 scrisori trimise de către aceasta lui Mihai Eminescu. În Addenda sunt publicate două scrisori ale Veronicăi Micle 
către sora poetului, Harieta Eminovici, precum şi o scurtă notă adresată poetului de către Titu Maiorescu. Scrisorile provin din arhiva familiei 
Grazziela şi Vasile Grigorcea. Volumul este îngrijit şi prefaţat de Christina Zarifopol-Illias. 

Dragă Cuţă, 


De patru cinci ori am întreprins răspunsul la scrisoarea ta 
din urmă, ba am scris coale întregi, pe cari le ţin în portofoliu, 
fără ca să aflu pân-acuma reculegerea necesară de a-ți scrie 
clar şi limpede, pentru că împrejurările ele înșile nu sunt 
limpezi. Tu mă-ntrebi când vom fi uniţi pentru totdeauna. Îţi 
răspund cât se poate mai curând. Numai te rog să judeci cu 
toată răceala dacă această unire // „oficială” se poate face fără 
să am o poziție cât de puţin asigurată. Nu e vorba de tine, 
sufletul meu cel dulce, şi tocmai de aceea răspunsul mi-era 
atât de greu, căci ești simţitoare și m-am temut totdeauna a 
atinge o susceptibilitate justă din partea ta, dar asupra căreia 
doi oameni care sunt ca şi căsătoriți precum suntem noi, 
trebuie să se înțeleagă. Dar spune tu singură dacă de dulcea şi 
iubita datorie de a-ţi asigura soarta ta, pe care o primesc în 
orice moment, nu mi-aş incumba și o responsabilitate grea 
pentru soarta copiilor tăi —// și tu ştii, dragă Cuţă, că o sarcină 
odată luată asupră-mi, o port voiniceşte fără să mă plâng și 
fără să cer împărţirea cu alţii. Încă o dată — nu poate fi vorba 
de tine. Din momentul în care ar exista o perspectivă oarecare 
— fie pensia, fie o asigurare mai temeinică a sorții mele — de-a 
crește cuviincios pe cei 2 copii şi a îngriji de casa ta, nu mai 
e nici o piedecă pentru unirea noastră oficială. 

Lucrez cât pot pentru ca aceasta să se realizeze cât mai curând. 

Te rog totodată şi te rog cu insistență şi în genunchi ca de 
câte ori vei avea nevoie de bani să-mi scrii, şi // scrie-mi fără 
jenă cât anume. Ştii bine că restrângerea câștigului meu ac- 
tual face necesară indicaţia, şi dacă nu voi putea imediat, 
desigur însă în 5-6 zile voi urma totdeauna dorinţei tale. 

Greu o vei duce şi așa — dar totuși cu o idee mai puţin. 
Crede-mă că totdeauna, absolut totdeauna cea mai mare 
bucurie pe care-mi vei putea-o face va fi să te adresezi la mine 
în privirea aceasta. 

Ai auzit tu vreodată povestea biblică a măgarului lui 
Bileam? i-o spun numaidecât.// 

Acest măgar biblic stătea, flămând, între două” porţii de fân 
egale dar tout ă fait egale”. Nu s-a putut decide nicicum de-a 
începe una din ele și a murit de foame. 

Aplicația e următoarea. La primirea scrisorii gândeam întruna: 
Ce să-i spun să n-o supăr? Ce să-i spun să fie adevărul curat? Şi-n 
această dilemă de gânduri te-am supărat şi mai mult răspunzându-ți 
atât de târziu. 

Te rog, te rog, iartă-mă. Ticăit în toate cele, preocupat 
de-a mă vedea odată cât de cât la liman // cu gândul de-a te 
aduce la București cât mai curând, apoi cu gândul 


responsabilităţii întregi, m-am zvârcolit nopţi întregi în pat, 
deşi a doua zi aveam totdeauna să lucrez. 

O singură veste bună. 

Fierul lui Russel îmi face bine şi-mi luminează capul. 
Dispar toate urmele fără excepţie, încât deși numai de 4 zile 
am început a lua, eu care n-am luat nici când medicamente, 
resimt efecte miraculoase. 

Ți-aş mai spune ceva şi mai bun, dar teamă mi-e că nu s-o/ 
/ împlini şi sunt superstițios. Dar dac-o fi ş-o fi, vei vedea în 
curând efecte şi mai miraculoase pe alte tărâmuri, cu totul 
altele. 

lartă-mă, iartă-mă pentru sâcâiala şi tăcerea mea. Se zice 
că toate lucrurile bune se fac într-un an. Până împlinirea lui 
multe se pot întâmpla mai cu seamă când timpul e greu de 
întâmplări. 

Când norocu-și schimbă pasul 

N-aduc ani ce aduce ceasul. 

În sfârșit te sărut de-un miliard de ori, cerându-mi de-un 
miliard de ori iertare și rămân pentru totdeauna 

al tău, Emin 
4 Aprilie 1880” 


Michael Astner, Sfășieri 


Aci a încetat de-a-mi scrie și ne-am certat rău. Am rămas certaţi de la 9 april 1880 până la 23 Decembrie 1881 când am 
venit la București la [H]otel Regal și m-am întâlnit cu el la Cameră. 


* căpiţi şters. 
** de mari şters. 


Veronica Micle 


8l 


81 


% 


” Limbă și comunicare 


[34] 


București 12 Octomvrie 1880 


Doamna mea, 


Îmi permiteți a nu mai ști ce să Vă răspund. După ce singură 
ați rupt relaţiile cu mine, după ce le-aţi dat o publicitate, pe care 
eu nu le-o dădusem nicicând, după ce în sfârşit prin nenorocita 
comunicare a unor mărturisiri, ce avusesem imprudența de-a Vi 
le face aţi făcut ca în adevăr întregul cerc de cunoștințe de care 
mă bucuram să fie revoltat în contra mea, // veniți acum a adăuga 
tuturor grijilor mele zilnice o nouă grijă, atribuindu-mi o 
responsabilitate, pe care oricât de drept aș fi, n-o pot recunoaște 
în măsura în care mi-o atribuiţi. 

Niciodată, Doamnă, desfacerea noastră, de-ar fi trebuit să aibă 
loc, nu s-ar fi căzut a se face cu atâta amărăciune, cu care aţi 
făcut-o D'Voastră. După ce dar veninul acestei amărăciuni m-a 
desiluzionat cu desăvârşire // asupra suportabilității unor relațiuni 
între noi, după ce am judecat că continuarea lor ar fi o nenorocire 
pentru Dta şi pentru mine, după ce astfel, zdrobit de această 


[43] 


convingere care mi se impune prin deosebirea caracterelor noastre, 
m-am mulțumit cu visul unei fericiri trecute, ştiind bine că alta 
viitoare nu mai e cu putință, D'Voastră pare că găsiți o deosebită 
plăcere de-a mă tortura cu destăinuirea unor hotărâri, copilăreşti 
şi condamnabile, // la care nu m-aş fi așteptat din partea unei 
femei atât de inteligente, atât de grațioase precum sunteți D Voastră. 
Doamnă, crede-mă odată că ceea ce Dta presupui că e amor 
din partea Dtale nu e decât îndărătnicie. Dacă această 
îndărătnicie s-ar putea înlătura prin declararea că ești frumoasă, 
inteligentă, demnă de-a fi iubită de alți oameni superiori 
nimicniciei mele, ţi-aş face-o bucuros. Fii bună și nu te crede 
dispreţuită de mine. Dar sentimentul meu nu mai poate fi de 
acum înainte decât stimă și amiciţie, nicicând acela care a fost 

atât de adânc turburat, fie de împrejurări, fie de noi înşine. 
al DVoastre supus 
M. Eminescu 


Bucureşti, 17 fevruarie, 5 ceasuri dimineaţa 
1882* 


Draga mea, Veronicuţă, 


Sunt cinci ceasuri de dimineaţă şi eu, luându-mă cu lucrul, 
n-am putut închide ochii încă. Acum, după ce-am sfârşit câte 
aveam de făcut, îmi închei ziua gândind la tine, pasărea mea 
cea sprintenă, cea voioasă și tristă totodată și aș vrea să pun 
mâna pe tine, să te sărut pe aripă... pe locul unde va fi fost 
odată două aripi, pe umărul tău cel alb şi rotund şi frumos. 
Dar trebuie să-mi pun pofta-n cui, căci în acest moment tu 
dormi dusă, // în pătuţul tău aşternut desigur c-o fină pânză 
de in, iar eu mă uit în lumânare şi gândesc la tine. Dormi și nu 
te trezi, draga mea Nicuţă, că eu te păzesc tocmai de aici. 

lar mâni când te vei trezi, ai s-aștepţi scrisoare şi poimâni 
are să-ţi vie şi atunci ai să ştii şi tu ce făceai pe când eu scriam 
aceste şiruri şi eu cum te-nchipuiesc pe tine, dormind 
nesărutată, în pat. Oh, nesărutato, tare te-aş mai săruta! 

leri seara, mititicule, am fost pentru întâia dată de când te-ai 
dustu, la un concert. Pablo de Sarasate, violonistul spaniol, e aci 
şi cântă admirabil, aşa precum n-am mai auzit violonist şi tu ştii 
bine că pe Sivori (?) l-am auzit.// Sivori era un mare technic, 
acesta nu are numai technică, ci şi inimă. Nişte ochi mari, negri, 
sălbateci are creştinul acesta, şi, deşi e urât ca dracul, trebuie să fi 


1. Desigur, textele poetice eminesciene v-au creat 
nişte aşteptări. Citiţi scrisorile selectate şi spuneţi ce 
surprize v-au produs. 

2. Identificaţi posibilele interferenţe dintre textele 


plăcând la cucoane. Dar toate acestea tu le vei citi abia poimâne, 
căci acum dormi, nu-i aşa? Dormi Veronică? Desigur dormi. 

Nicu Gane a plecat la Iaşi; deci dacă-l vezi mai zi-i şi tu, 
că eu, nu e zi lăsată de Dumnezeu în care să nu-l trag de 
mânecă și să nu-i aduc aminte. Dar el mai cu „ba azi, ba 
mâne” n-a făcut vro treabă acătări pân-acum, bată-l-ar norocu 
încă cu vro şapte duzine de copii dar şi cu milioanele respec- 
tive cu care să-i crească.// 

Şi încă să mai ştii una. Mi-am scos ceasornicul meu de aur 
de unde şedea cu chirie la părintele Strul Avrum și mă fudulesc 
cu el. Ştii că în el e pururea posibilitatea imediată de-a te 
aduce la Bucureşti cu nepusă-n masă, căci el reprezintă oricând 
capitalul necesar pentru transportul celui mai scump odor 
ce-l am eu în lași, încât eu îmi imaginez următoarea 
consecuţiune în prezenţa celor două odoare ale mele: când tu 
vei fi aici, el poate lipsi, când tu vei lipsi el va-ncerca să vie 
la loc. Îţi poți tu închipui a cui prezenţă o prefer. Ce faci c-un 
ceasornic? Te uiţi la el. Pe când cu tine? Câte nu facem noi de 
par ceasurile minute şi zilele sferturi de ceas?” 


poetice (sau narative) eminesciene şi aceste scrisori. 

V-am sugera, în acest sens, să începeţi cu analiza 

ultimei scrisori selectate (datată 17 fevruarie 1882). 
Citiţi poezia Dormi! 


* Anul este adăugat, cu cerneală violetă, de Veronica Micle. Aceeași cerneală violetă este folosită și în adnotarea făcută de Veronica Micle pe această scrisoare. 


** Anul este adăugat, cu cerneală violetă, de Veronica Micle 

Limbă și comunicare : 


„De ce te temi? au nu ești tu cu mine?/ Las” ploaia doar să bată în ferești —/ Las” vântul trist prin arbori să suspine/ Fii 
liniştită tu! Cu mine ești.// Ce te-ai sculat și te uiţi în podele?/ Uimită pari și pari a aştepta./ Nu poţi vedea cu ochii printre ele 
—/ Vrei să-ți aduci aminte de ceva?// Lasă-te-n perini — eu îţi voi da pace./ Dormi tu — și lasă să rămân deștept./ Pe când citesc 
întotdeauna-mi place/ Din când în când să cat la tine drept,// Să văd cum dormi... să te admir cu drag.../ Cu gura-abia 
deschisă-ncet respiri,/ De pe condei cu mân-atunci retrag./ Pătrunde pacea tristele-mi gândiri.// Frumoasă eşti... o prea frumoasă 
fată./ Ca marmura de albă-i a ta faţă. / Îmi vine să alerg la tine-ndată/ Ş-astfel cum dormi să te cuprind în braţă.// Dar te-ai trezi... 
păcat! şi nu mă-ndur./ Dormi liniştit c-un braţ pe după cap./ Din când în când cu ochiul eu te fur,/ Din când în când din mână 
cartea scap.// Şi-s fericit... Pulsează lunga vreme/ În orologi cu pașii uniformi.../ De ce te temi? Cu mine nu te teme!/ De nu te 


culci, te culc cu sila... Dormi!” 


3. Identificaţi elementele de interferenţă între 
scrisoare şi textul poetic. Discutaţi-le din perspectiva 
relaţiei real-ipotetic. 

+ Identificați nucleele narative (care se raportează 
la fapte, la acţiuni). 

* Analizaţi timpul narativ al scrisorii. Respectă/ 
nu respectă linearitatea cronologică? Argumentați. 

+ Comentaţi ultimul alineat al scrisorii. Ce relaţie 
simbolică se stabileşte între „ceasornic” şi „ceas”? 

+ Ultima parte a scrisorii lipsește. Credeţi că ea 
s-ar fi putut încheia aici? Cum aţi încheia voi 
scrisoarea? 

4. Identificaţi în cazul fiecărei scrisori pasajele 
narative, descriptive sau declarative. Care este raportul 
dintre ele? Care prevalează? 

5. Daţi exemple de scrisori în care „procentul de 
narativitate” să fie mai pregnant decât în scrisorile 
eminesciene. 

6. Scrisoarea datată 28 Decembrie 1879 conţine 
şi informaţii cu caracter politic. Ce funcţie au aceste 
informaţii în economia scrisorilor? Credeţi că ele 
diminuează emoția erotică? 

7. În multe dintre scrisori se discută despre 
probleme pecuniare, despre boli, despre medicamen- 
te etc., într-un cuvânt despre „micile mizerii ale unui 
suflet chinuit”. Ce impresie vă produc aceste inserţii? 

8. În scrisoarea datată 4 Aprilie 1880 este inserată 
şi o poveste biblică. Ce funcţie are? 

9. Care este spectrul de sentimente pe care îl dezvă- 
luie scrisorile (pentru aceasta este recomandabil să citiți 
şi alte scrisori din volum)? Aveţi în vedere și afirmaţia 
lui N. Manolescu, transcrisă în stânga textului. 

10. Este detectabil acest spectru şi-n poeziile 
erotice eminesciene? Daţi exemple. 

11. Urmăriţi formulele de adresare din scrisori. 
De exemplu: 

„Scumpa mea amică” — 
amică” — „Dulcea mea Veronică” — 


„Draga şi dulcea mea 
„Dulcea şi mânioasa 


* Ultima parte a scrisorii lipseşte 

mea amică” — Măi Poţoţoni” — „Dragă și dulce Nicuţă” 
— „Măi îngeraşule” — „Dragă şi dulce Cuţă” — „Doamnă” 
— „Doama mea” — „Momoţi dragă” etc. 

Urmăriţi formulele de încheiere şi modul de sem- 
nare a scrisorilor. De exemplu: 

„Al Dumitale, M. Eminescu” — „Al tău Gayus” — 
„Mihai” — „Emin” — „Pentru vecii-vecilor, Emin” ,, 
al DVoastră supus servitor M. Eminescu” — „M. 
Eminescu” — „Emin” etc. 

Vă ajută aceste formule să reconstituiți fluxul 
narativ al relaţiei dintre cei doi îndrăgostiți? 

12. Credeţi că s-ar putea scrie un roman plecând 
de la aceste scrisori? 

13. Cât credeţi că datorează aceste scrisori stilului 
poetic eminescian și cât stereotipiilor epocii? Identi- 
ficaţi astfel de stereotipii. 

14. În ce măsură vă ajută aceste scrisori să refaceţi 
imaginea sentimentalităţii amoroase a secolului al 
XIX-lea? Mai este valabilă această sentimentalitate 
pentru generația voastră? 

15. Există vreo relaţie între tandreţe şi kitsch? 

16. Scrisoarea este, fireşte, un act de comunicare. 
Ce diferenţe există între ea și comunicarea orală sau 
comunicarea prin telefon? 

17. Ce diferenţe ar exista, după părerea voastră, 
între scrisoarea tradițională şi scrisoarea trimisă prin 
E-mail? Care este 3 
mai personalizată? 

18. Ce părere 
aveţi despre MAIL- 
ING LIST (scrisoare 
cu mai mulți desti- 
natari). Ce se pierde? 
Ce se câştigă? 


Michael Astner, 
Nevoia de comunicare 
(Berlin, 2005) 


II. SCRISOAREA ÎN TEXTUL FICȚIONAL 
Citiţi următoarele două fragmente din nuvela Cezara de M. Eminescu: 
vV 

„Cezara către leronim 

Iartă dac-o femeie îti spune că te iubeşte. O femeie frumoasă și tânără, căci știu că sunt frumoasă. Dar știu eu... tu ești atât 
de mândru, știi a privi atât de rece... Ah! cum aș topi gheața ochilor tăi cu gura mea - iubite! De ce să mai îmbrac amorul cu 
vălul rușinei... când te iubesc, când aș primi să fiu servitoarea ta, numai Să mă suferi într-un colț al casei în care vei locui tu, 
să suferi ca să sărut perina pe care va dormi capul tău. Vezi tu ce copil supus, umilit, este amorul? Tu vezi că sunt O 
neruşinată, o rea, o femeie de defăimat; dară cugetă un lucru, că aș fi un miel, că n-aş vorbi un cuvânt, că aș tăcea 
privindu-te, dacă m-ai iubi și tu pe mine. Știu eu cum e inima ta? Pot eu ști? Vin de-mi spune cum este... ce se petrece în acea 
cămăruță unde-aș vrea să locuiesc eu... numai eu. Și ştii tu cum mă cheamă? 

Cezara 
VII 

Ieronim se-ntinsese pe patu-i şi dedese-ntr-o parte perdeaua de la fereastră spre a 
se uita cum luna apunea în râu, făcând parecă din suprafaţa lui un drum moale și luminos, 
când auzi bătând încet în ușă. El se sculă şi deschise. Era pictorul. 

-— Tinere, zise el, trebuie să fugi cât în mai grabă din oraș. 

— De ce? 

— Ai omorât pe Castelmare. 

— Ştiu. 

— Ştii. Dar ceea ce nu ştii poate e că el e nepotul şi moștenitorul lui podestă din 
acest oraş, că duelele sunt oprite şi că poţi ajunge la spânzurătoare. 

- Ei şi? 

— Ei şi? De unde-ai învăţat acest limbagiu, leronim, adaose bătrânul molcom, 
copilul meu! Mi-ar părea rău de capul tău atât de frumos. Afară de-aceea mai ai o 
consideraţie... Iat-o. 

El îi dete o hârtie mâzgălită în linii strâmbe. Acesta o deschise. 

Cezara cătră leronim 

Fugi te rog. Nu l-ai ucis pe Castelmare. Înăbușit de sânge, au zis oamenilor să-l 
aducă la noi. A povestit tot, cui îi datorește rana sa. Fugi... te rog! Pot să te urmărească 
încă-n astă noapte. Ce-i şi mai trist: contele voiește să se logodească cu mine în starea 
în care se află și nu am nici o putere de-a rezistal... Dar te iubesc. Crede că nu voi supravieţui nenorocirea mea. Rămâind 
aici, nu m-ai scăpa, ci m-ai face numai să mor de îngrijire... paserea mea! Fugi, şi poate că... ah! unde-i o speranță de care 
să mă țin?... nu vezi că nu știu ce să-ţi zic... Ți-aș zice: vino la mine, și nu pot. Spune-mi: să te pierd, pentru a te mai vedea o 
dată? Nu! Fugi, leronim; poate că vro întâmplare neprevăzută să mă păstreze pentru tine, ... poate contele să moară... îi 
doresc moartea... te iubesc! Nu, nu! nu crede că te iubesc într-atât încât să-ţi zic să rămâi... Adio... drăguțul meu! 

Cezara 

Ieronim ş-aruncă mantia pe umeri şi ei merseră pe ţărmul râului, unde Francesco îi dădu barca lui. El înbrăţoșă pe 
bătrânul amic, desprinse barca de țărm, se sui şi pluti în josul râului până ce, ajungând pe luciul înalt al mării, el aruncă cârmă 
şi lopeţi în apă, se culcă în barcă sub cerul ce-și ridica înstelata sa măreție, şi astfel — un grăunte plutitor pe aria nemărginită 
a apelor — adormi adânc.” 


Michael Astner, Ea și el. Ficțiune. 


1. Care sunt diferențele dintre aceste scrisori şi 
cele din volumul Du/cea mea doamnă/ Eminul meu 
iubit. Care credeţi că pare mai autentică? 

2. Analizaţi cele două scrisori din perspectiva 
relaţiei narativ-descriptiv. 

3. Cum vi se pare ritmul narativ al celei de-a doua 
scrisori. Ce funcţie are ea în economia fragmentului 


citat? 

4. Credeţi că există vreo particularitate a comuni- 
cării epistolare feminine? Citiţi pentru aceasta și 
scrisorile Veronicăi Micle către M. Eminescu din 
volumul citat. 

5. Citiţi următorul fragment din romanul Ba/tagul 
de M. Sadoveanu: 


„Părintele se veseli. Nevasta lui Lipan suspină, cu mâna la gură, întorcând fruntea într-o parte. 
— Văd că ai adus hârtie. De scrisoarea asta e vorba? 


— Nu. Vreau să dau ştire băietului. 
— Atuncea-i bine; să ţi-o scriu numaidecât. 

Limbă și comunicare 

— Da, părinte, încuviinţă femeia. 

Îşi încruntă sprâncenele și privi țintă înainte-i văzându-l pe Gheorghiţă, între ciobanii de la câmp și între 
oi, şi spunându-i lui vorbe apăsate. 

Părintele Daniil aştepta, cu condeiul în mână, aplecat din scaun asupra mesei și cu pieptul păros desfăcut, 
ca pentru o muncă nu tocmai ușoară. 

Vatalele cucoanei preutese bătură de câteva ori în odaia cealaltă. 

— «Gheorghieș, dragul mamei — grăi Vitoria ațintindu-şi feciorul de departe — să ştii că tatăl tău nu s-a 
întors la noi acasă și eu socot că poate să fi ajuns acolo la Cristești, cu voia lui Dumnezeu. lar dacă n-a venit, tu 
înţelege-te cu moş Alexa baciul și vindeţi cât trebuie din oile canarale , ca să faceți bani. lar dacă nu v-ajunge, 
scrie, ca să vă trimet de aici, căci mai avem acasă şaptezeci de piei de oaie, și o sută de miel, şi şaizeci de 
burdufuri de brânză, şi nouăzeci de păpuși de brânză afumată. Vând şi vă trimet. lar după aceea să vii de sfintele 
sărbători acasă, căci am nevoie de tine, fiind acuma tu singur bărbat la gospodărie.» 

Părintele Daniil Milieş ascultă cu luare-aminte, încuviinţând din cap și zâmbind cu îngăduinţă. Muind 
condeiul legat cu aţă într-un șip colbăit de cerneală violetă, își pregăti mâna cu câteva întorsături dibace și 
aşternu un preafrumos răvaș pe care Vitoria îl ascultă cu religiozitate. 

«Preascumpul meu fiu! ceti părintele Daniil Milieş cu glasu-i gros, află că, din mila lui Dumnezeu, sunt 
sănătoasă și doresc să aflu și despre tine la fel. Am să vând producte din magazie şi-ţi voi trimite banii de care 
ai necesitate.» 

Vitoria înțelegea că toate sunt puse în răvaş întocmai cum a voit ea, numaicât mai lămurit și mai cu 
pricepere. Sărută părintelui mâna și-i făgădui încă o dată bărbăcuţul.” 


+ Ce diferenţe există între proiectul oral de scrisoare al Vitoriei şi scrisoarea părintelui Daniil Milieș? 
De ce este încântată Vitoria? 


77 Teme 
1. Scrieţi o scrisoare tradiţională de dragoste. 3. Redactaţi o scrisoare adresată profesorului de 
2. Scrieţi o scrisoare de dragoste prin E-mail. literatură română, în care să-l felicitaţi pentru obţi- 


nerea titlului de DOCTOR ÎN FILOLOGIE. 


D. DECLARAȚIA 


DECLARAȚIA ÎN PROCESUL POLITIC 
1. Citiţi pentru început următorul fragment din Jurnalul fericirii de N. Steinhardt: 


„Securitatea, o dată cu noul, a revenit la sistemul inchizitorial; răspunsurile n-au mai fost înregistrate 
prin dactilografiere, ci prin redactare de către anchetatori, întocmai cum s-a procedat și în cazul Ioanei d'Arc. 
Răspunsurile ei erau rostite în franceză, dar apoi reformulate în latină şi stilizate de grefierii tribunalului 
inchizitorial, care schimbau cu totul sensul vorbelor spuse de Ioana. Procedeul anchetei inchizitoriale s-a 
repetat. 

— Ai fost în casa lui Gheorghe Florian? 

— Da. 

Şi anchetatorul notează: 

«Da, recunosc că am fost în casa conspirativă din strada ... numărul ... unde am avut legături infracţionale 
cu legionarul Gheorghe Florian.» 

Când i se dă procesul-verbal spre semnare, anchetatul exclamă: 

— Dar bine, eu n-am pus că era o casă conspirativă şi nici că Gheorghe Florian a fost legionar şi nici că am 
avut legături infracționale cu el. 

Protest, fireşte, inutil. Și pe care anchetatorul, de aceeași bună-credinţă ca și grefierii inchiziţiei, îl 
socotește absurd. Anchetatorul redactează, el, răspunsul în moderna lui latinească: cu alte cuvinte îl transcrie 
în limba aulică a instituţiei unde slujeşte. Orice așezământ are limbajul lui oficial şi de realitate nu ia cunoştinţă 
decât pe căile folosite de organele informaţionale de care dispune. Oare nu au convenit organele anchetatoare 

periferice că în str. ... nr. ... se află o casă conspirativă? Oare nu au hotărât aceleași aparate de Stat că Gheorghe 
Florian e un legionar notoriu? Oare poți avea cu un astfel de ins și într-o asemenea casă alte legături decât 
infracționale? (De vreme ce știm că așa-zisa sfântă Margareta, care pretinzi că-ți vorbea, este de fapt o 
diavoliță, nu-i oare drept și corect să notăm: diavolița mi-a spus să mă duc la Chinon?...) 

Ca atare, se consemnează adevărul şi nimic altceva, doar atât că e adevărul perceput şi înregistrat de 
anchetator şi transcris în stilul lui, în mod cuviincios. Deoarece anchetatorul nu se poate adresa ierarhiei altfel 
decât în acest limbaj protocolar, aulic, se exprimă numai adevărurile admise de instituţie, casa unde se vedeau 
învinuiţii se traduce prin casa conspirativă unde se întruneau uneltitorii, ceaiul la care fuseserăm invitați se 
preface în ședința dusmănoasă organizată prin convocări telefonice (negi că te-a înștiințat telefonic?), vocile 
ce-mi vorbeau ajung demonii mă îmboldeau (însuşi părintele inchizitor și teologii au stabilit că demoni erau de 
fapt cei pe care-i auzeai). 

Stilistică şi ecleraj.” 

+ Care erau particularitățile dec/arațiilor în 
procesele politice comuniste? Care sunt „inovaţiile” 
Securităţii? 

+ Analizaţi diferenţele dintre declaraţia verbală 
dată de inculpat şi consemnarea scrisă a acesteia de 
către anchetator. 

+ Care este funcţia adjectivelor în cazul redactării 
anchetatorului? 

+ Credeţi că un astfel de procedeu este valabil 
pentru orice tip de declaraţie? 

2. Citiţi următoarea declaraţie dată de Herbert 
(Bellu) Zilber în procesul „Noica-Pillat”. 


Michael Astner, Mafiotul de pe Sf. Lazăr, 2002 


„ANCHETATOR PENAL DE SECURITATE 
CĂPITAN 
Onea Mircea 


DECLARAȚIE 

Subsemnatul ZILBER HERBET, născut la 14 octombrie 1901 în Târgul Frumos, regiunea Iași, fiul lui 
Carol și Roza, profesor universitar, condamnat la 25 ani muncă silnică, declar următoarele: 

Pe CONSTANTIN NOICA l-am cunoscut în toamna anului 1933 (sub numele de DINU NOICA), în 
cadrul asociaţiei „Criterion”. Pe vremea aceea era licenţiat în filozofie şi se pregătea să plece în Germania 
pentru a face doctoratul. Ulterior l-am întâlnit de mai multe ori la prietenile” noastre comune VIOLETA STARK 
şi VERA ALEXADRESCU (astăzi căsătorită cu Dr. ILKIEVICI). Chiar în vremea aceea s-a căsătorit cu o 
englezoaică WENDI WASTON care avea un hotel la Sinaia. După căsătorie, locuia uneori la Sinaia. A scris o 
carte cu titlul „Mathesis” care a fost premiată de o comisie din care făcea parte MIHAIL RALEA, TUDOR 
VIANU şi MIRCEA VULCĂNESCU. Mi-a dat această carte cu o dedicație. Ulterior a mai scris o carte cu titlul 
„De Codlo” pe care deasemeni" mi-a dat-o” dedicație ca şi traducerea din Descartes, „De regulae ad direction 
ingenice””. Nu făcea politică şi nici nu avea intenţia să facă altceva decât cariera universitară. Prietenii lui 
intimi din acea vreme erau: MIHAIL POLIHRONIADE, legionar, omorât în 1938 împreună cu CODREANU, 
BARBU BREZEANU (magistrat din București, antilegionar), PETRE COMĂNESCU, publicist din Bucureşti, 
antilegionar, IONEL JLANU, avocat din Bucureşti. Alţi cunoscuţi ai lui NOICA erau: MIRCEA VULCĂNESCU, 
CIORAN EMIL, NAE IONESCU, MIRCEA ELIADE, IONEL GHEREA, FLORU (filozof). Nu cunosc relaţiile 
cu aceştia. Știu că avea doi copii, o soră (măritată cu un medic care a murit în război) şi că trăia din venitul unei 
moșii și a hotelului de la Sinaia. 

După omorârea celor 13 legionari în frunte cu CODREANU și POLIHRONIADE, mi-a spus că din 
această cauză se va apropia de legionari. În septembrie 1940, a fost numit director al oficiosului legionar 
„Buna Vestire”. În această calitate a scris aproape zilnic articole de fond. Din câte am auzit, aceste articole nu 
au fost pe placul şefilor legionari ș şi în decembrie 1940 și-a încetat activitatea plecând la Berlin pentru a studia 
pe Aristot. În timpul guvernării legionare l-a ascuns pe MIHAIL RALEA s-au" l-a ajutat să scape de urmărirea 


* Inadvertenţele ortografice, marcate prin * aparţin redactării realizate de instanță 

poliţiei legionare. Tot atunci am făcut apel la dânsul să mă ajute şi pe mine fiindcă poliția legionară mă căuta. 
Mi-a răspuns că e gata să mă ascundă. 

De la Berlin a plecat la Paris unde a stat câtva” vreme. Ştiu de la EMIL CIORAN că în acest răstimp l-a 
văzut de multe ori pe NOICA. 

În timpul războiului l-am întâlnit de câteva ori la prietenele noastre comune, arhitectele VIOLETA 
STARK și VERA ILKIEVICI (str. Grigore Alexandrescu nr. 54) și la IONEL GHEREA str. Spătarului nr. 24. În 
afară de discuţii de ordin filozofic, am discutat şi politică. Avea convingerea nestrămutată că Germania va 
câștiga războiul, dar mi-a lăsat i impresia că mai are legături politice cu legionarii. Totdeauna afirma că legăturile 
lui cu „Garda de Fier” erau datorată” numai faptului că CAROL al II-lea omorâse pe cei 13 legionari. În vremea 
războiului cred că a colaborat cu MIRCEA VULCĂNESCU şi FLORU la editarea cursurilor lui NAE IONESCU 
(au apărut două volume). 

După 23 august 1944, l-am chemat la mine și i-am spus să plece pentru câtva timp la Sinaia, până când 
se va” linişti apele și m-am oferit să-l ajut dacă ar avea neplăceri. Cu această ocazie mi-a spus că „dacă vor să 
aibă succes în România, sovieticii şi comuniștii trebuie să colaboreze cu legionarii”. I-am răspuns că asta nu se 
va întâmpla, dar că legionarii nemaifiind periculoși, nu cred că se vor lua măsuri împotriva lor. 

Când am ţinut lecţia inaugurală la universitate, a asistat şi el. Apoi am avut o discuţie mai lungă şi m-a 
rugat să fac ceva ca să obţină cel puţin o asistență. Am refuzat. 

După excluderea mea din partid, l-am întâlnit pe stradă. Crezând [că] aceasta se datora relaţiilor mele cu 
VULCĂNESCU, NOICA şi alţi oameni de dreapta, mi-a spus că este frumos din partea mea însă să fi păstrat relaţiile 
de prietenie. l-am replicat că este o eroare şi că motivul excluderii era altul. De atunci nu l-am mai văzut. 

Ţin să spun că deși NOICA era legionar, iar eu comunist, relaţiile noastre erau prietenoase. 

În penitenciar am auzit că NOICA ar fi divorţat, dar nu-mi amintesc de la cine știu aceasta. 

In toamna anului 1933, fiind invitat la MIHAIL POLIHRONIADE (era ziua lui onomastică) am cunoscut 
pe CORNELIU CODREANU, MOTA, MARIN, BELIMACE și alți legionari. Cred că era acolo şi C. NOICA, dar 
nu sunt sigur. 

NOICA CONSTANTIN este un om extrem de cult, foarte inteligent, cinstit în discuţie, dezinteresat din 
punct de vedere material, afemeiat şi cu succes la femei, sentimental. 


29.1X.1958” ss/A. Zilber 
(din vol. Prigoana. Documente ale procesului C. Noica, C. Pillat, N. Steinhardt, Al. Paleologu, 
A. Acterian, S.Al. George, Al. O. Teodoreanu etc., Editura Vremea, Bucureşti, 1996) 


3. Căreia dintre variantele limbii române îi aparţine + gradul de ambiguitate 
acest text: + concizia 

+ limbajul popular? * proprietatea termenilor 

+ limba literară? * particularităţi lexicale, morfologice şi sintactice. 

4. Căruia dintre stilurile funcţionale îi aparține 10. Identificaţi nucleele epice ale textului. În ce 
textul: beletristic, ştiinţific, juridico-administrativ, măsură se respectă linearitatea cronologică în compa- 
publicistic? raţie cu un text de nuvelă sau roman? 

5. Care sunt partenerii actului de comunicare în 11. Credeţi că s-ar putea scrie un roman plecând 
textul de față? de la această declaraţie? 


6. Credeţi că anchetatorul este în primul rând o 
instanţă individuală şi în al doilea rând una 
instituțională sau invers? 
7. Cine credeţi că a transcris declaraţia de față? 
Argumentaţi. 
8. Identificaţi structura textului. 
9. Analizaţi textul, având în vedere următoarele 
perspective: 
+ gradul de subiectivitate a autorului 
+ gradul de creativitate 
gradul de expresivitate Michael Astner, 
caracterul personal/ impersonal iii 
. comunismului 
gradul de abstractizare A list 
A In IMAINI 
gradul de formalizare 


- *. * * 

Neologismele 


- recapitulare - 


Neologismele sunt cuvinte împrumutate din altă 
limbă sau create în interiorul limbii prin derivare sau 
compunere, având obligatoriu un component neologic. 

Procesul de modernizare a lexicului românesc prin 
neologisme a început în secolul al XVIII-lea, dar s-a 
intensificat începând din deceniile 3-4 ale secolului 
al XIX-lea, când în limbă pătrund numeroşi termeni 
împrumutați din limba franceză. Neologismele 
reflectă direct schimbările sociale, politice, culturale, 
gradul de civilizație al unei culturi. 

Împrumuturile lexicale de dinaintea acestui mo- 
ment (drag din slavă, iaurt din turcă, tacticos din 
greacă, viclean din maghiară) nu mai sunt conside- 
rate neologisme. 

1. Identifică neologismele din textele de mai jos: 

a) A fost o masă splendidă. S-a băut sampanie în 
sănătatea lui Ovidiu Georgescu, urându-i-se o strălu- 
cită carieră. Cocoana Caliopi, în culmea fericirei, a 
sărutat cu toată căldura pe iubitul ei Prâslea, cu exa- 
menul căruia s-au încheiat deocamdată palpitaţiile 
ei de mamă. (|.L.Caragiale, Bacalaureat) 

b) Acolo, fără nici o jenă, îşi trase peste cap ro- 
Chia uşoară de casă, rămânând într-un jupon prins 
de umeri cu două panglici, şi îmbrăcă rochia albă 
de tul. Părea un fluture alb care mișcă ușor din aripi. 
Ea făcu câțiva paşi de menuet, fluierând o melodie, 
apoi, ținându-și cu mâinile îndepărtate capetele 
rochiei, făcu o reverență adâncă în fața lui Felix. 
(G. Călinescu, Enigma OHliei) 

c) Aici ne găsim în împărăţia contrasturilor celor 
mai originale; aici 
luxul şi sărăcia, 
durerea și veselia, 
ideile nouă şi idei- 
le vechi, costiume- 
le Evropei și cos- 
tiumele românești, 
toate sunt unite la 
un loc, sunt meste- 
cate la un loc și 
produc un efect 
neînchipuit atât 
ochilor cât şi min- 
tei; aici... 

(V. Alecsandri, 
Balta Albă) 


Michael Astner, 
Din Kitschlandia 

2. Scrie câte un sinonim neologic pentru urmă- 
toarele unități frazeologice: aducere aminte, ținere 
de minte, a-și bate joc, a se face de râs, a da ortul 
popii, a da voie, a ţine piept, plin de sine, a avea de 
gând, a da foc, a da sfaturi, a-și ieși din fire, a lua 
capul (cuiva), a ține isonul, a sări în ochi. Alcătuiţi 
enunțuri atât cu unităţile frazeologice, cât şi cu 
neologismele găsite şi arătaţi care sunt deosebirile 
dintre ele. 

3. Alcătuieşte enunţuri cu următoarele neologisme: 
fortuit, salutar, repercusiune, președinție, vindicatiy, 
lucrativ, mutual, inextricabil. 

4. Alege forma corectă a neologismelor: 

premisă / premiză, sesiune / seziune, grimasă / 
grimază, quintet / cvintet, chintal / guintal, 
repercusiune / repercuziune. 

5. Alege grafia corectă a următoarelor neologisme: 
aisberg / iceberg, aut / out, business / biznis / bisnis, 
blue-jeans / blugins / bluginși, by-pass / baipas, 
crenvurşti / crenvuști / cremvuști, disident/ dizident, 
kitsch / kici /chici, snack-bar / snacbar / snecbar, 
stand-by / stend-by, Stress / stres. 

6. Caută într-un dicţionar sensul următoarelor 
prefixoide: auto, bio, geo, macro, micro, poli, 
pseudo, tele, zoo. Compune cu fiecare neologisme 
şi foloseşte-le în enunţuri. 

7. Caută într-un dicţionar sensul următoarelor 
sufixoide: cid, crație, fil, fob, fug, log; compune cu 
fiecare neologisme. Eexplică-le sensul. 

8. Indică un sinonim neologic şi altul din fondul 
vechi al limbii pentru fiecare dintre următoarele 
cuvinte: impunător, lamentabil, curaj. 

9. Indică un singur sinonim neologic pentru 
următoarele adjective din fondul vechi al limbii: 
adânc, cinstit, bețiv, caraghios, ciudat, deștept, 
fătarnic, îngâmfat, lacom, molipsitor, obraznic, 
răutăcios, trist, veşnic, vinovat, zadarnic, zgârcit. 

10. Urmând modelul indicat între paranteze (cu/- 
pabil-vinovat), grupează adjectivele de mai jos în 
perechi sinonimice constituite dintr-un neologism și 
un termen din fondul vechi al limbii: abominabil, 
copilăresc, inocent, pueril, tineresc, amănunțit, 
credincios, înfiorător, răzbunător, uimit, asemănător, 
detaliat, juvenil, similar, victorios, biruitor, fidel, 
nevinovat, stupefiant, vindicativ. 


Dezbatere 


DEZBATERE: 
ROMÂNIA, ÎNTRE ORIENT ŞI OCCIDENT 


I. Inceputurile modernizării 


Studie moldovană, III (1851) 


Arma întâi şi cea mai grozavă care a bătut cetatea 
trecutului a fost schimbarea portului vechi. Straiul 
făcea omul; felul hainei modelează trupul şi mintea, 
şi întipăreşte din părinţi în fii tradiţiile şi obiceiurile. 
Precuvântarea istoriei modeme a ţărilor române este 
neapărat schimbul portului; civilizaţia de astăzi este 
fapta logică a părăsirii hainelor vechi; ideea nouă a 
năvălit în ţară odată cu pantalonii, şi mai strașnici 
decât năvălirile tătărești, încât ai scăpăra, au pârjolit 
şacşâri! , şlicuri, mestii?, giubele și toată garderoba 
strămoşească. 

Ivirea pantalonului în Principate, ca tot lucrul 
menit de a preface societăţile, fu întâi ruşinoasă, râsă, 
hulită și bajocorită. Cel întâi român care și-a schimbat 
hainele pe un frac și o pălărie a fost multă vreme 
pentru curţile boierești din laşi și din București un 
soi de caraghios, sau, după limba nouă, un bufon: 
vătavii de prin ogrăzi râdeau, rândaşii şi ţiganii s-ar 
fi ruşinat să-şi ia căciula înaintea unui frac, iar boierii, 
netezindu-și bărbile mari şi tufoase după rang și cin, 
strigau: „Măi neamţule!...” cu un haz nespus. Iarna 
ştrengarii alungau surtucele pe uliţă... „cald... cald... 
domnule?...” şi alte multe frumoase iscodiri ale 
duhului de pe acea vreme. Boierii și cucoanele leșinau 
de râs; un boier mare din capitalie, în ziua care, mai 
mult de glumă decât dinadins, se şfăbise, ieşi pe 
ulițele Ieșului; i se păru lumea cu totul alta, până în 
acea zi soarele și lumina nu avuseră putere să răzbată 
prin taclituri*, scurteice; boierul, deşi deprins în 
hainele egalităţii, cum le numesc autorii de astăzi, 
sufla însă mai slobod și mai voios. Ce gândea boierul 
în hainele egalităţii nu se ştie, el singur a uitat 
impresiile momentului, căci în mijlocul vioşelei sale 
o mână neagră şi vânoasă îl apucă de mâneca 
surtucului, și un glas îi striga în ureche: „A! ce 
dracu!... Domnule... parcă ești surd... de când te 
strig!... hai degrabă să dregi trăsura, că așteaptă 


'Şacşâri — şalvari. 

*Meş — un fel de cizmuliţe de piele subtire, fără toc, purtate altădată sub 
încălțăminte. 

*Giubea — haină largă şi lungă purtată de boieri. 

de Alecu Russo 


boierul să iasă la Copou!...” Boierul se întoarse cu o 
vorbă lată şi curată moldovenească... iar vezeteul, 
înspăimântat, se depărta mârâind în dinţi: „Pas de 
cunoaşte acum care-i boier şi care nu-i, dacă s-a nemţit 
şi stăpânul meu!...” 

Vezeteul luase pe boier sadea de carătaș! 

O, egalitate! iată faptele tale...! 

Nu trecea prin cugetul epocii că în ziua aceea un 
vânt mare trecea peste Moldova și-i schimba fața... 
astăzi hainele vechi au rămas un suvenir de care ne 
mirăm când se mai ivește pe teatru. 

Precum primăvara rupe gheața, umflă pâraiele şi 
porneşte puhoaiele, aşa schimbarea costumului fu 
semnul pornirii duhului de deşteptare. Ideea și progresul 
au ieșit din coada fracului și din buzunarul jeletcii; 
repejunea revoluţiei fu măreaţă, furioasă, dărmând în 
dreapta şi-n stânga bunul şi răul, clătinând toate 
obiceiurile și toate credințele oamenilor vechi; șalvarii 
încurcau slobozenia mișcării, calpacele* şi şlicele 
îngreuiau capul, de aceea rămaserăm în urma civilizaţiei, 
am trântit tot la pământ, să alergăm mai iute, prefacerea 
hainelor a prefăcut de îndată condiţiile sociale ale lumii 
noastre, precum și relaţiile familiei. Emancipaţia copiilor 
de sub frica şi palmele pedagogului se trage de la 
pantaloni... Înrâurirea morală a pantalonului a fost 
nemărginită... În vremea veche, un copil până la 25 ani 
nu avea voie, nici îndrăzneală să şadă jos fără porunca 
tatălui; cât ar fi fost de bătrân, burlac sau însurat, ieşit 
sau neieșit din casa părintească, tot copil era; un boier 
cu barba albă istorisi într-o zi că, fiind odată la drum cu 
nevasta lui, doi copii și părintele lui, s-au ascuns în 
dosul trăsurii să tragă un ciubuc de chef... și găsindu-l 
tata-boier, i-a rupt ciubucul de spate...! De când panta- 
lonii, sistema educaţiei s-a schimbat! frica, varga și 
ciubucul au lipsit. 

În relaţiile sociale, schimbarea a fost mare, mai 
simţitoare, fracul a introdus demnitatea, pantalonul 


“Taclit — fâşie lungă de stofă sau mătase vărgată cu care boierii îşi 
înfăşurau capul ori mijlocul, după moda turcească. 

SCalpac — căciulă din piele neagră, tivită cu blană, purtată de domn și 
marii boieri. 

1. Alexandru Ipsilanti. Domnitorul fanariot al Ţării Românești şi al 
Moldovei. 2. Petre P. Carp (1837-1919). Un boier reformator, 
membru al Partidului Conservator. 3. Un orășean. 


a silit oamenii a-şi măsura coloveranţiile ce le făceau 
celor de la care așteptau vrun folos. 

Straiul oriental, moale, larg, se pleca la tot soiul 
de îndoială... straiul de astăzi, prins în curele, 
supiele!, gâtul dezgrumat de legături, împiedică 
îndoiturile de şale și de cap; de voie, de nevoie, 
oamenii sunt siliți a nu se pleca pe cât poate ar vrea... 
între doi oameni cu fraci, pantaloni şi pălărie, pas de 
cunoaşte care îi de viță, care îi om nou; educaţia și 
pantalonul au astupat șanțurile ce despărţeau clasele 
boiereşti. În vremea de mai înainte, haina era răvașul 
de drum al omului, care-ţi spunea de departe măsura 
închinăciunii, sau te silea să dai dreapta sau stânga 
pe drumuri. După barbă rasă de tot, mai mult sau 


mai puţin rătunzită, sau după soiul căciulii ştiai cu 
cine ai de a face; cu cât căciula era mai mare, cu 
atâta omul era mai însemnat; pe cât şlicul se urca în 
lățime şi în lungime, cu atâta capul aflat dedesubt 
era tare și mare și strașnic la viaţă. 

Un om pe vremea aceea putea fără rușine să nu 
ştie carte, dar pentru un şlic, mai ales să fi fost acel 
şlic nalt ca obeliscul din grădina publică, s-ar fi dat 
în vânt. 

Costumul însemnat aicea va părea urmașilor noştri 
o poveste din halimale?!... poate că străbunii noștri 
ne-ar fi strâns de gât, să fi gândit ei că vom fi cu 
capetele pletoase, nerase şi nevrednice de șlic şi de 
calpac! Halima va părea viitorului slava lăutarilor, 
precum ni se pare halima astăzi, când povestesc 
babele şi moşnegii de taiafetul* bătrânilor: un 
boiernaș avea 20 slugi, un boier şlicar de la 20 în 
sus, calpacele se urmau peste sută! Deși mamele 
noastre strângeau oalele cu unt şi smântână sub 
divanuri, economia era cuvânt şi lucru necunoscut, 
petrecerile erau uriaşe, viața de la ţară — o veselie 
îndelungată! ospitalitatea de care ne fălim astăzi, ca 
o dreaptă, sfântă şi nemuritoare moștenire a sângelui 
roman... este umbra numai a ospitalităţii părintești... 
hanurile, tractirurile*, otelurile au intrat în ţară în frac 


şi în pantaloni. 
(Alecu Russo, Cântarea României, Editura Litera, Chișinău, 1998) 


Cucoana Chiriţa în voiagiu 
cânticel comic 


Cântat de d-nul Millo, pe Teatrul din București 
(Teatrul reprezintă un salon) 


CHIRIȚA (în costum ridicol de voiagiu, întră 
zburdalnic. 

Ea poartă malacof? esagerat, tocă de catifea 
neagră cu flori, pene și cordele stacoşii etc.) 

(Ea cântă pe aria „Royal tambour :) 

lată-mă-s! am sosit 

Dintr-o călătorie 

În care-am pătimit 

O sută de șotii ș-o mic. 

Dar, zău, nu mă căiesc, 

Nu-mi pasă de nimică; 


' supitle (fr.) — fâșii atașate la pantaloni, trecute pe sub picior 
” Halima — întâmplare extraordinară, cu multe peripeții 
3 taiafet — taifas 

de Vasile Alecsandri 

Eu sunt zdragon şi mă numesc 

Chiriţa cea voinică. 

Ce voiagiu minunat! 

Ce frumos m-am primblat! 

În urmă-mi am lăsat 

Un nume lăudat. 

Plecăciune, boieri. (Se închină.) De mult nu ne-am 
văzut. Sănătoşi!... Dar cucoanele? și copiii? bine? Mă 
bucur. Aud? şi mie precum videţi îmi merge de 
minune... sărut ochişorii. (Se întoarce în loc de-și arată 
talia.) Am fost la Paris de mi-am așezat plodu la şcoală 
ca să înveţe politica, pentru că-n ziua de astăzi, la noi, 
un om ce nu știe politica nu plătește nici chiar cât jâlțul 
cel stricat care s-o vândut cu doba la București pentru 
plată de impozit... el e un mobil de prisos... Şi cu prilejul 


1 Tractir — birt, ospătărie 
5 malacof, malacofuri, s.n. — crinolină (< fr.) 


acesta m-am folosit şi eu ca să văd lumea cea mare, că 
mă-ţi crede?... Mă mucezisem la ţară, la Bârzoieni... 
De la o vreme îmi venise stenahorie! şi ipohondrie? ; 
aşadar... nu-ţi uita vorba... într-o dimineaţă, pe la toacă, 
după ce m-am cotorosit de Aristiţa și de Calipsiţa, mi- 
am luat catrafusele şi am spălat putina!... Soţul meu, 
paharnicu Bârzoi, cam cârnea din nas, dar l-am sărutat 
între sprâncene, după obicei, și l-am lăsat cu buza 
umflată... Uff!... M-am dus la Galaţi cu trăsura mea cea 
galbănă şi cum am ajuns, nici una nici două... țup! în 
vapor, Guliţă, ţup! după mine, loana ţiganca țup! după 
Guliţă și, vorba ceea, cu căţel cu... am plecat!!! 

Doamne! boieri d-voastră, minunat lucru-i va- 
porul!... Să vezi şi să nu crezi... Auzi d-ta? Merge focu 
pe apă ca în vremea halimalei. D-apoi salonuri, d-apoi 
zaifeturi, d-apoi căpitanul!... bată-l norocu, că mare 
nostimior mai era, puşchiu! (În taină.) Să vă spun una? 
Soţul meu nu-i pe aice?... Mi-a făcut curte, berbantu:, 
tot drumul și, zău, între noi să rămâie... dacă nu mi-ar fi 
fost de ighemonicon“, mai că... mai că... 

UN GLAS DE LA GALERIE: Aferim5, cucoană 
Chiriţă! 

CHIRIȚA (adresându-se cătră capelmaistru: 
D-apoi cum socoţi, domnule? Chiriţa nu se dă cu 
una cu două. (Cărră public.) În sfârşit... nu-ţi uita 
vorba... am ajuns la Beligrad... Când la Beligrad 
întreb pe căpitanu: Monsiu căpitan, je vu pri, aice-i 
Viena? — El îmi răspunde zâmbind: Ba nu, madam, 
aice-i Beligradul. — Mersi, monser.. nu poţi crede ce 
bine-mi pare că m-am învrednicit să văd Beligradu 
cu ochii, că mare mult am auzit pe bărbatu meu 
pomenind de el. După Beligrad am sosit la Ruşava... 
Când acolo, vameşii de la hotar încep a controbăi 
prin lăzile mele ca în vremea volintirilor, şi dau peste 
o cutie cu ţâri zvântaţi ce-i luasem la drum. 

— Fui taifel! Ce-i asta?... strigă căprariu. 

— Ce să fie, domnule? Ia, ţâri*... Eu postesc 
mercurea și vinerea și metahirisesc” sărături de când 
pătimesc de rastă. 

— Vas rast? Asta-i pudoare mare la d-ta; trebuie să 
plătești vama. Şi îndată s-o adunat vro trei şoacăţe? 
ca să hotărască dacă se cuvinea să-mi ieie vamă ca 


' stenahorie, s.f. — plictiseală (< neogr.) 

”ipohondrie, ipohondrii, s.f. preocupare excesivă, teamă în legătură 
cu propria sănătate (< fr.) 

3 berbant, berbanţi, s.m. — bărbat afemeiat (< neogr.) 

+ ighemonicon, ighemonicoane, s.m. — nobleţe, mândrie, fast 
(<neogr.) 

5 aferim — perfect, bravo (interj.) 

* ţâr, ţâri, s.m. — scrumbie mică de mare (< neogr.) 

pentru pești, ori ca pentru mirodenii. În sfârşit am 
dat ce le-au plăcut şi mi-am cătat de drum. 

De-acolo am urmat 

Prin ţara cea nemţească, 

Şi-n Peşta am mâncat, 

Mâncat paprică ungurească. 

Apoi în drum de fer 

Suindu-mă în grabă, 

Am voiageat c-un cavaler, 

Un baron prea de treabă... 

Ce voiagiu minunat! 

Ce frumos m-am primblat! 

În urmă-mi am lăsat 

Un nume lăudat. 

Fost-aţi cu drumu de fer, boieri d-voastră? Ei! apoi 
ce mai ziceţi? Să juri că neamțu-i cu dracu... Sfinte 
Panteleimoane!... te duci ca vântu și ca gându, ca în 
poveşti; cât ai plecat ai şi ajuns, ba încă baronu care 
călătorea cu mine m-o încredinţat auf Ehre'', că în 
Englitera drumu de fer merge aşa de iute că soseşte 
pănă a nu pleca. Bată-l vântu de baron! Mare ghiduș 
era și nostim! (În taină.) Şi el s-o cercat să mă curte- 
nească o bucată de drum, dar geaba... n-a catartosit!! 
să mă scoată din minte... Cum?... Nu credeți?... Alei! 
Dar să n-am parte de Bârzoi dacă vă ascund ceva... 
Ba încă să vedeți: trecând odată pe sub o hrubă lungă 
care-i zic tunel, şi găsindu-ne prin întuneric, șoacăţa 
de baron și o întins botu ca să mă sărute... Vai! mân- 
ca-l-ar moliile!... Când i-am tras un pumn, o făcut bâc! 
şi o căzut de-a rostogolu în celaalt colț a vagonului. 

GLASUL DE LA GALERIE: Aferim, Bârzoaie! 

CHIRIȚA (cătră capelmaistru): Aşa să ştii, 
domnule. (Căzră public.) Baronu, ruşinat să vede de 
acest tropos!?, s-a coborât la cea întâi stație şi o 
dispărut... împreună cu săcuşorul meu de voiagiu... 
hait! mi-l şterse potlogaru drept suvenir... bunătate 
de săcușor cusut de copile, cu un turc călare de-o 
parte şi cu un andenken!* din dos... Cum vă pare așa 
bazaconie? te mai încrezi în baroni de drumu mare?... 
Dar asta nu-i nimica, pe lângă ce mi s-a intâmplat, în 
urmă. Plodu cel de Guliţă se cobora la toale staţiile... 
Copil nu-i, mă rog?... îl trimiteam cu loana ţiganca 
pentru ca să nu se prăpădească; când aproape de 


7 metahirisi, vb. (arh) — a obişnui 

% rast, s.n. (pop.) — inflamație a splinei (< sl.) 

” şoacăţ, şoacăţe, s.m. (fam.) — calificativ injurios dat străinilor, în 
special nemților (< scr.) 

'Cauf Ehre — pe cuvânt (< germ.) 

"'catartosi — a izbuti (< neogr.) 

"tropos, troposuri (arh.) — comportament, manieră (< neogr.) 
Sandenken — amintire (< germ.) 

Viena aștept să se întoarcă în vagon... nu vine. 
Conductoru închide oblonul, clopotu de la staţie sună 
de trii ori, mașina șuieră, trenu se pune în mișcare, şi 
Guliţă nu-i!... Sfinte Panteleimoane! era să turbez... 
Scot capu pe fereastră şi încep a striga: „Guliţă! loană! 
cioară! dimone!” Tufă... „Monsiu conductor, stăi, 
opreşte, ține caii!” Aş! nime n-auzea. Dau să des- 
chid oblonu, nu pot; dau să sar pe fereastră, nu încap. 
Atunci parcă mi s-o luat viderile şi deodată am căzut 
lată pe perine, am leşinat!... Când ne-am trezit, eram 
sosiți la Viena. Alerg la poliţie, răcnesc, îmi smulg 
păru, mă bocesc pănă ce d-nu poliţmaistru mă 
încredinţază, că va face toate chipurile ca să-mi 
găsască odoru, şi că mi l-o aduce chiar cu telegrafu. 
Ei!... închipuiţi-vă, boieri, că fără a mai da leturghie 
la sfântu Mina, Guliţă și loana sosesc buni teferi 
îndesară la otel. Ah! Dumnezeule, când i-am văzut, 
era să nebunesc de bucurie şi în prima furie am tras 
trii palme ţigancei, precum și lui jupânu Guliţă i-am 
făcut o morişcă în chică, ca să le pun minte... Halal 
de ţările care au drumuri de fer!... ele, după cum zicea 
baronu, au aripi de zboară iute pe calea progresivului, 
dar cât pentru celelalte, cum e ţara noastră, de pildă, 
sunt ciunte şi oloage, sărmanele! 

GLASUL DE LA GALERIE: Aferim, Chiriţă! 

GHIRIŢA (către capelmaistru): Ba nu, zău, adică 
nu-i aşa? 
Căci Parisu-i un paradis 
Plin de adimenire. 
Ce voiagiu minunat! 
Ce frumos m-am 

primblat 
În urmă-mi am lăsat 
Un nume lăudat. 


În Viena m-am primblat 
La Hiţing şi pe Grabe 
C-un tânăr delicat 
Ce-i zic Herr Graf von 
Klettie-Schwabe. 
Ş-apoi înspre Paris 
Am plecat cu grăbire. 
În sfârşit am sosit la Paris, în patria lui Monsiu 
Sarlă!... Ştiţi, Monsiu Sarlă, care a fost dascălu lui 
Guliţă... În Paris! minunea minunelor! târgu 
Vavilonului din zilele noastre! Am ajuns noaptea şi 
am tras la un otel din ulița: Geofroi Marie, adică: Mi- 
i frig, Marghioală... A doua zi l-am înfundat pe Guliţă 
într-un pension! şi am rămas liberă, de capu meu. 
Ha... a... alal de cine-i tânăr şi are bani mulţi! Acolo- 
i pământu făgăduinţei cel din scriptură; numai un 


pension, pensioane, s.n. — instituţie de învățământ particular în 
trecut (< fr.) 

“irmilic, irmilici, s.m. (arh.) — monedă turcească de argint (< tc.) 
Scapama, capamale, s.f. — mâncare gătită din carne de miel (sau de 
pasăre) cu stafide (< tc.) 

+cheşchet, s.n. — mâncare preparată din grâu fiert cu carne (< tc.) 

lucru e cam supărător: toate se vând cu porția, şi 
porţiile-s mici de tot, ca de pomană. De pildă, ceri 
un biftec? Îţi aduc o fărâmă de friptură mare cât un 
irmilic?, ba încă şi aceea crudă. .. cică-i englizască... 
Ceri raci? Îţi aduc vro doi răcuşori în șepte luni, 
chirciţi, oftigoşi ca vai de ei!... Cât despre bucate de 
cele sănătoase ca la noi, precum: musaca, capama:, 
ciulama, baclava, cheschet“ ... nici nu se pomenește... 
însă nu face nimică... Parisu nu are seamăn pe fața 
pământului, şi pot zice că nici chiar Bucureştiul nu-l 
întrece... adică să fim drepţi... nu-l întrece. Ce nu 
găsești în el? galerii de muzeuri vrei? ai; munamenturi 
vrei? ai; teatruri vrei? ai; pasagiuri române ca la 
București vrei? ai. Che ta lipa*. Eu nu le-am vizitat 
nici pe unele, nici pe altele, pentru că am avut de 
umblat pe la magazii de marşande* de modă. 

Am fost la madam Desal şi la madam Fovel, de 
mi-am comendat tualete pe datorie... Le-oi plăti şi eu 
când or plăti și celelalte cucoane care le-o rămas 
datoare. (În taină.) Şi ştiţi una? Sunt cam multe... aşa 
de multe, încât croitoresele o hotărât să nu mai facă 
credit compatrioatelor. Cam rușine, dar ce-mi pasă? 
Eu tualetele le-am pus la mână și am și fantacsit” cu 
dânsele la baluri, la Mabil... Ah! frăţiorilor, ce juvaer 
de grădină-i Mabilu! ce adunare elegantă întâlneşti 
în ea!... Nu era seară să nu mă duc acolo la 
petrecere... ba încă am jucat şi cancanut. 

GLASUL DE LA GALERIE: Aș! Aferim, Chiriţă. 

CHIRIȚA: Mersi... Acolo am făcut cunoștință cu 
o mulţime de contese și de prințese; contesa Frizet, 
princesa Rigolboş, marhezul Brididi, marşalu Şicar, 
duca Şicocandar, ba încă am întâlnit şi o claie de 
boieri şi cucoane de la noi, precum, de pildă: Aud? 
să nu le numesc? fie...! Dar din toţi cine era mai cu 
haz, era d-nu Agachi Flutur, un berbant în doi peri, 
care o fost şi volintir la Ipsilant. Cu dânsu făceam 
supe” la cafeneaua englizască, pe bulivar. Ce râsete, 
ce chicote! Flutur mi-a compus şi un cântic... Să vi-l 
spun? bucuros, dar să rămâie între noi, vă rog, ca să 
nu afle dumnealui. lată-l... ascultați: 

(Chiriţa cântă următoarele cupleturi şi joacă un 


pas de cancan la sfârşitul fiecărui cuplet) [...] 
(V. Alecsandri, Comedii, Editura Minerva, Bucureşti, 1984) 


Sşi aşa mai departe; etc. (> neogr.) 

*marșandă, marşande, s.f. (înv.)— patroană a unui magazin de modă (< fr.) 
“fantacsî, vb. (arh.) — a se fuduli (< neogr.) 

cancan, cancanuri, s.f. — numele unui dans de cabaret (< fr.) 
“supeu, supeuri, s.f. — masă care se ia seara târziu, după un spectacol 
(< fr.) 

II. Civilizaţia română modernă 
Istoria civilizaţiei române moderne (1924) 


1. Şi prin constituţie etnică şi prin poziţie geografică, 
poporul român se află la hotarul a două lumi: a Răsări- 
tului şi a Apusului. Nu există, desigur, rase pure, ci numai 
rase istorice: ele sunt mai mult expresia unei idealități 
comune decât a unui sânge nealterat. Das Deutschtum, 
spunea Paul de Lagarde, liegt nicht im Gebliite, 
sondern im Gemiite! ; latinitatea nu reprezintă nici ea 
o formulă somatică, ci o conformație mintală; oricare 
ar fi fost amestecul de sânge intrat în compoziţia rasei 
noastre, mentalitatea latină o configurează în chip carac- 
teristic şi definitiv. Dacă tragice împrejurări istorice nu 
ne-ar fi statornicit pentru multă vreme în atmosfera 
morală a vieţii răsăritene, — suflet roman în viguros trup 
iliro-trac — noi am fi putut intra de la început, ca şi 
celelalte popoare latine, în orbita civilizaţiei apusene. 
Condiţiile istorice ne-au orientalizat însă; prin slavii de 
la sudul Dunării, am primit formele spirituale ale civi- 
lizaţiei bizantine; începând încă din veacul al XV-lea, 
am suferit apoi, mai ales în păturile conducătoare, o 
moleşitoare influență turcească, de la îmbrăcămintea 
efeminată a şalvarilor, a anteriilor şi a işlicelor, până la 
concepția fatalistă a unei vieţi pasive, ale cărei urme se 
mai văd încă în psihea populară; am cunoscut, în sfârşit, 
degradarea morală, viţiile, corupţia regimului fanariot; 
şi pentru a-și forma o conştiinţă cetățenească și un sen- 
timent patriotic, clasele superioare au suferit, până în 
pragul veacului trecut, acțiunea dizolvantă a celor trei 
împărăţii vecine. 

2. Cel mai activ ferment al orientalizării a fost însă 
ortodoxismul. Într-o vreme, în care deosebirile dintre 
popoare se făceau mai mult prin religie decât prin 
rasă, el ne-a aruncat în primejdia contopirii în marea 
masă a slavilor de sud şi apoi de est. [...] Legându-ne, 
sufletește, de o religie obscurantistă, înțepenită în 
tipicuri şi formalism, ortodoxismul ne-a impus o limbă 
liturgică şi un alfabet străin (gând latin exprimat în 
slove cu cerdacuri!), fără a ne ajuta la crearea unei 
culturi şi arte naționale. [...] 

Contactul de până acum cu Apusul fusese numai 
trecător şi indirect, prin husiţi, prin sașii calvini, deci pe 


Germanitatea nu constă în stirpe, ci în spirit. 

*N. IORGA, Trei lecțiuni de istorie 

31 thou rich tohou rt poor” 

+CARUS în Veber die ungleiche Begabung der verschiedenen 
Menschenstâămme fiir hâhere geistige Entwickelung, p. 67 


93 


E. Lovinescu 


cale de propagandă religioasă, prin poloni, deci pe cale 
culturală, și în sfârşit, prin Roma, adică pe cale și 
religioasă, şi culturală. Prin tratatul de la Adrianopol 
(1829), prin exodul tinerimii române, cu deosebire, la 
Paris, veacul al XIX-lea ne-a pus într-un contact direct 
şi: fecund, mai ales cu ideologia socială a revoluţiei 
franceze, prin interdependenţa culturală şi economică 
a vieţii contemporane, am ieşit, aşadar, brusc din robia 
formelor culturale ale Răsăritului, pentru a intra în 
circuitul vieții materiale şi morale a Apusului. Cu ajutorul 
lui ne-am creat, astfel, unitatea naţională sub forma unui 
stat de civilizaţie occidentală. 

Adevărat mediu de formaţie a noului suflet 
românesc, prin identitatea rasei şi a mentalităţii, în 
judecarea Apusului, nu ne putem uni cu istoricii 
tradiționalişti ce susţin că „oricât l-am iubi pentru cultura 
lui îndrăzneață şi bogată, de Răsărit ne leagă viaţa 
noastră şi a strămoşilor noștri. Aici ne sunt toate 
rădăcinile, toate meritele. Şi rostul nostru e indicat de 
aceştia, de vechimea și de mărirea lor: netăgăduit cel 
dintâi”? Răsăritul e, negreşit, o forță a trecutului, dar 
nu şi a prezentului. 

Viaţa strămoșilor mlădiindu-se în formele lui, el poate 
deveni nu numai un obiect de cercetare științifică, ci şi 
de cult retrospectiv. Pietatea trebuie însă limitată în timp; 
sub nici un cuvânt, ea n-are dreptul de a seca izvoarele 
vii ale veacului şi de a ne dicta drumurile viitorului. 
Copacii împiedică vederea pădurii; bogăţia prea mare, 
spunea Shakespeare? , se preface adesea în sărăcie. 
Strânse într-o enciclo- 
pedie de 78931 de 
tomuri, cunoştinţele 
chinezilor n-au deve- 
nit, totuşi, ştiinţă, ci 
au rămas aglome- 
rație“ . Pasiunea amă- 
nuntului inutil nu du- 
ce decât la istorism, 
adică la ştergerea lini- 
ilor principale în masa 
faptelor infinitezi- 


male. 
(E. Lovinescu, Istoria 
civilizației române 
moderne, 1924-1925) 


Michael Astner, 
Nostalgii ferate 

Fenomenul românesc (1927) 


(fragment) 


II. ÎNCERCARE DE CARACTERIZARE PSIHO- 
LOGICĂ 

Sub diferite variaţii de detaliu, omul care locuiește 
azi continentul nostru se prezintă sub două tipuri bine 
definite: occidentalul și orientalul. În apusul și centrul 
Europei, domneşte o mentalitate, iar către răsărit, către 
posturile cele mai avansate ale Asiei o alta. Englezul, 
francezul, germanul, italianul, scandinavul, cu toate 
deosebirile dintre ei, constituie la un loc același fel de 
civilizaţie. Tehnica lor, felul de a vedea viaţa, felul 
adaptării la mediu sunt comune. Dincolo, la frontierele 
Asiei, ca o peninsulă intrată în viața Europei, turcii, rușii, 
o parte din popoarele balcanice constituiesc o altă lume, 
cu alte legi, cu alt suflet, cu altă filosofie. 

Toată civilizația occidentală stă într-un singur cuvânt: 
aptitudinea creatoare. Ridicat deasupra mediului, 
dominându-l prin stăpânire de sine, prin curaj, prin 
răbdare şi iniţiativă, occidentalul e spirit activ mai 
înainte de toate. EI preface ambianța, sfințește locul, 
căruia îi impune legea și ideea sa și care îl ascultă docil 
şi învins. Apuseanul e stăpânul voinţei sale elastice și 
ferme în același timp şi pentru aceasta e şi stăpânul 
lucrurilor înconjurătoare. Curajul său e când temerar, 
când rezonabil. Ştie să riște și să fie în acelaşi timp pru- 
dent. El subjugă forțele naturii, sezoanele, fauna și flora. 
Dar mai ales a inventat tehnica, care i-a devenit aliată 
ascultătoare. Natura e aşa de prefăcută în mâna sa încât 
devine reprezentanta ideilor, artificiilor și ficţiunilor sale. 
Prin tehnica industrială și capitalistă, occidentalul ține 
toată planeta la dispoziția sa. 

În asemenea condiţii, filosofia sa nu poate fi decât 
voluntaristă. El crede că totul e posibil, e optimist în 
încrederea pe care o acordă forțelor sale, crede în 
libertate, mai mult, în liber arbitru, pentru că rezistența 
determinismului orb o învinge cu puterea înţelepciu- 
nii sale; forțează evenimentele prin voinţa sa de triumf. 
Individualismul e, fără îndoială, idealul său ultim. 

Psihologia orientalului e exact contrară. Ea se re- 
duce, de obicei, la o resemnare pasivă. Dacă 
occidentalul se impune mediului, orientalul se 
supune. Forţa naturii îl zăpăcește, îl zdrobeşte, îl 
apasă. Recunoaște într-însa cine ştie ce forță 
religioasă misterioasă, contra căreia i se pare inutil 
să mai lupte. Ordinea evenimentelor i se pare mai 

dinainte stabilită de un zeu infailibil. Fatalismul, adică 
constatarea acestei așezări prestabilite şi pe care 
voința omului e prea slabă ca să o îndrepte, i se pare 
singura soluţie. Totul e acceptat aşa cum se prezintă. 
Nici un orgoliu, nici o ambiţie, nici o rezistenţă. 
Imaginaţia și voinţa nu prefac deloc realitatea 
înconjurătoare. Filosofia vieţii e supunerea, resem- 
narea la forțele care ne depășesc și pe care nu le putem 
schimba, ci doar îmblânzi prin ascultare. Idealul său 
e confundarea în masa anonimă, în colectivitatea 
absorbantă. Între aceste două tipuri extreme de civi- 
lizaţie, între aceste două interpretări ale existenței, 
datorită a două structuri deosebite, între creațiunea 
occidentalului şi resemnarea orientalului, se poate 
găsi o valoare intermediară. Să numim această struc- 
tură sufletească adaptabilitate. 

Această aptitudine nu e încă activitate creatoare. 
A te adapta la mediu nu înseamnă chiar a preface 
mediul. Înseamnă cel mult a rezolva un conflict cu 
ambianța, înseamnă a ajunge la un fel de armistițiu. 
E o activitate, dacă vreţi, pe jumătate creatoare. Cel 
care se adaptează e oarecum pasiv, fiindcă imită în 
bună parte mijloacele de existenţă ale mediului, 
acceptă ceea ce i se impune, stabilind un echilibru 
printr-o cedare, printr-un compromis. 

Adaptarea înseamnă până la un punct o uşoară 
înfrângere. A accepta ceea ce ţi se impune, a primi punc- 
tul de vedere al altuia, a renunţa la al tău se reduce mai 
ales la a renunţa la o contribuţie de noutate. Prin aceasta, 
adaptabilitatea se îndepărtează de voluntarismul occi- 
dental şi se apropie de resemnarea orientală. 

Cu toate acestea însă, nu oricine se poate adapta 
şi mai ales nu e suficientă pentru aceasta o pasivitate 
desăvârșită. Ca să ajungem la o înţelegere cu mediul, 
la echilibrul acela pe care-l aduce adaptarea, trebuiesc 
cunoscute condiţiile realităţii, alese instrumentele cele 
mai indicate, trebuie să știm la ce să renunțăm și ce 
trebuie să câştigăm ca să putem crea armonia 
necesară între mediu şi noi. Căci mediul nu acceptă 
orice. Îi trebuiesc numai anumite conduite care 
trebuiesc selectate dintr-o mie, trebuiesc conduse, 
valorificate. Un oriental nu e un adaptat, el e un învins. 
Adaptarea presupune un acord bilateral, un fel de 
contract acceptat, presupune o satisfacţie şi o 


mulțumire, deci un început de libertate. Orientalul e 
zdrobit, e terorizat, e silit să se desființeze în favoarea 
împrejurărilor. Resemnarea înseamnă încetarea vieții. 
Adaptarea, din contră, e o formulă care permite 
continuarea activităţii, a producţiei. A unei producţii 
limitate de rezerve şi de constrângeri, de omisiuni și 
de sacrificii desigur, dar totuşi a unei producţiuni 
oarecare. Dacă față de creaţiunea pură adaptarea e 
relativ o înfrângere, față de desfiinţarea totală ea e o 
victorie. Ea nu e încremenită, terorizată de un fata- 
lism orb. Nu e retrogradă, ruginită, inaptă de progres. 
Ea înţelege progresul, pe care nu-l construiește 
singură, dar pe care îl adoptă și-l perfecționează. E o 
putere tânără și vie. Prin aceste caractere, adaptabili- 
tatea se apropie de voluntarismul occidental. 

Dacă observăm bine, cu toată atenţia, moravurile, 
instituţiile, felul de a reacţiona al poporului nostru, vom 
ajunge ușor la concluzia că psihologia sa intră în acest 
fel de comportare echidistant între voluntarismul acti- 
vist al Apusului şi pasivitatea fatalistă a Orientului. 
Așezaţi geograficește şi sufletește între influenţe care 
ne vin dintr-o parte şi din alta, sufletul nostru şi-a alcătuit 
un echilibru din caractere luate și dintr-o parte, şi din 
alta. Aceste influențe duble n-au rămas însă între ele în 
conflict, în dualism. În sufletul nostru s-au topit formând 

o sinteză nouă, un echilibru. Echilibrul nostru sufletesc 
se cheamă adaptabilitate. Prin el ne deosebim de toată 
lumea Orientului, dar şi de aceea a Apusului. Există în 
caracterul nostru excese de lene, de plictiseală, de 
îndurare, de răbdare excesivă, care ne împiedică de a fi 
occidentali. Pe de altă parte, găsim în noi iniţiative, o 
anumită hărnicie în a pricepe ce e bun în altă parte și a 
ni-l apropia, o vioiciune în a pricepe imediat mecanismul 
unei noutăţi, o agerime în a nu fi dezorientați și nici 
intimidaţi în faţa neprevăzutului, care ne îndepărtează 
cu mult de apatia indolentă a Orientului. N-am avut 
timpul să construim noutăţi, dar am avut meritul de a 
pricepe şi asimila imediat ce au făcut bun alții. Această 
adaptabilitate am perfecţionat-o făcând din ea arma 
noastră de luptă în existență. 

Să verificăm 
prin observaţii 
luate direct din 
viaţa poporului 
nostru această 
constatare. 


(Mihai Ralea, 
Fenomenul 
românesc, Editura 
Albatros, București, 
1997) 


Michael Astner, 
Stema de pe Casa artelor din Sibiu 


Sensul tradiţiei (1929) 


(fragment) 


[...] Dacă menirea poporului românesc este aceea 
de a crea o cultură după chipul și asemănarea lui, 
afirmaţia aceasta implică şi soluţia unei orientări. Cine 
preconizează orientarea spre Occident rostește un 
nonsens. Orientarea cuprinde în sine cuvântul Ori- 
ent şi înseamnă îndreptarea spre Orient, după Ori- 
ent. Altarele se așază spre Orient, icoanele căminului 
se așază pe peretele dinspre Orient, ţăranul când se 
închină pe câmp se întoarce spre Orient. Zicala spune 
pretutindeni că lumina vine de la Răsărit. Și cum noi 
ne aflăm geografic în Orient și cum, prin religia 
ortodoxă, deţinem adevărul luminii răsăritene, 
orientarea noastră nu poate fi decât spre Orient, adică 
spre noi înșine, spre ceea ce suntem prin moştenirea 
de care ne-am învrednicit. Moștenim un pământ 
răsăritean, moștenim părinţi creştini — soarta noastră 
se cuprinde în aceste date geo-antropologice. O 
cultură proprie nu se poate dezvolta organic decât în 

de Nichifor Crainic 
aceste condiţii ale pământului şi ale duhului nostru. 
Occidentalizarea înseamnă negarea orientalismului 
nostru, nihilismul europenizant înseamnă negarea 
posibilităţilor noastre creatoare. [...] 

Am spus altă dată că tradiționalismul îl concepem 
ca o forță dinamică, iar nu ca o forță statică. 
Adversarii noștri însă ne obiectează necontenit 
passeismul romantic, adică întoarcerea în trecut, 
refugiul în trecut şi, prin aceasta, anacronismul, 
inactualitatea. [...] 

Neavând sensul de passeism romantic, tradiţiona- 
lismul nostru are un sens dinamic, de actualitate, 
fiindcă are un sens de permanenţă. 

Ce însemnează tradiţie? [...] 

În raport cu istoria românească tradiția noastră 
eternă își are sediul în popor și în expresia lui multiplă 
care e cultura populară ca produs etnic. Ea stă într-un 
anume fel de a poetiza, într-un anume fel de a 

plasticiza, într-un anume fel de a cânta, într-un anume 
fel de a filozofa, într-o anume atitudine față de natură 
şi față de Dumnezeu. [...] 

Dar poporul nostru trăiește de aproape două mii 
de ani în credința ortodoxismului şi în practica lui. 
De aceea, unghiul sub care l-au privit scriitorii prece- 
denți și odată cu ei intelectualii formaţi în ideologia 
ştiințistă a veacului al XIX-lea ni se pare greșit. În 
orice caz, insuficient. S-a aprofundat caracterul etnic 
al acestui popor, dar s-a ignorat caracterul lui religios. 
Dacă admitem că preocuparea religioasă a fost 
absentă în sufletul lui, atunci cum se explică vechea 


cultură românească aproape exclusiv religioasă? 
Cum se explică aproape singurele monumente arhi- 
tectonice ridicate de el, mănăstirile şi bisericile? Cum 
se explică diferitele coaliții războinice la care a par- 
ticipat împotriva Turcului, adică împotriva „păgâ- 
nului”? [...] 

Cultura noastră istorică s-a dezvoltat din Biserică, 
— aceasta se ştie. Dar însăși cultura populară — 
folclorul, arta plastică, muzica, înţelepciunea prover- 
bului, moravurile — e străbătută de duhul creator al 
cultului ortodox şi al concepției bizantine. 


(Nichifor Crainic, Sensul tradiției, 1929) 


Paradoxul român (1998) 
(fragment) 


Primul paradox al domeniului român se referă la 
poziţia sa în spaţiul cultural european. Geografia și 
istoria au plasat România între Europa centrală, 
Europa răsăriteană şi Balcani, asemeni unei insule 
de latinitate pierdute într-o mare slavă şi ungară. 
Aceasta a dus la apariţia a ceea ce eu voi numi 
paradoxul apartenenţei. Dacă ne-am întreba cărei 
zone aparţin românii, răspunsul ar fi destul de 
surprinzător: tuturor şi nici uneia dintre zonele men- 
ționate anterior. Spaţiul român s-a format astfel la 
frontiera a trei zone culturale diferite şi, asemeni 
oricărui spațiu de frontieră, şi le-a apropiat, 
diferenţiindu-se în acelaşi timp de fiecare din ele. Este 
adevărat că o asemenea observaţie nu vizează doar 
spaţiul românesc. Nu este vorba oare, în cazul 
Olandei și al Belgiei, al Elveţiei şi, poate, al Poloniei 
sau al Statelor Baltice, de interferenţe culturale prin 
excelență? Și, la limită, nu este oare orice ţară un 
mediator între vecinii săi? Evident că orice răspuns 
nu admite decât un adevăr de nuanţă. Totuşi, la 
români acest fenonen este mai pronunţat dacă ne 
gîndim că Munţii Carpaţi, despărțind provinciile 
românești — supuse influenţei, sau dominaţiei, turce 
în Muntenia, ruse ori polone în Moldova, austriece 
sau ungare în Transilvania — au despărţit civilizații 
întemeiate pe structuri socio-politice, religioase şi 
culturale în întregime diferite. Ar trebui, de asemenea, 
să amintim că, de-a lungul istoriei, provinciile 
românești n-au fost niciodată incluse toate laolaltă 
într-o singură zonă de influenţă, dar că, în schimb, 
au reprezentat mereu, până la sfârşitul secolului al 

de 
XIX-lea (şi chiar mai târziu, deşi altminteri) un spaţiu 
intermediar, amortizând şocurile, între giganţii vecini: 
Austria, Rusia şi Turcia. De aceea ele n-au putut fi 
reunite într-unul şi același stat suveran decât vreme 
de câteva decenii în secolul al XX-lea. [...] 

Astfel, românii au trebuit să trăiască şi să creeze în 
spaţiul îngust rămas liber între state și culturi puternice, 
uneori opresive. Pentru a rămâne ei înşişi, au trebuit să 
mizeze întotdeauna pe o multiplă diferenţiere şi pe o 
multiplă apropiere. De aici a rezultat o sinteză culturală 
dar şi o disponibilitate, flexibilă și neîncrezătoare, față 
de celălalt: toleranța și curiozitatea faţă de vecin, față 
de străin, se aliază uneori cu un scepticism și un 
tradiționalism de neclintit, specifice unui popor grijuliu 
să-şi păstreze relaţiile şi să evite anexarea, fie ea brutală 
sau blândă. lată de ce a fi şi a rămâne român este marea 
temă a unei culturi care a trebuit întotdeauna să se 
gândească pe sine în termenii, uneori constrângători, 
ai supravieţuirii. Acest mit al identităţii a rămas în mod 
constant prioritar faţă de oricare altă problemă culturală 
sau ideologică. Singurul loc râvnit de integrare era unul 
imposibil: latinitatea occidentală. Dorinţa de a reveni 
aici a dus la o căutare sau întoarcere la vatra mitică, ale 
cărei rezultate au fost deseori dezamăgitoare, permi- 
siunea de a pătrunde în acest teritoriu nefiind totuna cu 
cea de a se stabili acolo. În secolele al XVII-lea şi 
al XVIII-lea, Italia îi fascinează pe umaniștii munteni 
sau moldoveni, iar în secolul al XVIII-lea şi la începutul 
secolului al XIX-lea, pe latiniştii transilvăneni; Franța 
seduce inteligentsia secolului al XIX-lea. Dar nepăsarea 
sau aproape nepăsarea Vestului asemănător, dar 


Sorin Alexandrescu 


depărtat, ca şi deosebirea de vecinii apropiaţi, dar uneori 

agresivi, creează sentimentul unei singurătăți dureroase, 
. » A. = 

al unui „dor sfâşietor după un altundeva care nu este 

nicăieri, şi sporesc forța propriilor tradiţii, unicul loc 

accesibil, în care Identitatea și Diferenţa se acceptă şi 

se îmbogăţesc reciproc. 


Al doilea paradox se referă la integrarea românilor 
în timp, în istoria europeană. Marile etape ale culturii 
occidentale nu există ca atare în România; elemente 
aparținând acestor etape sunt lesne de recunoscut, 
este adevărat, însă ele sunt în mod curios amestecate 
şi deformate. Voi numi acest paradox paradoxul 
simultaneității, în sensul că marile curente succesive 
ale culturii europene sunt proiectate în cultura română 
în planul simultaneităţii. Absența unei Renașteri sau 
a unui Baroc românesc, desemnând perioade artistice 
distincte, nu împiedică apariția unor umaniști sau a 
unor texte baroce (Dimitrie Cantemir) în cadrul ace- 
leiaşi culturi medievale tardive. Dar fenomenul devi- 
ne şi mai evident în secolele al XIX-lea şi al XX-lea. 
Într-adevăr, în prima jumătate a secolului trecut, 
filosofia iluministă, clasicismul, preromantismul şi 
romantismul coexistă, după cum coexistă romantis- 
mul, realismul, naturalismul şi simbolismul în ultimele 
decenii ale aceluiași secol. Mai mult, un același 
scriitor dovedeşte o ambiguitate surprinzătoare: să 
ne amintim, de exemplu, de Gr. Alexandrescu pentru 
începutul secolului al XIX-lea, și de Al. Macedonski 
sau de Barbu Delavrancea, pentru sfârşitul lui. Sau, 
în secolul al XX-lea, de poetul simbolist Bacovia, 
contemporan cu dadaiștii şi cu suprarealiştii, în timp 
ce marile romane realiste ale lui Liviu Rebreanu apar 
odată cu romanele „proustiene” ale lui Camil 
Petrescu, cu cele „gidiene” ale lui Mircea Eliade şi 
cu proza „absurdă” a lui Urmuz. Bineînţeles că în 
toate literaturile există puţini scriitori care să poată fi 
integrați într-un singur curent literar, dar mi se pare 

1. Organizați-vă în două echipe şi dezbateţi polemic 
tema acestui capitol, având în vedere (eventual) 
următoarea întrebare: A fost sau nu a fost benefică pentru 
evoluţia societăţii românești această situare a ei între 
Orient şi Occident? Una dintre echipe va aduce argumente 
pentru răspunsul afirmativ, cealaltă pentru negație. 

Se pot repartiza următoarele sarcini de lucru, în 
cadrul fiecărei echipe: 

a. echipa afirmatoare 

că literatura română are această trăsătură specifică, 
şi anume că aproape nici un mare scriitor, cu excepţia 
lui Eminescu, nu aparține unui singur curent literar 
şi că, din cauza acestei mixturi neobișnuite, curentele 
literare însele pot fi definite doar prin texte nu şi prin 
autorii lor. Fără îndoială că un amestec atât de 
deconcertant se poate explica prin împrejurările în 
care au apărut Statul şi cultura română modernă. 
Totuşi, n-ar fi oare cu putință să reunim toate aceste 
manifestări diverse şi analoage într-o imagine 
coerentă a sufletului (psyche) românesc? Proiectarea 
a ceea ce este succesiv în planul simultaneităţii îmi 
pare semnul unei pasiuni periculoase şi sublime 
totodată: să câştigi un avans față de ceilalți, să faci 
repede tot ceea ce alții au făcut pe îndelete; dar și al 
unei valorizări a timpului cu totul diferită de cea care 
acționează în alte culturi. Dacă ar exista un mit tem- 
poral în cultura română, l-aş deduce din acest efort 
disperat de a recupera timpul pierdut. Dar vom vedea 
curând că această fugă înainte operează mai degrabă 
la suprafaţă, deoarece în profunzime, contemplarea 
valorilor constante ale sistemelor tradiționale (folclo- 
rice) nu face, desigur, decât să anuleze timpul. Din 
perspectiva pe care o 
folosim, cultura înte- 
meiată pe structuri 
atemporale ne apare ca 
fiind creată după un 
ritm temporal sacadat. 
Tot ce s-a realizat în 
România pare să se fi 
făcut în pofida sau con- 
tra timpului. 

(Sorin Alexandrescu, 


Paradoxul român, Editura 
Univers, Bucureşti, 1998) 


Michael Astner, Încotro? 


- prezentarea aspectelor de civilizaţie occidentală 
despre care este vorba în cele două texte de la I și a 
rolului lor benefic; 

- perspectiva autorului (Alecu Russo) şi a persona- 
jului din „cânticelul comic” asupra acestor aspecte; 

- argumente selectate din textele cuprinse în a 
doua secțiune (II); 

- argumente privitoare la societatea contemporană 
(românească și occidentală) și la propria experienţă 

de viaţă socială. 

b. echipa negatoare 

- perspectiva autorilor asupra schimbărilor produse 
în societatea românească la 1848 şi asupra felului în 
care aceasta reacționează la ele, în cazul textelor din 
Alecu Russo şi Vasile Alecsandri; 

- contraargumente selectate din textele de la sec- 
țiunea a doua (II); 

- contraargumente privitoare la societatea contem- 
porană (românească și occidentală) şi la propria 
experiență de viață socială. 

Puteţi include în dezbatere şi răspunsurile la urmă- 
toarele întrebări și exerciții: 

2. Selectaţi termeni reprezentaţi pentru eterogene- 
itatea vocabularului Chiriţei (proveniţi din greacă, turcă 
sau franceză) şi comentaţi acest amestec din perspectiva 
temei dezbătute. Ce rol joacă în acest context pronunția 
regională (fonetismele moldovenești)? 

3. Discutaţi personajul lui Vasile Alecsandri, 
având ca punct de plecare următorul fragment: « Prin- 
cipala „invariantă” a Chiriţei este provincialismul ei 
fundamental, astfel spus starea de aspirantă veșnică 
la integrarea într-o „lume” superioară care o refuză. 
Spre deosebire de boiernașii provinciali satirizaţi de 
M.Kogălniceanu și C. Negruzzi, siluete mai curând 
statice, stăpâna Bârzoienilor se află mereu în ofensivă, 
trăind literar în virtutea deciziei sale de a trece dincolo 
de limitele care i s-au impus, de „a se întinde mai 
mult decât i-i oghiala”. Bovarismul său îşi schimbă 
de la o piesă la alta natura morală (şi, prin urmare, 
căile de acces), dar se afirmă ca un dat structural.» 

(V. Mîndra, Istoria literaturii dramatice românești, 
I, Editura Minerva, Bucureşti, 1985) 

4. Comparaţi aventura Chiriţei în lumea civilizată 
cu aceea a eroului din Ba/ta-Albă de V. Alecsandri. 

5. Comparaţi textul lui Alecu Russo cu următorul 
articol contemporan, având în vedere imaginea lumii 
prezentate și perspectiva celor doi autori. 


Giubele şi cadriluri 

Balurile de la 1800 au impus și necesitatea adoptării 
unor costume potrivite. La 1788, boieri şi boieroaice se 
îmbracă încă după moda de la Constantinopol. Giubele, 
anterie, işlice, calpace, șalvari, ghiordii, rochii de 
ghermeșut şi hatai, de sarasir și atlaz, iminei şi cintieni, 
şaluri și paftale domină vestimentația aristocrației româ- 
neşti. Firele de aur și argint, zecile de diamante, rubine, 
smaralde, mărgăritare împodobesc aceste haine, iar blănu- 
rile de nurcă, hermină, jder sunt aruncate pe poale, la gât, 

pe mâneci. Constantinopolul dă tonul la Iași şi București, 
impunând mode, coafuri, culori, maniere. La această dată, 
de exemplu, galbenul — culoarea preferată a sultanelor — 
devenise la Iaşi „culoarea tuturor femeilor” — ne spune 
prințul Charles-Joseph de Ligne. Lucrurile nu întârzie însă 
să se schimbe, căci perindarea diferiților consuli, diplomaţi, 
secretari și profesori francezi, germani, italieni — pe scurt, 
„europeni” — la Iaşi şi București, cu familii și servitori, 
apoi numeroasele războaie cu ocupațiile lor, înființarea de 
consulate sunt tot atâtea ocazii de a vedea, dori, imita. 

Femeile dezbracă primele hainele orientale şi se grăbesc 
să-şi comande rochii la Viena și Paris, să-şi aducă evantaie 
şi pantofi de la Veneţia sau Londra. Aceeași ocupaţie mili- 
tară rusă din anii 1806-1812 este definitorie în această 
direcție. Contele Langeron, general în armata rusă şi prezent 
în Principatele române, observă cu acuratețe aceste 
schimbări: „în 1806, am întâlnit încă multe femei purtând 
îmbrăcămintea orientală, trăind în case fără mobilă şi cu 
bărbaţi geloși nevoie mare. Însă revoluţia care s-a petrecut 
atunci la lași şi Bucureşti și în provincie a fost pe cât de 
rapidă pe tot atât de completă: după un an, toate femeile 
din Moldova și din Ţara Românească au luat portul 
european. De pretutindeni, au sosit, în cele două capitale, 
negustori de mode, croitorese, croitori, iar prăvăliile de la 
Viena şi Paris au scăpat de toate vechiturile care, la Iași, au 
părut nou-nouţe și au fost plătite foarte scump. Trăsurile 
care, mai înainte, arătau ca nişte birje vechi din Viena, au 
fost înlocuite cu trăsuri şi caleşti elegante. Casele s-au 
umplut de servitori străini, de bucătari francezi şi, prin 
saloane şi iatacuri, nu s-a mai vorbit decât franțuzeşte... 
Câţiva tineri au început să poarte frac; însă bătrânii şi 
bărbaţii cu slujbe şi-au purtat mai departe barba şi anteriul 
lung până la glezne”. 

Femeile, „progresiste” şi „novatoare”, aruncă cât colo 
sarica și calpacul, descoperindu-și zulufii, mai apoi umerii, 
purtându-și cu mândrie trupurile în trăsuri deschise. Repede, 
repede, neguțătoresele şi mahalagioaicele „să ambiţionează 
să imite în lux și costume, pe cucoanele cele mari”, stârnind 
furia şi vehemenţa unui biet dascăl din mahalaua Batiștei 
care se grăbeşte să înfiereze «muierile» ce se preumblă „cu 
capetele goale și tunse, dezgolite până la brâu”. 

Diferenţele dintre cele două lumi încep să devină din ce 
în ce mai evidente: femei elegante şi cochete mişcându-se 
cu ușurință în ritmuri de vals, cu aparenţe de occidentalizare 
clare, bărbaţi împiedicându-se cu „graţie” în colţurile 
anteriilor, transpirând din abundență sub calpace, dar decişi 
să se lase prinși mai degrabă de lumea ideilor europene. 
Tinerii adoptă calea de mijloc, și frac şi idei, iar la baluri vin 
cu două rânduri de haine: cel oriental pentru paradă, cel 
european, mai uşor şi mai comod, pentru dansuri. 

Drumul este deja trasat şi Europa devine din ce în ce mai 
aproape, chiar dacă împrejurările nefavorabile îi obligă și pe 
unii, și pe alţii să mai facă din când în când un pas înapoi. 


Astfel, hainele „franţuzeşti” şi nemţeşti sunt repede abandonate 
când turcii revin la București sau la lași, iar jobenul este înlocuit 
de calpac. Dacă bărbaţii acceptă să scoată de prin cufere vechile 
anterie și giubele pentru a se prezenta în fața pașalelor otomane, 
femeile nu se lasă intimidate de armata turcă şi cu perseverență 
se îndreaptă spre civilizaţie, încercând să scape de sub tutela 
masculină. Cu haine europene şi în paşi de dans se abandonează 
în aventurile inimii, iar amorul prelucrează şi sminteşte multe 
suflete. 
Constanţa Vintilă-Ghiţulescu, 
(„Dilema veche”, II, nr. 95, 11-17, noiembrie 2005) 


6. În volumul G. Călinescu și „complexele ” lite- 
raturii române (Editura Albatros, Bucureşti, 1981), 
criticul Mircea Martin fixează aceste complexe cul- 
turale (ale literaturii, în mod special), plecând de la 
ideea că ele exprimă de fiecare dată un dublu impuls 
al integrării europene şi al precizării unui specific 
naţional în context european: 

a. complexul originii „umile” și al existenţei peri- 
ferice; b. complexul întârzierii; c. complexul disconti- 
nuităţii și-al începutului continuu; d. complexul 
ruralităţii (al perpetuării tradiţiei rurale); e. complexul 
imitaţiei; f. complexul absenței capilor de serie; g. 
complexul lipsei de audienţă („datorată circulaţiei 
strict naţionale a limbii române”). 


[NR istorice 


În prima jumătate a secolului al XIX-lea, în special 
în perioada pașoptistă (1830-1860), în societatea 
românească se produc mutații social-politice şi culturale 
majore, datorate influenţei instituţiilor şi valorilor 
occidentale moderne. Revoluţia de la 1848 şi Unirea 
Principatelor din 1859 au avut ca suport o ideologie 
care promovează ideea de naţiune și forme instituționale 
democratice. Se înfiinţează şcoli în limba română, apar 
primele ziare şi reviste româneşti, se montează 
spectacole de teatru în limba română, se traduc sau se 
compilează numeroase lucrări din domeniul istoriei, 
economiei, politicii, pedagogiei sau literaturii. 

Literatura originală capătă consistenţă şi devine 
abia acum o instituţie prin numărul mare de scrieri și 
prin diversitatea lor, prin articolele şi studiile în 
legătură cu specificul literaturii, prin conştiinţa 
necesităţii unei direcţii literare ( vezi articolul lui 
Mihail Kogălniceanu din primul număr al „Daciei 


Dezbatere 


În care din textele antologiei de mai sus recunoaş- 
teţi unul sau altul dintre aceste complexe? 

7. Vi se pare firească raportarea obsedantă la lumea 
europeană? 

8. Este posibilă o înţelegere a relaţiei dintre culturi 
care să nu presupună opoziții de genul mare/mică, 
centru/provincie, celebritate/anonimat etc.? Ţineţi 
cont şi de următorul fragment din Mircea Eliade: 
«Culturile şi civilizațiile nu stau niciodată, între ele, 
în raport de inferioritate 
sau superioritate. Este 
absurd să spui că civili- 
zaţia austral-asiatică, de 
pildă, este inferioară 
civilizaţiei indiene, iar 
aceasta inferioară civili- 
zaţiei mediteraniene. 
Fiecare are un stil apar- 
te şi noţiunea de „infe- 
rior” sau „superior” (ca 
şi aceea de „perfec- 
țiune”) trebuie aplicată 
înăuntrul acestui stil.» 
(Oceanografie, 1934) 


Michael Astner, 
Lyra lassiensis 


literare”). În această perioadă „se înregistrează 
apariţia tuturor genurilor: de la speciile lirismului 
romantic, elegia și meditaţia, până la epopeea naţio- 
nală şi miltoniană! (Anatolida?); de la schiţa de mora- 
vuri şi portretul „fiziologic” la nuvelă şi roman; de la 
farsă și vodevil la comedia burgheză și drama istorică; 
de la memorialistică la eseu şi critica literară. Aceeași 
epocă, atât de scurtă în raport cu imensitatea desfășu- 
rărilor istorice, cunoaşte prima recoltă fructuoasă a 
creaţiei, reprezentată printr-o serie de opere şi nu doar 
prin realizări individuale, ca până acum: meditaţiile 
şi fabulele lui Gr. Alexandrescu, Alexandru Lăpușnea- 
nul şi Negru pe alb de C. Negruzzi, Zburătorul lui 
Heliade Rădulescu, Doine și lăcrămioare, Istoria 
unui galbân şi Chiriţele lui V. Alecsandri, legendele 
istorice şi fantastice ale lui D.Bolintineanu, Românii 
subt Mihai Voievod Viteazul de N. Bălcescu, nuvelele 
istorice ale lui Al. Odobescu etc.” (Paul Cornea, 


!John Milton (1608-1674), poet și om politic englez, autorul poemului biblic Paradisul pierdut. 
? Proiectată epopee a lui Heliade Rădulescu, realizate fiind doar câteva fragmente. 

România, între Orient şi Occident 


ul 


Studiu introductiv la Paul Cornea, Mihai Zamfir, 
Gândirea românească în epoca pașoptistă). 

În ciuda entuziamului întemeietor care carateri- 
zează epoca şi în ciuda credinţei în posibilitatea 
armonizării tradiţiei cu formele noi de civilizaţie, apar 
încă de acum semnele unui fenomen care se va 
preciza de-a lungul timpului și va deveni unul din 
subiectele majore de meditaţie ale culturii române. 
Deschiderea către Occident în secolul al XIX-lea este 
a unei societăţi orientale, în cazul Munteniei și 
Moldovei, de câteva sute de ani provincii ale Impe- 
riului Otoman. Ruptura este însă mai veche, dar acum 
capătă consistenţa unui fenomen supus atenției publi- 
ce. În perioada criticismului junimist încercarea pa- 
şoptiştilor de a moderniza societatea românească pare 
un eşec, rezultatul fiind o spoială de civilizaţie. În 
perioada interbelică, cele două mari orientări ideolo- 
gice, modernismul şi tradiţionalismul, înclină balanța 
către unul sau celălalt dintre termeni, cu accente 
diferite, în funcţie de grupările culturale care intră în 
dialog. Pentru prima dintre ele, fundamentale sunt 
sintezele lui E. Lovinescu, Istoria civilizației române 
moderne (1924-1925) şi Istoria literaturii române 
contemporane (1926-1927), care dezvoltă teoria 
sincronismului: civilizațiile înapoiate imită forme ale 
celor avansate, iar sincronizarea se realizează în timp, 
odată cu asimilarea creatoare, originală a acestor 
forme. Fenomenul deschiderii către Occident a fost, 
după E.Lovinescu, benefic pentru societatea 
românească. Modernismul n-a exlus însă, în formele 
lui temperate, sinteza dintre tradiţie și modernitate. 


PR; ee 


Cornea, Paul; Zamfir, Mihai, Gândirea româneas- 
că în epoca pașoptistă, |, II, Editura pentru Literatură, 
București, 1969 

Eliade, Mircea, Profetism românesc, 1,2, Editura 
„Roza vânturilor”, Bucureşti, 1990 (articole din 
perioada 1927-1938) 

Lovinescu, Eugen, Istoria civilizaţiei române 
moderne, Editura Minerva, Bucureşti, 1972 (ediţia I, 
1924-1925) 


Polemic în raport cu modernismul, tradiționalismul 
este antioccidentalizant, cultivă tradiţia, ruralismul şi 
valorile religioase. Unul dintre studiile reprezentative 
în această privință este cel intitulat Sensul tradiției 
(1929) de Nichifor Crainic. 

Tema identității naţionale continuă să fie de 
actualitate, iar întrebările la care nu se poate da un 
răspuns categoric datează din perioda începuturile 
pașoptiste: sunt cele două civilizații -Orientul şi 
Occidentul- incompatibile, se pot armoniza într-o 
sinteză inedită, trebuie să ne raportăm la Occident 
cu entuziasm, cu entuziasm temperat sau cu scepti- 
cism? etc. Numai circumstanţele s-au schimbat. Dacă 
la 1848 una dintre problemele care agitau opinia 
publică (în formare!) era schimbarea portului, astăzi 
stârnesc polemici teme care tulbură lumea civilizată 
de pretutindeni: democraţie, dictatură, globalizare!, 
specific local, multiculturalism?, discriminare a 
minorităţilor, corectitudine politică”, feminism“ etc. 


Michael Astner, România — încotro? 


Maiorescu, Titu, În contra direcției de astăzi în 
cultura română (1868), în Critice, |, Editura Minerva, 
București, 1974 

Pleşu, Andrei, Comedii la portile Orientului, 
Editura Humanitas, București, 2005. 

Ralea, Mihai, Fenomenul românesc, Editura 
Albatros, Bucureşti, 1977 (articole din perioada 
1925-1937) 


Credinţa că lumea se va uniformiza economic şi cultural prin dezvoltarea tehnologică şi a mijloacelor de comunicare şi prin influenţa marilor 


companii. 


Orientare care promovează ideea egalităţii tuturor culturilor dintr-o societate 
Discriminare pozitivă; acordarea unor drepturi suplimentare categoriilor etnice sau sociale defavorizate 
“*Mişcare protestatară, susţinută de femei, care militează pentru egalitatea de şanse a femeilor şi a bărbaţilor 

Limbaje de specialitate 
(didactic, administrativ, teologic) 


I. CUM COMPLETAŢI DECLARAȚIA DE VENIT - 
FORMULARUL 200? 


— în situaţia în care formularul 200 „Declaraţie 
specială privind veniturile realizate” are completate 
eronat datele dvs. de identificare, vă rugăm să le 
corectaţi, pentru a corespunde datelor înscrise în 
documentul dvs. de identitate (buletin sau carte) la 
momentul depunerii declaraţiei, caz în care, anexaţi 
copie după buletinul sau cartea de identitate. 

— în situaţia în care aveţi deschis un cont curent 
sau cont de card, vă rugăm să completaţi denumirea 
băncii şi numărul de cont (IBAN), pentru a ne da 
posibilitatea să vă virăm în acest cont eventualele 
diferenţe de impozit de restituit, fără a mai fi necesară 
deplasarea dvs. la unităţile de trezorerie sau la oficiile 
poştale. 


I. DATE DE IDENTIFICARE ALE CONTRI- 
BUABILULUI 

Adresa — se înscrie adresa domiciliului fiscal. 

Cod numeric personal/Număr de identificare 
fiscală — se înscrie codul numeric personal din cartea 
de identitate, respectiv din buletinul de identitate sau 
numărul de identificare fiscală; 

— în cazul în care sunteți plătitori de TVA, codul 
numeric personal/numărul de identificare fiscală va 
fi precedat de litera „R”. 


II. DATE PRIVIND VENITURILE REALI- 
ZATE PE SURSE ŞI CATEGORII DE VENIT 

Cap. A. DATE PRIVIND ACTIVITATEA 
DESFĂȘURATĂ 

rd. ]., rd.2, rd. 3, rd. 4, rd. 6 şi rd. 7 se completează 
conform cerinţei. 

rd. 5. Sediul — completaţi adresa sediului sau 
în care vă desfășuraţi activitatea prin mai multe 
puncte de lucru. 

Dacă realizaţi venituri din activităţi agricole veţi 
înscrie denumirea unităţii administrativ-teritoriale în 
a cărei rază se află terenul (terenurile), respectiv: 
municipiu, oraş, comună sau sector al municipiului 


București, după caz. 

rd. 8,9. data începerii/încetării activității — se 
completează numai dacă v-aţi început/încetat 
activitatea în cursul anului fiscal 2005. 

Dacă sunteţi persoană fizică autorizată care vă 
încetaţi activitatea în cursul anului, veţi înscrie data 
depunerii autorizaţiei de funcţionare la organul 
emitent. 


Cap. B. VENIT NET/CÂȘTIG NET 

1. ACTIVITĂȚI INDEPENDENTE 

a) Dacă aţi realizat venituri din activităţi comer- 
ciale, profesii libere, din drepturi de proprietate 
intelectuală determinate în sistem real și aţi 
desfăşurat activitatea în mod individual, declaraţia 
se completează pe baza datelor din evidenţa 
contabilă, astfel: 

rd. 1]. Venit brut - înscrieţi suma reprezentând 
veniturile totale în bani şi/sau echivalentul în lei al 
veniturilor în natură încasate în anul 2005, atât din 
activitatea de bază, cât şi din activități adiacente. 

rd. 2. Cheltuieli deductibile — preluaţi suma de la 
iile 2 

rd. 2.1. Cheltuieli deductibile — înscrieţi suma re- 
prezentând cheltuielile efectuate în vederea realizării 
venitului, conform evidenţei contabile. 

rd. 3. Venit net — înscrieţi suma reprezentând di- 
ferența dintre venitul brut şi cheltuielile aferente 
deductibile, respectiv se scade rd. 2 [1]2. 

rd. 3.1. Venit net-aferent activităților cu regim de 
reținere la sursă - înscrieţi partea din venitul net 
aferent activităţilor independente pentru care plăţile 
anticipate s-au realizat prin stopaj la sursă, inclusiv 
veniturile obţinute dintr-o asociere cu o persoană 
juridică. 

rd. 5. Pierdere fiscală/Pierdere — înscrieţi suma 
reprezentând diferenţa dintre cheltuielile deductibile 
şi venitul brut, respectiv se scade rd.l din rd.2. 


(Ghid pentru completarea și depunerea declaraţiei de venit pentru 
anul 2005 — fragment) 

II. O lecţie de istorie 


(Istorie, clasa a XII-a, Coord. Sorin Mitu, autori: Lucia Copoeru, 
Ovidiu Pecican, Virgiliu Ţârău, Liviu Ţîrău) 


1. Modele de dezvoltare 


În a doua jumătate a secolului al XIX-lea s-au 
impus două modele cu privire la dezvoltarea Româ- 
niei: cel al europenistilor şi cel al tradiționaliştilor. 
Disputa dintre ei se manifesta în întreaga Europă 
Sudică şi Central-Răsăriteană, adică acolo unde o 
modernizare întârziată şi dificilă se afla în plină 
desfășurare. 

Europenişti şi tradiționaliști 

Primii se inspirau din experienţa Europei Occi- 
dentale şi propuneau un model de dezvoltare bazat 
pe industrializare şi urbanizare. Ei adoptau cu entu- 
ziasm instituţii şi obiceiuri apărute în ţările avansate 
şi preconizau modernizarea rapidă a României. 
Societatea pe care doreau să o construiască trebuia 
să se bazeze pe respectul libertăților individuale, pe 
dialog şi toleranţă. 

Ca o formă de rezistență la modelul european s-a 
constituit un curent de opinie care cerea menţinerea 
valorilor tradiționale românești şi a structurilor sociale 
bazate pe economia agrară. 

Prima reacţie față de modelul occidental a aparținut 
grupării literare „Junimea”. Junimiştii susțineau că 
Principatele intraseră prea repede în lumea econo- 
mică și culturală europeană. Deşi criticau preluarea 
grăbită şi neselectivă a unor inovaţii europene, ei nu 
erau totuși tradiţionaliști, deoarece vedeau viitorul 
României în- tr-o comuniune strânsă cu Europa. 

La sfârşitul secolului vor lua amploare curentele 
agrariene, care ilustrau din plin ideile tradiționaliste. 
Cel mai activ a fost sămănătorismul. EI se împotrivea 
capitalismului occidental şi liberalismului, pe care le 
considera opuse felului de a fi al românilor. Baza 
dezvoltării României trebuia să fie satul şi valorile 
lui. Nicolae Iorga, principalul ideolog sămănătorist, 
dorea o evoluţie a ţării lentă şi organică, adică în 
acord cu experienţa istorică a românilor, cu spiritul 
lor național, creat de-a lungul mai multor secole. 

Un alt curent agrarian a fost poporanismul. Con- 
stantin Stere, principalul său teoretician, respingea 


1875 1891 1908 1909 1913 
Înființarea Moare ! Liberalii înființează !lonel Brătianu! Programul liberal 


prevede reforma 
agrară și electorală 


Partidului Liberal I.C. Brătianu, Casa Rurală preia șefia 
întemeietorul PNL PNL 

practici politice 


ideea că toate ţările trebuiau să urmeze modelul 
occidental. El propunea ca dezvoltarea României să 
se facă pe baza micilor gospodării agricole. Spre 
deosebire de sămănătoriști, poporaniştii erau mai 
deschiși față de ideea modernizării. 

Reprezentanţii mişcării socialiste susțineau că 
România trebuie să se integreze evoluţiei europene 
înspre industrializare şi urbanizare. Ei respingeau însă 
modelul politic liberal, visând un stat condus de 
muncitori, în care să nu mai existe diferențe sociale. 

Reflectarea politică a dezbaterii ideologice 

Pe plan politic, argumentele teoretice ale europe- 
niștilor și tradiționaliștilor au fost adoptate de diferite 
partide. Ideile agrariene şi tradiționaliste erau apărate 
de conservatori, iar modelul occidental de liberali. 
Conservatorii se identificau mai ales cu interesele 
agrare, ale marilor moșieri. Liberalii, care aveau şi ei 
în rândurile lor numeroşi moşieri, puneau totuși un 
accent mai mare pe categoriile urbane, pe clasa de 
mijloc, industrială şi comercială, pe funcţionarii 
statului, interesaţi cu toţii într-o rapidă dezvoltare 
capitalistă a ţării. 

Muncitorii, puţini la acea oră în România, aderau 
la mișcarea socialistă. Ei îşi vor constitui un partid 
propriu, dar acesta va avea o influenţă politică 
nesemnificativă. 

Dezbaterea în jurul modelului de dezvoltare a fost 
deosebit de aprigă. Ea nu s-a încheiat cu victoria vreu- 
neia din cele două tabere, iar soluţiile adoptate de 
clasa politică au fost, de regulă, rezultatul unui com- 
promis. Entuziasmul europeniştilor era contracarat 
de rezistența la înnoiri a numeroase medii sociale și 
intelectuale, iar progresul societăţii românești va fi 
unul lent. Rezistenţa la ideea de schimbare, teama 
nejustificată că industrializarea şi urbanizarea vor 
distruge specificul naţional erau caracteristice oricărei 
societăți preponderent agrare, intrată târziu în 
procesul de modernizare. 

III. Verbul a crede 


de N. Steinhardt 


„lisus i-a zis: Pentru că M-ai văzut ai crezut. 
fericiţi cei ce n-au văzut şi au crezut! 
loan 20, 29 


Când arhiereii şi cărturarii, pășind prin fața 
Ristignitului de pe Golgota, își clătinau capetele şi 
spuneau: Pe alții a mântuit, dar pe Sine nu poate să 
Se mântuiască; Hristos, împăratul lui Israel, să Se 
coboare acum de pe Cruce ca să vedem și să credem 
în El, ei desigur săvârşeau blasfemie. Dar mai făceau 
şi o eroare de ordin lingvistic. Întreaga scenă sumar 
înfățișată în Evanghelia de la Luca (23, 25) şi pe 
larg de cele ale lui Matei (27, 31 şi urm.) şi Marcu 
(15, 29 şi urm.) transmite cititorului un fior profund 
realist şi autentic. Toate amănuntele vădesc referatul 
întocmit pe date culese la faţa locului și par întru totul 
verosimile. Huu! (ori he!) strigă bătrânii şi fruntaşii 
lui Israel şi s-ar zice că şi comentează compătimitor 
şi ironic: pe alţii a știut să-i ajute, pe Sine iată că nu 
poate... Fiul lui Dumnezeu!.. Un amăgitor, un naiv, 
singur și-a făcut-o... 

Şi apoi se justifică, își dau loruși certificat de bună, 
rațională şi logică purtare: A! dacă s-ar ţine de cuvânt, 
dacă ne-ar da o dovadă de consecvență (şi care alta 
ar fi mai peremtorie decât coborârea de pe această 
cruce?), atunci, da, noi ca oameni drepți și cu judecată 
ce ne aflăm, deîndată l-am recunoaşte ca împărat... 
Dar așa, pe ce anume să ne întemeiem credinţa? Lăsau 
să se întrevadă şi nițică nedreaptă milă pentru 
nenorocitul acela destul de tânăr, însă nu se puteau 
lepăda şi de un ton de biruință, nu puteau renunța la 
minvantul prilej de a-L batjocori (în sfârşit, oficial şi 
legitim) şi dăscăli (profesoral şi nepărtinit) pe Acel 
care le pricinuise atâtea supărări, temeri, iritații şi griji; 
şi erau grăbiţi, mai ales grăbiţi, considerent pentru 
care și scurtaseră din plăcerea contemplării mersului 
sub arşiţa amiezii a osânditului cu unealta de tortură 


în spate şi făcuseră apel la Simon din Cirene. Aici, 
însă, îşi acordau răgaz, se destindeau, își savurau 
triumful şi-l explicau: să Se mântuie, coborându-Se 
de pe cruce! Dacă vom vedea, vom şi crede! Și 
aşteptau plini de bunăvoință și înţelepciune... 

Eroare lingvistică, de bună seamă. Căci nu numai 
că nu bănuiau pe Cine spânzuraseră pe lemn clar nu 
ştiau nici ce înseamnă „a crede” şi foloseau cuvântul 
fără a-l înțelege deloc. Dacă, următor joncţiunii 
arhiereşti, Domnul ar fi coborât de pe crucea pe care, 
grăieşte atât de frumos Fericita Caterina din Siena, 
nu piroanele ci dragostea ÎI ţinea țintuit, cuvântul 
„credinţă” ar fi fost desfiinţat pentru totdeauna şi 
năvalnic s-ar fi înscăunat împărăţia lui Dumnezeu. 
Faptul coborârii nu putea fi crezut, ci numai constatat, 
înregistrat, luat la cunoştinţă în plinătatea evidenţei 
sale. S-ar fi impus ca atare și ar fi redus la zero orice 
supraviețuire a enigmaticului verb a crede. A crede 
nu este sinonim cu a dovedi, a demonstra, a fi evi- 
dent: cu sintagma „a crede, pentru că”. A crede 
înlătură orice dubiu, rezervă şi motivaţie. Brusca 
apariţie a unei imense păsări roşii căzută din cer i-ar 
pune pe oameni, scrie Kierkegaard, față în față cu 
un eveniment extraordinar şi senzațional care nu le- 
ar mai îngădui să nu-şi dea seama că au de a face cu 
un semn cert”, unul dintr-acelea stăruitor cerute de 
farisei, scribi şi cărturari. Coborârea de pe cruce, la 
Golgota, ar fi fost o asemenea uriașă pasăre colorată; 
după ivirea căreia arhiereilor şi tuturor celor aflați în 
perimetrul acela nu le mai rămâne altceva de făcut 
decât să se supună evidenţei, să îngenuncheze, să 
cânte osana! 


(din vol. N. Steinhardt, Dăruind vei dobândi, Editura Mănăstirii 
Rohia, 2006) 


"Dimpotrivă: A crede vrea să zică a crede cu toate că, deși, în ciuda, în pofida anumitor realităţi; a crede împotriva probabilităților, statisticii, legii 
numerelor mari. E un verb adversativ, o sfidare, o provocare, o aruncare a mănuşii de către duhul omenesc lumii, rânduieşilor, căutărilor, 
legităţilor şi inexorabilităţilor ei. Cred în Hristos deși există moartea, bolile, suferințele, nedreptăţile, crimele, tortura, delaţiunea, sadismul şi câte 
altele. În ciuda cumplitului spectacol, mă învoiesc cu ideea unui Mântuitor și a unui Mângâietor. 

“Sartre susține că semnele, toate, sunt susceptibile de interpretări felurite. Cel din exemplul dat de Kierkegaard e însă monovalent. 

1. Încercaţi să circumscrieţi cele trei texte unui 
domeniu de activitate/cunoaştere. 

2. În clasa a X-a aţi studiat stilurile funcţionale 
ale limbii. Încercaţi să circumscrieți fiecare dintre cele 
trei texte într-un anumit stil funcţional. 

3. Comparaţi cele trei texte din punctul de vedere 
al calităţilor generale ale stilului: claritate, proprietate, 
precizie, proprietate, puritate. 

4. Care dintre cele trei texte este mai apropiat de 
stilul literaturii artistice (stilul beletristic). Argumentaţi. 

5. Comparaţi cele trei texte din punctul de vedere 
al caracterului personal/impersonal. 

6. Analizaţi primul text, argumentând circumscrie 
rea sa stilului funcțional identificat la exerciţiul nr. 2. 
Aveţi în vedere: nivelul morfologic; nivelul sintactic; 
nivelul lexical; nivelul semantic. 

7. Care este destinatarul (publicul ţintă) al celui 
de-al doilea text? Identificați mijloacele lingvistice 
selectate în vederea adresării către public-țintă. 

8. Încercaţi să rezumaţi textul. Ce observați? 

9. Cum aţi caracteriza textul din punctul de vedere al 
figurilor de stil sau al raportului demonstrativ/conotativ? 


olololoiololoLo 


«Planul semantic al fextului religios îşi are originea 
într-un „referent” extralingvistic preexistent, dar un ref- 
erent pentru care categoriile spațio-temporale de tip 
istoric sunt doar o ipostază fenomenală pentru 
„închipuirea” unei lumi de esenţă transcendentală, 
dimensiune a imaginarului impusă de însăși „mărgi- 
nirea” fiinţei umane în „trăirea” raportului cu această 
lume a sacrului. Dimensiunea stilistică a textului religios 
îşi are originea în chiar dimensiunea lui semantică prin 
care fiinţa umană înscrisă în lumea profană intră în 
comunicare cu lumea sacră a divinității. [...] Stilul 


10. Analizaţi strategiile de structurare a textului. 
Ce funcţie au elementele grafice: caracterul literelor, 
elementele cromatice etc. 

11. Este un text expozitiv sau interogativ? Ce 
variantă preferați în manualele voastre? 

12. Cel de-al treilea text este un fragment dintr-o 
predică ţinută de scriitorul-monah N. Steinhardt la 
mănăstirea Rohia din Maramureș. Care sunt ideile 
principale ale textului? 

13. Care credeţi că ar putea fi statutul socio-profe- 
sional al publicului-ţintă în acest caz? 

14. Identificaţi mijloacele lingvistice de persua- 
siune la care recurge autorul. 

15. Care este referentul acestui text? Care este 
referentul/ sunt referenţii cuvintelor scrise cu 
majusculă? Ce semnificație are o asemenea grafie? 

16. Citiţi eventual textele biblice la care se referă 
N. Steinhardt. Cât de dependent/independent este el 
faţă de dogma creştină? Ce raport ar exista între 
dependență/independenţă față de dogmă și caracterul 
persoanl/impersonal al textului? 


religios se situează în interiorul limbii literare, care 
păstrează, însă, în legătură cu o solemnitate stilistică 
specifică, un fond lexical şi un fond de modele sintactice 
care se sustrag evoluţiei limbii.» 


(Dumitru Irimia, Introducere în stilistică, 
Ed. Polirom, 1999, p. 166) 


Limbajele specializate sunt un subansamblu al 
limbii literare, fiind profilate în funcţie de dome- 
niile socio-culturale în care se produce comuni- 
carea. 


IV. Jurnalul de lectură 


Jurnal 


4 ian. Din nou Evangheliile. Marcu, cel mai 
psihologic, mai uman: Petru, în momentul schimbării 
la faţă, „nu știa ce spune”. lisus, pe muntele 
Măslinilor, „se tulbură în sufletul său” şi cere 

de Mircea Cărtărescu 


îndepărtarea paharului. Plânge tăcut în fața mormân- 
tului lui Lazăr. Petru plânge în hohote după lepădare. 
Fetiţele readuse la viaţă („Lolita, Kumi!” — e doar un 
joc de cuvinte, nu un lapsus) fojgăie pretutindeni, cu 

delicateţea lor, muind inimile: „şi începu să umble 
prin casă, căci avea 12 ani”. 

7 ian. Din nou Omul din subterană şi Reeducare 
și prigoană de Ana Selejan, despre începuturile 
îndoctrinării marxiste în literatura română, despre 
puţoi tembeli și entuziaști care mai târziu au devenit 
bătrâni tembeli și blazați. 

Încerc disperat să exist, dar este neomenesc de 
greu să exişti când nu mai trăieşti de mult. Râcâi 
pereţii unei oale de mult golite şi sunt bucuros când 
în lingură se adună câteva coji de afumătură. Mai 
bine n-aș face decât să mă privesc în lingura goală 
ca-ntr-o oglindă concavă. Sunt terminat, mi-o mai 
spun o dată, terminat. Mintea mea e obosită şi ieșirea 
din literatură nu a dus la nici un efect-tunel, căci n-am 
găsit nici un domeniu care să mă intereseze în preajma 
ei. Aşa că m-am întors în literatură pe scara de serviciu 
şi acum golesc scuipătorile cu speranţa că voi mai 
intra în salonul oglinzilor cândva, cumva. 

1 ian. Limpezit, liniștit, fericit, cretin. Scriu mult 
la O (172 pagini până acum), care are de toate cu 
mărunta excepţie a epicii, a ideilor şi a imaginaţiei. 
„Las” că vin ele”, vorba ardeleanului. Parcă sunt totuși 
mai mult în literatură decât în ultima vreme, când n- 
am fost în nimic (căci ăsta-i paradoxul: când ies din 
literatură nu ies în ceva, ci în vid). Parcă nu mai sunt 
atât de neliniștit de ce fac în zona asta amestecată 
post-decembristă, parcă şi Lulu mi se pare mai 
comestibil — dacă e comestibil Omul din subterană, 
zice grandomania mea (de fapt, moartă-n coteţ), e 
comestibil şi Lulu —, şi m-am surprins bucurându- 
mă de lucrul la paginaţia versurilor de la Humanitas 
de parcă-acum le-aş fi scris. Asta, firește, şi din 
prostie, dar nu numai. Poate că voi începe cândva să 
mai scriu versuri, poate c-o să scriu un roman 
adevărat, cine ştie? La naiba, sunt viu şi chiar şi tânăr, 
doar ţeasta mea nu'ș ce dracu are la ferodouri. 

13 ian. Filigran, tatuaj, dantelărie, imbroglio, 
entrelacs — puneri în abis pentru O. Ele apar şi pe 
aripile fluturilor, și pe corpurile femeilor cu miile lor 
de realizări textuale, sexuale, mandale. “Cose the 
vandals took the handles. Oricât de mare ar fi 
demenţa, de data asta merg până la capăt. 

Sunt foarte obosit. M-am trezit devreme şi am 
dormit prost şi puţin de nu știu câte nopţi. Citesc 
puțin, din lipsă de timp: Joana lui Holban și, mai 
departe, V, cu tot mai multă plăcere. Cartea asta e de 
fapt modelul meu principal pentru ce scriu acum, deşi 
tonul ei, aspectul de bandă desenată pentru adulți, 

tehnicismul descripţiilor sunt deosebite de ce vreau 
eu să fac, şi, oricum, de neatins. 

14 ian. Citesc splendidele stilizări din Povestiri 
orientale de Marguerite Yourcenar. 

Azi, pe când mâncam cu toţii la bucătărie, Ioana 
se opreşte brusc din ronțăit (cu colţișorii de pe falca 
de sus, între care se arcuieşte gingia roşie și goală, 
pare o vampiriță bosumflată) și spune: „Eu câteodată 
nu ştiu cine sunt.” „Cum, Ioana, îi zic, cum nu știi 
cine ești?” (și schimb 
priviri uimite cu Cri). 
„Eşti lonicica noastră, 
cine să fii?” La care 
ea, cu gravitate și un 
fel de înfiorare, zice 
„Nu, tati, astea sunt 
explicaţii pentru copii 
oligofreni, care nu știu 
nici cum îi cheamă. E 
altceva, eu nu știu 
cine sunt!” l-am spus 
la fel de gravi că nici 
oamenii mari nu știu 
întotdeauna cine sunt, 
dar că, oricum, are să 
crească şi are să se 
cunoască pe ea însăși din ce în ce mai bine. Însă 
după un timp interesul ei dispăru la fel de brusc cum 
apăruse şi trecu iar la agitația şi aleatoriul copilărești. 
Foarte rar, ca nodurile unei coloane vertebrale, se 
ridică la suprafaţa activităţii ei mentale insule de 
conștiință de sine. Ne este foarte dragă și momentele 
de felu-ăsta ne sperie un pic. În nici un caz nu o- 
ncurajăm spre „precocitate”, ar fi o prostie. Îi lăsăm 
mintea foarte liberă, să se-ntindă cât se poate, să atingă 
ce-i place, să ocupe complet cavitatea cu pereţi netezi 
ai vieţii ei la şase ani şi şase luni. 

18 ian. M-am tuns şi arăt mult întinerit, în ciuda 
firului incolor pe care mi l-am smuls din mustață. 
Când am privit în jos la masa de păr buclat risipit pe 
ziare şi mai ales când l-am adunat în palme, nu mi-a 
venit să cred că era al meu: negru-violet, sclipitor, 
cum nu a mai fost părul meu niciodată, păr de 
cerneală fibroasă. 

Cimitirul Buna Vestire — ultracapodoperă de 
grotesc şi viziune. Nimeni n-ar putea face ce face 
Arghezi din chimismul limbii. Cuvinte martirizate şi 
sodomizate ca-n Sade. Un repertoriu de perversiuni 
lexicale. De mult n-am mai fost atât de înnebunit de 

Michael Astner, Tata și copilul 
(Tiibingen) 

bucurie citind o carte. Omul care se descuamează 
sau ministrul înecându-se cu borş de perişoaresau 
atâtea picturi de muieri ca în De Kooning (Doamne 
iartă-mă!) sau atâtea mii de expresii poetice 
leşinătoare, niciodată la fel... Repet ce-am mai spus 
despre Arghezi: lângă el suntem toţi niște puţoi 
clorotici. Un singur lucru mă încurajează, că Arghezi 
a scris Cimitirul la 56 de ani, dar e o slabă consolare, 
fiindcă eu, în loc să progresez, uit parcă şi ce am 
ştiut vreodată. În 20 de ani nu ştiu dacă măcar 
arhitectura mea de oase, carne şi glande mi-o voi 
mai aminti, necum cea de vorbe şi nebunie. Sau dacă 
şi le va mai aduce aminte cineva. 

Străduţe umede în noapte, într-o ceaţă verzuie, 
clădiri vechi, enigmatice, coşcovite, cu prăvălii la 
parter și firme pictate impresionist. Eu și o femeie 


RĂ 
Stas 


um citim ş 
1. Citiţi fragmentele de mai sus. Ce tip de experi- 
ențe selectează autorul jurnalului (diaristul)? 

2. Cum se interferează aceste secvenţe jurnalistice? 

3. Care este timpul gramatical dominant în text? 
Comentaţi funcţiile lui expresive. 

4. Ce funcţie stilistică au enunţurile eliptice de 
tipul: „Din nou Evangheliile” sau „Limpezit, liniștit, 
fericit, cretin” etc.? 


OLoLoLoLoloLolo 


umblăm melancolici prin acest Paris inexistent, acest 
cartier al creierului meu, ca și altădată, pe străzi roz 
şi trecând din clădire-n clădire și din piaţetă-n 
piaţetă... Atât de multe se adună visele cu zone de 
oraș bătrân şi cariat, încât nu pot să nu simt fiorul 
privirii în altă viaţă, prin lentila unei emoţii speciale, 
proustiene, legată de (falsă) recunoaștere. Da, 
recunosc locurile, deși nu le-am mai văzut în realitate 
şi, din câte ştiu, nu există... 

22 ian. Mi-am recitit, pentru corectură, cu 
luciditate critică, Dragostea, care, deşi datează (e o 
carte a anilor *80), e un volum de versuri OK. 
Publicarea lui nu-mi va face nici bine, nici rău. Sper 
să fie un obiect frumos ca volum. 

(Mircea Cărtărescu, Jurnal, Editura Humanitas, 
București, 2004) 


5. Care sunt cărţile (textele) la care se referă 
autorul? Ce fel de relație are cu ele? 

6. Cum vi se par însemnările despre cărţile citite? 
Comparaţi aceste însemnări cu: eseul, comentariul 
literar, cronica de carte, recenzia (eventual, din vol. 
Pururi tânăr, înfășurat în pixeli, aparţinând aceluiaşi 
autor). Ce diferenţe identificați? 


Jurnalul de lectură este, în general, un subansamblu al unei opere memorialistice. Însemnările specifice 
acestui tip de text vizează lecturile diaristului și au un pronunţat caracter subiectiv, liber, concis, fulgurant. 
Ele trădează ceea ce se numeşte „lectura de identificare”. 

Fişa de citate este foarte utilă în cazul unor lucrări de sinteză, în special, privind opera unui scriitor, un 


curent literar, o temă literară etc. 


1. Există vreo legătură între secvenţa de „intimi- 
tate domestică” (datată 14 ianuarie) şi celelalte 
secvenţe? 

2. Ce legătură există între vise şi cărţi? Comentaţi 
pasajul datat 18 ianuarie. 

3. Cum se raportează autorul jurnalului la propriile 
cărți (Lulu”, Orbitor, Dragostea)? Ce relaţie există 
între cărţile citite şi cărţile scrise? Dar între acestea și 
trăirile existenţiale? 


* Titlul iniţial al romanului Travesti. 

4. Ţineţi şi voi un jurnal de lectură sau un jurnal 
propriu-zis în care să inserați secvenţe despre cărțile 
citite. 

Câteva modele: 

* Mihail Sebastian, Jurnal (1935-1944); 

* N. Steinhardt, Jurnalul fericirii, 

* Monica Lovinescu, Jurnal (vol. I-II); 

* Gabriel Liiceanu, Jurnalul de la Păltiniș; 
interzisă. 


Descoperirea literaturii populare 


DESCOPERIREA LITERATURII POPULARE 


„Dacă Miorița este tipică pentru ceva, 
aceasta nu este pentru activismul din sânul ei, 
ci, alături de sentimentul resemnării, pentru 
zborul imaginaţiei care transfigurează 
elementele deznădejdii în elemente de viziune 
luminoasă, plină de mângâiere, de a transfigura 
viaţa cu mizeriile ei într-o falnică viziune de 
înălțări, de a plăsmui din huma chinurilor o 
împărăție de vis a marilor beatitudini, în care 
pulsul vieţii este una cu pulsul întregii existențe 
[...]. Momentul morţii este un prilej pentru a 
sublinia prețul vieţii.” 

(Liviu Rusu, Viziunea lumii în poezia 
noastră populară. De la resemnare la acțiunea 


creatoare, Editura pentru literatură, 1967) 


Michael Astner, 
Plai moldav 


"plai, s.n. — Î. regiune de munte sau deal, aproape plană, acoperită cu 


Mioriţa 


Pe-un picior de plai! , 
Pe-o gură de rai, 
Iată vin în cale, 

Se cobor la vale 
Trei turme de miei, 
Cu trei ciobănei. 
Unu-i moldovan, 
Unu-i ungurean 

Și unu-i vrancean 
Iar cel ungurean” 

Și cu cel vrâncean, 
Mări, se vorbiră, 

Ei se sfătuiră 

Pe l-apus de soare 
Ca să mi-l omoare 
Pe cel moldovan, 
Că-i mai ortoman* 
S-are oi mai multe, 
Mândre și cornute, 
Și cai învățați, 

Și câni mai bărbați. 
Dar cea mioriță, 

Cu lână plăviță,* 
De trei zile-ncoace 
Gura nu-i mai tace, 
Iarba nu-i mai place. 
- Miorită, laie,* 
Laie bucălaie? , 

De trei zile-ncoace 
Gura nu-ți mai tace! 
Ori iarba nu-ți place, 
Ori ești bolnăvioară, 
Drăguță mioară? 

- Drăguţule bace, 
Dă-ţi oile-ncoace, 
La negru zăvoi! 
Că-i iarbă de noi 

Și umbră de voi. 
Stăpâne, stăpâne, 


Îți cheamă ș-un câne, 
Cel mai bărbătesc 
Și cel mai frățesc, 
Că l-apus de soare 
Vreau să mi te-omoare 
Baciul ungurean 

Și cu cel vrancean! 
- Oiţă bârsană:, 

De ești năzdrăvană, 
Și de-a fi să mor 

În câmp de mohor”, 
Să spui lui vrancean 
Și lui ungurean 

Ca să mă îngroape 
Aice, pe-aproape, 

În strunga de oi, 

Să fiu tot cu voi; 

În dosul stânii, 
Să-mi aud cânii. 
Aste să le spui, 

Iar la cap să-mi pui 
Fluieraș de fag, 
Mult zice cu drag, 
Fluieraș de os, 

Mult zice duios, 
Fluieraş de soc, 
Mult zice cu foc! 
Vântul, când a bate, 
Prin ele-a răzbate 
S-oile s-or strânge, 
Pe mine m-or plânge 
Cu lacrimi de sânge! 
Iar tu de omor 

Să nu le spui lor. 

Să le spui curat 

Că m-am însurat 
Cu-o mândră crăiasă, 
A lumii mireasă; 

Că la nunta mea 


5 laie, adj. — (oaie) cu lână neagră sau neagră cu pete albe 


* bucălaie, s.f. și adj. f. — (oaie) cu botul negru 

7 zăvoi, s.n. — pădurice pe malul unei ape; luncă 
S bârsană, adj. f. — (oaie) cu lână lungă și aspră 
” mohor, s.n. — plantă cu frunze liniare, ascuţite 


pășuni; 2. drum, potecă între poala și creasta muntelui 
” ungurean, s.m. — originar din Transilvania 

3 ortoman, adj. — bogat în turme 

1 plăviţă, adj. — (lână) de culoare cenușie 

" Mioriţa 

„Sentimentul eternizării este realizat prin 
planul alegoric imaginar al poemului: a) alegoria 
integrării telurice, care determină acceptarea 
senină a morţii, dar al cărei caracter fictiv este 
resimţit acut de eroul mioritic (de aceea simte 
că oile îl vor plânge „cu lacrimi de sânge”); 

b) alegoria integrării cosmice, în care 
seninătatea este dublată opozițional de 
sentimentul tragic provocat de desprinderea din 
teluric, dar care se transferă într-o viziune 


filozofică asupra morţii. 


În felul acesta poemul îşi dezvăluie 
adâncimile de mit. Un mit generical confruntării 
dintre om şi moarte, care îşi dezvăluie 
semnificaţiile prin metaforizarea unor scheme 
arhetipale ale neantizării”. 

(Mihai Pop, Pavel Ruxăndoiu, Folclor 


literar românesc, Editura Didactică şi 
Pedagogică, București, 1978) 


A căzut o stea, 
Soarele și luna 


Mi-au ținut cununa. 


Brazi și paltinași 


L-am avut nuntaşi, 


Preoți, munții ma 
Paseri, lăutari, 
Păsărele mii, 

Și stele făclii! 
lar dacă-i zări, 
Dacă-i întâlni 
Măicuţă bătrână, 


Cu brâul de lână, 
Din ochi lăcrimând, 
Pe câmpi alergând. 


De toți întrebând 
Și la toți zicând: 


Tu, mioara mea, 
Să te-nduri de ea 
Şi-i spune curat 
Că m-am însurat 
Cu-o fată de crai, 
Pe-o gură de rai. 
Iar la cea măicuţă 
Să nu spui, drăguță, 
Că la nunta mea 

A căzut o stea, 
C-am avut nuntaşi 
Brazi și paltinași, 
Preoți, munţii mari, 
Paseri, lăutari, 
Păsărele mii, 

Și stele făclii! 


(Varianta Vasile Alexandri) 


ri, 


„Cine-a cunoscut, 


Cine mi-a văzut 


Mândru ciobănel, 
Tras printr-un inel? 


Fețişoara lui, 
Spuma laptelui; 
Musteţioara lui, 
Spicul grâului; 
Perisorul lui, 
Peana corbului; 
Ochişorii lui, 


Mura câmpului?” 


Balada este un poem narativ, uneori şi cu un pro- 


nunţat caracter liric, cu subiect fantastic, legendar, 
istoric sau familiar, ale cărui versuri se cântă sau se 
recită. Balada se mai numeşte şi cântec batrânesc. 
În funcţie de conţinut, baladele au fost clasificate 
astfel: fantastice: Soarele și Luna, Iovan Iorgovan; 
legendare: Mănăstirea Argeșului, vitejeşti: Gruia lui 
Novac, istorice: Constantin Brâncoveanu; haiduceşti: 
Toma Alimioș, Iancu Jianu; păstoreşti: Miorita; 
familiale: Crăisor cu mult dor. 

Balada păstorească Miorița are ca sursă de inspi- 
raţie transhumanţa, obicei străvechi al oierilor, care 
constă în urcarea oilor la munte, când vine primăvara, 
şi coborârea lor la şes, când vine toamna. Balada a 
fost descoperită de Alecu Russo la Soveja, prelucrată 
apoi de V. Alecsandri şi publicată în 1852 în culege- 
rea sa, Poesii poporale - Balade. 

Michael Astner, La stână 


Unii cercetători cred că balada datează încă din 
epoca de formare a poporului român, alţii fixează 
apariția ei în secolul al XVII-lea. Mihai Pop și Pavel 
Ruxăndoiu afirmă în studiul Folclor literar românesc 
(Editura didactică şi pedagogică, Bucureşti, 1978) 
că „nu poate fi vorba de o singură epocă genetică a 
motivului mioritic [...], ci de o serie succesivă de 
epoci şi momente”. Unul din argumentele aduse de 
cei doi folclorişti în sprijinul acestei afirmaţii este că 
„principalele tipuri de variante reprezintă, neîndoiel- 
nic, etape ale acestui proces de lungă durată”. 

1. Prezentaţi conţinutul baladei, marcând momen- 
tele subiectului. 

2. Analizând varianta Alecsandri, folcloriștii au 
identificat cinci motive fundamentale, concretizate 
în cinci episoade distincte: a) conflictul între ciobani; 
b) mioara năzdrăvană; c) testamentul ciobanului; 


d) măicuţa bătrână; e) alegoria moarte-nuntă. Ultimele 
două motive sunt, de fapt, integrate în cel de-al treilea. 
Delimitaţi aceste motive şi precizaţi care este momentul 
subiectului în care se circumscrie fiecare. 


Conflictul 

3. Analizaţi primul motiv, urmărind: 

* Cadrul natural în care se petrec întâmplările; 
semnificaţia celor două metafore; personajele; situația 
în care se află; hotărârea celor doi ciobani de a-l omori 
pe cel moldovean; motivaţia conflictului; opoziţia care 
conferă baladei un pronunţat caracter dramatic. 

* Valoarea stilistică a interjecţiei „iată” și a formelor 
verbale la indicativ prezent. 


Mioara năzdrăvană 

4. În cel de-al doilea motiv, apare un alt personaj, 
oaia năzdrăvană. Ea își anunţă stăpânul că cei doi 
ciobani, cel vrâncean și cel ungurean, s-au hotărât 
să-l omoare. Motivaţi folosirea dialogului şi urmăriţi 
modul în care este transmisă tensiunea dramatică de 
la mioriță la ciobanul moldovean. 

5. Care este procedeul de prezentare a „miorei 
năzdrăvane”? 

6. Comentaţi relaţia dintre cioban şi animal, având 
în vedere frecvenţa diminutivelor și a dativului etic. 


Testamentul ciobanului 

7. Cel de-al treilea motiv, testamentul ciobanului, 
marchează trecerea de la epic la liric. Este un mono- 
log care contrastează cu celelalte episoade nu numai 
prin dimensiune, ci și prin seninătatea cu care baciul 
moldovean primește vestea posibilei sale morţi. El îi 
încredințează mioarei năzdrăvane ultimele sale do- 
rințe. Această parte lirică îi conferă baladei o valoare 


Alegoria moarte-nuntă 


OLoLOLoLoLoLolo, 


Descoperirea literaturii populare 


deosebită. Identificaţi în text mărcile gramaticale care 
indică aspectul ipotetic al morții. 

8. Enumeraţi ultimele dorinţe ale ciobanului, 
alegând versurile semnificative. 

9. Daţi o explicaţie dorinţei ciobanului de a fi în- 
mormântat chiar de posibilii săi ucigași. 

10. Comentaţi relația ciobanului cu mediul său 
obişnuit de viaţă, având în vedere dorinţa lui de a fi 
înmormintat „în strunga de oi”. 

11. Explicaţi semnificaţia prezenţei fluierelor care, 
la bătaia vântului, vor „zice cu drag”, „duios” și „cu 
foc”. 

12. Deși acceptă cu seninătate complotul pus la 
cale de ceilalți ciobani, baciul moldovean îşi imagi- 
nează momentul în care oile îl vor jeli „cu lacrimi de 
sânge”. Motivaţi folosirea epitetului în această sin- 
tagmă, evidențiind trecerea de la seninătate la tragism. 

13. Care este rolul oilor în ceremonialul de înmor- 
mântare? 

14. Identificaţi paralelismele sintactice şi comentaţi 
rolul lor în text. 

15. De ce baciul moldovean își dorește să le 
ascundă oilor adevărul? 

16. Moartea este prezentată ca o nuntă de mari pro- 
porții la care participă elemente ale universului încon- 
jurător având funcții ritualice. În mentalitatea populară 
există credința că trecerea într-o altă lume nu este cu 
putință fără arderea unor etape obligatorii în viața 
fiecărui om, nunta fiind una dintre acestea. Tocmai de 
aceea, tinerilor care mor necăsătoriți („nelumiţi”) li se 
face o înmormântare sub forma unei nunţi simbolice. 
Identificaţi elementele cadrului natural, telurice şi 
cosmice, care sunt învestite cu funcții ritualice. 


Alegoria este figura de compoziţie prin care se 
operează un transfer din planul abstract (în cazul 
operei de care ne ocupăm, moartea), într-unul 
figurativ de suprafață (nunta). Alegoria concretizea- 


ză idei generale (ura, iubirea, moartea, prietenia), 
dându-le o formă sensibilă. Alegoria poate fi o 
descriere sau o naraţiune alcătuită dintr-o succesiune 
de metafore, comparații, personificări. 


17. Identificaţi figurile de stil care apar în alegoria 
moarte-nuntă. Comentaţi-le, evidențiind rolul lor în 
crearea tensiunii lirice. 

18. Cum este imaginată moartea de către baciul 
moldovean? Daţi o explicaţie metaforei „mândră 
crăiasă/ A lumii mireasă”. 


19. Ce semnificaţie au versurile: „Că la nunta mea 
JA căzut o stea”? 

20. Seninătatea ciobănașului în fața morţii a dat 
naştere multor interpretări: fatalism (acceptarea 
resemnată a destinului), optimism (dragoste de viaţă, 
legătură afectivă cu mediul natural în care trăiește), 

Mioriţa 

capacitatea de a transfigura realitatea. Care este punc- 
tul vostru de vedere în legătură cu atitudinea tânărului 
cioban în faţa morţii? 

21. Credinţa populară vede în moarte o reîntoar- 
cere în circuitul cosmic. Exprimaţi-vă un punct de 
vedere în legătură cu această mentalitate sau alegeţi 
unul din cele de mai jos, argumentându-l: a) moartea 
ca împăcare cu sine şi cu rostul firii, b) moartea ca 
reîntoarcerea în țărâna din care a fost însuflețit 
(credinţa creștină); c) moartea, continuitate a vieții 
în alt plan; d) moartea ca reîntrupare. 


ul 


Măicuţa bătrână 

În Folclor literar românesc (Editura Didactică şi 
Pedagogică, București, 1978), Mihai Pop şi Pavel 
Ruxăndoiu afirmă că majoritatea cercetătorilor au 
considerat că motivul mamei bătrâne care își caută 
fiul este „lipit oarecum artificial de celelalte, stricând 
unitatea poemului”. Un argument ar fi că motivul 
nu este pastoral şi nu apare în toate variantele, el 
circulând în Transilvania sub formă de colind. Cei 
doi autori sunt însă de părere că el este bine articulat 
cu celelalte şi se integrează armonios în structura 
monologului ciobanului, cu atât mai mult cu cât 
acțiunea implicată este dată tot ca ipotetică. 

22. Care sunt mărcile gramaticale prin care este 
redat acest aspect? 

23. Identificaţi paralelismul sintactic din versurile 
referitoare la mamă. Arătaţi ce rol au verbele la ge- 
runziu în individualizarea sentimentelor și stărilor ei. 

24. Portretul ciobănașului este realizat din pers- 
pectiva mamei. Arătaţi ce fel de imagini predomină 
şi rolul elementelor cromatice. 

25. Explicați semnificația metaforelor care con- 
turează imaginea ciobanului. 


olololoiololoLo 


Mitul este o narațiune despre ființe supranaturale, 
eroi sau evenimente petrecute în timpuri arhaice sau 
o narațiune despre originea şi destinele diverselor 
lucruri. 

Mitul povestește „o istorie sacră, relatează un eve- 
niment care a avut loc într-un timp primordial, în 
timpul fabulos al începuturilor. Altfel spus, mitul po- 
vestește în ce chip, datorită faptelor deosebite ale 
unor fiinţe supranaturale, o realitate a dobândit exis- 
tență, fie că e vorba de realitatea totală, de Cosmos, 

26. În partea finală a baladei este repetat, cu unele 
modificări, testamentul ciobanului. Identificaţi-le şi 
explicaţi diferenţa dintre mesajul adresat oilor şi cel 
adresat mamei. 

27. În baladă imaginaţia poetului popular trece 
de la concretul uman la concretul natural. „Procedeul 
este realizat gradat, în două etape: 1. testamentul cio- 
banului marchează trecerea progresivă de la planul 
uman-real la planul natural-alegoric [...]; 2. alegoria 
moarte-nuntă imaginează moartea ca o căsătorie cu 
o fată de crai — „A lumii mireasă”; se păstrează sen- 
zaţia existenţei unei ființe umane (mândra crăiasă), 
dar această ființă este deja o metaforă a spaţiului cos- 
mic, urmează apoi descrierea unui ceremonial nupţial 
cu protagoniști naturali. [...]. Între cele două imagini, 
testamentul ciobanului şi alegoria moarte-nuntă, pare 
să existe deci o contradicție care distruge unitatea 
poemului, moartea este privită, mai întâi, ca integrare 
în sânul naturii, apoi ca expansiune cosmică — 
dizolvare a fiinţei umane în neant. Nu este vorba 
însă de o contradicţie de structură care să afecteze 
unitatea poemului, ci de o contradicţie care ţine de 
însăşi natura fiinţei umane”. (Mihai Pop, Pavel 
Ruxăndoiu, op.cit.). Care ar fi, în opinia voastră, 
această contradicție? 

28. În Istoria literaturii române de la origini până 
în prezent, G. Călinescu aşază Miorita în rândul celor 
patru mituri fundamentale ale poporului român, 
alături de mitul formării poporului român (7raian și 
Dochia), mitul jertfei pentru creaţie (Mănăstirea 
Argeșului) şi mitul erotic (Zburătorul). Argumentaţi 
caracterul mitic al baladei, valorificând opiniile critice 
reproduse în manual în partea stângă a textului 


baladei. 


fie numai de un fragment al ei [...]. Mitul e deci 


întotdeauna povestirea despre o creaţie” 
(Mircea Eliade, Aspecte ale mitului, Editura „Univers”, Bucureşti, 


1978). 

Miturile apar în mentalitatea arhaică a tuturor 
popoarelor, se pot contamina unele cu altele, pot fi 
transformate sau răstălmăcite în funcție de mediul 
în care circulă. În ciuda diversităţii lor, cercetătorii 
au identificat trei mari categorii: 1. mituri ale creaţiei 
şi ale naturii care dau o explicaţie fenomenelor din 

realitatea înconjurătoare (tunetul, cosmosul, ani- 
malele); 2. mituri despre eroi şi evenimente arhaice, 
deseori contaminate cu miturile despre zei; 3. mituri 
create ca rezultat al imaginaţiei. 

Miturile au funcţii multiple: explică fenomene ale 
naturii (Prometeu), motivează neîndeplinirea unor 
aspirații umane (Icar), compensează dorinţa omului 
de a atinge perfecțiunea sau realizează alegoric im- 
perative etice (binele, modestia, devotamentul răsplă- 
tite în basme). 

Marile mitologii, care corespund primelor civili- 
zații istorice, se interesează tot mai mult de ceea ce 
s-a petrecut după crearea pământului şi a omului, 
de ceea ce li s-a întâmplat zeilor, nu de ceea ce au 
făcut ei.Acestei mentalități îi corespund miturile 
patetice şi tragice. Este primul pas spre demitizare, 
spre golirea mitului de semnificaţia lui religioasă și 
spre literaturizare, spre transformarea lui într-o 
povestire sau într-o legendă. 

Dacă prin reactualizarea miturilor omul arhaic 
se sustrăgea devenirii temporale, omul modern 
utilizează ca antidot psihic al curgerii timpului 
refugiul în timpul fictiv al povestirii. De exemplu, 
romancierul utilizează un timp aparent istoric, care 
însă dispune de toate libertăţile lumii imaginare, ca 
și timpul mitic. De multe ori, scriitorii folosesc figuri 
sau fapte mitice drept simboluri literare (Mesterul 
Manole, ca simbol al jertfei pe care o impune orice 


1. Citiţi şi alte variante ale baladei Miorita şi 
comparaţi-le cu varianta Alecsandri. Dezbateţi în 
clasă modul în care diferitele motive ale baladei sunt 
realizate în varianta (variantele) citită(e) de voi. 


(la istorice 


Literatura populară cunoscută şi sub denumirea 
de folclor literar cuprinde totalitatea creaţiilor literare 
din mediul rural. Acestea au caracter oral, anonim și 
colectiv. Creaţiile literaturii populare sunt puternic 
legate de datinile, credințele și obiceiurile satului 
tradițional, având în egală măsură valoare estetică, 
şi ritual-ceremonială. 

Descoperirea literaturii populare : 


creaţie). Legătura dintre mit și simbol s-a putut face 
mai ales pe temeiul literaturii. Mitul a început să fie 
sinonim cu reprezentarea figurată şi posibilă a 
realității într-o operă de artă. În acest sens foarte 
larg poate fi socotit mit orice creaţie a fanteziei 
literare, domeniu în care au excelat romanticii. 


(Dictionar de termeni literari, 
Editura Academiei, Bucureşti, 1976) 


Michael Astner, 
Gedăchtnis Kirche — 
Biserica memoriei, 
Berlin, 2005 


2. Citiţi romanul Baltagul de M. Sadoveanu. 
Arătaţi, într-o compunere, care sunt asemănările și 
deosebirile dintre roman şi baladă. Alcătuiţi în clasă 
planul compunerii. Propuneţi şi criteriile de evaluare. 


Literatura populară a evoluat mult timp indepen- 
dent de literatura cultă. Nefiind scrise, creaţiile 
populare au fost ignorate aproape complet de primii 
scriitori români, care şi-au căutat modelele într-o 
literatură scrisă, fie ea slavonă sau latină. 

Cei care descoperă literatura populară și o fac 
cunoscută publicului larg sunt scriitorii romantici. Lor 


lă! 


3 Mioriţa 
li se datorează publicarea primelor culegeri de poezii 
şi basme populare. 

În literatura română, prima culegere de poezii po- 
pulare este publicată în 1852 de Vasile Alecsandri. 
În această culegere apare și balada păstorească 
Miorița. Studiile de specialitate au căzut de acord 
asupra valorii indiscutabile pe care varianta Alec- 
sandri o are în raport cu celelalte. S-a observat că 
este singura în care apar toate motivele, dar şi că 
partea lirică, în care tânărul cioban moldovean își 
exprimă ultimele dorinţe, este cu mult mai amplă 
decât cea epică. În studiul V Alecsandri: spiritul cult 
al folclorului (publicat în volumul Poeți romantici, 
Editura Știința, 2003), N. Manolescu demonstrează 
că balada este în întregime creația poetului: „Trebuie 
să plecăm de la premisa că toate textele din culegerile 
lui Alecsandri sunt esențialmente culte, cu alte cuvinte 
reprezintă o operă poetică personală, independent de 
surse, de nivel de prelucrare ori de circulaţie”. Criticul 
consideră că Alecsandri, în spiritul romantismului 
Biedermeier, întrebuința folclorul cu scopul de a reda 
specificul local. Cei trei ciobani reprezintă cele trei 
provincii românești, tema pastorală oglindește un 
specific etnic, locul ales de baciul moldovean pentru 
a fi îngropat exprimă atașamentul de universul do- 
mestic. Alegoria moarte-nuntă reprezintă „o încer- 
care, în sensul romantic Biedermeier, de acomodare, 
de reducere a nivelului conflictual, o diminuare a pa- 
sionalității morbide, prin «denaturarea» morții crude 
în spectacol nupţial fastuos” (op.cit.). Poetul paşop- 
tist punea astfel în circulaţie un mit. 

Interesul pentru folclor s-a menținut constant în 
epoca romantică. Eminescu creează „folclor savant” 
(G. Călinescu), aspetele specifice marilor evenimente 
din viaţa satului apar până la sfârşitul secolului al 
XIX-lea în creaţiile lui O. Goga şi G. Coșbuc. 

În perioada interbelică, tradiţionaliștii sunt atrași 
de folclorul obiceiurilor, în timp ce avangardiștii, dar 
şi T. Arghezi şi lon Barbu preferă zona folclorului 
infantil, „a naivelor descântece și blesteme, cu 
metrica lor adesea goală, mecanică şi cu conţinutul 

lor bizar ori absurd” (N. Manolescu, Istoria critică a 
literaturii române, vol. 1, Editura „Minerva”, 
București, 1990). M. Sadoveanu citeşte în felul său 
balada Miorița şi creează un roman realist în care 
poate fi urmărit modul în care mitul se alterează în 
contact cu civilizația. Nechifor Lipan este negustor 
de oi şi cade victima lui Bogza şi Cuţui nu numai 
pentru a i se fura oile, ci și banii. Crima este reală, nu 
ipotetică și bărbatul Vitoriei nu mai are timp să 
mediteze la rostul său după moarte. Civilizaţia arhaică 
şi cea modernă coexistă. 

Literatura contemporană a valorificat folclorul 
în maniere diferite. Inspirația magic-folclorică din 
poezia lui lon Gheorghe, iconografia din imnele lui 
loan Alexandru, ecourile din folclorul urban şi 
pitoresc din creaţia lui Leonid Dimov configurează 
un tablou variat al raportului dintre popular și cult. 
Postmoderniștii citesc literatura populară cu 
conştiinţa că satul tradițional este numai o ficțiune, 
textele sunt asimilate, dar și parodiate sau pastișate, 
ceea ce are consecinţe şi asupra modului în care 
creațiile lor sunt receptate. Lectura şi analiza unui 
text postmodern aparținându-i lui Mircea Nedelciu 
vă va confirma acest lucru. 

Michael Astner, La biserică (Maramureș) 


Literatura populară şi cea cultă se intercondi- 
ționează și fac parte integrantă din patrimoniul cul- 
tural românesc. 


„Este bine [...] ca cititorul să aibă mereu 


impresia că şi el poate stăpâni «ştiinţa textului» 
— asta înseamnă că tot parcursul demonstraţiei 
este controlabil, că nu există fisură prin care să 
se strecoare «talentul imoral». Am spus mai 
înainte că acest mod de a concepe literatura 
este autoidentificare, este căutare de viziune 
personală, iar funcţia socială în acest caz nu 
constă în a impune viziunea autorului, ci în a 
stimula pe cititor să se autoidentifice şi să aibă 
şi el viziune personală. Ţin foarte mult la 
conceptul de autenticitate a lecturii. Literatura 
de consum se consumă, cea scrisă cu talent se 
savurează şi produce epigoni, cea experimen- 
tală produce reacţii. În ce mă priveşte, optez cât 
se poate de decis, nu mă interesează să produc 
destindere sau admiraţie sau plăcere sau 
epigoni, mă interesează să provoc reacţii în 
conştiinţe trăitoare în condiţii sociale, istorice 
şi antropologice asemănătoare cu condiţiile 
timpului meu.” 

(Mircea Nedelciu, Dacă vorbim strict de 
știința de a scrie..., interviu consemnat de Petru 
Cimpoiaş, în rev. Ateneu, nr. 2, 1986) 

„Literatura care își respectă cititorul i se 
adresează ca unei ființe cu capacitate proprie 
de gândire şi nu ca unui individ manevrabil.” 

(Dialog cu prozatorul Mircea Nedelciu, 
interviu de Valeriu Bârgău, în rev. Tribuna, nr. 
5, 1987) 


Mircea Nedelciu 


Mircea Nedelciu (n. 12 nov. 1950 în comuna Fundulea, județul Ilfov, m. 12 iulie 1999, 
Bucureşti). Prozator, publicist şi teoretician. Absolvent al Facultăţii de Filologie, Universitatea 
Bucureşti, 1973. În perioada studenției și după absolvire este membru activ al cenaclului 
„Junimea” condus de Ovid S. Crohmălniceanu, făcând parte (alături de Gheorghe Crăciun, 
Ioan Flora, Gheorghe Ene, Sorin Preda, Gheorghe Iova, Constantin Stan şi Ion Lăcustă) din 
grupul de prozatori şi poeţi (toţi de la filologia bucureşteană) care editează revista manuscris 
Noii. Debut literar în 1979 în revista Luceafărul. Volume publicate: Aventuri într-o curte 
interioară (1979), Efectul de ecou controlat (1981), Amendament la instinctul proprietăţii 
(1983), Zmeura de câmpie (1984), Tratament fabulatoriu (1986), Și ieri va fi o zi (1989), 
Femeia în roșu (în colaborare cu Adriana Babeţi şi Mircea Mihăieș, 1990), Povestea poveștilor 
generației '80 (1996), Aventuri într-o curte interioară (antologie de autor, 1999). 


Tânguire de mior 


de Mircea Nedelciu 

Din gură şi nai şi cu mult alai să tot spui că ai un nivel de trai mult 
mai ridicat decât le-a fost dat celor de pe plai între care stai. Dorul lor 
de ducă nu îi mai usucă, turma lor de oi, câinii cei vioi, toate acum în 
sat ar sta la iernat. N-ar pleca în vale şi la lungă cale nici cei mai 
buboși şi mai răpciugoşi, câinii păduchioşi, ciobanii bot-groși, dar cei 
feți-frunioşi şi la pungă groși, țanțoși și țâfnoşi, oameni studioşi? Cum 
să meargă ei cu turma de miei, dacă n-au de scos un ban mai frumos, 
un cojoc mai gros, un câștig mănos pe poarta din dos? 

Om de la oraş, de la Făgăraș, Gheorghe-i cojocar și cam potlogar, 
Benga i se spune, n-are gânduri bune, nici simţiri străbune, doar trăiri 
păgâne, doruri de muieri, fuste și plăceri, bani — sute de mii și chefuri 
târzii. EI în gară şede, trenul nici că-l vede, gându-i se-ncovoaie la 
miros de oaie, prin sudori îl treci de-i spui de berbeci, palma îl mănâncă, 
dar nu palma stângă. Cu el mai e unu”, Mişu Căpcăunu, împreună 
beau și şi-o spun pe şleau. Iată-i pun la cale (și le curg și bale) furtul de 
mioare, furtul pe picior, furtul din ciopor. 

— Frate-meu, Nebunu -— spune Căpcăunu —, toată vara-mi zace pe 
cuptor, în floace, bea şi să strofoacă, ţuica cică-i acră, uischiul ce-l 
mai gustă, băutură justă. 

— D-apăi, frate-tău e pe gustul meu, om dintr-o bucată după cum 
s-arată. Om de meserie și cu oi — o mie, ha iarnă o fost să-şi facă un 
rost şi le-o dus la baltă unde-i iarba “naltă, le-o dus la câmpie aste oi — 
o mie — şi le-o dus în jos să-şi facă folos. Ia să-mi spui tu mie, Mişule, 
bădie, ăst frate al tău ce-i pe gustul meu, din drum cu folos cum s-a fo” 
întors? 

— D-apăi, Gheorghe, vere, să mai bem o bere şi ţi-oi spune ţie, om 
de veselie, om de lăutari și de chefuri mari, cum o fo” vinit frate al meu 
smintit în nemţesc suman, plin de gologan. 


* Sau despre incompatibilitatea structurală, de rimă și ritm, între transhumanță și furt 

= Tânguire de mior 


„Trăsăturile caracteristice ale prozei lui 
Mircea Nedelciu şi a congenerilor săi trebuie 
privite nu doar una câte una, ca elemente de 
noutate de același ordin ca în cazul oricărui 
scriitor nou și al oricărei generaţii noi, ci şi — 
mai ales — în perspectiva ansamblului. 

Traseul mare de evoluţie parcurs de 
Nedelciu şi ceilalţi e cel care a adus literatura 
română în postmodernitate. Mutaţiile la care ei 
participă sunt structurale, profunde, de mare 
anvergură: o schimbare de paradigmă.” (|. 
Bogdan Lefter, prefaţă la volumul antologic 
Aventuri într-o curte interioară, Editura 
„Paralela 45”, 1999) 


Michael Astner, În văzul lumii 


„Metaliteratura, câtă există în cărţile pe care 
le-am scris (şi există, încă de la prima carte) are 
tocmai rolul de a atrage atenţia cititorului că nu 
trebuie să se lase manipulat de mine, e o continuă 
declaraţie că am nevoie de el numai atunci când 
e o conștiință liberă, un om care gândeşte cu 
propriu-i cap.” 

(Mircea Nedelciu, Nu cred în solitudinea 
absolută a celui care scrie, interviu de Gabriela 
Hurezean, în rev. Scânteia tineretului, 


Supliment literar artistic, nr. 14/1988) 


114 


Într-o noapte neagră, făr-a şti de șagă, viscolu-mi bătea dinspre 
Călăraşi (ce frumos oraș!). Frate-meu stătea şi să cumpănea, ţigara 
fuma, în foc arunca tot cârpe și paie cu miros dă oaie. Şi cum sta aşa și 
să cumpănea, ce-mi zice el mie, frate-meu, nebunu, mie, căpcăunu? 
Frate, dragă, frate, noi turma de-am scoate în chiar astă noapte şi-am 
merge cu ea, întins, pe şosea, pân” la şura mare cu baloţi de paie? 

Articolul 23 din normele de protecția muncii în sectorul zootehnic interzice 

cu desăvârșire adăpostirea turmelor de oi sau alte vite în preajma şurilor de 
baloţi de paie pe timp de furtună!. 

Şi atunci ha mioară, neagră, sprinteioară, plină de ciulini, hrănită 
cu spini, plină de gălbează, hrănită cu pleavă, mâncată de râie şi grasă- 
momâie înspre noi s-abate, jalnic sunet scoate cu foalele-i toate, jalnic 
behăit cu glasu-i dogit: 

„D-apăi, fraţii mei, gingași ciobănei, grași şi arătoşi şi la pungă 
groși, voi când ați semnat şi v-aţi angajat prin trainic contract să ne 
păstoriţi şi să ne iubiţi, să ne îngrijiţi şi să ne feriți de primejdii rele şi 
alte belele, bani din gros aţi luat şi nu v-a păsat, bani mulţi aţi băut în 
c. v-a durut! Acu de ce voi, fraţii amândoi, vreţi să ne beliţi, să ne 
urgisiți, mieii să ni-i ştiţi şi să-i mâncaţi fripți? Au nu vă gândiţi că-n 
lege greşiți și păcătuiţi? De când ne plimbaţi, din vârf de Carpaţi pân-aci 
în baltă, grea avurăm soartă. Hrană nu ne-aţi dat, nu ne-aţi adăpat și 
ne-aţi tot furat. Ș-acu, pe urgie, de ce vrei, bădie, să ne scoţi din sat pe 
cer înnorat, să ne duci la câmp pe vreme de vânt, ce rău v-am făcut şi 
noi n-am ştiut?” 

Ş-atunci frate-meu, mare derbedeu, caracter de fier, plin de cazier, 
spre cer s-a uitat ş-așa a scuipat: 

„Veselă mioară, neagră, sprinteioară, nu cumva ești chioară, pe 
noapte cu lună unde vezi furtună? ” 

lar neagra mioară, slabă, sprinteioară, plină de ciulini, hrănită cu 
spini, plină de gălbează, hrănită cu pleavă, mâncată de râie și grasă- 
momâie, în turmă s-a dus, de noi s-a ascuns. Ș-aşa, dragă bace, frate- 
meu, cirace, semn din ochi îmi face cum că-i tocmai bine vorba de ne-am 
ține şi turma de-am scoate, chiar în acea noapte, să mergem cu ea, 
întins, pe şosea, pân” la șura mare cu baloţi de paie. Şi-n plin miez de 
noapte, cu oile toate, noi am și plecat şi-am ieșit din sat. Viscolu” urla 
şi ne spulbera, dar noi tot ne-am dus şi am şi ajuns lângă şura mare cu 
baloți de paie. Acolo, fârtate, din oile toate, zece-am dibuit şi-n cap le-am 
lovit cu lemn țintuit, alte zece-am spintecat, lângă şură le-am lăsat, în 
marginea şurii, cu furia urii, douăzeci de oi, ucise de noi, am pus în 
zăpadă să fie de nadă la ăi președinți, șmecheri sau cuminţi, care ne-au 
luat cu trainic contract pe noi amândoi grijitori de oi. 

La 28.1.81, oile, adăpostite lângă o șură de paie, au fost surprinse de un 
viscol. O parte din şură s-a prăbușit şi, astfel, 323 de oi cu miel aparținând 
C.A.P. Racoș au murit sub zăpadă și baloţi de paie. 

„Am recuperat doar pieile de la oile pierdute. A.D.A.S.-ul recunoaşte unele 
despăgubiri bănești, vom mai recupera şi de la ciobani, dar cooperativa nu de 
bani are nevoie, ci de oi.” 


Iosif Cojocea, preşedintele C.A.P Racoș.? 

Şi uite aşa, noi doi, trei sute de oi am vândut pe 
bani şi pe gologani la oameni din sat, puşi pe căpătat, 
la oameni cu stare, puşi pe apucare, le-am vândut 
curat, cu preţ micșorat ş-acu avem bani ș-avem 
gologani, nu suntem golani. De ne-om ţine bine, la 
anu” ce vine, cu alte mijloace, tot la fel om face. 


— Ha-ha-ha-ha-ha, deci aşa, așa? — dădu Benga 
glas şi ceru vinars, setea să-și aline, să le cadă bine, 
berea ce-au băut, lucrul ce-au făcut. 

Şi cum stau şi beau şi şi-o spun pe şleau, pe la 
masa lor, şchioapă d-un picior, cine crezi că trece, cu 
mutra lui rece, plin de gologani și tânăr de ani, cu 
şuba-n spinare, trăgând din ţigare? Moraru Ion, zis 
cel galanton, alt cioban de soi, cu sute de oi. Şi el cu 
contract a dus la iernat opt sute mioare (cam cât trei 
ciopoare), dar el, mai mișel, nu s-a dus chiar el, ci s-a 
aranjat și și-a angajat doi ciobani vârtoşi, veseli şi 
setoşi, angajaţii lui — spaima codrului ş-a bufetului. 

Moraru lon, zis cel galanton, la masă se pune, 
„Zâua-bună” spune şi cheamă ş-un june ospătar 
murdar, șmecher, panglicar, cunoscut de-al lui, cu 
mersul cam șui. Cere de mâncare un pui la frigare, 
iar să bea, ar vrea, un vin mai așa, alb şi sec să fie şi 
rece — stafie. 

— Mișule şi Gheorghe, frați ai mei de vorbe, io vă 
spui curat că n-am înşelat, coarda n-am întins, nimeni 
nu m-a prins cu furt de ovine sau alte jivine. Staţi și 
m-ascultaţi, şi vă minunaţi, dreptate să-mi daţi când 
am să dau glas de folos ce-am tras. 

Pe la Jegălia albă-i colilia, vara cât e vară tractoa- 
rele ară, toamna când s-arată totul cade baltă şi pe 
şes întins, până ce n-a nins, e loc de păscut, treabă 
de făcut, folos de avut. Pân-acolo-n vale e destulă 
cale, dar de știi umbla şi ştii căuta, mergi la Perişoru 
de-ţi umple ulcioru”. Sunt acolo doi, mari ştabi 
amândoi, un primar ş-un vice, amândoi ferice, veseli, 
n-am ce zice! De le duci o oaie s-o puie-n tigaie și 
câteva mii ca dar la copii, din hârtii te-ajută să faci 
treabă multă, neagra albă-ţi fac şi mielu' — malac. 
Așa cum vă spui, până nu-s beat-cui, eu la ei dădui 
bani să facă pui. 

— Păi, cum, nea loane, vere, Galantoane, zi-ne ce-ai 
făcut, folos de-ai avut? 

— Frați ai mei, ciobani, oameni cu mulţi bani, cu 
dor de muieri, fuste şi plăceri, de sute de mii şi chefuri 
târzii, io v-oi spune drept, cu mâna pe piept, tot cum 
s-a-ntâmplat şi ce-am câştigat. Doi ciobani ai mei, 
mici şmecheri și ei, Vali şi Vasile, au mers zece zile 
cu turma pe cale pân-acolo-n vale. Iar când au ajuns 

Mircea Nedelciu 


la primar s-au dus și i-au declarat sau i-au spus curat 
că pe viscol mare, pe mare ninsoare, chiar acolo-n 
sat turma le-a călcat un accelerat. 

Atunci, dintr-o dată, o oaie ciudată, o neagră mi- 
oară, slabă, sprinteioară, hrănită cu spini, plină de ciu- 
lini, hrănită cu pleavă, plină de gălbează, mâncată de 
râie şi grasă-momâie, în birou la vice, apare şi zice: 

„Stăpâne, stăpâne, cu suflet de câne, cu ce ţi-am 
greşit de ne-ai oropsit, ce lucru nu-ţi place de-ai venit 
încoace şi-ai ales din noi douăzeci de oi, cele mai 
belite şi mai jupuite, pline de ciulini şi de mărăcini și 
fără de vină le-ai legat de şină, trenul să le taie, să le 
facă zoaie?” 

Primarul, pe dată, cu frunte-ncruntată făcu ochii 
roată. Vicele şi el, foarte plin de zel, o luă pe mioară 
ş-o făcu să moară, în timp ce murea, el aşa-i vorbea: 

„Mioară, mioară, neagră, sprinteioară, ruptă, răp- 
ciugoasă, în gură buboasă, turma voastră beată ce-a 
avut, surată, de-aţi plecat cu toate, în plin miez de 
noapte, să pașteţi pe câmp, bătute de vânt? Au voi n-aţi 
văzut că nu-i de păscut, de ce-aţi alergat, fără gând 
curat, noaptea, turma toată, pe calea ferată?” 

Dar aceste vorbe în zadar le zise, în ţărâna neagră 
mioara murise. Ș-așa s-apucară, la vreme de seară, 
vice şi primar, contra onorar, să scrie curat un 
certificat: 

„.. confirmăm faptul că în noaptea de 25 spre 26 

februarie 1981 a fost viscol puternic și pe raza comunei 
noastre au venit oile care păşteau în poligon la o distanță 
de 2 km de calea ferată. Ele au fost împinse de furtună în 
cârd de 838 ovine, iar ciobanii angajaţi (Dumitru Vasile şi 
Lazăr Valentin) s-au străduit să aducă oile la adăpost în 
marginea satului de reşedinţă. In ultimă instanţă ciobanii se 
opuneau ca oile să ajungă spre calea ferată, dar, datorită 
efortului, din 838 ovine, numai 334 au fost accidentate 
mortal, semnat: primar A. Vorovenci și vice Drăjneanu.? 
consiliul naţional al apelor (direcţia apelor Ialomiţa — 
Buzău) vă comunicăm starea timpului din noaptea de 25- 
26.11.1981 la staţia Mărculești, comuna Perişoru. 

viteza vântului — 9 m/s 

temperatura — 4,5 grade C 

vizibilitate — 10 km 

fără fenomene meteo 

fără precipitaţii 

director, ss indescifrabil/şef serv. meteo, ss idem *. 

Moraru Ion, zis cel galanton, după ce vorbi, ceasul 
şi-l privi, se lăsă pe spate, râse pe-nfundate, îşi mai 
turnă vin şi bău senin. 

Mişu râse tare, bătând din picioare, Gheorghe, mai 
modest, spuse încet, pe şest: 

" Tânguire de mior 

— Dragi ai mei fârtaţi, n-o să mă certaţi, dacă spun 
că eu, după capul meu, ca să grijesc oaia m-am dus 
la Șercaia, turmă mare am luat, la şes am plecat, la șe- 
sul mănos, pe câmpie-n jos. Un veterinar, acolontr-un 
sat, mi-a şi ștampilat un certificat cum că sunt pe 
moarte oile mai toate. Şi atunci, ce-am făcut? Oi am 
tot vândut, oi vreo două sute, albe și cornute, grase 
şi cu miei, la clienţi de-ai mei. Cu banii ce-am luat oi 
am cumpărat, oi mai pricăjite şi mai prăpădite, oi mai 
urâţele şi mai ieftinele, când frigu-a venit, ele au şi 

murit, dar io mi-s curat, am certificat! 
„.certificatul eliberat de medicul veterinar din comuna 
Dragoș Vodă are numărul 696 din 25.X.80 şi este ştampilat 
cu ștampila stării civile a comunei Dragoş Vodă, județul 
Călăraşi, deși se vede clar că pe ștampilă scrie județul 
Călăraşi, totuși, la data de 25.X.1980 acest judeţ încă nu 
luase fiinţă!S 
În crâșma din gară, hăt, mai către seară, cine-mi 
stă la masă când noaptea se lasă cu văl de mătasă? 
Sunt tot ei, cei trei, veseli ciobănei cu gândul la miei. 


% um citim ş 


Proza scurtă Tânguire de mior a apărut în volumul 
Și ieri va fi o zi publicat de Mircea Nedelciu în 1989. 
Pentru realizarea acestei proze autorul a folosit un articol 
apărut în cotidianul România liberă din 22 iulie 1981. 

„Proza ca text şi proza ca formă de acţiune, de 
intervenţie în realitate, de parteneriat cu cititorul. 
Seriozitate şi joc. Experimentalismul nedezminţit”. 
(on Bogdan Lefter) ar fi, într-o formulare concisă, 
dimensiunile literaturii lui Mircea Nedelciu. 

1. Citiţi textul şi faceţi observaţii în legătură cu 
următoarele aspecte: 

* construcția subiectului; 

* relaţiile spaţio-temporale; 

* menţiunea din josul paginii referitoare la 
incompatibilitatea între transhumanță și furt; 

* existența/ nonexistența motivelor din baladă. 

2. Care ar fi, în opinia voastră, tema acestei proze? 

3. Comparaţi relaţia dintre ciobanii din balada Miorita 
şi cei din proza lui Mircea Nedelciu. Gheorghe, poreclit 
Benga, Mişu Căpcăunu şi Moraru lon, „zis cel galanton” 
sunt ipostaze ale aceluiaşi tip uman. Caracterizaţi-i pe 
cei trei „ciobani” ai zilelor noastre, urmărind: 


Beau şi se cinstesc şi se veselesc, vinul curge gârlă, 
ei beau pentru târlă, vin curge şiroaie, ei beau pentru 
oaie. Când mai cer să vie, vin de razachie pe dat-amu- 
țesc, spre ușă privesc, de nas se ciupesc. 

Pe ușă intrată, deşelată toată, iată, vine agale, mun- 
cită de cale, o neagră mioară, slabă, sprinteioară, 
plină de ciulini, hrănită cu spini, plină de gălbează, 
hrănită cu pleavă, mâncată de râie și grasă-momâie. 
Ea vine spre ei, cei trei ciobănei cu gândul la miei, 
ea vine agale, muncită de cale, spre masă se-ndreap- 
tă, spinarea-i e dreaptă. Lânișoara ei, spini şi ciulinei, 
ugerașul ei, 
nici cât un 
ardei, gâtu- 
şorul ei, par- 
că-i retevei, 
iar glăsciorul 
ei spune că- 
tre ei: 

Punct. 


ISRA 
Michael Astner, Mioare 


* relaţia cu oile; 

* relaţia cu autorităţile; 

* observaţiile naratorului în legătură cu fiecare; 

* semnificația numelor şi a poreclelor; 

* relaţiile dintre ei şi mediul în care se manifestă; 

* prezenţa/ absenţa unui conflict; 

* limbajul folosit. 

4. Urmăriţi modul în care naratorul prezintă lumea 
celor trei negustori de oi. Este/ nu este implicat? 
Argumentați folosind extrase din text. 

5. Ce reprezintă gara pentru cei trei negustori de 
oi? Cum vă explicați că spaţiul în care se află cele 
trei personaje este, atât în incipit, cât şi în final 
acelaşi? 

6. Comparaţi spaţiul şi timpul din baladă cu cele 
din Tânguire de mior. Cum influenţează contextul 
recitirea baladei populare? 

7. Motivul mioarei năzdrăvane poate fi urmărit şi 
în textul lui Mircea Nedelciu. Căutaţi într-un dicţionar 
semnificaţia substantivului „mior” din titlu. 
Comentaţi apoi cele trei intervenţii ale oii. 


*1,2, 3,4, 5 — Extrase din articolul „Nişte oi care au fost pierdute şi o furtună care nu a avut loc” apărut în România liberă nr. 1424 din 22 iulie 
1981 sub semnătura ziaristului Dumitru Bujdoiu, căruia, şi pe această cale, aş dori să-i aduc mulțumirile mele (n.a.). 

8. Ce reprezintă „mioara năzdrăvană” pentru cio- 
banul moldovean? Dar mioara „slabă, sprinteioară” 
pentru cei trei „veseli ciobănei” care beau în crâșma 
din gară? 


olololololololo 


Mircea Nedelciu este unul dintre cei mai impor- 
tanţi scriitori ai Generației *80. Această generaţie 
cuprinde scriitori formaţi în jurul cenaclurilor 
universitare („Cenaclul de Luni” „Junimea”, „Uni- 
versitas” de la Bucureşti) şi al câtorva reviste 
studenţeşti printre care se numără Amfiteatru 
(Bucureşti), Echinox (Cluj), Opinia studențească 
(lași), Forum (Timişoara). Reprezentanţii prozei 
optzeciste sunt Gheorghe Crăciun, Mircea Cărtărescu, 
Ion Groşan, Ștefan Agopian, Cristian Teodorescu, 
Simona Popescu. 

Generaţia '80 se circumscrie postmodernismului 
(curent literar contemporan despre care veţi afla mai 
multe anul viitor). Scriitorul postmodern este con- 
știent că nu mai poate avea o percepţie inocentă a 
realităţii, că între el şi realitate se interpune, alienant, 
haloul codurilor culturale, al discursurilor literare 
anterioare. Această conștiință este explicită și devine 
obiect al scrisului. Autorii postmoderni își scriu 
operele raportându-se la ceea ce s-a scris deja. Așa 
se explică apariţia unor procedee specifice metalite- 
raturii (discurs despre literatură) cum sunt colajul 
(compoziţie literară alcătuită din elemente adunate 
din texte preexistente), citatul (pasaj decupat și 
retranscris din alte opere), pastișa (contrafacere abilă, 
voluntară a stilului unui autor de valoare sau a unei 
şcoli literare), parodia (imitație satirică a unei opere 
cunoscute, cu intenţia de a sublinia comic trăsăturile 
modelului, „bagatelizându-i tonul şi vulgarizându-i 
conţinutul”, G. Topârceanu) 

11. Care dintre procedeele menţionate mai sus pot 
fi identificate în proza lui Mircea Nedelciu? Comentaţi 
modul în care se raportează autorul la balada populară 
Miorița. 


Spy, 


1. Citiţi şi alte proze de Mircea Nedelciu din 
volumul Și ieri va fi o zi. 
2. Alcătuiţi un eseu structurat având ca temă relația 


Teme 


Mircea Nedelciu 


9. Ce efect are asupra voastră lectura acestui text? 
Motivaţi-vă răspunsul. 

10. Prin ce se deosebește această proză de altele 
citite şi analizate de voi? 


12. Comparaţi o frază rimată din proza lui lon Crean- 
gă cu una din frazele rimate din proza lui M. Nedelciu. 
Ce atitudine are fiecare dintre autori față de clişeele 
prozodiei populare? Argumentaţi. 

13. În proza lui M. Nedelciu poate fi observată o 
altă particularitate a postmodernismului, intertextua- 
litate („orice text este absorbţie şi transformare a unui 
alt text”, Julia Kristeva”. Care este rolul inserţiilor 
din articolul Nişte oi care au fost pierdute și o furtună 
care nu a avut loc apărut în cotidianul România liberă 
din 22 iulie 1981? 

14. Analizaţi dialogurile dintre ciobani şi expri- 
maţi-vă punctul de vedere în legătură cu registrul 
stilistic în care sunt scrise. 

15. „Toţi autorii au sarcina de a-şi crea publicul. 
Într-un fel o componentă iniţială a oricărei creaţii este 
imaginea aproximativă asupra publicului real într-o 
societate dată și la un moment dat. Dacă în formarea 
acestei imagini autorul a fost foarte exigent, semnele 
efortului său de a «remodela» cititorul vor fi mai 
vizibile, mai ales în atitudinea lui faţă de convențiile 
literare anterioare”, afirma Mircea Nedelciu într-o 
convorbire cu Alexandru Muşina. Care este atitudinea 
voastră față de mitul mioritic după studierea prozei 
Tânguire de mior? 

16. Care dintre lecturi, Miorița sau Tânguire de 
mior corespunde sensibilităţii şi opţiunilor voastre? 
A existat / nu a existat o acţiune de „remodelare” a 
atitudinii voastre faţă de clișeele şi convențiile literare 
anterioare ? 

17. Ce trăsături credeţi că trebuie să aibă cititorul 
de literatură postmodernă? În ce măsură acest tip de 
literatură are rol formativ? 


om-animal în operele literare studiate (Miorița, 
Baltagul de Mihail Sadoveanu, Tânguire de mior de 
Mircea Nedelciu). Alcătuiţi în clasă planul eseului. 


* Julia Kristeva — eseist francez contemporan, autor al unor studii de teorie literară. 

OS rupi DE CAZ 
CRITICISMUL JUNIMIST 


O cercetare critică 
asupra poeziei române de la 1867 


(fragmente) 


de Titu Maiorescu 
I. Condiţiunea materială a poeziei 


Poezia, ca toate artele, este chemată să exprime 
frumosul; în deosebire de ştiinţă, care se ocupă de 
adevăr. Cea dintâi şi cea mai mare diferenţă între 
adevăr şi frumos este că adevărul cuprinde numai 
idei, pe când frumosul cuprinde idei manifestate în 
materie sensibilă. 

Este dar o condiţiune elementară a fiecărei lucrări 
artistice de a avea un material în care sau prin care 
să-şi realizeze obiectul. Astfel, sculptura își taie ideea 
în lemn sau în piatră, pictura şi-o exprimă prin colori, 
muzica prin sonuri. Numai poezia (și aci vedem 
prima ei distingere de celelalte arte) nu află în lumea 
fizică un material gata pentru scopurile ei. Căci 
cuvintele auzite nu sunt material, ci numai organ de 
comunicare. Cine aude silabele unei poezii sanscrite 
fără a înţelege limba sanscrită, deși poate primi o idee 
vagă de ritmul și de eufonia cuvintelor, totuși nu are 
impresia proprie a lucrării de artă, nici partea ei 
sensibilă, nici cea ideală, fiindcă sonul literelor nu 
are să ne impresioneze ca ton muzical, ci mai întâi 
de toate ca un mijloc de a deștepta imaginile şi 
noțiunile corespunzătoare cuvintelor, şi unde această 
deșteptare lipsește, lipseşte posibilitatea percepțiunii 
unei poezii. Din contră, cine vede o pictură indică, şi 
fără a înţelege ideea străină ce a încorporat-o poate 
Michael Astner, Poetul rănit artistul prin colori, d.e. înfățișarea unui cult necunoscut 
al antichităţii, are totuşi pe deplin partea sensibilă a 
lucrării de artă și este în stare a o apreţia. Colorile 
picturei sunt dar un adevărat material, asemenea 
sonurile muzicei, piatra sculpturei; însă cuvintele 
poeziei sunt de regulă numai un mijloc de comunica- 
re între poet şi auditoriu. 

Unde este atunci materialul sensibil al poetului, 
fără de care nu poate exista arta? Materialul poetului 
nu se află în lumea dinafară; el se cuprinde numai în 
conștiința noastră și se compune din imaginile 
reproduse ce ni le deşteaptă auzirea cuvintelor 
poetice. Când cetim d.e. la Bolintineanu: 


Intr-o sală-ntinsă printre căpitani 
Stă sub tronu-i Mircea încărcat de ani. 


Astfel printre trestii tinere-nverzite 
Un stejar întinde braţe vestejite. 


Astfel după dealuri verzi și numai flori 
Stă bătrânul munte albit de ninsori, 


partea materială din ceea ce este frumos în această 
poezie sunt imaginile provocate în fantazia noastră 
prin cuvintele poetului: „Mircea încărcat de ani, ca 
un stejar ce-și întinde braţe veșştejite printre trestii, ca 
un munte albit de ninsori de pe dealuri verzi” etc. 
Prima condițiune dar, o condițiune materială sau 
mehanică, pentru ca să existe o poezie în genere, fie 
epică, fie lirică, fie dramatică, este: ca să se deștepte 

prin cuvintele ei imagini sensibile în fantazia audito- 
riului, şi tocmai prin aceasta poezia se deosebește de 
proză ca un gen aparte, cu propria sa rațiune de a fi. 
Cuvântul prozaic este chemat a-mi da noțiuni, însă 
aceste noţiuni sunt abstracte, logice, desmaterializate, 
şi pot constitui astfel un adevăr şi o știință, dar 
niciodată o artă și o operă frumoasă. Frumosul nu 
este o idee teoretică, ci o idee învălită şi încorporată 
în formă sensibilă, şi de aceea cuvântul poetic trebuie 
să-mi reproducă această formă. Noţiunea abstractă 
„cina cea de taină” poate fi adevărată, dacă îi cunosc 
relațiunile esenţiale din istorie, însă pentru aceasta 
nu este încă frumoasă; vroiesc să fac din ea o operă 
de artă, trebuie să o încorporez într-o materie 
sensibilă, să mi-o deping cu colori într-un tablou 
(Leonardo da Vinci) sau să o descriu prin cuvinte, 
care să-mi deștepte imagini de sensibilitate adecvate 
cu obiectul ei (Klopstock, Messias). 

Prin urmare, un șir de cuvinte care nu cuprind 
alta decât noţiuni reci, abstracte, fără imaginaţiune 
sensibilă, fie ele oricât de bine ritmate şi împărțite în 
silabe ritmice şi în strofe, totuși nu sunt și nu pot fi 
poezie, ci rămân proză — o proză ritmată.|...] 


II. Condiţiunea ideală a poeziei 


[...] O veche împărțire a tuturor obiectelor gândirii 
omenești face deosebirea între lumea interioară sau 
sufletească şi între lumea exterioară sau fizică. Însă 
şi această lume fizică există pentru noi numai întrucât 
simţim ceva cu prilejul ei. Astfel, toate obiectele 
gândirii, fie externe, fie interne, se pot privi împreună 
şi se pot apoi deosebi dintr-un alt punct de vedere în 
obiecte ale raţiunii seci sau logice şi în obiecte ale 
simţimântului sau pasionale, deosebire întemeiată pe 
cunoscuta deosebire între minte şi inimă. 

Paralel cu această deosebire, constatăm pentru 
scopul ce ne ocupă următoarea propoziţie limitativă: 


ideea sau obiectul exprimat prin poezie este 
totdeauna un simțimânt sau o pasiune, și niciodată 
0 cugetare exclusiv intelectuală sau care se ține de 
tărâmul științific, fie în teorie, fie în aplicare practică. 

Prin urmare, iubirea, ura, tristețea, bucuria, dis- 
perarea, mânia etc. sunt obiecte practice; învăţătura, 
preceptele morale, politice etc. sunt obiecte ale şti- 
inței, şi niciodată ale artelor, singurul rol ce-l pot juca 
ele în reprezentarea frumosului este de a servi de prilej 
pentru exprimarea simțimântului şi pasiunii, tema 
eternă a frumoaselor arte.[...] 


În contra direcţiei de astăzi în cultura română (1868) 


(fragment) 


[...] Viţiul radical în toată direcţia de astăzi a 
culturei noastre, este neadevărul, pentru a nu 
întrebuința un cuvânt mai colorat, neadevăr în 
aspirări, neadevăr în politică, neadevăr în poezie, 
neadevâr până în gramatică, neadevăr în toate formde 
de manifestare a spiritului public. 


Cufundată până la începutul secolului XIX în 
barbaria orientală, societatea română, pe la 1820, începu 
a se trezi din letargia ei, apucată poate de-abia atunci 
de mișcarea contagioasă prin care ideile Revoluţiunii 
franceze au străbătut până în extremităţile geografice 
ale Europei. Atrasă de lumină, junimea noastră 

CE 


! e 
Michael Astner, Ceea ce dăinuie 
întreprinse acea emigrare extraordinară spre fântânele 
ştiinţei din Franţa şi Germania, care pănă astăzi a mers 
tot crescând şi care a dat mai ales României libere o 
parte din lustrul societăţilor străine. Din nenorocire, 
numai lustrul dinafară! Căci nepregătiți precum erau și 
sunt tinerii noștri, uimiți de fenomenele măreţe ale 
culturei moderne, ei se pătrunseră numai de efecte, dar 
nu pătrunseră pănă la cauze, văzură numai formele de 
deasupra ale civilizațiunii, dar nu întrevăzură 
fundamentele istorice mai adânci, care au produs cu 
necesitate acele forme și fără a căror preexistență ele 
nici nu ar fi putut exista. Şi astfel, mărginiți într-o 
superficialitate fatală cu mintea şi cu inima aprinse de 
un foc prea uşor, tinerii români se întorceau şi se întorc 
în patria lor cu hotărârea de a imita şi a reproduce 
aparențele culturei apusene, cu încrederea că în modul 
cel mai grăbit vor şi realiza îndată literatura, ştiinţa, arta 
frumoasă şi, mai întâi de toate, libertatea într-un stat 
modern [...] 

În aparenţă, după statistica formelor dinafară, 
românii posedă astăzi aproape întreaga civilizare 
occidentală. Avem politică şi ştiinţă, avem jurnale și 
academii, avem școli și literatură, avem muzee, 
conservatorii, avem teatru, avem chiar o constituțiune. 
Dar în realitate toate aceste sunt producțiuni moarte, 
pretenții fără fundament, stafii fără trup, iluzii fără 
adevăr, şi astfel cultura claselor mai înalte ale românilor 
este nulă şi fără valoare, și abisul ce ne desparte de 
poporul de jos devine din zi în zi mai adânc. Singura 
clasă reală la noi este țăranul român, și realitatea lui 
este suferinţa, sub care suspină de fantasmagoriile 
claselor superioare. Căci din sudoarea lui zilnică se scot 
mijloacele materiale pentru susținerea edificiului fictiv, 
ce-l numim cultură română, şi cu obolul cel din urmă îl 

silim să ne plătească pictorii şi muzicanţii noștri, 
academicienii și atenianii din București, premiele literare 
şi ştiinţifice de pretutindenea, și din recunoștință cel 
puţin nu-i producem nici o singură lucrare care să-i 
înalțe inima şi să-l facă să uite pentru un moment mizeria 
de toate zilele. 

Ca să mai trăim în modul acesta este cu neputinţă. 
Plângerea poporului de jos și ridicolul plebei de sus 
au ajuns la culme. Pe de altă parte, prin înlesnirea 
comunicărilor, vine acum însăș cultura occidentală 
la noi, fiindcă noi nu am ştiut să mergem înaintea ei. 
Sub a ei lumină biruitoare va deveni manifest tot 
artificiul şi toată caricatura „civilizaţiunii” noastre, și 
formele deşerte cu care ne-am îngâmfat până acum 
își vor răzbuna atrăgând cu lăcomie fondul solid din 
inima străină. 

Mai este oare timp de scăpare? Mai este oare cu 
putinţă ca o energică reacțiune să se producă în capetele 
tinerimii române şi o dată cu despreţul neadevărului de 
pănă acum, să deștepte voinţa de a pune fundamentul 
adevărat acolo unde se află astăzi numai pretenţii 
iluzorii? Poate soarta ne va acorda timp pentru această 
regenerare a spiritului public şi, înainte de a lăsa să se 
strecoare în inimă nepăsarea de moarte, este încă de 
datoria fiecării inteligenţe ce vede pericolul de a se lupta 
până în ultimul moment în contra lui. 

O primă greşală, de care trebuie astăzi ferită 
tinerimea noastră este încurajarea blândă a mediocri- 
tăţilor. Cea mai rea poezie, proza cea mai lipsită de 
idei, discursul cel mai de pe deasupra -— toate sunt 
primite cu laudă, sau cel puţin cu indulgență, sub 
cuvânt că „tot este ceva” și că are să devie mai bine. 
Aşa zicem de 30 de ani și încurajăm la oameni 
nechemaţi şi nealeşi! Domnul X e proclamat poet 
mare, domnul Y — jurnalist eminent, domnul Z — 
bărbat de stat european, şi rezultatul este că de atunci 
încoace mergem tot mai rău, că poezia a dispărut din 
societate, că jurnalistica și-a pierdut orce influență; 
iar cât pentru politica română, fericite articolele 
literare, cărora le este permis să nu se ocupe de dânsa! 

De aci să învăţăm marele adevăr că mediocritățile 
trebuiesc descurajate de la viaţa publică a unui popor, 
şi cu cât poporul este mai incult, cu atât mai mult, 
fiindcă tocmai atunci sunt primejdioase. Ceea ce are 
valoare se arată la prima sa înfățișare în meritul său 
şi nu are trebuință de indulgență, căci nu este bun 
numai pentru noi şi deocamdată, ci pentru toţi şi 
pentru totdeauna. [...] 

Căci fără cultură poate încă trăi un popor cu nădej- 


dea că la momentul firesc al dezvoltării sale se va ivi 
şi această formă binefăcătoare a vieții omenești; dar 
cu o cultură falsă nu poate trăi un popor, şi dacă 
stăruiește în ea, atunci dă un exemplu mai mult pentru 

vechea lege a istoriei: că în lupta între civilizarea 
adevărată şi între o naţiune rezistentă se nimicește 
națiunea, dar niciodată adevărul. 


Direcţia nouă în poezia şi proza română (1872) 


(fragment) 


Din norocire, o reacţie salutară a spiritului nostru 
literar se constată în producerile ultimilor patru ani. 
Noua direcţie, în deosebire de cea veche și căzută, 
se caracterizează prin simțimânt natural, prin adevăr, 
prin înțelegerea ideilor, ce omenirea întreagă le 
datorește civilizaţiei apusene şi totodată prin păstrarea 
şi chiar accentuarea elementului național [...] 

În fruntea noii mişcări e drept să punem pe Vasile 
Alecsandri. Cap al poeziei noastre literare în generația 
trecută, poetul Doinelor şi Lacrămioarelor, culegăto- 
rul cântecelor populare păruse a-și fi terminat 
chemarea literară. [...] Deodată, după o lungă tăcere, 
din mijlocul iernei grele ce o petrecuse în izolare la 
Mircești, şi iernei mult mai grele ce o petrecea izolat 
în literatura ţării sale, poetul nostru reînviat ne 
surprinse cu publicarea Pastelurilor. [...] 

Pastelurile sunt un şir de poezii, cele mai multe lirice, 


Comediile d-lui Caragiale (1885) 


(fragment) 


O noapte furtunoasă, Conul Leonida față cu 
reacţiunea, O scrisoare pierdută, D-ale carnavalului 
— cine din cei ce se duc la teatrul român nu a văzut 
una sau alta din aceste comedii? Mulţi cunosc pe cea 
dintâi, mai toţi pe cea de-a treia şi câțiva pe celelalte. 

De meritat toate merită să fie cunoscute şi, după 
părerea noastră, lăudate — toate fără excepţie. 

Publicul primelor reprezentări a judecat altfel. 
Scrisoarea pierdută a avut un succes mare; şi 
Noaptea furtunoasă a avut succes; dar Conul 
Leonida, jucat pe o scenă de a doua mână, nu a 
plăcut; și D-ale carnavalului a fost fluierată. 

Foarte bine: 

Este însă vremea să ne explicăm o dată asupra 
acestor lucruri, dacă se poate; şi cine ştie de nu se va 
putea? În materie de gust literar — ce e drept — discuţia 
e totdeauna grea, şi e grea mai ales acolo unde 
lipseşte încă tradiţia literară și prin urmare comunitatea 


* Epigonii, Venere și Madonă, Mortua est 

de regulă descrieri, câteva idile, toate însufleţite de o 
simţire aşa de curată și de puternică a naturei, scrise într-o 
limbă așa de frumoasă încât au devenit fără comparare 
cea mai mare podoabă a poeziei lui Alecsandri, o 
podoabă a literaturei române îndeobşte [...] 

Cu totul osebit în felul său, om al timpului mo- 
dern, deocamdată blazat în cuget, iubitor de antiteze 
cam exagerate, reflexiv mai peste marginile iertate, 
până acum aşa de puţin format încât ne vine greu 
să-l cităm îndată după Alecsandri, dar în fine poet, 
poet în toată puterea cuvântului, este d. Mihai 
Eminescu. De la d-sa cunoaștem mai multe poezii” 
publicate în Convorbiri literare, care toate au 
particularităţile arătate mai sus, însă au şi farmecul 
limbajului (semnul celor aleşi), o concepţie înaltă și 
pe lângă aceste (lucru rar între ai noştri) iubirea și 
înțelegerea artei antice. [...] 


de idei în privinţa operelor 
ce le numim frumoase. 

Dar greutatea este uneori 
un îndemn mai mult pentru 
încercare, şi tocmai când nu 
există încă siguranţa princi- 
piilor, stabilirea lor este cu 
atât mai de trebuință. 

Și mai întâi să căutăm a 
ne înțelege asupra părții ce- 
lei mai puţin contestate din 
meritul literar al d-lui Cara- 
giale, care ne pare a fi urmă- 
toarea: 

Lucrarea d-lui Caragiale este originală; comediile 
sale pun pe scenă câteva tipuri din viaţa noastră socială 
de astăzi şi le dezvoltă cu semnele lor caracteristice, cu 
deprinderile lor, cu expresiile lor, cu tot aparatul 
înfățișării lor în situaţiile anume alese de autor. 


C. Jiquidi, Alegător 

Stratul social pe care îl înfăţişează mai cu 
deosebire aceste comedii este luat de jos şi ne arată 
aspectul unor simțiminte omenești, de altminteri 
aceleaşi la toată lumea, manifestate însă aici cu o notă 
specifică, adecă sub formele unei spoieli de civilizaţie 
occidentală, strecurată în mod precipitat pănă în acel 
strat şi transformată aici într-o adevărată caricatură a 
culturei moderne. 

Conul Leonida citește jurnale, explică nevestei sale 
esenţa republicei cum o pricepe el, valoarea lui 
„Galibardi” şi teoria halucinaţiilor. Jupân Dumitrache, 
cherestegiul, caută să înțeleagă în convorbiri cu 
ipistatul Nae Ipingescu ce este „sufragiul universal”, 
este pătruns de demnitatea gardei civice şi primeşte 
de la Rică Venturiano deslușiri asupra suveranității 
poporului; iar cocoana Veta îşi cântă amorul „într-un 
moment de fericire şi printr-o perlă de iubire”. 
Candidatul de la precepţie vrea să scape de dureri 
după sistemul lui Mattei; Miţa Baston jură pe statua 
libertăţii din Ploieşti și ipistatul Carnavalului pune 
un „potrabac” cu muzică la „lotărie”. Ziaristul Nae 
Caţavencu şi advocatul Farfuridi fac discursuri 
electorale asupra progresului economic şi revizuirii 
constituționale; Dandanache îşi susține dreptul la 
deputăţie prin tradiţia de la „patruzșopt”, iar poliţaiul 
Ghiţă este un element principal pentru alegerea „curat 
constituţională”. Adevăratul om onest este simplul 
„Cetăţean” alegător, care este totdeauna, „turmentat”. 

Printre aceste figuri, cu straniul lor vestmânt de 
aparenţa unei culturi superioare, se agită pornirile şi 
pasiunile omenești, deşertăciunea, iubirea, goana 
după câștig şi mai ales exploatarea celor mărginiți, 
cu ajutorul frazelor declamatorii neînţelese — unul 
din semnele caracteristice ale epocei noastre. 

„Ce lume, ce lume!” zice prefectul Tipătescu, și 
aşa zicem şi noi când prindem de veste că este în 
adevăr o parte a lumii reale ce ni se desfășură astfel 
înaintea ochilor. [...] 

Orce emoţțiune estetică, fie deșteptată prin 
sculptură, fie prin poezie, fie prin celelalte arte, face 
pe omul stăpânit de ea, pe câtă vreme este stăpânit, 
să se uite pe sine ca persoană și să se înalțe în lumea 
ficţiunii ideale [...] 

Așadar, arta dramatică are să expună conflictele, 
fie tragice, fie comice, între simţirile şi acţiunile 
omenești cu atâta obiectivitate curată, încât pe de o 
parte să ne poată emoţiona prin o ficţiune a realităţii, 
iar pe de alta să ne înalțe într-o lume impersonală. 
Nici fraza de morală practică, nici intenționata 

pedepsire a celui rău şi răsplătire a celui bun nu se 
ţin de artă, ci sunt de-a dreptul contrare. [...] 

Orce concepţie artistică este în esenţa ei ideală, 
căci ne prezentă reflexul unei lumi închipuite. Prin 
chiar aceasta ne produce caracteristica impresie 
personală. Tipurile înfăţişate în comediile d-lui 
Caragiale trebuie să vorbească cum vorbesc, căci 
numai astfel ne pot menţine în iluzia realității în care 
ne transportă. Menţinerea acestei iluzii este singurul 
element hotărâtor, şi un limbagiu academic în gura 
lui Nae Ipingescu ar nimici toată lucrarea; pe când în 
gura lui Ramiro din eleganta Sara la curte a d-lui 
loan Cerchez este foarte potrivit. 

Murillo a zugrăvit madone, dar a zugrăvit și copii 
murdari şi zdrenţuroşi, care mănâncă pepene. Poate 
zice cineva că madonele lui Murillo se ţin de 
adevărata pictură, iar acei copii zdrențuroși ar fi prea 
triviali pentru artă? 


Esteban Murillo (1618-1682), Micul cerșetor. 


În faimosul Salon Carre din Louvre la Paris, unde 
este aşezată la un loc chintesenţa picturei frumoase, 
se vede, alăturea cu Sfânta familie a lui Rafael, 
Femeia hidropică a lui Gerard Dow, dinaintea căreia 
stă doctorul, examinându-i lichidul într-o sticlă. A 
contestat vreodată cineva acestui tablou al lui Dow 
marea lui valoare artistică? 

Aici concepţia artistului inspirat este unica măsură 
a convenienţei, şi în lumea artei adevărate nici nu poate 
fi vorba de trivial. „Trivial” este o impresie relativă din 
lumea de toate zilele, ca și decent şi indecent. 

Dacă pseudoartistul rămâne el însuşi în această 
culme de rând, dacă el însuşi nu este cuprins de 
inspirația impersonală, și prin urmare nu ne poate 
transporta nici pe noi în lumea curată a ficțiunilor, 


atunci se înțelege că lucrarea sa poate să fie trivială, 
indecentă, lascivă, după cum îi este felul şi ţinta. Dar 
aceasta nu atârnă nici de la obiect, nici de la expresii, 
ci de la chiar genul inspirării sale; şi atunci o 

împărăteasă cu expresii academice, manierate, după 
gustul trecător al unui public trecător, poate să fie în 
adevăr trivială, pe când soţia cherestegiului 
Dumitrache nu este.[...] 


Poeți și critici (1886) 


(fragment) 
zale Ala SP [...] Între natura poetului şi natura criticului este o incompatibilitate 
5 radicală. 

Poetul este mai întâi de toate o individualitate. De la aceleaşi obiecte 
chiar despre care noi toți avem o simţire obişnuită el primește o simţire 
aşa deosebit de puternică şi aşa de personală în gradul și în felul ei, 
încât în el nu numai că se acumulează simţirea pănă a sparge limitele 
unei simple impresii şi a se revărsa în forma estetică a manifestării, dar 
însăşi această manifestare reproduce caracterul personal fără de care 
nu poate exista un adevărat poet. 

Din multe părţi ale lumii primește poetul razele de lumină, dar prin 
mintea lui ele nu trec pentru a fi stinse sau pentru a ieși cum au intrat, 
ci se răsfrâng în prisma cu care l-a înzestrat natura şi ies numai cu 
E] această răsfrângere şi colorare individuală. 

Altfel descrie lumea Goethe, altfel o descrie Heine, altfel 
Leopardi, altfel Victor Hugo, deşi cu toţii au primit impresii de 
la aceeași lume. [...] 

Criticul, din contră, pe cât este mai puţin impresionabil pentru însăși 
lumina directă a obiectelor (din care cauză nici nu se încheagă în el 
vreo senzație a lumii până la gradul de a cere manifestare în forma 
poetică), pe atât este și mai puțin individual. Căci criticul este tocmai 
foarte impresionabil pentru razele răsfrânte din prisma altora, şi 
individualitatea lui este dar consumată în înțelegerea şi simţirea altor 
individualități. 

Criticul este din fire transparent; artistul este din fire refractar. 

Esenţa criticului este de a fi flexibil la impresiile poeţilor; esența 
poetului este de a fi inflexibil în propria sa impresie. 

De aceea criticul trebuie să fie mai ales nepărtinitor; artistul nu poate 
fi decât părtinitor. [...] 


Eminescu şi poeziile lui (1889) 


(fragment) 

[...] Dacă ne-ar întreba cineva: a fost fericit 
Eminescu? Am răspunde: cine e fericit? Dar dacă 
ne-ar întreba: a fost nefericit Eminescu? Am răspunde 
cu toată convingerea: nu! Ce e drept, el era un adept 
convins al lui Schopenhauer, era, prin urmare, 
pesimist. Dar acest pesimism nu era redus la plângerea 
mărginită a unui egoist nemulțumit cu soarta sa 
particulară, ci era eterizat sub forma mai senină a 
melancoliei pentru soarta omenirii îndeobşte; şi chiar 


acolo unde din poezia lui străbate indignarea în con- 
tra epigonilor şi a demagogilor înşelători avem a face 
cu un simțământ estetic, iar nu cu o amărăciune 
personală. Eminescu, din punct de vedere al 
egoismului cel mai nepăsător om ce şi-l poate închipui 
cineva, precum nu putea fi atins de un simțământ 
prea intensiv al fericirii, nu putea fi nici expus la o 
prea mare nefericire. Seninătatea abstractă, iacă nota 
lui caracteristică în melancolie, ca şi în veselie. 

Michael Astner, Eminescu în tranziție 


„Maiorescu este un legiuitor. Mai multe 
generaţii au recunoscut în opera lui pactul fun- 
damental al culturii noastre intelectuale. Această 
însușire alcătuieşte şi resortul principal al marei 
sale arte scriitoriceşti. Cugetările sale 
dobândesc totdeauna forma perenă a inscripţiei 
sau a textului de lege, atât de puţin ne putem 
sustrage evidenţei lor constrângătoare, 
înțelesului lor deplin cristalizat, eliminând orice 
aproximaţie, orice umbră sugestivă. Ca la toţi 
marii scriitori români, lucrarea seculară a limbii 
se concentrează și la el într-un mare salt înainte, 
încât darul unui singur om pare şi de data 
aceasta a înlocui opera înceată a mai multor 
generații. Nimeni nu scrisese ca Maiorescu mai 
înainte şi puţini l-au egalat în vigoare, concizie 
şi proprietatea exprimării mai târziu. Nu este 
deci exagerat a spune că în domeniul său 
propriu, lucrarea la care a supus graiul nostru 
nu a fost cu nimic mai prejos de aceea a lui 


Mihai Eminescu.” (Tudor Vianu, op. cit.) 

Şi, lucru interesant de observat, chiar forma nebuniei lui era o veselie 
exultantă. 

Când venea în mijlocul nostru cu naivitatea sa ca de copil, care îi 
câştigase demult inima tuturor, şi ne aducea ultima poezie ce o făcuse, o 
refăcuse, o rafinase, căutând mereu o formă mai perfectă, o cetea parcă ar 
fi fost o lucrare străină de el. Niciodată nu s-ar fi gândit măcar să o publice: 
publicarea îi era indiferentă, unul sau altul din noi trebuia să-i ia manuscrisul 
din mână şi să-l dea la Convorbiri literare. 

Și dacă pentru poeziile lui, în care şi-a întrupat sub o formă așa de 
minunată cugetările și simţirile, se mulțumea cu emoţiunea estetică a unui 
mic cerc de amici, fără a se gândi la nici o satisfacție de amor propriu; 
dacă el se considera oarecum ca organul accidental prin care însăș poezia 
se manifesta, așa încât ar fi primit cu aceeași mulțumire să se fi manifestat 
prin altul, ne este permis a conchide nu numai că era nepăsător pentru 
întâmplările vieţei externe, dar şi chiar că în relaţiile lui pasionale era de 
un caracter cu totul neobișnuit. Cuvintele de amor fericit şi nefericit nu se 
pot aplica lui Eminescu în accepțiunea de toate zilele. Nici o individualitate 
femeiască nu-l putea captiva și ținea cu desăvârșire în mărginirea ei. Ca şi 
Leopardi în Aspasia, el nu vedea în femeia iubită decât copia imperfectă 
a unui prototip nerealizabil. Îl iubea întâmplătoarea copie sau îl părăsea, 
tot copie rămânea, şi el, cu melancolie impersonală, își căuta refugiul 
într-o lume mai potrivită cu el, în lumea cugetării și a poeziei. De aci 
Luceafărul cu versurile de la sfârşit: 

Ce-ţi pasă ţie, chip de lut, 
Dac-oi fi eu sau altul? 

Trăind în cercul vostru strâmt, 
Norocul vă petrece; 

Ci eu în lumea mea mă simt 
Nemuritor și rece 

Înţelegând astfel personalitatea lui Eminescu, înţelegem totdeodată 
una din părţile esenţiale ale operei sale literare: bogăţia de idei, care 
înalță toată simţirea lui (căci nu ideea rece, ci ideea emoţională face pe 
poet), şi vom vedea în chiar pătrunderea acestei bogății intelectuale 
până în miezul cugetărilor poetului puterea mişcătoare care l-a silit să 
creeze pentru un asemenea cuprins ideal și forma exprimării lui şi să 
îndeplinească astfel amândouă cerinţele unei noi epoci literare. 

Eminescu este un om al timpului modern, cultura lui individuală 
stă la nivelul culturei europene de astăzi. Cu neobosita lui stăruință de 
a ceti, de a studia, de a cunoaște, el își înzestra fără preget memoria cu 
operile însemnate din literatura antică şi modernă. Cunoscător al 
filozofiei, în special a lui Platon, Kant şi Schopenhauer, şi nu mai puţin 
al credințelor religioase, mai ales al celei creștine şi buddaiste, admirator 
al Vedelor, pasionat pentru operele poetice din toate timpurile, posedând 
ştiinţa celor publicate până astăzi din istoria şi limba română, el afla în 
comoara ideilor astfel culese materialul concret de unde să-şi formeze 
înalta abstracțiune care în poeziile lui ne deschide așa de des orizontul 
fără margini al gândirii omenești. Căci cum să ajungi la o privire 
generală dacă nu ai în cunoştinţele tale treptele succesive care să te 
ridice până la ea? Tocmai ele dau lui Eminescu cuprinsul precis în 

acele versuri caracteristice în care se întrupează pro- 
funda lui emoţiune asupra începuturilor lumii, asupra 
vieţei omlui, asupra soartei poporului român. 
Poetul e din naștere, fără îndoială. Dar ceea ce e 
din naştere la adevăratul poet nu e dispoziția pentru 
forma goală a ritmului și a rimei, ci nemărginita iubire 
a tot ce este cugetare și simţire omenească, pentru ca 
din perceperea lor acumulată să se desprindă ideea 
emoțională spre a se înfățișa în forma frumosului. 
Acel cuprins ideal al culturei omeneşti nu era la 
Eminescu un simplu material de erudiție străină, ci 
era primit şi asimilat în chiar individualitatea lui 
intelectuală. Deprins astfel cu cercetarea adevărului, 
sincer mai întâi de toate, poeziile lui sunt subiectiv 
adevărate nu numai atunci când exprimă o intuiţie a 
naturei sub formă descriptivă, o simţire de amor 
uneori veselă, adeseori melancolică, ci şi atunci când 
trec peste marginea lirismului individual și îmbrăţișea- 
ză şi reprezintă un simțimânt naţional sau umanitar. 
De aici se explică în mare parte adânca impresie 


Criticismul junimist 
ce a produs-o opera lui asupra tuturor. Și ei au simţit 
în felul lor ceea ce a simţit Eminescu, în emoţiunea 
lui îşi regăsesc emoţiunea lor; numai că el îi rezumă 
pe toţi şi are mai ales darul de a deschide mișcării 
sufletești cea mai clară expresie, aşa încât glasul lui, 
deşteptând răsunetul în inima lor, le dă totdeodată 
cuvântul ce singuri nu l-ar fi găsit. Această scăpare a 
suferinței mute prin farmecul exprimării este 
binefacerea ce o revarsă poetul de geniu asupra 
oamenilor ce-l ascultă, poezia lui devine o parte 
integrantă a sufletului lor, şi el trăiește de acum înainte 
în viața poporului său.[...] 

Acesta a fost Eminescu, aceasta este opera lui. Pe 
cât se poate omeneşte prevedea, literatura poetică 
română va începe secolul al XX-lea sub auspiciile 
geniului lui, şi forma limbei naţionale, care şi-a găsit 
în poetul Eminescu cea mai frumoasă înfăptuire până 
astăzi, va fi punctul de plecare pentru toată dezvol- 


tarea viitoarea a vestmântului cugetării româneşti. 
(Titu Maiorescu, Critice |, Editura pentru Literatură, Bucureşti, 
1967) 


DDineții de exponate a teztelot 


1. Organizaţi-vă în două echipe și prezentaţi cu 
ajutorul fragmentelor reproduse în manual următoa- 
rele aspecte: 

a. criticismul junimist în domeniul social și cul- 
tural; 

b. criticismul junimist în domeniul literaturii. 

Se pot repartiza pentru fiecare temă următoarele 
sarcini de lucru: 

a. lectura integrală a articolului În contra direc- 
ției de astăzi în cultura română; prezentarea în rezu- 
mat a ideilor; 

* un comentariu succint în legătură cu critica 
formelor fără fond în textele studiate din I.L. Caragiale 
şi Mihai Eminescu (cum ar fi comedia O scrisoare 
pierdută sau un fragment din Scrisorile eminesciene). 

* o prezentare a ideilor despre poezie şi despre 
natura poetului (fragmente din O cercetare critică 
asupra poeziei române de la 1967 şi Poeți și critici). 

* o prezentare a ideilor despre morală în artă 
(fragmente din studiul Comediile d-lui Caragiale); 

* o prezentare a ideilor despre direcția nouă 
în literatură (fragmente din Direcţia nouă în poezia 
și proza română, Comediile d-lui Caragiale, Emines- 
cu și poeziile lui). 

2. Dezbaterea poate include şi următoarele între- 


bări și exerciții: 

a. Este sau nu este actuală, după părerea voas- 
tră, teoria formelor fără fond? Vă puteţi referi la relația 
dintre cetăţeni şi instituţii în societatea românească 
actuală, așa cum o cunoașteți din experiența voastră. 

b. Comparaţi viziunea maioresciană asupra poe- 
ziei cu o definire contemporană a limbajului poetic 
ca „o stare, un grad de prezenţă și de intensitate, la 
care poate fi ridicat orice enunţ, cu condiţia ca în 
jurul lui să se stabilească acea margine de tăcere care 
să-l izoleze în mijlocul şi nu în afara vorbirii 
cotidiene.” (Gerard Genette, Figuri, Editura Univers, 
Bucureşti, 1978). 

c. Deşi este estetician și critic literar (şi con- 
form propriei teorii, o natură obiectivă, străină subiec- 
tivităţii unui scriitor), s-a spus despre Titu Maiorescu 
că este un mare scriitor. Care credeţi că sunt argumen- 
tele în sprijinul acestei afirmaţii? 

d. Titu Maiorescu distinge trivialitatea din artă 
de trivialitatea din realitate. În ce constă diferența? 

e. Aţi citit vreo carte pe care o puteţi considera 
imorală (sau trivială)? Vă puteţi pune aceeași întrebare 
în legătură cu un film, o piesă de teatru sau cu o altă 
manifestare artistică. 

f. În studiul Comediile d-lui Caragiale, Titu 


125 


125 


Criticismul junimist 

Maiorescu observă dubla perspectivă din opera scrii- 
torului discutat: clasică şi realistă. Prima dintre ele se 
definește prin interesul pentru natura umană, în gene- 
ral, cealaltă prin interesul pentru om în relaţie cu so- 
cietatea şi cu istoria. Urmăriţi cele două perspective 
în prezentarea ideilor lui Maiorescu despre comediile 
lui Caragiale. 

g. Are legătură poezia eminesciană cu „senină- 


Ul istorice 


tatea abstractă” a poetului, despre care vorbește 
criticul? Aduceţi argumente sau contraargumente. 

h. Titu Maiorescu explică valoarea operei emi- 
nesciene prin bogăţia de idei, cu sursa în vasta cultură 
a poetului și prin frumuseţea limbii, inspirată de cro- 
nici, de versul popular şi de creaţia predecesorilor. 
Argumentaţi cu ajutorul textelor eminesciene cunos- 
cute. 


Junimea și junimismul 


La iniţiativa câtorva tineri 
instruiți în şcolile apusene, Titu 
Maiorescu, Petre Carp, lacob 
Negruzzi, Vasile Pogor și Theodor 
Rossetti, ia ființă, la laşi, gruparea 
literară şi culturală Junimea, în 1863 
sau 1864 (junimiștii înşişi nu sunt 
siguri în privința datei). În câţiva ani 
societatea dispune de o tipografie, 
o editură şi o revistă, Convorbiri 
literare (din 1867), şi reuşeşte să se 
impună polemizând în probleme de 
limbă, istorie, drept, literatură, 
cultură şi civilizaţie naţională. 
Activitatea ei este orientată de o 
ideologie cristalizată, cu precădere, 
în scrierile lui Titu Maiorescu, 
mentorul grupării. Junimea critică 
într-o formă radicală starea culturii 
româneşti din a doua jumătate a 
secolului al XIX-lea și-și întemeiază 
demersurile pe credința în necesitatea unei renaşteri 
culturale, a regenerării spiritului public. Prin articole 
şi studii publicate în Convorbiri literare, prin 
„prelecțiuni populare” (conferinţe publice) se 
precizează, într-o primă etapă principiile estetice şi 
culturale ale societăţii. Junimea creează jaloanele 
necesare spiritului critic, discernerii valorilor, aşezării 
fenomenului cultural în albia maturității prin articole 
ca Despre scrierea limbei române, O cercetare critică 


(Oăorbiri | 
fiterare. 

asupra poeziei române de la 1867 sau În contra 
direcţiei de astăzi în cultura română, toate datorate 
lui Titu Maiorescu. 

Într-o a doua etapă (1874-1885, după Tudor 
Vianu) se consolidează noua direcţie literară, prin 
continuarea activităţii critice a lui Titu Maiorescu și 
prin promovarea unor scriitori de mare valoare ca 
Mihai Eminescu, lon Creangă, loan Slavici, Duiliu 
Zamfirescu şi I.L. Caragiale. Ei se vor desprinde în 
timp de numărul destul de bogat de scriitori, unii 
aproape necunoscuţi astăzi, ca Samson Bodnărescu, 
Matilda Cugler-Poni sau Nicu Gane. Lor li se alătură 
istorici şi filozofi ca A.D. Xenopol şi Vasile Conta. 

În 1885, revista Convorbiri literare îşi mută sediul 
la București, unde se vor mai ţine un timp și şedinţele 
Junimii. Perioada în care se afirmă şi se consolidează 
spiritul junimist este însă aceea cuprinsă între anii 
1867 şi 1885. Revista va fi preluată de altă generaţie 
de junimiști (printre care se numără studenţii lui 
Maiorescu: Mihail Dragomirescu, Simion Mehedinţi, 
C. Rădulescu-Motru) şi va căpăta un profil univer- 
sitar, dominant istoric şi filozofic. 

Prin studiile lui Titu Maiorescu și prin operele 
principalilor reprezentanţi, Junimea promovează 
valoarea în toate domeniile, constatând stadiul precar 
de dezvoltare a societății românești şi necesitatea unor 
norme care să permită o maturizare reală a culturii şi 
a spiritului public. 

În articolul intitulat În contra direcției de astăzi în 
cultura română, criticul afirmă că societatea românească 
se deschide către Occident, odată cu generaţia pașoptistă. 
Instituţiile politice și culturale apusene devin modele 
pentru o societate care se modernizează într-un răstimp 
foarte limitat, silită să „ardă etapele” pentru a se sincroniza 
cu lumea civilizată. Aceste forme noi sunt însă lipsite de 
fond, afirmă scriitorul, adică de o tradiţie autohtonă care 
să le dea consistență. 

În studiile despre literatură și scriitori, Titu 
Maiorescu acordă atenţie atât unor probleme estetice, 
generale, cât şi evoluţiei concrete a fenomenului. 

În definirea poeziei și a moralei în artă, esteticianul 
se sprijină pe câteva idei ale teoreticienilor germani, 
în special Hegel și Schopenhauer. Ca orice artă, 
poezia trebuie să realizeze frumosul care „cuprinde 
idei manifestate în materie sensibilă” și, de aceea, 
trebuie să depăşească un obstacol iniţial, acela al 
abstractizării cuvântului, fenomen care apare în 
evoluţia limbilor. La nivelul conţinutului sau al te- 
maticii, poezia se defineşte ca expresie a sentimen- 
telor sau a pasiunilor. În ceea ce priveşte morala artei, 
criticul porneşte de la o idee a lui Schopenhauer după 
care sursa răului o constitui egoismul (spaţiul limitat, 
subiectiv al individului). Arta își conţine morala în 
măsura în care, prin valoare, izbutește să ne ţină 
captivi în universul ei fictiv şi impersonal (al ideilor 
generale, obiective, prin urmare). Ea trebuie să ră- 
mână străină de morala practică, să nu transmită di- 
rect învățături morale, pentru că în felul acesta şi-ar 
abandona sfera impersonală, trădându-și natura. 

Titu Maiorescu acordă o atenţie specială în articolele 
sale unui număr de trei scriitori dintre cei care-şi leagă 
numele de Junimea: Vasile Alecsandri, Mihai Eminescu 

Lovinescu, Eugen, „Istoria literaturii române 
contemporane”, I, Editura Minerva, București, 1981 
(ediţia 1, 1926) 

Maiorescu, Titu, „Critice”, 1, II, Editura Minerva, 

şi I.L. Caragiale, vârfuri ale literaturii secolului al XIX- 
lea. Personalitate a pașoptismului, Vasile Alecsandri este 
„adoptat” de grupare datorită prestigiului său, dar și 
datorită Pastelurilor, publicate, în majoritatea lor, în 
revista Convorbiri literare. Mihai Eminescu este 
descoperit cu entuziasm de lacob Negruzzi căruia îi 
trimite, în 1870, trei texte: Epigonii, Mortua est, Venere 
și Madonă. Caragiale citeşte din comediile sale în 
şedinţele Junimii și le publică în revista grupării. 
Judecata criticului. în fiecare caz, este de o luciditate 
excepţională, confirmată de evoluţia ulterioară a 
receptării critice. Vasile Alecsandri este considerat un 
mare poet în Pasteluri şi o personalitate de prim rang 
prin totalitatea activităţii sale literare. Mihai Eminescu, 
cel mai important poet al secolului al XIX-lea, va marca, 
după părerea criticului, întreaga evoluţie a poeziei 
ulterioare şi a culturii române. I.L. Caragiale îi apare 
drept creatorul dramaturgiei originale românești, iar 
opera lui are profunzimea observaţiei realiste şi a aceleia 
morale, general-umane. 

„Spiritul critic completează imaginea structurii 
junimiste. Ea este poate cea mai de seamă trăsătură 
a întregului şi în tot cazul aceea care a fost remarcată 
cel mai des. După cum am văzut, ea nu este însă 
singura. S-a definit criticismul junimist drept rezervă 
ideologică față de schimbările intervenite în viața 
publică a poporului român la mijlocul veacului trecut. 
Definiţia nu este suficientă, pentru că ea subsumează 
nu numai criticele lui Maiorescu şi Xenopol, 
discursurile lui Carp, vodevilurile lui Alecsandri, 
satirele lui Negruzzi, articolele lui Eminescu și 
comediile lui Caragiale, dar şi alte multe manifestări 
literare mai vechi şi provenind din cercuri deosebite. 
[...] Criticismul junimist se caracterizează deci pentru 
noi, nu atât din punctele de doctrină pe care le 
împărțea cu cei mai mulți dintre contemporanii şi 
înaintașii imediaţi, cât din unele înclinări altoite pe 
trunchiul doctrinei amintite și pe acea atitudine 
centrală făcută din ceea ce Maiorescu a numit 
respectul adevărului.” 

(Tudor Vianu, Istoria literaturii române moderne, Casa Școalelor, 1944) 


Manolescu, Nicolae, „Contradicţia lui Maiorescu”, 
Cartea Românească, 1970 

Vianu, Tudor (Şerban Cioculescu, Vladimir 
Streinu), „Istoria literaturii române moderne”, Casa 
Şcoalelor, 1944 

Structuri discursive- Argumentarea 


(Titu Maiorescu, polemist) 


oLoLololoiloLolo 


În bună măsură, textele lui Titu Maiorescu au un 
punct de plecare polemic. Prin eleganța limbii şi 
organizarea de multe ori fără cusur a argumentării, 
criticul creează un stil de polemică adevărată a ideilor, 
de înaltă ţinută intelectuală şi morală. Ultimul frag- 
ment reprodus în manual din studiul Comeaiile d-lui 
I.L. Caragiale are construcţia obişnuită a unui text 
argumentativ: 

a) o ipoteză care urmează să fie demonstrată: 
personajele comediilor lui Caragiale nu sunt triviale; 

b) argumente: 


1. Un alt argument se referă la diferența dintre 
artă şi realitate în ceea ce priveşte noțiunea trivialităţii. 
Comentaţi-l. 

2. Coeziunea, logica strânsă a textului argu- 
mentativ sunt marcate de prezenţa unor elemente 
lingvistice din categoria numită a conectorilor, 
adverbe, locuţiuni adverbiale, conjuncţii şi locuţiuni 
conjuncționale. Selectaţi din fragmentul discutat 


+ de ordin estetico-filozofic: lumea operei literare 
este o „ficţiune ideală” care ne smulge din sfera 
imediatului, a intereselor egoiste și ne înalță într-o 
sferă impersonală; o condiţie a atingerii acestei 
dimensiuni este efectul de iluzie a realităţii; 

+ exemplificări din domeniul literaturii şi-al picturii 
(de două tipuri: artă adevărată și artă falsă). 

€) concluzia: personajele lui Caragiale nu sunt 
triviale (,...o împărăteasă cu expresii academice, 
maniere, după gustul trecător al unui public trecător, 
poate să fie în adevăr trivială, pe când soţia chereste- 
giului Dumitrache nu este.”) 


elementele conectoare şi grupaţi-le în câteva categorii 
în funcţie de semantica lor. 

3. Textul argumentativ are ca scop persuasiunea 
şi de aceea elementele lingvistice sau stilistice ale 
insistenţei sau ale emfazei au un rol important. Ce 
mijloc al insistenţei apare în fraza „Dacă pseudo- 
artistul... ţinta”? 

4. Vă propunem următorul text: 


„Că situaţia geografică ne-a condamnat să stăm în drumul Islamului, când acesta a voit să treacă Dunărea 
spre cucerirea Apusului, n-a fost tocmai noroc. Dar că voievozii noştri în luptele lor cu turcii au ştiut să ne păstreze 
religia creştină şi să ne ţie astfel în legătură cu popoarele de progres ale Europei e o fericire în dezvoltarea noastră. 

Că în secolul al XVIII-lea politica dinastiei Habsburg a încercat să ne aducă sub ascultarea papei de la 
Roma și, neizbutind, ne-a împărţit în două, n-a fost noroc. Dar că din această încercare românii transilvăneni au 
ajuns în cetatea eternă, unde a reînviat în ei simţimântul gintei latine, revărsându-se apoi asupra noastră, a 
tuturora, aceasta a fost rara fericire, care, dintr-o dezbinare religioasă, a înălțat neamul întreg spre o unitate de 


cultură naţională”. (T. Maiorescu) 


a) Analizaţi sintactic primul alineat: segmentați 
textul în propoziţii şi extrageţi propoziţiile; arătaţi 
felul lor; stabiliți relaţiile dintre ele. 

b) Demonstraţi (într-o jumătate de pagină) că 
există un paralelism între cele două alineate ale 
textului. 

c) Ce rol joacă paralelismul sintactic în alcătui- 
rea acestui fragment de text argumentativ? 

5. Observaţi următoarele categorii de verbe, 
definite semantic. Care dintre ele vi se par adecvate 
structurii unui text argumentativ? 

a) verbe subiective: a iubi, a uri, a dori, a se 
bucura, a se întrista etc. 
b) verbe de percepţie: a simți, a auzi, a vedea, 
a se ivi, a apărea, a părea etc. 
c) verbe „creatoare de lumi”: a imagina, a-și 
închipui, a visa etc. 
d) verbe evaluative: 
+ de opinie: a crede, a considera; 
+ de judecată: a decide, a hotări; 
+ dicendi: a spune, a zice, a afirma etc. 

9. Citiţi următoarele fragmente și comentaţi structura lor, ţinând cont de elementele specifice textului 


argumentativ. 


a. „Darwin ne spune că multe soiuri de maimuțe au 
aplecare spre băutura ceaiului, a cafelei şi a spirtoaselor,; «ele 
sunt în stare, zice el, să fumeze și tutun cu multă plăcere, 
precum însumi am văzut. Brehm povesteşte că locuitorii din 
Africa de miazănoapte prind pavianii cei sălbatici puindu-le 
la locurile unde se adună vase pline cu bere, de care se îmbată. 
EI a văzut mai multe maimuțe în această stare şi ne dă o 
descriere foarte hazlie despre purtarea lor și despre grimasele 
ciudate ce le făceau. A doua zi erau foarte rău dispuse şi 
mahmure, de durere îşi țineau capul cu amândouă mânile şi 
înfățișau o privire din cele mai duioase. Dacă [i se oferea bere 
sau vin, se depărtau cu dezgust, dar le plăcea mult zama de 
lămâie. O maimuţă americană, un ateles, după ce se îmbătase 
o dată cu rachiu, n-a mai vrut să-l mai bea și a fost, prin 
urmare, mai cuminte decât mulţi oameni» (Ch. Darwin, 
Descendenţa omului şi selecțiunea sexuală, 1, 1.) 

Va să zică plăcerea noastră pentru ameţeala artificială, 
produsă prin plante şi preparatele lor, este întemeiată pe o 
predispoziţie strămoşească, comună nouă cu celelalte rudenii 
de aproape, cu maimuţele de exemplu, din al căror neam ne 
coborâm. 

Nu ne vom mira dar de lăţirea cea mare a acelui obicei 
şi de feluritele mijloace pentru mulțumirea lui. Cânepa, 
macul, viţa de vin, tutunul etc., etc. sunt producte ale naturei 
cu care omul îşi nutrește pasiunea lui pentru ameţeală. 

Există însă un fel de beţie deosebită între toate prin 
mijlocul cel extraordinar al producerii ei care se arată a fi 
privilegiul exclusiv al omului în ciuda celorlalte animale: 
este beţia de cuvinte. 

Cuvântul, ca şi alte mijloace de beţie, e până la un 
grad oarecare un stimulant al inteligenţei. Consumat însă în 
cantități prea mari şi mai ales preparat astfel încât să se prea 
eterizeze şi să-şi piardă cu totul cuprinsul intuitiv al realităţii, 
el devine un mijloc puternic pentru ameţirea inteligenţei.” 
(Titu Maiorescu, Beţia de cuvinte) 

b. [...] Vorbind mai întâi de defectul micșorării, 
atingem o chestiune destul de importantă pentru poezia 
română actuală: chestiunea diminutivelor. Formele de sub- 
stantive şi adjective în ică, țică, oară etc. sunt astăzi vițiul 
contagios de care sufer mai toate poeziile române. Câte scapă 
de înjosirea ideilor mor de boala diminutivelor. Fiecare poet 
crede că nu este destul de poetic, de delicat dacă nu-și 
diminuează cuvintele, şi acum am ajuns așa de departe, încât 
cu greu se va mai afla vreo poezie română care să nu fie 
bânuită de aceste forme de decadenţă limbistică. 


Scumpa mea Mariţă, 
Zâna mea din cer, 

la dă-mi o guriţă 
Asta-i tot ce cer 
Ş-apoi loniţică 


(nu-i e destul Joniță, a făcut Jonițică!) 
Ce fac cu onoare, 

Ştii c-o gurițică 

E ca şi o floare etc. 

la această cruciuliță 

Şi păstreaz-o-n sânul tău 

Tu mai dă-mi a ta guriță etc. 

Guriţa ta, fetiţă, e dulce, rumeioară, 

E garofița creaţă în a ei primăvară... 

Şi talia-ţi gingașă e foarte mlădioasă, 
A tale piciorușe, o scumpa mea frumoasă etc. 


De-ţi place, scumpă Lino, aceste versulețe etc., etc. 


Mariţă, guriță, lonitică, cruciuliță, garofiță, picioruse, 
versuleţe — pentru Dumnezeu! Ce limbă este aceasta? Ce forme 
de copii nevârstnici? Ce linguşire bizantină? Cu asemenea 
terminaţiuni linse şi corupte are să se producă energia, 
intensitatea, vigoarea impresiunii poetice? Să ne înțelegem: 
ce rol pot juca diminutivele în poezie? Poezia are să mărească 
efectul; prin urmare, numai acolo unde anume prin micimea 
obiectului se produce impresiunea cea mai marcantă, numai 
acolo diminutivul poate avea locul său special. Toţi poeţii 
cei mari ne învaţă aceasta. Să ne aducem aminte de exemplul 
citat din Goethe: 


De sub pământ Gustă din el: 


Un ghiocel Să ştii că natura 
Abia ieșise Când i-a creat 
Tinerel. Pentru olaltă 


I-a destinat. 


Veni o albină, 


Michael Astner, 
Pasărea — Ţurțur 

Şi textul german cuprinde diminutive, unul din 
puţinele exemple de diminutive în Goethe. Pentru ce? 
Micimea obiectului este punctul de contrast. Ideea este: 
armonia cea mare a universului se manifestă pănă în cele mai 
mici fiinţe ale sale. Prin urmare, diminutivul are aci rațiunea 
sa de a fi. 

Dar când se află diminutive în fiecare strofă şi la fiecare 
ocaziune, când gura este mică, piciorul mic, Maria mică, Ioniță 
mic, garoafa mică şi literatura și toate se află în decadenţă. 

E de necrezut pănă unde merge această manie în 
literatura noastră. Un june student, altminteri plin de 
inteligență, începe a publica nişte încercări poetice și le 
dedică lui V. Alecsandri într-un sonet care se termină astfel: 


Primește, pocte, aste versurele, 
Căci sub ale tale falnice-aripele 
Vreau să leagăn gingaş dorul ce-am visat! 


A-şi închipui pe d. Alecsandri cu aripi este deja o 
întreprindere îndrăzneață; dar dacă aripele sunt mari, 
treacă-meargă! Însă a-și închipui de d. Alecsandri cu aripele 
este o imagine de un ridicol așa de pronunţat, încât, pentru 
onoarea gustului omenesc, trebuie să căutăm un fel de 
explicare la întrebuinţarea ei. 

Explicaţia este uşurinţa rimei. Versuri și aripe nu se 
rimează; hai să facem versurele şi aripele! Bălae şi vale nu 
merge; hai să zicem: 

Salonul Junimii din casa Pogor 


Măriuţa bălăioară 

Împreună două flori 

Şi le-aruncă în vălcioară. 

Gură şi garoafă nu se potrivește, hai să zicem: fu ai o 
guriță ca o garofită; şi aşa în infinit. Diminutivele românești, 
în diferenţă de cele germane, au nefasta proprietate de a cuprin- 
de în terminarea lor silaba intonată; prin urmare, orce cuvânt 
românesc rimează (când în rimă masculină, când în rimă 
feminină) cu orce alt cuvânt de acelaş gen îndată ce se pune 
în diminutiv. Hinc lacrimae. 

Şi pentru această neglijență, pentru lenea poetului de 
a-şi căuta o altă rimă, se corupe poezia întreagă și se intro- 
duce în literatură o efeminare şi un spirit de miniatură precum 
nu se mai află nici în ultima decadenţă a lingușirilor persane 
şi turceşti. 

Cu cât o rimă este mai uşoară, cu atât este mai ieftină 
şi mai comună, şi poetul trebuie să se gândească de două ori 
pentru a o întrebuința. Un poet distins nu va rima niciodată 
guriță-garofiță. 

Cu asemenea lucruri avem de gând să punem 
fundamentul literaturei române? 


(Titu Maiorescu, O cercetare critică asupra 
poeziei române de la 1867) 

DIVERSITATE TEMATICĂ, STILISTICĂ ŞI DE 
VIZIUNE ÎN OPERA MARILOR CLASICI: ION 


CREANGĂ, IOAN SLAVICI, MIHAI EMINESCU ŞI 
I.L. CARAGIALE 


I. Povestea lui Harap-Alb 


(fragment) 


Atunci Harap-Alb, ieşind dintre dânşii, se 
înfăţişază cuviincios înaintea împăratului, zicând: 

— Prea înălțate împărate! Luminarea-sa, nepotul 
prea-puternicului Verde-împărat, m-a fi așteptând cu 
nerăbdare. De-acum înainte, cred că mi-ţi da fata, ca 
să vă lăsăm în pace şi să ne ducem în treaba noastră. 

- Bine, voinice, zise împăratul, uitându-se la dânșii 
cam acru oarecum: a veni ea şi vremea aceea... Dar 
acum, deodată, ia să ospătaţi ceva, ca să nu ziceţi că 
ați ieşit din casa mea ca de la o casă pustie. 

— Parcă v-a ieşit un sfânt din gură, luminate împă- 
rate, zise atunci Flămânzilă, că ne ghiorăiesc maţele 
de foame. 

— Poate ni-ţi da şi ceva udeală, măria-ta, zise Setilă, 
că ni sfârâie gâtlejul de sete. 

— Ia lăsaţi, măi, zise Ochilă, clipocind mereu din 
gene, că luminarea-sa știe ce ne trebuie. 

— Aşa cred şi eu, zise Păsărilă, doar, de-a puterea 
hi, am căzut la casă împărătească, și nu vă temeţi, că 
are înălțimea-sa atâta purtare de grijă, ca să nu fim 
chinuiţi cu frig, cu foame și cu sete. 

— Mai rămâne îndoială despre asta, zise Gerilă, 
tremurând cumplit. Dar n-aveţi ştiinţă că înălțimea- 
sa este tata flămânzilor şi al însetaţilor? Și tocmai de 
asta mă bucur şi eu, că de-abia m-oiu mai încălzi 
oleacă bând sângele Domnului. 

— Ei, tacă-vă gura de-acum! zise Flămânzilă. 
Destul e o măciucă la un car de oale. Nu tot cetăraţi 
pe măria-sa, că om e dumnealui. Pentru niște sărăcuţi 
ca noi e greu de făcut trebi de acestea. Dar lao 
împărăție, ca cum te-ar pișca un purice; nu se mai 
bagă în samă. 

— Din partea mea, mâncarea-i numai o zăbavă; 
băuturica mai este ce este, zise Setilă: şi aş ruga pe 
luminarea-sa că, dacă are de gând a ne ospăta, după 
cum s-a hotărât, apoi să ne îndesască mai mult cu 
udeală, pentru că acolo stă toată puterea şi îndrăzneala. 
Vorba ceea: „Dă-i cu cinstea, să peară ruşinea”. Dar 
mi se pare că ne-am prea întins cu vorba, și luminarea 
sa nu ştie cum să ne mai între în voie. 

— Acum, de ne-ar da odată ce ne-ar da, zise Flă- 
mânzilă, căci mă roade la inimă de foame ce-mi e! 

— la mai îngăduiţi oleacă, măi, zise Ochilă, că doar 
nu v-au mas şoarecii în pântece. Acuş s-or aduce şi 
bucatele, și vinul, şi numai de-aţi ave pântece unde 
să le puneţi. 

— Îndată vi s-a aduce şi demâncare şi băutură, zise 
împăratul, numai de-ați pute dovedi cât vă voiu da 
eu; că, de nu-ți fi mâncători și băutori buni, v-aţi găsit 
beleaua cu mine, nu vă pară lucru de şagă! 

— De ne-ar da Dumnezeu tot atâta supărare, lumi- 
narea-voastră, zise atunci Flămânzilă, ţinându-se cu 
mânile de pântece. 

— Şi înălţimei-voastre gând bun şi mână slobodă, 
ca să ne dați cât se poate mai multă mâncare și 
băuturică, zise Setilă, căruia îi lăsa gura apă, că din 
mâncare şi băutură, las” dacă ne-a întrece cineva; 
numai la treabă nu ne prea punem cu toţi nebunii. 

Împăratul tăcea la toate aceste, îi asculta cu dezgust 
şi numai înghițea noduri. Dar, în gândul său: 

„Bine, bine ! Cercaţi voi marea cu degetul, dar ia 
să vedem cum i-ți da de fund? Vă vor ieși ele toate 
aceste pe nas.” După aceea îi lăsa şi se duce în casă. 

În sfârşit, nu trece mult la mijloc, şi numai iaca li 

se aduc 12 harabale cu pâne, 12 ialoviţe fripte şi 12 
buţi pline cu vin de cel hrănit, de care, cum bei câte 
oleacă, pe loc ţi se taie picioarele, îţi steclesc ochii în 
cap, ţi se încleie limba în gură şi începi a bolborosi 
turceşte, fără să ştii bechiu macar. Flămânzilă și Setilă 
ziseră atunci celorlalți: 

— Măi, mâncaţi voi întăi şi beți cât veţi pute, dar 
nu cumva să vă puneţi mintea cu toată mâncarea și 
băutura, c-apoi al vostru e dracul! 

Alunci Harap-Alb, Gerilă, Ochilă şi Păsări-Lăţi- 
Lungilă se pun ei de ospătează şi beu cât le trebuie. 
Dar ce are a face? parcă nici nu se cunoștea de unde 
au mâncat și au băut; că doar mâncare şi băutură era 
acolo, nu şagă; dă, ca la o împărăție. 

— Hai, ia daţi-vă deoparte, măi păcătoşilor, că 
numai aţi crâmpoţit mâncarea, ziseră atunci 
Flămânzilă și Setilă, care aşteptau cu neastâmpăr, fiind 
rupţi în coş de foame şi de sete. 

Şi atunci unde nu începe Flămânzilă a cărăbăni 
deodată în gură câte o haraba de pâne și câte o 

ialoviță întreagă, și răpede mi ţi le-a înfulicat și le-a 
forfăcat, de parcă n-au mai fost. Iară Setilă, dând 
fundurile afară la câte o bute, horp! ţi-o sugea dintr- 
o singură sorbitură; şi, răpede-răpede, mi ţi le-a supt 
pe toate de-a rândul, de n-a mai rămas nici măcar 
picătură de vin pe doage. 

După aceea, Flămânzilă a început a striga în gura 
mare că moare de foame şi a zvârli cu ciolane în 
oamenii împărătești, care erau acolo de față. 

Iară Setilă striga şi el cât ce putea că crapă de sete 
şi zvârlea cu doage și cu funduri de poloboc în toate 
părţile, ca un nebun. 

Împăratul atunci, auzind vuiet tocmai din casă, 
iese afară şi, când vede aceste, îşi pune mâinile în 
cap de necaz. 

— Măi, măi, măi! Aceştia-s curat sărăcie trimisă de 
la Dumnezeu pe capul meu, zise împăratul în sine, 
plin de amărăciune. Mi se pare că, ia acum, mi-am 
dat şi eu peste oameni. 


(lon Creangă, Povești, amintiri, povestiri, Cartea Românească, 
București, 1989) 


II. Moara cu noroc 


(fragment) 


XI 

Acu intră însă Buză-Ruptă şi, puţin în urma lui, 
Săilă Boarul, şi aceştia deteră cercetărilor cu totul 
altă față. 

Amândoi erau oameni ştiuți ca făcători de rele, 
bănuiţi şi chiar pedepsiţi în mai multe rânduri, iară 
astă dată le venea cu atât mai greu să se apere cu cât 
nu îşi puteau sprijini spusele prin nici o mărturie și 
erau prigoniţi de către toți aceia care-și dedeau silința 
să-l scape pe Lică. 

Buză-Ruptă, un om înalt, grăsuliu și slut, de-ţi 
era silă să te uiţi la el, tăgădui că a plecat atunci seara 
la Ineu şi spuse că până marţi, la amiazăzi a petrecut 
cu Răuţ și cu Săilă pe la turme, iară mai departe cu 
Săilă, cu care dimpreună s-a dus la Salonta. 

— V-a mai văzut cineva în tot timpul acesta? 
întrebă unul dintre judecători. 

— Nimeni, răspunse bănuitul. 

— Cum ați umblat aşa de nimeni nu v-a văzut? De 
ce vă ascundeaţi? 

— Nu ne-am ascuns, dar din întâmplare nu ne-am 
întâlnit cu nimeni. 

— Bine! urmă judecătorul. Eu însă nu prea înțeleg un 
lucru. Răuţ a plecat spre Fundureni, iară nu spre Ineu. 


132 


132 


de loan Slavici 


— Luasem înţelegere să ne întâlnim dincolo de 
deal şi să mergem mai departe împreună. 

— De ce asta ? 

Buză-Ruptă stete un timp nehotărât. 

— Ca să nu știe Lică Sămădăul că ne ducem 
împreună, fiindcă Lică ne este vrăjmaș şi s-ar fi 
mâniat pe Răuţ dac-ar fi aflat că umblă cu noi. 

Răuț dovedea însă cu patru mărturii că a fost luni 
noaptea la Moara cu noroc, iară marţi pe la prânz la 
Şicula, dovedea că Buză-Ruptă spune un neadevăr 
şi că vrea să-l năpăstuiască. 

Săilă, intrând, văzu pe Buză-Ruptă frânt, sâmţi 
că treaba le stă rău şi-şi schimbă în buiguiala sa 
mărturisirea ce făcuse mai înainte. 

EI spuse, în deosebire de tovarășul său, că s-au 
înțeles cu Răuţ ca să fure o parte din turma ce se afla 
în pădurea de la Fundureni și că în urmă s-au dus 
prin ascuns la Salonta, ca să afle un cumpărător. 
Această mărturisire însă, care mai nainte ar fi putut 
să schimbe părerea judecătorilor, acum îi făcea pe 
cei mai mulți să râdă. 

Astfel, din mărturisirile lui Buză-Ruptă şi din ale 
lui Săilă nu ieşea decât un lucru: că ei sunt vrăjmași 

ai lui Lică, întocmai 
ca Pintea, și că nu 
puteau să fi săvârşit 
fapta în înţelegere cu 
dânsul, lucru pe care 
apărătorul lui Lică îl 
puse cu vorbe bine 
potrivite în vederea 
judecătorilor, ară- 
tând cum Lică li s-a 
făcut apărător numai 
pentru ca să nu pară 
a-şi răzbuna de dân- 
şii, acum când se 
aflau în strâmtorare, 
deși putea să știe că 
numai ei au putut să- 
i lase biciul la trupul 
iubitei sale stăpâne. 

Şi în adevăr, din două una: ori biciul lui Lică, ori 
cuțitul lui Săilă trebuia să fie urmă lăsată dinadins la 
faţa locului, pentru ca să-i ducă pe urmăritori pe o cale 
greșită, fiindcă despre o înţelegere între Buză-Ruptă, 
Săilă şi Lică acum nu mai putea să fie vorba. Lică însă, 
deşi ar fi putut săvârși faptele petrecute în drumul de 
țară şi în pădure, nu putea să fie unul dintre oamenii cu 
feţe acoperite care îl călcaseră pe arândașul, fiindcă în 
timpul când s-a petrecut această faptă, el, după măr- 
turisirea mai multora, se afla la Moara cu noroc. Ce-i 
drept, Pintea bănuia că el n-a stat toată noaptea la Moara 
cu noroc şi mărturiile erau cam îndoioase, tot oameni 
care puteau să fie bănuiţi de tovărășie cu Lică; singurul 
razăm de bănuială asupra lui Lică erau mărturisirile, cu 
totul îndoioase, pe care le făcuse cârciumarul asupra 
timpului la care sosise şi plecase acel om ce venise cu 
muierea la Lică: de aceea îl puseră pe Ghiţă la urmă și 
acum așteptau cu toţii hotărârea de la mărturisirile lui. 

Înalt, lat în umeri, cu ochiul limpede și cu faţa 
nemişcată, Ghiţă se opri în mijlocul lumii. 

Înaintea lui erau doi oameni nevinovaţi, care 
aveau să sufere osânda grea; era pătruns de 
nevinovăția lor, dar acum nu mai putea să o 
dovedească, deşi era gata s-o apere chiar cu primejdia 
de a trece, drept părtaș la vina lor: ochii lui se opriră 
asupra lor ca şi când ar voi să le zică: „Nu vă temeţi, 
căci ştiu eu un lucru prin care pot să vă scap cel 
puțin deocamdată”. 

Ana suspină o dată din greu, apoi rămase încreme- 
nită. Nu mai era el, omul puternic şi plin de viaţă: în 
câteva zile se făcuse numai umbra din ceea ce fusese 
odinioară; în câteva zile pelița obrajilor i se încreţise 

şi perii capului îi dăduseră în cărunțeală. 

Cuprins de o durere sfâșietoare, el se întoarse oare- 
cum fără de veste spre partea la care auzise suspinul şi, 
aflând cu ochii pe Ana, își ridică mâna, o trase încet 
peste fruntea sa uscată și se întoarse iar drept spre Lică, 
omul care nu-şi pierdea niciodată liniştea. 

Într-o clipă el îşi sâmţi toată firea prefăcută. Nu o 
văzuse de mult, şi acum când o vedea așa de perită, 
cum era, se adună deodată în sufletul lui toată 
dragostea pe care o simţise din clipa când o văzuse 
pentru întâiaşi dată, toată dorinţa de a o vedea mereu 
ferită de rele, toată alipirea către viaţă a omului 
pătruns de iubire, şi tot ce plănuise în cugetarea 
lungilor zile petrecute în închisoare se zădărnici în 
clipa când faţa Anei se ivi în ochii lui. 

El nu putea să se pună în primejdie de dragul 
altora, căci avea nevastă şi copii, iară pe Lică îl poţi 
speria cu o vorbă, dar nu-l poți stârpi, fiindcă el nu e 
om singur, ci un întreg rând de oameni, din care unii 
se răzbună pe alţii. 

Din cuvânt în cuvânt, Ghiţă mărturisi dar tot ceea 
ce mărturisise înaintea comisarului, cu deosebirea numai 
că el stărui să rămâie scris că nu-i crede vinovaţi pe 
Buză-Ruptă și pe Săilă. lară când i se puse întrebarea 
hotărâtoare, dacă poate jura că Lică a stat atunci toată 
noaptea la Moara cu noroc, el răspunse: 

„Nu pot să jur că n-a plecat în noaptea aceea, fiind- 
că n-am stat mereu lângă dânsul; jur însă că l-am știut 
toată noaptea la cârciumă”. 

Cercetarea era încheiată şi peste câtva timp jude- 
cătorii rostiră judecata: Lică se află nevinovat; Ghiţă, 
ale cărui purtări dăduseră loc la bănuieli, scăpă în 
lipsă de destule dovezi, iară Buză-Ruptă şi Săilă 
Boarul fură osândiți pe viață. 

Unul câte unul — judecători, osândiţi, bănuiţi, mar- 
torii şi oamenii adunați, toți se depărtară; numai Ghiţă 
stătea mereu cu ochii ţintiţi la pământ, în luptă cu el 
însuși, cu dorinţa de a-i grăi Anei un cuvânt şi cu 
durerea de a o vedea așa de perită cum era. Apoi, 
când lumea se rări, el se întoarse spre dânsa, ochii i 
se împăingeniră și fața i se umplu de lacrimi. 

-— lartă-mă, Ano! îi zise el. lartă-mă cel puţin tu, 
căci eu n-am să mă iert cât voi trăi pe fața pământului. 
Ai avut tată om de frunte; ai neamuri oameni de 
treabă şi ai ajuns să-ți vezi bărbatul înaintea judecă- 
torilor. Şi n-am păcătuit nimic, Ano, dar cerul m-a 
lovit cu orbire şi n-am voit să cred şi să înţeleg când 
mi-ai arătat calea cea bună. 

— Lasă, Ghiţă, că trece şi asta . 
împăcată cu ea însăşi. 


„. grăi nevasta, 


(loan Slavici, Novele din popor, Bucureşti, 1881) 

III. Luceafărul 

de Mihai Eminescu 
(fragment) (variante din manuscrise) 
58 Și oare tot n-aţi înţeles... 


Dar un luceafăr, răsărit 
Din liniştea uitării, 
Dă orizon nemărginit 
Singurătăţii mării; 

59 
Şi tainic genele le plec, 
Căci mi le împle plânsul 
Când ale apei valuri trec 
Călătorind spre dânsul; 

60 
Luceşte c-un amor nespus, 
Durerea să-mi alunge, 
Dar se înalță tot mai sus, 
Ca să nu-l pot ajunge. 

61 
Pătrunde trist cu raze reci 
Din lumea ce-l desparte... 
În veci îl voi iubi şi-n veci 
Va rămânea departe... 

62 
De-aceea zilele îmi sunt 


Pustii ca niște stepe, 
Dar nopţile-s de-un farmec sfânt 
Ce nu-l mai pot pricepe. 

Şi oare tot n-aţi înţeles 

Cum nu mi-i lumea dragă, 
Când cu nimic nu m-am ales 
Din viaţa mea întreagă. 


Când al meu suflet mistuit 
De chin şi de părere 
A fost un trist, necontenit 
Prilej pentru durere. 


Când fu menit ca pe pământ 
Dorinţa să-l alunge 

Dup-un noroc atât de sfânt 
Cum nu se poate-ajunge. 


E un miraj de necrezut 
Pe-un orizon de stepe: 
De al lui farmec străbătut 
Eu tot nu-l pot pricepe. 


El stăpânește amorţit 
Pustiile uitării 

Ca şi o stea din răsărit 
Singurătatea mării. 


Şi-l rog încet, îl rog pe veci 
Ca să-mi asculte plânsul, 
Când ale apei valuri reci 
Călătoresc spre dânsul. 


Atâtea blânde rugăminți, 
Atâtea calde şoapte, 
Atâtea lacrime fierbinţi 
Vărsate zi şi noapte, 


Le-am îndreptat despre apus 
Durerea să-mi alunge, 

Dar el se nalță tot mai sus 
Ca să nu-l pot ajunge. 

Va fi în veci necunoscut, 
Va fi în veci departe... 
E steaua negrului trecut: 
Iubirea făr' de moarte, 


Ce mărgineşte-n orizon 

Și ocean și stepe 

Ş-al cărui farmec monoton 
Te-a-nvins făr-a-l pricepe. 


Căci a iubi fără să speri 
De-a fi iubit vrodată: 

E semnul vecinicei dureri 
Ce cerul ţi-l arată. 


Un farmec trist şi nențeles 


Un farmec trist şi nenţeles 
Puterea mea o leagă, 

Şi cu nimic nu m-am ales 
Din viaţa mea întreagă. 


E un luceafăr răsărit 
Din negura uitării, 
Dând orizon nemărginit 
Singurătăţii mării. 


Îngălbenit rămâne-n veci 
Şi-i e aproape stinsul, 
Când ale apei valuri reci 
Călătoresc cu dânsul. 


Cu-atâtea tainici rugăminţi, 
Cu-atâtea calde şoapte, 
Cu-atâtea lacrime fierbinţi, 
Vărsate zi și noapte, 


] te-ai rugat: dorul nespus 
Din suflet să-ţi alunge, 
Dar el se nalță tot mai sus 
Ca să nu-l poți ajunge. 


Va rămânea necunoscut 
Și va luci departe 

Căci luminează din trecut 
Iubirii celei moarte 


Şi se aprinde pe-orizon 
Pustiu de mări şi stepe 
Și a lui farmec monoton 
M-a-nvins făr-a-l pricepe. 
(reproduse după Mihai Eminescu, „Constelaţia Luceafărului. 


Sonetele, Scrisorile”, editate şi comentate de Petru Creţia, Editura 
Humanitas, Bucureşti, 1994) 


IV. O scrisoare pierdută 


(fragment) 


ACTUL III, SCENA I 

TRAHANACHE, CAȚAVENCU, BRÂNZO- 
VENESCU, FARFURIDI, IONESCU, POPESCU, 
CETĂŢENI, ALEGĂTORI, PUBLIC. Rumoare 

FARFURIDI (de /a tribună): Daţi-mi voie! (gustă 
din paharul cu apă). Daţi-mi voie! (rumoare) 

TRAHANACHE (rrăgându-și clopotelul): Stima- 
bili! onorabili! (afabil) faceţi tăcere! Sunt cestiuni 
importante, arzătoare la ordinea zilei... Aveţi puţintică 
răbdare... (cătră Farfuridi) Dă-i înainte, stimabile, 
aveţi cuvântul! 

FARFURIDI (cătră adunare): După ce am vorbit 
dar din punctul de vedere istoric, din punctul de 

vedere de drept, voi încheia cât se poate mai scurt... 

POPESCU: Parol?... Numai dacă te-i ţinea de 
vorbă. (râsete în partea unde sunt dascălii) 

FARFURIDI: Rog, nu mă-ntrerupeţi, dați-mi voie... 

TRAHANACHE (cătră partea unde e Popescu): 
Stimabile, nu-ntrerupeți... 

FARFURIDI: După ce am vorbit dar din punctul 
de vedere istoric şi din punctul de vedere de drept, 
voi încheia, precum am zis, cât se poate mai scurt. 
(bea o sorbitură, apoi, reluându-și răsuflarea, rar 
ca și cum ar începe o poveste) La anul una-mie-opt- 
sute-două-zeci-şi-unu... fix... (Rumoare și protestări 
în grupul lui Caţavencu: AlA!A!) 

POPESCU: Dacă ne-ntoarcem iar la 1821 fix, 
ne-am procopsit. (rumoare și protestări) 

FARFURIDI: Daţi-mi voie... La una-mie-opt-sute... 

TOŢI (în cor, cu tonul lui): Douăzeci-şi-unu fix... 
(rumoare și protestări) 

FARFURIDI: Daţi-mi voie. 

TRAHANACHE (clopoțel): Stimabile, onorabile! 
Nu întrerupeți... Aveţi puţintică... 

CAȚAVENCU: Ce răbdare, venerabile domnule 
prezident! Ceasurile sunt înaintate. Sunt şi alți oratori 
înscrişi să vorbească... 

TOŢI DIN GRUP: Da! Da! 

CAȚAVENCU: Onorabilul orator a promis să 
încheie cât se poate mai scurt: apoi ce fel de scurt 
este asta, s-o luăm a doua oară de la 1821? A!A!A! 

TOŢI DIN GRUP: A! A! A! (rumoare) 

FARFURIDI: Daţi-mi voie... 

TRAHANACHE (cărră Farfuridi cu dulceaţă, 
ridicându-se peste masă cătră tribună): Stimabile... 
cu gândesc că nu ar fi rău să sărim la 48... 

CAȚAVENCU (strigând): Mai bine la 64... 

POPESCU, IONESCU şi TOŢI DIN GRUP: Da! 
da! la 64... 

TRAHANACHE (ridicându-se ca şi cum ar 
consulta adunarea): Adică... la plebicist!? 

TOȚI: Da, la plebicist! (zoomof). 

FARFURIDI (întorcându-se cu spatele spre 
adunare și cu fața la prezident): Daţi-mi voie, 
domnule prezident;, mi-aţi acordat cuvântul: îmi pare 
că un prezident o dată ce acordă cuvântul... 

TRAHANACHE (sculându-se și punând, peste 
masă, mâinile pe umerii lui Farfuridi, mângâietor): 
Dacă mă iubești, stimabile, fă-mi hatârul... să trecem 
la plebicist... dorința adunării!... 

FARFURIDI: Dar, domnule prezident... 

TRAHANACHE (și mai rugător): Să trecem la 
plebicist! (î/ întoarce binişor de umeri cu fața spre 
adunare) 

TOŢI (cu putere): Da! la plebicist! la plebicist! 

FARFURIDI (soarbe o dată și cu aerul resignat): 
Ce ziceam dar? la 1864, vine, mă-nţelegi, ocaziunea 
să se pronunţe poporul printr-un plebicist... Să vedem 
însă mai-nainte... să ne dăm seama bine de ce va să 
zică... de ce este un plebicist... 

IONESCU: Ştim ce este plebicistul! Mersi de 
explicaţie! 

TOȚI: Nu trebuie explicaţie... (rumoare) 


FARFURIDI (cărră întrerupători): Daţi-mi voie! 
(cătră Trahanache) Domnule prezident!... 

TRAHANACHE (c/opoțel): Stimabili, onorabili, 
rog nu întrerupeți pe orator, (foarte afabil) faceţi 
tăcere; sunt cestiuni arzătoare la ordinea zilii; aveţi 
puţintică răbdare. (cărră Farfuridi) Aveţi cuvântul, 
stimabile, daţi-i înainte! 

FARFURIDI (luând vânt): Când zicem dar 64, zicem 
plebicist, când zicem plebicist, zicem 64... Știm, oricine 
dintre noi ştie ce este 64, să vedem ce este plebicistul... 
(cu tărie începând fraza) Plebicistul!... 

CAȚAVENCU: Aci nu e vorba de plebicist... 

FARFURIDI: Daţi-mi voie; (discutând cu Caţa- 
vencu) mi se pare că atunci când zicem 64... (cu 
energică convingere) şi să nu căutaţi a încerca măcar 
să mă combateţi; vă voi dovedi cu date istorice că 
toate popoarele îşi au un 64 al lor... 

CAŢAVENCU: Daţi-mi voie; nu e vorba de 64. 
(rumoare aprobativă pentru Caţavencu) 

FARFURIDI: Daţi-mi voie... (roate colocviile și 
întreruperile se fac avocăţește, cu multă vioiciune și 
cu tonul înțepat și volubil) Domnule prezident!... 

TRAHANACHE (c/opofel): Stimabile, onorabile, 
faceţi tăcere... avem cestiuni arzătoare... 

CAŢAVENCU (ridicându-se în capul băncii): 
Cum, domnule prezident? De unde până unde 64 
chestie arzătoare la ordinea zilei? Dacă nu mă-nșel, 
îmi pare că suntem în anul de graţie 1883... Ce are a 
face? Chemaţi pe onorabilul orator la cestiune... 

TRAHANACHE (ridicându-se iar peste masă și 
atingându-l pe umere pe Farfuridi): Stimabile... 
(afabil și rugător) să lăsăm plebicistul, dacă mă 
iubeşti; să trecem la cestiune. 

FARFURIDI (obosit de întreruperi, întorcându-se 
cu fața spre Trahanache si cu spatele la adunare): 
Domnule prezident, aţi binevoit a-mi acorda 
cuvântul... Eu cred c-ar trebui... 

CAȚAVENCU (strigând): Nu trebuie, onorabile! 

TOŢI DIN GRUP: Nu, nu trebuie! 

TRAHANACHE (punând mâinile, peste masă, pe 
umerii lui Farfuridi, si foarte dulce): Mă rog, dacă 
mă iubeşti, fă-mi hatârul... dorinţa adunării, 
stimabile... (și întoarce de umeri binisor cu fața spre 
adunare) 

TOŢI: Da! la chestiune! la chestiune! 

FARFURIDI (foarte obosit, soarbe și se resignea- 
ză): Ajungem dar la chestiunea reviziunii constituțiu- 

nii şi legii electorale... 

TOŢI (cu satisfacție): A! Aşa da! 

TRAHANACHE (asemenea): A! (clopotel) Ei! 
acu aveţi puţintică răbdare... (cărră Farfuridi) Scurt, 
stimabile, scurt, dacă mă iubeşti: dorinţa adunării. 

FARFURIDI (asudă, bea și se șterge mereu cu 
basmaua): Mă rog, daţi-mi voie! Ştiţi care este opinia 
mea în privinţa revizuirii? 

TOATĂ SALA: Nu!... Să vedem!... Spune! 

CAȚAVENCU (bagocoritor): Să vedem opinia lui 
d. Farfuridi. (Trahanache clopoțește) 

FARFURIDI (asudă mereu și se emoţionează pe 
văzute): Opinia mea este aceasta: e vorba de 
revizuire, da? 

TOȚI (puternic): Da! Da! 

FARFURIDI (emoționat și asudând): Atunci, iată 
ce zic eu, şi împreună cu mine (începe să se înece) 
trebuie să zică asemenea toți aceia care nu vor să 
cază la extremitate (se îneacă mereu), adică vreau să 
zic, da, ca să fie moderați... adică nu exageraţiuni!... 
Într-o chestiune politică... şi care, de la care atârnă 
viitorul, prezentul și trecutul ţării... să fie ori prea- 
prea, ori foarte-foarte... (se încurcă, asudă și înghite) 
încât vine aci ocazia să întrebăm pentru ce?... da... 
pentru ce?... Dacă Europa... să fie cu ochii aţintiţi 
asupra noastră, dacă mă pot pronunţa astfel, care 
lovesc soțietatea, adică fiindcă din cauza zguduiri- 
lor... şi... idei subversive... (asudă și se rătăcește din 
ce în ce) şi mă-nţelegi, mai în sfârşit, pentru care în 
orce ocaziuni solemne a dat probe de tact... vreau să 
zic într-o privinţă, poporul, națiunea, România... (cu 
tărie) ţara în sfârşit... cu bun-simţ, pentru ca Europa 
cu un moment mai nainte să vie şi să recunoască, de 
la care putem zice depandă... (se încurcă și asudă 
mai tare) precum, — daţi-mi voie — (se șterge) precum 
la 21, daţi-mi voie (se șterge) la 48, la 34, la 54, la 
64, la 74 asemenea şi la 84 şi 94, și ețetera, întru cât 
ne privește... pentru ca să dăm exemplul chiar 
surorilor noastre de ginte latine însă! (foarte asudat, 
se şterge, bea, iar se şterge și suflă foarte greu. 


Trahanache a urmărit cu mâna tactul sacadelor ora- 
torice ale lui Farfuridi. Bravo și aplauze în fund, 
conduse de Brânzovenescu; răsete şi sâsâituri în 
grupul lui Caţavencu. Clopoțelul lui Trahanache de 
abia se mai aude. — După ce s-a mai oprit zgomotul, 
cu multă aprindere) Daţi-mi voie! Termin îndată! mai 
am două vorbe de zis. (zgomotul tace) lată dar opinia 
mea. (în supremă luptă cu oboseala care-l biruie) 
Din două una, daţi-mi voie: ori să se revizuiască, 
primesc! dar să nu se schimbe nimica; ori să nu se 
revizuiască, primesc! dar atunci să se schimbe pe ici 
pe colo, şi anume în punctele... esenţiale... Din 
această dilemă nu puteţi ieși... Am zis! 

(Aplauze în fund, sâsâituri în față. Farfuridi 
coboară zdrobit, ștergându-se de sudoare, și merge 
în fund. Brânzovenescu și alți alegători îl întâmpină 
și-i strâng mâna. — Rumoare. Mai mulţi din auditoriu 
se scoală și strică rândurile. Caţavencu suie de la 
dreapta în mijloc, unde vorbește încet cu grupul său 
gesticulând viu. Cu un alt grup mai în fund Farfuridi 
și Brânzovenescu asemenea. - Pristanda iese 
misterios din cabinetul primarului, trece prin ușcioara 
grilajului, care este la spatele tribunii, și trage de 
pulpană pe Trahanache, care sună clopoțelul) 


(I.L. Caragiale, Opere, 1, Editura de Stat pentru Literatură şi Artă, 
București, 1959) 


A. Jiquidi, ilustrație pentru „O scrisoare pierdută” 


Dinec 4[] de explotate a testelor 


I. Organizaţi-vă în două echipe şi discutaţi prin 
comparaţie cele patru texte studiate în clasa a X-a 
plecând de la fragmentele reproduse în acest manual. 
Fiecare echipă va avea în vedere câte doi autori (0 
posibilă grupare a lor ar putea avea drept criteriu 


raportul dintre realitate şi literatură: Povestea lui 
Harap-Alb şi Luceafărul permit o analiză din pers- 
pectiva fabulosului, iar Moara cu noroc şi O scrisoare 
pierdută se pot discuta din perspectiva realismului). 

Echipele vor avea în vedere aspectele de tematică, 

de viziune și de stil, caracteristice textelor comentate. 

Pot fi incluse în comentariu, de asemenea, 
răspunsurile la întrebările şi exercițiile de mai jos. 

2. Amintiţi-vă care sunt elementele stereotipe de con- 
strucție a subiectului şi a discursului narativ într-un 
basm. Care dintre ele apar în fragmentul reprodus 
din Povestea lui Harap-Alb? 

3. Indicaţi mijloacele oralităţii din basmul lui 
Creangă. Ce rol are oralitatea stilului, în acest caz? 

4. Selectaţi zece expresii populare şi comentaţi 
efectul lor comic. 

5. Rezumaţi subiectul nuvelei Moara cu noroc. 
Explicaţi episodul relatat în fragmentul reprodus în 
manual prin amănunte legate de momentele 
anterioare ale naraţiunii. 

6. Descrieţi în câteva fraze starea prin care trece 
eroul în această secvenţă. Precizaţi care sunt mijloa- 
cele analizei psihologice. 

7. Recitiţi poemul eminescian și prezentaţi sintetic 
două interpretări ale acestuia (incluse la dosarul critic 
al operei în manualul de clasa a X-a). Ce motiv 
dezvoltă, în acest context, secvența reprodusă în ma- 
nual? Comentaţi. 

8. Comparaţi cele trei variante parțiale ale Luceafă- 
rului, având în vedere: 

a. numărul de strofe; 


ÎN istorice 


Junimea promovează în spaţiul cultural românesc, 
în ultimele trei decenii ale secolului al XIX-lea, o di- 
recție literară fundamentală în evoluţia literaturii. Re- 
prezentanţii ei cei mai valoroşi, Mihai Eminescu, I.L. 
Caragiale, lon Creangă, loan Slavici şi Titu Maiorescu 
sunt consideraţi astăzi modele în domeniul poeziei, 
dramaturgiei, prozei și criticii literare. Clasicismul lor 
constă tocmai în valoarea incontestabilă a operelor, 
devenite în timp puncte de reper în maturizarea 
fenomenului literar românesc. Dincolo de diversitatea 
tematică, stilistică şi de viziune îi uneşte acelaşi cult 
al valorii, manifestat atât prin nivelul creaţiilor, cât şi 
prin critica formelor fără fond, prezentă nu doar la 
mentorul grupării, ci şi la ceilalți patru scriitori, în 


Diversitate tematică, stilistică şi de viziune 


b. persoana/persoanele discursului liric; 

c. structurarea imaginilor (se pot pune alături 
fragmente care dezvoltă aceeași imagine, diferită însă 
la nivelul detaliilor); 

d. discursivitate/ concizie metaforică a stilului. 

8. Amintiţi-vă subiectul piesei O scrisoare pier- 
dută. Precizaţi momentul acțiunii în care se desfă- 
şoară scena reprodusă în manual. Care este rolul 
acesteia în acumularea treptată în tensiune, specifică 
teatrului clasic*? 

9. Selectaţi termenii sau expresiile care se repetă 
în replicile personajului și discutaţi despre valoarea 
stereotipiilor de limbaj, atât la nivelul stilului, cât şi 
la acela al viziunii scriitorului. 

10. Analizaţi discursul lui Farfuridi, urmărind 
abaterile de la norme la toate nivelurile limbii (fonetic, 
lexico-semantic, morfologic şi sintactic). Care dintre 
ele este cel mai defectuos? Comentaţi, având în 
vedere imaginea personajului. 

11. Selectaţi categoriile estetice relevante pentru 
fiecare autor discutat din următoarea listă: alegorie, 
comic, dramatic, epic, fabulos, fantastic, grotesc, 
ironie, lirism, metaforă, satiră, tragic. 


(Irina Petraş, Teoria literaturii. Dicţionar-antologie, Editura 
Didactică şi Pedagogică, București, 1996) 


poeziile satirice eminesciene sau în publicistica 
poetului, în toată opera comică a lui Caragiale în 
Amintirile... lui Creangă sau în proza lui Slavici. 

Înainte de a fi publicate în volum, multe dintre 
scrierile autorilor amintiți apar în paginile revistei 
Convorbiri literare. Aşa se întâmplă în cazul basmului 
Povestea lui Harap-Alb (1877), al poemului Lucea- 
fărul (după apariţia în Almanahul Societății Cultural- 
Literare „România Jună ”, din Viena, 1883) şi al 
piesei O scrisoare pierdută (după premiera la Teatrul 
Naţional din Bucureşti, în 1884; în revistă apare în 
1885, la câteva luni după prima reprezentaţie). Nuve- 
la lui Slavici, Moara cu noroc este publicată în volu- 
mul Novele din popor, în 1881. 


*clasic.-ă, adj. — referitor la clasicism — curent literar european cu centrul în Franţa, manifestat în secolul al XVII-lea (Moliere, La Fontaine, 
Corneille, Racine, Boileau). Se caracterizează prin cultul Antichității, al raţiunii, prin rigoarea compoziţională, puritatea şi claritatea stilului; în 
literatura română nu a existat o manifestare de acest fel, aspecte clasice apar însă de-a lungul secolului al XIX-lea, în cazul mai multor scriitori. 
În plus, se poate vorbi de un clasicism „etern” (situat dincolo de limita temporală a unui curent literar) „însemnând opţiunea pentru echilibru, 


expresie directă, transparenţă stilistică, ideal moral”. 

Diversitate tematică, stilistică şi de viziune 


Textele studiate în clasele anterioare sunt reprezen- 
tative pentru diversitatea tematică, stilistică și de 
viziune care caracterizează opera autorilor discutaţi. 

Pe lângă tematica obișnuită a basmului, în general, 
care prezintă confruntarea dintre bine și rău, Povestea 
lui Harap-Alb include aspecte originale, specifice operei 
culte, subsumabile unei structuri narative de bi/dun- 
gsroman (vezi manualul de clasa a X-a). La nivelul 
stilului, oralitatea şi comicul de limbaj sunt evidente. 
Ansamblul operei impune un imaginar specific lui 
Creangă, care presupune umanizarea fantasticului, 
umorul debordant și grotescul. Receptarea critică 
fixează viziunea operei lui Creangă ezitând între 
caracterul „poporan” sau cult, caracterul satiric sau 
nesatiric, între jovialitate şi cruzime. 

Cu totul altfel apare fabulosul în poemul filozofic 
eminescian. Deşi prima sursă a textului este un basm 
popular românesc, Luceafărul trasformă țesătura 
epică a punctului de plecare într-o alegorie lirică pe 
tema incompatibilităţii dintre geniu şi lumea comună 
(interpretarea clasică). În plus, fabulosul alunecă în 
oniric, iar ansamblul de imagini include motive 
obișnuite în textele eminesciene: dragostea imposi- 
bilă, marea, astrele, visul, singurătatea, melancolia, 
dragostea instinctuală, peisajul cosmic, peisajul 
terestru, spaţiul originar etc. Stilul elaborat al 


Rose 


Călinescu, G., Opera lui Mihai Eminescu, |, II, 
Editura Minerva, București, 1976 (ediţia 1, 1934-1936) 

Călinescu, G., Istoria literaturii române de la 
origini până în prezent, Editura Minerva, București, 
1985 (ediţia I, 1941) 

Călinescu, G., Estetica basmului, Editura pentru 
literatură, Bucureşti, 1965 

Cioculescu, Şerban, /.L. Caragiale, Editura 
Tineretului, 1967 

Constantinescu, Pompiliu, Scrieri, II, Editura 
pentru Literatură, Bucureşti, 1967 (studiile /.L. 
Caragiale — 1935, Comediile lui Caragiale - 1939) 

Popescu, Magdalena, Slavici, Cartea Românească, 
București, 1977 


poemului se explică prin resursele expresivităţii lirice. 
Plasticitatea imaginilor se sprijină, printre altele, pe 
metaforă, epitet şi antiteză, iar muzicalitatea discur- 
sului liric pe versificaţie şi pe figurile de stil ale insis- 
tenței (diverse forme de repetiție). Remarcabilă este, 
de asemenea, schimbarea registrului liric, de la un 
limbaj solemn și patetic, la unul „jucăuş-intimist” 
(Vladimir Streinu) sau la unul sentenţios, al cunoaș- 
terii filozofice (discursul Demiurgului). 

În evidentă legătură cu lumea imediată în care trăiesc 
autorii sunt cele două texte ale lui Slavici și Caragiale. 
Moara cu noroc prezintă aventura tragică (în acest caz) 
a parvenirii într-un spaţiu transilvănean din a doua 
jumătate a secolului al XIX-lea, iar O scrisoare pierdută 
farsa alegerilor politice din aceeași societate românească 
tatonând formele vieţii moderne. Textul lui Slavici este 
orientat spre un personaj, surprins în evoluţie 
psihologică, într-o naraţiune de tip tradițional (cu un 
narator-martor omniscient, o voce a mentalităţii 
colective), în piesa lui Caragiale, personajele 
întruchipează caractere sau tipuri, în spiritul comediei 
clasice. Prin comicul de situaţie, de moravuri, de 
caractere, de limbaj şi de nume se conturează o viziune 
satirică asupra viciilor, imposturii, ridicolului, tare ale 
unei anume societăţi, dar și ale condiţiei umane 
dintotdeauna și de pretutindeni. 


Victor Mușat, Comuniune, Săpânța 

” Limbă şi comunicare 


Recenzia* 


olololololololo 


Recenzia este o prezentare succintă, incluzând un comentariu și o fixare valorică, a unei lucrări literare 


sau ştiinţifice. 
* Citiţi următoarea recenzie: 


Zece luni în Ţările Române 


În 1857 sosește la București, în calitate de secretar 
al legaţiei prusace, cu misiunea de a culege informaţii 
pentru reorganizarea politică a Țărilor Române, un 
tânăr german pe care scurta trecere pe aceste 
meleaguri avea să-l salveze de la anonimat. De aici 
se va îndrepta, după numai zece luni, tot cu o misiune 
oficială, către Stambul. În spiritul epocii, el scrie şi 
publică, de îndată ce se întoarce în ţară, adică în 1861, 
memorii de călătorie — București și Stambul. Schițe 
din Ungaria, România și Turcia. Dar nu activitatea 
diplomatică şi nu aceste memorii l-au salvat de la 
anonimat, ci hazardul. 

Mai toate manualele de literatură română reproduc, 
atunci când e vorba de geneza Luceafărului, următorul 
citat din Eminescu: „În descrierea unui voiaj în ţările 
române, germanul K. povesteşte legenda Luceafărului. 
Aceasta e povestea. Iar înţelesul alegoric ce i-am dat 
este că geniul etc.”. 

Germanul K. e Richard Kunisch, secretarul din 1857 
al delegaţiei prusace la București, iar faptul că Eminescu 
îi pomenește numele, fie şi redus la o simplă inițială, a 
făcut din el un personaj de vază al istoriei literaturii 
române. Memoriile de călătorie ale germanului au 
apărut însă integral în română abia anul trecut, deși 
asocierea dintre basmul Fata din grădina de aur şi 
poemul eminescian a devenit un loc comun, o precizare 
obligatorie la examenul de bacalaureat. 

Scrise cu mai mult talent decât însemnările altor 
călători, schițele germanului K. nu se depărtează însă 
deloc de clişeele și stereotipurile întâlnite la tot pasul 
în literatura de acest gen, practicată cu sârg de călători 
ce au avut bunăvoința să stea mai mult pe la noi, dar 
neşansa de a rămâne anonimi. Era în mentalitatea 
epocii căutarea unui specific naţional identificabil în 
orice formă de manifestare. Germanul K. nu face 
excepţie și, în funcţie de nație, pune, cu o ușurință 
de invidiat, etichete drumeţilor cu care se întâlnește. 

Impresiile din Ţările Române converg către 
realizarea unui „portret-robot” al valahului: atent să 
noteze trasee, nume de localităţi şi alte detalii, concrete 

şi insignifiante, Kunisch pomenește rareori numele 
vreunei persoane întâlnite. Și totuşi, portretul stereotip 
al valahului rămâne destul de vag, identificabil — în 
ciuda unor nuanțări — cu cel al balcanicului stereotip: 
prietenos, om de treabă, voios, amator de petreceri, 
supus, cu înjurături pitoreşti, mândru de primitivitatea 
lui... Scenele de gen sunt numeroase: oraşe cu case 
rurale și cafenele murdare, alături de palate și biserici 
impunătoare, țărani primitivi şi femei frumoase 
îmbrăcate după moda occidentală, călugări jegoşi, cu 
privirea tâmpă, şi mai ales ţigani, de o frumuseţe picantă, 
senzuali, sfioși, melancolici, pătrunși de sunetul muzicii, 
strânși în jurul focului. 

Pitorescul este un efect căutat, o trăsătură definitorie 
a Valahiei — a Balcanilor, rezultat al modului reductiv, 
schematic, de a gândi această lume doar ca o sumă de 
contraste între modernitate şi primitivitate. E drept 
printre înșiruirea de clișee, germanul K. scapă, şi 


„COE N 


Richard WAGNER 

informaţii de „interes documentar”. Cea mai importantă 
a devenit, fără voia sau ştirea autorului, basmul de la 
care a pornit Eminescu. 

Şi, pentru a fi pe placul epocii, rigoarea, diplomaţia, 
ironia, tonul superior, scrupulozitatea notării anumitor 
detalii din jurnalul germanului nu pot purta decât o 
singură etichetă: nemțească. 


(Cătălin Constantin, în România literară, 
32,15-21 august 2001) 


Limbă și comunicare 


1. Selectaţi din text: 

* informaţiile despre autor; 

* informaţiile despre conținutul cărţii; 

* ideile cele mai importante ale cărţii (în viziunea 
recenzentului); 

* aprecierea acestora (pozitivă sau negativă). 

2. Fiind o prezentare de carte, recenzia nu are un 
scop informativ, ci este în același timp o invitaţie la 
lectură. Care sunt mijloacele prin care textul încearcă 
să trezească interesul cititorilor? 


Prezentarea de carte 


Prezentarea de carte se înscrie în categoria 
activităţilor culturale care au ca scop informarea 
publicului interesat de apariţiile editoriale. Ea trebuie 
să fie persuasivă pentru ca publicul să cumpere 
lucrarea la care se referă. Astfel de activităţi pot fi 
urmărite și pe posturile de televiziune. Dan C. Mihăi- 
lescu prezintă la „Pro TV”, în numai cinci minute, o 
carte care i se pare demnă de a fi luată în seamă lon 
Bogdan Lefter, la „TVR Cultural” şi Iuliana Ciugulea 
la „Realitatea TV” desfăşoară acelaşi tip de activitate. 

Prezentarea de carte trebuie să fie clară, concisă 
şi convingătoare. Selectarea aspectelor care atrag 
publicul ţine de subiectivitatea fiecărui prezentator. 
O carte este prezentată pentru că aparține unui autor 
celebru, o alta pentru că surprinde un aspect de interes 
general, o alta pentru că reprezintă o noutate în 
peisajul cultural. Cititorului i se aduc la cunoștință 
date despre autor, despre conţinutul cărţii, dar şi 
despre importanţa pe care o are respectiva apariţie 
editorială. E de menţionat şi că pe unele posturi de 
televiziune sunt prezentate și cărți care nu merită să 
fie în nici o bibliotecă. 

Poate fi considerată prezentare de carte şi textul 
care apare pe coperta unei lucrări din orice gen sau 
sau domeniu de activitate. 

La Târgurile de carte organizate periodic fiecare 
editură îşi prezintă producţia editorială prin 
intermediul unor voci autorizate, competente. 
Adresându-se unui public eterogen, prezentarea de 
carte trebuie să recurgă la un limbaj clar, accesibil, 
fără a cădea însă în vulgar sau derizoriu. 

Prezentarea de carte nu trebuie confundată nici 
cu cronica literară, nici cu recenzia. Spre deosebire 
de cronica literară (detaliată, apărând cu o anumită 
ritmicitate în presa culturală şi emițând judecăţi de 
valoare), prezentarea de carte nu îşi propune să intre 


în detalii şi nici să analizeze o operă. Rostul ei este 
de a stârni interesul cititorului, oferindu-i informații 
prin care să îl atragă şi să îl convingă. 


JUPUIREA LUI BORGES 

+ Se împlinesc 20 de ani de la moartea lui Jorge 
Luis Borges (1899-1986). Cu această ocazie, 
jurnalistul Juan Gasparini a întreprins o minuțioasă 
anchetă pentru a reconstitui ultimele luni de viaţă ale 
marelui scriitor argentinian, adus de soţia lui, Maria 
Kodama, să-şi sfârşească zilele la Geneva, departe 
de familia și devotaţii prieteni din Buenos Aires. 
Cartea apărută anul trecut ca urmare a acestor investi- 
gaţii, Jupuirea lui Borges, e un tablou complex şi 
trist, în care se amestecă moștenirea disputată, mani- 
pulaţiile femeii hrăpărețe, mai tânară cu 40 de ani, 
care-i devenise soţie legală abia de câteva luni, cearta 
cu privire la locul de înmormântare, dar şi purtarea 
ulterioară a „văduvei abuzive”. Gasparini arată con- 
vingător că, la 87 de ani, scriitorul muribund era de- 
pendent fizic şi psihologic de Maria Kodama, care îl 
ghida de aproape un deceniu și care, odată ajunși la 
Geneva, îl determinase să își schimbe nu doar starea 
civilă, ci şi medicul, avocatul şi testamentul. Există 
însă și martori care îl prezintă pe Borges ca o victimă 
de bunăvoie a acestei relaţii ambigue, nu lipsite de 
masochism, şi că s-a lăsat dus de lînga ai săi la 
Geneva, lucid fiind. Cert e că, deja în agonie, a sem- 
nat actul prin care făcea din Maria Kodama, moșteni- 
toarea tuturor bunurilor lui şi legatara universală a 
operei ce continuă să aducă anual sume considerabile. 
Pentru volumul său, Juan Gasparini a fost dat în 
judecată de văduva lui Borges, dar jurnalistul a 
câştigat procesul, fiindcă toate afirmaţiile lui sunt 


susținute cu acte şi mărturii. 
(Text reprodus din România literară nr. 28/2006) 

Limbă și comunicare 


PROCESUL COMUNISMULUI 

* Chiar dacă Nirnberg-ul comunismului nu va 
avea loc niciodată, dosarul unui altfel de proces 
începe să capete consistenţă. Pe măsură ce arhivele 
sistemului se deschid, probele se acumulează. Cei 
care le adună nu sunt reprezentanţii justiţiei, ci ai 
ştiinţei şi conştiinţei morale: istorici, politologi, 
jurnaliști, scriitori. Cu toții sunt convinşi că adevărul 
trebuie ştiut, că vinovaţii — oameni și idei — trebuie 
identificaţi, că mecanismul terorii trebuie analizat 
pentru ca reproducerea lui să nu mai fie cu putință. 

Colecţia «Procesul comunismului» reunește o 
bună parte din filele acestui dosar: cărţi devenite 
«clasice» sau apărute de curând în lume și cărți-docu- 
ment de autori români; volume întemeiate pe 
explorări în arhive, pe mărturii orale şi scrise; studii 
istorice şi lucrări memorialistice; reconstituiri şi 
analize din cele mai diverse perspective — pe scurt, 


|. Selectaţi din cele două prezentări de carte 
reproduse informaţiile care vi se par cele mai 
importante. 


2. Identificaţi în cele două prezentări mărci ale 
subiectivității autorului. 


3. Care dintre cele două prezentări v-a convins să 
citiți cartea la care se referă? 
Argumentați. 


4. Prezentaţi în 15-20 de rânduri o carte pe care 
ați citit-o. Aveţi în vedere următoarele aspecte: 

* Date despre autor; 

* Încadrarea lucrării într-o serie; 

+ Selectarea informaţiilor care vi se par cele mai 
importante; 

+ Folosirea unui limbaj elevat şi respectarea 
normelor limbii literare. 


5. Organizaţi o masă rotundă având ca temă 
Universul cărţii. Prezentaţi două-trei cărţi (din 
bibliografia școlară obligatorie sau din lecturile 
suplimentare) și convingeți-vă colegii de importanţa 
lecturii lor. 


142 


142 


pagini ce luminează, rând pe rând, faţetele comunis- 
mului mondial sau românesc, recompunând adevă- 
ratul chip al infernului roșu spre a-l restitui memoriei 
colective. 


Ecaterina Bălăcioiu-Lovinescu, văduva lui E. 
Lovinescu, a devenit în timpul celui de-al treilea val 
al terorii comuniste în România (1956-1960) victima 
unui odios șantaj. Arestată (avea 70 de ani!), implicată 
într-un proces-înscenare, condamnată la 18 ani de 
temniţă grea, i s-a condiţionat eliberarea cu aducerea 
în țară a celei mai dragi ființe: fiica ei, Monica. Pentru 
că a refuzat târgul, a murit în închisoare — lipsită de 
asistență medicală — și a fost aruncată în groapa 
comună. 


(Reproducere a textului de pe coperta lucrării Doina Jela — Această 
dragoste care ne leagă, Editura Humanitas, București, 1998) 


CS iction 


roenanului, moartea tatălui este 


svahalor 


EDITURA POLRDU 


Limbă și comunicare 


Uzul diversificat al limbii. Registre stilistice 


1. Aţi discutat în clasele anterioare despre varian- 
tele limbii române, definite în funcţie de criterii cultu- 
rale, sociale, ale situaţiei de comunicare şi ale scopului 
acesteia: literară, standard, populară, regională, 
arhaică, neologică, familiară, de argou sau de jar- 
gon. Citiţi fragmentele de mai jos, identificați registrul 
sau registrele stilistice caracteristice în fiecare caz: 

a. «Numim stil acele trăsături particulare ale unui 
discurs şi/ sau text care îl individualizează şi îi conferă 
un anumit relief şi o anumită autonomie în contextul 
unor discursuri şi/sau texte cu aceeași intenționalitate. 

Se deduce din această definiţie generală că stilul 
este rezultatul unei practici individualizante a discur- 
sului natural şi, în această ordine de idei, un element 
care modelează (în sensul particularizării) atât 
discursul „poetic”, cât şi pe cel „practic”. Cu alte 
cuvinte, stilul nu este exclusiv o marcă a „literarităţii”, 
ci şi una a „vorbirii” în general.» (Terminologie 
poetică şi retorică, coordonator Val Panaitescu, Edi- 
tura Universităţii „Al. 1. Cuza”, laşi, 1994) 


!) 


l) 

= 

Michael Astner, Simetrie — urși berlinezi 


b. „La 20 de ani de când a câştigat finala Cupei 
Campionilor Europeni şi la 17 ani de când a jucat în 
ultimul act al aceleiași competiţii, Steaua n-a putut 
repeta performanța de a ajunge în ultimul act al unei 
competiții europene intercluburi: după 1-0 la Bucu- 
rești, Steaua a pierdut, scor 2-4, la Middlesbrough, 
echipa engleză calificându-se în finala Cupei UEFA, 


'ghizdavă — frumoasă, grațioasă 
“iuboste — iubire 
“țirulic — vraci 

care se va disputa miercuri, 10 mai, la Eindhoven și 
pe care TVR 1 o va transmite live, de la ora 21,30. 

Pentru că englezii au creat acest fotbal, iar printre 
ursite s-a numărat şi spiritul fair-play, să recunoaştem 
la rece, că Middlesbrough a fost mai bună. Suporterii 
stelişti — practic toată suflarea țării contaminată în 
vreun fel sau altul de microbul fotbalului — s-au ilu- 
zionat că victoria de la Bucureşti era un avantaj nu 
prea fragil. Când Steaua conducea după nici o jumă- 
tate de oră pe stadionul „Riverside” din Middles- 
brough (goluri reuşite de Dică şi Goian), euforia s-a 
transformat într-o beţie cu apă rece.” ( Horia Ghibuţiu, 
Visul devenit coșmar, în TV mania, 5-ll mai 2006) 

€. „Şi așe, îndată o ficioară ghizdavă! şi frumoasă 
denainte-ne în picioare stătea, carea cu ochii sigeta, 
cu sprâncenele arcul încorda, cu faţa singe vărsa, cu 
budzele inima spintica, cu mijlocul viaţa curma, cu 
statul morţii ridica, cu cuvântul dzilele în cumpănă 
măsura, cu răspunsul sufletul de la mormânt înturna, 
iar cu singur numele Biruinţii toată frumseţe biruia și 
covârşiia. Pre aceasta într-acesta chip, o, domnul 
micu, vădzind-o, îndată în inimă rană nesuferită şi 
boală netămăduită simţiiu și cătră părintele mieu: 
«O, tată, căci lucru primejdios ca acesta a videa m-ai 
născut» (că decât rana dragostelor și decât boala 
iubostelor? mai primejdioasă nici ţirulicii” au vădzut, 
nici doftorii au audzit) «și decât meșterșugul pre morți 
a înviia, mai bine meşterşugul pre mine a mă omori 
sau a nu mă naște să fi învățat» (că în statul acesta a 
vieţii de dragoste pătimitoare, moartea decât viața 
mai pofitită ieste.)” ( Dimitrie Cantemir, Istoria ierogli- 
fică, Editura Minerva, Bucureşti, 1978) 

d. „Se curăţă curcanul, se spală în mai multe ape. 
Se curge, se sărează și se lasă astfel să stea o oră. De 
obicei se taie vârful aripilor şi picioarelor, din care se 
pregăteşte împreună cu celelalte măruntaie, piftie sau 
altă mâncare. Se așază într-o tavă potrivită ca mărime, 
cu 2-3 linguri de apă şi o lingură de untură și se dă la 
cuptor. Se unge mereu cu sosul din tavă. La început 
se lasă cu focul mai mic, ca să se frăgezească încet, 
apoi se iuţește focul, iar curcanul se unge cu puţin 
ulei amestecat cu rom sau numai cu untură — nu însă 
cea din tavă — pentru ca să se rumenească. Cu jumă- 
tate de oră înainte de a fi gata nu se mai unge deloc. 
Un curcan potrivit de mare se ţine circa 2! ore la 
cuptor. Curcanul fript este tăiat pe fund. Se desprinde 

” Limbă şi comunicare 

piciorul și aripa de la încheietură, iar pieptul se taie în 
felii subţiri şi anume puţin oblice pe coșul pieptului. Se 
aşază frumos pe farfurie. Se scurge grăsimea din tavă, 
sosul rămas se lasă să dea câteva clocote cu o lingură 
de apă, se strecoară și se servește în sosieră. Tot atât de 
gustos este şi curcanul servit rece.” ( Sanda Marin, Carte 
de bucate, Editura Orizonturi, Bucureşti, 1993) 

e. «Fac legea pe aici! Încă nu de tot... mâine, 
poimâine. Poliţia? Există... dar cică în poarta lor; păi 
mai zilele trecute..., i-au prins pe unii furând, i-au 
luat la secţie, după care ziua următoare le-au dat 
drumul înapoi pe uliţă. Spun că nu sunt pericol so- 
cial... ieri au spart barul de la podul Zizinului... alal- 
tăieri, alimentara... în trei săptămâni, şapte spargeri. 
[...] Să nu confundăm coada vacii cu ştampila 
primăriei. În primul rând, eu reprezint o parohie. Am 
grijă de enoriașii mei. Recunosc, mă vedeţi cum sunt... 
agricultor... muncesc din greu să pot merge mai 
departe. Dar lor nu le place munca. Or Dumnezeu 
dă, dar nu bagă și în sac. Ei trăiesc din furat, adică de 
pe spatele meu, a lu' domnu Lazăr [...]. Mă deran- 
jează că sunt preot şi că am ajuns la concluzia că 
trebuie să fii dinte pentru dinte, ochi pentru ochi.» 
(Stela Giurgeanu, Reînvățarea copilăriei, în Dilema 
veche, III, 119, 5-11 mai 2006) 

2. Alegeţi dintre variantele de mai jos trăsăturile 
care caracterizează registrele stilistice identificate la 
exercițiul 1: 

a. respectarea normelor limbii literare; 

b. prezenţa abundentă a neologismelor; 

c. prezența unor forme ieșite din uz; 

d. prezenţa unor expresii idiomatice (specifice 
limbii române); 

e. enunţuri eliptice; 

f. caracterul obiectiv/ subiectiv al comunicării; 

3. În limbajul literaturii (stilul beletristic) diferitele 
registre ale limbii române devin surse ale expresivi- 
tăţii artistice. Analizaţi din această perspectivă frag- 
mentele de mai jos: 

a. „După aceasta se-ncepe nunta, ș-apoi dă, 
Doamne, bine: 


Lumea de pe lume s-a strâns de privea, 

Soarele şi luna din ceriu le râdea. 

Ş-apoi fost-au fost poftiţi la nuntă: Crăiasa furni- 
cilor, Crăiasa albinelor şi Crăiasa zânelor, minunea 
minunilor din ostrovul florilor! 

Şi mai fost-au poftiţi încă: crai, crăiese şi-mpăraţi, 
oameni în samă băgaţi, ş-un păcat de povestariu, fără 
bani în buzunariu. Veselie mare între toţi era, chiar şi 

sărăcimea ospăta şi bea! 

Şi a ţinut veselia ani întregi, şi acum mai ţine încă; 
cine se duce acolo bea şi mănâncă, iară cine nu, se 
uită şi rabdă.” (Ion Creangă, Povestea lui Harap-Alb) 

b. „Domnule ministru, 

În repeţite rânduri am cerut la onor. primărie locală 
să ne libereze combustibilul de care are şcoala noastră 
necesitate din cauza gerului aspru prin care trecem 
în acest anotimp fără nici un rezultat, așa încât tre- 
murăm de viaţa noastră şi a elevelor, cari nici nu mai 
vin la şcoală încă dinaintea vacanţelor, fiindcă părinţii 
au aflat şi temându-se nu le mai permit până ce vom 
putea da foc. 

Însuşi d. revizor școlar Lazăr lonescu-Lion a 
vizitat școala, constatând lipsa noastră de căldură şi 
a înaintat o adresă încă din anul trecut 15 decembrie 
cu No. 4599, către d. primar local, dar şi aceasta a 
rămas tot literă moartă, căci școala se află în aceeaşi 
mizerie, încât nu se mai poate zice că aceasta este o 
umanitate, lăsând astfele să sufere elevele. 

Aşadar ne adresăm cu cel mai profund respect 
d-voastre spre a lua urgent orice măsuri veţi crede 
de cuviință pentru a face să înceteze barbaria prezentă 

Binevoiţi, d-le ministru, etc. 

Directoare, 
Aglae Poppesco” 


(I.L.Caragiale, Urgent...) 


c. „Nu vine britney în România! rosti Agnes pro- 
fetică, în orice caz Sonia se pregătise pentru orice 
eventualitate și-i trimisese la rândul ei un e-mail lui 
britney, starul nu-i răspunsese încă, dar, din clipa în 
care Sonia trimisese mesajul, semn că acesta fusese 
recepționat, pe adresa ei de net, kesonia(Qyahoo.com 
veneau zilnic informaţii despre turneele lui britney 
şi mp3-uri cu noutățile muzicale ale vedetei, reclame 
pentru postere cu starul, Oh, dacă britney ar bate la 
ușa ei! se emoţionase fata numai formulându-și 
gândul acesta în minte, o și văzu pe bunica ei deschi- 
zând ușa, apoi alergând disperată pe scări şi chemând-o, 
Sonia ar coborî din camera ei în holul invadat de 
britney şi de trupa de dans de care vedeta nu se 
despărțea nicăieri în turnee! Aș muri pe loc! reuși 
Sonia să articuleze cu glas tare fiorul emoţiei care o 
copleşise...” (Florina Ilis, Cruciada copiilor, Cartea 
Românească, Bucureşti, 2005) 

d. „Baronu mai trecuse prin asta şi nu-i era frică! 
în acel moment era însă important ca afacerile sale 
cu arme și implicaţiile în rețelele cu păsări de noapte 
şi cu comerţul de copii să nu iasă la iveală, fapte a 

căror gravitate, cu toată bunăvoința legii și a magistra- 
ților l-ar trimite direct la pandaimos, îi struni pe cei 
doi care se căzneau cu lăzile în camionetă şi, după 
ce-i mai spuse o dată lui Halarel ce avea de făcut, să 
nu uite mai întăi să ducă mercedesul în garaj! o luă 
pe sub gangul din curtea interioară a depozitului şi 
dădu în altă curte interioară cu o grădiniţă de flori 
neîngrijite în mijloc, unde, la etajul întâi, Baronu 
întreținea într-un luxos apartament o pirandă care-i 
împlinea toate poftele şi-i cunoștea secretele mai bine 
ca o nevastă...” (ibidem) 


1. Citiţi, în clasă, un articol dintr-un ziar şi analizaţi 
limbajul acestuia din perspectiva registrului stilistic 
specific acestei categorii de text. 

2. Comentaţi fragmentul următor, având în vedere 
amestecul registrelor stilistice: 

„Rică: Da, chiar de atunci seara, când privirile noastre 
s-au întâlnit, am citit în ochii tăi cei sublimi că şi tu 
corespunzi la amoarea mea. M-am luat după tine chiar 
în seara aceea până la Stabiliment. Simţisem că 
mitocanul de cumnatu-tău mă mirosise, știa că mă ţiu 
după voi; şi, abandonându-mă curajul de a mai intra 
într-o stradă fără lampe gazoase, m-am întors îndărăt, 
pentru că-mi era frică să nu paţ vun conflict cu 

4. Unul din textele reproduse la exerciţiul ante- 
rior recurge la stilul administrativ. Care? Amintiţi-vă 
care sunt variantele limbii literare în funcţie de 
domeniul de activitate în care sunt întrebuințate 
(stilurile funcţionale) şi precizaţi câte trei trăsături 
caracteristice fiecăreia. 

5. Redactaţi două texte succinte în registre stilistice 
diferite pe o temă la alegere din următoarele: școala, 
familia, adolescenţa, prietenia, literatura, muzica, 
filmul. 


mitocanul. Alaltăieri seară, amoarea mi-a inspirat curaj; 
m-am ținut după voi până în această suburbie, în colțul 
stradei; dar când să-ți văz justaminte adresa, mi-a tăiat 
drumul niște câini. Când am aflat că șezi pe aci, te-am 
curtat la nemurire și m-am informat prin băiatul de la 
cherestegia lui cumnatu-tău cum stai cu familia ta. Am 
aflat că acum ești liberă, și-am scris prima mea epistolă 
într-un moment de inspirațiune, ai primit-o, mi-ai 
răspuns să viu, și am venit... pentru ca să-ţi repet că 
(cade iar în genunchi) nu, orice s-ar zice şi orice s-ar 
face, eu voi susţinea, sus și tare, că tu eşti aurora, care 
deschide bolta înstelată într-o adoraţie poetică, plină 
de...” (LL. Caragiale, O noapte furtunoasă) 


3. Prezentaţi stilul funcţional caracteristic textului reprodus mai jos; indicaţi patru trăsături definitorii. 


CERERE 


Subsemnatul... aa assaaeaseease JOMICILIAL ÎN ac cnaaea cecene caceee 1907, aaooonaeaaecaaosaoaeesaeaneseaasaee TUT aaessee SECLOT saesasess+ ÎN Calitate de 
titular, sot, soție, copil, salariat La ......a0ae eo oa eoooeeeeeeaseeeeeeeeeesseeeese POSESOr al BI. (C.I) Seria .aoaeooooaeeooaaece Pe camoooeneeooeaeeoeee 
eliberat de Secţia .......cacacaceeeeesee. Sau Certificat de naştere pentru copil Seria ....ocacoooo ooeeeeee MP oooooocoeoeoeeeeeeeee 


Vă rog să-mi aprobaţi un bilet de odihnă pentru Staţiunea ....neoceceoaeeocaaeeaaeeaaeeeeaeeeaeseeeee ÎN DOFIOAU oueo cacao ceace eee caaeeeaeeee 
Mă oblig să mă prezint în stațiune, la data înscrisă pe bilet. 


Anexez prezentei cereri: 
— adeverinţă de salariat în care se va specifica: 


— Ia nivelul unităţii potrivit legii nu se poate constitui fond social; 


— unitatea nu are datorii la asigurările sociale. 


Adeverinţa trebuie să aibe număr şi data de ieşire cât şi ştampila şi semnătura conducătorului unităţii. 


— copie B.I. 
Pentru copii se anexează: 


— certificatul de naştere pentru vârstele cuprinse între 6-14 ani şi B.1. (C.1.) şi B.1. (C.1.) pentru vârstele cuprinse 


între 14-18 ani. 
— adeverinţă de la unitatea şcolară. 


Declar pe proprie răspundere că voi ridica un singur bilet de odihnă pe an. 


Ridicat de (nume, prenume) «mn cmcae caca noa noaecaeeneneeaeanoaeoneneaaenanaaeeaeenaneaaaaeese seaca aaee 


SEMNĂTURA 


SEMNĂTURA 

: Curente culturale / literare 


CURENTE CULTURALE / LITERARE 
ÎN SECOLELE XIX - XX 


„După Dimitrie Cantemir a doua mare 
personalitate a literaturii române este, fără 
îndoială, lon Eliade Rădulescu, scriitor cu suflet 
ardent, creator pretutindeni, desfășurat în viață 
și în artă, înzestrat cu mari însuşiri şi cu tot 
atâtea cusururi.” 

(George Călinescu, Istoria literaturii 
române de la origini până în prezent, Editura 
Minerva, București, 1985) 


„Tot ce e convenţional în poezia clasică a 
înserării, aşa de comună în secolul al XVIII- 
lea, devine aici grandios sălbatic, în privelişti 

răi Și : a aagti 
agreste! în pastă grea, incendiată. 


(G. Călinescu, op. cit.) 


Michael Astner, Icar 
(detaliu afiș, Tiibingen) 


'agrest, -ă, adj. — rustic, campestru, câmpenesc 
*piroteală, -i, s.f. — faptul de a piroti, stare a 
celui care piroteşte, picoteală, somnolență 

ROMANTISMUL 


Ion Heliade Rădulescu (1802-1872) este una dintre personalităţile marcante ale perioadei 
pașoptiste. Figură enciclopedică a culturii românești, alături de Cantemir şi de alţii, are o 
activitate complexă în domenii de activitate variate: 

Învăţământ: înființează şcoli normale în fiecare judeţ; este profesor de matematică, filozofie 
şi retorică. Înființează şi conduce o școală de literatură, declamaţie şi muzică vocală. 

Presă. Convins de rolul pe care-l are presa în lupta de idei și în difuzarea noutăţilor ştiinţifice 
şi culturale, editează, în 1829, Curierul românesc, urmat de un Adaos literar şi de Curier de 
ambe sexe, publicaţii care au avut o mare contribuţie la dezvoltarea literaturii și culturii românești. 
În domeniul studiilor despre limbă, se remarcă o serie de articole și studii sau prelegeri de 
retorică, precum şi celebra Gramatică românească din 1828. Ideile despre limbă ale lui 
Heliade, în prima parte, se suprapun ideilor colegilor de generaţie: crearea unei limbi literare 
unice, accesibilă tuturor românilor, formată din fondul autohton, îmbogăţit cu neologisme 
neolatine; adoptarea unui alfabet simplu şi a unei ortografii fonetice. 


Sburătorul 


de I. H. Rădulescu 


„Vezi, mamă, ce mă doare! și pieptul mi se bate, 
Mulţimi de vinețele pe sân mi se ivesc; 

Un foc s-aprinde-n mine, răcori mă iau la spate, 
Îmi ard buzele, mamă, obrajii-mi se pălesc! 


Ah! inima-mi zvâcneşte!... şi zboară de la mine! 
Îmi cere... nu-ş ce-mi cere! şi nu ştiu ce i-aș da: 
Şi cald, şi rece, uite, că-mi furnică prin vine; 

În braţe n-am nimica și parcă am ceva: 

Că uite, mă vezi mamă? așa se-ncrucişează, 

Și nici nu prinz de veste când singură mă strâng, 
Și tremur de nesaţiu, şi ochii-mi văpăiază, 
Pornesc dintr-înşii lacrămi şi plâng, măicuță, plâng. 
Ia pune mâna, mamă - pe frunte, ce sudoare! 
Obrajii... unul arde şi altul mi-a răcit! 

Un nod colea m-apucă, ici coasta rău mă doare; 
În trup o piroteală? de tot m-a stăpânit. 

Oar” ce să fie asta? Întreabă pe bunica: 

O şti vrun leac ea doară... o fi vrun zburător! 

Or aide l-alde baba Comana ori Sorica, 

Or du-te la moş popa, or mergi la vrăjitor. 

Şi unul să se roage, că poate mă desleagă; 
Miătușele cu bobii fac multe și desfac; 

Și vrăjitorul ăla şi apele încheagă; 

Aleargă la el, mamă, că doar mi-or da pe leac. 

De cum se face zio! și scot mânzat” afară 

Ş-o mâi pe potecuţă la iarbă cole-n câng, 

Vezi, câtu-i ziulița, și zi acum de vară, 

Un dor nespus m-apucă și plâng, măicuţă, plâng. 
Brânduşa paşte iarbă la umbră lângă mine, 

La râuleţ s-adapă, pe maluri pribegind; 

Zău, nu ştiu când se duce! că mă trezesc când vine 
Și simt că mişcă tufa, auz crângul trosnind. 


Atunci inima-mi bate şi sai ca din visare, 

Și parc-aștept... pe cine? şi pare c-a sosit. 
Acest fel toată viața-mi e lungă aşteptare; 

Şi nu sosește nimeni!... Ce chin nesuferit! 

În arșița căldurei, când vântuleţ adie, 

Când pleopul a sa frunză o tremură uşor 
Şi-n tot crângul o şoaptă s-ardică şi-l învie, 
Eu parcă-mi auz scrisul pe sus cu vântu-n zbor; 
Şi când îmi mișcă ţopul?, cosiţa se ridică, 
Mă sperii, dar îmi place — prin vine un fior 
Îmi fulgeră şi-mi zice: „Deşteaptă-te, Florică, 
Sunt eu, viu să te mângâi...” Dar e un vânt ușor! 
Oar” ce să fie asta? Întreabă pe bunica: 

O şti vrun leac ea doară... o fi vrun zburător; 
Or aide l-alde baba Comana or Sorica, 

Or du-te la moş popa, or mergi la vrăjitor.” 
Așa plângea Florica și, biet, își spunea dorul 
Pe prispă lângă mă-sa, ş-obida* o-neca; 
Junincea“-n bătătură mugea, căta oboruls, 
Şi mă-sa sta pe gânduri, și fata suspina. 

Era în murgul serei și soarele sfinţise; 

A puţurilor cumpeni ţipând parcă chema 

A satului cireadă ce greu, mereu sosise, 

Şi vitele muginde la zgheab* întins păşea. 
Dar altele-adăpate trăgea în bătătură, 

În gemete de mumă viţeii lor striga; 

Vibra al serei aer de tauri grea murmură; 
Zglobii sărind viţeii la uger alerga. 
S-astâmpără ăst zgomot, ș-a laptelui fântână 
Începe să s-auză ca şoptă în susur, 

Când ugerul se lasă subt fecioreasca mână 
Și prunca viţeluşă tot tremură-mprejur. 


!zio — (pop.) ziuă 

“op, -uri, s.n. — (reg.) coadă împletită la spate 

Sobidă, -e, s.f. — (pop.) întristare, durere sufletească, mâhnire, 
amărăciune, jale, necaz 

“junincă, -i, s.f. — vită tânără (între 1 şi 2 ani) 

sobor, oboare, s.n. — (reg.) loc împrejmuit unde se ţin vitele; ţarc, 
ocol, staul 


Romantismul 7 


Încep a luc-i stele rând una câte una 
Şi focuri în tot satul încep a se vedea; 
Târzie astă-seară răsare-acum şi luna 
Şi, cobe, câteodată tot cade câte-o stea. 


Dar câmpul şi argeaua” câmpeanul ostenește 
Și dup-o cină scurtă şi somnul a sosit. 
Tăcere pretutindeni acuma stăpâneşte, 

Și lătrătorii numai s-aud necontenit. 


E noapte naltă, naltă; din mijlocul tăriei 
Veşmântul său cel negru, de stele semănat, 
Destins coprinde lumea, ce-n braţele somniei 
Visează câte-aievea* deşteaptă n-a visat. 

Tăcere este totul şi nemişcare plină; 

Încântec și descântec pe lume s-a lăsat; 

Nici frunza nu se mişcă, nici vântul nu suspină, 
Şi apele dorm duse, şi morile au stat. 


„Dar ce lumină iute, ca fulger trecătoare, 

Din miazănoapte scapă cu urme de schintei? 

Vro stea mai cade iară? Vrun împărat mai moare? 
Or e — să nu mai fie! — vro pacoste de zmei? 


Tot zmeu a fost, surato. Văzuşi, împielițatul! 

Că ţintă l-alde Floarea în clipă străbătu! 

Şi drept pe coş, leicuţă?! ce n-ai gândi, spurcatul! 
Închină-te, surato! — Văzutu-l-ai şi tu? 

Balaur de lumină cu coada-nflăcărată, 

Și pietre nestimate lucea pe el ca foc. 

Spun, soro, c-ar fi june cu dragoste curată; 

Dar lipsă d-a lui dragosti! departe de ast loc! 


Pândește, bată-l crucea! şi-n somn colea mi-ți vine 
Ca brad un flăcăiandru, şi tras ca prin inel, 

Bălai, cu părul d-aur! dar slabele lui vine 

N-au nici un pic de sânge, ş-un nas — ca vai de el! 
O! biată fetişoară! Mi-e milă de Florica! 

Cum o fi chinuind-o! — vezi, d-aia a slăbit 

Şi s-a pălit copila! — ce bine-a zis bunica: 

Să fugă fata mare de focul de iubit. 

Că-ncepe de visează, și visu-n lipitură 

Începe-a se preface, şi lipitura!%-n zmeu, 

Şi ce-i mai faci pe urmă? că nici descântătură, 
Nici rugi nu te mai scapă. Ferească Dumnezeu!” 


“zgheab -— jghea 

Targea, -ele, s.f. — (pop.) război de ţesut 

aievea, adv. — în realitate 

“leică, -i, s.f. — (pop.) adesea însoţit de numele persoanei; lele, cumnată 

'lipitură, -i, s.f, — în text este folosit sensul cunoscut în credinţele 
populare: boală, nălucire, tulburare 

Curente culturale / literare 


“um citim g 


Titlul poeziei lui |. H. Rădulescu trimite fără echivoc 
la mitul folcloric al zburătorului. G. Călinescu afirma: 
„Zburătorul [...] este un demon frumos, un Eros ado- 
lescent, care dă fetelor pubere tulburările și tânjirile întâii 
iubiri”. În lucrarea Mitologie română, Editura Acade- 
miei, 1985, Mircea Vulcănescu arată că zburătorul se 
poate metamorfoza în şarpe, în zmeu sau în sul de foc. 
„Zburătorul rătăcea noaptea, între miezul nopții și 
cântători, dând târcoale ulitelor, grădinilor, livezilor și 
caselor pentru a tulbura fetele de măritat.[...]. 
Zburătorul nu era un vampir. El nu era nici un demon al 
morţii [...]. Activitatea lui era numai oniric erotică. 
Urmele fiziologice lăsate de presupusa lui vizită ținteau 
la autoflagelarea simţurilor”. 

Dorinţa de a crea o literatură cu specific naţional i-a 
determinat pe scriitorii romantici să se întoarcă spre folclor 
şi să-i prelucreze temele și motivele. Mitul erotic al 
zburătorului apare în creaţiile scriitorilor paşoptiși (Vasile 
Alecsandri, |. Heliade Rădulescu), dar şi în opera lui 
Eminescu (Călin - file din poveste, Luceafărul). 

Sburătorul de I. Heliade Rădulescu este o baladă cultă. 

1. Identificaţi secvențele poetice și precizaţi ce tip 
de lirism este specific fiecăreia. 

Amintiţi-vă din anii anteriori despre lirismul 
obiectiv și subiectiv. Lirismul obiectiv poate fi 
identificat în discursul liric în care autorul comunică 
cu cititorul prin intermediul unor măști și personaje 
lirice. Importantă devine subiectivitatea personajului 
(personajelor) liric(e). Se manifestă sub două forme: 
„lirica măştilor” şi „lirica rolurilor”. 

În „lirica măştilor”, „poetul exprimă sentimentele 
sale de sub o mască străină” (T. Vianu, Atitudinea şi 
foemele eului în lirica lui Eminescu, în Opere, vol 2, 
Editura „Minerva”, București, 1972). 

„Lirica rolurilor” apare mai ales în poezia cu ca- 
racter narativ. „Poetul, asimilându-se cu un personaj 
felurit, așa cum face totdeauna creatorul de caractere 
dramatice şi epice, exprimă sentimente care nu sunt 


S, Teme 


1. Analizaţi limbajul poetic sub aspectul particula- 
rităţilor stilistice. 

2. Realizaţi un eseu structurat de 2 pagini, având 
ca temă Mitul Zburătorului în lirica romantică. Veţi 
avea în vedere: semnificaţia mitului în folclor; 

propriu-zis ale sale, deși energia generală a sufletului 
său le susține și pe acestea. (T. Vianu, op.cit.) 


I. Instalarea sentimentului erotic 

2. Motivaţi folosirea vocativelor și a formelor pro- 
nominale și verbale de persoana a doua singular în 
prima secvenţă poetică. 

3. Care este procedeul stilistic folosit pentru redarea 
stărilor Floricăi? Identificaţi-l în aceeași secvenţă. 

4. Ce valoare stilistică au punctele de suspensie 
din intervenţia fetei? 

5. Identificați în prima parte a poeziei aspecte ale 
limbii vorbite și motivaţi folosirea lor. 

6. Argumentaţi că prima parte este un monolog 
adresat. 

7. Cum este realizată simetria în prima parte a poeziei? 

8. Identificaţi vocea naratorului și comparaţi lim- 
bajul său cu limbajul fetei. 


II. Tabloul înserării. 

9. Identificaţi imaginile vizuale şi auditive din a doua 
secvenţă poetică şi comentaţi modul în care se îmbină. 

10. Identificaţi figurile de stil din pastelul înserării; 
argumentaţi rolul lor în realizarea atmosferei specifice satului. 

11. Comparaţi această parte a baladei cu Noapte 
de vară de G. Coşbuc. 


III. Mitul zburătorului. 

12. Cui aparține perspectiva asupra zburătorului 
în această secvenţă? 

13. Extrageţi secvențele care cuprind elemente de 
portret şi comentaţi percepţia femeilor asupra zbură- 
torului. 

14. Identificaţi expresiile populare din această 
parte a poeziei. Ce rol au în configurarea atmosferei 
rurale? 

15. Comparaţi imaginea zburătorului din această 
parte a poeziei cu reprezentarea lui în poezia lui 
Alecsandri cu acelaşi titlu, dar şi în poemele emines- 
ciene Călin (file din poveste) şi Luceafărul. 

16. Precizaţi rima, ritmul şi măsura poeziei. 


interesul scriitorilor romantici pentru folclor; 
imaginea zburătorului în creaţiile scriitorilor: Heliade 
Rădulescu, V. Alecsandri, M. Eminescu; modalități 
artistice de realizare a mitului în literatura cultă. 

Romantismul 


Costache Negruzzi (1808-1868). Prozator, poet şi dramaturg din generaţia de la 1848 
(pașoptistă). Director, împreună cu Vasile Alecsandri şi Mihail Kogălniceanu, al Teatrului 
Naţional din Iaşi. 

În 1857 editează primul şi singurul său volum, Păcatele tinereţelor, alcătuit din patru 
cicluri: Amintiri din junețe, Fragmente istorice, Neghină și pălămidă şi Negru pe alb. 

Din 1867 devine membru al Academiei Române. 

Este considerat creatorul nuvelei românești. În 1840, publică în primul număr al revistei 
Dacia literară opera care îi asigură celebritatea, nuvela istorică Alexandru Lăpuşneanul. 


Alexandru Lăpuşneanul 


„C. Negruzzi este întâi de toate un mare 
prozator, fără invenţie, mărginit la anecdotă și 
memorii, creator de valori pure, inefabile.” 

(G. Călinescu, Istoria literaturii române 
de la origini până în prezent, Editura Minerva, 
Bucureşti, 1982) 


Theodor Aman (1831-1891), Boierii 
surprinși la ospăț de trimişii lui Vlad Tepeş 


1564-1569 


de Costache Negruzzi 


I 
Dacă voi nu mă vreţi, eu vă vreu... 


Iacov Eraclid, poreclit Despotul, perise ucis de buzduganul lui Ştefan 
Tomșa, care acum cârmuia ţara, dar Alexandru Lăpuşneanul, după 
înfrângerea sa în două rânduri, de oștile Despotului, fugind la Constanti- 
nopol, izbutise a lua oşti turceşti și se înturna acum să izgonească pre” 
răpitorul Tomșa și să-şi ia scaunul, pre care nu l-ar fi perdut, de n-ar fi 
fost vândut de boieri. Întrase în Moldavia”, întovărăşit de șepte mii 
spahii! şi de vro trei mii oaste de strânsură?. Însă pe lângă aceste, avea 
porunci împărăteşti către hanul tatarilor Nogai, ca să-i deie oricât ajutor 
de oaste va cere. 

Lăpuşneanul mergea alăturea cu vornicul Bogdan, amândoi călări 
pe armasari turceşti și înarmaţi din cap până în picioare. 

— Ce socoţi, Bogdane, zise după puţină tăcere, izbândi-vom oare? 

— Să nu te îndoiești, măria-ta, răspunse curtezanul, ţara geme subt' 
asuprirea Tomșei. Oastea toată se va supune cum i se va făgădui mai 
mare simbrie. Boierii, câţi i-au mai lăsat vii, numai frica morţii îi mai 
ţine, dar cum vor vedea că măria-ta vii cu putere, îndată vor alerga şi-l 
vor lăsa. 

— Să deie Dumnezeu să n-aib nevoie a face ceea ce au făcut 
Mircea-vodă la munteni; dar ţi-am mai spus, eu îi cunosc pre boierii 
noştri, căci am trăit cu dânşii. 

— Aceasta rămâne la înaltă înțelepciunea măriei-tale. 

Vorbind așa, au ajuns aproape de Tecuci, unde poposiră la o 
dumbravă. 


* arhaisme 

'spahiu, -i, s. m. — soldat dintr-un corp de cavalerie otomană 

“oaste de strânsură (în organizarea militară medievală a Moldovei) — oaste formată din 
țărani, târgoveţi şi boieri cu slugile lor, care luptau alături de trupele regulate 

Curente culturale / literare 
— Doamne, zise un aprod! apropiindu-se, nişte bo- 
ieri sosind acum cer voie să se înfăţișeze la măria-ta. 

— Vie, răspunse Alexandru. 

Curând întrară sub cortul unde el şedea încun- 
giurat de boierii şi căpitanii săi, patru boieri, din care 
doi mai bătrâni, iar doi juni. Aceştii erau vornicul? 
Moţoc, postelnicul“ Veveriţă, spatarul“ Spancioc şi 
Stroici. 

Apropiindu-se de Alexandru-vodă, se închinară 
pănă la pământ, fără a-i săruta poala după obicei. 

— Bine-aţi venit, boieri! zise acesta silindu-se a 
zâmbi. 

— Să fii m.ta sănătos, răspunseră boierii. 

— Am auzit, urmă Alexandru, de bântuirile ţării şi 
am venit s-o mântui; ştiu că țara m-aşteaptă cu 
bucurie. 

— Să nu bănuieşti, măria-ta, zise Moţoc, ţara este 
liniştită şi poate că măria-ta ai auzit lucrurile precum 
nu sunt; căci așa este obiceiul norodului nostru, să 
facă din ţânțar armasar. Pentru aceea obștia ne-au 
trimis pre noi să-ţi spunem că norodul nu te vrea, 
nici te iubește şi m.ta să te întorci înapoi ca... 

— Dacă voi nu mă vreţi, eu vă vreu, răspunse 
Lăpuşneanul, ai căruia ochi scântieră ca un fulger, şi 
dacă voi nu mă iubiţi, eu vă iubesc pre voi și voi 
merge ori cu voia, ori fără voia voastră. Să mă-ntorc? 
Mai degrabă-și va întoarce Dunărea cursul îndărăpt'. 
A! Nu mă vrea ţara? Nu mă vreţi voi, cum înțăleg? 

— Solului nu i se taie capul, zise Spancioc; noi 
suntem datori a-ţi spune adevărul. Boierii sunt hotărâți 
a pribegi la unguri, la leși şi la munteni, pe unde au 
toţi rude și prieteni. Vor veni cu oști streine și vai de 
biata ţară când vom avea războaie între noi și poate 
şi măriei-tale nu-i va fi bine, pentru că domnul Ştefan 
Tomșa... 

- Tomșa! EI te-au învăţat a vorbi cu atâta dârzie'? 
Nu ştiu cine mă opreşte să nu-ţi sfărm” măselele din 
gură cu buzduganul acesta, zise apucând măciuca 
de arme din mâna lui Bogdan. Ticălosul acel de 
Tomșa v-au învăţat...? 

— Ticălos nu poate fi acel ce s-au învrednicit a se 


'aprod, aprozi, s.m. — slujbaş care păzea sălile și introducea publicul 
în unele instituții domnești 

vornic, -i, s.m. — mare dregător la curtea domnească, însărcinat cu 
supravegherea curţii, cu conducerea treburilor interne, având şi atribuţii 
judecătoreşti 

“postelnic, -i, s.m. — boier, membru al sfatului domnesc 

“*spătar, -i, s.m. — înalt demnitar la curtea domnească din evul mediu, 
care purta la festivități sabia și buzduganul domnului 

numi unsul lui Dumnezeu, zise Veveriţă. 

— Au doar nu sunt și eu unsul lui Dumnezeu? Au 
doar nu mi-aţi jurat şi mie credință, când eram numai 
stolnicul Petre? Nu m-aţi ales voi? Cum au fost 
oblăduirea“ mea? Ce sânge am vărsat? Care s-au 
întors de la uşa mea, fără să câştige dreptate şi 
mângâiere? Şi însă, acum nu mă vreţi, nu mă iubiţi? 
Ha! ha! ha! 

Râdea; muşchii i se suceau în râsul acesta și ochii 
lui hojma clipeau. 

— Cu voia măriii-tale, zise Stroici, vedem că 
moşia” noastră a să cadă de isnoavă* în călcarea păgâ- 
nilor. Când astă negură de turci va prăda și va pustii 
ţara, pe ce vei domni măria-ta? 

— Şi cu ce vei sătura lăcomia acestor cete de 
păgâni ce aduci cu măria-ta? adăogi Spancioc. 

— Cu averile voastre, nu cu banii ţăranilor pe care-i 
jupiţi voi. Voi mulgeţi laptele ţării, dar au venit vremea 
să vă mulg şi eu pre voi. — Destul, boieri! întoarceţi-vă 
şi spuneți celui ce v-au trimis, ca să se ferească să nu 
dau peste el, de nu vrea să fac din ciolanile lui surle 
şi din pelea lui căptușeală dobelor mele. 

Boierii ieșiră mâhniţi; Moţoc rămase. 

— Ce-ai rămas? întrebă Lăpuşneanul. 

— Doamne! Doamne! zise Moţoc, căzând în ge- 
nuchi, nu ne pedepsi pre noi după fărădelegile 
noastre! Adă-ţi aminte că ești pământean”, adă-ţi 
aminte de zisa scripturei şi iartă greșiţilor tăi! Cruţă 
pre biata ţară. Doamne! sloboade oștile aceste de 
păgâni; vină numai cu câți moldoveni ai pe lângă 
măria-ta şi noi chizeșluim! că un fir de păr nu se va 
clăti din capul înălțimei-tale; și de-ţi vor trebui oști, 
ne vom înarma noi cu femei și copii, vom rădica ţara 
în picioare, vom rădica slugile şi vecinii noştri. 
Încredi-te în noi! 

— Să mă-ncred în voi? zise Lăpuşneanul înţele- 
gând planul lui. Pesemne gândești că eu nu ştiu zică- 
toarea moldovenească: „Lupul părul schimbă, iar 
năravul ba”? Pesemne nu vă cunosc eu şi pre tine 
mai vârtos? Nu ştiu, că fiind mai mare peste oştile 
mele, cum ai văzut că m-au biruit, m-ai lăsat? Veveriţă 


* arhaisme fonetice 

“stolnic, -i, s.m. — dregător care purta grija mesei domneşti, fiind şeful 
bucătarilor, al pescarilor şi al grădinilor 

“oblăduire, -i, s.f. — autoritate, stăpânire 

"moşie, -i, s.f. — patrie 

siznoavă, -e, s.f. — lucru nou, noutate; de iznoavă = din nou, încă o dată 
“pământean, -că, adj. — patriot 

'%a chezășui, vb. — a garanta pentru cineva sau ceva 

„Numele lui C. Negruzzi este legat de obicei 
de nuvela istorică Alexandru Lăpuşneanul care 
ar fi devenit o scriere celebră ca şi Hamlet, 
dacă literatura română ar fi avut în ajutor 
prestigiul unei limbi universale. 


(G. Călinescu, op. cit.) 

Pagina de titlu a nuvelei ——— 
Lăpuşneanul (ediţia princeps) 


Romantismul 


îmi este vechi dușman, dar încai niciodată nu s-au ascuns; Spancioc 
este încă tânăr, în inima lui este iubire de moşie; îmi place a privi 
sumeţia! lui, pre care nu se sileşte a o tăinui. Stroici este un copil, care 
nu cunoaște încă pre oameni, nu știe ce este îmbunarea şi minciuna; 
lui i se par că toate paserile ce zboară se mânâncă. Dar tu, Moţoace? 
învechit în zile rele, deprins a te ciocni la toți domnii, ai vândut pre 
Despot, m-ai vândut şi pre mine, vei vinde şi pre Tomşa; spune-mi, 
n-aș fi un nătărău de frunte, când m-aş încrede în tine? Eu te iert însă, 
c-ai îndrăznit a crede că iar mă vei putea înşela, şi îți făgăduiesc că 
sabia mea nu se va mânji în sângele tău; te voi cruța, căci îmi ești 
trebuitor, ca să mă mai ușurezi de blăstemurile norodului. Sunt alți 
trântori de care trebuie curăţit stupul. 

Moţoc îi sărută mâna, asemenea cânelui care, în loc să mușce, linge 
mâna care-l bate. El era mulțămit de făgăduinţa ce câștigase; ştia că 
Alexandru-vodă a să aibă nevoie de un intrigant precum era el. 
Deputaţii erau porunciți de Tomşa, ca neputând înturna pre 
Lăpuşneanul din cale, să-şi urmeze drumul la Constantinopol, unde, 
prin jalobe şi dare de bani, să mijlocească mazilia? lui. Dar văzând că 
el venea cu însuşi învoirea Porții, pe de alta, sfiindu-se a se întoarce 
fără nici o ispravă la Tomşa cerură voie să rămâie a-l întovărăşi. Acesta 
era planul lui Moţoc ca să se poată lipi de Lăpușneanul. Voia i se dete. 


II 
Ai să dai samă, doamnă... 


Tomșa, nesimţindu-se în stare a se împotrivi, fugise în Valahia și 
Lăpuşneanul nu întâlnise nici o împedicare în drumul său. Norodul 
pretutindene îl întâmpina cu bucurie şi nădejde, aducându-și aminte 
de întăia lui domnie, în care el nu avusese vreme a-și dezvălui urâtul 
caracter. 

Boierii însă tremurau. Ei aveau două mari cuvinte a fi îngrijiţi: ştiau 
că norodul îi urăște, şi pre domn că nu-i iubeşte. 

Îndată ce sosise, Lăpuşneanul porunci să împle cu lemne toate 
cetățile Moldaviei, afară de Hotin și le arse, vrând să strice prin aceasta 
azilul nemulțămiţilor, carii de multe ori, subt adăpostul zidurilor 
acestora, urzeau comploturi şi ațâțau revolte. Ca să sece influinţa 
boierilor şi să stârpească cuiburile feudalităţii, îi despoia de averi sub 
feluri de pretexte, lipsindu-i cu chipul acesta de singurul mijloc cu 
care puteau ademeni și corumpe pre norod. 

Dar nesocotind de ajuns planul acesta, îi omorea din când în când. 
La cea mai mică greşală dregătorească, la cea mai mică plângere ce i 
s-arăta, capul vinovatului se spânzura în poarta curţii, cu o ţidulă 
vestitoare greșşalei lui, adevărate sau plăsmuite și el nu apuca să 
putrezească, când alt cap îi lua locul. 


'sumeţie, semeţie, -i , s. f.— 1. mândrie, fală; trufie, îngâmfare, orgoliu. 2. curaj, îndrăzneală 
*mazilie, -i, s.f. — scoaterea din domnie sau din slujbă a unui domn sau a unui boier 


151 


151 


Curente culturale / literare 


Nime nu îndrăznea a grăi împrotiva lui, cu cât 
mai vârtos a lucra ceva. O gvardie* numeroasă de 
lefecii albanezi, serbi, unguri, izgoniți pentru relele 
lor fapte, îşi aflaseră scăpare lângă Alexandru, care, 
plătindu-i bine, îi avea hărăziţi; iar oştile moldovene, 
sub căpitani creature a lui, le ţinea pe margeni; 
slobozind însă pre ostaşi pe la casele lor, le mărginise 
în puţin număr. 

Întru o zi el se primbla singur prin sala palatului 
domnesc. Avusese o lungă vorbă cu Moţoc, care 
întrase iar în favor şi care ieşea, după ce îi înfăţoşăse”” 
planul unei nouă contribuţii. Se părea nestâmpărat, 
vorbea singur și se cunoştea că meditează vreo nouă 
moarte, vreo nouă daună, când o uşă lăturalnică 
deschizându-se, lăsă să între doamna Ruxanda. 

Apropiindu-se, se plecă şi-i sărută mâna. Lăpuş- 
neanul o apucă de mijloc, şi rădicându-o ca pre o 
pană, o puse pe genuchii săi. 

— Ce veste, frumoasa mea doamnă? Zise el săru- 
tându-o pe frunte; ce pricină te face astăzi, când nu-i 
sărbătoare, a-ţi lăsa fusele? Cine te-au trezit aşa de 
dimineață? 

— Lacrimile jupânesilor văduve care se varsă la 
uşa mea şi care strigă răsplătire la domnul Hristos și 
la sfânta născătoare, pentru sângele care verşi. 

Lăpuşneanul, posomorându-se, desfăcu braţele; 
Ruxanda căzu la picioarele lui. 

— O, bunul meu domn! viteazul meu soţ! urmă 
ea, destul! Ajungă atâta sânge vărsat, atâte văduvii, 
atâța sărimani!! Gândeşte că măria-ta ești prea-puter- 
nic şi că nişte săraci boieri nu-ţi pot strica. Ce-ţi lipseşte 
măriei-tale? N-ai cu nime război; ţara este liniştită şi 
supusă. Eu, Dumnezeu știe! cât te iubesc! și copiii 
măriei-tale sunt frumoși și tineri. Judecă că după viață 
este și moarte şi că măria-ta ești muritor şi ai să dai 
seamă! Pentru că, cu monăstirile nu se răscumpără 
sângele, ci mai ales ispitești și înfrunţi pre Dumnezeu, 
socotind că făcând biserici îl poţi împăca, și... 

— Muiere nesocotită! strigă Lăpuşneanul sărind 
drept în picioare și mâna lui, prin deprindere, se 
răzămă pe junghiul? din cingătoarea sa; dar îndată, 
stăpânindu-se, se plecă şi rădicând pre Ruxanda de 
jos: 


* gvardie — gardă 

** înfăţoşase — înfăţişase 

'săriman, -i, s.m. — orfan 

“junghi, -uri, s.n. — cuţit al cărui mâner este ascuns în teacă 

— Doamna mea! îi zise, să nu-ţi mai scape din gură 
astfel de vorbe nebune, că, zău, nu ştiu ce se poate 
întâmpla. Mulţămeşte sfântului mare mucenic 
Dimitrie izvorâtorul de mir, a cărui hram se 
prăznuieşte la biserica ce noi i-am făcut la Pângăraţi, 
că ne-au oprit de a face un păcat, aducându-ne aminte 
că ești mama copiilor noştri. 

— De aș şti că mă vei şi omori, nu pot să tac. Ieri, 
când voiam să întru, o jupâneasă cu cinci copii s-au 
aruncat înaintea rădvanului? meu și m-au oprit 
arătându-mi un cap țintuit în poarta curţii. „Ai să dai 
seamă, doamnă! îmi zise, că laşi pre bărbatul tău să 
ne taie părinţii, bărbaţii și fraţii... Uită-te, doamnă, 
acesta-i bărbatul meu, tatăl copiilor acestora, care au 
rămas săraci! Uită-te!” şi îmi arăta capul sângeros şi 
capul se uita la mine grozav! Ah! Stăpâne! de atunci 
neîncetat văd capul acela şi mi-e tot frică! Nu pot să 
mă odihnesc! 


III 
Capul lui Moţoc vrem... 


De cu seară se făcuse de ştire tuturor boierilor să 
se adune a doua zi, fiind sărbătoare, la mitropolie, 
unde era să fie şi domnul, ca să asculte liturghia și 
apoi să vie să prânzească la curte. 

Când sosi Alexandru-vodă, sfânta slujbă începuse 
şi boierii erau toți adunați. 

Împrotiva obiceiului său, Lăpuşneanul, în ziua 
aceea, era îmbrăcat cu toată pompa domnească. Purta 
corona Paleologilor şi peste dulama* poloneză de 
catifea stacoşie, avea cabanița” turcească. Nici o armă 
nu avea alta decât un mic junghi cu plăselele de aur; 
iar pintre bumbii dulămii se zărea o zea de sârmă. 

După ce a ascultat sf. slujbă, s-a coborât din strană, 
s-a închinat pe la icoane și, apropiindu-se de racla sf. 
Ioan cel nou, s-a plecat cu mare smerenie şi a sărutat 
moaștele sfântului. Spun că în minutul acela el era 
foarte galben la faţă şi că racla sfântului ar fi tresărit. 


Srădvan, -e, s.n. — trăsură de lux închisă, montată pe arcuri și trasă de 
mai mulți cai 

“dulamă, -e, s.f. — haină de ceremonie purtată de domni 

Scabaniţă, -e, s.f. — manta scumpă, bogat împodobită, purtată de 
domnitor la solemnități 

“raclă, -e, s.f. — sicriu, coșciug 


„Lăpuşneanul e un damnat, osândit de 
Providenţă să verse sânge și să năzuie după 
mântuire. El suferă de o melancolie sangvi- 
nară, colorată cu mizantropie”. 


(G. Călinescu, op. cit.) 


„Ceea ce izbutește în chip uimitor Negruzzi 
în Alexandru Lăpuşneanul este desăvârşita 
eliminare a propriei sale imagini din povestirea 
pe care o întreprinde.” 

(T. Vianu, Arta prozatorilor români, 


Editura pentru literatură, București, 1966) 


Abgar Balthazar, Capul lui Moţoc vrem 


Romantismul 


După aceasta, suindu-se iarăşi în strană, se înturnă cătră boieri şi zise: 

„Boieri dumneavoastră! De la venirea mea cu a doua domnie şi pănă 
astăzi, am arătat asprime către mulţi; m-am arătat cumplit, rău, vărsând 
sângele multora. Unul Dumnezeu știe de nu mi-a părut rău şi de nu mă 
căiesc de aceasta; dar dumneavoastră ştiţi că m-a silit numai dorința de a 
vedea contenind gâlcevirile și vânzările unora și altora, care ţinteau la 
răsipa ţării şi la peirea mea. Astăzi sunt altfel trebile. Boierii şi-au venit în 
cunoștiință; au văzut că turma nu poate fi fără păstor, pentru că zice 
Mântuitorul: «Bate-voi păstorul, și se vor împrăștia oile.» 

Boieri dumneavoastră! Să trăim de acum în pace, iubindu-ne ca niște 
frați, pentru că aceasta este una din cele zece porunci: Să iubeşti pre 
aproapele tău ca însuşi pre tine şi să ne iertăm unii pre alţii, pentru că 
suntem muritori, rugându-ne Domnului nostru lisus Hristos — își făcu 
cruce — să ne ierte nouă greșalele, precum iertăm şi noi greşiţilor noştri.” 

Sfârşind această deşănțată cuvântare, merse în mijlocul bisăricii şi, 
după ce se închină iarăși, se înturnă spre norod în faţă, în dreapta şi în 
stânga, zicând: 

— Tertaţi-mă, oameni buni și boieri dumneavoastră! 

— Dumnezeu să te ierte, măria-ta! Răspunseră toţi, afară de doi juni 
boieri ce sta gânditori, răzămaţi de un mormânt lângă ușă, însă nime 
nu le-a luat seama. 

Lăpuşneanul ieşi din biserică, poftind pre boieri să vie ca să 
ospăteze împreună; şi încălecând, se înturnă la palat. Toţi se împrăștiară. 

— Cum îţi pare? Zise unul din boierii care i-am văzut că nu iertase 
pre Alexandru-vodă. 

— Te sfătuiesc să nu te duci astăzi la dânsul la masă, răspunse celălalt; 
şi se amestecară în norod. Aceştii erau Spancioc şi Stroici. 

La curte se făcuse mare gătire pentru ospăţul acesta. Vestea se 
împrăștiase că domnul se împăcase cu boierii; şi boierii se bucurau de o 
schimbare ce le da nădejde că vor pute ocupa iarăși posturi, ca să adune 
nouă avuţii din sudoarea ţăranului. Cât pentru norod, el era indiferent, el 
din împăcarea aceasta nu aştepta vreun bine, nici prepunea vreun rău. 
Norodul se învoia cu oblăduirea lui Alexandru-vodă; cârtea numai asupra 
ministrului său Moţoc, care întrebuința creditul ce avea la domn, spre 
împilarea gloatei. Căci deși era necontenite jalobele obștiei pentru jăfuirile 
lui Moţoc, Lăpuşneanul sau nu răspundea, sau nu le asculta. 

Ceasul prânzului apropiindu-se, boierii începură a veni călări, înto- 
vărășiţi fieştecare de câte două-trei slugi. Luau seamă însă că curtea 
era plină de lefecii! înarmaţi şi că patru tunuri sta îndreptate spre poartă; 
dar socoteau că sunt puse pentru a serba, după obicei, ceremonia prin 
salve. Unii poate că şi prepuneau vreo cursă, dar o dată întrând, nu se 
mai putea înturna; căci porţile erau străjuite şi păzitorii porunciţi a nu 
lăsa să iasă nime. 

Adunându-se boierii, 47 la număr, Lăpuşneanul se puse în capul 
mesii, având la dreapta pre logofătul Trotușan şi în stânga pre vornicul 
Moţoc. Începură a zice din surle; și bucatele se aduseră pe masă. 

În Moldavia, pe vremea aceea, nu se întrodusese încă moda 
mâncărilor alese. Cel mai mare ospăț se cuprindea în câteva feluri de 
bucate. După borşul polonez, veneau mâncări greceşti ferte cu 


"lefegiu, -i, s.m. — mercenar în Evul Mediu 

“: Curente culturale / literare 


verdețţuri, care pluteau în unt; apoi pilaful turcesc și, 
în sfârşit, fripturile cosmopolite!. Pânza mesii şi 
şervetele erau de filaliu? ţesute în casă. Tipsiile pe 
care aduceau bucatele, talgerile şi păharele erau de 
argint. Pe lângă părete sta aşezate în rând mai multe 
ulcioare pântecoase, pline de vin de Odobeşti și de 
Cotnar şi la spatele fieştecăruia boier dvorea: câte o 
slugă, care dregea“. Toate aceste slugi erau înarmate. 

În curte, pe lângă două junci şi patru berbeci fripţi, 
erau trei poloboace desfundate, pline de vin; slujitorii 
mâncau și beau; boierii mâncau și beau. Acum 
capetele începuseră a se înferbânta: vinul își făcea 
lucrare. Boierii închinau şi urau pre domn cu vivate 
zgomotoase, la care răspundeau lefeciii prin chiote 
şi tunurile prin bubuit. 

Acum era aproape a se scula de la masă, când 
Veveriţă râdică păharul şi închinând zise: 

— Să trăieşti întru mulţi ani, măria-ta! să stăpânești 
ţara în pace şi milostivul Dumnezeu să te întărească 
în gândul ce ai pus de a nu mai strica pre boieri şi a 
bântui norodul. 

N-apucă să sfârșească, căci buzduganul armașului 
lovindu-l drept în frunte, îl oborî la pământ. 

— A! voi ocărâți pre domnul vostru! Strigă acesta; 
la ei, flăcăi! 

În minut, toţi slujitorii de pe la spatele boierilor, scoțând 
junghiurile, îi loviră; și alți ostași, aduși de căpitanul de 
lefecii, întrară și năpustiră cu sabiile în ei. Cât pentru 
Lăpuşneanul, el luasă pre Moţoc de mână şi se trăsesă 
lângă o fereastră deschisă, de unde privea măcelăria ce 
începuse. El râdea; iar Moţoc, silindu-se a râde ca să 
placă stăpânului, simţea părul zburlindu-i-se pe cap şi 
dinţii săi clănțăind. Și cu adevărat era groază a privi 
această scenă sângeroasă. — Închipuiască-și cineva într-o 
sală de cinci stânjini lungă şi de patru lată, o sută și mai 
mulţi oameni ucigași și hotărâți spre ucidere, calăi și 
osândiți, luptându-se unii cu furia desnădejdei și alții cu 
aprinderea beţiei. Boierii, neavând nici o grijă, surprinși 
mișăleşte pe din dos, fără arme, cădeau făr-a se mai 
împotrivi. Cei mai bătrâni mureau făcându-și cruce; mulţi 
însă din cei mai juni se apărau cu turbare; scaunele, 
talgerele, tacâmurile mesii se făceau arme în mâna lor; 
unii, deşi răniţi, se încleştau cu furie de gâtul ucigașilor 
şi, nesocotind ranele ce priimeau, îi strângeau păn-ii 
înădușeau. Dacă vreunul apuca vreo sabie, își vindea 
scump viața. Mulţi lefecii periră, dar în sfârşit nu mai 
rămasă nici un boier viu. Patruzeci şi şepte de trupuri 


"cosmopolit, -ă, adj. — comun mai multor ţări, universal 
“filaliu, -i, s.n. — pânză foarte fină şi subţire 

Sa dvori, vb. — a sluji la curtea unui domnitor 

“a drege, vb. — a turna vin (în text) 

zăceau pe parchet! În lupta şi trânta aceasta, masa se 
răsturnase; ulcioarele se spărsesără şi vinul amestecat cu 
sânge făcuse o baltă pe lespezile salei. 

O dată cu omorul de sus, începuse uciderea şi în 
curte. Slugile boierilor, văzându-se lovite fără veste 
de soldaţi, plecară de fugă. Puţini care scapară cu 
viață, apucând a sări peste ziduri, dasă larmă pe la 
casele boierilor; și învitând pre alte slugi şi oameni 
boiereşti, burzuluiseră norodul şi tot orașul alergase 
la poarta curţii, pre care începuse a o tăia cu securile. 
Ostaşii ameţiţi de beţie făceau numai o slabă 
împrotivire. Gloata se întărta din mult în mai mult. 

Lăpuşneanul, pre care îl înştiinţase de pornirea 
norodului, trimise pre armașul să-i întrebe ce vror şi 
ce cer? Armașul ieşi. 

— Ei, vornice Moţoace, zise apoi înturnându-se 
spre acesta, spune, n-am făcut bine că m-am mântuit 
de răii aceștii şi am scăpat ţara de o aşa râie? 

— Măria-ta, ai urmat cu mare înţelepciune, răs- 
punse mârşavul curtezan; eu demult aveam de gând 
să sfătuiesc pre m.ta la aceasta, dar văd că 
înţelepciunea măriei-tale au apucat mai nainte şi ai 
făcut bine că i-ai tăiat; pentru că... fiindcă... era să... 

— Văd că armașul întârzie, zise Lăpuşneanul 
curmând pre Moţoc, care se învălmăşea în vorbă. 
Îmi vine să poruncesc să deie cu tunurile în 
prostimea* aceea. Ha, cum socoţi şi dumneata? 

— Aşa, așa, să-i împroaşte cu tunurile; nu-i vro 
pagubă c-or muri câteva sute de mojici, de vreme ce 
au perit atâţia boieri. Da, să-i omoare de istov. 

— M-așteptam s-aud asemene răspuns, zise cu 
oțărâre Lăpuşneanul, dar să vedem întăi ce vror. 

În vremea aceasta, armaşul se suise pe poarta curții 
şi, făcând semn, strigă: 

— Oameni buni! Măria-sa vodă întreabă ce vreţi 
şi ce ceriți? şi pentru ce aţi venit așa cu zurba”? 

Prostimea rămasă cu gura căscată. Ea nu se aştepta la 
asemenea întrebare. Venise fără să ştie pentru ce au venit 
şi ce vrea. Începu a se strânge în cete, cete, și a se întreba 
unii pe alţii ce să ceară. În sfârşit începură a striga: 

— Să micşoreze dăjdiile! — Să nu ne zăpciască! 

— Să nu ne mai împlinească! — Să nu ne mai 
jăfuiască! 

— Am rămas săraci! — N-avem bani! — Ne i-au luat 
toţi Moţoc! — Moţoc! Moţoc! — El ne belește și ne 
pradă! — El sfătuieşte pre vodă! — Să moară! 

— Moţoc să moară! — Capul lui Moţoc vrem! 

Acest din urmă cuvânt, găsând un eho în toate inimile, 


sprostime, -i, s.f. — oamenii de rând, sărăcimea, gloata 
de istov, loc. adj. şi adv. — cu totul, complet, definitiv 
"zurba, zurbale, s.f. — revoltă, răscoală 

fu ca o schinteie electrică. Toate glasurile se făcură un 
glas şi acest glas striga: „Capul lui Moţoc vrem”. 

— Ce cer? întrebă Lăpuşneanul, văzând pre 
armașul întrând. 

— Capul vornicului Moţoc, răspunse. 

— Cum? ce? strigă acesta sărind ca un om ce calcă 
pe un șărpe; n-ai auzit bine, fârtate! vrei să şuguieşti, 
dar nu-i vreme de şagă. Ce vorbe sunt aceste? Ce să 
facă cu capul meu? îți spun că ești surd; n-ai auzit bine! 

- Ba foarte bine, zise Alexandru-vodă, ascultă 
singur. Strigările lor se aud de aici. 

În adevăr, ostașii nemaiîmpotrivindu-se, norodul 
începuse a se cățăra pe ziduri, de unde striga în gura 
mare: „Să ne deie pre Moţoc! Capul lui Moţoc vrem!” 

— Oh! Păcătosul de mine! strigă ticălosul. Maică 
precurată fecioară, nu mă lăsa să mă prăpădesc!... 
Dar ce le-am făcut eu oamenilor acestora? Născătoare 
de Dumnezeu, scapă-mă de primejdia aceasta şi mă 
jur să fac o biserică, să postesc cât voi mai ave zile, 
să ferec cu argint icoana ta cea făcătoare de minuni 
de la monăstirea Neamţului!... Dar, milostive doamne, 
nu-i asculta pre niște proşti, pre nişte mojici. Pune să 
deie cu tunurile într-înşii... Să moară toţi! Eu sunt 
boier mare; ei sunt niște proști! 

— Proşti, dar mulţi, răspunse Lăpușneanul cu sânge 
rece; să omor o mulţime de oameni pentru un om, nu 
ar fi păcat? Judecă dumneata singur. Du-te de mori 
pentru binele moșiei dumitale, cum ziceai însuți când 
îmi spuneai că nu mă vrea, nici mă iubește ţara. Sunt 
bucuros că-ţi răsplăteşte norodul pentru slujba ce mi-ai 
făcut, vânzându-mi oastea lui Anton Sechele” şi mai 
pe urmă lăsându-mă și trecând în partea Tomşii'”. 

— Oh! nenorocitul de mine! strigă Moţoc smul- 
gându-și barba, căci de pe vorbele tiranului înţelegea 
că nu mai este scăpare pentru el. Încai lăsaţi-mă să mă 
duc să-mi pun casa la cale! fie-vă milă de jupâneasa și 
de copilaşii mei! lăsaţi-mă să mă spoveduiesc! 

Şi plângea, şi ţipa şi suspina. 

— Destul! strigă Lăpuşneanul, nu te mai boci ca o 
muiere! fii român verde. Ce să te mai spoveduieşti? 
Ce-i să spui duhovnicului? că ești un tâlhar și un 
vânzător? Asta o ştie toată Moldova. Haide! luaţi-l 
de-l daţi norodului şi-i spuneţi că acest fel plăteşte 
Alexandru-vodă celor ce pradă ţara. 

Îndată armașul şi căpitanul de lefecii începură a-l 
târâi. Ticăitul boier răcnea cât putea, vrând să se 
împrotivească; dar ce puteau bătrânile lui mâni 
împrotiva acelor patru braţe zdravene care-l trăgeau! 
Vrea să se sprijinească în picioare, dar se împedeca 


* Vestit general ungur 
** Domnitor român 

Romantismul 


Michael Astner, Fețele răului (Graffiti, Tiibingen, 2006) 


de trupurile confraţilor săi şi luneca pe sângele ce se 
închegase pe lespezi. În sfârşit puterile îi slăbiră, și 
sateliții tiranului, ducându-l pe poarta curții mai mult 
mort decât viu, îl îmbrânciră în mulțime. 

Ticălosul boier căzu în braţele idrei acestei cu 
multe capete, care întru o clipală îl făcu bucăţi. 

— Iată cum plătește Alexandru-vodă la cei ce pradă 
țara! ziseră trimişii tiranului. 

— Să trăiască măria-sa vodă! răspunse gloata. Și 
mulțămindu-se de astă jertfă, se împrăştii. 

În vreme ce nenorocitul Moţoc perea acest fel, 
Lăpuşneanul porunci să rădice masa şi să strângă 
tacâmurile; apoi pusă să răteze capetele ucișilor şi 
trupurile le aruncă pe fereastră. După aceea, luând 
capetele, le așăză în mijlocul mesii pe încet şi cu 
rânduială, puind pe ale celor mai mici boieri dedesubt 
şi pe a celor mai mari deasupra, după neam și după 
ranguri, pănă ce făcu o piramidă de patruzeci şi șepte 
căpăține, vârful căria se închia prin capul unui logofăt 
mare. Apoi, spălându-se pe mâni, merse la o ușă 
lăturalnică, trase zăvorul şi drugul de lemn care o 
închidea și întră în apartamentul doamnei. 

De la începutul tragediei acestia, doamna Ruxanda, 
neștiind nimic de cele ce se petreceau, era îngrijită. Ea 
nu putea afla pricina zgomotului ce auzise, căci, după 
obiceiul vremii de atunci, femeile nu ieşeau din aparta- 
mentul lor şi slujnicele nu puteau a se risca în mijlocul 
unei oștimi ce nu cunoștea ce este disciplina. Una din 
ele, mai îndrăzneață, ieşind, auzise vorbă că este zurba 
asupra lui vodă şi adusese această veste stăpânei sale. 

Buna doamnă, temându-se de furia norodului, era 
spăriată, și când a întrat Alexandru, a găsit-o rugându-se 
dinaintea icoanei, având copiii pe lângă dânsa. 

— A! strigă ea, slavă Maicei Domnului că te văd! 
Mi-au fost tare frică. 

— Pentru aceea, precum ţi-am făgăduit, ţi-am gătit 
un leac de frică. Vină cu mine, doamnă. 

— Dar ce țipete, ce strigări se auzeau? 

— Nimic. Slujitorii s-au fost luat la sfadă, dar s-au 
liniştit. Zicând aceste, luă pre Ruxanda de mână și o 

aduse în sală. 

Întru vederea grozavii privelişti, ea slobozi un ţipet 
straşnic şi leşină. 

— Femeia tot femeie, zise Lăpuşneanul zâmbind; 
în loc să se bucure, ea se sparie. Şi luând-o în brațe, 
o duse în apartamenturile ei. Apoi înturnându-se iarăși 
în sală, găsi pre căpitanul de lefecii şi pre armașul 
aşteptându-l. 

— Tu pune să arunce peste zid hoiturile cânilor 
acestora, iar titvele lor să le înşire pe zid, zise 
lefeciului. Iar tu, adresându-se către armaș, să-mi pui 
mâna pe Spancioc și pe Stroici. 

Însă Stroici şi Spancioc erau acum aproape de Nistru. 
Gonaşii îi ajunseră tocmai când treceau hotarul: 

— Spuneţi celui ce v-au trimis, strigă către ei 
Spancioc, că ne vom vedea pân-a nu muri! 

IV 

De mă voi scula, pre mulți am să popesc și eu... 

Patru ani trecuseră de la scena aceasta, în vremea 
cărora Alexandru-vodă, credincios făgăduinței ce 
dase doamnei Ruxandei, nu mai tăiese nici un boier. 
Dar pentru ca să nu uite dorul lui cel tiranic de a 
vedea suferiri omenești, născoci feluri de schingiuiri. 

Scotea ochi, tăia mâni, ciuntea și seca pe care avea 
prepus; însă prepusurile lui erau părelnice, căci nime 
nu mai cuteza a cârti cât de puţin. 

Cu toate aceste, era neliniștit, căci nu putuse pune 
mâna pe Spancioc și pe Stroici, care şedeau la 
Cameniţă, așteptând şi pândind vreme. Deși avea doi 
gineri grafi cu mare influinţă la curtea Poloniei, era 
îngrijit de acești doi boieri, să nu învite pre poloni, 
care nu căutau decât pretexte, spre a întra în 
Moldavia; dar aceşti doi români erau prea buni patrioţi 
ca să nu judece că războiul și venirea oștilor străine 
ar fi fost peirea patriei. 

Lăpuşneanul le scrisese în mai multe rânduri ca să 
vie, legându-se prin cele mai mari jurăminte că nu le 
va face nimică, dar ei ştiau cât prețuieşte jurământul 
lui. Ca să-i privegheze mai de aproape, se mută în 
cetatea Hotinului, pre care o întări mai cu osăbire; însă 
aici se bolnăvi de lângoare!. Boala făcu răpezi înaintiri 
şi în curând tiranul se văzu la ușa mormântului. 

În delirul frigurilor, i se părea că vede toate jertfele 
cruziei sale, fioroase și ameninţitoare, îngrozindu-l 
şi chemându-l la judecata Dumnezeului dreptăţii. În 
deșert se învârtea în patul durerii, căci nu putea afla 
ragaz. 

Chemând pre mitropolitul Teofan, pre episcopi şi 
pe boieri şi spuindu-le că se simte sosit la sfârșitul 
vieții, își ceru iertare de la toţi, umilindu-se; pe urmă 
îi rugă să le fie milă de fiiul său Bogdan, pre care îl 

lasă moștean scaunului și să-l ajute căci, fiind în 
fragedă vârstă, încungiurat de nu vor ave dragoste şi 
supunere cătră domn. 

— Cât pentru mine, urmă a zice, de mă voi și ridica 
din boala aceasta, sunt hotărât a mă duce la călugărie 
în monăstirea Slatina, unde să mă spășesc, câte zile 
îmi va mai lăsa Dumnezeu. Deci, vă rog, părinţi 
arhierei, de mă veţi vedea aproape de moarte, să mă 
tundeți călugăr... 

Nu putu vorbi mai mult. Convulsiile îl apucară şi 
un leșin grozav ca moartea îi îngheță trupul, încât 
mitropolitul şi episcopii, crezând că se sfârșăşte, îl 
călugăriră, puindu-i nume Paisie, dupre numele Petru, 
ce avea pân-a nu se face domn. 

— Cum te mai simţi, frate Paisie? Îl întrebă unul 
din monahi, văzându-l că nu doarme. 

Numele acesta îi aduse aminte de toate cele ce se 
petrecuseră. Sângele într-însul începu a ferbe şi, 
sculându-se pe jumătate: 

— Ce pocitănii sunt aceste? strigă. A! voi vă jucaţi 
cu mine! Afară, boaite?! Ieşiţi! că pre toţi vă omor! Şi 
căuta o armă pe lângă el, dar negăsind decât potcapul 
îl azvârli, cu mânie în capul unui călugăr. 

Întru auzul strigărilor lui, doamna cu fiiul ei, 
mitropolitul, boierii, slugile intrară toţi în odaie. 

Chiar atunci cei doi boieri veniseră şi sta ascultând la ușă. 

— A! voi m-aţi călugărit, striga Lăpuşneanul cu 
glas răgușat și spărios; gândiţi că veţi scăpa de mine? 

Dar să vă iasă din minte! Dumnezeu sau dracul 
mă va însănătoșa, şi... 

— Nenorocite, nu huli! îl curmă mitropolitul; uiţi 
că ești în ceasul morţii! Gândeşte, păcătosule, că eşti 
monah; nu mai eşti domn! Gândeşte că prin hulele şi 
strigările tale sparii pre astă femeie nevinovată şi pre 
acest copil în care razemă nădejdea Moldaviei... 

— Boaită fățarnică! adăogă bolnavul, zbuciu- 
mându-se a se scula din pat; tacă-ţi gura; că eu, care 
te-am făcut mitropolit, eu te desmitropolesc. M-aţi 
popit voi, dar de mă voi îndrepta, pre mulți am să 
popesc şi eu! lar pre cățeaua asta voi s-o tai în patru 
bucăţi împreună cu ţâncul ei, ca să nu mai asculte 
sfătuirile boaitelor şi a duşmanilor mei... Minte acel 
ce zice să sunt călugăr! Eu nu sunt călugăr, sunt 
domn! Sunt Alexandru-vodă!... Săriți, flăcăi! Unde-s 
voinicii mei?... Daţi! daţi de tot! Eu vă poruncesc. 
Ucideţi-i pre toţi... Nici unul să nu scape... A! 
mă-năduș!... Apă! apă! apă! — și căzu răsturnat pe 
spate, hârcâind de turbare și de mânie. 


Ningoare, -i, s.f. — febră tifoidă 
“boaită, -e, s.f. — vită slabă; termen de batjocură pentru oameni 


Doamna și mitropolitul ieşiră. La ușă îi întâm- 
pinară Stroici şi Spancioc. 

— Doamnă! zise Spancioc apucând de mână pre 
Ruxanda, omul acesta trebuie să moară numaidecât. 
Iată un praf, pune-l în băutura lui... 

— Otravă! strigă ea, înfiorându-se. 

— Otravă, urmă Spancioc. De nu va muri îndată 
omul acesta, viaţa măriei-tale şi a copilului acestui 
este în primejdie. Destul a trăit şi destule a făcut. 
Moară tatăl ca să scape fiiul. 

— Iată, zise Spancioc, luând paharul de argint de pe 
masă; au rămas drojdiile otrăvii. Bea și te răcoreşte! 

— Ba; ba, nu, nu vreu, zise bolnavul strângând dinții. 

Atunci Stroici îl apucă şi-l ţinu neclintit; iar 
Spancioc, scoțând cuțitul din teacă, îi descleștă cu 
vârful lui dinţii și îi turnă pe gât otrava ce mai era în 
fundul păharului. 

Lăpuşneanul, mugind ca un taur ce vede trunchiul 
şi securea ce a să-l lovească, voi a se-nturna cu fața 
spre părete. 

— Ce, vrei să nu ne mai vezi? ziseră boierii. Ba, se 
cade spre osânda ta să ne privești; învaţă a muri, tu 

Istoricii literari sunt de acord că proza romantică 
— de la C. Negruzzi la Alexandru Odobescu — este 
bazată pe Memorie în mult mai mare măsură decât 
pe Imaginaţie. Ideea a formulat-o, cel dintâi, Mihai 
Zamfir, în culegerea de studii Din secolul romantic 
(Editura Cartea Românească, 1989). 

Singura specie de ficțiune acceptată unanim în 
epoca romantică (1840-1880) este nuvela. Ea are 
caracter istoric și/ sau melodramatic. Se inspiră, cu 
alte cuvinte, conform solicitării lui M. Kogălniceanu 
făcută în Introducţia la revista Dacia literară, din 
istoria Țărilor Românești, din cronici, cel mai adesea. 
Nuvele istorice au mai scris, în afară de Negruzzi, 
Gh. Asachi, B.P. Hasdeu sau Al. Odobescu. Melo- 
drama e foarte gustată de romantici. Multe din 
ficțiunile în proză sau teatru ale lui V. Hugo, C. 
Negruzzi, Alexandre Dumas, Prosper Merimee și alți 
scriitori români, francezi etc. sunt melodramatice. 
Melodrama este un gen sentimental, chiar lacrimo- 
gen, care încearcă să-l înduioșeze pe cititor, prin 
subiecte sau acțiuni emoţionante, prin happy-end, prin 
salvări surprinzătoare ale eroilor din situații grele. De 


Romantismul 


care ştiai numai a omorî. Şi apucându-l amândoi, îl 
țineau nemișcat, uitându-se la el cu o bucurie 
infernală şi mustrându-l. 

Nenorocitul domn se zvârcolea în spasmele 
agoniei; spume făcea la gură; dinţii îi scrâşneau, şi 
ochii săi sângerați se holbaseră; o sudoare înghețată, 
tristă a morţii prevestitoare, ieşea ca niște nasturi pe 
obrazul lui. După un chin de jumătate ceas, în sfârşit, 
își dete duhul în mânile calăilor săi. 

Acest fel fu sfârșitul lui Alexandru Lăpuşneanul, 
care lăsă o pată de sânge în istoria Moldaviei. 

La monastirea Slatina, zidită de el, unde e îngropat, 
se vede şi astăzi portretul lui și a familiei sale. 

(C. Negruzzi, Opere, vol. 1, Editura Minerva, Bucureşti, 1974) 


Michael Astner, Una din fețe (Graffiti, Tiibingen, 2006) 


regulă, lumea melodramei se împarte în „buni” şi 
„răi”, ceea ce se cheamă maniheism, „bunii” 
triumfând adesea asupra „răilor”, ca în basme. 
Celelalte specii — nonfictive — ale prozei romantice 
sunt: jurnalul de călătorie, epistola (scrisoarea), 
jurnalul intim, amintirile, memoriile şi eseul. 
Scrisori literare au scris C. Negruzzi, C. Negri, N. 
Bălcescu, V. Alecsandri, M. Kogălniceanu, lon Codru 
Drăgușanu. Amintiri şi memorii au scris Alecu Russo, 
G. Sion şi alţii. Primul jurnal intim românesc îi 
aparține lui C.A. Rosetti. Eseuri pot fi considerate 
multe din scrierile lui Alecu Russo sau Al. Odobescu. 
Pașoptiştii noştri se încearcă rar și în roman. Puţine 
terminate: nici Ghica, nici M. Kogălniceanu nu duc până 
la capăt tentativele lor. Doar D. Bolintineanu încheie 
Manoil (1855) şi Elena (1862). Primele romane 
româneşti aparțin de fapt generaţiei postpașoptiste, în 
frunte cu N. Filimon (Ciocoii vechi și noi, 1857). 
Nuvela istorică Alexandru Lăpuşneanul, publicată 
cum aţi văzut în prezentarea autorului, în primul număr 
al revistei Dacia literară, în 1840, ilustrează programul 
acesteia prin interesul manifestat pentru istoria națională. 

În realizarea operei sale, care înfățișează cea de-a 
doua domnie a lui Alexandru Lăpuşneanul, C. 
Negruzzi a valorificat date din cronicile lui Grigore 
Ureche şi Nicolae Costin. Scriitorul le interpretează, 
în felul lui, schimbă destinul unor personaje şi creează 
o operă de ficțiune, care se îndepărtează de spiritul 
cronicilor. Într-o scrisoare intitulată Ochire retrospec- 
tivă, C. Negruzzi pare că găsește justificări comporta- 
mentului tiranic al domnitorului. În spiritul epocii sale, 
scriitorul condamnă marea boierime medievală (el o 
numește aristocrație) şi laudă urcarea pe tron a unui 
om din clasele de jos. Ca mai târziu lui M. Sadoveanu, 
secolul al XVI-lea i se pare lui C. Negruzzi unul 
decăzut din înălțimea unde duseseră Moldova Dragoş 
şi Ștefan cel Mare. E o idee romantică, aceasta, a 
îndepărtării istoriei de vârsta de aur, de obicei plasată 
în timpul lui Ştefan sau chiar la 1400, idee pe care o 
vom descoperi şi la Eminescu. Scrie C. Negruzzi: 


% um citim ş 


1. Construcţia subiectului şi structura 
compoziţională 

1. Citiţi nuvela și prezentaţi modul în care este 
construit subiectul. 

2. Identificaţi conflictul principal şi urmăriți modul 
în care el se rezolvă. 

3. Arătaţi care sunt modurile de expunere folosite 
şi ce funcţie are fiecare. Urmăriţi raportul dinte 
vorbirea naratorului şi vorbirea personajelor. 

4. Prezentaţi structura compozițională a nuvelei și 
explicați funcția motto-urilor. De ce au devenit ele cele- 
bre și sunt folosite uneori și ca zicale de sine stătătoare? 

5. Recitiţi incipitul fiecărei părți. Precizați modul 
şi timpul verbelor folosite. Ce valoare stilistică au 
verbele la mai mult ca perfect? 

6. În Arta prozatorilor români (Editura pentru 
literatură, Bucureşti, 1966), Tudor Vianu afirmă că 
„ceea ce izbuteşte în chip uimitor Negruzzi în 


=7/ Teme 

1. Argumentaţi că Alexandru Lăpuşneanul de C. 
Negruzzi este nuvelă istorică. 

2. Imaginaţi-vă că vă reîntoarceţi în timp şi că trăiţi 
la curtea lui Lăpuşneanul. Relataţi, din punctul vostru 
de vedere, un episod la care aţi fost martor. 

3. Comentaţi titlul ultimei părți a nuvelei. 

„Un veac era de când aristocrația domnea și 
poporul gemea în ticăloşie şi asuprire! Atunci provi- 
dența, văzând-o bătrână şi sluțită de nelegiuiri, tinde 
mâna şi alege dintre ea pre un neînsemnat boier, pre 
un orecare Petre Stolnicul, om prost și necunoscut. Îl 
suie pe tron şi îi dă sabia răzbunării în mână. 

Acesta, sub numele de Alexandru Lăpuşneanul, 
va sparge cuibul şi va strivi acest furnicar de intriganţi 
ce făcea şi desfăcea domni. Dar oare fapta lui fost-a 
de folos poporului? Ba, căci ranele lui erau atât de 
adânci, apăsarea despotică îl ovilise într-atâta, încât 
păstorii lui Dragoș și ostașii lui Ştefan nu erau acum 
decât nişte sclavi îngiosiţi a unei boierimi desfrânate, 
care îi trata sau îi vindea ca pre vite. În adevăr, 
Lăpuşneanul retezase trunchiul, dar odraslele 
creşteau, şi nu era el omul care să știe a le seca 
puindu-le stavilă pre însuşi poporul; pentru aceasta, 
fapta lui fu judecată de crudă, şi el de tiran.” 


Alexandru Lăpuşneanul este desăvârşita eliminare a 
propriei sale imagini din povestirea pe care o 
întreprinde”. Urmăriţi atitudinea naratorului faţă de 
evenimentele prezentate, față de personajul princi- 
pal şi limbajul folosit. 

7. Recitiţi fragmentul referitor la venirea „pros- 
timii” la curtea domnească și analizaţi modul în care 
se cristalizează voința mulţimii. 

8. Motivaţi folosirea arhaismelor în text. 

II. Personajele 

1. Grupaţi personajele nuvelei în funcţie de rolul 
pe care îl au în acțiune. 

2. Caracterizaţi-l pe Alexandru Lăpuşneanul, 
urmărind: modul în care îl prezintă naratorul; relația 
cu celelalte personaje; comportamentul şi limbajul 
folosit în diferite situații; inteligenţa și arta disimulării; 
caracterul romantic tipici; 

3. Alcătuiţi caracterizări succinte lui Moţoc și 
doamnei Ruxanda. 


Vă reamintim că un comentariu literar presupune 
surprinderea unui sau mai multor elemente compo- 
nente ale textului. Comentariul literar este o lucrare, 
de obicei scurtă, prin care se interpretează şi se 
apreciază în mod critic anumite pasaje dintr-o operă 
sau anumite componente ale acesteia. 

Mihai Eminescu (1850-1889) Poet, prozator, dramaturg, traducător, publicist. Este 
considerat cel mai important poet român. S-a născut la 15 ianuarie 1850 la Botoșani. Este al 
şaptelea din cei 11 copii ai căminarului Gheorghe Eminovici şi ai Ralucăi (născută Jurascu). 
Copilăria la Ipoteşti (unde își începe, probabil, studiile în casă cu un profesor german). Înscris 
la Naţional-Hauptschule din Cernăuţi, în clasa a III-a (1858), absolvă şcoala primară în 1860. 
Urmează „K.K: Ober Gimnasium”-ul din Cernăuţi, dar în clasa a II-a fuge de la şcoală și se 
întoarce la Ipoteşti. Cu reveniri la gimnaziu — ca „privatist” —, cu noi evadări (în 1864 era 
copist la Tribunalul din Botoşani), încearcă, fără succes, să recupereze examenele pierdute 
până când (1866) moartea lui Aron Pumnul, profesorul de literatură română, îl îndepărtează 
definitiv de Cernăuţi. Debutează cu o poezie ocazională, La mormântul lui Aron Pumnul, 
într-o broșură editată de elevii renumitului profesor. În 25 februarie/9 martie 1866 se produce 
adevăratul debut literar al poetului în revista Familia, condusă de Iosif Vulcan, cu poezia 
De-aș avea (losiv Vulcan este cel care îi schimbă numele din Eminovici în Eminescu). 
Urmează o perioadă de peregrinări prin Transilvania şi Muntenia, ca sufleur şi copist în 
trupele lui Iorgu Caragiale, Pascali sau la Teatrul Naţional din București. Între 1869 și 1872 
studiază la Viena, unde audiază cursuri de filozofie, limbi romanice, medicină, economie 
politică etc. Activează în cadrul societăţii „România Jună”. Între 1870 şi 1871 îi apar primele 
poezii în Convorbiri literare: Venere și Madonă, Epigonii şi Mortua est. În perioada 1872-1874 
(cu ajutorul Junimii”) studiază la Berlin, audiind cursuri de filozofie, istorie, limbă sanscrită, 
mitologie comparată, fără a-și încheia însă studiile. Reîntors la Iaşi, lucrează ca director al 
Bibliotecii Centrale (1874), profesor la Institutul Academic şi revizor şcolar (1875-1876), 
redactor la Curierul de Iași. Din 1877 până în 1883 este redactor la revista Timpul din 
București (alături de I. Slavici și I.L. Caragiale). Urmează (între 1883 şi 1889) o lungă agonie, 
cu intermitențe de luciditate. În decembrie 1883 îi apare volumul Poesii, îngrijit de Titu 
Maiorescu (Editura Socec). Moare la 15 iunie 1889 la București. Destinul postum al operei 
şi personalității eminesciene nu este lipsit de contradicții, oscilându-se între mitizare şi demitizare, 
între o perspectivă encomiastică, generatoare de stereotipii nefuncţionale și una lucidă, 
reflexiv-critică”. 


Stau în cerdacul tău... 


de Mihai Eminescu 


„Într-adevăr, erotica lui Eminescu se bizuie pe «inocenţă», însă nu 
pe virginitatea îngerească, ferită de păcat, ci pe nevinovăția naturală a 
fiinţelor care se împreună neprefăcut. Este un serafism animal. 
Eminescu exprimase limpede aceste idei, care sunt în deplină unitate 
cu toată gândirea lui naturistică. La temelia lumii stă instinctul orb, 
singura formă de existenţă adevărată, dacă primim finalitatea naturii. 
Imboldul sexual, acel instinct 

Ce le-abate și la pasări de vreo două ori pe an 

este izvorul purei fericiri erotice, înțelegând bineînţeles prin fericire, 
în stilul negativ schopenhauerian, cât mai puţină durere.” 

(G. Călinescu, Opera lui Mihai Eminescu, vol. Il, Editura Minerva, 
1970, p. 226) 


„Străbate din sonet mai ales sentimentul unei intense singurătăți, 
al unui exil în care apropierea în spaţiu nu face decât să facă şi mai 
amară îndepărtarea în iubire, viața trăită ca surghiun din sfera luminii, 
ca o amară tristeţe care, la limită, tinde să se înstrăineze de propriul ei 
obiect, într-o tristețe mai cuprinzătoare.” 

(Petru Creţia, ed. cit., p. 180) 


Stau în cerdacul tău... Era senină 
Deasupra noaptea... arbori ce întind 
Crengi mari în flori de umbră mă cuprind 
Şi vântu-aduce miros din grădină. 


Dar prin fereastra ta eu stau privind 
Cum tu te uiţi cu ochii în lumină. 
Ai obosit cu mâna ta cea fină 

În val de aur părul despletind. 


Desfaci visând pieptarul de la sân, 
Şi îl arunci de pe-umeri de ninsoare, 
Apoi te-ardici, suflând în lumânare... 


În întuneric ochii mei rămân, 
Deasupra-mi stele tremură prin ramuri, 
Iar luna bate trist în lucii geamuri. 


Varianta A (din vol. Mihai Eminescu, Constelaţia Luceafărului. 
Sonatele. Scrisorile. Editate şi comentate de Petru Creţia, Editura 
Humanitas, București, 1994). 


*apud. Dicționarul scriitorilor români, vol. 2 (coord. Mircea Yaciu, Marin Papahagi, Aurel Sasu), Editura Fundaţiei Culturale Române, 


București 1998, p. 218 (capitol realizat de Ioana Em. Petrescu) 

„Eminescu nu are mistica transfiguratoare a marilor romantici, 
care-şi creează o femeie fictivă pe date imperfecte ale realităţii şi ab- 
sorb în contemplaţie orice nevroză sexuală, el nu vede îngeri suavi cu 
ochi incandescenţi, ca misticii medievali, care să-l umple de turburare 
şi căință și să-l împingă spre o claustralitate* a spiritului, deşi accentele 
platonice sub forma tiraniei eternului în dragoste nu-i lipsesc. Pentru 
Eminescu iubirea este un leagăn de gingășii erotice, o necesitate 
spirituală și afectivă, bineînţeles, dar şi fiziologică, o nevoie naturală 
de a trăi viaţa speţei cu toate deliciile de ordin sufletesc, superior, pe 
care conştiinţa le suprapune mecanismului reflex, dar în sfârşit un 
instinct 

Ce le-abate și la paseri de vreo două ori pe an. 

El este un idealist, nici vorbă, un om cu mâini întinse spre fantasma 
femeii desăvârşite, pe care n-o va găsi niciodată, pentru că dragostea 
este căutare, însă idealitatea lui nu e simbol cu aripi, ci o apariție 
concretă și tangibilă, un minimum de cerinţi vitale, adică: 

Nu e mică, nu e mare, nu-i subţire, ci-mplinită, 

Încât ai ce strânge-n braţe — numai bună de iubită. 

În vreme ce eroticii mistici dau pildă de constanţă metafizică pentru 
femeile lor ideale, lucru explicabil prin transcendenţa obiectului iubirii 
lor, Eminescu este ca om stăpânit de o insatisfacţie erotică, obișnuită la 
indivizii normali şi invers proporţională cu puterea de abstracţie 
pasională. «Să cetesc — îşi propunea el, dar poate în timpul boalei — din 
nou pe Casanova şi să duc viaţa lui.»” (ME. |, 3; ms. 2292, f. 50v.) 

(G. Călinescu, Viaţa lui Mihai Eminescu, Editura pentru literatură, 
1966, p. 235-236) 


TF 


Doga Por Dupa 


Dope ii n papi d Cm 
. Zaha e Ea 


sei pui hm 


SS A Sia 
Ă “sulimezea 
Ş, At d 
PPA Dot art 


a, 


FA 


sul time. 


Rigoare clasică şi „dezordine” romantică 


1. Identificaţi tema/ temele poemului. 

2. Din punct de vedere formal, poezia Stau în 
cerdacul tău... (apărută postum, pentru prima dată 
în Semănătorul, nr. 18/31 martie 1902) este un sonet. 

3. În evoluţia poeziei de la clasicism la romantism 
şi apoi la modernism se constată o discrepanţă din 
ce în ce mai accentuată între unitatea metrică (vers) 
şi unitatea sintactică (propoziţie). În aceeași ordine 


oloLolololololo 


Sonetul este o poezie cu formă fixă, compusă din 
14 versuri, distribuite în 4 strofe: două catrene urmate 
de două terţete, fiecare vers având cel mai adesea Il 
silabe (endecasilab), în italiană, spaniolă, română; 12 
silabe (alexandrin), în franceză; 10 silabe (decasilab), 
în engleză. Rima sonetului clasic este îmbrăţișată în 


de idei, sonetul clasic suprapune propoziţia versului 
şi optează pentru parataxă (juxtapunere), în timp ce 
sonetul romantic se caracterizează printr-o relație mult 
mai liberă între vers și frază, făcând ca aceasta din 
urmă să grupeze mult mai fantezist versurile. Cum 
ați caracteriza, din acest punct de vedere, poemul 
supus comentariului? 

4. Stabiliţi ritmul, rima şi măsura poeziei. În ce 
măsură sunt respectate regulile sonetului? 


catrene (abba/ baab); în terţete, câte două versuri 
dintr-unul rimează între ele şi un al treilea cu un vers 
din celălalt terțet (de ex. cdd/ cee). În sonet există 
regula ca nici un cuvânt să nu se repete — exceptând 
conjuncţiile, prepoziţiile, verbele auxiliare — iar 
ultimul vers trebuie să fie un fel de concluzie, 
încheiere sintetică, maximă. 


“claustralitate, -ăţi — de la claustral — mănăstiresc, monahal 

5. Încercaţi să stabiliți structura poemului. Aveţi, even- 
tual, în vedere următoarele „principii” de organizare: 

* relaţiile dintre unităţile sintactice şi unităţile metrice 
(care dintre strofe se construiesc pe principiul 
corespondenţei dintre cele două tipuri de unităţi?). Com- 
paraţi din acest punct de vedere varianta A (care ţine 
cont mai mult de modificările operate de poet”) şi varianta 
B (existentă în majoritatea edițiilor şi reprodusă alături). 

* spaţiile poetice evocate: exterior / interior; spaţiul 
în care se află îndrăgostitul / spaţiul ființei iubite; 

* timpurile verbale. 


Marc Chagall, 
Fereastră cu 
vedere spre 
grădină 


iȘ5 


Romantismul =. 
Stau în cerdacul tău... 


Stau în cerdacul tău... Noaptea-i senină 
Deasupra-mi crengi de arbori se întind, 
Crengi mari în flori de umbră mă cuprind 
Și vântul mișcă arborii-n grădină. 


Dar prin fereastra ta eu stau privind 
Cum tu te uiţi cu ochii în lumină. 
Ai obosit, cu mâna ta cea fină 

În val de aur părul despletind. 


L-ai aruncat pe umeri de ninsoare, 
Desfaci visând pieptarul de la sân, 
Incet te-ardici şi sufli-n lumânare... 


Deasupră-mi stele tremură prin ramuri, 
In întuneric ochii mei rămân, 
Ș-alături luna bate trist în geamuri. 


Varianta B (Mihai Eminescu, Opere, vol. I, Editura Univers 
enciclopedic, București, 1999) 


Retorica așteptării. Retorica intimităţii 


1. Care sunt persoanele gramaticale în jurul 
cărora se organizează discursul poetic? Cine se 
ascunde în spatele persoanei I: 

* autorul (M. Eminescu) 

+ îndrăgostitul (în sens generic) 

* persoana I este o convenţie poetică („eu liric” 
care nu se confundă cu „eul empiric”, autobiografic; 
un intermediar între autor şi realitatea poetică)? 

2. Adresarea la persoana a II-a este, firește, 
imaginară (textul este un monolog liric). Îndrăgostitul 
se adresează fiinţei iubite ştiind că aceasta nu va răs- 
punde. Care este atunci funcţia poetică a persoanei a 
Il-a? Încercaţi să substituiţi persoana a II-a cu 
persoana a III-a. Care este diferența? 

3. Poemul se construiește pe o vagă „schemă” 
epică (cu precizarea că în poezie epicul este o mască 
a liricului). Care sunt „episoadele” acestei scheme? 


*v. facsimilul, pag. anterioară 


4. „«Sunt îndrăgostit? — Da, de vreme ce 
aştept». Celălalt, el nu aşteaptă niciodată. (...) Identi- 
tatea fatală a îndrăgostitului nu-i nimic altceva decât: 
sunt cel care așteaptă.” (Roland Barthes, Fragmente 
dintr-un discurs amoros, în rev. Secolul 20, nr. 248- 
249-250/ 1981, p. 217). Care este „obiectul” așteptării 
în poemul de faţă? 

5. Comentaţi gesturile iubitei evocate în poezie. 
Ce exprimă ele: senzualitate/ seducţie/ pudoare? Credeţi 
că ea „ştie” că este privită? Argumentaţi. Comparaţi din 
nou cele două variante. 

Aveţi în vedere şi următorul pasaj din Universul 
poeziei de G. Călinescu: „Ceea ce atrage atenţia 
poetului asupra părului este caracterul său de plantă 
rece. Părul e fragrant”” ca și florile şi glacial, deosebit 
de regimul cald al trupului. Ideea de frigiditate stranie 
a părului duce la imaginea Meduzei cu şerpi în cap. 
Nu e poet mare care să nu fi evocat părul torențial.” 


** fragrant, -ă, adj. — mirositor (anglicism) 

6. Ce semnificaţie poetică are verbul „visând” din 
versul al X-lea? Oferiți cât mai multe variante de 
interpretare. 

7. „Metamorfozele privirii nu ni-l dezvăluie doar 
pe acela care priveşte; ele îl descoperă pe cel care 
este privit atât lui însuşi, cât și observatorului” (Jean 
Chevalier, Alain Gheerbrant, Dicționar de simboluri, 
vol. 3, p. 128, Editura Artemis, 1995). În ce măsură 
actul de voyeurism ilustrat în poem o descoperă pe 
fiinţa iubită și ei înseşi? Argumentaţi. 

8. „Un mandarin era îndrăgostit de o curtezană: 
«Voi fi a ta — a spus ea — atunci când vei fi petrecut o 
sută de nopţi așteptându-mă, aşezat pe un taburet în 
grădină, chiar sub fereastra mea.» Dar, în cea de-a 
nouăzeci şi noua noapte, mandarinul s-a ridicat, şi-a 
luat sub braţ taburetul și a plecat.” (Roland Barthes, 
op. cit.). Credeţi că, pus într-o situație asemănătoare, 
îndrăgostitul din poemul eminescian ar reacţiona 
precum mandarinul din textul lui Barthes? 


Adolf von Menzel, Camera cu balcon 


Dincolo de eros. Ordine astrală și ordine umană 


1. Identificaţi figurile de stil din text (epitete, 
metafore, personificări etc.). Comparaţi, din 
perspectiva „aglomeraţiei” stilistice, strofele în care 
se evocă spaţiul exterior, cosmic cu cele care evocă 
spațiul interior, domestic (în care se află iubita). Ce 
concluzie desprindeți din această comparaţie? 

2. Urmăriţi imaginile alternative ale luminii şi 
întunericului. Ce relaţie există între jocul acestor 
imagini şi subiectivitatea îndrăgostitului? 

3. Credeţi că referentul personificărilor „stele 
tremură” şi „luna bate trist” din ultima strofă este: 

+ ordinea cosmică 

+ ordinea umană (îndrăgostitul) 

* atât ordinea cosmică, cât și cea umană (clișeu 
romantic al dublării sentimentului prin elementul 
cosmic)? 


1. „Toate nefericirile vin din incapacitatea noastră 
de a savura «punctualitatea» unei situații date, din 
pofta de linearitate” — scrie Andrei Pleşu în Jurnalul 

Argumentaţi-vă punctul de vedere 

4. Un element recurent al spaţiului poetic 
eminescian este fereastra: „Fereastra este agentul de 
armonizare echilibrată a spaţiului închis cu lumea 
externă. Ea izolează interiorul şi totodată îl și leagă 
de ambianța de-afară” (Edgar Papu). Credeţi că în 
poemul de faţă fereastra armonizează/ izolează cele 
două spaţii? 

5. Comparaţi poziţia îndrăgostitului din acest 
poem cu cea a luceafărului din poemul cu acelaşi 
nume: „Din umbra falnicelor bolţi/ Ea pasul și-l 
îndreaptă/ Lângă fereastră, unde-n colț/ Luceafărul 
aşteaptă.// Privea în zare cum pe mări/ Răsare și 
străluce/ Pe mișcătoarele cărări/ Corăbii negre duce./ 
/ ÎL vede azi, îl vede mâni/ Astfel dorința-i gata;/ EI 
iar, privind de săptămâni,/ Îi cade dragă fata.” 


de la Tescani (Editura Humanitas, 1993). Pornind de 
la această afirmaţie, realizați comentariul poeziei. 

2. Scrieţi un eseu cu tema: „De la (im)pudoarea 
romantică la (im)pudoarea actuală”. 


Glossă 


„Cine vrea să desprindă din opera lui Eminescu poetica sa latentă, 
teoria care o străbate şi o delimitează, e izbit de aerul uscat ce învăluie 
romantismul lui sedus de abstracţiuni (în sensul filozofiei idealiste 
germane), sublimarea imaginii în conceptul ei; deoarece el îşi închipuia 
actul poetic ca un fel de circumscriere a focului conceptelor și rezultatul 
acestei activități nu putea fi decât virtuozitatea de sentinţe ce şi-a atins 
prototipul în Glossă.” 

(|. Negoiţescu, Poezia lui Eminescu, Editura Junimea, 1980) 


Marilena Murariu, 
Arlechin 


„Un element nou intervine totuși în comparaţia lumii cu teatrul, 
reluată de Glossa lui Eminescu. Cine este actorul şi regizorul 
spectacolului? La Eminescu, el nu mai este nici providenţa stoică, nici 
divinitatea creştină a poetului baroc. Conducătorul spectacolului este 
acum o putere obscură și înșelătoare, în care putem recunoaște «voinţa» 
din filozofia lui Schopenhauer: 

Ca un cântec de sirenă 
Lumea-ntinde lucii mreje; 

Ca să schimbe-actorii-n scenă 
Te momeşte în vârteje. 

Rezultatul acestui capitol de literatură comparată este că Eminescu 
contaminează motivul tradițional al lumii ca teatru cu ideea «voinţei» 
schopenhauriene şi rezolvă întreaga alegorie în spiritul sarcastic, disociat 
de spectacol, al iluminismului. Nu mai întâmpinăm aici acceptarea 
resemnată a comediei vieţii, ca la cei vechi, nici încredere a în buna şi 
dreapta călăuzire a spectacolului, ca la Calderon, ci atitudinea fără 
iluzii a unui om hrănit din protestul iluminismului şi din substanţa 
filozofiei mai noi.” 

(T. Vianu, Studii de literatură română și comparată, Editura 
Academiei, 1960) 


„Cugetări ca acestea introduc un element eleatic în poezia lui 
Eminescu. Înşelăciunea legată de orice devenire, caracterul static al 
reabilităţii interpretată de rațiune este motivul predominant al filozofiei 
grecești, în epoca lui Xenofan, a lui Parmenide și Zenon.” 


(T. Vianu, Eminescu, Editura Junimea, 1974) 

Romantismul 


de Mihai Eminescu 


Vreme trece, vreme vine, 
Toate-s vechi și nouă toate; 
Ce e rău şi ce e bine 

Tu te-ntreabă şi socoate, 
Nu spera și nu ai teamă, 
Ce e val ca valul trece; 


De te-ndeamnă, de te cheamă, 


Tu rămâi la toate rece. 


Multe trec pe dinainte, 
În auz ne sună multe, 
Cine ţine toate minte 

Și ar sta să le asculte?... 
Tu așează-te deoparte, 
Regăsindu-te pe tine, 
Când cu zgomote deșarte 
Vreme trece, vreme vine. 


Nici încline a ei limbă 
Recea cumpăn-a gândirii 
Înspre clipa ce se schimbă 
Pentru masca fericirii, 

Ce din moartea ei se naște 
Și o clipă ţine poate; 
Pentru cine o cunoaşte 
Toate-s vechi și nouă toate. 


Privitor ca la teatru 

Tu în lume să te-nchipui: 
Joace unul şi pe patru, 
Totuși tu ghici-vei chipu-i, 
Şi de plânge, de se ceartă, 
Tu în colț petreci în tine 
Şi-nţelegi din a lor artă 

Ce e rău și ce e bine. 


Viitorul şi trecutul 

Sunt a filei două feţe, 
Vede-n capăt începutul 
Cine ştie să le-nveţe; 

Tot ce-a fost ori o să fie 

În prezent le-avem pe toate, 
Dar de-a lor zădărnicie 

Te întreabă și socoate. 

Marilena Murariu, Arlechin — variaţie 


„Ataraxia stoică nuanţată sau nu în felul modern al pesimiștilor 
este pentru Schopenhauer mijlocul unei alinări provizorii din încleștarea 
«voinţei de a trăi» și la acest ideal Eminescu a aderat nu numai în 
Glossă, dar şi în alte poezii, printre care finalul Luceafărului alcătuieşte 
floarea supremă și cea mai pură a acestei tendinţe. Eliberarea definitivă 
de sub jugul teribilei «voințe», Schopenhauer credea că se desăvârșeşte 
în negația de sine a martiriului și ascetului.” 

(T. Vianu, Eminescu, ed. cit.) 


„Clasică prin echilibrul expresiei, prin tonul gnomic, prin 
transformarea lui eu în fu impersonal (persoana a doua e specifică 
satirei eminesciene), poezia aparţine totuşi, prin aproape toate implicaţiile 
ei, sferei de sentimente a romantismului. E, cum am mai spus, o 
confesiune, dar deghizată în forme «clasice», hieratice şi, prin aceasta, 
cu atât mai impresionantă pentru cel care ştie să pătrundă sub sclipirea 
lor impersonală, spre fondul de nobilă suferință, spre documentul 
uman pe care-l constituie Glossa: document al inadaptării geniale, al 

(Matei Călinescu, Zitanul și geniul în poezia lui Eminescu, Editura 
Pentru Literatură, 1964) 

10. 


Căci aceloraşi mijloace 
Se supun câte există, 

Și de mii de ani încoace 
Lumea-i veselă şi tristă; 
Alte măști, aceeași piesă, 
Alte guri, aceeaşi gamă, 
Amăgit atât de-adese 

Nu spera și nu ai teamă. 


Nu spera când vezi mişeii 
La izbândă făcând punte, 
Te-or întrece nătărăii, 

De ai fi cu stea în frunte; 
Teamă n-ai, căta-vor iarăși 
Între dânșii să se plece, 
Nu te prinde lor tovarăș: 
Ce e val, ca valul trece. 


Cu un cântec de sirenă, 
Lumea-ntinde lucii mreje; 

Ca să schimbe-actorii-n scenă, 
Te momește în vârteje; 

Tu pe-alături te strecoară, 

Nu băga nici chiar de seamă, 
Din cărarea ta afară 

De te-ndeamnă, de te cheamă. 


De te-ating, să feri în laturi, 
De hulesc, să taci din gură; 
Ce mai vrei cu-a tale sfaturi, 
Dacă ştii a lor măsură 

Zică toți ce vor să zică, 
Treacă-n lume cine-o trece; 
Ca să nu-ndrăgești nimică, 
Tu rămâi la toate rece. 


Tu rămâi la toate rece, 

De te-ndeamnă, de te cheamă, 
Ce e val, ca valul trece, 

Nu spera și nu ai teamă; 

Te întreabă și socoate 

Ce e rău și ce e bine; 

Toate-s vechi și nouă toate: 
Vreme trece, vreme vine. 


Romantismul 


Ataraxia! ca mod de existenţă 


oLololololoLolo 


Poemul Glossă a fost publicat în volumul Poesii 
din 1883. Titlul indică specia literară căreia i se 
circumscrie poemul. 

A. Glosa este o poezie cu formă fixă, cu un 
conținut mai ales gnomic sau filozofic, având urmă- 
toarea structură: o strofă-cadru; un număr de strofe 
egal cu numărul de versuri al strofei-cadru; fiecare 
strofă, începând cu a doua, comentează un vers din 
prima, pe care îl şi conţine ca ultim vers; o ultimă 
strofă realizată prin inversarea celei dintâi. 

B. Un alt sens al cuvântului g/osă este cel de „notă 
explicativă adăugată pe marginea unui text sau între 
rânduri, pentru a traduce un cuvânt străin sau a da 


„um citim ş 


1. În ce măsură poemul eminescian respectă struc- 
tura glosei? Credeţi că i se poate aplica și cel de-al 
doilea sens al cuvântului „glosă”? Care ar fi, în acest 
caz, „textul” în marginile căruia se iau notițe? 

2. Iniţial, poezia a fost intitulată En spectateur (Ca 
spectator). De ce credeţi că poetul a optat, în cele 
din urmă, pentru titlul G/ossă? 

3. Persoana gramaticală în jurul căreia se organizea- 
ză textul poetic este persoana a II-a. Cine se ascunde în 
spatele acesteia? Comparaţi funcția poetică a persoanei 
a II-a din textul de faţă cu cea a persoanei a Il-a din 
sonetul Stau în cerdacul tău. Puneţi în relaţie funcția 
persoanei a II-a cu caracterul gnomic al poemului. 

4. Poezia a fost considerată un „decalog al izbă- 
virii spiritului de amăgirile clipei”. Vă propunem un 
joc: identificaţi „cele zece porunci” ale acestui 
decalog. Care ar fi ideea dominantă? Puteţi extrage 
de aici tema poemului? 

5. Comentaţi strofa-cadru. Plecaţi, eventual, de la 
identificarea relaţiilor de opoziţie din această strofă. 

+ Care este perspectiva poetului asupra timpului? 
Este o perspectivă eleată? sau heracliteană? ? 


'ataraxie, -i, s.f. — concepţie filosofică din Antichitate, care susţinea 
că omul trebuie să tindă spre o stare de perfectă liniște sufletească, prin 
detașarea de frământările lumii 

“eleat, -ţi, s.m. — reprezentant al şcolii filosofice grecești din Elea care 
susținea unitatea, imobilitatea şi imuabilitatea existenţei, considerând 
drept iluzorii multiplicitatea, mişcarea şi devenirea 

Sheraclitean, -eni, s.m. — adept al şcolii întemeiate de filosoful grec 
Heraclit în jurul conceptului de mişcare, care, în viziunea acestuia, 
rezultă din contradicția între două stări ale materiei 

sinonimul unuia rar, pentru a lămuri un pasaj obscur, 
a interpreta un înţeles dificil, sau pentru a-l comenta 
critic dintr-un alt punct de vedere” (Dicţionar de 
termeni literari, Editura Academiei, 1976). 


Michael 
Astner, 
Un băiat 
liniștit 
(Graffiti, 
Tibingen, 
2006) 


+ Comentaţi versurile 3-4. Credeţi că: 

a) poetul ne îndeamnă să medităm asupra dife- 
renţei dintre bine şi rău? 

b) relativul ce este conotat ironic: poetul ne 
sugerează că opoziţia dintre bine şi rău este relativă, 
este o falsă problemă, faţă de care atitudinea 
înțeleptului nu poate fi decât sarcastică? 

c) Poetul ne îndeamnă să ne plasăm deasupra 
acestei dihotomii? 

+ Ce relaţie este între speranță şi teamă? 

* Urmăriţi de câte ori se repetă pe parcursul poeziei 
versurile „Nu spera şi nu ai teamă” şi „Tu rămâi la toate 
rece”. Cumulează ele sensurile „sfaturilor” din poem? 
Constituie ele o soluţie de existenţă? 

* Citiţi poemul Luceafărul. Comparaţi finalul 
poemului — „Ci eu în lumea mea mă simt / Nemuritor şi 
rece” — cu versul „Tu rămâi la toate rece” din G/ossă. 

6. Comentaţi strofa a Il-a. Cum se structurează ea? 
Aveţi, eventual, în vedere, în elaborarea răspunsului, 
alternanţa persoanelor gramaticale. Este acest mod de 
structurare repetitiv la nivelul întregului poem? 

+ Care este semnificaţia interogaţiei retorice din 
versurile 3-4? 

+ De ce credeţi că solitudinea romantică este o 
formă de regăsire a sinelui? 

* Timpul este o noţiune abstractă. În poemul emi- 
nescian i se asociază o realitate concretă: „Când cu 
zgomote deşarte / Vreme trece, vreme vine.” Cum 
vă explicați această asociere? 

Curente culturale / literare 


7. Comentaţi strofa a III-a. 

* Cu ce sens este folosit cuvântul „limbă” din 
primul vers? Realizaţi, în acest sens, o comparaţie 
cu următoarele două versuri din poemul Se bate 
miezul noptii: „Ci cumpăna gândirii-mi şi azi nu se 
mai schimbă, / Căci între amândouă stă neclintita 
limbă” sau cu următoarele versuri din Faust de J.W. 
Goethe: „Atunci al morţii clopot bată, / Atunci tu 
nu-mi mai ești supus. / Şi ceasul stea și limba cadă / 
Iar timpul meu să fie-apus.” 

+ Ce relaţie există, în viziunea poetului, între 


„recea cumpăn-a gândirii” şi „masca fericirii”? Cum 
poate fi argumentată această relaţie? Care este 
semnificaţia metaforelor menţionate? 

* În versul al V-lea există două pronume cu refe- 
rent ambiguu: „ce” şi „ei”. Care sunt substantivele 
substituite de fiecare din aceste pronume? În funcţie 
de soluţiile găsite, identificați semnificaţia/semni fi- 
cațiile poetică/poetice. 

+ Cuvinte precum „clipă”, „val”, „zgmote deşarte” 
ş.a. compun în textul eminescian un câmp semantic. 
La ce se referă acesta? 


Lumea ca teatru 


În strofa a IV-a (şi, cu anumite nuanţe, în strofele 
a VI-a, a VIl-a, a VIII-a şi a IX-a), poetul introduce 
un motiv esenţial al creaţiei sale: lumea ca teatru. 
Este un motiv frecvent în istoria culturii şi literaturii 
universale. Conform acestui motiv, lumea este o 
imensă scenă în care oamenii nu fac altceva decât să 
joace niște roluri prestabilite. Așadar, actele umane 
nu sunt, aşa cum ne iluzionăm, actele voinţei noastre 


ololololololoLo 


(— lectură facultativă —) 


A. Vom „puncta” în continuare câteva momente ale istoriei 
acestui motiv? 

ANTICHITATEA GRECO-LATINĂ 
Antistene, întemeietorul şcolii filozofice a cinicilor 
Ariston din Chios: binele suveran constă în a trăi la egală 
distanță de viciu și virtute, ferindu-te să te înclini către 
unul sau către celălalt, păstrând totdeauna faţă de ambele 
aceeaşi indiferenţă, căci „înțeleptul seamănă cu bunul actor 
care își joacă rolul în chip cuviincios, fie acesta rolul lui 
Thersites, fie al lui Agamemnon.” 
Epictet: „Nu uita că eşti un actor într-o dramă aleasă de 
cineva mai mare decât tine. Vei juca puţin, dacă a ales-o 
scurtă, mult, dacă a ales-o lungă. Ţi-a împărțit rolul unui 
sărac? Joacă-l bine, cu tot farmecul lui. Ţi-a căzut rolul 
şchiopului, al magistratului, al plebeului? Aceeași datorie. 
Căci atâta e al tău: să joci frumos rolul primit. Dar alegerea 
nu € treaba ta.” (Manualul) 
Mare Aureliu 
Suetoniu (relatând clipa morţii împăratului August): „După 
ce ceru o oglindă, dete instrucțiuni să i se pieptene părul și 
să i se aranjeze obrajii căzuţi. Privi pe prieteni şi-i întrebă 
dacă găsesc că el a jucat bine comedia vieţii, adăugând în 
greceşte această încheiere: «Dacă totul a mers bine, 
aplaudaţi piesa şi bateţi din palme».” (Viețile celor 
doisprezece cezari) 

CREŞTINISMUL MEDIEVAL 

Jacopo da Todi (mistic medieval) 

(cu atât mai mult cu cât, în sistemul filozofic al lui 
Schopenhauer, oamenii se subordonează Voinţei 
oarbe de a fi), ci doar nişte modalități prin care intrăm 
în niște roluri pe care Altcineva le-a stabilit. Ceea ce 
se schimbă în istoria motivului este regizorul „piesei” 
(care poate fi Providența stoică!, Dumnezeul creștin, 
Voința oarbă de a fi, Mecanismul politic etc.), ca şi 
atitudinea faţă de rol (supunere/revoltă). 


B. Sursa de inspiraţie a poemului eminescian se 
regăsește în Cugetările lui Oxenstierna (1583-1654), 
om politic suedez. Un fragment din opera acestuia a 
fost tradus, sub numele de Comedia cea de obște, în 
Curierul de lași (1876). Reproducem, în continuare, 
fragmentul. 

„Lumea este privelişte, oamenii sunt comedianţi, 
norocul împărtășește jocurile şi întâmplările le alcă- 
tuiesc. Teologii ocârmuiesc machinurile și filozofii 
sunt privitorii. Bogaţii prind locurile, cei puternici 
apucă locul cel mai înalt, și la pământ sunt săracii. 
Muierile aduc răcoreală și cei necăjiţi de noroc iau 
mucul lumânărilor. Nebuniile alcătuiesc întocmirea 
cântecelor şi vremea trage perdeaua... Lumea vrea 
să se înșele — înşele-se dar. Deschiderea comediei 


'stoic, -i, s.m./adj. — adept al stoicismului (curent filozofic din 
antichitatea greacă şi romană, care în domeniul eticii susținea că oamenii 
trebuie să trăiască potrivit rațiunii, să renunţe la pasiuni și la plăceri, să 
considere virtutea ca singurul bun adevărat şi să se dovedească de 
neclintit în faţa vicisitudinilor vieţii) 

*C£. T. Vianu, Din istoria unei teme poetice: lumea ca teatru, în vol. 
Studii de literatură universală și comparată, Editura Academiei, 1960, 
p. 91-10. 


RENAȘTEREA ȘI BAROCUL 
Lope de Vega — comedia Descurcă-te cum poți 
Francisco de Quevedo y Villegas: autorul comediei jucate 
de toţi oamenii pe marea scenă a lumii nu este providenţa 
stoică, ci Dumnezeul creştin 
Pedro Calderon de la Barca — Marele teatru al lumii 
(mister dramatic) 
W. Shakespeare — Furtuna, Macbeth, Hamlet (în Hamlet, 
de pildă, regizorul piesei este, după J. Kott, Mecanismul 
politic) 
Erasmus din Rotterdam — E /ogiu nebuniei 
Sebastian Brandt — Corabia nebunilor 
CLASICISMUL 
La Bruyere — Caracterele 
ILUMINISMUL 
Voltaire — Adio vieții 
ROMANTISMUL 
Alfred de Musset 
Alfred de Vigny 
REALISMUL 
Honore de Balzac — Comedia umană 
ÎN LITERATURA ROMÂNĂ 
Gr. Alexandrescu — Meditaţie (1840) 
AL. Macedonski - Noaptea de ianuarie 


[2 


%um citim ş 


1. După ce aţi citit fragmentul de la punctul B de 
mai sus, realizaţi o comparaţie cu textul eminescian. 

2. Care este atitudinea faţă de „spectacolul” 
existenţei pe care ne-o propune textul G/ossei? Ce 
ipostază trebuie să ne asumăm: actor/regizor/specta- 
tor? Comparaţi această atitudine cu cea din textele 
lui Epictet sau Ariston din Chios. Comentaţi afirmaţia 
lui T. Vianu, transcrisă în stânga textului. 

3. În ce măsură soluţia propusă este un exerciţiu 
de luciditate? Comentaţi în acest sens versurile: 
„Joace unul şi pe patru / Totuşi tu ghici-vei chipu-i.” 

4. Comentaţi strofa a VI-a. 

* Urmăriţi jocul adjectivelor pronominale nehotă- 
râte şi al adjectivelor pronominale demonstrative. 
Care este semnificația poetică a acestei alternanţe? 

* La ce se referă sintagma „aceloraşi mijloace”? 

+ Comentaţi versurile: „Amăgit atât de-adese / Nu 
spera şi nu ai teamă.” 

Credeţi că cel care recurge la soluţia detaşării se 
presupune că a trecut prin experienţa dezamăgitoare 
a implicării în spectacol? 

Romantismul 


începe din lacrimi şi suspinuri. În lucrarea cea dintâi 
se arată pricinile cele nebuneşti ale oamenilor. Cei 
făr-de simţire bat în palme ca să arate a lor bucurie, 
cei înţelepţi fluieră jocurile. Cel ce intră plătește la 
ușă un ban ce se numește osteneală şi primește în 
locul lui un petic pecetluit, ce înseamnează neodihna, 
cât îşi va ţine locul. Schimbarea privirilor îi zăboveşte 
puţin pe privitori. Împletiturile cele mai bune sau rău 
împletite fac să râdă filozofii. Acolo se văd uriași care 
deodată se fac pitici (în fr. pyemees) şi piticii care 
făr-de veste se fac mari şi nu la o înălțime făr-de 
măsură. Acolo se arată oameni care se par că au toate 
măsurile și paza ce s-ar putea socoti, ca să nu lase 
drumul cel adevărat, care duce la sfârșitul ce-şi pun 
înainte, în vreme când despre altă parte cei nebuni și 
făr-de grije apipăie ușa nenorocirilor lumeşti. În scurt: 
acest fel este comedia lumii acesteia, şi cela ce vrea 
să aibă zăbavă cu linişte, să se puie într-un unghiu 
mic, de unde să poată cu odihnă, ca să fie privitoriu 
şi unde să nu fie nicidecum cunoscut, ca să poată 
făr-de grijă a o batjocori după cum se cade.” 


5. Ca şi în Scrisoarea 1, în strofa a VII-a a poemului 
este satirizată confuzia de valori, falsele ierarhii. 
Credeţi că, o dată stabilite falsele ierarhii, acestea 
rămân eterne? 

Relaţionaţi-vă răspunsul cu versurile: „Teamă n-ai, 
căta-vor iarăşi / Între dânşii să se plece.” 

6. Spectacolul existenței, proasta mecanică a lumii 
sunt înzestrate cu atribute ale seducţiei. Citiţi strofa a 
VIII-a şi identificaţi sintagmele care transcriu aceste 
atribute. Care este semnificaţia comparaţiei: „Ca un 
cântec de sirenă, / Lumea-ntinde lucii mreje”? 

7. Urmăriţi alternanţa persoanelor pronominale (a 
Il-a, singular / a III-a, plural) din strofa a IX-a. Care 
este semnificația ei poetică? 

8. Comentaţi versurile: „Ce mai vrei cu-a tale 
sfaturi / Dacă știi a lor măsură”. 

Corelaţi-le cu următoarea afirmaţie a lui G. 
Călinescu: „Şi clasicul, și romanticul pot fi mizan- 
tropi. Dacă mizantropia clasicului este una didactică, 
o încercare de rectificare a umanităţii după canon, 
mizantropia romantică este una de descurajare.” 

Curente culturale / literare 


Prezentul etern 


1. Indiferenţa stoică pe care ne-o propune ca 
soluţie de existență Glossa eminesciană este 
determinată şi de perspectiva asupra timpului. Citiţi 
strofa a V-a şi descrieţi această perspectivă. Compa- 
raţi-o cu următorul fragment din Lumea ca voință și 
reprezentare de A. Schopenhauer: 

„Mai înainte de toate, trebuie să ne convingem că 
forma fenomenului voinței, altfel spus, forma vieții 
sau a realităţii, nu este decât prezentul şi nu viitorul 
şi trecutul: acestea nu există decât în abstracțiunea 
noastră, prin înlănţuirea cunoștinței şi subminarea 
principiului rațiunii. Nici un om n-a trăit în trecut şi 


nimeni nu va trăi în viitor; numai prezentul este forma 
proprie oricărei vieţi, o proprietate asigurată, pe care 
nimic nu i-o poate smulge.” 

2. Caracterizată printr-o rigoare formală de tip clasic, 
poezia Glossă nu se remarcă printr-o deosebită 
„arborescenţă” stilistică (epitete, metafore, comparații, 
personificări etc.), ci printr-un limbaj direct, tranzitiv, 
mai degrabă demetaforizat. Poetul ne dezvăluie o 
sugestivă artă a „ordonării” conceptelor în text, 
făcându-ne să auzim „muzica” ideilor. Un exemplu în 
acest sens este paralelismul sintactic din strofa a V-a. 
Aceasta se construieşte pe o schemă „triadică” de tipul: 


VIITOR i Dada RECUT 


PREZENT 


Urmăriţi cum se realizează această schemă triadi- 
că. De câte ori se repetă ea în strofa a V-a? 

3. Credeţi că oricine este în stare să sesizeze esența 
prezentului etern? În ce măsură pronumele relativ 
cine din versul al IV-lea este restrictiv? Reamintiţi-vă 
şi următorul vers din Scrisoarea I: „Căci sub fruntea-i 
viitorul şi trecutul se încheagă.” 

4. Dacă în Luceafărul ataraxia stoică este un atribut 
al genialităţii, în Glossă o asemenea atitudine este 
propusă oricărui interlocutor prezumtiv. Comparaţi, 
în acest sens, varianta de față cu următorul fragment 
dintr-o variantă din 1882: „În zadar şi timpi și stele / 
Ne-ar părea lunecătoare, / Sunt ca frunze toate cele / 
Din copacul ce nu moare. / Peste-un an revin în stoluri 
/ Paseri ce se-ntind să plece, / Între-a vieții două poluri 
/ Totul stă şi totul trece. // Nu spera, căci pentru tine / 
Este grea a vieţii punte, / Te-ar întrece ori şi cine, / 
Chiar să fii cu stea în frunte. / Numai muzica din 
sfere, / Isvorând de sus, te chiamă... / În păcate și-n 
părere / Nu spera şi nu ai teamă. // De te-ating, să feri 
în lături, / De hulesc, să taci din gură / Nu îndrepţi 
cu-a tale sfaturi / Cele strâmbe din natură. / Crează 


Realizaţi, la alegere, o compunere cu una din temele: 
1. Motivul lumii ca teatru în G/ossa lui Eminescu 
(eventual, prin comparaţie cu o altă operă citită de voi). 

toţi ce vor să crează, / Treacă falnic cine-o trece, / Tu 
te-ndreaptă dup-o rază / Şi rămâi senin şi rece...” 

De ce credeţi că s-a optat pentru varianta pe care 
am comentat-o? 

5. Poezia Glossă are o construcţie circulară. 
Credeţi că această construcţie este doar un exercițiu 
de rigoare formală sau are şi o semnificaţie poetică? 
Dacă răspunsul este afirmativ, care ar fi această 
semnificaţie? 


Michael Astner, Pasărea din perete 


2. Motivul vanitas vanitatum omnia vanitas (de- 
şertăciunea deșertăciunilor şi totul este deșertăciune) 
în Scrisoarea I şi în Glossă. 


„Prin mişcarea oglindirii, Odă reface 
mișcarea divinului din Scrisoarea Ț, existenţa 
nu mai apare acum decât ca o proiectare a fiecărui 
existent într-un altul (ceea ce întemeiază 
ontologic erotica), iar odihna visată a morţii, 
odihna refuzată lui Hyperion, dar conjurată, în 
numele condiţiei umane, în formula riguroasă 
de metru antic a Odei, poate fi recuperată, la 
nivel individual, prin «reîntoarcerea în sine», 
cu preţul ruperii şi apoi a reconstituirii prin 
oglindire a fiecăruia dintre noi în marea fiinţă a 
lumii. Refacerea armoniei originare a eului 
risipit, prin simplul fapt al existenței, în lumea 
pe care el e chemat s-o întemeieze, este, astfel, 
obiectul acestei ode care e, totodată, o elegie a 
risipirii în timp şi o rugăciune a reîntregirii ființei 
prin moarte. 

Eroul liric al acestei ode-rugăciune nu mai 
e nici Napoleon Cezarul, nici Poetul, adică nu 
mai e nici o fiinţă cu destin romantic de excepţie; 
în varianta definitivă, Odă nu mai e expresia 
condiţiei eroului sau a geniului, ci expresia pură 
a condiţiei umane. Și, poate de aceea, deși pare 
o rugăciune de intrare în neființă 

(Ca să pot muri liniştit pe mine 

Mie redă-mă!) 
ea rămâne, de fapt, o Odă fiinţei, celebrată prin 
destinul de pasăre Pheonix al existentului.” 

(loana Em. Petrescu, Eminescu. Modele 
cosmologice și viziune poetică, Editura Miner- 
va, Bucureşti, 1978) 


Romantismul =. 


Odă 


(în metru antic) 


de Mihai Eminescu 


Nu credeam să-nvăţ a muri vrodată; 
Pururi tânăr, înfăşurat în mantia-mi, 
Ochii mei nălțam visători la steaua 
Singurătăţii. 
Când deodată tu răsăriși în cale-mi, 
Suferință tu, dureros de dulce... 
Pân-în fund băui voluptatea morţii 
Nendurătoare. 


Jalnic ard de viu chinuit ca Nessus, 

Ori ca Hercul înveninat de haina-i; 

Focul meu a-l stinge nu pot cu toate 
Apele mării. 


De-al meu propriu vis, mistuit mă vaiet, 

Pe-al meu propriu rug, mă topesc în flăcări... 

Pot să mai renviu luminos din el ca 
Pasărea Phoenix? 


Piară-mi ochii tulburători din cale, 

Vino iar în sân, nepăsare tristă; 

Ca să pot muri liniștit, pe mine 
Mie redă-mă! 


Michael Astner, 
Oglindire, Tiibingen 


Poezia Odă (în metru antic) a fost publicată în 
volumul Poezii din 1883. Pentru cel care analizează 
laboratorul de creaţie al acestui poem este evident că 
Mihai Eminescu infirmă imaginea poetului „favorizat 
(doar) de transă”, ca să folosim o expresie a lui Paul 
Valery. 

Forma definitivă a acestei poezii (varianta F în 
ediția Perpessicius) este precedată de alte șapte 
variante (perioada de elaborare: 1873-1882). 
Dedicată iniţial lui Napoleon (var. A, și A.) „erou al 

istoriei și al gândirii active” (loana Em. Petrescu), 
Oda se metamorfozează într-un monolog liric 
construit în jurul unui „eu” impersonal (care este 
poetul) în variantele următoare, pentru ca în varianta 
finală să devină „o rugăciune de mântuire a celui 
care nu mai păstrează nici o caracteristică romantică 
de erou sau de poet, a celui care reprezintă, pur și 
simplu, o imagine, prin nimic excepţională, a condiției 
umane” (loana Em. Petrescu, op. cit., p. 230). 

“: Curente culturale / literare 


1. Se ştie că oda este o specie a genului liric în 
care se dă expresie unui elan admirativ pentru o idee, 
o persoană, un eveniment. Se ştie, de asemenea, că 
titlul unei opere provoacă cititorului anumite așteptări. 

* În ce măsură conţinutul acestei poezii vă 
confirmă/infirmă așteptările provocate de titlu? 
Explicaţi. 

+ Care este specia literară căreia i se circumscrie 
acest poem? Argumentaţi. 

2. Modelul metric al acestei poezii este Odă către 
Afrodita a poetei Sapho (de unde şi denumirea de 
„odă safică”, deşi nu toţi cercetătorii sunt de acord 
cu această idee). Versul safic are următoarea schemă 
metrică: ____ 1 LU „iar strofa safică se 
compune din trei versuri safice, urmate de un vers 
concluziv, numit adoneu (cu următoarea schemă: — 
__ 0). Care este gradul de „fidelitate” a poemului 
eminescian faţă de schema prozodică descrisă? Care 
este „impresia” pe care v-o produce lectura auditivă 
a poeziei? 

3. În evoluţia Odei de la o variantă la alta, textul 
se ambiguizează, oferind mai multe perspective de 
interpretare. Identificaţi tema/ temele poeziei. Argu- 
mentați-vă punctul de vedere. 

4. Şi acest poem se construiește pe o schemă epică 
subsidiară”. Identificaţi şi descrieţi „episoadele” 
acestei scheme, având în vedere: 

* modurile și timpurile verbale 

+ diferitele ipostaze ale eului evocate în text. 

5. În general, incipitul (primul vers) este definit 
ca o „punere în mișcare” a textului în ansamblul său, 
ca o „orientare”, „dirijare” şi chiar ca o „rezumare și 
reproducere” prin anticipare a operei. El marchează 
trecerea de la răcere la vorbire, de la un înainte la un 
după, de la absență la operă. În ce măsură primul 
vers al acestei poezii îndeplineşte funcţiile menţio- 
nate? Care este relația de temporalitate dintre acest 
incipit şi următoarele versuri ale primei strofe: 

+ de anterioritate? 

+ de simultaneitate? 

+ de posterioritate? 

În funcție de răspunsul dat, comentaţi prima strofă. 

6. Care este semnificaţia verbului „să învăţ” din 
primul vers? Aveţi în vedere și faptul că în patru dintre 
variantele anterioare primul vers era: „Nu credeam 
că pot ca să mor vr'odată”. Comentaţi diferenţa. 

7. În descrierea stării inițiale de seninătate con- 
templativă, poetul recurge la o serie de clișee 
romantice: „pururi tânăr, înfăşurat în manta-mi”, 

„ochii mei nălţam visători”, „steaua singurătăţii” 
Cum vă explicaţi această aglomerare de clișee 
romantice pe un spaţiu poetic restrâns? 

8. Care este, din perspectiva prezentului poetic, 
atitudinea faţă de starea iniţială: 

* nostalgie? 

+ ironie? 

9. Comentaţi strofa a II-a. Analizaţi modul în care 
se schimbă registrul timpurilor verbale. 

10. Care este cauza care declanșează modificarea stării 
inițiale? Cine se ascunde în spatele persoanei a II-a: 

+ iubita? 

+ suferința generată de iubire? 

+ suferința în sens larg, existenţial? 

Plecaţi, eventual, de la analiza sintactico-mor- 
fologică a cuvintelor „tu” și „suferinţă”. 

11. Oda (în metru antic) a fost considerată de unii 
comentatori o elegie erotică, deşi mărcile eroticului 
sunt destul de vagi în text. În câteva din variantele 
anterioare, acestea erau mai evidente: „Când de-odată 
tu răsăriși în cale-mi, / Suferinţă tu, dureros de dulce 
/ Şi prin chin (var. în dureri) mi-ai dat voluptatea 
morţii / Ne'ndurătoareo! / Ai răpit al Semiramidei 
zâmbet, / ie îţi dete braţele-i albe Here, / Numai 
ochii întunecoși (var. furburători/ucigași) ai tăi sunt 
/ Marmură rece.” Care ar fi mărcile erotice în varianta 
definitivă? Sunteţi/nu sunteţi de acord cu considera- 
rea poeziei drept elegie erotică? Argumentați. 

12. Asocierea dintre expresia voluptăţii şi a durerii 
(ca şi cea dintre iubire şi moarte) este destul de 
frecventă în romantism: „Orice durere va deveni 
odată un spin al voluptăţii” (Novalis, Imnurile nopții), 
„frumoasele stele ale cerului şi numai voluptatea 
dorului mărturisește în sufletul meu despre ele” 
(H5lderlin), „Bucuria lor cea mai înaltă este să se 
mistuie de dorul celor iubiţi, să se transfigureze prin 
moarte și să piară într-o dulce suferință” (Tieck)'” 
etc. Este o asociere care se produce și în poezia 
eminesciană, în trei contexte, „cu prilejul muzicii, al 
iubirii şi al morţii” (T. Vianu) — de exemplu: „farmec 
dureros”, „dulce jele”, „fioros de dulce” ş.a. 
Comparaţi sintagma (cu valoare de oximoron): 
„voluptatea morţii” cu „setea de repaos” din poemul 
Luceafărul („Din chaos, Doamne, am apărut/ Şi m-aș 
întoarce-n chaos.../ Şi din repaos m-am născut, / Mi-e 
sete de repaos.” 


* subsidiar, -ă, adj. — complemetar, secundar, auxiliar 
** V, Tudor Vianu, Voluptate și durere, în vol. Eminescu, Editura 
Junimea, Bucureşti, 1974 

Oximoronul este o figură de stil constând în asocierea ingenioasă, în aceași sintagmă, a două cuvinte 


care exprimă noţiuni contradictorii. 


„um citim ş 


13. Cum vă explicaţi că în varianta finală cuvântul 
„moarte” este asociat cu două atribute contradictorii: 
„voluptate” şi „neîndurătoare” (deci un dublu oximo- 
ron)? De ce credeţi că poetul a optat pentru această 
variantă în loc de „Şi prin chin mi-ai dat voluptatea 
morţii,/ Ne'ndurătoareo!”, ca în variantele C,, C,, D 
şi E? 

14. Comentaţi strofele a III-a şi a IV-a. Care este 
raportul temporal care se stabilește între acestea și 
strofa a II-a? 

15. Identificaţi sintagmele care configurează 
câmpul semantic al „focului”, al „combustiei 
interioare”. Ce semnifică? 

16. Relaţia dintre foc şi pasiune este frecventă în 
romantism şi nu numai. Comparaţi în acest sens textul 
eminescian cu următorul fragment din romanul 
Heinrich von Ofterdingen de Novalis: „Cine ştie dacă 
iubirea noastră nu se va transforma într-o zi în aripi 
de flăcări, ce ne vor duce în patria noastră cerească 
înainte de a ne fi atins bătrâneţea și moartea!” 

17. Într-o odă comparabilă cu Oda eminesciană, 
poetul romantic german Lenau invocă apele fluviului 
infernal (Lethe), implorându-le să rupă lanţurile 
țărmului, să curgă peste rana din sufletul său şi să 
aducă uitarea. Analizaţi raportul dintre „foc” şi „apele 
mării”, aşa cum apare acesta în poemul eminescian. 
Care ar fi semnificaţia lui poetică? 

18. Comentaţi versurile: „De-al meu propriu vis, 
mistuit mă vaiet, / Pe-al meu propriu rug mă topesc 
în flacări...”. Comparaţi-le cu următorul vers din 
romanul Herman și Dorothea de J.W. Goethe: „astfel 
te topeşti la propriu-ţi jăratec”. Într-o variantă 
anterioară, primul vers din strofa a IV-a era: „De-al 


* Nessus (Nessos) — centaur din mitologia greacă, fiul lui Ixion, luptând 
contra lui Herakles [Hercul(e)], iar mai târziu ucis de acesta, căruia a 
vrut să-i seducă soţia (Deianira); murind, Nessus îi lasă acesteia un 
filtru magic cu care l-ar fi rechemat pe Herakles la ea ori de câte ori l-ar 
fi ispititaltă femeie; darul era perfid: îmbibată cu filtrul respectiv, cămaşa 
pe care o primește Herakles de la soţia sa se lipește de trupul său şi ia 
foc, eroul murind în chinuri (cf. Victor Kernbach, Dicţionar de mitologie 
generală, Editura Albatros, 1995, p. 443). 


meu propriu cânt, mistuit mă mântui”. Comentaţi 
diferenţa de semnificaţii. 

19. Care este sensul aluziilor mitologice din poem 
(Nessus”, Hercul, Pasărea Phoenix")? 

20. Ce semnificație are interogaţia retorică din 
strofa a IV-a. Analizaţi sintactic şi morfologic 
cuvântul „luminos”. Care este termenul pe care-l 
determină? Comentaţi. 

21. Comentaţi ultima strofă. Credeţi că verbele în 
jurul cărora se construieşte textul exprimă: 

* certitudini? 

+ ipoteze? 

* aspirații? 

Care ar fi, în funcţie de răspunsul dat, obiectul 
certitudinilor / ipotezelor / aspirațiilor exprimate? 

22. Comentaţi, în special, 
ultimele două versuri. Comparaţi 
ultima strofă cu prima strofă. 
Credeţi că ipostaza existențială 
inițială poate fi recuperată în 
totalitate? 


Gustave Moreau, | 
Ingerul călător. | 


** Pasărea Phoenix — pasăre alegorică din mitologia greacă, având 
însuşirea de a se autoincendia periodic şi a se regenera apoi din propria 
cenușă (în unele variante, doar calitatea unei deosebite longevităţi), 
socotită totodată şi pasăre oraculară (V. Kernbach, op. cit., p. 496). 

1. Citiţi din volumul al III-lea al ediției Perpessicius 
şi celelalte variante ale poeziei Odă (în metru antic). 
2. Ca şi Luceafărul, Oda (în metru antic) descrie 
următorul periplu existențial: apollinic! -dionisiac? - apollinic. 


Plecând de la această idee, comentaţi poemul 


(aveţi în vedere și afirmaţia loanei Em. Petrescu, 
transcrisă în stânga textului). 


Eul liric. Lirica eului, Lirica mășştilor, 
Lirica rolurilor 


Aşa cum într-un text narativ, cel care vorbeşte la 
persoana I nu este autorul, ci naratorul, tot așa într-un 
text poetic, persoana | desemnează nu pe autorul 
textului, ci este o convenţie stilistică. Confuzia dintre 
eul gramatical al enunțării și eul enunțului „a întreţinut 
multă vreme prejudecata că în lirică «poetul îşi exprimă 
direct (adică nemediat) sentimentele»” (Oana Chelaru- 
Murăruș, Nichita Stănescu — Subiectivitatea lirică, 
Editura Univers, Bucureşti, 2000, p. 25). O astfel de 
prejudecată a fost anulată, printre alţii, de Carlos 
Bousoio, care afirmă că „nu poetul, ci un personaj care 
figurează a fi poetul comunică obiectiv cu noi în poezie” 
sau de Gerard Genette, în opinia căruia „eul liric” prin 
esență nu poate fi identificat cu certitudine nici cu poetul 
în persoană, nici cu vreun subiect anume. Enunţătorul 
presupus al unui text literar nu e niciodată o persoană 
reală, ci fie (în ficţiune) un personaj fictiv, fie (în poezia 
lirică) un eu indeterminat. 

Într-un articol intitulat Atitudinea și formele eului 
în lirica lui Eminescu (din vol. Eminescu, ed.cit.), 
Tudor Vianu, pe urmele esteticianului german 
Wilhelm Scherer, identifică trei tipuri de lirică: 

* lirica „eului”, în care „primim oarecum mărtu- 
risirea directă a poetului” (de exemplu, Singurătate 
de M. Eminescu); 

* lirica „măștilor”, în care „poetul exprimă 
sentimentele sale de sub o mască străină” (de 
exemplu, Rugăciunea unui dac de M. Eminescu); 

* lirica „rolurilor”, în care „poetul, asimilându-se 
cu un personaj felurit, aşa cum face totdeauna creatorul 


de caractere dramatice şi epice, exprimă sentimente 
care nu sunt propriu-zis ale sale, deşi energia generală 
a sufletului său le susține și pe acestea” (de exemplu, 
Înger și demon, de M. Eminescu). 

În cazul liricii eului, afirmă T. Vianu, „eul poetic 
este acordat pentru intimitate, o surdină invizibilă 
coboară peste simţirea lui”; în cazul liricii mascate, 
eul poetic este „un eu mai îndrăzneţ, mai viu colorat, 
mai radical în judecăţile şi simţirile sale”, în timp ce 
lirica rolurilor pune în mișcare „un eu care se joacă 
şi care experimentează posibilităţi dintre cele mai 
îndepărtate ale sale”. 

Chiar, însă, şi-n 
cazul unei lirici a 
eului, trebuie făcută 
distincţia (și T. Vianu 
o face) dintre un eu 
individual, empiric și 
un eu tipic, trăind în 
situații generale, tran- 
sformate de imagina- 
ție: „poetul nu vor- 
beşte niciodată în 
numele eului său in- 
dividual, empiric, ci 
în numele unui eu 
tipic cu care oricine 
poate intra în relaţii 
de simpatie”. 


Michael Astner, 
Mica, pisica și pasărea 
(Graffiti, Tiibingen, 2006) 


Ce tip / tipuri de lirică este ilustrat / sunt ilustrate de poemele Stau în cerdacul tău şi Odă (în metru antic) 


de M. Eminescu? 


'apollinic, s.m. — spiritul contemplativ, raţional, bazat pe armonie şi echilibru. 
*dionisiac, s.m. — spiritul activ, irațional, pasional, caracterizat prin dezechilibru, criză, ruptură interioară etc. 

Romantismul 


— prezentare sintetică — 


Romantismul este un curent literar'-artistic care 
s-a manifestat între sfârşitul secolului al XVIII-lea și 
(aproximativ) prima jumătate a secolului al XIX-lea 
(cu anumite prelungiri și în a doua jumătate)!. S-au 
remarcat, în tentativa definirii romantismului, 
multiplele divergențe în configurarea unui concept 
unificator de romantism (de exemplu, în jurul anului 
1925 se înregistraseră circa 150 de definiţii diferite 
ale acestui curent). 

Totuşi, criticul şi teoreticianul american Ren6 
Wellek a identificat trei criterii unitare ale roman- 
tismului: imaginaţia (pentru concepţia despre poe- 
zie), natura (pentru concepţia despre om), imaginea, 
simbolul și mitul (pentru stilul poetic). 

Într-o enumerare mai mult decât didactică, 
trăsăturile romantismului ar fi: „reacţia împotriva 
raționalismului iluminist” şi a ierarhiei genurilor, 
reacția împotriva doctrinelor clasice ale obiectivităţii, 
imitației şi clarităţii, afirmarea libertăţii absolute a 
creației; eliberarea imaginaţiei, a originalității şi a 
sensibilităţii; expansiunea eului, plasat în centrul 
universului; nemulțumirea față de prezent, dragostea 
de trecut, medievalismul, melancolia, pasiunea 
pentru natură, culoarea locală; cultivarea solitudinii 
şi a visului, a tenebrelor, a demonicului, amestecul 
genurilor şi utilizarea ritmului liric în proză, ca şi 
introducerea liricului în roman, eseu, critică; predi- 
lecţia pentru obscuritate, mit, simbol” ş.a. (cf. Dicţio- 
nar de termeni literari, Editura Academiei, 1976). 
Romantismul înlocuieşte concepția mimetică despre 
literatură (orientarea operei în primul rând spre refe- 
rent), specifică clasicismului, cu concepția expresivă 
despre literatură (orientarea operei, în primul rând, 


* Curent literar — mişcare literară de o anumită amploare şi durată; 
convergență a unor principii generale de natură complexă (artistică, 
ideologică, filozofică), exprimate în literatură, care se pot subsuma 
unei viziuni comune într-o anumită perioadă istorică. Curentul literar 
nu reprezintă o grupare literară foarte strictă, cum sunt cenaclul sau 
societăţile literare (de tipul „Junimii” sau al „Cenaclului de luni”), ci 
mai mult o rezultantă generală a tendințelor unei epoci (Cf. Dicționar 
de termeni, ed. cit.). Aceasta nu înseamnă că în aceeaşi perioadă nu se 
pot manifesta mai mult curente: de exemplu, sămănătorismul și 
simbolismul (pentru începutul sec. XX), modernismul și tradiționa- 
lismul (pentru perioada interbelică), neomodernismul şi postmoder- 
nismul (anii 1980-2000). 

Pe de altă parte, în interiorul unui curent literar se pot manifesta 
mai multe generații sau grupuri literare. De exemplu: „grupul de la 

spre eul poetic). Expresivitatea înseamnă: emoţiona- 
litate, spontaneitate şi originalitate (cf. Heinrich F. 
Plett, Știința textului şi analiza de text, Editura 
Univers, Bucureşti, 1983, pp. 83-84). 

Mai nuanţat este criticul Virgil Nemoianu, care, 
în substanţialul său studiu Îmblânzirea roman- 
tismului. Literatura europeană şi epoca Biedermeier 
(trad. rom. Editura Minerva, București, 1998; citat și 
de N. Manolescu în Istoria critică a literaturii 
române, Editura Minerva, Bucureşti, 1990), identifică 
două romantisme: 


Michael Astner, 
Tina Graffiti de la Leipzig, 1998 


Braşov” în interiorul postmodernismului. 

Principiile estetice ale unui curent literar sunt exprimate, de cele mai 
multe ori, în opere cu caracter doctrinar (doctrine estetice). De exem- 
plu: Arta poetică a lui N. Boileau pentru clasicism, Primul manifest al 
suprarealismului al lui Andre Breton pentru suprarealism etc. 

1. Reprezentanţi ai romantismului în literatura universală: A. de 
Lamartine, V. Hugo, A. de Musset (Franţa), G.G. Byron, P.B. Shelley 
(Anglia), Ludwig Tieck, Novalis, Fr. H6lderlin, E.T.A. Hoffmann, 
H. Heine (Germania), G. Leopardi, A. Manzoni (Italia), A.S. Puşkin, 
M. Lermontov (Rusia), E.A. Poe (America) etc. 

** Iluminism sau Luminism — mişcare literară din sec. al XVIII-lea, 
legată de filozofii care au colaborat la Enciclopedia franceză şi de alți 
gânditori raţionaliști (Voltaire, Diderot, D” Alembert etc.) 

m High Romanticism („romantismul înalt”) — ma- 
nifestat aproximativ între 1790 și 1815, adică în epoca 
revoluţiei franceze şi a imperiului, în Anglia, Ger- 
mania şi Franţa. Se caracterizează prin: radicalism 
ideologic, antiluminism, coerenţă, vizionarism, simţ 
cosmic, integrarea contrariilor, intensitate pasională. 


m Biedermeier Romanticism (romantismul, 
numit, convenţional și metaforic, Biedermeier) — 
manifestat după 1815 — adică între căderea lui Napo- 
leon şi revoluțiile de la 1848. Trăsături: înclinaţie spre 
moralitate, valori domestice, intimism, idilism, pa- 
siuni temperate, confort spiritual, socialitate, 
militantism, conservatorism, ironie şi resemnare. 

Romantismul românesc (situat convenţional între 
1830 şi 1889) este sincronizat nu cu primul 
romantism, ci cu romantismul Biedermeier. Situaţia 
este specifică şi altor literaturi din estul Europei 
(Rusia, Ungaria, Serbia), ca și literaturilor spaniolă, 
portugheză şi italiană. 

Nici una din literaturile estice, arată cercetătorii 
amintiţi, n-a reușit să se elibereze prin forţe proprii 
de paradigma clasică ori iluministă, aşa încât primul 
romantism n-a fost cunoscut. Dizolvarea acestor 
paradigme s-a făcut printr-o mișcare de sincronizare 
cu situația din vestul Europei şi nu printr-o ruptură 
violentă. De aici decurge caracterul eterogen 
(amestecul formulelor clasice şi romantice) al 
romantismului răsăritean. 

Fiind un romantism de tip Biedermeier, romantis- 
mul românesc s-ar caracteriza, în opinia lui N. Ma- 
nolescu, prin: eclectism, înclinaţie către forme nera- 
dicale, predilecţia pentru istoric, etnic, tradiţie, cutu- 
mă, folclor. 

Romantismul românesc este reprezentat de 
generația pașoptistă (Vasile Cârlova, I.H. Rădulescu, 
Gr. Alexandrescu, D. Bolintineanu, V. Alecsandri, C. 
Negruzzi, M. Kogălniceanu, Alecu Russo, N. 
Bălcescu, lon Ghica ş.a.)! şi post-paşoptistă (Al. 
Odobescu, N. Filimon, B.P. Hasdeu etc.) şi /ast, but 
not least, de M. Eminescu. Este cuprins, cu alte 
cuvinte — arată N. Manolescu — între V. Cârlova (care 


Vorbind despre „reforma” neolatină de la 1830, Mihai Zamfir remarcă 
infuzia modelului elegiei lamartiniene la începuturile poeziei pașoptiste: 
„versul (alexandrin”), strofa (catren sau sextină de inspiraţie franceză), 
lexicul, imagistica (împrumutată romanticii până la detalii şi rapid 
transformată în poncife), sintaxa (mai simplă și mai raţională decât în 
deceniile precedente), în sfârşit atmosfera de tristețe meditativă, de 
dulce melancolie, ce suna la început aproape exotic în decor dunărean.” 

îşi publică în 1830 primele poezii) şi M. Eminescu 
(care debutează în 1866), prelungindu-se până în 
1889. Pe de altă parte, romantismul eminescian (0 
reeditare a Fligh Romanticism) este contemporan cu 
primele manifestări ale poeziei moderne occidentale 
(dacă ne gândim, de pildă, că Charles Baudelaire îşi 
publică Florile răului în 1857, Arthur Rimbaud îşi 
publică Un anotimp în infern în 1873, iar Paul 
Verlaine îşi publică Poemele saturniene în 1866). 
Asistăm în același timp în literatura română la 
fenomenul coexistenţei formulelor: la începuturile 
sale, romantismul românesc se suprapune peste 
formele poeziei neo-clasice de tip Costache Conachi, 
Iancu Văcărescu ş.a., iar la sfârşit peste primele 
manifestări ale simbolismului şi realismului. 


Michael Astner, 
Nalbă în solitudine 


(ntroducere în opera lui Al. Macedonski, Editura Minerva, București, 
1972). 

” alexandrin — în poezia franceză, vers de douăsprezece sau treisprezece 
silabe (6 sau 6 1/2 iambi), cu cezură obligatorie după a 6-a silabă (al 
treilea iamb); în poezia românească, alexandrinul a primit două silabe 
în plus (13/14 versuri) 


I. Se dă textul: 


MIEZUL NOPȚEI 

de Grigore Alexandrescu 
Aici p-aste ruine cu mândre suvenire Ai mei ochi se preumplă pe dealuri, pe câmpie, 
Privesc cum orizontul se umple de făclii, Al meu suflet se-nalță pe aripi d-un foc sfânt, 
Cum luna în tăcere s-arată să inspire. În zboru-i se râdică la poarta de vecie, 
Gândiri religioase l-ai lui Apolon fii. Căci nici o legătură nu are pre pământ. 
Când tot doarme-n natură, când tot e liniştire, Nădejdea mea din lume de moarte se precurmă; 
Când nu mai e mișcare în lumea celor vii, Trecu ea precum trece un fulger pântre nor; 
Deșteaptă priveghează a mea tristă gândire, S-a şters precum se şterge a vulturului urmă 
Precum o piramidă se-nalță în pustii. Când spintecă văzduhul în falnecul său zbor. 


1. Menţionează câte un sinonim contextual pentru fiecare dintre următoarele cuvinte: suvenire, mândru, 
deşteaptă, nădejde: - 4 p; 

2. Alcătuieşte patru enunţuri pentru a ilustra polisemia cuvântului „lume”; — 4 p 

3. Corectează greşelile din următorul enunţ: Intră inopinant în încăperea în care se găsea seiful și de 
unde, fortuit de niște împrejurări neașteptate, custodele lipsea, fără să se gândească la repercursiuni, în 
cazul în care s-ar fi prevalat probe. — 4 p 

4. Identifică patru forme arhaice din text şi analizează valoarea lor expresivă; — 4 p 

5. Identifică patru inversiuni din text și analizează valoarea lor expresivă; — 4 p 

6. Comentează efectul repetării adverbului „când” din strofa a doua; — 4 p 

7. Comentează statutul poetic al persoanei întâi din text; — 4 p 

8. Menţionează patru teme şi/sau motive romantice identificate în acest poem; — 4 p 

9. Comentează în circa 10 rânduri modul în care este utilizat motivul ruinelor în text; — 4 p 

10. Care este sentimentul dominant exprimat în această poezie? Argumentează-ți răspunsul în circa o 
jumătate de pagină. - 4 p 

40 puncte 


II. Citeşte cel puţin cinci poezii aparţinând unor scriitori romantici (de ex. I.H. Rădulescu, Gr. Alexandrescu, 
V. Cârlova, M. Eminescu etc.) care recurg la motivul nopții. Scrie apoi un eseu structurat cu următoarea 
temă: Imaginarul nocturn al romanticilor. 

În elaborarea eseului vei avea în vedere următoarele repere: 

* motivarea relației dintre sensibilitatea romantică şi motivul poetic al nopţii; 

* exemplificarea utilizării motivului cu titluri din literatura română şi/sau universală; 

* stabilirea unor coordonate comune privind frecvența motivului în textele analizate; 

* stabilirea unor particularități ale funcţionării aceluiaşi motiv în fiecare dintre textele analizate. 

* evidențierea unor particularităţi stilistice ale inserției motivului în textele comentate. 

50 puncte 
Notă: Cele două subiecte ale testului s-au construit după modelul probei scrise de la bacalaureatul din 2006. 
10 puncte din oficiu. 

i Realismul 


„Pentru epoca în care a apărut, Mara trebuia 
să însemne un eveniment, şi astăzi, privind 
înapoi, romanul acesta apare ca un pas mare în 
istoria genului. Și totuși el a trecut în tăcere, 
toată lumea rămânând încredinţată că scrierea 
este neizbutită. Cu mult înaintea lui Rebreanu, 
Slavici zugrăvise puternic sufletul țărănesc de 
peste munți și cu atâta dramatism, încât romanul 
este aproape o capodoperă.” 

(G. Călinescu, Istoria literaturii române 
de la origini până în prezent, Editura Minerva, 
Bucureşti, 1982) 


Ilustraţie de Marilena Murariu 

REALISMUL 


Ioan Slavici (1848-1925). Prozator ardelean născut la Șiria. Clasele primare la Șiria, liceul la 
Arad, studii universitare de drept şi de științe la Budapesta şi la Viena. Debutează în revista 
Convorbiri literare, în 1871, cu o povestire. Redactor la ziarul Țimpul, alături de Eminescu şi 
Caragiale. Din 1882, membru corespondent al Academiei Române. Debutul editorial în 1881 
cu volumul Novele din popor. În 1894 publică în revistă romanul Mara. 

Primul scriitor modern din Transilvania. Dezbaterea psihologică, insistența analitică, stările 
conflictuale puternice reprezintă constantele prozei lui I. Slavici. Prozatorul investighează 
zona delimitată de Munţii Zarandului şi câmpia bănăţeană. EI creează personaje cu o viață 
sufletească extrem de complicată, pentru care respectarea riguroasă a principiilor morale este 
obligatorie. Personajele lui ilustrează atât o tipologie, cât și un principiu etic. Temele mari ale 
prozei lui 1. Slavici sunt dragostea, moartea, căsătoria. Principalele volume de proză: Novele 
din popor, 1881, Pădureanca, 1884, Păcală în satul lui, 1886, Novele I-II, 1892, Mara, 
1906, Vatra părăsită, 1892-1896, Din bătrâni, 1900, volum premiat de Academia Română. 
Volume de memorialistică: Amintiri, Lumea prin care am trecut, Închisorile mele. 


Mara 


— fragmente — 
de Ioan Slavici 


| 
Sărăcuţii mamei 

A rămas Mara, săraca, văduvă cu doi copii, sărăcuţii de ei, dar era 
tânără şi voinică, şi harnică, şi Dumnezeu a mai lăsat să aibă și noroc. 

Nu-i vorba, Bârzovanu, răposatul, era, când a fost, mai mult cârpaci 
decât cizmar şi şedea mai bucuros la birt decât acasă; tot li-au mai 
rămas însă copiilor vreo două sute de pruni pe lunca Murășului, viuța 
din dealul dinspre Păuliș şi casa, pe care muma lor o căpătase de zestre. 
Apoi, mare lucru pentru o precupeață, Radna e Radna. Lipova e numai 
aci peste Murăş, iar la Arad te duci în două ceasuri. 

Marţi dimineaţa, Mara-și scoate şatra şi coşurile pline în piaţa de pe 
țărmurele drept al Murășului, unde se adună la târg de săptămână 
murășenii până de pe la Şovârşin și Soboteliu și podgorenii până de 
pe la Cuvin. Joi dimineaţa, ea trece Murăşul şi întinde şatra pe țărmurele 
stâng, unde se adună bănăţeni până de pe la Făget, Căpălnaș și 
Sân-Miclăuş. Vineri noaptea, după cântatul cocoșilor, ea pleacă la Arad, 
ca ziua s-o prindă cu șatra întinsă în piaţa cea mare, unde lumea se 
adună din şapte ţinuturi. 

Dar lucrul cel mare e că Mara nu-ţi iese niciodată cu gol în cale; vinde 
ce poate şi cumpără ce găseşte; duce de la Radna ceea ce nu găsești la 
Lipova ori la Arad şi aduce de la Arad ceea ce nu găsești la Radna ori la 
Lipova. Lucrul de căpetenie e pentru dânsa ca să nu mai aducă ce a dus 
şi vinde mai bucuros cu câștig puţin decât ca să-i „clocească” marfa. 

Numai în zilele de Sântă Mărie se întoarce Mara cu coşurile deşarte la 
casa ei. 

Sus, pe coasta unui deal de la dreapta Murășului, e mânăstirea 
minorităţilor, vestita Maria Radna. Din turnurile bisericii mari şi 
frumoase se văd pe Murăș la deal ruinele acoperite cu mușchi ale 
cetății de la Şoimoş; în faţa bisericii se întinde Radna cea frumoasă şi 

Curente culturale / literare 


„Mara are harul vieţii, ea face parte dintre 
naturile înzestrate cu talentul de a trăi. Forma 
lor de existenţă nu e desăvârşită dintr-un punct 
de vedere etico-estetic, dar e deplină din punctul 
de vedere al intensității și eficienţei.” 

(Magdalena Popescu, Slavici, Editura 
Cartea Românească, Bucureşti, 1977) 


Ilustrație de Marilena Murariu 


„Aglomerările care se adună în jurul 
Aradului și Lipovei-Radna cu prilejul marilor 
târguri sau procesiuni sunt un fel de vârtejuri, 
concentrând fluizii veniţi de pretutindeni. Acest 
concentrat de umanitate conţine în mic și 
simbolic întreaga varietate a existenţei şi 
relaţiilor speciei.” 


(Magdalena Popescu, op. cit.) 


peste Murăş e Lipova cu turnul sclipicios şi plin de zorzoane al bisericii 
româneşti; iar pe Murăş la vale se întinde șesul cel nesfârşit al Ţării 
Ungurești. Mara însă le trece toate cu vederea: pentru dânsa nu e decât 
un loc larg în fața mânăstirii, unde se adună lumea cea multă, grozav 
de multă lume. 

Cică e acolo în biserica aceea o icoană făcătoare de minuni, o Maică 
Precistă care lăcrimează şi de a cărei vedere cei bolnavi se fac sănătoși, 
cei săraci se simt bogaţi și cei nenorociţi se socotesc fericiți. 

Mara, deși creştină adevărată, se duce şi ea câteodată la biserica 
aceasta, dar se închină creștinește, cu cruci și cu mătănii, cum se cuvinte 
în fața lui Dumnezeu. Că icoana face minuni, asta n-o crede; ştie prea 
bine că o Maică Precistă nemţească nu e o adevărată Maică Precistă. E 
însă altceva la mijloc. Călugării, care umblă rași ca-n palmă şi se 
strâmbă grozav de urât, au o ştiinţă tainică şi știu să facă fel de fel de 
farmece pentru ca boala să-şi vie la leac, săracul să-şi găsească sprijoana 
şi nenorocitul să se fericească. Bine face dar lumea care vine la Maria 
Radna să se închine, și Marei îi râde inima când pe la Sânte Mării 
timpul e frumos, ca lumea să poată veni cale de o săptămână de zile, 
cete-cete, cu praporele în vânt, cu crucile împodobite cu flori şi cântând 
psalmi şi litanii. Acum, când vin sutele și se adună miile pe locul cel 
larg din faţa mânăstirii, acum e secerișul Marei, care dimineaţa iese cu 
coşurile pline şi seara se întoarce cu ele goale. De aceea se închină 
Mara şi în faţa icoanei, apoi îşi ia copilașii, pe care totdeauna îi poartă 
cu dânsa, îi dă puţin înainte și le zice: „Închinaţi-vă şi voi, sărăcuţii 
mamei!” 

Sunt săraci, sărăcuţii, că n-au tată; e săracă și ea, c-a rămas văduvă 
cu doi copii; cui, Doamne, ar putea să-i lase când se duce la târg? cum 
ar putea dânsa să stea de dimineaţă până seara fără ca să-i vadă? Cum, 
când e atât de bine să-i vezi?! 

Umblă Mara prin lume, aleargă sprintenă, se târguieşte şi se ceartă 
cu oamenii, se mai ia şi de cap câteodată, plânge şi se plânge c-a 
rămas văduvă, şi apoi se uită împrejur să-și vadă copiii şi iar râde. 

„Tot n-are nimeni copii ca mine!” îşi zice ea, şi nimeni nu poate s-o 
ştie aceasta mai bine decât dânsa, care ziua toată vede mereu copii şi 
oameni şi nu poate să vadă ființă omenească fără ca s-o pună alăturea 
de copiii ei. Mulţi sunt sănătoşi şi rumeni, voinici şi plini de viaţă, 
deştepţi şi frumoşi, răi sunt, mare minune, şi e lucru știut că oameni de 
dai Doamne numai din copii răi se fac. 

Mai sunt şi zdrențăroși şi desculți şi nepieptănaţi şi nespălați şi 
obraznici, sărăcuții mamei; dar tot cam aşa e şi mama lor ea însăși; 
cum altfel ar putea să fie o văduvă săracă? cum ar putea să fie copiii 
săraci, care îşi petrec viața în târg, printre picioarele oamenilor? 

Muiere mare, spătoasă, greoaie şi cu obrajii bătuți de soare, de ploi 
şi de vânt, Mara stă ziua toată sub șatră, în dosul mesei pline de poame 
şi de turtă dulce. La stânga, e coşul cu pește, iar la dreapta clocotește 
apa fierbinte pentru „vornoviști”, pentru care rade din când în când 
hreanul de pe masă. Copiii aleargă și îşi caută treabă, vin când sunt 
flămânzi şi iar se duc după ce s-au săturat, mai se joacă voioşi, mai se 
bat fie între dânşii, fie cu alţii, și ziua trece pe nesimţite. 

Serile, Mara, de cele mai multe ori, mănâncă ea 
singură, deoarece copiii, obosiţi, adorm, în vreme ce 
ea gătește mâncarea. Mănâncă însă mama și pentru 
ea, şi pentru copii. Păcat ar fi să rămâie ceva pe mâine. 

Apoi, după ce a mai băut şi o ulcică de apă bună, ea 
scoate săculețul, ca să facă socoteala. Niciodată însă ea 
n-o face numai pentru ziua trecută, ci pentru toată viaţa. 
Scăzând dobânda din capete, ea pune la o parte banii 
pentru ziua de mâine, se duce la căpătâiul patului și 
aduce cei trei ciorapi: unul pentru zilele de bătrâneţe și 
pentru înmormântare, altul pentru Persida și al treilea 
pentru Trică. Nu e chip să treacă zi fără ca ea să pună 
fie şi măcar numai câte un creiţar în fiecare din cei trei 
ciorapi; mai bucuros se împrumută pentru ziua de mâine. 
Când poate să pună florinul, ea-l sărută, apoi rămâne 
așa, singură, cu banii întinşi pe masă, stă pe gânduri și 
începe în cele din urmă să plângă. 

Nu doară că i-ar fi greu de ceva; când simte greul 
vieţii, Mara nu plânge, ci sparge oale ori răstoarnă 
mese și coșuri. Ea își dă însă seamă cât a avut când a 
rămas văduvă, cât are acum și cât o să aibă odată. Și 
chiar Mara să fii te moi când simţi că e bine să fii om 
în lumea aceasta, să alergi de dimineaţa până seara 
şi să știi că n-o faci degeaba. 

Peste zi, ea vede multă lume şi, dacă-i iese-n cale 
vreo femeie care-i place şi ca fire, și ca stare, şi ca 
înfăţişare, ea-şi zice cu tainică mulțumire: „Așa are 
să fie Persida mea!” lar dacă bărbat e cel ce-i place, 
ea-şi zice: „Așa are să fie Trică al meu!” 

Era una, preuteasa de la Pecica, o femeie minu- 
nată, și dulce la fire, şi bogată, şi frumoasă: ar fi spart 
Mara toate oalele dacă cineva s-ar fi încumetat să-i 
spună că Persida ei n-are să fie tot aşa, ba chiar mai 
şi mai. lar preuteasa aceea stătuse patru ani de zile la 
călugărițele din Oradea-Mare: era deci lucru hotărât 
că şi Persida are să stea cel puţin cinci ani la 
călugărițele din Lipova. 

A şi făcut Mara ce-a făcut, și maica Aegidia, 
econoama, i-a făgăduit că-i va lua copila și pentru numai 
60 florini pe an, căci e văduvă cu doi copii, sărăcuţii de 
ei. Au trecut însă doi ani de atunci, Persida împlinise 
nouă ani, şi Mara nu se putea hotărî să dea atâta bănet 
— pentru nimic. Ar fi putut să dea; avea de unde; asta ea 
însăşi o ştia mai bine decât orişicine; dar n-o ierta firea 
să rupă din nici unul dintre cei trei ciorapi. 

Trică îi făcea mai puţină bătaie de cap. 

Era un om la Lipova, Bocioacă, starostele 
cojocarilor, care lucra vara cu patru și iarna cu zece 
calfe, scotea la toate târgurile cele mai frumoase 

cojoace, ţinea tăierea cărnii în arendă şi avea de 
nevastă pe Marta, fata preotului de la Cladova. 
Minunat om! — aşa trebuia să fie şi Trică! lar pentru 
aceasta nu era nevoie de multă școală: atât ca să-l 
primească ucenic. 

Maica Aegidia cerea însă mult, şase florini pe lună, 
şi pe deasupra mai erau şi alte cheltuieli. 

„Hm” zise Mara, încrețindu-și sprâncenele, şi începu 
să facă în gândul ei socoteala cam câţi oameni vor fi 
trecând în fieştecare an peste podul de plute de pe 
Murăş. Nimeni în lumea aceasta n-ar fi putut să facă 
socoteala aceasta mai bine decât dânsa, care atâta timp 
a stat pe ţărmurii Murăşului. Ce-ar fi fost adică dacă ar 
fi luat din ciorapul Persidei arenda podului? Putea să 
dea mai mult decât alţii, fiindcă nu voia să câștige decât 
cei 60 florini şi încă ceva pe deasupra. Apoi mai câștiga 
şi dreptul de a-şi pune masa şi coşurile la capul podului, 
pe unde trecea toată lumea. 

Stătea Mara, stătea şi număra în gândul ei banii, 
câte doi creițari de om şi câte zece de perechea de 
cai ori de boi, număra mereu şi-i aduna de se făceau 
mulţi, încât ochii i se umpleau de lacrimi. 

S-ar putea oare să fii văduvă săracă, să-ți vezi fata 
preuteasă, feciorul staroste în breasla cojocarilor şi 
inima să nu ţi se înmoaie?! 

Că lucrurile ar putea să vie şi altfel, asta Mara nu 
putea s-o creadă când vedea ca-n aievea cum atât de 
bine au să iasă odată toate. 


1V 
Primăvara 


Zidirea mânăstirii se sfârșea însă în faţa măcelăriei, 
iar mai departe-nspre stânga era grădina mânăstirii, 
împrejmuită, cu un înalt zid de piatră. Ferestrele dinspre 
grădină se deschideau, ba mai ales acum, primăvara, 
stăteau aproape toată ziua deschise. Naţi nu vedea, ce-i 
drept, de la măcelărie acele ferestre, dar putea să le 
vadă dacă trecea spre stânga, în faţa grădinii. 

Într-una din zile, ferestrele fiind deschise şi izbind 
o dată vântul în ele, una, tocmai cea de la iatacul din 
colț, unde stătea maica Aegidia cu Persida, s-a 
sfărâmat. 

Naţl s-a dus să vadă şi a văzut — nu fărâmiturile 
de geam, ci o fată, care îi părea grozav de frumoasă. 

Nu-i vorba, n-avea nevoie să și fie pentru ca să-i 
pară frumoasă. Ceea ce se iveşte la fereastra unei 
mânăstiri de călugăriţe are totdeauna ceva tainic şi 


plin de farmec. Acolo, chiar bătrână fiind, femeia pare 
tânără, chiar urâtă, pare frumoasă; iară lucrurile sunt 
cum ele ne par. 

Din întâmplare însă, Persida, care alergase şi ea 
să vadă ce s-a întâmplat, era chiar mai tânără, mai 
frumoasă și mai plină de farmec decât cum Naţl era-n 
stare să şi-o închipuiască. 

El rămase uimit, cu inima încleștată şi cu ochii 
oarecum împăienjeniţi. 

Îi era parcă s-a rupt, s-a frânt, s-a surpat deodată 
ceva şi o mare nenorocire a căzut pe capul lui. 

Persida sta neajutorată în faţa geamurilor sparte și 
nici nu-l băga-n seamă, când veni maica Aegidia, ca 
să vadă paguba. 

Femeie mai așezată şi mai cuminte, ba chiar 
călugăriță, maica Aegidia tresări când văzu, peste 
drum, pe Naţi, băiatul Hubăroaiei, stând cu ochii țintă 
la fereastră. ÎL ştia de copil mic, îl socotise totdeauna 
cel mai bun băiat, şi mintea i se oprea în loc văzându-l 
atât de îndrăzneţ. 

— Sidi! grăi dânsa mâhnită şi apucă fata de braţ, 
ca s-o dea din vederea tânărului. 

Rău a făcut, căci acum se opriră şi ochii Persidei 
asupra tânărului cu şorț curat, cu obrajii rumeni şi cu 
mustața mică, acum îşi dete şi ea seamă de ce stă 
acel tânăr acolo. 

Obrajii ei se umplură de sânge, şi îi era parcă o 
săgetase ceva prin inimă. 

Atât a fost, nu mai mult, şi ea nu mai putea să fie 
ceea ce fusese. 

Taine mari şi nepătrunse de mintea omenească! 

Atât a fost numai, şi gândul copilei era mereu la 
fereastra cea spartă, la frumuseţea zilei de primăvară, 
la omul ce stătuse acolo, peste drum, cu ochii uimiţi 
şi cu răsuflarea, parcă, oprită. Se temea să mai intre 
în casă, tremura când se apropia de fereastră, suspina 
greu când se uita şi nu-l mai vedea acolo, şi totuşi nu 
mai avea astâmpăr, nu mai găsea loc de repaus, îşi 
făcea mereu de lucru în casă. 

Nu i-a făcut şi nu-i făcea, nu i-a zis şi nu-i zicea 
nimeni nimic, nu ştia nimic, nimic nu gândea şi totuşi, 
aşa, ca din senin, se zbătea copila ca și când ar voi să 
scape, să fugă şi să se ascundă în fundul lumii. 

Iar două zile în urmă, când iar l-a văzut acolo peste 
drum, ea a rămas nemișcată și cu ochii ţintă la el. Era 
parcă pierdută, căzută într-un fel de leșin. 

Oamenii treceau de-a lungul uliţei şi, dacă el nu 
şi-ar fi tras seamă, ea ar fi stat mereu acolo, în faţa 
lui. El însă iar s-a întors în faţa ferestrelor care nu se 

deschid niciodată. 

Nu se deschid, 
dar se pot deschide. 
Da! Da! nu e voie, 
dar cu putință este! 

„Dacă voiesc, 
pot — grăi dânsa — și 
puţin îmi pasă.” 

Ce era adică? îi 
face vreun rău cui- 
va?! păcătuia dacă 
deschidea fereastra? 

„Ca el să ştie?” 
grăi dânsa, apoi se 
duse cu paşi hotă- 
râţi, deschise fereas- 
tra din faţa măcelă- 
riei şi rămase dreaptă, înaltă și cu fața deschisă în ea. 

Pe Naţi, care stătea în uşa măcelăriei, cuprins de 
neastâmpăr, îl trecură fiorii. 

EI ridică fără de voie mâna stângă la gură şi îi 
făcu semn să închidă fereastra, căci vedea lumea. 

Îi era frică de femeia ce stătea acolo sus în 
fereastră. 

Nu era păcat, nici un rău nu i-a făcut Persida 
nimănui, și totuşi ea se simțea umilită, nu mai putea 
să privească în ochii maichii Aegidiei şi nu se mai 
ducea, nu mai voia să se ducă la fereastră. 

Îi era parcă o apucase un fel de nebunie, care a trecut. 

Da! a fost o nemaipomenită ştrengărie, de care îi 
era ruşine, şi mult ar fi dat ca nici el să nu fi băgat de 
seamă când ea a deschis fereastra. 

Dar, la urma urmelor, de ce a şi deschis-o? Numai 
şi numai ca să-i arate că puţin îi pasă de dânsul, că 
poate, dacă vrea, s-o deschidă numai și numai ca să 
râdă de dânsul. 

Ar fi voit să i-o scrie aceasta pe o bucată de hârtie 
şi să-i arunce hârtia când îl va mai vedea stând ca un 
smintit în faţa ferestrei. 

Dar îi era rușine. 

Era nesuferită viaţa aici în mânăstirea aceasta, unde 
dânsa era atât de singură, și inima i se bătea mai iute 
şi mai tare decât de obicei când se gândea că peste 
câteva zile va ieși și va sta iar acasă, cu fratele ei, cu 
Trică al ei, care acum nu mai era ucenic, ci calfă, un 
adevărat flăcău, cu care poţi vorbi. 

S-a şi bucurat Persida de sâmbăta Floriilor, când 
Trică a venit s-o ia şi s-o ducă acasă. 


Michael Astner, Lumea de dincolo 

Îi era frică Persidei de oameni. Vedea, ba simţea, 
oarecum chiar şi pe nevăzute, că toţi se uită cu ochii 
bine deschişi la dânsa, că toţi o judecă, şi inima i se 
încleșta, ca și când tot în fața măcelăriei lui Hubăr 
s-ar afla. Îi era ruşine ca şi când toţi ar putea să afle 
din fața ei cele petrecute, se temea de ceva neştiut şi 
nu ştia cum să calce, cum să-şi ţină trupul, cum să-și 
poarte capul şi ce să facă cu mâinile ei. 

S-a dus, cu toate aceste, și după-ameazăzi la 
Lipova, s-a dus cum merge omul osândit să-şi ia 
pedeapsa, dar s-a dus râzând, fiindcă era crescută de 
maica Aegidia, care mereu îi zicea: „Să râzi când îţi 
vine să plângi și să plângi numai când vezi pe alţii 
plângând.” 

Cu inima mereu încleștată și tremurând la fiecare 
răspântie unde putea să se pomenească în faţa unui 
om pe care nu voia să-l întâlnească, ea umbla dreaptă 
şi cu capul ridicat, gata în toată clipa de a înfrunta 
privirile orișicui. 

Era deci obosită când s-a întors acasă. Deși atât 
de mult s-a temut că nu cumva să-l întâlnească, acum 
era mâhnită că nu l-a întâlnit, ca să treacă dreaptă, cu 
capul ridicat, nepăsătoare prin faţa lui. 

Era obosită şi i se ura, nu știa ce să mai facă acasă. 

Erau Floriile pentru nemți; duminica viitoare 
urmau Paștile nemților; abia peste două săptămâni 
aveau să fie Paștile româneşti: îi era, parcă, groază 
când se gândea că abia joi după Paşti se va întoarce 
iar în mânăstire. Ce să facă ea până atunci aici, unde 
n-avea ce să facă? 

Mara vedea că fata ei n-are ce să facă şi se simţea 
nenorocită că nu știe ce să-i facă. Se ducea cu ea la 
denii, o ducea și diminețile la biserică, dar degeaba 
i-a zis sâmbătă să meargă să vază Învierea la Lipova 
ori la Maria Radna, fiindcă fetei îi plăcea să stea acasă. 

Şi zilele erau, cu toate aceste, foarte frumoase. 
Murăşul, crescut ca odinioară din topirea zăpezilor, 
era plin din mal în mal și se tăvălea alene spre şes. 
Pădurile nu înverziseră încă, dar pruniştile erau în 
floare, iarba se încheiase, sălciile, răchitele şi plopii 
lăsaseră mâţişori, vântul adia dinspre munţi 
primăvăratic, răcoros. 

— Să mergem să culegem viorele, grăi Trică, pe 
care nu-l ierta firea să piardă ziua cea frumoasă, mai 
ales că era lunea Paştilor nemțești. 

— Dacă ţii... răspunse Persida alene. 

Ei plecară la deal spre ruinele de la Șoimoș, locuri 
lor atât de bine cunoscute. 

Era, în adevăr, frumos. Inima creştea de vederea 

mugurilor, care începuseră a crăpa, și sângele zvâcnea 
mai iute și mai tare în adierea vântului ce trecea peste 
flori proaspete. 

— Ştii ce? grăi deodată Persida. Să trecem la 
Lipova. Îţi aduci aminte, colo, deasupra viilor, ce 
frumos era şi câtă mulțime de viorele! 

Era, nu-i vorba, mai frumos aici; dar frumos era 
şi acolo; pretutindenea era frumos şi bine. 

— Dacă vrei! răspunse dar Trică. 

Apoi se întoarseră la vale, trecură Murăşul, fără 
ca să-și mai pună viaţa în joc şi fără ca să plătească 
creițarii, şi o luară spre Sărărie, ca să iasă deasupra 
Lipovei. 

— Să trecem prin oraș, — grăi Persida —, că e mai 
aproape. Nu era mai aproape, dar, la urma urmelor, 
şi prin oraş tot acolo ieșeau. 

Sărmana copilă! 

A trecut cu inima încleştată prin oraș şi era 
deznădăjduită când s-a văzut la cele din urmă case. 
Ar fi vrut acum să spună că rău au ales drumul și să 
se întoarcă iar prin oraș, ca să apuce drumul pe la 
Sărărie. Asta însă nu mergea. 

— De, — zise ea după ce sosiră între vii —, tot e mai 
frumos la Şoimoş! 

— Ştiu eu că e mai frumos! îi răspunse Trică, pe 
care inima îl trăgea acolo unde a petrecut atâtea zile 
de copilărie. 

Da! însă deasupra viilor mai erau și alţii, care 
veniseră să caute flori şi să vadă de acolo din deal 
Murăşul şi lumea cea mare și largă. Persida începu 
să urce mai cu virtute. 

A urcat, a căutat şi-a adunat flori, apoi s-a întors 
iar prin oraş la pod, obosită, frântă. 

Hubărnaţi se întorcea şi el obosit frânt de la Radna, 
unde e atât de frumos acum primăvara. 

Dacă n-ar fi fost pe pod, el ar fi apucat fie la 
dreapta, fie la stânga: aci însă nu-i rămânea decât să 
meargă înainte, drept în flacăra cea mare ce se ivi 
fără de veste în calea lui. Era greu afară din cale! 
Cum să treacă? cum să calce? cum să-şi ţie mâinile? 
cum să se uite la ea? să-şi ridice pălăria ori să facă ca 
şi când n-ar cunoaște-o? 

Persida tresări când îl zări, îşi îndreptă trupul şi își 
ridică capul. Nu mai era obosită: îi venea să zboare 
de ușoară ce se simţea; era ca beată de gândul c-a 
fost şi el la Radna -— să caute flori de primăvară. 
Trecând pe lângă dânsa, el se uită zâmbind și cu faţa 
deschisă, ca la niște vechi şi buni prieteniei, la Persida 
şi la fratele ei, apoi îşi ridcă pălăria şi salută ca un 


„Mara e un caracter, Persida un destin; 
prima înseamnă stabilitate şi forţă, cealaltă 
devenire semnificativă și exemplară.” 


(Magdalena Popescu, op. cit.) 


Ilustraţie de Marilena Murariu 


„Însuşirea esenţială a lui Slavici este însă 
de a analiza dragostea, de a fi un poet şi un 
critic al eroticii rurale, dintr-o provincie cu 
oameni mai propășiți sufletește, în stare de 
nuanţe şi de introspecţii, deși nerupţi încă de 
hieratica etnografică. Jumătate din roman 
notează încet, răbdător aprinderea, propagarea 
şi izbucnirea iubirii la o fată conştientă prin 
frumuseţe de farmecele ei, întâi provocatoare 
şi nehotărâtă, apoi stăpânită şi în stare de orice 
jertfă. Sentimentul se strecoară la început ca un 
simplu capriciu, se îndreptățește cu mila şi 
devine la sfârşit jăratic mistuitor.” 


(G. Călinescu, op. cit.) 


Curente culturale / literare 


băiat binecrescut, încât Persida, aşa înțepată cum era, trebui şi ea să 
dea din cap. 

— Cine e acesta? o întrebă Trică cu glasul cam înfundat. 

— Cine să fie? răspunse ea. Hubărnaţi. 

— De unde te cunoaşte? 

— Nu mă cunoaște, dar cunoaște pe mama! 

Trică se uită înapoi. 

— Așa-i! zise el. Ăsta e Hubărnaţi. 

Mara se simţise şi ea foarte măgulită când Hubărnaţl a salutat-o, în 
două rânduri, la dus și la întors, mai altfel decât de obicei. Măgulită se 
simţea dar și acum, când văzu din capul podului cât de frumos a ridicat 
feciorul lui Hubăr pălăria în faţa copiilor ei. 

N-avea, cu toate aceste, cuvinte de a se bucura, fiindcă seara Persida 
era foarte neastâmpărată, nu-și mai putea găsi locul şi a rămas în cele 
din urmă dusă pe gânduri. 

Avea în sufletul ei ceva ce nu putea să spună nimănui, iar aceasta 
nu pentru că s-ar fi sfiit, ci pentru că nu ştia nici dânsa ce are. Se temea 
ea însăşi de sine, simţea c-o apucă din când în când o pornire năvalnică 
şi-i vine să se ducă, ea singură nu știa unde, și să facă, ea singură nu 
ştia ce. Mii şi mii de primejdii, nenorociri peste nenorociri, zbuciumări 
peste zbuciumări, o viață plină de nevoi şi de dureri: le presimțea, le 
vedea, le ştia parcă pe toate cum vin. 

— O, Doamne, — zise ea cuprinsă de duioşie — ce bine e la mânăstire! 
Ce fericite sunt maicile! 

Mara se cutremură în toată firea ei. 

— Îţi place ţie, fiindcă te-ai obişnuit cu maicile, răspunse ea. O să 
vezi, însă, că e bine şi afară din mânăstire. 

Mai mult n-a zis Mara, dar acuma era hotărâtă să-și ducă fata la 
Arad, neapărat s-o ducă şi s-o ţie cât de mult acolo, ca să se obişnuiască 
cu lumea. 


Ă 
Cine ce poate 


[...] Persida și Mara, care se aflau în faţa cramei acoperite cu trestie, 
cu toate aceste se întoarseră spre culme. 

Era departe pân-acolo, încât abia se mai vedea omul care descărcase. 
Persida însă tot îl recunoscu și, în semn că-l cunoaște, ridică mâna în sus. 

— Cine-i acolo? întrebă Mara, mirată că fiica ei îl cunoaşte. Persida 
se uită râzând la ea. Știa că e certată muma ei cu Hubăr, dar acum era 
culesul viilor. 

— Cine să fie? răspunse ea. Nebunul de Naţl! 

Mara rămase câtva timp buiguită. Naţi! Iar Naţl? Parcă-i venea şi tot 
nu-i venea să se supere. În zadar! Era femeie şi mamă, şi mare lucru ar fi 
ca o mamă să se supere când vede că fata ei ia minţile flăcăilor. 

— Curat nebun! zise ea uitându-se cu ochi scrutători la fiica ei. 

— I-a mai trecut, mamă, — grăi Persida, care-i înțelese gândul — şi o 
să-i treacă de tot când va vedea ce e şi cum. 

Mara era cea mai fericită din toate mumele: nu 
vorbele Persidei, ci felul în care ele fuseseră rostite o 
încredințau că fata ei e cea mai cuminte din toate fetele. 

— Te pomeneşti că nebunul acela — zise ea — o să 
ne stea până la miezul nopţii în vârful dealului. 

De asta se temea și Persida. 

Se înşelau însă amândouă. 

Naţl descărcase, ce-i drept, puşca pentru ca Persida 
să se uite spre dânsul. Când a văzut, însă, că ea se 
uită, îi face semn, ba se mai uită şi Mara, el ştia că ele 
vorbesc despre dânsul, simţea că de bine nu pot să-l 
grăiască și-i era rușine. 

„Ce fleac de om!” îşi zise el necăjit pe sine, își 
aruncă pușca iar pe umăr și porni mai departe. 
Îndrăcită femeie! adăugă apoi într-un târziu. 

Iară Persida se uită lung după dânsul și se bucura 
în gândul ei. 

Nici că l-a mai văzut trei zile de-a rândul, deși fetele 
ca dânsa multă lume văd în timpul culesului de vii. 

Joi pe înserate, ea a plecat cu nevasta lui Bocioacă, 
cu vărul lui Bocioacă, Andrei, care era scrietor la 
notarul din Miniş, cu notarul de la Şoimoş și cu 
domnișoarele Emilia și Nina, nepoatele părintelui Isai, 
ca să meargă la crama părintelui loan de la Miniş. 

Trecând așa printre crame, s-au mai oprit ici, s-au 
mai oprit colo, încât au petrecut peste două ceasuri pe 
drum şi s-au sporit la patrusprezece inşi pe când au sosit. 

Să vezi apoi părere de bine și chiote de veselie şi 
tuş dat de lăutarii fără de care părintele loan n-ar fi 
putut să-și facă culesul. 

Şi ce mare era mirarea Persidei când s-a pomenit 
că iese din învălmășeala aceasta la iveală Naţi și vine 
la dânsa cu mâna întinsă și râzând ştrengărește. 

— Dar d-ta cum ai ajuns aici? 

— Mare lucru! Parcă n-ai nici un prieten care are 
un prieten ca să te aducă aici? Nu cumva credeai c-o 
să scapi de mine? 

— Nici nu voiam să scap; îmi pare bine că te văd și 
mai de aproape. 

— Del... o să vedem!... grăi el cu îndoială şi rupse 
vorba, fiindcă se puseră alţii la mijloc. 

Lucru neînțeles de mintea omenească! 

Persida era fată cuminte și pusese în gândul ei toate 
lucrurile la cale: ochii ei însă erau duşi mereu după 
dânsul şi râdeau când se întâlneau cu ai lui. Parcă-i era 
frate, parcă-i era copil, parcă-i era rupt din suflet; atât 
de mult se bucura când îl vedea voios, vorbăreţ, şi inima 
i se strânse când el veni s-o poftească la joc. EI juca atât 
de frumos, iară ea nu ştia să joace valsul. 

Nu era făcută bătătura din fața cramei pentru vals 

şi nu prea erau nici jucătorii deprinși a juca nemţește, 
dar la cules de vii joacă lumea și pe iarbă verde, şi 
cele opt perechi zburau cum da Dumnezeu, ca pe 
podele lucii. 

— Tare eşti uşoară! grăi Naţl peste câtva timp. 

Persida învățase, când cu nunta să joace valsul, 
dar, era de mult de atunci. 

— D-ta vezi că nu ştiu să joc, răspunse ea. 

— Deloc nu ştii, — zise el — dar ești uşoară şi merge 
bine. 

— Mă duci d-ta, întâmpină ea. 

— Vorbă să fie! şopti el încet. Te-aş duce eu dacă 
te-ai lăsa... Am ce să prind în braţe. Să te iau pe sus și 
să te duc încât să ni se piardă urma! 

Persida ar fi voit să se desfacă din brațele lui şi să 
îi dea brânci ca să-l arunce cât acolo. Era de necrezut 
îndrăzneala lui. 

EI însă o ţinea ca-n clește de fier şi o ducea din ce în 
ce mai zburiş, încât era o frumuseţe să-i vezi şi, încetul 
cu încetul, privirile tuturor se îndreptară asupra lor. 

— Mă oboseşti de-mi scoţi sufletul, șopti ea supărată 
acum şi de privirile îndreptate asupra ei. 

— Nu-i adevărat, — răspunse el — d-ta nu obosești 
nici până mâine dimineață, dar ţi-e greu că lumea te 
vede jucând cu mine. 

Apoi el o lăsă de unde o luase, îi mulțumi frumos 
şi îşi căută altă pereche. 

Persida, roşie ca floarea de mac ar fi voit să fugă, 
să se ascundă, să scape fără de veste din această 
societate neînfrânată, dar în clipa când se depărtă, 
alți trei săriră s-o poftească la joc. 

Ei jucară mai departe, nu însă ca mai înainte. Persida, 
deşi zâmbea, era foarte supărată și tare hotărâtă de a se 
feri de aci înainte ca de foc să nu mai ajungă la același 
loc cu Naţi. Era grozav de năvalnic şi de nechibzuit omul 
acesta, se temea de dânsul, nu mai cuteza să i se pună 
împotrivă, şi Brădeanu simţea că dânsa e strâmtorată. 
Peste, puţin dar, ajungând la locul de unde o luase, el îi 
mulțumi și se depărtă. Ea se duse drept la Naţl. 

— Bine, domnişoară, — grăi acesta rușinat — dar eu 
am glumit. 

— Iau gluma în serios, răspunse ea, luându-l de 
mână ca pe un copil şi intrând cu el în rândul 
jucătorilor. 

— Sunt un măgar! — şopti el peste puţin pe nemţește 
— un mare măgar, un măgar de frunte! 

Persida muiată ca ceara lăsată-n bătaia soarelui, 
se uită cu duioșie la el. 

— Nu, — zise ea tot pe nemţeşte — ești numai un 

copil răsfăţat şi nechibzuit. 

— Tot d-ta ești de vină, urmă el peste puţin. Dracul 
s-ar face și el blând ca oaia dacă te-ai uita la el cum 
te uitaşi acum la mine: de ce nu te uiţi totdeauna așa? 
Mă faci să turbez când te uiţi aspru la mine. 

Persida iar se simţea stăpână pe sine şi pe el; ea-i 
strânse mâna și se uită stăruitor în ochii lui, rugându-l 
să tacă. 

— Măgar de frunte! zise el iar şi începu să se 
frământe-n joc, în vreme ce Persida sălta ca pe spini. 

După ce jocul se curmă; ea rugă pe Marta să 
plece-napoi, fiindcă era târziu. 

Naţi se legă și el de ele. Persida nu zisese, ce-i 
drept, să vie, dar el se uitase în ochii ei și ştia că 
dânsa are să-i spună ceva. 

Fetele o luară cu Brădeanu înainte, iar Marta 
rămase cu scrietorul și cu Naţi în urmă. Marta ştia 
însă că Naţl nu de dragul ei a plecat cu ele și o chemă 
peste puţin pe Persida, ca să-i spună ceva. Au mers 
apoi câtva timp așa patru împreună. Printre vii însă 
drumul e, pe ici, pe colo, îngust, încât patru inşi nu 
pot să meargă pe el alături. 

— Tinerii să poftească înainte! grăi Marta în cele 
din urmă. Văd eu că după asta umblaţi voi. Băgaţi 
numai de seamă ca nu cumva să vă sărutaţi pe la 
cotituri, căci eu tot vă văd! 

Persidei îi venea să leşine, dar nu putea să răspun- 
dă nimic. Aşa era! voia în adevăr să fie singură cu el. 
Îi era parcă se avântă în o prăpastie adâncă şi 
întunecoasă, dar îşi iuțea pasul, ca Marta să rămâie 
din ce în ce mai departe în urmă. 

lar Naţi mergea ameţit alăturea cu dânsa și nu știa 
ce să-i zică și ce să-i facă. 

La o cotitură el apucă mâna ei. 

Ea-și lăsă mâna în a lui şi se duseră câtva timp aşa 
ținându-se de mână ca doi copii. 

— Ce vrei d-ta cu mine? întrebă ea în cele din urmă. 

— Ce vreau toţi oamenii când le place o femeie! 
răspunse el dezgheţat 

— Crezi d-ta că poţi să mă iei de nevastă? urmă ea 
uitându-se aspru în ochii lui. 

EI dete din umeri. 

- Puțin îmi pasă! grăi apoi. De iubit ne putem iubi 
şi fără să ne luăm, ba ne iubim şi fără ca să voim. 

— Şi ce-ar putea să iasă din iubirea aceasta? 

— Nu-mi pasă, grăi el. Mă lepăd cu ea şi de mama, 
şi de tata, şi chiar de Dumnezeu. 

— Eu nu mă lepăd — zise Persida hotărâtă — și n-am 
să mă arunc cu ochii închişi în braţele nenorocirii! 

— Pentru că nu mă iubeşti cum te iubesc eu! 


Curente culturale / literare 


Persida se uită iar aspru-n ochii lui. 

Îl iubea, dar nu-i spusese niciodată că-l iubește și 
n-avea, în gândul ei, de ce să-l iubească. 

— Cine ţi-a spus — grăi dânsa — că te iubesc? Am 
slăbiciune pentru d-ta, fiindcă te văd zbuciumându-te 
pentru nimic. Cum aş putea să iubesc pe un om fără 
de minte, de care trebuie să mă tem în toată clipa? 
Chiar acuma-mi spuseşi că te lepezi de mamă, de 
tată, ba chiar şi de Dumnezeu: ar trebui să fiu foarte 
proastă ca să cred că de mine n-ai să te lepezi!... D-ta 
nu eşti om; mi-e milă de d-ta! 

EI îi lăsă mâna. 

— Te-nşeli, zise el cu îndărătnicie; pot şi eu să mă 
stăpânesc dacă vreau, dar e o prostie să voiesc când 
ştiu că o singură viaţă am şi că n-am în viaţa aceasta 
să mai iubesc pe nimeni cum te iubesc pe d-ta. 

Apucară iar pe la o cotitură, încât nu putea să-i 
vadă nimeni. 

Michael Astner, Tandreţe 


- Nu mă stăpânesc eu acum? urmă el. Uite, 
suntem singuri, nu ne vede nimeni, şi eu tot nu fac 
nimic. Îmi vine să te ridic în braţe și să fug cu d-ta. 
Puțin îmi pasă ce are să fie mai departe. Cine ştie 
dacă voi mai ajunge vreodată în viața mea să te apuc 
ca acum! Tot nu fac nimic! 

Persida se opri în loc şi rămase ca-nfiptă în 
pământ. Întrase parcă, în cușca unui leu, dar nu se 
temea şi o cuprinsese un fel de pornire nebunească. 

Ea-l apucă de mână și-l duse la dreapta, pe un 
răzor din vie, apoi, după ce Marta trecu cu scrietorul 
înainte, ea se opri cu mâinile în şolduri înaintea lui. 

-— lată-mă, îi zise liniștită; vezi că nu mă tem de 
d-ta; vezi că nu-mi pasă de nimeni; poţi să mă iei, să 
mă duci şi să faci ce vrei cu mine. Haid”! ia-mă în 
braţe. El stătea buiguit în faţa ei. 

— Nu-i adevărat că d-ta te stăpânești, urmă ea 

Realismul 

liniştită: ştii că eu nu vreau, şi nu cutezi să te apropii 
de mine. Ştii că mi-ai fi urgisit, că m-ai nenoroci, că 
te-aş blestema viața mea toată, că te-ar bate 
Dumnezeu dacă mi-ai face silă, și știi că am să mă 
gândesc totdeauna cu drag şi cu durere la d-ta dacă 
vei înţelege că n-a voit Dumnezeu să fim unul pentru 
altul și mă vei lăsa în pace. 

— Ce să fac eu, domnişoară?! grăi el muiat şi umilit. 

— Să te porţi aşa ca să ne putem întâlni între 
oameni, răspunse ea; să nu-mi fie frică de d-ta, să nu 
mă mai dai pe gura oamenilor, că-mi strici norocul, 
şi am mamă, ale cărei zile nu trebuie să le amărăsc. 

El tăcu; iară ea-l apucă de braţ şi porni cu pas 
grăbit pe răzoare, ca să iasă iar înaintea Martei, apoi 
să le ajungă pe fete. 

— Domnişoară, domnişoară! — zise el într-un târziu, 
suspinând din greu — aş putea eu să mor, dar tare mă 
tem că n-o să se poată așa cum zici d-ta. 

— Ia noapte bună și părăsește-ne! Îi răspunse ea 
când se apropiară de fete și de Brădeanu. 

Şi totuşi îi era foarte greu, şi când el s-a depărtat, 
se simţea foarte nenorocită şi stătea la îndoială dacă 
nu cumva el e mai cuminte decât dânsa. 

„O viaţă, — zicea dânsa în gândul ei — una singură 
are omul, şi e nespusă durerea ce te cuprinde când îţi 
dai seamă că o petreci şi pe aceasta chinuindu-te tu 
însuţi pe tine. Ah, sărac de sufletul meu!” 


XXI 
Pace și liniște 


„Ah, Doamne! — grăi Persida pierdută în gânduri 
— e atâta timp de când n-am fost la biserică.” 

Îi adunase noul-născut pe cei de atâta timp risipiţi 
şi-i ţinea la un loc, dar ea se uita în ochii fiecăruia 
din ei şi vedea că pacea n-a intrat încă în suflete, 
simţea că tot mai are să treacă prin zile grele. 

De ea se apropiau toţi cu dragoste şi cu sfială; pe 
ea o socotea fiecare mai presus de sine; de dânsa 
ascultau cu toţii; ea putea să-i povățuiască pe toţi 
după buna ei chibzuinţă; ei însă, între dânșii, tot 
învrăjbiţi erau, şi ea în toată clipa se temea ca nu 
cumva învrăjbirea să se dea pe față. 

Singură maica Aegidia era cu desăvârşire mulțu- 
mită. Își crezuse atâta timp fata pierdută, şi acum, 
după ce o vedea chiar mai aşezată de cum fusese, 
era mândră în sufletul ei și venea în toate zilele să o 
vadă, să stea cu dânsa, să-i fie de ajutor. 

Avea însă până chiar şi maica Aegidia o mâhnire 

în sufletul ei, şi îndată ce venea Mara să-și vadă fata 
şi nepotul, călugărița mărunţică nu mai rămânea. Lasă 
că prea îi plăcea Marei să arate că a ei e fata, dar mai 
era la mijloc și botezul. 

Hubăr stăruia ca copilul să fie botezat cât mai 
curând, în casa părinţilor lui; Persida ţinea însă ca 
copilul să fie botezat mai târziu, când va putea să 
meargă şi ea la biserică. lar Mara stăruia alăturea cu 
fiica ei şi nu se afla a-şi da pe faţă dorinţa ca tot popa 
care a făcut cununia să facă şi botezul. De câte ori 
vorba venea la aceasta, maica Aegidia începea să 
tremure, se uita cuprinsă de vie îngrijire în ochii 
Persidei și nu mai putea să stea. 

Tot cam ca maica Aegidia era şi Hubăroaie. Ar fi 
fost, sărmana femeie, gata să se învoiască cu toate şi 
să dea şi sângele din inima ei numai ca lucrurile să 
meargă bine şi Persida să nu fie supărată. Niciodată 
însă soțul ei nu fusese atât de neliniștit ca acum, și 
văzându-l neliniștit pe el, nu mai avea nici ea odihnă. 

Cum oare ar fi putut Naţi să fie fericit?! 

Ţinea la copilul lui ca la lumina ochilor săi; 
adeseori îl cuprindea însă simțământul că prea e grea 
sarcina pe care trebuie s-o poarte. 

Era trecută viaţa fără griji. El stătea ziua toată în 
picioare, alerga de ici până colo, se bălăbănea cu 
slugile, cu oamenii din cârciumă şi cu cei din birt şi 
abia acum își dădea seamă ce fel îşi petrecea Persida 
viaţa în vreme ce el stătea de vorbă cu prietenii, se 
plimba ori îşi omora timpul jucând cărţi. Şi totuşi, el 
era mereu la dânsa, ca să vadă dacă nu lipseşte ceva, 
dacă poate să-i dea vreun mic ajutor, să-i facă o mică 
plăcere. 

De-a pururea nestrăbătute sunt căile sorții. 

Stând îngenuncheată şi cu capul plecat, ea se 
vedea în gândul ei însăși pe sine, copilă răsfăţată, 
stând în fereastra cu geamul spart de o întâmplătoare 
suflare de vânt, se vedea deschizând în neastâmpărul 
ei copilăresc cealaltă fereastră, se vedea trecând prin 
fața măcelăriei... una câte una întâmplările care 
hotărâseră viaţa ei se reamintiră în sufletul ei parcă 
le visa și le visase numai după un plan de mai înainte 
croit. Cuprinsă apoi de simțământul că nu e sfârşit 
încă şirul grelelor încercări, ea îşi plecă mai tare capul. 

„Orişice ni s-ar mai fi întâmplând, Doamne, — grăi 
dânsa — dreptate ni se face, dar pe el să-l aibi sub 
ocrotirea ta, căci tu l-ai voit, al tău este, ţie ţi-l voi 
păstra!” 

Nu știa nimeni ce simte şi gândeşte dânsa în clipa 
aceasta, dar, văzând-o, toţi erau cuprinşi de acelaşi 
simțământ, toţi afară de Mara, muma ei, care, gătită 


Curente culturale / literare 


„Mara este romanul socialităţii învingă- 
toare pe toate planurile în confruntarea cu 
indivizii, luaţi în parte, pe care natura și vârsta 
îi împing vremelnic la nesupunere. Colectivita- 
tea face legea pe care individul e ţinut s-o 
respecte; el nu simte deocamdată în această 
necesitate supraindividuală caracterul opresiv. 
O primeşte ca şi cum legea tuturor ar fi bună și 
pentru el. Acesta e până la urmă comportamentul 
şi al Persidei, chiar dacă îşi înfruntă mama, şi 
al lui Naţi, care începe prin a-și bate tatăl. 
Confruntarea nu devine ireductibilă, antinomi- 
că. Finalul nu poate fi decât împăcarea deplină 
a conştiinţelor celor mai neliniștite. Mentalitatea 
calmei şi perfect adaptatei Mara învinge până 
la urmă.” 

(N. Manolescu, Arca lui Noe. Eseu despre 
romanul românesc, Editura Gramar, București, 
1998) 


Michael Astner, Palimpsest 2 


„Slavici a intuit prea bine şi rotația caracte- 
rului într-o familie, fenomen mai însemnat şi 
mai vădit într-o societate rudimentară. Cu toate 
că s-ar părea că stau faţă în faţă tinerii cu noua 
mentalitate şi bătrânii înțepeniţi în prejudecăţi, 
de fapt nu e vorba decât de o scurtă criză de 
transmitere a deprinderilor ereditare. Cei tineri 
au întocmai aceleaşi idei preconcepute ca şi 
bătrânii şi suferinţa lor vine din călcarea lor. lar 
viciile părinţilor răsar reîmprospătate la copii.” 


(G. Călinescu, op. cit.) 


ca nealte dăți, stătea îndărătnică la intrarea bisericii. 

Se supusese Mara, dar nu se împăcase şi îi venea din când în când 
să se repeadă, să ia copilul și să fugă cu el din biserică. Îi era parcă i-l 
iau, i-l răpesc, i-l aruncă în prăpastie adâncă, în foc mistuitor, şi atât 
nepot avea și dânsa. 

Când părintele pleban se ivi îmbrăcat în odăjdii, ca să înceapă 
botezarea atât de neobişnuită, Mara făcu un pas înainte și apoi, pas cu 
pas, stând mereu și făcând iar un pas înainte, tot mai potolită, tot mai 
muiată ea se apropie. 

Când preotul vărsă apa sfântului botez în capul copilului, ea tresări 
străbătută de fiori și ochii se umplură de lacrimi. 

Acum era păpistaș, nepotul ei, cel mai iubit dintre toţi oamenii era 
păpistaș. 

— E frumos! grăi dânsa întorcându-se spre Persida. E frumos și la 
dânșii botezul! Oameni suntem cu toţii, tot creştini, creştini adevăraţi, 
tot un Dumnezeu avem. 

— Draga mea mamă! grăi Persida şi o îmbrăţișă. Dac-ar fi toţi ca 
tine, n-ar fi în lumea aceasta decât fericire. 

Atât era de fericită Mara, încât îmbrățişă pe maica Aegidia, pe Naţi, 
pe Hubăroaie, până chiar şi pe Hubăr, care nu râdea nici acum, ar fi 
fost în stare să îmbrăţişeze pe toți cei adunaţi în biserică. 

— Voi mergeţi acum acasă, — grăi apoi grăbită — căci vin şi eu, dar 
trebuie să trec mai înainte pe undeva. 

Trebuia, neapărat trebuia! 

Cum adică?! Hubăr îi făcuse copilului un dar de un pumn de 
galbeni; Hubăroaie îl înzestrase cu cinci mii de florini; nu putea să 
rămâie nici Mara mai prejos. Avea şi dânsa: trebuia să arate că are, că 
nu e nici dânsa cea din urmă, că ţine și dânsa la el. 

Alergând spre casă, ea era tare hotărâtă să-i dea Persidei zestrea. 
Acum era cel mai potrivit timp ca s-o facă, pentru ca să vadă Hubăr că 
nu e nici Persida orişicine şi să ştie lumea că nu e feciorul lui Hubăr 
mai presus de fata ei! Da! a Persidei era zestrea; pentru dânsa o adunase: 
acum era timpul să i-o dea. 

Pare însă că erau prea mulți bani, aşa, deodată. 

Se adunaseră la pod, cu pădurea și din camete, din puţin câte puţin 
mai mult şi tot mai mult, peste treizeci de mii de florini. 

Era destul să-i dea treizeci, douăzeci şi cinci ori douăzeci de mii. 
Ceilalţi tot ai ei rămân, dar sunt mai bine păstraţi. 

Ea luă în cele din urmă zece mii. Tot era mai mult decât ceea ce 
dăduse Hubăroaie, poate chiar prea mult... şi îi venea Marei să se 
întoarcă din drum. 

Era hotărâtă să dea banii în faţa tuturora cum lucrul acesta de obşte 
se face. Hubăr ţinuse însă ca de ziua aceasta să vie noră-sa la casa lui 
şi masa de cumetrie era un fel de nuntă, la care Hubăr îşi adunase, în 
cinstea nurorii, pe toţi prietenii și cunoscuţii, tot oameni de frunte, de 
care se sfia Mara. Văzând atâta lume și așa oameni, îi părea rău că n-a 
luat mai mult. 

Ea-l chemă deci pe Naţl la o parte. 

— Uite! — îi zise — am ţinut şi eu să fac un dar pentru copil. Nu e 
mult, o parte din zestrea Persidei: opt mii de florini! Am să vi-i dau — 
adăugă întinzându-i banii — şi pe ceilalți. Aceştia acum, de botez. 

Naţil ştia că Persida are zestre. I-o spusese Persida 
ea însăși aceasta. Ştia și că zestrea e mare. Acum însă, 
când vedea banii în mâna tremurătoare, el, cu toate 
aceste, se sperie oarecum, căci mulţi trebuiau să fie 
banii pentru ca dânsa să poată rupe atâta din ei. 

— Nu, — zise el dându-se puţin înapoi — te rog să nu 
ni-i dai, căci trebuință nu avem de dânșii și la d-ta sunt 
mai bine păstraţi decât la noi. Ne e destul să ştim că-i 
avem. Dacă îl ţine Dumnezeu pe tata cum e acum, avem 
destul, iar dacă nu — adăugă el sărutându-i mâna — n-o 
să mai fim cu d-ta ca mai înainte. 

— Da, da! răspunse Mara. Mai bine decât la mine 
unde ar putea să stea? Să ştiţi că-i aveţi... pe toţi, nu 
numai pe aceștia. 

Atât voia Mara, ca lumea să știe, şi de aceea nu se 
mai putea stăpâni, trebuia neapărat să le spună 
tuturora, fiecăruia în taină, că n-are nimeni ginere ca 
al ei, care n-a voit să primească opt mii de florini, o 
parte din zestrea soţiei sale. 

Nici că se uitau însă oamenii ca mai nainte la dânsa. 
Las” că banul te ridică şi în sufletul tău, şi în gândul 
altora, dar banul agonisit e dovadă de vrednicie, şi 
mesenii toți înțelegeau de ce Mara şade în scaun ca 
pusă într-un jeț şi vorbeşte rar şi apăsat. Până chiar și 
Hubăr, care adunase și el destul, se uita cu un fel de 
mirare la dânsa, căci era femeie neajutorată. 

lar Persida se uita mereu şi iar se uita la dânsa, o 
înțelegea deplin și ar fi voit să fie singură, ca să poată 
plânge. Prea veniseră lucrurile frumos şi peste toate 
aşteptările ei bine; era peste putinţă ca ele să rămâie 
mult timp aşa, şi ochii ei necredincioşi umblau 
scrutători de la unul la altul, ca să afle de unde are să 
înceapă cea mai apropiată mâhnire. 

Naţi, ei atât de drag acum, nu era în voia lui cea 
bună, cum îl știa de odinioară. Şi cine ştie?! Poate că 
nici n-avea să mai fie vreodată în viaţa lui. Vin anii, 


I. Construcţia subiectului 

1. Prezentaţi conţinutul romanului Mara. Respec- 
taţi succesiunea evenimentelor şi acordaţi atenţie pla- 
nurilor narative. Puteţi ţine cont şi de o opinie 
formulată de N. Manolescu: „Din aceste patru 
personaje, care alcătuiesc grupul protagoniștilor, se 
aleg cele două naraţiuni principale ale cărţii, 
«romanul» zgârceniei grijulii a Marei şi «romanul 
iubirii dintre Persida şi Naţl»...”” (Arca lui Noe. Eseu 
despre romanul românesc, capitolul Săraca văduvă 
cu doi copii, ed. cit.) 

vin grijile, vine greul vieţii şi trece veselia inimii. 

EI era strâmtorat, dus cu gândul, parcă nu credea 
că sunt toate cum le vede și nu cuteza să se bucure. 

Hubăroaie era pierdută în purtarea de grijă pentru 
lumea adunată la casa ei, avea supărări peste supărări 
cu cei de afară. Tot se vedea însă că ochii ei se opresc, 
de câte ori intră în casă, cu un fel de temere asupra 
soțului ei. Nimeni mai bine decât dânsa nu-l cunoştea, 
şi dânsa-l vedea că tot nu s-a împăcat cu lucrurile. 

Mulțumită, voioasă, omenește fericită nu era decât 
Mara, care le uitase toate şi se pierduse cu desăvârșire 
în clipa de acum. Și, totuși, tocmai de la dânsa a pornit 
întristarea inimilor. 

Era peste putinţă ca ea să nu-și aducă în cele din 
urmă aminte şi de cei ce nu se bucurau împreună cu 
dânsa, iar aceasta o-nduioșa pe dânsa şi o mâhnea 
pe Hubăroaie, care-şi reamintea amărăciunea de care 
fusese cuprinsă când a grăit vorbele pentru care Mara 
îi făcuse mustrări. E grozav lucru să doreşti moartea 
cuiva, şi-i era bietei femei parcă toți ştiu acele vorbe 
şi toți o mustră pentru ele. 

Apoi nu putea nici Trică să se bucure cu Mara, și 
Persida se roşi ca bujorul când muma ei își adusese 
aminte de el. Despre Trică nu era bine să se vorbească 
tocmai acum, când mintea fiecăruia era stăpânită de 
gândul că are Mara bani mulţi. Îi era lui Hubăr rușine 
că noru-sa are frate pe acel om soios și nepieptănat, 
care seamănă mai mult a slugă proastă și intrase 
alăturea cu toţi oamenii fără de căpătâi la Verbonc. 
Cum se potrivea? Mamă ca Mara, fată ca Persida şi 
fecior ca Trică! Acum, în clipa aceasta, îi era Marei 
greu, şi ea-și făcea mustrări. 

Frumoasă a fost ziua, dar ea nu s-a sfârşit în voie 
bună, și, la despărțire, inimile erau mai mult încleştate 
decât deschise. 


(loan Slavici, Opere, vol. III, Editura Naţional, București, 2001) 


2. Care credeţi că este personajul principal al 
romanului? Argumentaţi-vă răspunsul. Valorificaţi şi 
opiniile critice citate mai jos: 

G. Călinescu: „Afâta vreme cât autorul rămâne 
în marginile experienței sale, ochiul lui e de o rară 
ascuțime în zugrăvirea eroilor care toți trăiesc cu o 
vigoare extraordinară. Mai vie decât toți este Mara. 
Ea înfăţişează tipul comun al femeii mature de peste 
munți şi în general al văduvei întreprinzătoare și 
aprige.” (op.cit.) 

Curente culturale / literare 


Nicolae Manolescu: „În realitate romanul este mai 
ales romanul Marei, Persida însăși nefiind decât o 
Mară juvenilă, pe cale de a lua, cu vârsta, obiceiurile 
și înfățișarea mamei sale, ca și Naţi pe ale lui 
Bârzovanu”. (op.cit.) 

Magdalena Popescu: „De ce Mara? Personajul 
central ca frecvență a apariţiilor și intensitate a 
preocupărilor este Persida. Mara apare numai în 
câteva capitole inițiale, unde îi sunt schițate rapid 
evoluția, constituirea și încremenirea caracterului. 
De aici înainte ea se va manifesta prin reacții 
previzibile şi, de aceea, expuse, comentate şi așteptate 
cu un secret umor. (op.cit.) 

3. Care este tema romanului? Alegeţi între: a) 
Mara , roman despre iubire și căsătorie (Magdalena 
Popescu, op.cit.) şi b) roman al „raporturilor dintre 
o supraindividualitate” exigentă, constrângătoare şi 
la nevoie (deși rareori) represivă, și libera afirmare a 
individualităţii umane (N. Manolescu, op.cif.). 
Argumentaţi-vă opţiunea. 


II. Personajele 
Așa cum ați învățat deja, în operele literare epice şi 
dramatice personajul ocupă un loc extrem de impor- 
tant. Modalitaţile de caracterizare a personajului literar 
sunt limitate, dar posibilităţile de combinare, numeroase. 
Caracterizarea directă este realizată de către 
narator prin prezentarea trăsăturilor fizice şi morale, 
de către alte personaje sau prin autocaracterizare; 
mediul social în care evoluează personajul constituie, 
de asemenea, un alt procedeu de caracterizare directă. 
Caracterizarea indirectă se realizează prin acţiu- 
ne, prin limbaj, prin relaţiile dintre personaje, prin 
dialog, prin monolog interior, dar şi prin numele pe 
care îl are personajul. 
1. Alcătuiţi caracterizarea Marei, urmărind: 
* caracterul, stabilitatea şi forţa; 
* instinctul vieţii, sacralizarea banului; 
e capacitatea de adaptare, absenţa sentimentului 
vinovăţie în relaţia cu cei doi copii; 
* optimismul, credința în triumful binelui; 
* ființă primară, fire tonică; 
* inteligenţa nativă folosită pentru a se adapta; 
* registrul stilistic în care este prezentată (stilul 
indirect liber); 
2. Este/nu este Mara un personaj tipic? Argumen- 
taţi-vă răspunsul cu citate din roman. 


de 


” Este vorba despre mediul în care trăiesc personajele, cu mentalităţile, 
prejudecățile și formele lui constrângătoare. 


3. Urmăriţi evoluţia relaţiei dintre Persida şi Naţi. 

4. Care sunt interdicțiile care condiționează iubirea 
celor două personaje? 

5. Analizaţi fragmentul din capitolul IV, Primă- 
vara, care prezintă debutul iubirii Persidei și a lui 
Naţl. Pentru nuanţarea analizei, vă oferim şi o 
sugestie a Magdalenei Popescu din studiul citat: 
„Imediat aparentă e, ca să spunem astfel, «fiziologia» 
sentimentului. Slavici corporalizează afectele, le dă 
un trup, sau mai degrabă, face ca trupul să capete o 
existență autonomă, umilind raţiunea şi voinţa prin 
răzvrătirea lui trădătoare”. 

6. Care sunt consecinţele educaţiei religioase asu- 
pra comportamentului Persidei? Motivaţi retragerile 
ei succesive în mănăstire. 

7. Urmăriţi devenirea sentimentului de dragoste 
în cazul Persidei. Vă propunem „un scenariu” sugerat 
de același studiu al Magdalenei Popescu: 

a) cunoașterea celuilalt generează lupta cu sine; 

b) iubirea ca prietenie, manifestarea ei liberă în 
alt spaţiu; 

c) cristalizarea iubirii provocată de aşteptare şi de 
compasiune (În Despre dragoste, Editura pentru Lite- 
ratură universală, București, 1968, trad. Gellu Naum, 
Stendhal definește cristalizarea ca „operaţia spiritului 
care descoperă din tot ce i se înfăţişează noi perfec- 
țiuni ale fiinţei iubite”), dar dublată de sentimentul 
vinovăţiei; 

d) purificarea sentimentului prin absenţă şi idealizare; 

e) identificarea completă şi ireversibilă a Persidei 
cu Naţi. 

8. Cum reușește Persida să-şi domine sentimentul 
de dragoste? 

Michael Astner, „Ia spune, ne-am rătăcit cumva? ” 
(Graffiti, Tibingen, 2006) 

Realismul 


9. Arătaţi în ce constă acţiunea formativă a 
pasiunii. 

10. Caracterizaţi-o pe Persida având în vedere 
următoarele aspecte: 

* destin, devenire exemplară; 

* viața este percepută ca succesiune de datorii, 
asceze, reprimări; 

* responsabilitatea oricărui fapt, acut sentiment al 
vinovăţiei; 

* perspectiva tragică asupra existenţei, echilibrul 
fragil; 

* ființă educată în spirit religios; 

* spirit speculativ, neliniștit, ezitant; 

* registru stilistic grav, serios; 

11. Alcătuiţi caracterizări succinte ale personajelor 
secundare (Trică, Codreanu, Hubărnaţl) 

12. Faceţi o paralelă între Mara și Persida. Sunteţi/ 
nu sunteţi de acord că la sfârşitul romanului Persida a 
devenit aidoma mamei sale? Argumentaţi-vă răspunsul. 


III. Realitate şi ficţiune 

Acţiunea romanului se desfăşoară într-o zonă 
geografică bine delimitată. Radna, Lipova, Aradul 
configurează un univers în care conviețuiesc români, 
sârbi, nemți, fiecare cu religia sa, cu obiceiuri şi legi 
nescrise pe care individul încearcă să le respecte. 
Conflictele dintre indivizi sunt mocnite, mult mai 
puternice sunt conflictele interioare, crizele de conști- 
ință, sentimentele contradictorii şi încleştarea dintre 
rațiune şi sentiment (mai ales în cazul Persidei). 

Târgurile periodice de la Arad, modul de promo- 
vare într-o breaslă, „ritualul înrolării în armată” îi 
implică pe toţi. Naţi şi Persida îşi vorbesc și în 
română, şi în nemţește, semn că diferenţele lingvistice, 
dar şi religioase pot fi depăşite. 

Într-un volum coordonat de Adriana Babeţi şi 
Cornel Ungureanu, Europa centrală. Nevroze, 
dileme, utopii, Editura Polirom, laşi, 1997, se arată 
că spaţiul bănăţean ca și cel bucovinean sunt spaţii 
marginale în raport cu un centru (Viena), în care 
conviețuiesc mai multe culturi şi tipuri de afirmare 
spirituală, marcate în egală măsură de valorile 
Imperiului Austro-Ungar, dar și de ale celui Otoman. 
După 1918, anul formării statului naţional unitar 
român, fiecare dintre aceste spaţii cunoaşte o intensă 
„migraţie culturală”. În postfaţa volumului, Cornel 
Ungureanu arată că scriitorii din aceste zone au 


cunoscut nostalgia valorilor imperiale pe care au 
încercat să le găsească în țara întemeiată sau pe care 
au avut sentimentul că le-au pierdut. Referindu-se la 
I. Slavici, C. Ungureanu arată că el este „prototipul 
scriitorului marginilor Imperiului aparţinând unei lumi 
vechi”, legat de o civilizaţie arhaică ce-l aşază în 
Centrul lumii. 

Multiculturalismul scriitorului este evident în 
romanul Mara şi referinţele sunt multiple. Inconştient, 
eroina, care dă și titlul romanului, reuşeşte să niveleze 
diferenţele specifice şi să impună o perspectivă 
tolerantă asupra evenimentelor. 

1. Analizaţi în capitolul X, Cine ce poate, atmosfe- 
ra târgului de toamnă de la Arad. 

2. Comparaţi acest capitol cu însemnările lui |. 
Slavici din lucrarea memorialistică Lumea prin care 
am trecut: „Atât pe podgorenii noştri, cât şi pe cei 
mai apropiaţi dintre vecinii lor, pe mureşeni, pe 
câmpineni şi pe luncani, nu pot să mi-i aduc aminte 
decât ca oameni cu inima deschisă, totdeauna voioși 
şi doritori de mese încărcate. [...] 

Afară de şvabii şi de maghiarii de la marginea 
satului, mai erau la Șiria, risipiţi mai ales pe drumul 
Aradului, meșteșugari, neguțători ori cârciumari, unii 
şvabi, alţii maghiari. [...] 

„Când întâlneşti în calea ta un român -— îmi zicea 
mama -— să-i zici Bună ziua!, dar maghiarului să-i 
zici Io napot!, iar neamţului, Guten Tag!, şi treaba 
fiecăruia dintre dânşii e cum îţi dă răspuns. Tu datoria 
să ţi-o faci şi faţă cu cei ce nu şi-o fac pe a lor faţă cu 
tine”. (|. Slavici, Opere, vol. VI, Editura Naţional, 
București, 2001). 

3. Identificaţi în roman: tipuri de religii, de relaţii 
interetnice şi limbile în care se vorbeşte. 

4. De ce Persida și Naţi îşi vorbesc şi în română, și 
în germană? Care ar fi, în opinia voastră, limba iubirii? 

Într-unul din volumele jurnalului său, Limba salva- 
tă. Istoria unei tinereţi (Editura Dacia, 1984, traducere 
Elena Viorel), Elias Canetti” mărturiseşte că a copilărit 
într-un spaţiu multilingvistic care l-a marcat. Fiecare 
dintre limbile cunoscute, vorbite au acţionat într-un 
anumit fel asupra personalităţii lui. „Părinţii mei 
vorbeau între ei nemţește, limba din care n-aveam 
voie să înţeleg nimic. Cu noi copiii, cu rudele şi 
prietenii vorbeau spaniola. Aceasta era adevărata 
limbă uzuală, era însă o spaniolă arhaică, pe care am 
auzit-o şi mai târziu și n-am uitat-o niciodată. Fetele 


” Elias Canetti, scriitor austriac (1905-1994), născut în Bulgaria, stabilit în 1938 la Londra, laureat al Premiului Nobel. 

a Pirente culturale / literare -- 


de ţărani din casă ştiau numai bulgăreşte și de la ele 
am învăţat şi eu [...]. Toate evenimentele acelor ani 
s-au petrecut în spaniolă sau în bulgară. Mai târziu, 
ele mi s-au tradus, în cea mai mare parte automat, în 
germană. [...] Nu este ca traducerea literară a unei 
cărți dintr-o limbă în alta. Este o traducere care s-a 
produs de la sine, în subconștient...” 

5. Ce semnificaţie au căsătoria ortodoxă a celor 
doi tineri şi botezul „papistăşesc” al copilului? 

6. Cum vă explicaţi că la sfârșitul romanului Persi- 
da şi Naţi sunt acceptaţi de comunitatea în care trăiesc, 
în ciuda diferenţelor de religie și de etnie? 


IV. Arta narativă 

În epoca marilor clasici, I. Slavici este scriitorul 
preocupat în mod deosebit de viaţa interioară a 
personajelor. 

Mihai Eminescu scrie poeme în proză cu caracter 
romantic în care sunt încorporate idei filosofice, Ion 
Creangă, proză realistă, de inspiraţie rurală, 
remarcabilă prin autenticitatea limbajului şi prin 
umor, I.L. Caragiale scrie schiţe în registru umoristic, 
dar și nuvele fantastice (uneori parodiază procedeele 
acestui tip de proză), dar și nuvele considerate 
naturaliste. Niciunul dintre scriitorii perioadei respec- 
tive nu este însă atras precum I. Slavici de sondarea 
abisului sufletesc, de crizele individuale şi de 
tensiunile, uneori insuportabile, care se acumulează 
înăuntrul fiinţei. 

Ca și în nuvele (aţi studiat una dintre ele, Moara 
cu noroc, în clasa a X-a), şi în romanul Mara naratorul 
este obiectiv şi omniscient. Pătrunde în cele mai 
ascunse cotloane ale sufletului individual și relatează 
minuţios crizele de conștiință, conflictele interioare. 
Limbajul abstract devine pe alocuri arid, deoarece 
se repetă în cuprinsul unei singure fraze același 


1. Dezbateţi în clasă relaţia individului cu lumea 
în care trăiește, având ca punct de plecare romanul 
Mara. 

2. Alcătuiţi un eseu liber, pornind de la următoa- 
rea frază din roman: „E mare stăpân ruşinarea, şi om 
să fii ca să nu i te pleci dacă o cunoşti”. 


Michael Astner, 
Von Angesicht zu Angesicht (Faţă-n față) 

cuvânt. Modalităţile prin care sunt investigate 
procesele de conştiinţă, crizele, rupturile interioare 
sunt următoarele: analiza psihologică realizată la 
persoana a treia, dialogul şi monologul interior. 

Slavici este, de asemenea, şi un moralist care 
ilustrează în creaţiile sale principii de viaţă, cum ar fi 
cultul echilibrului şi al măsurii. 

O altă particularitate a stilului scriitorului este 
oralitatea, descoperită, așa cum observa T. Vianu, 
înaintea lui I. Creangă. 

1. Analizaţi stilistic fragmentul din capitolul IV 
de la „Omul vede cu ochii” până la „Tu, Doamne! 
Cum cresc toate în lumea aceasta”. Identificaţi mărcile 
oralității şi atitudinile etice. 

2. Care sunt normele morale ale colectivității pe 
care le încalcă Persida? 

3. Recitiţi primul capitol al romanului și precizaţi 
cui aparţine vocea care rosteşte prima frază. 

4. Ce relaţie există între narator şi personajul pre- 
zentat în acest capitol? 

5. Identificaţi în acest capitol mărci ale ironiei 
naratorului. 

6. Care este modalitatea de redare a vorbirii în 
acest capitol? Argumentaţi cu citate din capitolul 
indicat. Motivaţi folosirea acesteia. 

7. Urmăriţi modul în care este realizată analiza 
psihologică în capitolul al XII-lea, de la „Trecuseră 
luni de zile...” până la „Vino, Talia, vino şi mă freacă 
să mă-ncălzesc, că nu mă mai sâmt!” 

:! Realismul 


REALISMUL 


— prezentare sintetică — 


I. Semnificațiile termenului 

I. Termenul „realism” a fost folosit mai întâi în 
filosofie. În Evul Mediu, filosofii realişti susțineau 
că în spatele existenței concrete se află o realitate 
metafizică, un ansamblu de idei universale, pe care 
omul nu o poate cunoaşte. Concepţia lor dezvoltă 
ideile din filosofia lui Platon”, care considera esenţa 
lumii o realitate abstractă, ideală. 

În secolul al XIX-lea, în atelierele de pictură, este 
denumită „realistă” orice operă care se inspiră din 
cele mai diverse zone ale contemporaneităţii. Fonda- 
torul acestei direcţii în artele plastice este considerat 
Gustave Courbet. Tablourile lui, dintre care amintim 
Țărani din Flagely revenind de la târg, Înmormânta- 
rea din Ornans, Femei la scăldat, exprimă interesul 
pentru zonele marginale ale vieţii şi reprezintă o 
reacţie împotriva plasticii dominate de academism, 
de tendinţe de idealizare şi stilizare. 

Realismul a existat ca tendință şi ca metodă înainte 


pe care o avem asupra ei sunt determinate de epoca 
în care ne aflăm. De exemplu, pentru scriitorul ro- 
mantic, literatura clasică este nerealistă, tot așa cum 
pentru scriitorul realist, perspectiva romantică asupra 
realităţii este falsă. 

2. Realismul este un curent literar care se manifes- 
tă, începând cu a doua jumătate a secolului al XIX- 
lea, în întreaga Europă. Apare ca o reacţie la roman- 
tism, opunând subiectivităţii şi exaltării tipice acestui 
curent viziunea obiectivă asupra lumii. Observaţia 
mediului social și a individului este minuțioasă, tin- 
zând spre rigoarea ştiinţifică. Realitatea este surprin- 
să în aspectele ei cele mai cenușii, banale. Universul 
oamenilor obişnuiţi, periferia societăţii, aspectele 
morale și sociale, ocolite în mod deliberat până atunci, 
devin spaţii de investigaţie ale scriitorilor realiști. 
Relaţiile individului cu mediul social, dorința de 
parvenire, setea de înavuţire şi forţa pe care banul o 


Gustave Courbet, Înmormântarea din Ornans 


de a denumi un curent literar. Fiecare mișcare literară 
este realistă în momentul manifestării sale. Raportul 
dintre artă şi realitate este foarte puternic, chiar și în 
cazul unor scriitori care sunt atrași, de exemplu, de 
zonele obscure ale subconştientului sau ale misterului. 
Modul în care este interpretată o operă, perspectiva 


“Platon, filosof grec (428-347 î.Hr.), autor de dialoguri filosofice. 

capătă într-o lume energică şi dornică de afirmare 
sunt investigate cu obiectivitate și detaşare, ceea ce 
permite formularea unor adevăruri generale. O 
particularitate a realismului este tipicul. Personajele 
întruchipează categorii umane. Ele sunt prezentate 
în situaţii tipice. De exemplu, deși personajele lui 

Balzac sunt determinate istoric, ele devin reprezenta- 
tive pentru o întreagă categorie umană, indiferent de 
locul și timpul în care se manifestă. Parvenitul, avarul, 
arivistul, seducătorul din proza scriitorului francez 
sau a altor reprezentanţi ai realismului apar și în ope- 
re revendicate de alte curente literare. 

Specia literară impusă de realism este romanul. 
El domină spaţiul literaturii din momentul în care 
reuşeşte să adopte o viziune consecvent realistă. 
Propunându-și să realizeze studii obiective asupra 
virtuţilor, comportamentelor umane, viciilor, relaţiilor 
interumane, scriitorul realist recurge la tehnici 
specifice. În romanul realist, narațiunea este la 
persoana a III-a. Scriitorul realist se comportă aidoma 
unui demiurg, care dispune după cum vrea de lumea 
pe care o creează. Este omniscient (ştie totul despre 
personajele sale), omnipotent (are putere absolută 
asupra destinului personajelor), dar și ubicuu (este 
prezent permanent în orice loc al acţiunii). Opera sa 
le induce cititorilor iluzia realității. Universul ficțional 
se vrea o oglindă a realităţii. „Reprezentarea realităţii 
devine imperativul unui tip de discurs care nu-și mai 
propune să copieze referentul imediat, ci să-l concu- 
reze ca omologie structurală, ca alternativă. [...] Pro- 
miţând că exprimă realul, romanul realist îl dublează 
ca produs ficțional.” (Gh. Crăciun, În căutarea 
referinței. Editura „Paralela 45”, 1998) 


1. Citiţi un roman de Balzac sau de un alt scriitor 
realist, alcătuiți fişe de lectură și dezbateţi în clasă 
apartenenţa lui la acest tip de proză. 

2. Identificaţi în romanul Mara de 1. Slavici aspecte 
realiste (relaţiile interumane, relația individ-mediu, 
aspecte ale vieţii sociale, influenţa banului în viaţa 
individului etc.). 

3. Argumentați într-un eseu structurat că romanul 
Mara de I. Slavici este roman realist. Veţi avea în 
vedere următoarele repere: 

* evidenţierea a cel puţin trei particularități ale 
realismului; 

* prezentarea caracteristicilor romanului, prin 
referire la aspectele realiste: relaţia individ-mediu, 
imaginea breslelor, a negustorilor, rolul banilor în 
viața individului; 

* relevarea trăsăturilor personajului principal, prin 
analiza dominantei de caracter; 

Personajul realist este prezentat în strânsă legătură 
cu mediul în care trăiește. El are o trăsătură domi- 
nantă de caracter, care îi determină comportamentul, 
relaţiile, ascensiunea sau eşecul. Fără a fi redus la o 
singură dimensiune, personajul realist îşi dezvăluie 
şi celelalte componente ale personalităţii, în funcție 
de trăsătura dominantă. 

Construcţia romanului realist este echilibrată, 
exactă, de multe ori sferică. Aţi studiat anul trecut 
romanul Jon de Liviu Rebreanu și aţi putut observa 
aceste particularităţi. Drumul care intră în Pripas, 
descris la începutul romanului, este prezentat şi la 
sfârşitul acestuia, numai că în sens invers. Cele două 
imagini ale drumului delimitează universul ficţiunii 
în care se consumă drama lui lon, dar şi a celorlalte 
personaje. Ieşirea din Pripas înseamnă ieșirea din 
universul imaginar prezentat. 


Reprezentanţii realismului: 

Franţa: Balzac, Flaubert, Stendhal; 

Anglia: Dickens, Thackeray; 

Germania: Thomas Mann; 

Italia: Lampedusa, Alberto Moravia; 

Rusia: Gogol, Tolstoi, Turgheniev, Cehov, 
Dostoievski. 

În literatura română, realismul este reprezentat 
de operele lui N. Filimon, lon Creangă, |. Slavici, 
I.L. Caragiale, L. Rebreanu, G. Călinescu, Marin 
Preda. 


* evidenţierea statutului social şi psihologic al 
personajelor principale; 

* natura conflictului/conflictelor din roman; 

* perspectiva narativă, planuri narative; relaţia 
narator-personaje; 

* modalităţi de realizare a iluziei realității. 

Ordinea integrării cerinţelor în compunere nu este 
obligatorie, numai că, în redactarea eseului, trebuie 
să vă referiţi la ele. Structura eseului trebuie să țină 
seama de ideile menţionate în formularea subiectului. 
Păstraţi proporţiile între părțile care alcătuiesc eseul. 
Evaluarea va avea în vedere atât conţinutul eseului, 
cât şi forma lui. Adecvarea la subiect, ordonarea 
logică a ideilor, argumentarea afirmațiilor făcute prin 
referire la textul studiat, ca şi structura clară, şi 
respectarea normelor limbii literare constituie criterii 
de apreciere pentru evaluatorul eseului vostru. Baftă! 

* Limbă şi comunicare 


Noţiuni de morfosintaxă (1) 


Exerciţii recapitulative 


1. Arătaţi căror clase morfologice aparțin cuvintele 
şi grupurile de cuvinte subliniate din textul de mai 
jos şi comentaţi comportamentul lor sintactic: 

Dar lucrul cel mare e că Mara nu-ţi iese niciodată cu 
gol în cale; vinde ce poate şi cumpără ce găseşte; duce 
de la Radna ceea ce nu găsești la Lipova ori la Arad și 
aduce de la Arad ceea ce nu găsești la Radna ori la 
Lipova. Lucrul de căpetenie e pentru dânsa ca să nu 
mai aducă ce a dus şi vinde mai bucuros cu câștig puțin 
decât ca să nu-i „clocească” marfa. (lon Slavici) 

Explicaţi din punct de vedere morfologic expresia 
„mai bucuros”. 

2. Se dă textul: 

Stătea Mara, stătea şi număra în gândul ei banii, 
câte doi creiţari de om și câte zece de perechea de 
cai ori de boi, număra mereu şi-i aduna de se făceau 
mulți, încât ochii i se umpleau de /acrimi. (Ion Slavici) 

Arătaţi valorile gramaticale şi semantice ale 
cuvintelor și grupurilor de cuvinte: ei, de, câte, lucrul 
de căpetenie; 

3. Stabiliţi valorile gramaticale ale lui și în 
enunțurile: şi-a călcat pe inimă; şi a făcut tot felul de 
aranjamente pentru asta; am să-ţi spun una și mai și; 
făcutu-și-a și el un rost?; după toate astea te mai şi 
miri. 

4. Indicaţi funcţiile dativului neprepozițional — daţi 
pentru fiecare funcție câte două exemple, exprimate 
prin substantiv ori prin pronume. 

5. Precizaţi valoarea gramaticală (morfologică) a 
cuvintelor subliniate: 

Cum are deseori accente de furie, e bine să stai 
departe de el; 

Aşadar, bine că ești sănătos; 

Îmi place mâncarea de-acasă; 

De ce eşti supărat pe toată lumea. 

6. Se dă textul: 

Hei, dragele mele vere, zice spânul cu viclenia 
lui obicinuită, d-voastră încă nu ştiţi ce-i pe lume (on 
Creangă) 

a. identificaţi pronumele şi adjectivele prono- 
minale din text; analizați-le morfologic; 

b. analizaţi cuvintele: vere, încă, pe lume 

7. Scrieţi formele corecte de genitiv — dativ ale 
următoarelor unităţi lexicale: 

Gratitudine, mama mare, şezătoare, mlaștină, 
groapă, sora cea mică 

8. Scrieţi formele de gerunziu ale verbelor: 

A se sfii, a scrie, a agrea, a construi, a speria 

9. Identificaţi valoarea morfologică şi funcţia 
sintactică a cuvintelor subliniate şi dați explicaţiile 
necesare: 

Dau cartea cui mi-a cerut-o; ai casei au plecat, ai 
mei pierduţi sunt, paşă, toţi; întreabă pe cine mă 
cunoaște. 

10. Se dă textul: 

Nici încline a ei limbă 

Recea cumpăn-a gândirii 

Înspre clipa ce se schimbă 

Pentru masca fericirii, 

Ce din moartea ei se naște 

Şi o clipă ţine poate; 

Pentru cine o cunoaște 

Toate-s vechi şi nouă toate (Mihai Eminescu) 

Precizaţi valorile gramaticale ale cuvintelor: ce, 
pentru cine, a ei, poate 


Michael Astner, Pentru cine poate să înțeleagă 

11. Explicaţi situaţia acordului în exemplele de 
mai jos: 

Băieţii și fetele, veseli s-au dus la film; 

Mama și tata furioși i-au cerut socoteală; 

Dumneavoastră, generos aţi ajutat oamenii 
nevoiaşi; 

Bun şi blând, ordonanța făcea toate muncile grele, 

Am ascultat dorinţele tuturor acestor oameni; 

Ideea fetei acesteia; ideea studentelor acestora; 
ideea studentelor acestea 

Colegul a cărui durere o cunoaștem; fata la cărui 
tată este sever. 

12. Precizaţi valorile gramaticale ale cuvintelor 
din textul următor: 

Propriu-zis nu locuia decât într-o singură cameră, 
care-i slujea_şi de cameră şi de birou şi de dormitor 
ca astfel să nu mai cheltuiască cu lumina și cu 
încălzitul, căci era foarte friguros. (Camil Petrescu) 

13. Se dă textul: 

Ochilă atunci se ie și el după Harap - Alb și 
pornesc tuscinci înainte. Și mai mergând ei o bucată, 
numai iaca ce vede altă bâzdâganie şi mai și: o 
pocitanie de om umbla cu arcul după vânat paseri. 
Și-apoi chitiți că numai în arc se închia tot meșteșugul 
și puterea omului aceluia? Ţi-ai găsit! Avea un 
meșteșug mai drăcos și o putere mai sus decât își 
poate dracul închipui: când voia, asa se lățea de 
tare, de cuprindea pământul în braţe. 


Michael Astner, Mai drăcos decât dracul 

Limbă şi comunicare - 


a. analizaţi grupurile formate din verb şi forma 
atonă a pronumelui în dativ. 

b. analizaţi verbele la moduri nepersonale 

c. analizați valorile gramaticale ale cuvintelor 
subliniate. 

14. Se dă textul: 

Zică cine-a zice şi cum a vre să zică, dar când 
este să dai peste păcat, dacă-i înainte, te silești 

să-l ajungi, iar dacă-i în urmă, stai și-l aștepți... 
Așa e lumea asta și, de-ai face ce-ai face, 

rămâne cum este ea; nu poţi s-o întorci în ruptul 
capului. 


Michael Astner, Așa e lumea ... 


. analizaţi verbele din text; 

. prezentați valoarea formei ia; 

. identificați şi analizaţi locuţiunile din text; 

. analizaţi adverbele din text urmărind şi valorile 
lor sintactice şi expresive. 


AO Sg 

= Curente culturale / literare 


SIMBOLISMUL 


Dimitrie Anghel (1872-1914). Poet, prozator, dramaturg şi traducător. Se naşte la Cornești, 
în judeţul Iaşi, fiind al treilea fiu al lui Dimitrie Anghel, aromân la origine, moşier și deputat 
liberal şi al grecoicei Erifilia. Își începe școala cu un institutor francez, apoi frecventează, în 
Iaşi, cursurile de la „Institutul pedagogic”, „Institutele unite” şi de la gimnaziul „Alexandru 
cel Bun”, până în 1890, fără să-și încheie studiile liceale. Călătorește în străinătate între 1892 
şi 1902 şi se stabileşte la Paris, la un an de la plecare, chiar în perioada în care simbolismul se 
afirmă în spaţiul literar francez. ÎI cunoaște pe Șt.O. Iosif, poet tradiţionalist, care-l va intro- 
duce, după întoarcerea în țară, în cercurile literare ale vremii. Debutase în 1890, cu două poezii 
de factură eminesciană în revista Contemporanul, iar după 1902 publică mult în diverse 
periodice ale vremii (Adevărul literar și artistic, Literatură și artă română, Sămănătorul, Viaţa 
românească etc.) Este ales, în 1905, vicepreședinte al Societăţii Scriitorilor Români. În 1914 
se sinucide, după o scurtă căsnicie cu Natalia Negru, soţia prietenului său. 

Publică, în colaborare cu Șt.O. Iosif, volumul 7raduceri din Paul Verlaine (1903), urmat 
de versurile originale din În grădină (1905) şi Fantazii (1909). Scrie proză diversă — 
memorialistică, pamflete, poeme în proză — (Fantome, 1911, Oglinda fermecată, 1911, Povestea 
celor necăjiţi, 1911 etc.) 

În colaborare cu Şt.O. losif publică, de asemenea, cronici rimate, adunate în două volume 
intitulate Caleidoscopul lui A. Mirea (1908-1910) şi lucrări dramatice, precum Legenda 
funigeilor (1907) sau Cometa (1908). A mai tradus, în colaborare cu poetul menţionat mai 
sus, şi cu Ion Minulescu, din Victor Hugo, Henrik Ibsen, Albert Samain. Opera lui D. 
Anghel, „poet al florilor”, cum a fost supranumit de un contemporan, este un aliaj inedit de 
tradiționalism și simbolism. Deşi nu scrie programatic poezie simbolistă, textele din volumele 
În grădină, Fantazii, poemele în proză şi feeria Legenda fiunigeilor poartă amprenta acestei 
orientări moderne atât prin imaginarul lor, cât şi prin stil. „Poezia lui D. Anghel este 
esențialmente una de sugestie și de rafinament senzorial.” (Rodica Zafiu, Poezia simbolistă 
românească, Editura Humanitas, Bucureşti, 1996) 


In grădină 
de Dimitrie Anghel 


Miresme dulci de flori mă-mbată și mă alintă gânduri blânde... 
Ce iertător şi bun ţi-i gândul, în preajma florilor plăpânde! 
Râd în grămadă: flori de nalbă şi albe flori de mărgărint, 

De parc-ar fi căzut pe straturi un stol de fluturi de argint. 


Sfioase-s bolțile spre sară, şi mai sfioasă-i iasomia: 

Pe faţa ei neprihănită se-ngână-n veci melancolia 
Seninului de zare stânsă, şi-n trandafiri cu foi de ceară 
Trăiesc mâhnirile şi plânge norocul zilelor de vară. 


Atâtea amintiri uitate cad abătute de-o mireasmă: 

Parcă-mi arunc-o floare roşă o mână albă de fantasmă, 

Ș-un chip bălan lâng-o fereastră răsare-n fulger şi se stânge... 
De-atuncea mi-a rămas garoafa pe suflet ca un strop de sânge. 


Ş ca , Edgar Degas, 
Ca nalba de curat odată eram, și visuri de argint „Dansatoare aranjându-șşi pantoful” 


Îmi surâdeau cu drag, cum râde lumina-n foi de mărgărint, 
Și dulci treceau zilele toate, şi-arar dureri dădeau ocoale... 
Ah, amintirile-s ca fulgii rămași uitaţi în cuiburi goale! 
(Dimitrie Anghel, Poezii, Editura pentru Literatură, Bucureşti, 1968) 

A. Descriere şi sugestie. 

1. Imaginarul poeziei se desfăşoară 
pe două planuri: unul exterior al naturii 
şi celălalt interior, al emoţiei şi al 
amintirii. Selectaţi fragmente caracteris- 
tice. Pot fi delimitate categoric cele două 
planuri? Argumentaţi cu ajutorul unor 
detalii care le separă sau le apropie. 

2. Reconstituiți cadrul natural, având 
în vedere motivele spaţiale, temporale şi 
florale. Ce constataţi? Aveţi în vedere și 
următorul fragment: „Înainte de a fi cântăreţul pro- 
priilor lui melancolii, scriitorul român se afirmă ca 
un gingaș poet al universului floral, prin esenţa sa, 
pieritor. Deviza culegerii În grădină, transpusă vergi- 
lian, cu o ușoară parafrazare, ar putea fi: sunt lacrymae 
florum.” Câte o floare este numită o singură dată, cum 
ar fi ghinţiana, cicoarea, somnoroasa, Lăcrămioara, 
crizantema, petunia, gherghina, sânziana, sulcina, 
siminocul, magheranul, bujorul, floarea-soarelui, 
brândușa, verbina, stânjenelul; sau de câte două ori, 
ca: garoafa, romanița, iasomia; alături de ele stăpâ- 
nesc prin frecvenţă mai familiară: nalba, trandafirul 
şi crinul. Neîntemeiată ni se pare iritaţia lui N. Iorga, 
căruia i s-a părut provocatoare preferința exclusivă a 
noului colaborator de la Sămănătorul (D. Anghel, 
n.n.) pentru florile de lux, de la oraș. În realitate, cu 
excepţia narcisului, a crizantemei, a garoafei, a 
petuniei, a trandafirului şi a crinului, majoritatea 
florilor lui Anghel sunt câmpenești, crescute la voia 
întâmplării şi cam prea îmbulzite, fără a ţine seamă 
de anotimpul fiecăreia.” (Şerban Cioculescu, 
Introducere în opera lui Dimitrie Anghel, Editura 
Minerva, 1983) 

3. Motivul floral este destul de frecvent la roman- 
tici, de unde este preluat de poeţii simboliști, odată 
cu câteva aspecte de imagine caracteristice (cum ar 
fi asocierea lui cu femeia sau cu sentimentul trecerii 
timpului). Alte aspecte asociate motivului sunt însă 
inovatoare: supralicitarea senzorialului, sinestezia, 
artificializarea, asocierea cu nevroza sau cu onirismul 
provocat de parfumul tare şi de culoarea intensă. În 
plus, distanța de romantism se realizează şi prin 
selecția imaginilor. La Eminescu, spre exemplu, apar 


“(lat.) sunt lacrimi de flori 

Kimon Loghi, ilustrație la prima ediţie a romanului „În grădină” 


florile de tei, salcâmul, bradul, trestia, plopul, cireșul, 
floarea albastră, nufărul, trandafirul etc. Poetul preferă 
evident motivul vegetal concretizat ca imagine prin 
arbori, de cele mai multe ori. În plus, motivul floral 
propriu-zis apare de multe ori în forma generică („S-adun 
flori în şezătoare” - Crâiasa din povești). Dintre 
florile simbolismului, crini, crizanteme, iasomie, 
liliac, narcis, nufăr, panseluţe, violete, se detașează 
prin reluarea lor insistentă, crinii și rozele. 

Discutaţi din această perspectivă textul lui Dimitrie 
Anghel. Citiţi şi alte texte ale autorului, care dezvoltă 
motivul floral (Farmec de noapte şi Melancolie din 
volumul În grădină, Metamorfoză din volumul Fantazii). 

4. Simbolismul tinde către o poezie antimimetică, 
o poezie care conturează un univers paralel aceluia 
real, nedescriptivă. Cromatismul este unul din proce- 
deele prin care se obține un tablou poetic decorativ, 
artificial, ireal. Bacovia excelează în această privinţă. 
Citiţi textul de mai jos şi explicaţi cum se realizează 
efectul menţionat, având în vedere titlul, laitmotivul 
cromatic și detaliile care compun tabloul: ,, Carboni- 
zate flori, noian de negru.../ Sicrie negre, arse, de 
metal,/ Vestminte funerare de mangal,/ Negru 
profund, noian de negru...// Vibrau scântei de vis... 
noian de negru;/ Carbonizat, amorul fumega/ Parfum 
de pene arse, și ploua.../ Negru, numai noian de 
negru...” ( G. Bacovia, Negru, vol. Plumb, 1916) 

În proporţii mai reduse, procedeul apare şi în textul 
lui Dimitrie Anghel. În ce formă? 

5. Corespondenţa dintre planul exterior şi acela 
interior se realizează insistent prin personificare şi 
epitet personificator, forme tradiţionale ale limbajului 
poetic. Selectaţi exemple de acest fel. Ce atmosferă 
se conturează cu ajutorul lor? 

6. Prin ce alte procedee se realizează această 
corespondenţă? 

7. Simbolismul a cultivat, pe urmele romanticilor, 
melancolia vag definită, asociată frecvent cu percep- 
ţia trecerii timpului. Imprecizia detaliilor, sugestia 
nedefinitului şi a inefabilului, evitarea discursivităţii, 
a „poveştilor” şi a cauzelor sunt specifice imaginarului 
simbolist. Discutaţi textul lui Dimitrie Anghel din 
această perspectivă. 

8. Comparaţi textul discutat cu următoarea poezie 
a lui Al. Macedonski, reprodusă mai jos, având în 
vedere: 

a. tabloul de natură; b. starea de spirit; c. paralelis- 
mul dintre natură şi starea de spirit; d. motivul floral; 
e. imagini construite aproape identic: 

„Pe balta clară barca molatică plutea... 

Albeţi neprihănite curgeau din cer — voioase 

Zâmbeau în fundul apei răsfrângeri argintoase; 

Oh! alba dimineaţă, şi visul ce soptea, 

Și norii albi — și crinii suavi — și balta clară, 


B. Simbolul 

Simbolul este un „nume al unui obiect concret ales 
în mod convențional pentru a desemna o întreagă clasă 
de obiecte, o noţiune abstractă sau o însuşire 
predominantă cu care poate fi pus în legătură.” Există 
simboluri convenţionale (consacrate prin uz) și 
simboluri poetice sau literare care „posedă o ambiguitate 
sporită faţă de simbolurile convenţionale” şi care se 
definesc numai în relaţie cu contextul în care apar (după 


Simboluri ale poeziei simboliste românești 


Și sufletul — curatul argint de-odinioară. 


Oh! sufletul-curatul argint de-odinioară. ” 
(Al. Macedonski, Pe balta clară, vol. Excelsior, 1895) 


Michael Astner, Bărci pe Neckar 


Mihaela Mancaş, Limbajul artistic românesc în secolul 
XX, Editura Ştiinţifică, Bucureşti, 1991). În poezia 
simbolistă, această imagine este în legătură cu teoria 
corespondenţelor. Simbolul sugerează, în acest caz, fie 
aşa-zisele corespondențe verticale (între macrocosmos 
şi microcosmos, spiritual şi material, vizibil și invizibil), 
fie corespondenţele orizontale sau senzoriale (între 
simţuri). 


spaţiale 


corabia, drumul, grădina, marea, 
noaptea, orașul, paradisurile artifi- 
ciale, toamna, parcul, pustiul, 
salonul 


cromatice 


alb, argintiu, blond, cenușiu, 
galben, negru, pal, plumb, roşu, 
roz, violet 


temporale 


amurgul, iarna, înserarea, moina, 
narcisul, nufărul, parfumul, nin- 
soarea, ploaia, primăvara 


ale universului sufletesc 


boala, ftizia, fecioarele albe, 
nevroza, Narcis, plânsul, râsul, 
singurătatea, Salomeea 


vegetale 


crinul, crizantema, iasomia, 
roza, scuturarea florilor 


artistice sau estetizante 


catifeaua, cântarea, clavirul, 
mătasea, oglinda, piatra prețioasă, 
poemul, valsul, versul 


9. Credeţi că imaginile florale din textul lui Dimitrie 
Anghel au sau nu au valoarea unor simboluri (în 
accepţia simbolistă a termenului)? Argumentaţi. 

10. S-a spus că poezia simbolistă românească 
impune doar corespondențele senzoriale, nefiind 

interesată de dimensiunea metafizică a existenței. 
Totuşi, ideea corespondenţelor verticale apare uneori, 
chiar într-o formă explicită, aşa cum se întâmplă în 
următorul fragment din piesa Legenda funigeilor de 
Dimitrie Anghel şi Şt.O. Iosif: „„ Păienjeniş de raze e-ntins 

din stea în stea/ Și ca o plasă largă cuprinde univer- 
sul,/ În care sfera noastră pe osia ei grea/ Ca un 
painjen negru își cumpăneşte mersul /[...] / Și crezi 
că nu vibrează/ Și-n noi undele-aceste/ De-nștiinţări 


C. Muzicalitatea poeziei 


Simbolismul 


secrete/ Și că în fiecare din noi nu dormitează/ 
Aceleași legi ce mișcă enormele planete?” 

Ce tip de corespondențe apare în textul discutat? 
Argumentaţi. 


Pentru poezia simbolistă, muzica este arta supremă, idealul la care aspiră textul liric. Așa se explică faptul 
că figurile de stil ale insistenţei (prezentate mai jos) au un rol esenţial în structurarea discursului poetic. 


enumeraţia 


„Porniră cele trei corăbii purtând în pântecele lor/ Grămezi de aur, / Chihlimbare, / 


Smaralde verzi! Ş-opale blonde;” 


(on Minulescu, Romanța celor trei corăbii) 


repetiţia simplă 


anafora 
(la început de vers 
sau de strofă) 


„Dormeau adânc sicriele de plumb/ Şi flori de plumb şi funerar vestmânt.” 


(George Bacovia, Plumb) 


„Dă-mi tot ce crezi că nu se poate da/ Dă-mi calmul blond al soarelui polar... 


(lon Minulescu, Romanţă policromă) 


epifora 
(la sfârşit de vers 
sau de strofă) 


paralelismul sintactic 
(structuri sintactice repetate) 


„Mulțimea toată pare violetă/ Oraşul tot e violet.” 


(George Bacovia, Amurg violet) 


„In lacrimi port minciuna tăcutelor regrete/ Şi-n râs impertinenţa sonorelor mandale” 
(lon Minulescu, Ecce homo) 


refrenul 
(repetarea unui vers, a unui grup 
de versuri sau a unei strofe) 


11. Identificaţi asemenea figuri în textul lui Dimi- 
trie Anghel şi încercaţi să explicați legătura dintre 
efectul lor muzical şi starea de spirit conturată, în 
ansamblu. 

12. Muzicalitatea deosebită a versurilor se obţine 
şi prin rafinamentul prozodic. Dimitrie Anghel 
recurge la alexandrin, un vers lung de 14-16 silabe, 
de cele mai multe ori, în poezia românească. În textul 
discutat alexandrinul are 18 silabe, prin urmare este 
mai amplu decât de obicei și neobişnuit, dacă ţinem 
cont de faptul că simbolismul preferă poezia de 
respiraţie scurtă (măsura redusă a versului, număr 
limitat de strofe sau de versuri). În lucrarea 
Introducere în opera lui Dimitrie Anghel, Şerban 
Cioculescu analizează resursele muzicalităţii acestui 
text, pornind de la constatarea că acest vers lung este 
segmentat în două de cezura (pauza) de la mijlocul 
lui, iar textul poate fi rescris astfel: 

„Miresme dulci de flori mă-mbată 

Si mă alintă gânduri blânde... 


R EgR , E ca 
langoare, moliciune, rafinament bolnăvicios 


„Decor de doliu funerar...” 


(George Bacovia, Decor) 


Ce iertător și bun ţi-i gândul, 

În preajma florilor plăpânde! 

Râd în grămadă: flori de nalbă 

Si albe flori de mărgărint, 

De parc-ar fi căzut pe straturi 

Un stol de fluturi de argint. ” 

Mai mult decât atât, fiecare jumătate de vers este 
segmentată la rândul ei de altă pauză („Râd în 
grămadă: // flori de nalbă”, spre exemplu). Concluzia 
analizei este următoarea. „În această primă etapă a 
talentului său liric, poetul realizează prin cadența 
ritmică impecabilă o desăvârșită fluiditate, iar prin 
mișcarea lenevoasă a versului, acea «morbidezza»”, 
care-i constituie originalitatea fizionomiei.” 

De ce credeţi că poetul a ales versul amplu de 18 
silabe? Este vreo diferenţă între organizarea propriu- 
zisă a textului și aceea posibilă în versuri mai scurte 
de nouă silabe? Gândiţi-vă şi la impresia generată de 
aspectul grafic al textului în cele două cazuri. 

D. Literatură şi pictură 


OLoLOLoLoloLolo 


Multe dintre textele autorilor simbolişti sunt 
pasteluri moderne în cazul cărora descriptivul se 
combină cu sugestia şi muzicalitatea. Deşi estetica 
simbolistă consideră muzica modelul absolut pentru 
poezie, picturalul rămâne un alt punct de reper im- 
portant. În aceeași perioadă în care se manifestă 
simbolismul literar european se impun în artele 
plastice două curente, simbolismul şi impresionismul, 
cu care cel dintâi are unele afinități. Simbolismul 
(Gustave Moreau, Puvis de Chavannes, ş.a.) cultivă 
o pictură decorativă, alegorică, cu subiecte legendare 
şi mitice. Amestecul de artificial şi vizionar poate fi 
recunoscut, uneori, şi în literatura simbolistă. 
Impresionismul (Claude Monet, Edouard Manet, 
Edgar Degas, Paul Cezanne ş.a.) este curentul cu 
adevărat inovator în pictura ultimelor decenii ale 
secolului al XIX-lea prin subiecte moderne (tablourile 
înfăţişează aspecte de viaţă cotidiană), tablouri după 
natură, realizate în aer liber, atracţia pe care o exercită 
lumina cu variațiile și reflecțiile ei, diluarea conturu- 
rilor, expresia evanescentului şi a impalpabilului. 
Numele grupării provine de la tabloul lui Claude 
Monet, Impresie, răsărit de soare, expus în 1874. 

Interferenţa artelor este un fenomen vechi, tot mai 
accentuat în epoca modernă. Principalele curente 
artistice ale secolului al XIX-lea, romantismul, 
realismul şi simbolismul se manifestă, cu mijloace 
de expresie diferite, atât în literatură, cât şi în pictură 
(de asemenea, şi în celelalte arte ale secolului). 
Dincolo de posibila estetică identică, între ele există 
diferenţe numeroase, raportabile, în special, la mate- 
ria cu care lucrează, la mijloacele pe care şi le-au 
creat în timp şi la tipurile de receptare implicate. În 
opinia unui cercetător, două sunt diferenţele 
fundamentale: 

1. Plastica înfățișează obiecte, iar poezia numai 
semne. Una posedă un caracter direct, care lipseşte 
celeilalte; una e totdeauna concretă şi imagistică, pe 

câtă vreme cealaltă poate şi trebuie să opereze cu 
abstracţiuni. Diferenţa rezidă nu în amănunt, ci în 
fundamentul însuşi al artelor — căci în ambele cazuri 
altul e izvorul trăirilor, într-unul domină mai ales 
forma, în celălalt conţinutul, în primul trăirile, 
emoţiile, bucuriile ce sunt cauzate de lumea vizibilă, 
care-n cel de-al doilea nu sunt arătate nemijlocit, ci 
sugerate prin semne. lată o deosebire fundamentală 
între o artă vizuală şi poezie. 

2. [...] Ne putem concentra tot atât de bine asupra 
unui tablou ca şi a unui poem; totuşi, prin forţa 
lucrurilor, spre concentrarea atenţiei mai curând ne- 
ndeamnă arta ce ne oferă imaginile sub ochi, pe câtă 
vreme aceea ce aruncă ascultătorului sau cititorului 
numai formule sub aspect verbal îndeamnă la visare. 
Arta vizuală îşi are temeiul în observaţia directă, arta 
cuvântului — în imaginaţie. (Wladyslaw Tatarkiewicz, 
Istoria celor șase noţiuni, Editura Meridiane, Bucu- 
rești, 1981) 

13. Care aspecte dintre cele de mai jos vi se par repre- 
zentative pentru textul lui D. Anghel? Argumentați. 

a. decorativul, alegoria, legendarul; 

b. efecte de lumină, diluarea contururilor, evanes- 
cența. 

14. Prima ediţie a volumului În grădină a fost ilus- 
tratată de un pictor român simbolist, Kimon Loghi. 
Coperta înfăţişează „o femeie tânără, în rochie albă 
cu volane, cu părul roşu, căzut peste cap până la 
pământ, înconvoiată nefiresc, ca un arc, spre a aspira 
un buchet de flori albe, strânse la piept, în timp ce la 
picioare îi sunt așternute alte flori scumpe, totul într- 
un decor de parc, cu o lună uriașă la orizont.” (Şer- 
ban Cioculescu, ed. cit.) Ce tip de aşteptări creează 
o asemenea copertă? Credeţi că este adecvată textelor 
din volum? 

15. Discutaţi prin comparaţie textul de mai jos şi 
desenul realizat de pictor. Care credeți că este cel 
mai interesant procedeu de compoziţie în cazul 
acestui desen? 


Se trec și florile de toamnă, cele din urmă flori, şi'n casă 


Lângă oglinzile-obosite, o fată şubredă şi pală 
Preschimbă florile în vase, evlavios ca o vestală. 


— Mor florile mâhnite, toamna, în casa cui n'a fost mireasă... 


Înc'un mănunchiu, şi câte visuri și primăveri — câtă ruină! 
Dac'ar avea graiu ca să spue, oglinda câte n'ar mai spune: 


A tale braţe obosite putere n'ar avea s'adune 
Troenele de flori bogate, culese zilnic din grădin 


ă. 


Simbolismul 


16. Discutaţi, prin com- 
paraţie, textele cunoscute 
din D. Anghel şi urmă- 
toarele reproduceri. 


SY, Teme 


1. Realizaţi comentariul literar al poeziei În 
grădină de Dimitrie Anghel. 

2. Realizaţi un eseu structurat despre motivul flo- 
ral în poezia simbolistă, având în vedere: 

a. imagini caracteristice selectate din cel puţin doi 
autori simboliști; 

b. tehnici simboliste în structurarea acestor ima- 
gini; 

c. aspecte de viziune comune autorilor selectați; 
aspecte de viziune specifice fiecăruia. 

3. Alcătuiţi un articol de dicţionar care să 

definească termenul /iteratură, după modelul 
reprodus mai jos: 

PICTURĂ (<lat.) s.f. 1. Ramură a artelor 
plastice care constă în interpretarea artistică a realităţii 
în imagini vizuale, prin forme colorate, bidimensio- 
nale, desfăşurate pe o suprafață plană. Aceste imagini 
pot fi executate pe carton, pânză, lemn, piatră, zid, 
sticlă, ceramică, cu ajutorul guașelor, acuarelelor, 
lacurilor, culorilor tempera, uleiurilor etc. Prin 
tematică, p. cunoaşte mai multe genuri: peisajul, 
natura moartă (statică), portretul, compoziţia de gen 

(cu subiecte din viaţa obișnuită), compoziţia cu teme 
istorice sau alegorice (mitologice, biblice, din istoria 
reală), p. animalieră etc. Ca destinaţie, p. poate fi de 
reprezentare (compoziţia murală, de șevalet, 
miniatura și ilustraţia figurativă de carte sau pe 
obiecte) sau strict ornamentală (în artele decorative). 
Există o p. populară, care s-a dezvoltat pe baza 
tradiției şi o p. cultă, care este opera unor personalități 
distincte. V. acuarelă, encaustic, frescă, peisaj, portret 
P. murală v. mural P metafizică = orientare în arta 
italiană (perioada 1910-1925), reprezentată, în spe- 
cial, de Giorgio de Chirico, care a şi creat acest termen, 


epere teoretice 


inspirată din tradiţia Renaşterii italiene. S-a 
caracterizat prin folosirea clarobscurului, a unor 
procedee neobişnuite, stranii, cu distribuiri alegorice 
disproporţionate ale umbrelor care a generat, voit, o 
atmosferă magică, punctată de anxietate și înstrăina- 
re. Din 1913 a folosit motivul „„manechinului” fără 
fizionomie, simbol al goliciunii spirituale, al nimicu- 
lui. Continuatori ai p. m.: G. Morandi, M. Seroni, F. 
Casorati ş.a. 2. Lucrare executată de un pictor, tablou. 
3. Totalitatea operelor unui pictor sau ale pictorilor 
dintr-o ţară ori dintr-o epocă.” (Dicţionar enciclo- 
pedic, vol. V, Editura Enciclopedică, București, 2004) 


SIMBOLISMUL 


A. Scurt istoric 


Simbolismul este un curent literar care se manifestă, 
cu precădere, între 1885 şi 1900, în Franţa și în Belgia 
francofonă, cuprinde aproape întreg spațiul european 
la confluența secolelor şi se prelungeşte, în linii mari, 
până în preajma primului război mondial. Denumirea 
curentului intră în circulaţie odată cu publicarea, în 
1886, de către Jean Moreas a manifestului intitulat Le 
Symbolisme, în suplimentul Le Figaro Litteraire. Charles 
Baudelaire este considerat precursorul curentului, iar 
Paul Verlaine, St&phane Mallarme și Arthur Rimbaud, 
maeştrii lui. Ei creează de fapt noul limbaj poetic, fiind 
considerați marile modele ale poeziei moderne 
(simbolismul este, astfel, începutul acestei vârste 
poetice). Autori reprezentativi pentru şcoala care se 
impune în jurul anului 1885 sunt, printre alţii, Jean 
Moreas, Maurice Maeterlinck, Gustave Kahn, Jules 
Laforgue, Maurice Rollinat, Henri de Regnier, Georges 
Rodenbach, Albert Samain, Francis Jammes. 

În literatura română simbolismul se manifestă 
sincron cu şcoala franceză prin Alexandru Macedon- 
ski şi discipolii săi. În revista Literatorul (1880-1919, 
cu întreruperi) apar articole cu caracter programatic ca 
Despre logica poeziei (1880) de Al. Macedonski sau 
Noul corent literar (1899) de Ştefan Petică. A doua 


revistă importantă a simbolismului, Viaţa nouă, condusă 
de Ovid Densușianu, apare în 1905, iar până la război 
sunt editate numeroase reviste efemere care promovea- 
ză noua şcoală. 

În esenţă, poet de factură romantică, Macedonski 
experimentează tehnici simbolisto-parnasiene” în 
texte ca Hinov (primul text în vers liber), În arcane 
de pădure (poezie „simbolisto-instrumentalistă”” *), 
Avatar, Pe balta clară, Zori roze sau în volumul Poema 
rondelurilor (1927). Simbolismul românesc se 
impune ca şcoală în primul deceniu al secolului al 
XX-lea prin poeţi ca Ştefan Petică (Fecioara în alb. 
Când vioarele tăcură. Moartea visurilor - 1902, 
Cântecul toamnei. Serenade demonice — 1909) şi 
Dimitrie Anghel (În grădină — 1905, Fantazii — 1909). 
În 1908, lon Minulescu publică volumul Romanțe 
pentru mai târziu care se bucură de succes, poetul 
fiind perceput drept cel mai eficient popularizator al 
orientării simboliste. În 1916 debutează editorial 
George Bacovia cu volumul Plumb, iar opera sa este 
receptată, în timp, atât ca expresia cea mai autentică 
a simbolismului, cât şi ca „trădare” a modelului şi 
topire a lui în zona unor orientări poetice ulterioare, 
cum ar fi expresionismul şi avangarda. 


* parnasianism — curent literar de la mijlocul secolului al XIX-lea, reprezentat printre alţii de Theophile Gautier, Leconte de Lisle, Theodor de 
Banville, Jose Maria de Heredia; cultivă poezia descriptivă, impersonală, cizelată formal 
“ instrumentalism — grupare a simbolismului care acordă un interes special sonorităţii cuvintelor 

B. Poezia simbolistă 


1. LIRISMUL 

„Modernismul este, în primul rând, beneficiarul 
restrângerii criteriului poetic la lirism, adică al întâ- 
iului principiu baudelairian. A alungat, rând pe rând, 
din opere, epicul, reflecția şi moralul. Odată cu ele 
au dispărut specii cu o vechime respectabilă, cum ar 
fi poemul epic, legenda, fabula, balada, epistola şi 
epigrama. [...] Etimilogic, liric înseamnă vibrație; 
aşadar numai ceea ce rămâne dintr-o emoție, restul 
fragil și evanescent, al combustiei sufletești.” 


(Nicolae Manolescu, Despre poezie, Editura Cartea Românească, 
București, 1987). 


II. POEZIE PURĂ, ANTIMIMESIS, SUGESTIE, 
MUZICALITATE 
„Simbolismul [...] reprezintă adâncirea lirismului 
în subconștient, prin exprimarea pe cale mai mult de 
sugestie a fondului muzical al sufletului omenesc.” 
(E. Lovinescu, Istoria literaturii române contemporane, II, 
Editura Minerva, Bucureşti, 1981; ediţia I, 1926-1929). 
„Niciodată înaintea lui Mallarme n-a fost poezia 
atât de ireductibil lirică, mizând exclusiv pe muzicali- 
tatea şi pe sugestivitatea limbajului: un limbaj devenit 
vibratoriu şi care şi-a pierdut puterea (și interesul) de 
a numi obiectele realităţii. Aici nu este propriu-zis 
obscuritate, ci intransparenţă, opacitate. Poezia răsu- 
nă de ecourile aproape pure ale cuvintelor, desprinse 
parcă de noţiunile lor.” 
(Nicolae Manolescu, op. cit.). 


III. INOVAȚII PROZODICE 

Simbolismul teoretizează versul liber (Gustave 
Kahn), îl introduce în opere fără a renunţa la 
versificația tradițională pe care însă o reformează în 
sensul unei corespondențe între muzica versului şi 
structura textului. 

Ritmul prozodic se diversifică prin apariția rimelor 
interioare, repetițiile, prin schimbarea măsurii metrice etc. 


IV. TEORIA CORESPONDENTELOR, 
SIMBOLUL, SINESTEZIA 

Simbolismul a fost marcat de curente ezoterice, 
în vogă pe la sfârşitul secolului al XIX-lea, de la care 
a preluat teoria corespondenţelor dintre realitatea 
vizibilă și o lume a esenţelor eterne, dintre macrocos- 
mos şi microcosmos. 

Ideea afinităţilor misterioase între toate elementele 


ce compun universul a fost fixată în literatură de sonetul 
baudelairian, Correspondances. Simbolul, în viziune 
simbolistă, este o imagine concretă care sugerează 
planul acesta tainic, indescifrabil sau ambiguu. La 
nivelul senzorial, sugestia corespondențelor se 
realizează prin sinestezie (procedeu literar prin care se 
asociază în aceeași imagine mai multe senzaţii). 


Michael Astner, Reclama-i sufletul comerțului 


„Urmărind muzicalul, simbolismul tindea, pe ur- 
mele lui Baudelaire, să intre în metafizic, în structura 
ocultă a inefabilului, adică să facă poezie de 
cunoaștere. [...] Simbolismul înfăţişează întâia încer- 
care sistematică de hermetism" , care constă în a vorbi 
de ordinea terestră, gândind totdeodată pe cea 
cosmică. Din păcate se întâmplă că mai toți simboliștii 
sunt niște sentimentali care aterizează curând în 
evocare şi confesiune, uitând mișcarea de transcen- 
dere.” 


(G. Călinescu, Istoria literaturii române de la origini până 
în prezent, Editura Minerva, București, 1985; ediţia I, 1941). 


“ hermetism, s.n. — doctrină secretă; orientare literară care cultivă un limbaj intelectualist şi încifrat 

V. CATEGORII NEGATIVE 

Într-o carte fundamentală pentru înţelegerea 
revoluţiei înfăptuite de simbolism, Structura liricii 
moderne de Hugo Friedrich, se prezintă noua poezie 
prin categorii negative de conţinut şi de formă: 
libertate creatoare („fantezie dictatorială”), cultul 
originalității, al unicităţii, dezorientare, spaimă, 
atracția neantului, excepţie, straniu, obscuritate, 
tenebros, sfâşiere a extremelor, fragmentarism, 
reversibilitate, stil asociativ, „o interioritate lărgită 
până în subconștient şi jocul cu o transcendenţă 


>» 


goală. 
(Hugo Friederich, Structura liricii moderne, Editura pentru 
Literatură Universală, Bucureşti, 1969) 


VI. ESTETISMUL DECADENT 
În interiorul simbolismului se dezvoltă o orientare 
intitulată decadentism, care cultivă în exces 


rafinamentul senzaţiei, nevrozele, macabrul, 
artificialul, reveria estetizantă, exoticul, semne ale 
unei crize spirituale specifice şcolii în ansamblu. 


VII. UNIVERSUL CITADIN 

„[...] Ion Minulescu a impus poezia vieţii 
moderne, a cucerit drept de cetățenie literară pentru 
sensibilitatea citadinului care flanează pe bulevarde, 
care se relaxează în cafenele, care admiră monumen- 
te, mașini, siluete zărite în forfota străzii, căruia îi 
oferă clipe de farmec vitrinele, pieţele, aleile, băncile 
şi jeturile de apă din parcuri, care merge la teatru, la 
cinematograf, audiază muzică, vizionează expoziţii, 
intră în librării, care străbate imaginativ mări şi oceane, 
visează metropole colosale, care vede realitatea prin 


Li 


artă. 
(Dumitru Micu, Modernismul românesc, |, Editura 
Minerva, București, 1984). 


Michael Astner, Suprapuneri. În fotografie: o lucrare de Stelian Onica 

Sai DE CAZ 
SIMBOLISMUL EUROPEAN 


I. Arte poetice 


Charles Baudelaire (1821-1867). Poet francez, romantic și parnasian, precur- 
sor al simbolismului și al poeziei moderne ulterioare. Singurul volum antum de 
versuri este intitulat Florile răului (1957). Publică, de asemenea, cronici literare și 
artistice, poeme în proză, jurnale; traduce din Edgar Poe. 


Corespunderi 
Natura e un templu ai cărui stâlpi trăiesc Sunt proaspete parfumuri cu trupuri de copii, 
Și scot adesea tulburi cuvinte, ca-ntr-o ceață, Dulci ca un ton de flaut, verzi ca niște câmpii, 
Prin codri de simboluri petrece omu-n viață Iar altele bogate, trufaşe, prihănite, 


Și toate-l cercetează c-un ochi prietenesc. 
Purtând în ele-avânturi de lucruri infinite, 

Ca niște lungi ecouri unite-n depărtare Ca moscul, ambra, smirna, tămâia, care cântă 

Într-un acord în care mari taine se ascund, Tot ce vrăjește mintea și simțurile-ncântă. 

Ca noaptea sau lumina, adânc, fără hotare, 


(În românește de Alexandru Philippide) 
Parfum, culoare, sunet se-ngână și-și răspund. 


Stephane Mallarme (1842-1898). Poet francez, maestru al simbolismului și al 
ermetismului, orientare a liricii moderne. Câteva volume: După-amiaza unui faun 
(1876), Album de versuri și de proză (1887), O aruncare de zaruri nu va aboli 
niciodată hazardul (1897), Divagaţii, proză (1897). 


[De un amar repaus sătul...] De roze, când, cu frică de rozele-i livide 

De un amar repaus sătul, jignind prin lene Vast cimitir va strânge aceste găuri vide? — 

O faimă pentru care-am lăsat pruncia,-alene 

Visând prin crâng de roze sub un real azur A părăsi voi Arta vorace-a unui crud 

Și șapte ori de-acuma sătul de pactul dur Tărâm și, cu surâsul reproșuri vechi s-aud 

De a săpa prin veghe un nou făgaş mereu Pe buze, de-mi fac prieteni ori geniul, lampa vie 
În solu-avar şi rece al creierului meu, Care-mi cunoaște totuși întreaga agonie, 
Gropar fără de milă pentru sterilitate, A imita Chinezul cu suflet clar, șoptit, 

- Să spun ce Aurorei, o, Visuri vizitate În pur extaz când prinde-n pictura lui sfârșit — 

Pe cești răpite lunei din nea ce se răsfață — O linie subțire de-azur ce-am creionat 

Bizar de floare care-i umple întruna a sa viață Va fi pal lac prin ceruri de porțelanuri nude, 
Prea clară, cu parfumuri, chiar floarea ce, copil, O semilună-n albul de nor va ști să-și ude 

Pe filigran de suflet i s-a grefat subtil. Corn calm pierind în apa oglindă fără-un fald 
Și, moartea cum în visul de înțelept senină, Aproape de trei gene de trestii, din smarald. 
Vreau tinere privelişti s-aleg ca prin lumină (În româneşte de Ioan Matei) 
Să le supun culorii pe cești de ceai distrat. 


Paul Verlaine (1844-1896). Poet francez, maestru al simbolismului. Volume de 
versuri: Poeme saturniene (1866), Serbări galante (1869), Romanțe fără cuvinte 
(1874), Cândva și de curând (1884), Liturghii intime (1892) ş.a. Volume de proză: 
Poeţii blestemați (1884), Confesiuni (1895) ş.a. Textul reprodus mai jos aparţine 
volumului Jadis et Naguere (Cândva și de curând). 


Artă poetică 
Deci, muzică întâi de toate, 
Astfel, Imparele prefer, 
Mai vagi, mai libere-n eter, 
Fiind în tot, plutind pe toate. 


Alungă Poanta ce ucide 

Și crudul Spirit, RâS impur, 

Ce lacrimi scot în ochi de-Azur, 
Și izul trivial de blide! 


Alege vorbele ce-ţi vin 

Să pară scoase din confuzii; 
O, cântecele gri, iluzii 

De Tulbure în Cristalin! 


Sucește gâtul elocinţei, 

Și bine faci când, cu putere, 
Astâmperi Rima-n chingi severe, 
Ea, sclavă a nesocotinţei... 


Sunt ochii splendizi după voaluri, 
Zi ezitând în după-amiezi, 


Ah, Rima — numai chin și silă! 
Ce surd copil ori negru drac 


Sunt aștri-n azurii grămezi 
Pe dulci, tomnatice fundaluri. 


Nuanţa eu râvnesc s-o caut, 
Nuanţă, nicidecum Culoare, 
Nuanţa doar - îngemănare 
De vis cu vis, de corn cu flaut! 


Scorni bijuteria-fleac 
Ce sună gol și fals sub pilă? 


Deci, muzică mai mult, mereu, 
Iar versul tău aripi înalte 

Să prindă, năzuind spre alte 
Iubiri și bolți de Empireu! 


Să fie buna aventură 
Când suflă zgribuliții zori 
Prin mintă și prin cimbrisori... 
Tot restul e literatură. 
(În românește de C.D. Zeletin) 

Vocale 

A negru, E alb, I roșu, U verde, O bleu; vocale 
Voi spune-odată-a voastră grea naștere secretă, 
A, brâu păros de muște pe care le secretă 

În roiuri negre stârvu-mpuţindu-se pe vale, 


Noptatic golf: E, corturi candide, vânt de cretă, 
Lănci de ghețari, regi palizi, cutremur de petale; 
I, purpuri, sânge-n pulberi, şi hohote egale 


Pe buze de mânie și-osândă-anahoretă. 


U, cicluri, mări ca bronzul cu-nfiorări divine, 
Un lin imaș cu vite, și pacea-n riduri line 
Sculptate de-alchimie pe-nalte frunţi gălbui; 


O, Trâmbița supremă țipând ciudate plângeri, 
Tăcere traversată de mii de Lumi și Ingeri: 
O, Omega, lumina căzând din Ochii Lui! 

(În româneşte de Ștefan Aug. Doinaș) 


Simbolismul european 


Arthur Rimbaud (1854-1891). Poet francez, maestru al simbolismului şi al poeziei 
moderne ulterioare. Volume de versuri şi de poeme în proză: Un anotimp în infern (1873), 
Iluminările (1886), Relicvariu (1891) ş.a. 


Vocale 
A negru, E alb, I roșu, U verde, O de-azur, 
Latentele obârșii vi le voi spune-odată; 
A, golf de umbră, chingă păroasă-ntunecată 
A muștelor lipite de-un hoit, jur-împrejur, 


E, pânză, abur candid, umbelă'-nfiorată, 

Lănci de ghețari hieratici, și spite de-un alb pur; 
I, purpuri, sânge, râsul unei frumoase guri 
Cuprinsă de mânie sau de căință beată, 


U, cicluri, frământare a verzilor talazuri, 
Adâncă pace-a turmei ce paşte pe izlazuri, 
Și-a urmelor săpate pe frunţi, de alchimie, 


O, trâmbiță supremă cu țipătul ciudat, 
Tăceri pe care Îngeri și Aştri le străbat 
- Omega, licăr vânăt ce-n ochii Ei învie! 
(În românește de Petre Solomon) 


(Textele sunt reproduse după Zina Molcuţ, Simbolismul european, I, Editura Albatros, Bucureşti, 1983). 


II. Sugestie, simbol, muzică 


Stephane Mallarme 
Briză marină 
Mâhnită-i toată carnea iar cărțile, citite, 
Să fug! să fug aiurea! Sunt păsări fericite 
Să zboare între ceruri și spume neperechi! 
Nimic, nici oglindite-n priviri grădini prea-vechi 
În calea unei inimi care închină mării 
O, nopți! nici ocrotite, de răul călimării, 
Foi, goale,-n clar de lampă, de către propriul alb 
Nici tânăra femeie, la sân cu prunc rozalb, 
Tot am să plec! Fregată,-n tresalt de mari 


Sus ancora spre darnici atoli” și blânde oaze! 


Un greu Plictis, în care speranţe crude gem, 

Mai crede-n bun-rămasul batistelor, suprem! 

Și, ispitind furtuna, înaltele catarge 

Sunt, poate, dintr-acelea ce vântul le va sparge 

Fără catarge, fără, pierduţi la antipozi... 

Dar, inimă, ascultă-i cum cântă, pe matrozi! 
(traducere de Șerban Foarţă; reprodus după Stephane 


pavoaze””, Mallarme, Album de versuri, Editura Univers, București, 1988) 


“umbelă, umbele, s.f.- inflorescenţă în cazul căreia pedunculele fiecărei flori pornesc din același punct şi au aceeași lungime 
“pavoaz, pavoaze, s.n.- ansamblu de drapele sau de lumini pe care le arborează o navă cu ocazia unei solemnităţi 
Ri : ie Stai A aa 

atol, atoli, s.m.- insulă formată din schelete de corali, în mările calde 

[Alegra, virginala, frumoasa noastră zi] 


Alegra, virginala, frumoasa noastră zi Lung undui-va gâtu-i de spaima albei crime 
Va sparge oare n aripi lac mort pe care,-altmintre, A înseși renegată de ea acestei clime 
Îl bântuie subt brume în limpezile-i vintre Cât dedesubt penetu-i va fi tot mai rigid. 
Ghețarul unor zboruri ce n-au a se urzi! 

Vedenie pe care chiar luciu-i o designă 


O lebădă aminte şi-aduce că ar fi Acestui loc, rămâne-n disprețul ei frigid 


Magnifică dar fără cuvânt să iasă dintre Ce-i e'n pustiu exilu-i şi giulgiu și insignă. 
Căci n-a cântat ținutul în care să reintre 
Când iarna unui vitreg urât ne va jertfi. (traducere de Șerban Foartă; reprodus după Stephane Mallarme, 


Album de versuri, Editura Univers, Bucureşti, 1988) 


Paul Verlaine 
Cântec de toamnă Climen ei 


Prelungi fiori Secrete barcarole* sfinte, 
Curg din viori Romanţe fără de cuvinte, 
Autumnale Cum, dragă, ochii când clipești, 
Melancolii, Ivesc culori cerești. 
Monotonii 
Și jale. Cum vocea ta, nălucă pală, 


Cu chipul tras, 
Fără de glas, 
Când ora sună, 
Îmi vin în minte 
Vremi dinainte 
Să mă răpună. 


Și mă tot duc, 
Pe vânt apuc 


lar el mă poartă Michael Astner, Frunze de viță sălbatică 


Din loc în loc, 
Cum poartă-n joc 
O frunză moartă. 
(În românește de Ion Buzdugan) 


Stârneșşte neorânduială 
În orizontul plin de stele 
Al minţii mele, 


Cum năzuiesc să se exale 

Aromele palorii tale, 

Cum are purități de nea 
Mireasma ta, 


Ah, cum întreaga ta fiinţă, 

O muzicală stăruință, 

Un nimb de îngeri stinși, un fum, 
Un sunet, un parfum, 


Cum îmi dă viață prin cadențe 
Și sacrele-i corespondențe, 
Trezind în mine tot ce-i fin, 
Pe veci, amin! 
(In românește de C.D. Zeletin) 


(texte reproduse după Zina Molcuţ, Simbolismul european, I, ed. cit.) 


“barcarolă, barcarole, s.f. — cântec al gondolierilor venețieni 

Arthur Rimbaud 


Simbolismul european - 


O anotimpuri, o castele 


O anotimpuri, o castele, 
Ce suflet n-are și părţi rele? 


O anotimpuri, o castele! 


Al fericirii magic tom 
L-am studiat, ca orice om. 


Trăiască Ea, de câte ori 
Cocoșul galic cântă-n zori. 


Dar n-o voi mai dori, căci Ea 
Și-a luat în seamă viața mea. 
Această vrajă s-a-ntrupat 
Și-orice efort l-a spulberat. 


Ce noimă are-al meu cuvânt, 
De zboară prefăcut în vânt? 


O anotimpuri, o castele! 
(În româneşte de Petre Solomon) 


După potop 


De îndată ce s-a învechit ideea potopului, un 
iepure se opri în dulcişor” şi-n preajma clopoţeilor în 
freamăt, își spuse rugăciunea către curcubeu, prin 
pânza de păianjen. 

O, nestematele care se ascundeau -— florile care 
prinseră să privească! 

Pe marea uliţă murdară, măcelăriile se deschiseră 
şi bărcile fură trase înspre marea-n scară tot mai sus 
atârnată, aşa ca-ntr-o gravură. 

Sângele curse, acasă la Barbă-Albastră -— la aba- 
toare — în circuri; aci peceţile lui Dumnezeu înălbiră 
ferestrele. Curse sânge şi lapte. 

Castorii clădiră. Mazagranuri”” fumegau în cafe- 
nele. 

În casa cea mare, pe ale cărei geamuri șiroia încă 
apa, copiii îndoliaţi priviră minunatele imagini. 

O ușă se trânti şi, în piaţa târgului, copilul îşi roti 
braţele, moriștele pe acoperișuri îl înțeleseră, la fel și 
cocoşii din clopotniţele de pretutindeni, sub 
strălucitoare vârteje de lapoviţă. 

Doamna îşi așeză pianul în Alpi. Liturghia, ca şi 
cele dintâi împărtăşanii, au fos împlinite în cele o 
sută de mii de altare ale catedralei. 

Caravanele porniră. Şi Splendid-Hotel fu durat 
într-un haos de gheţuri polare. 

De atunci aude luna șacalii scheunând în deșerturi 
de cimbru — şi eglogele”"” în saboţi mârâiră prin livezi. 
Apoi în crângul violet, Eucharis mi-a spus că-i 
primăvară. 

Izvorăște, eleşteu; — spumă, rostogolește-te peste 
punte deasupra codrilor; — orgi și negre cearșafuri — 
fulgere şi tunete — bălţaţi-vă, bubuind, — Ape și 


Michael Astner, 7ristesse oblige 


mâhniri, nălțaţi-vă şi vestiți potopurile. 

Deoarece, de când s-au risipit — o, nestemate 
adânc ascunse, și florile deschizându-se! - ce 
plictiseală! şi Crăiasa. Vrăjitoare care-şi vântură părul 
aprins într-o oală de pământ, nicicând nu va voi să 
ne povestească ceea ce dânsa știe şi ceea ce noi nu 


vom afla. 
(În româneşte de N. Argintescu-Amza) 
(texte reproduse după Zina Molcuţ, Simbolismul european, ed. cit.) 


“dulcișor, dulcişor, s.m.- plantă cu flori purpurii care crește în regiunile alpine 
"mazagran, mazagranuri, s.n.- băutură răcoritoare, preparată din cafea neagră 


““eglogă, egloge, s.f.- mic poem pastoral 

“: Curente culturale / literar 


DDineţii de exponate a teztelot 


Organizaţi-vă în două echipe şi discutaţi, cu aju- 
torul textelor incluse în manual, următoarele teme: 

a. arte poetice în simbolism; 

b. viziune și tehnică poetică la Mallarme, Verlaine 
şi Rimbaud. 

În cadrul fiecărei echipe se pot repartiza elevilor 
următoarele sarcini de lucru: 

a. (prima temă) 

* teoria corespondenţelor (Corespunderi de Bau- 
delaire şi Vocale de Rimbaud) 

* poezie şi muzică (Artă poetică de Verlaine) 

* poezia antimimetică/ pură (/De un amar repaus 
sătul...] de Mallarme) 

b. (a doua temă) 

* analiza textelor propuse grupate sub titlul Simbol, 
sugestie, muzică având în vedere particularităţile 
limbajului poetic. 

Pot fi aduse în discuţie şi următoarele comentarii 
în marginea textelor cu valoare programatică, repro- 
duse în manual, sau în legătură cu ideologia simbolis- 
mului, în general: 

1. „Noi nu vedem clar — se afirmă în primul catren 
al sonetului” — decât reversul ființelor, lucrurilor; doar 
un spirit înzestrat cu un fel de al doilea văz discerne, 
dincolo de aparenţe, transformate în semne şi simboluri, 
reflexele unui univers suprasensibil. Dar, dacă ceea ce 
am spus mai sus este adevărat, trebuie să remarcăm 
neîntârziat că acest al treilea plan [primul se referă la 
corespondenţele dintre senzaţii, iar al doilea la acelea 
dintre gânduri, dorinţe, pe de o parte şi lumea imaginilor, 
pe de altă parte, n.n.] , pe care se stabilesc corespon- 
denţe, se apropie de al doilea până la confundare. Căci 
sufletul are un mijloc de comunicare cu acest tărâm 
ocult; între microcosm şi macrocosm, ambele spirituale 
în esenţa lor, există un intermediar, un limbaj comun, 
care le permite să se reveleze unul altuia şi să se 
recunoască: limbajul simbolurilor, al metaforelor, al 
analogiilor. La ce poate servi natura, dacă nu la a oferi 
sufletului posibilitatea de a se vedea și supranaturalului 
posibilitatea de a se manifesta. La capătul meditaţiei i 
se va dezvălui poetului «tenebroasa şi profunda 
unitate»; presimţirea confuză a participării reciproce a 
tuturor lucrurilor, sentimentul corespondenţei și acordu- 
lui lor fundamental îl copleşeşte.” (Marcel Raymond, 
De la Baudelaire la suprarealism, Editura Univers, 
Bucureşti, 1970) 


“Corespunderi 

2. „Acest Absolut-Neant, Realitate supremă la care 
spiritul uman nu poate ajunge decât după ce a eliminat 
succesiv toate determinaţiile, toate limitele până la 
puritatea deplină, această Realitate fără atribute, făcută 
doar din virtual şi posibil, sistem de conexiuni 
imuabile, nu este altceva decât Frumuseţea. [...] Ceea 
ce trebuie avut în vedere înainte de orice este că în 
poezie cuvintele — care există îndeajuns prin ele însele 
ca să nu mai primească impresii din afara lor — se 
reflectă unele în altele până ce par să nu mai aibă 
culoare proprie și să devină notele unei game.” (Guy 
Michaud, Mallarme. Poete de 1'Absolu, în Message 
poctique du Symbolisme, Librairie Nizet, Paris, 1947) 

3. „E de remarcat că în Arta sa poetică, P. Verlaine nu 
se limita numai la recomandarea muzicalităţii ca superlativă 
a noii estetici. Vizând parcă o mai pronunțată adâncire a 
procesului de disoluţie a vechilor structuri poetice, el 
propunea o muzicalitate de o natură specifică: «vagă», 
«fluidă», supusă deliberat unui filtru atenuant, difuz, 
surdinizat. [...] Alături de muzicalitate: imprecisul, nuanța, 
tentele gri, vibratoriul şi ambiguul se interferează toate 
organic într-un nou sistem poetic care viza erodarea 
elementului de reprezentare din imaginea poetică, 
înscriindu-se în acel proces general de destructurare a 
formelor.” (Zina Molcuţ, Studiu introductiv la Simbolismul 
european, Editura Albatros, București, 1983) 

4. La trei dimineața, lumânarea păli; în copaci, 
toate păsările ţipau într-un glas; s-a sfârşit. Gata cu 
lucrul. Simţeam nevoia să privesc pomii, cerul, în 
această oră de nedescris, prima a dimineţii... 

Această oră de nedescris este ora rimbauldiană, 
prin excelenţă, oră a începutului absolut, oră a naşterii. 
Rimbaud se trezeşte odată cu soarele. Trei dimineaţa: 
între noapte și zi — cea dintâi e pe sfârșite, dar a doua 
nu şi-a făcut încă pe deplin apariţia. Iar în acest gol 
temporar, hiatus sensibil numit zori, se produce pe 
neașteptate o explozie de forță şi de gândire, o bruscă 
împroşcare de existență. Dintr-o dată liniştea se face 
țipăt, nemişcarea se preschimbă într-un freamăt de 
aripi, vraja cuprinde copacii şi cerul. Clipă ameţitoare 
şi extrem de confuză, când ceva se distruge (S-a 
sfârșit. Gata cu lucrul), anume ca altceva să se 
înfăptuiască. E aceeaşi clipă, aceeaşi fulgurantă 
naștere a gândului, pe care o descrie şi faimoasa 
scrisoare a Vizionarului: Eu este altul. Nu-i vina 
aramei dacă se trezește trâmbiță...» Altul, născut nu 
se ştie cum din EU, dar care din adâncul lăuntric irupe 


208 


deodată «pe scenă» şi o umple de frenezia sa. Vechea, 
morocănoasa unitate a eului izbucnește pe neașteptate 
şi se metamorfozează într-o mulțime năvalnică. În 
aceeaşi mişcare se eliberează şi lucrurile; scapă de 
sub imperiul obişnuitului şi al rațiunii; ţâșnesc și se 


(l istorice 


Baudelaire, Mallarme, Verlaine şi Rimbaud nu 
aparțin simbolismului propriu-zis, curent literar care se 
manifestă ca atare, cu aproximaţie între 1885 şi 1890. 
La data apariţiei manifestului intitulat chiar Simbolismul 
în Le Figaro litteraire, Baudelaire se stinsese din viaţă, 
iar opera lui oferă deja un model pentru ceilalți trei mari 
poeți. Estetica simbolistă se sprijină însă pe creaţia 
acestor autori, fundamentali pentru întreaga lirică 
europeană modernă, nu doar pentru simbolism. Ei 
acordă poeziei un statut excepţional atât la nivelul 
finalităţii ei, cât şi la acela al limbajului. 

a. Vizionarism 

Poezia este domeniul unei frumuseți superioare, 
spirituale (Baudelaire), al esenţelor lumii sau al abso- 
lutului (Mallarm6), are, prin urmare, o finalitate meta- 
fizică. Lumea perceptibilă nu este decât un reflex al 
esențelor invizibile, o rețea de simboluri, al căror sens 
ascuns este proba poeziei. Demersul acesta her- 
meneutic” este subliniat la Mallarme, spre exemplu, 
de frecvenţa unor motive ale oglindirii (fereastră, 
oglindă, cristal, lacul, ghețarul etc.) sau ale vidului ( 
absenţa, nimicul, urâtul, plictisul etc.), pentru că, în 
drumul ei către esențe (puritate), poezia trebuie să 
întoarcă spatele concretului nesemnificativ, acciden- 
talului, până la urmă oricărei determinări. 

Poezia este, de asemenea, domeniul vieţii inte- 
rioare profunde, inconștiente. Într-o celebră scrisoare 
adresată unui prieten, în 1871, Rimbaud afirmă că 
adevăratul poet își descoperă voit şi lucid acest eu 
profund: „Le Poete se fait voyant par un long, im- 
mense et raisonn6 dereglement de tous les sens" 
(Poetul devine vizionar printr-o lungă, imensă și 


TA 


Friedrich, Hugo, Structura liricii moderne, Editura 
pentru Literatură, București, 1969 

Molcuţ, Zina, Simbolismul european, |, II, III, 
Editura Albatros, Bucureşti, 1983 

Raymond, Marcel, De la Baudelaire la suprarea- 


“Care descifrează, interpretează 

Li 


Simbolismul european 
împrăștie în zările unui cer înnoit. 


(Jean-Pierre Richard, Poezie și profunzime, Editura Univers, 
București, 1974) 


gândită dereglare a tuturor simțurilor). Ca urmare, 
limbajul poeziei scapă de orice constrângeri, cum ar 
fi verosimilitatea, coerenţa, morala etc. 

b. Limbaj poetic 

Credinţa că poezia este un limbaj autonom, excep- 
țional printre celelalte limbaje (comun, științific, jurna- 
listic etc.) este subliniată, printre altele, de numărul mare 
de arte poetice care definesc simbolismul şi, mai ales, de 
ecoul pe care l-au avut unele dintre ele în literatura 
secolului următor. Simbolul, sugestia, muzicalitatea, versul 
eliberat parțial sau total de constrângerile rimei, ritmului 
şi măsurii sunt fundamentele acestei tehnici poetice. În 
plus, ermetismul lui Mallarme şi imagismul în răspăr cu 
logica obişnuită din poemele în proză ale lui Rimbaud 
anunţă orientări poetice ulterioare şcolii simboliste. 

Pentru Mallarme, în comunicarea curentă cuvântul 
este doar o monedă de schimb, și-a pierdut funcţia sacră, 
creatoare de lumi, pe care ar fi avut-o cândva. „Spre 
deosebire de funcția de numerar facil şi reprezentativ, 
cum o tratează în primul rând mulțimea, rostirea, mai 
presus de orice, vis şi cânt, îşi regăseşte în cazul poetului, 
prin necesitatea constitutivă a unei arte consacrate 
ficţiunilor, deplina virtualitate. (Ouanr au livre, 1895) 


Michael Astner, 
Peisaj mișcat, 
Austria 


lism, Editura Univers, București, 1970 

Richard, Jean-Pierre, Poezie și profunzime, Editura 
Univers, Bucureşti, 1974 

Zafiu, Rodica, Poezia simbolistă românească, 
Editura Humanitas, București, 1996 

 Prelungiri ale romantismului și clasicismului 


PRELUNGIRI ALE ROMANTISMULUI ȘI CLASICISMULUI 


„Specificitatea lui Coşbuc se află în poeziile 
cu subiecte țărănești, aproape toate erotice... 
Caracteristic este că mai toate aceste poezii sunt 
nişte monoloage. Sunt ele epice, dramatice? 
Propriu-zis, nu. Deşi aspectul de monolog a 
ajutat mult răspândirii prin declamarea la 
serbări, fapt ce a dus la oarecare banalizare (de 
unde un scepticism, neîndreptăţit, la cei cărora 
i se vorbeşte de valoarea lui Coşbuc), lirismul 
în forma aceasta obiectivă există, ca un 
mecanism etern al ingenuităţii umane, ca un 
hieratism al instinctelor. E un lirism reprezen- 
tabil, o poezie teatrală... Mişcarea nu este 
exterioară, epică, simbolizând acte de voinţă, 
ci interioară. Gherea a văzut aici psihologie, ca 
şi când poezia s-ar bizui pe analiză, nu însă 
fără un punct de plecare just. Dar propriu-zis 
nu din observaţie iese poezia, ci din instinctul 
erotic elementar al unui poet care a rămas 
simplu, generic în simţire.” 

(G. Călinescu, Istoria literaturii române 
de la origini până în prezent, Editura Minerva, 
Bucureşti, 1982) 

George Coşbuc (n. 20 sept. 1866, com. Hordou, Jud. Bistrița Năsăud — m. 9 mai 1918, 
București). Poet şi traducător. Clasele primare şi gimnaziale la Hordou şi Năsăud. Se înscrie 
la Facultatea de litere și filozofie a Universităţii din Cluj, pe care o abandonează (1887). În 
acelaşi an are loc adevăratul său debut cu Filosofii și plugarii în revista Tribuna din Sibiu, 
condusă de I. Slavici. Ulterior avea să trăiască, în atmosfera tribunistă, poate cel mai fertil 
moment al vieţii sale. Aici publică, în 1889, Nunta Zamfirei, poezie primită cu entuziasm de T. 
Maiorescu. Va trece Carpaţii, urmând un drum de glorie literară. Ia iniţiativa unor publicaţii 
importante: Vatra, Sămănătorul, Viaţa literară. În 1900 este ales membru corespondent al 
Academiei Române. 

Principalele volume de poezie: Ba/ade și idile (1893), Fire de tort (1896), Ziarul unui 
pierde-vară (1902), Cântece de vitejie (1904). Lucrări în proză: Războiul nostru pentru 
neatârnare (1899), Povestea unei coroane de oțel (1890). Traduceri: Eneida, Odiseea, 
Divina Comediei, Sacontala. 


Nu te-ai priceput 


de George Coşbuc 


Nu te-ai priceput! — 

Singur tu nu mi-ai plăcut, 

Că eu tot fugeam de tine? 

O, nu-i drept, nu-i drept, Sorine! 
Ți-am fost dragă, ştiu eu bine. 
Dar, să-mi spui, tu te-ai temut. 
Și eu toate le-am făcut, 

Ca să poţi să-mi spui odată, 

Să mă-ntrebi: — „Mă vrei tu, fată?” 
Şi plângeam de supărată, 

Că tu nu te-ai priceput. 


Nu te-ai priceput! 

Zici că-s mândră şi n-am vrut 
Ca s-ascult vorbele tale? 

Dar de unde știi? În cale 
Ți-am umblat şi-n deal şi-n vale, 
Şi-orişiunde te-am ştiut. 

Zile lungi mi le-am pierdut, 
Să mă-mprietenesc cu tine: 
Tu-mi umblai sfiios, Sorine, 
Și plângea durerea-n mine, 
Că tu nu te-ai priceput. 


Nu te-ai priceput! 

Am fost rea şi n-aş fi vrut 
Să te las, ca altă fată, 

Să mă strângi tu sărutată? 


Nicolae Grigorescu, fărancă 

„Indiferent deci de tema ei, poezia lui G. Coşbuc este generică. Și 
dacă vrem să păstrăm noţiunea de lirism, trebuie s-o definim cu atenţie. 
Epică ori curat dramatică această poezie nu este, deoarece nu s-a rupt 
cu totul legătura dintre autor şi personaj, dintre actor şi rolul său; din 
contră, perceperea lor împreună este esenţială. Dar nici lirică în sens 
curent nu este, câtă vreme interioritatea este absentă şi personajele nu 
ne spun nimic despre poet. Este un fel de poezie a interpretării, un 
„lirism” al rolului (dar nu poezie reprezentabilă, în sensul de la G. 
Călinescu), izvorât din plăcerea actoricească a obiectivităţii. Substituţia, 
travestirea şi simularea îl ascund pe poet într-un personaj tipic, în 
slujba căruia se pune, pe care-l joacă; nu se dezvăluie pe sine, ci imită 
pe alţii. Plăcerea lui este de a locui în suflete străine, ca un actor. Când 
este mai mult el însuși, G. Coşbuc este un altul.” 

(Nicolae Manolescu, Poezia ca teatru, în vol. Teme 3, Editura 


Cartea Românească, Bucureşti, 1978) 


Curente culturale / literare 


Dar m-ai întrebat vrodată? 
Mă-nvingea să te sărut 

Eu pe tine! Pe-ntrecut 

Chip cătam cu viclenie 

Să te fac să-ntrebi, şi mie 
Mi-a fost luni întregi mânie 
Că tu nu te-ai priceput. 


Nu te-ai priceput! 

Zici că de m-ai fi cerut 
Mamei tale noră-n casă, 
N-aş fi vrut să merg? E, lasă! 
Că de-o fată cui-i pasă, 
Nu se ia după părut! 
De-ntrebai, ai fi văzut! 

Tu să fi-nceput iubitul, 
Că-i făceam eu isprăvitul — 
Tu cu pâinea și cuțitul 
Mori flămând, nepriceput! 


„Tribuna”, Sibiu, VI, nr. 178, 5/17 august 1889 
(G. Coşbuc, Poezii, Editura Minerva, București, 1976) 


George Coșbuc și posteminescianismul 


Poezia lui George Coşbuc apare într-un context 
literar dominat pe de o parte de epigonismul postemi- 
nescian, iar pe de altă parte de reforma simbolistă. O 
astfel de situare este foarte sintetic definită de Mircea 
Sclarlat în Istoria poziei românești, vol. II, Editura 
Minerva, 1984: „În ciuda faptului că influența cople- 
şitoare a lui Eminescu «sterilizase», pentru o vreme, 
posibilităţile de expresie ale reprezentanţilor poeziei 
tradiţionale, un adevărat «suflu vital» revigorează 
această poezie, graţie transilvănenilor Coşbuc, Iosif 


„um citim ş 


1. Citiţi mai multe poezii de G. Coşbuc și identi- 
ficaţi câteva teme ale acesteia. 

2. Care este tema poeziei Nu te-ai priceput? 

3. Cine este desemnat prin persoana I în acest text? 
Care dintre cele trei tipuri de lirică învăţate (lirica 
eului, lirica măștilor și lirica rolurilor) este configurat 
de această poezie? 

şi Goga. Putem afirma, fără a risca prea mult, că ei 
au salvat, practic, prestigiul convenției clasicizante, 
în deceniile în care orientarea reformatoare era pe 
punctul de a se impune definitiv drept clasicismul 
autorilor din viitor. Neprogramatică, dar extrem de 
bogată în urmări, forţa lor expresivă nu vine din 
descoperirea unor mijloace poetice noi, ci din 
reactualizarea unora foarte vechi. În plus, într-un 
climat literar edulcorat și ftizic, ei aduceau o tonifiantă 
boare răcoritoare, expresie a unei neînfrânate 
vitalităţii ţărăneşti.” 


4. Dat fiind faptul că „în toate trei cazurile avem 
de a face cu subiectivitatea poetului în căutarea 
limbajului potrivit” (cf. N. Manolescu, Poezia ca 
teatru, în Teme 3, ed. cit.), credeţi că este posibilă şi 
a patra soluţie de răspuns? Credeţi că ceea ce este 
disimulat în acest text este „subiectivitatea” poetului? 
Comentaţi afirmaţia lui G. Călinescu transcrisă în 
stânga textului. 

 Prelungiri ale romantismului și clasicismului 


olololoiololoLo 


Lirismul subiectiv poate fi expresia directă 
a emoției (cu precizarea că eul poetic se diferenţiază 
de eul empiric ori disimularea ei printr-o mască sau 
printr-un personaj dramatizat. 

Lirismul obiectiv suspendă întrucâtva 
subiectivitatea lirică. Ea este înlocuită de subiectivi- 
tatea personajului pus în scenă. „Nicăieri poetul nu 
profită de personajele respective spre a se dezvălui 
indirect pe sine: din contră, el este cel care încearcă 
să se transpună în ființa lor. Cu alte cuvinte, 
interpretează nişte roluri” (N. Manolescu, op. cit.). 
Tensiunea poetică în acest caz este dată tocmai de 


ai 


“um citim 


5. Cine este desemnat prin persoana a I-a în 
acest text? Credeţi că interlocutorul este prezent sau 
absent (imaginar)? În funcţie de acest răspuns, 
caracterizați atitudinea fetei: pudoare/impudoare. 

6. Identificaţi substantivele și pronumele în 
cazul vocativ. Care ar fi funcţia lor afectivă? 

7. Identificați mărcile oralităţii în acest text. Ce 
părere aveţi despre oralitate într-o poezie? 

8. Care este versul care se repetă cel mai 
frecvent în poezie? Care este funcția lui? 

9. Codurile nu sunt doar lingvistice, ci şi com- 
portamentale, gestuale ș.a. Credeţi că erosul presupune 
şi el anumite coduri? Argumentaţi cu ajutorul textului. 

10. De unde provin „viciile” de comunicare 
erotică între cei doi îndrăgostiţi? Credeţi că flăcăul a 
decodat corect mesajul fetei? Explicați. 

11. Este evident că în lumea folclorică a lui George 
Coşbuc erosul este supus unor convenţii. Cine trebuie 
să deţină inițiativa erotică într-o astfel de civilizație? Ce 
roluri sunt distribuite de mentalitatea colectivă flăcăului/ 
fetei? Credeţi că aceste convenţii pot fi încălcate? 

12. Caracterizaţi prin trei substantive sau adjective 
atitudinile fiecăruia dintre cei doi îndrăgostiți. 


1. Comentaţi poezia. 


distanța între vocea auctorială şi vocea/vocile 
personajelor înscenate. 

Motivul este, în compoziţia unei opere, 
unitatea structurală minimală, constând dintr-o 
situație tipică, având o semnificaţie şi putând prilejui 
trăiri şi experienţe exprimate într-o formă simbolică. 

Laitmotivul este motivul central, care revine 
cu o anumită frecvenţă, legat de o idee sau de un 
sentiment, de o situație sau de un personaj (cf. 
Dicționar de termeni literari, Editura Academiei, 
București, 1976). 


13. „Ciudată în cazul lui Coşbuc este contra- 
dicţia între marea inegalitate valorică a poemelor și 
apreciabila constantă sub raportul realizării «tehnice» 
a versurilor. Toţi exegeţii operei sale au subliniat 
ingeniozitatea în ceea ce privește dispunerea strofică, 
autorul Baladelor și idilelor fiind recunoscut unanim 
drept unul dintre cei mai virtuoși mânuitori ai versului 
românesc” (M. Scarlat, op. cit.). Identificaţi ritmul, 
rima şi măsura versurilor. 

14. De ce credeţi că, în poezia lui G. Coşbuc, 
de cele mai multe ori ultimul vers este mai scurt? 
Amintiţi-vă în acest sens de poezia Vara. Care ar fi 
funcţia acestui procedeu prozodic? 


Michael Astner, 
Portița dintre noi 


2. Scrieți un eseu cu tema: Raportul masculin-feminin în lumea lui G. Coșbuc și în lumea actuală. 

Limbă și comunicare 


Structuri discursive: Descrierea 


Amintiţi-vă! 
Textul descriptiv prezintă trăsăturile unui obiect, ale unei ființe, ale unor locuri sau fenomene. 


criteriu tipuri 
relaţia cu alte texte autonom (pastel, poem în inserat în alte texte (narativ, 
proză) dramatic, argumentativ) 


scopul comunicării 


(estetic, emoţional, subiectiv obiectiv 
informativ) 
conţinutul tablou portret fizic şi/ sau moral 


1. Comparaţi textul lui D.Anghel, În grădină, cu pastelurile reproduse mai jos, având în vedere: 
a. gradul de concreteţe a detaliilor de natură; 
b. atmosfera caracteristică fiecărui tablou; 
c. raportul dintre cadru şi subiectivitatea vocii lirice; 
d. figurile de stil prin care se realizează descrierea. 


V. Alecsandri Mihai Eminescu 
Dimineaţa La mijloc de codru des 
Ziori de ziuă se revarsă peste vesela natură La mijloc de codru des 
Prevestind un soare dulce cu lumină și căldură. Toate păsările ies 
În curând și el apare pe-orizontul aurit Din huceag de aluniş 
Sorbind roua dimineţii de pe câmpul înverzit. La voiosul luminis, 
Luminiș de lângă baltă, 
EI se-nalță de trei suliți pe cereasca mândră scară Care-n trestia înaltă 
Și cu raze vii sărută june flori de primăvară, Legănându-se din unde 
Dediţei și viorele, brebenei și toporași În adâncu-i se pătrunde 
Ce răzbat prin frunzi uscate și s-arată drăgălași. Și de lună și de soare 
Și de păsări călătoare 
Muncitorii pe.a lor prispe dreg uneltele de muncă Și de lună și de stele 
Păsărelele-și dreg glasul prin huceagul' de sub luncă. Și de zbor de rândunele 
În grădini, în câmpi, pe dealuri, prin poene și prin vii Și de chipul dragei mele. 


Ard movili buruienoase, scoțând fumuri cenușii. 


Caii zburdă prin ceairuri”; turma zbeară la pășune; 
Mieii sprinteni pe colnice fug grămadă-n răpegiune, 
Și o blândă copilită, torcând lâna din fuior, 
Paşte bobocei de aur lâng-un limpede izvor. 


2. Citiţi următorul fragment din poemul în proză potir în potir, purtând toate scânteierile curcubeelor 
Fluturul morții de D.Anghel şi apoi răspundeţi și toate nuanțele şi fanteziile infinitului, toate 
întrebărilor formulate mai jos: „... o lume întreagă de neamurile și felurimea gângăniilor care ţârâiește în 
fluturi, de aripi uşoare ce-au vâslit, plimbându-se din ierburi şi cântă la soare, cei de prin scorburi și cei de 

sub pământ, vieţi de o zi şi străluciri de o clipă, pietre 
“huceag, huceaguri, s.n. — crâng scumpe împrăștiate în praful drumurilor, juvaeruri 
“ceair, ceairuri, s.n.(înv. şi reg.) — loc de păşune 

Limbă și comunicare 
zburătoare, aripi pe care capriciul naturii și-a zugrăvit 
toate arabescurile, palete pe care au rămas culori 
uitate, senin de cer și beteală de lună, painjeniș de 
rază şi urzeală de purpură, tot ce a strâns truda lor de 
pretutindeni, un întreg țintirim de aripi încremenite 
stau acum așezate frumos, fiecare ţintuite de un bold”. 

a. Ce prezintă descrierea? 

b. Care sunt figurile de stil fundamentale (cele prin 
care se structurează descrierea)? 

c. Alegeţi trei dintre cele mai expresive 


a) „Fântâna cu lei”, Alhambra, Granada 

Fântâna din imagine este susținută de 12 
lei din piatră, care au dat şi numele Curţii 
cu lei din Alhambra Granadei. 

Ansamblul palaţial din Alhambra poartă 
amprenta dinastiei maure a Almoravizilor, 
având aceeaşi sursă de inspiraţie ca şi 
moscheile și arhitectura civilă din Maroc. 

Granada din sudul Spaniei era cândva 
guvernată de maurii din nordul Africii. 
Aceştia au construit un palat frumos, numit 
Alhambra. Numele lui înseamnă „cel roșu” 
în limba arabă, după culoarea cărămizilor 
din care e făcut. Construcţia Alhambrei a 
început în secolul XIII sub Mohamed I al 
Ghalib. În centrul acestuia se află o 
fortăreață cu 23 de turnuri, un palat regal 
cu încăperi spectaculoase, curți, grădini şi 
fântâni. 


metafore şi explicați expresivitatea lor. 
d. In ce constă caracterul subiectiv al descrierii? 


3. Comparaţi limbajul următoarelor descrieri cu 
acela al textelor discutate la exerciţiile anterioare, 
având în vedere relaţia cu limba literară, sensul 
propriu şi sensul figurat al cuvintelor, construcția 
enunțurilor, mărcile subiectivității şi scopul 
comunicării. Precizaţi dacă este vorba de texte de- 
scriptive literare sau nonliterare. 


„Curtea cu lei” a fost construită sub Mahomed al V-lea în 1354. Alhambra este unul dintre cele mai 
impresionante exemple de arhitectură islamică, „importată” pe continentul european. 


A — 
A 


b) Sfinxul 

Este o ființă mistică purtând trup şi corp de om. 
Sfinxul din imagine se află în apropierea Piramidei 
lui Keops de la Giza, iar fața sa îl reprezintă pe Kefren, 
fiul faraonului, din a IV-a dinastie egipteană (2720- 
2560 î.Hr.). 

Astăzi statuia din piatră este foarte deteriorată. În 
Antichitate a fost tencuită şi vopsită în culori vii. Nu 
mai păstrează nasul și barba, fiind vizibil doar 
simbolul cobrei de pe frunte. Lasă impresia că este 
păzitorul piramidelor. 

c. „În satul cu opt case, oamenii se știu ca-ntr-o 
familie. Muncesc cu ziua unii la alţii, se ceartă şi se 
împacă. Altcumva nu se poate, pentru că, vrând- 
nevrând, se întâlnesc în fiecare zi. Dar gura satului 
nu stă în loc nici măcar la Lindina, satul cu opt case. 


Michael Astner, Disciplină, ordine, securitate: Oare ce le lipseşte? 


Există un singur cuplu de tineri: Simona, a lu' Popa 
şi Costel, al lui Hutupașu. Simona e în clasa a IX-a, 
iar Costel nu face şcoală. Sunt împreună de ceva timp. 

„Aia a lu” Gicu” e una care umblă după bărbaţii 
femeilor din sat. Într-o noapte a venit acasă la 
Cristinuca și îl îmbia pe tată-său să meargă la ea. „Era 
beată și-l chema pe tata, da” el o înjura și-a dat-o 
afară. 

Năstăsoaia şi cu bărbatul ei sunt scandalagii satului. 
Îi vorbeşte lumea că-și lasă cei nouă copii nemâncaţi 
şi pleacă de nebuni, beţi, peste dealuri. Se aude 
plânsetul copiilor nemâncaţi și murdari peste tot 
câmpul, noaptea. 

Baba lui Pirtică stă cu moșul ei în grajdul băiatului 
lor și nu vrea să-şi facă casă, cu toate că bani s-ar 
găsi. Feciorul le e cel mai înstărit din Lindina. Are 
zeci de oi și cai în bătătură. Dar mă-sa stă în mizerie 


Limbă și comunicare - 


şi coace vrăji la lampă. Şi pe fratele Cristinucăi l-a 
făcut cu farmece. „A venit într-o seară acasă, a căzut 
lat în pat şi-i spunea lu' mama că vede ceva alb pe 
masă. Dar pe noi nu ne vede. L-a dus mama la Rădeni 
la o femeie la descântat și a zis aia: „Dacă nu-l aduceai 
ca acu”, îţi era mort pe masă baietu”. 


Michael Astner, Perfecțiunea-i mama morții 


Pe toți, nu-i delimitează vreun gard şi au aceeași 
sursă de apă, fântâna din mijlocul câmpului. La 
biserică merg în satul cel mai apropiat, Rădeni. La 
nici | kilometru de Lindina, în Rădeni, oamenii nu 
stau la candelă pentru că au electricitate. Nu-i desparte 
decât un deal.” (Roxana Lupu, Lindina, satul cu opt 
case, în Dilema veche, II, nr.86, 9-15 septembrie 
2005) 

4. Descrierea se realizează rareori în formă pură, 
pentru că înăuntrul ei apar elemente proprii altor 
forme de text — narativ, cel mai frecvent. Delimitaţi 
asemenea elemente, dacă există, în fragmentele de 
la exercițiul anterior. 

5. Grupaţi-vă în cinci echipe şi organizaţi un con- 
curs care să aibă ca temă o descriere orală. Fiecare 
echipă va pregăti un text descriptiv, literar sau 
nonliterar cu un conţinut la alegere. Va câștiga echipa 
care va respecta trăsăturile tipului de text, va capta 
cel mai evident atenţia celorlalţi şi va vorbi cel mai 
mult (fără pauze şi fără erori de limbă!). 

6. Descrieţi imaginile din cele două reproduceri 
de mai sus. Ce tip de descriere (literară sau neliterară) 
ar fi mai potrivită? Argumentaţi. 

7. Explicaţi titlurile acestora. 

1. Citiţi textul următor și rezolvaţi exercițiile de mai jos: 

„Poate era o noapte rotundă când nu ne mai cunoșteam, când tot ce s-a scris s-a uitat, când plecând dintr- 
un punct ajungi de unde-ai plecat... o noapte ce întârzie punând pe figură fixitatea uitată, uitând frumosul 
posibil, cum poate l-au uitat mulți... 

Rămânea că totul e vanitate... şi luna înclina spre apus cu o lumină de spaimă peste orașul adormit în 
zăpadă, reflectându-se și pe multe fotografii de porțelan din cimitire... Nu ştiu cine a pus să stea în aer o 
foaie de hârtie pe un fir de păianjen și o singurătate din toate timpurile să doarmă pe acești pereţi. 

Acest târziu de tot pe cristale de gheaţă, pe distinsul bal în ecoul fanfarei în sala unui palat... Era tristeţa 
de a nu cunoaște altă limbă, cu care să fi vorbit cu luna în declin sau cu drumețul ce scârțâia zăpada înainte 
de auroră... 

Acest târziu de tot, ca și pentru mine orice, în norma unui timp involuntar greșind, reflecta un craniu în 
oglinda întunecată... dar tu să nu crezi... O stea înţepa ochii și lampa se transfigura pe pământul ce se mișca 
spre lumină, pentru a mă ridica din scaunul vechi, din oglinda geamurilor îngheţate în noaptea ce întârzia... 

Astfel o zi începe, dar tu să nu crezi...” 

(George Bacovia, În zadar) 

a. Transcrieţi fragmentele propriu-zis descriptive, delimitându-le de pasajele meditative sau vag narative. 
10 p 

b. Identificați tipul de descriere, argumentând prin trei aspecte de limbaj. 10 p 

c. Valorificaţi motivul nopţii într-o descriere de aproximativ 10 rânduri, realizată în registrul familiar al 
limbii. 10p 

d. Identificaţi patru aspecte de limbaj simbolist. 10 p 

e. Explicaţi în câteva rânduri titlul poemului în proză. 10 p 

40 puncte 

2. Realizaţi un eseu de cel puţin două pagini în care să comparaţi sensibilitatea romantică și sensibilitatea 
simbolistă, așa cum se conturează în textele de mai jos. Veţi avea în vedere ansamblul de imagini, procedeele 
artistice şi semnificaţiile posibile ale celor două texte. 

a. Mihai Eminescu b. Ion Minulescu 


Dintre sute de catarge Romanţa celor trei corăbii 

Dintre sute de catarge 
Care lasă malurile, 


Câte oare le vor sparge 
Vânturile, valurile? 


Dintre pasări călătoare 


Ce străbat pământurile, 
Câte-o să le-nece oare, 
Valurile, vânturile? 


De-i goni fie norocul, 
Fie idealurile, 
Te urmează în tot locul 


Porniră cele trei corăbii... 
Spre care țărm le-o duce 
vântul?... 
Ce porturi tainice, 
Ascunse cercetătoarelor 
priviri, 
Le vor vedea sosind mânate 
de dorul tristei pribegiri?... 


Ce valuri nemiloase, 
Mâine, 

Le vor deschide-n drum mormântul?... 
Porniră cele trei corăbii purtând în 


pântecele lor 
Grămezi de aur, 

Vânturile, valurile. 
Nenţeles râmâne gândul 
Ce-ţi străbate cânturile, 


Zboară vecinic, îngânându-l, 


Valurile, vânturile. 


10 p din oficiu 


Chihlimbare, 

Smaralde verzi 

Ş-opale blonde; 

Iar sus pe bord, 

Tristeţea-acelor romanțe veșnic 
vagabonde, 

Cântate, 

Azi în drum spre Poluri, 

lar mâine-n drum spre-Eguator!... 


Porniră cele trei corăbii... 

Şi-abia se mai zăresc- 

Se-ngroapă 

În golul zărilor pătate de violetul 
înserării; 

Iar albul pânzelor întinse, 

În cenușiul depărtării, 

Zideşte trei mausoleuri în care dorm 
cei duşi pe apă. 

Porniră cele trei corăbii... 

Şi-n urma lor rămase portul 

Mai trist ca muntele Go/gotei 

însângerat de-un asfințit, 

Şi-n urma lor, 

Pe cheiul umed, 

Un singur albatros rănit 

Mai stă de pază 

Ca Maria 

Venită să-şi vegheze mortul!... 


40 puncte 

„A 


“Sta 


' B. Perioada interbelică 


i ii n 1. Romanul psihologic: Camil Petrescu, Patul lui Procust 
- Limbă şi comunicare. Cronica unui eveniment cultural. 


2. Romanul experienţei: M. Blecher, Întâmplări în irealitatea 
imediată 
3. Studiu de caz: Modele epice în romanul interbelic 
I. Liviu Rebreanu, Jon 
II. Camil Petrescu, U/tima noapte de dragoste, 
întâia noapte de război 
III. Mihail Sadoveanu, Creanga de aur 
Limbă şi comunicare. Noţiuni de morfosintaxă (II). 


Michael Astner, Căutări 


Competenţe vizate: 

* Utilizarea strategiilor de lectură în vederea înţelegerii adecvate a textelor. 

+ Compararea și evaluarea unor argumente diferite în vederea formulării unor judecăţi 
proprii. 

+ Abordarea flexibilă şi tolerantă a opiniilor şi a argumentelor celorlalți. 

+ Cultivarea unei atitudini pozitive față de limba maternă și recunoașterea rolului acesteia 
pentru dezvoltarea personală și îmbogățirea orizontului cultural. 

+ Dezvoltarea unei viziuni de ansamblu asupra fenomenului cultural românesc. 


218 


Romanul psihologic 


PERIOADA INTERBELICĂ 
ROMANUL PSIHOLOGIC 


„Scriitorului îi repugnă romanul polițist, 


care are fineţele sale, și totuşi Patul lui Procust, 
pentru lectorul mai subţire, oferă o superioară 
emoție polițistă, emoție ce constă în putinţa de 
a participa ca cititor la construcţia romanului. 
Cine se află înaintea unui vraf de scrisori ale 
unui scriitor sau în faţa unui voluminos dosar 
al unui proces criminal are o satisfacţie 
asemănătoare aceleia pe care putem s-o căpătăm 
din citirea romanului Patul lui Procust. Totul e 
amestecat, nedatat birocratic, dar evenimentul 
respiră şi se construiește pas cu pas, regă- 
sindu-și prin umpleri succesive adevărata 
cronologie.” 

(G. Călinescu, Istoria literaturii române 
de la origini până în prezent, Editura Minerva, 
Bucureşti, 1985) 


Camil Petrescu (1894 - 1957). Prozator, dramaturg, poet, eseist. A urmat cursurile Colegiului 
„Sf. Sava” şi ale Liceului „Gh. Lazăr”, apoi Facultatea de Filozofie şi Litere, luându-și licenţa în 
1919. Își întrerupe studiile pentru a lua parte direct la război, fiind rănit și făcut prizonier. 
Începând din 1913 colaborează cu articole la Rampa și la Scena, activitatea publicistică devenind 
tot mai bogată după război, când publică în majoritatea revistelor literare ale vremii. Face parte din 
gruparea de la Sburătorul de care se desparte, polemic, în 1933. Editează revistele Săptămâna 
muncii intelectuale și artistice (1924) şi Cetatea literară (1925-1926). 

Debutează editorial cu volumul Versuri. Ideea. Ciclul morții (1923). În 1922 i se joacă 
piesa Suflete tari, dar eşecul piesei Mioara îl îndepărtează definitiv de scenă. Teatrul rămâne 
însă o preocupare constantă din care rezultă opere valoroase ca Jocul ielelor, Act venețian, 
Danton sau o teză de doctorat ca Modalitatea estetică a teatrului (1937). Romanele Ultima 
noapte de dragoste, întâia noapte de război (1930) şi Patul lui Procust (1933) îi vor aduce 
consacrarea — în 1931 i se decernează Premiul Naţional de proză. În următoarele două decenii 
scriitorul se orientează către filozofie şi eseistică, încercând să construiască un sistem, 
„Substanţialismul”. Adună în volum, sub titlul Teze și antiteze (1936), articole și eseuri 
publicate în reviste, cel mai important prin noutatea teoriei asupra romanului fiind Noua 
structură şi opera lui Marcel Proust. În 1938 publică studiul Husserl — cu o introducere în 

filozofia fenomenologică, iar postum apare volumul Doctrina substanței (1988). 

După al doilea război aderă la regimul comunist și scrie un roman, Un om între oameni 
(neterminat), şi două piese de teatru: Bă/cescu şi Caragiale în vremea lui, marcate de ideologia 
acestuia. În 1948 devine membru al Academiei Române. 

Apariţia romanului Ultima noapte de dragoste, întâia noapte de război constituie unul 
din momentele de referință în evoluţia speciei la noi. Profunzimea analizei psihologice, 
conceptul autenticităţii, respingerea calofiliei” vor caracteriza şi următorul roman, care oferă, 
în plus, o strategie narativă complicată, novatoare, intelectualizată. 


Patul lui Procust 


(fragmente) 
de Camil Petrescu 


Intr-o după-amiază de august 

[...] Acum doi ani, cel dintâi revelion pe care nu-l făceam împreună 

ne găsea certaţi, despărțiți de mai mult de patru luni... îmi spuneam 

totuși că n-o să poată trece un început de an fără să-i fac un dar, care aş 

fi vrut să fie şi o recunoștință, şi un cheag de emoție risipită într-o 

vreme departe de ea, și o durere nouă, arzătoare. Am vrut de asemeni 

să aibă şi o valoare comercială... Mi-era teamă să nu aibă dificultăți 

materiale... Era singura femeie care mă interesa pe lumea asta, şi cum 

niciodată nu primise, în cei doi ani de dragoste, nimic de la mine 

socoteam că n-ar fi rău s-o scutesc, într-o măsură oarecare de cine știe 
ce întâmplări viitoare... 

Cu o lună jumătate înainte am studiat un catalog de bijuterii şi 

am comandat în Belgia, prin cel mai bun bijutier din București, o brățară 

de platină cu briliante. Era făcută din opt dreptunghiuri de mărimea 


* calofilie, s.f. — scris frumos 

** Procust — în mitologia greacă, tâlhar care-şi chinuia sadic victimele prădate: indivizii înalţi 
erau culcaţi pe un pat mic şi scurtaţi ca să încapă în el, cei scunzi erau aşezaţi pe un pat mare 
şi întinși până îl ocupau în întregime. 

“ Camil Petrescu, Patul lui Procust 


unui mic ceasornic, cu câte un briliant mai mare la 
fiecare capăt... Costase 800 000 de lei... Mă gândeam 
să i-o ofer de ziua ei, dar şi mai bine de revelion, 
căci atunci cadourile au un aer mai puţin direct şi 
personal... Sau dacă nu, eram hotărât să-mi creez, de 
la o zi la alta, o împrejurare oarecare şi anume: să 
aibă aerul unei stricte şi fireşti întâmplări, fără urmare, 
ca să nu fiu nevoit să dau explicaţii. 

În cele din urmă m-am hotărât s-o aştept la ieșirea 
din magazin... Bănuiam că nu are să închidă deloc, 
dar îmi ziceam că tot va merge la masă... Aşteptarea 
asta a fost una dintre cele mai grele din viaţa mea... 
Mi se părea că toată lumea știe ce aștept, rezemat de 
bara galbenă din vitrina unei drogherii vecine, dar 
nu chiar din faţa magazinului, și credeam că toți mă 
compătimesc și mă găsesc ridicul... Zeci de prieteni, 
cari au trecut pe acolo, văzându-mă, m-au tachinat, 
întrebându-mă dacă aştept vreo midinetă!. Mereu 
trebuia să găsesc motive şi explicaţii. Abia pe la două 
şi jumătate a ieșit... Când a trecut pe lângă mine, în 
mantoul de taupe?, rotunjit, castaniu-verzui cald de 
simţeam o pornire nebună să-l mângâi, să-mi lipesc 
obrajii de el, am îngheţat. Surprinsă însă, după ieșirea 
din magazinul cu lumina artificială, de albul ameţitor 
al nămiezii, era probabil puţin zăpăcită şi de mișcarea 
curgătoare de pe trotuar. 

M-am urcat în mașina lăsată pe str. Sf. Ionică şi 
am pornit după ea, încet, hotărât să provoc în dreptul 
ei încurcătură, care să mă oprească în loc... Când am 
ajuns, am cerut zgomotos loc... A întors capul 
tresărind, căci îmi cunoștea claxonul. Am privit numai 
cu coada ochiului... Ea a rămas aproape încremenită 
pe loc şi toată figura i s-a strâmbat uşor ca de durere... 
Albul ochilor s-a făcut mai mare, mai limpede şi 
platina cu reflexe liliachii a pupilelor mai intensă, 
mai alarmată. Buza de sus, din cauza gurii desfăcute 
într-un surâs de tristeţe, lăsa să se vadă dinţii albi din 
faţă... Îi înflorise toată faţa, mărginită de bordura de 
şapcă a pălăriei cloş, de gulerul mare al mantoului 
care-i înconjura capul şi-l depășea, de fularul de 
mătase, care era ca un plastron de culoarea caisei, 
înfoiat, pe piept. O vedeam în oglinda de la volan și 
am întors capul încet... Deşi se uita la mine, n-a prins 
de veste, de parcă plutea în nereal — și m-am mirat 


'midinetă, -e, s.f. — tânără croitoreasă sau vânzătoare de articole 
vestimentare 

“taupe (fr.) — cârtiță; mantou de taupe — haină făcută din piele de 
cârtiță 

de asta — căci pe urmă privirile noastre s-au întâlnit... 
Am ridicat pălăria şi mi-a răspuns liniștit și cald, parcă 
ne certasem aseară, de parcă n-ar fi trecut patru luni 
fără să ne salutăm. Am oprit pe dreapta în dreptul 
Pasajului Român, deşi îmi veneau maşini în faţă... 
Am coborât şi i-am ieșit înainte. 

— Sărut mâinile... Și tremurând aproape: La mulţi 
ani. 

Avea ochii mirat deschişi, mai viorii, cu adevărat 
ca viorelele, înlăcrimaţi... N-a spus o vorbă şi mi-a 
luat apoi braţul. Mi l-a strâns, pornind alături, lipită 
de mine ca o strângere la piept, transformată din 
cauza locului. Simțeam parcă prin stofa paltonului 
mângâierea mantoului ei castaniu-verzui. 

— Unde mergeai? 

Nu mi-a răspuns nimic... Tăcea, aşa, nervos, la 
braţul meu... fără să mă privească... 

Mi se părea că am febră, nu mai am nici un con- 
tact direct cu lucrurile. Pe orice aș fi pus mâna n-aș fi 
putut prinde bine, vorbele nu veneau singure, iar în 
jurul meu nu mai treceau oameni, ci mergeau forme... 
De nervos ce eram, simţeam nevoia să vorbească 
neapărat căutând penibil. 

— Pot să te întovărășesc puţin? 

Era puţin cam caraghios, de vreme ce ea îmi luase 
braţul şi mi-l ţinea strâns. 

Abia acum m-a privit liniștit şi voit. 

— Mă duceam să mănânc ceva la un mic restau- 
rant aci... 

— În pasaj? 

— Da..., dar acum nu mai pot mânca... Hai, pe 
stradă. 

— Magazinul e închis? 

— Nu, a rămas acolo doamna Landrino, care a fost 
mai devreme la masă. 

La Riegler în faţă erau ţigănci care se instalaseră 
ocazional cu coşuri mari de vâsc şi mimoze; alergau 
uşor după trecători. 

A surâs limpede, cu faţa mereu crispată, ca o 
strâmbătură de voluptate și durere în acelaşi timp, 
iluminată de ochii vii, care parcă descopereau acum 
lumea. A luat o ramură de mimoză ca un mugur de 
salcie, mi-a desfăcut paltonul şi mi-a pus-o la 
butoniera vestonului. A desfăcut apoi poşeta neagră, 
mare. Am vrut să duc mâna în buzunarul hainei, dar 
m-a împiedicat aducându-mi aminte: 

— Diseară e Anul nou. 

— A, da! Anul nou... Atunci primesc... Primesc cu 
o condiţie... Să-mi dai voie să-ţi fac şi eu un dar... Şi 

am scos mimoza ca o ameninţare. 

I-a îngheţat faţa și a capitulat frumos. 

— Primesc. 

Eram chiar în dreptul marelui bijutier... Nici n-a 
mai avut timp să protesteze. Pe galantarul acela, care 
e ca o vitrină de fluturi și șerpi albi în muzeu, și-a 
aşezat coatele nervos şi a început să caute... A 
descoperit cel mai cuminte inel... ca un fir de sârmă, 
de aur, cu un safir... de altfel foarte frumos... 

S-a întors surâzătoare, arătând încântată, jumătate 
din dinţii albi de sus, mai limpezi ca bijuteriile mici 
de fildeș. 

— Am găsit. 

Am privit glumeţ, scoțându-mi mânușele groase 
de piele şi dictând cu o prefăcută energie. 

— A nu... Cine oferă aici? Eu sau dumneata? 

A devenit palidă, de i-a rămas numai gura roşie în 
toată faţa şi s-a sprijinit de galantar... În clipa aceea, 
cu am avut, înțelegând, ca o declanșare fluidă... Fără 
să mă gândesc, automat, parafrazasem una din 
glumele noastre cele mai intime, cele mai senzuale: 
„Mă rog, aici cine iubeşte!” spunea uneori, când o 
țineam îmbrăţișată, exasperată de dorință şi când, 
tiranic, sadic, nu-i îngăduiam nici o mișcare, de 
rămânea cu tot corpul întins, încordat, crispat, în 
aşteptare. Am transpirat întreg, ca de un scurt-circuit 
în artere şi abia după câtva timp am putut vorbi, dar 
nu către ea, căci între noi totul era epuizat, ca după o 
posesiune, ci către bijutier, întrebându-l, așa, stupid, 
ce rezultat ştie de la Consiliul de coroană din ziua 
aceea de la Sinaia, unde fuseseră chemaţi toţi şefii 
de partide și vreo doi jurisconsulți. Pe urmă am cău- 
tat câteva brățări, am rugat-o să le încerce, ca să mas- 
chez premeditarea, şi privindu-i vinele încheieturii, 
sub pielea subțire, împletite ca dorinţele, i-am prins 
în jurul mânei întoarse, care era ea însăşi o bijuterie, 
brăţara comandată. 

De plătit, fireşte că m-am făcut că plătesc imediat, 
dar mă întrebasem mereu dacă să-i spun prețul 
bijuteriei, sau să-l las să-i fie surpriză... Mi-am spus 
însă că e o copilărie... că ar fi putut să cadă mai târziu 
pe mâna vreunui șarlatan, și că era mai bine să știe 
prețul adevărat... Am iscălit deci în fața ei un cec, 
anulat în prealabil, de 800 000 de lei, cât costase 
brăţara. Era cel dintâi dar pe care i-l făceam de când 
ne cunoșteam... Aveam superstiţia stupidă că dacă îi 
ofer măcar o floare, dragostea noastră se termină... 
Şi, de aceea, luptând cu mine însumi, în doi ani nu-i 
oferisem nimic. Cu sufletul alterat de sentimentul 

irevocabilului, cu care, de altfel, eram de acum 
familiarizat, resemnat după nădejdi contradictorii şi 
înfrângeri definitive, îi pregătisem acest întâi dar. 

Când am ieșit, apăruse, de după norii lânoși, iar 
soarele. 

— Mai ai o jumătate de oră... Nu ţi-e frig? Mantoul 
castaniu-verzui, deşi îşi îngusta forma, acoperind cald 
genunchii, era scurt şi nu ciorapii de culoarea 
nisipului aveau să-i țină cald, mai ales că șoşonii erau 
atât de scăzuţi şi mici. Vrei să mergem să mâncăm 
împreună la o grădină oarecare? 

Am oprit o maşină de piață... Niciodată nu primise 
să meargă în mașina mea... În cei doi ani, iubirea 
noastră rămăsese oarecum secretă... Din când în când 
ne refugiam în câte un orăşel de munte, de cele mai 
multe ori plecând cu trenul: Deva, Sighişoara, Bran, 
Nehoiaș sau, când nu era sezon, pe coasta mării. 
Chiar la teatru, aveam aerul că ne-am întâlnit acolo, 
la masă eram împreună numai la ea sau numai la 
mine în garsonieră, unde ne închideam uneori de 
sâmbătă până luni dimineaţa, ca niște condamnaţi ai 
voluptăţii. 

Am mâncat la un restaurant de pe 11 Iunie, singuri 
în tot salonul, în acest ajun de An nou. Era pentru 
mine o bucurie chiar numai s-o privesc, cercetând-o 
ca pe un tablou... Femeia asta, care la început nici nu 
mi s-a părut frumoasă, m-a făcut să descopăr 
frumuseţea. Cădea pe gânduri uneori şi, ferindu-și 
parcă privirea de a mea, rămânea în profil. Pălăria 
părea o glumă, iar marginea ei, ca o mică streaşină 
de fetru castaniu, tăia o diagonală sinuoasă ocolind 
pe deasupra sprâncenei stângi, peste ochiul drept, 
peste obrazul rumenit de trecerea de la frig la cald, 
până la lobul urechii, pe urmă, arcuit spre ceafă, 
lăsând câteva bucle de un arămiu des, întunecat, 
afară. Zâmbea lumii gândurilor ei, arătând trist dinţii 
albi de sus. Sprijinită în cot, îşi rezemase bărbia de 
dosul mânei sucite, cu degetele mângâ:ietor lipite de 
gât. Era într-o vestă de jerse, cu linii-dungi paralele, 
roşcate, negre, cafenii, pe care o purta, văzusem pe 
fereastră, şi în magazin. 

În asemenea clipe, ca și atunci când era îmbrăcată 
pentru serată sau bal, frumuseţea ei avea în ea ceva 
absolut, nepământesc, transfigurat, și asta explica de 
ce atâţi bărbaţi vorbeau despre ea cu un soi de emoție 
pe care ceilalţi, care aveau prilejul s-o vadă doar 
întâmplător, în momentele ei de plictiseală, necazuri 
sau nedispoziţie, nu o înțelegeau. 

Am vorbit despre multe, fără să cerem nici unul, 

: Camil Petrescu, Patul lui Procust 


Kees Van Dongen, Dansatoarea roșie 


„Dragostea (şi cu atât mai mult dragos- 
tea-pasiune) transformă pe cel ce iubeşte în 
sclavul celui iubit: iar Fred n-a vrut să devină 
sclavul erotic al doamnei T. În faţa acestei femei, 
cum n-a întâlnit alta, frivolul, seducătorul, 
I'homme d femmes a simţit obscur primejdia 
cea mare: sclavia. [...] Iubirea dintre Fred şi 
doamna T. nu ne dezvăluie doar puternica 
pasiune ce-i aruncă pe unul în braţele celuilalt, 
dar şi puternica vanitate ce-i smulge pe unul 
din braţele celuilalt.” 

(Nicolae Manolescu, Arca lui Noe, vol. IL, 
Editura Eminescu, București, 1983) 


„În Patul lui Procust d. Camil Petrescu 
manifestă o viziune atât de puternică a femi- 
nităţii, în personajul Emiliei şi al d-nei T., încât, 
fără nici o amabilitate, afirmăm că aceste două 
figuri vor rămâne ca două creaţii de primă im- 
portanță ale epicei contemporane. Senzualis- 
mul şi frumuseţea litografică a Emiliei, vulga- 
ritatea ei de sensibilitate, poziţia ei liniștită şi 
snobismul de cocotă cultivatoare a „lumii bu- 
ne”, ca şi poezia enigmatică a d-nei T., distinc- 
ţia ei şi parfumul de subtil senzualism, sortate 
într-o dragoste nefericită, sunt de o amploare, 
de o febricitate dominată de analism lucid.” 

(Pompiliu Constantinescu, Camil Petres- 
cu, „Patul lui Procust” în Scrieri, 4, Editura 
Minerva, București, 1972) 

nici altul, explicaţii pentru ce a fost. 

— Ce faci diseară? am întrebat, neliniștit că îmi va pleca într-o lume 
necunoscută. 

— Nimic... Vino la mine... și fără să se gândească... Vreau să bem, 
diseară, şampanie... 

Mi-am simţit obrajii moi şi năclăiți de o sudoare rece... Să fiu cu ea 
diseară, în dormitorul fără mobilă, fără covoare, ca o cameră în care 
azi te-ai mutat, numai cu un pat alb şi o mescioară joasă, fără şifonier 
pentru haine — căci se dezbrăca într-o odaie alăturată în care erau 
dulapurile şi masa de toaletă, după ce ieşea din baie. Să fie din nou 
goală şi să bea şampanie... Ca un sinucigaș care dă totul pe o clipă, 
îmi vine să zic... da. 

— Ce rău îmi pare, nu ştiam că te voi întâlni şi m-am angajat pentru 
toată seara... M-am gândit la cei care se duc la operaţie, fără anestezie... 
Dar poimâine, nu la... haide la... Acum e partea cea mai grea... Fireşte 
oriunde în afară de: la mine sau la ea acasă... Când iubirea noastră a 
fost timp de doi ani interioară, va trebui să fie acum numai pe drumuri. 
E o schimbare ca o răsturnare în existenţă. 

— E la Cartea românească expoziţia lui Teodorescu Sion"... Vrei să 
vii s-o vedem? 

A rămas contrariată, cu surâsul trist care îi ridica puţin colțul gurii, 
arcuindu-i buza de jos, făcând-o paralelă oarecum cu conturul bărbiei,; 
căci atunci când zâmbea gura i se încadra ca într-un romb instabil, 
fără cele patru unghiuri, fiindcă unul era înlocuit de nas, altul topit 
într-o gropiță în bărbie, iar două schițate, aproape imperceptibil, în 
obrajii arcuiți uşor. 

Și, ridicând din umeri, jucându-se cu mănuşile de piele neagră: 

— La Il dimineaţa?... 

Ca şi când ne-am fi descoperit o vocaţie nouă, am vizitat, în cele 
două săptămâni care au urmat, toate expoziţiile şi muzeele din 
București... Eu eram într-o aiureală de fericire continuă... 


O privesc din nou pe femeia de lângă mine, așa culcată pe spate, 
oferită neantului, goală şi plictisită. Încolţeşte în mine bănuiala derizorie 
că din pricina ei, probabil, s-a sinucis Ladima. Din pricina acestei femei 
lipsite de orice mister lăuntric, pe care el proiectase toată imaginația 
lui ca o pânză albă. Mai sunt două-trei scrisori şi nu din ele, fără îndoială, 
voi afla taina morţii lui. 

O privesc lung, dezarmat. 

— Ascultă, Emilia, când s-a sinucis Ladima? 

Pare-se că se gândește, duce un deget la comisura din dreapta a 
buzelor, cum alţii îl duc la frunte. 

— Păi să vezi... Era aşa cam după Sfântul Gheorghe. Așa... în... 
aprilie... Ba nu... în mai...acum știu... la 2 sau 3 mai. 

Așadar, nu sunt nici patru luni de la moartea lui și vorbeşte despre 
el ca despre un mort de pe aceeași stradă sau, așa, din acelaşi sindicat. 


* 1. Theodorescu-Sion (1882-1939) — pictor. Expoziţia a avut loc în ianuarie 1926. 

Cât de sincer și total indiferent trebuie să-i fi fost el, 
dacă ea, nici măcar după moartea lui, nu afectează 
acea prietenie, superfluă, uşor de acordat morților, şi 
nu joacă măcar de formă acel teatru ancestral al 
doliului. 

Valeria, a fost nu- 
mai un Schimb de 
cuvinte... N-a fost 
bătaie... e încă o 
măgărie gratuită... 
Nu mai aduna stupi- 
ditățile lor... Dacă ți 
le trimit, aruncă-le... 
Spune-i și fetei că 
am fost ieri la „Ban- 
ca Industrială” să 
cer amânarea poliței 
și mi s-a spus că a 
plătit-o Gheorghi- 
diu... M-am dus la el 
să-i mulțumesc... 
nici nu Ştiam ce tre- 
buie să fac... mi-a 
spus că nu-i nimic că o să-i plătesc când oi avea... 
că să nu mă mai gândesc la ea. Eram aşa de 
emoționat, că nici nu știam cum Să-i multumesc. În 
mizeria aceasta... În urâciunea acestor zile, când 
dezgustul de tot și de toate mă pătrunde ca o 
umezeală, omul acesta mi-a adus un surâs și o 
lumină. În ceasul cel mai greu al vieţii lui, Dumnezeu 
să-i țină socoteală de acest ajutor, dat unui părăsit 
și înșelat de toată lumea... S-a sfârșit... simt că s-a 


Michael Astner, Distrugeţi ceea ce 
vă distruge dar faceţi-o odată! 
(Graffiti, Tiibingen, 2006) 


* Sunt două poezii apărute în Logos, numărul pe martie. 


CER FINAL 
Dar iezerele unul lângă altul sute, 
Când râd arhipelagurile lumii mute? 
Geyserii lungi lumina descompun, 
Cu munţii de cristal şi alaun. 


Iradiază sorii albi, când doi, când patru, 
Terasele de ape vii în amfiteatru... 
Grădinile Semiramidei, lateral, 

Din răsărit pân” la apus, în sus de val. 
Azvârle orgile planetei jerbe grele 

De imnuri spre spiralele de stele... 

Când evantalii latescente trec domol, 

Ca reci comete dincolo de gol. 

Făşii de lumină caută gândind 

Sfârşitul lumii. Rar se sting şi se aprind... 
Aşa era... aşa era întâiul ceas. 

De nu m-ar fi chemat pe cruce aş fi rămas. 

sfârșit. Sunt încolțit din toate părțile și în curând nici 
o mișcare nu va mai fi posibilă. Vin după-masă la 
voi, Valeria. Chiar dacă nu-i Emilia... voi mai sta 
așa... fumând în sufragerie... 

— Era foarte necăjit. | se promisese un post la o 
gazetă şi se ducea în fiecare zi. Pe urmă nu l-au mai 
angajat. Cum n-avea ce face, scria poezii. Uite, într-o 
revistă erau două odată." 

Cred că i se crease bietului meu prieten o atmosferă 
aproape irespirabilă, încât într-adevăr era evitat de toată 
lumea. Începuse în jurul lui, probabil, acel păienjeniș de 
intrigi vagi şi insinuări abile, ţesut de acei pe care-i 
maltratase în scris, cu un aer quasi obiectiv, cu o ipocrită 
indulgență, dar tocmai prin această absenţă de interes vădit 
era de mare putere de sugestie şi se întindea ca o igrasie. 
Spre uimirea mea, Nae Gheorghidiu, întrebat o dată faţă 
de mai multă lume, de către un deputat care vrea să scoată 
o gazetă şi căuta să-şi facă redacţia, din ce motive a plecat 
Ladima de la Veacul, l-a recomandat pe acesta cu o falsă 
căldură şi cu o falsă ironie în același timp. 

— A... e bun, e foarte bun... Şi întorcându-se spre 
tata... Nu-i aşa, Tănase? Numai vezi să ai mărunțișuri 
în buzunar mereu, că-i cam place să tapeze... Şi în 
orice caz să nu-i dai mandat să iscălească chitanțele 
de publicitate... Altfel e băiat bun... 

Tata a dezminţit cu un aer indulgent și familiar, 
care a convins mai rău. 

— Glumește dumnealui așa... Da, e băiat bun. 

Nae Gheorghidiu a surâs grav, larg, neconvins. 

— Ei, dacă Tănase zice că glumesc, aşa o fi. Că el 
ştie. Că el era cu fondurile. 

Eu, care știam că de nimic nu are mai multă oroare 
lumea asta ca de „tapeuri” şi care ştiam că Ladima 
nu numai că nu cerea niciodată nimic, căci era nor- 
mal să-mi ceară mie înaintea tuturor, dar nu mă lăsa 


PARAFĂ 
Marea crâncenă de plumb visează salbe 
Și resoarbe înveninată spume albe. 
Pe deasupra-i sârma-ntinsă între munţi, 
Pentru paşii mei alături, şi mărunți. 
Doamne, din ce gropi, din ce canal, 
Mă azvârli ca pe un cadavru, sideral, 
Ce descrie cu picioarele lipite 
Traiectorii în ocol, de monolite? 
Timpul se dilată-n gol şi vin prin spaţii 
Către mine, flămânzite constelații... 
Sorii noi au nimburi tari de sfinţi. Eu trec 
Ca o pasăre salvată de înec. 


Semnul e de aur, ştiu, blestem de soi... 
Negreșit, Steaua Polară. Dar apoi? 

să-i plătesc nici măcar nota când mâncam împreună, 
fierbeam și am intervenit hotărât, arătând că nici 
vorbă nu poate fi despre asta. 

Dar Nae, extrem de amuzat, m-a aprobat cu o 
perfidie groasă. 

— Şi ăsta are dreptate... Fred trebuie să ştie mai 
bine ca oricine că erau asociaţi la... masă... 

Toţi au râs zgomotos, găsind, de altfel, că obiectul 
nu merită prea multă bătaie de cap și că nu va comite 
nimeni nici un păcat dacă îl socoteşte pe Ladima 
şantajist și tapeur. De la o anumită înălțime poţi să 
calci râzând pe omizi şi gândaci. De angajarea unui 
tip atât de ridicul evident că nu mai putea fi vorba. 

— Ce-a fost asta, ce s-a întâmplat...? O ceartă? 

Se gândeşte fără o singură încreţitură a frunţii. 

— Era, nu ştiu, cam a treia zi de Paști... Ba nu... 
nu... că în toate trei zile de Paşte fusesem în excursie 
cu automobilul la Sibiu, cu Micropolu, un tip de la 
„Banca Generală”. Ladima venise în fiecare zi, de 
sărbători, şi stătuse de vorbă cu Valeria... Mai jucau 
tabinet, mai mâncau cozonaci așa, ca de Paște... El 
ştia că sunt la ţară la Bârlad şi că viu miercuri 
dimineaţa. Și cum m-am întors, s-a şi înființat la noi... 
de nu mai puteam scăpa de el. La 1 trebuia să vie 
grecul să mă ia la masă... şi Ladima nici nu se gândea 
să plece... Atunci am făcut pe gentila cu el, ca să nu 
bănuiască... Ştii, nu mai vream să mai facă iar scan- 
dal... I-am spus că mi-a fost tare dor de el... l-am 
sărutat... i-am spus că tare aş vrea să mergem 
împreună la cinematograf... Că acum să mă lase, că 
sunt obosită! Uite... adorm de-a-n picioarele. Vino la 
4 şi jumătate la „Lux"... aşteaptă-mă în hol. El a primit 
fericit... Mi-a sărutat mâinile... Era foarte vesel. Dar 
ca naiba, eu am uitat de el și nu m-am dus la „Lux"... 
Ba a fost şi mai boacănă... Pe la 5 m-am dus să-l iau 
pe Micropolu de la bancă, pe Smârdan, că lucra și 
după-masă. Am ieşit de-acolo amândoi abia pe la 6... 
şi tocmai căutam o trăsură prin dreptul „Lux”-ului, 
n-aveam nici o grije de Ladima, că îl credeam plecat 
de mult. De unde să-mi treacă prin cap că el o să 
aştepte un ceas și jumătate. Ei bine, era acolo... se 
plimba prin faţa cinematografului... Când m-a văzut 
la braţ cu grecul i-a venit rău... a venit de-a dreptul 
acasă. Nici nu putea vorbi de atâta suferință... A stat 
vreo două ceasuri, la masă în sufragerie, cu fruntea 
sprijinită în palmă... Valeria a încercat să-i vorbească, 
dar n-a răspuns nimic. Ei i s-a părut la început că 
plânge, dar zice că nu plângea... Sta așa, cu fruntea 
în palmă, trist şi gândea. Pe la 8 a plecat şi abia atunci 

i-a spus Valeriei: „Am văzut-o pe Emy cu un domn 
la braţ”. Zice că a plecat surâzând singur, ca un 
nebun. Atunci eu i-am scris a doua zi un bilet, 
rugându-l să mă scuze că l-am făcut să aștepte şi să 
sufere... Ăsta e răspunsul lui. 


Dar nu face nimic, Emy... găsesc că așa trebuie să 
se întâmple... Eşti prea bună că te interesezi dacă 
sufăr... Fii liniștită... De altfel, ca să sufăr, ar trebui să 
mai am orgoliu.. să mai fiu în stare de iluzii... Să te 
mai iubesc... Dar asta nu mai e cu putință, deși îţi 
pândesc poarta și gesturile, deşi te aștept şi îmi aranjez 
viața, așa cum îmi €, după tine... Emy, ceea ce simt 
pentru tine nu e nici dragoste, nici ură... E ceea ce 
simte somnambulul pentru lună... 

Încolo nimic... G. 

Dar peste o săptămână iar a fost scandal... Era la 
noi când a venit Micropolu, care, tâmpit, se jena de 
el... Atunci, Valeria i-a făcut semn să plece, că nu 
vream să-l pierdem pe grec. El a plecat, dar a aşteptat 
un ceas la poartă... 

A doua zi, mi-a trimis scrisoarea asta, ultima. 


Dacă după cele întâmplate ieri, te aștepți de la mine 
la o scrisoare furioasă, însângerată, ai să rămâi, fără 
îndoială, din cale-afară de surprinsă... Loviturile din 
urmă găsesc locul amorţit. Chiar dacă sunt mai tari 
sunt simţite ca prin pâslă... ca întâmplate altora... 
Firește, îmi era greu să-mi închipui odinioară că aş 
putea aștepta la poarta unei femei până i se încheie 
amantul — probabil întâmplător - la pantaloni, dar 
acum văd că nu moare nimeni din asta. 

Te rog mult, un singur lucru... Înapoiază-mi, 
astăzi chiar, toate scrisorile şi, dacă le mai păstrezi, 
versurile pe care ţi le-am trimis. Te rog foarte mult 
asta. Trimite-mi-o înapoi chiar pe aceasta pe care o 
primeşti acum. 


George Demetru Ladima 

O privesc uimit... 

— Ei bine, văd că nu le-ai înapoiat? 

— Valeria a spus că să-i răspund că le-am pierdut... 
A spus că ce e asta să ceară înapoi scrisorile?... Cum 
poate să ceară asta un om binecrescut?... Dar până la 
urmă nu i-am mai răspuns nimic... El a venit singur 
să le ceară și i-a spus Valeria că nu mai păstrez nici 
una. 

— Şi pe urmă n-aţi mai vorbit? Nu v-aţi mai văzut? 

Îşi striveşte a nedumerire buzele caligrafice. 

«După Camil Petrescu, se scrie altfel în 
proza românească, pentru că el este perfect 
stăpân pe materialul la îndemână, devenit 
pentru dânsul material al scrisului, text în sensul 
profesional al cuvântului. De aceea, el scrie 
degajat, elegant, fără să literaturizeze. Realităţile 
triviale sau rentabile ale războiului”, ca şi 
nu-i intimidează condeiul, ba din contra, i-l 
ascut şi i-l rafinează, datorită efortului asumat 
[...]„„Eu sunt printre acei / Cu ochi halucinaţi 
și mistuiţi lăuntric, / Cu sufletul mărit / Căci am 
văzut idei” — spune despre sine poetul. lar 
această ideatică mistuire lăuntrică l-a mânat la 
„jocul ielelor” (ielele-ideile din Patul lui 
Procust), lucrare ce plasează dintr-o dată foarte 
departe, în plin secol XX, romanul autohton.» 

(on Negoiţescu, Istoria literaturii române, 
Editura Minerva, Bucureşti, 1991) 


* În Ultima noapte de dragoste, întâia noapte 
de război 


Romanul psihologic 


— Nu... că... aşa... cam la două săptămâni s-a omorât. Deci între 1 şi 3 mai. 

Se închide în mine un iris uriaş, ca peste o vedere pe ecran. Tac 
îngândurat şi pe urmă întreb, privind lung, după ce am tras din ţigare: 

— De ce s-o fi sinucis? 

Nu şovăie nici o clipă, ridicând spre mine ochii ei mari, inutil 
deschişi. 

— Mai întrebi? Din mizerie... Vai de capul lui... Într-o vreme nu mai 
mânca poate nici o dată pe zi. 

Că scrisorile acestea nu trebuie să mai rămâie în mâna Emiliei, pentru 
mine e o poruncă inexorabilă... Dacă m-aș găsi într-o expediţie periculoasă 
şi un camarad al meu ar cădea sufocat pe nisip, uscat de sete, aş căuta cel 
puţin să-l îngrop ca să nu-l sfâșie şacalii... Mi se pare de prisos orice 
negociere cu ea. Cred că ar deveni cu atât mai calculată, cu atât mai 
prudentă, cu cât aş oferi mai mult. Aş vrea să-i cer scrisorile sub pretextul 
că doresc să le copiez și eu. Şi pe urmă să nu i le mai înapoiez. Dar chiar 
faptul că aș manifesta intenţia de a le avea în copie i-ar sugera ei bănuiala 
că e cine știe ce valoare la mijloc... Mai mult, aş face-o foarte circum- 
spectă şi n-aş mai izbuti să le fur. Căci astă-seară le voi fura. 

Încep prin a mă arăta plictisit... și arunc scrisorile, pe care nu le voi 
mai pierde din privire, în lături. 

— Cât e ceasul? 10 şi jumătate... Vai, dar mult timp am pierdut... Și 
mi-e o foame... 

Se miră, căci n-am dat nici un semn, în privinţa asta, până acum. 

— Ţi-e foame? 

— Şi ce foame... Ştii ce, Emilia? Hai să luăm şi pe sora ta... şi să 
mergem să luăm masa undeva la o cârciumă afară din oraș. Am poftă 
de mititei și momiţe... Mergem la „Zahana” (acolo, gândesc eu, nu 
vom întâlni pe nimeni). 

— Păi ce? Ai maşina jos? Şi e bucuroasă. 

— Nu, luăm un taxi. Împrăştii puţin scrisorile, ca s-o fac să le puie la 
loc imediat... Hai, strânge astea, că vreau să mă îmbrac. 

A îngenuncheat și, stând pe călcâie, adună scrisorile din pat. Coapsele, 
lărgite de sprijinirea pe pulpe, aproape s-au lipit în față şi fiecare din ele a 
făcut parcă un satelit de pulpă, lipit de-a lungul ei. Cârlionţii din mijloc, 
aurii, au dispărut, căci perniţa de grăsime de deasupra lor s-a lăsat puţin în 
jos. La fel şi sânii care devin gutui atârnate, iar spatele i s-a lămurit în 
desfacerea șoldurilor, ca un spate de cal tânăr. Strânge foile dintre cutele 
cearșafului. Sub zodia acestor dungi, adâncituri și plenitudini, a stat 
întâmplarea acestei după-amieze de august, în întregime. Va veni o vreme 
când amorul va dispare, când cei care suferă din cauza iubirii vor apărea 
ridiculi? Cine ştie? Dar ce poate face starea de lucruri care va fi cândva, 
pentru cei de acum... pentru cei care și-au încheiat ciclul revoluţiei pe 
planetă, sub această zodie de azi? 

După ce a strâns scrisorile, fără grabă, Emilia le-a legat din nou cu 
panglica roză în cruce, le-a așezat deasupra fotografia, ca eticheta 
pachetelor de pesmeţi, le-a aşezat în cutie, iar cutia a dus-o în şifonier, 
în sertarul de jos. De acolo iau pachetul, când se duce, rugată de mine, 
să-i spuie Valeriei să se îmbrace. Îl vâr apoi în buzunarul de la spate al 
pantalonilor, singurul care poate fi mascat. 

(Camil Petrescu, Patul lui Procust, Editura Minerva, București, 1983) 

A. Un dosar de existenţe 


Romanul are o compoziţie complicată, justi- 
ficată de romancier prin ideea autenticităţii. Este „un 
dosar de existenţe”, compus din scrisorile d-nei T. 
(primele trei capitole), jurnalul lui Fred Vasilescu 
(Într-o după-amiază de august şi Epilog 1), note de 
subsol şi o relatare finală (Epilog II), aparţinând 
autorului. Derularea întâmplărilor în partea cea mai 
substanţială a romanului, jurnalul lui Fred, cunoaşte 
o formă sinuoasă, datorată celor două planuri, al 
prezentului şi al trecutului, dar mai ales datorată 


rememorării în voia stării de spirit şi a asociaţiilor de 
idei. Numai prima parte, narată de doamna T., şi ulti- 
ma, Epilog II, narat de autor, prezintă faptele 
cronologic. 

1. Reconstituiți povestea cuplului Fred-d-na T. 

2. Realizaţi rezumatul primului fragment din 
manual. 

3. Prezentaţi, pe scurt, povestea cuplului George 
Demetru Ladima-Emilia. 


B. Autenticitate 


Pentru definirea autenticității luaţi în conside- 
rare următoarele fragmente: 

a) „Un scriitor e un om care exprimă în scris 
cu o liminară sinceritate ceea ce a simţit, ceea ce a 
gândit, ceea ce i s-a întâmplat în viaţă, lui şi celor pe 
care i-a cunoscut, sau chiar obiectelor neînsufleţite. 
Fără ortografie, fără compoziţie, fără stil şi chiar fără 
caligrafie.” (notă de subsol la Parul lui Procust). 

b) „... mă întreb uneori... dacă nu cumva ... oricine 
vorbește despre dragoste n-ar trebui să se îndoiască 
şi să evite să vorbească în numele celorlalţi — ba cred 
că niciodată n-ar trebui să folosească, vorbind, 
persoana a treia — pentru că sentimentele pe care le 

Modelul proustian de roman pentru care 
pledează Camil Petrescu exprimă o sensibilitate și un 
tip de gândire specifice modernităţii. Elementele lui 
structurale sunt narațiunea la persoana întâi (persona- 
jul-narator), unitatea perspectivei și relatarea 
întâmplărilor în voia memoriei afective (nu în 
succesiune cronologică). 

Perspectiva narativă constituie un punct de 
vedere asupra faptelor narate. În Patul lui Procust 
aceleași întâmplări se conturează altfel, în funcţie de 
cine povestește. În acest caz, perspectiva aparţine, 
pe rând, naratorilor. Nu întotdeauna există însă această 
suprapunere între vocea narativă şi percepţia întâm- 
plărilor. 

încearcă sunt incomunicabile, vorbele cu care sunt 
etichetate nu corespund aceluiaşi conținut și, chiar 
dacă e vorba de același conţinut, intensitatea şi durata 
sentimentului pot fi nesfârșit de felurite, căci unul 
poate suferi atroce că nevasta lui prinde pe sub masă 
mâna vecinului, pe când altul ia asta drept o nuanță 
fără importanţă, încât oricine iubeşte e ca un călător, 
singur în speța lui pe lume, și nu are drept decât doar 
să bănuiască aceleaşi sentimente și la alții, câtă vreme 
nu corespunde cu ei decât prin mijloace atât de 
imperfecte de comunicare, cum e cuvântul.” (Camil 
Petrescu, Ultima noapte de dragoste, întâia noapte 
de război) 


În „Patul lui Procust” perspectiva se multiplică 
şi se relativizează, întrucât aceleași întâmplări sunt 
relatate de mai mulţi naratori. 

4. Felul în care autorul îşi alege naratorii prin- 
cipali (pentru că este, la rândul lui, narator şi personaj, 
dar unul secundar), este, de asemenea, important în 
definirea autenticităţii. Care sunt criteriile acestei ale- 
geri? 

5. Comentaţi părerea lui Fred despre actul scri- 
sului: „O durere povestită e o durere nu diminuată, 
dar armonioasă, aşa ca un soi de operaţie pentru care 
eşti pregătit cu cocaină. Bucuria scrisului e mai tare 
ca heroina însăși”. Exprimă sau nu această părere 
atitudinea lui Camil Petrescu? Motivaţi. 


Romanul psihologic 


C. Patul lui Procust 


Patul lui Procust este un roman de dragoste cu 
elemente de frescă socială. Cuplurile constituite, 
Fred-doamna T., doamna TI. - D., Ladima-Emilia, 
Fred-Emilia, întruchipând ipostaze diverse ale 
erosului, de la simpla nevoie la adoraţie, se 
intersectează, se oglidesc unele în altele în pagini 
analitice dense, cu tensiunea meditaţiei în marginea 
unui adevăr care scapă mereu printre degete. 

Prin jocul ipotezelor, romanul exclude ideea unei 
explicații categorice, iar spațiul vieţii afective rămâne 
obscur, labirintic și, de aceea, fascinant. Și pentru 
Fred şi pentru d-na T., celălalt (oricare alt personaj) 
este o enigmă. Cu atât mai mult pentru autorul- 
personaj care ştie mai puţin decât ei. Atenţia 
concentrată cu care primul urmărește fiecare gest, 
cuvânt, amănunt fizic trădează dorința de a trece 
dincolo de un prag, dar şi spaima de a nu forța intrarea 
într-un spaţiu interzis. Surpriza cu care-l descoperă 
pe Ladima din scrisori, altul decât credea că este, are 
gustul amar al cunoașterii limitate, iar în ordinea 
practică și spirituală a iubirii aproapelui, ineficiente. 
Conştiinţa în care se reflectă imaginea celuilalt este 
un pat al lui Procust, un mecanism rațional, reductiv 
însă, pentru că nu pare să aibă antene pentru inefabilul 
sufletesc. Astfel încât personajele se conturează de 
fiecare dată diferit, în funcţie de conștiința reflec- 
toare, iar imaginile se completează sau se contrazic, 
alunecă într-un joc de oglinzi. 

6. Cuplul Fred-doamna T. constituie ipostaza su- 
perioară a iubirii? Caracterizaţi cele două personaje. 

7. Comparaţi cele două portrete feminine din frag- 
mentele de mai sus, urmărind: a. insistența asupra 
detaliului fizic şi vestimentar; b. elementele de cadru 
şi atmosferă; c. sentimentele lui Fred. 

8. În cazul primului cuplu, Fred este cel care pro- 
voacă ruptura. Deşi mărturisește bucuria imensă, ilu- 
minarea pe care i-o aduce dragostea pentru doamna 
T., eroul nu pune nici o clipă sub semnul îndoielii 
alegerea pe care a făcut-o şi nu o motivează. 

„Taina” lui Fred a dat naştere interpretărilor 
felurite şi controverselor. Argumentaţi una dintre 
următoarele opinii: 

a) Fred fuge de d-na T. „pentru a nu descoperi în 
ea o fiinţă reală, comună, asemeni oricărei Emilii” 
(G. Călinescu); 

b) Atitudinea lui Fred se explică printr-o „demonică 
tristețe a individului care a depăşit experienţa curentă 
şi poate reflecta asupra vieții dintr-o perspectivă din 
care, dacă lipsește contagiunea cu lumea obişnuită, 

fericirea în schimb devine ea însăşi sterilă”. (Alexandru 
George) 

c) Dragostea în Patul lui Procust se înscrie în tiparele 
vechi ale amorului curtenesc (pentru lămurirea conceptului 
vezi studiul lui Ortega y Gasset din manualul de clasa a 
IX-a şi Alexandru Paleologu, Spiritul și litera); 

d) Vanitatea (Nicolae Manolescu) 

e) Fred trăieşte un complex de inferioritate al băr- 
batului care descoperă că „are de-a face cu o ființă 
superioară, dar abia după ce a tratat-o ca pe o ființă 
oarecare.” (Ovid S. Crohmălniceanu) 

9. Se poate vorbi şi de o „taină” a lui Ladima pe 
care Fred încearcă să o elucideze tulburat nu numai 
pentru că primul i-a fost oarecum prieten, dar mai 
ales datorită legăturilor subterane cu propria-i dramă. 

În Epilog I apar câteva ipoteze privind cauza sinu- 
ciderii lui Ladima: dragostea fără speranță pentru 
doamna T., mizeria, sentimentul întinării prin dragos- 
tea pentru o femeie inferioară, pierderea credinţei în 
Dumnezeu, conștiința ratării. Care vi se pare mai 
plauzibilă? Argumentați. 

10. Cuplul Ladima-Emilia pare neverosimil. Se- 
lectaţi din scrisorile personajului fragmente care con- 
turează o imagine idealizată a femeii. Comentaţi-le. 

11. Realizaţi portretul d-nei T., comparând cele 
trei perspective narative: a personajului însuşi, a lui 
Fred, a autorului. 

12. Caracterizaţi-l pe Ladima, ţinând cont de jocul 
„oglinzilor”. 

13. Rezumaţi secvența în care Fred îi vorbește lui 
Ladima despre modă şi arta vestimentației. Comentaţi 
atitudinea personajelor. 


227 


" Camil Petrescu, Patul lui Procust 

14. Comentaţi fragmentul următor: „Emy, ceea ce 
simt pentru tine nu e nici dragoste, nici ură... E ceea 
ce simte somnambulul pentru lună...”. 

15. Pe măsură ce parcurge scrisorile, Fred este tot 
mai aproape sufletește de Ladima. Să le smulgă 
Emiliei, furându-le, i se pare o datorie. De ce? 

16. Personajele de fundal sunt mai puţin supuse 
acestei relativizări, unele fiind aproape de tipicitatea 
romanului tradițional realist. Caracterizaţi-l pe Nae 
Gheorghidiu. În ce tipologie intră? 

17. În articolele pe care Ladima le primește de la 
Bulgăran, cu câteva zile înaintea morţii, se spune că 


D. Analiza 


Romanul recurge la procedee narative ale confe- 
siunii, jurnalului şi scrisorilor, pentru că este orientat 
către analiza vieţii interioare, spre deosebire de romanul 
realist, orientat către observarea exteriorului. Fără să 
dispară, acesta din urmă se conturează din persectiva 
conștiinței subiective a naratorului-personaj. 


viața reprezintă un accident într-un univers indiferent 
sau chiar ostil, departe de mult discutata armonie 
naturală. Exemplarele ei, multe nereuşite, cu un or- 
ganism care le transformă adaptarea într-o trudă 
sisifică, par „greu cenzurate de moarte”. Pot fi con- 
siderate asemenea exemplare personajele masculine 
centrale? Dar cele feminine? Ce sens ar putea avea 
adaptarea în cazul lui Ladima? Dar al Emiliei? 

18. Citiţi poezia lui Ladima, intitulată Parul lui 
Procust (inserată într-una din notele de subsol ale 
romanului). Stabiliţi legături între posibilele sensuri 
ale textului și drama personajelor. 


psihologică 


19. Selectaţi din primul fragment al manualului 
fragmentele care exprimă starea de spirit a lui Fred. 
Ce efect are aceasta asupra percepţiei exteriorului? 

20. Efectuaţi acelaşi exercițiu în cazul celui de- 
al doilea fragment. 


E. Patul lui Procust (II) 


Strategia narativă mai puţin obişnuită nu este un sim- 
plu pariu romanesc, o dovadă de virtuozitate artistică. 
Literatura autenticității, obsedată de concretul psiholo- 
gic, îşi forțează limitele, încercând să facă uitată con- 
venţia operei de ficțiune, să capete prestigiul existentu- 
lui, al realului palpabil. Dar tocmai această regie 
complicată trădează o conștiință acută a statutului lumii 
„de hârtie” care simulează, în fapt, sinceritatea confe- 
siunii, a documentului de viață, fără să fie mai puţin 
adevărată, dar în felul ei specific. Literatura este, la 


Sa Teme 


1. Caracterizaţi un personaj, la alegere. 

2. Comentaţi titlul romanului, urmărind evoluţia 
cuplurilor centrale. 

3. Realizaţi un eseu despre tema iubirii în Patul 
lui Procust, plecând de la următorul fragment: 
„Resimţind dintr-o dată întâmplarea de dragoste ca 
pe un viespar de neînțelese motive şi de soluţii 
înfrânte, subiectul exclamă: «Vreau să înțeleg (ce mi 
se întâmplă)!» [...] Mi-ar plăcea mult să ştiu ce este, 
dar, din interior, o văd în existenţa sa, nu în esenţă. 
[...] Pot reflecta, desigur, asupra ei, dar cum această 
reflecţie alunecă deîndată în fluxul imaginilor, ea nu 

Camil Petrescu, un joc paradoxal cu linia despărțitoare 
dintre adevăr şi iluzie, ca şi dragostea. 

21. Formula narativă a romanului realist este arti- 
ficială, în opinia scriitorului. Cum își motivează el 
această opinie? 

22. Ce tip de roman preferaţi, realist sau psiho- 
logic? De ce? 

23. Într-un interviu din 1933, Camil Petrescu 
mărturisea că preferă lecturilor beletristice cărțile de 
memorii sau jurnalele. Găsiţi explicaţii. 


devine niciodată reflexivitate: în afara logicii (care 
cere limbaje exterioare unele de altele), nu mă pot 
aştepta să gândesc bine. De aceea, chiar să vorbesc 
şi un an despre dragoste, nu aș izbuti să prind 
conceptul decât «de coadă»: prin străfulgerări, 
formule, surprize ale rostirii, risipite în imensul șuvoi 
al Imaginarului; în dragoste, am un Joc neprielnic, 
care orbește: «Locul cel mai întunecat, spune un prov- 
erb chinezesc, este întotdeauna sub lampă».” (Roland 
Barthes, Fragmente dintr-un discurs îndrăgostit, 
Editura Univers, București, 1987). 
4. Analizaţi stilul unui fragment, la alegere. 

Limbă şi comunicare - 


CRONICA UNUI EVENIMENT CULTURAL 


„ Forme actuale ale mondenităţii - 


See you next time 

După o lungă așteptare, Depeche Mode în 
România 

Cristian CERCEL & Ilinca ȘCHIOPU 


Bine, sunt convins că asta o spun tuturor. „See 
you next time, thank you, thank you” — bla, bla, bla. 
Îi credem? Se poate, dacă unii dintre noi ajung la 
alte concerte, în alte ţări. Dar aici? Îi mai putem 
vedea aici? Un moment unic pentru România sau 
repetabil? De aşteptat, noi îi aşteptăm să se întoarcă, 
zice-se că i-am așteptat șaisprezece ani să vină pentru 
prima oară în România, poate va dura mai puţin până 
la un al doilea concert. 

Chit că vor mai veni ori nu, cert e că pe 23 iunie 
2006, un stadion plin ochi i-a văzut pe Dave Gahan, 
Martin Gore şi Andrew Fletcher concertând live. 
Depeche Mode la București, piese de pe ultimul album 
(Playing the Angel), piese mai vechi: nu chiar tot ce 
voiam să ascultăm, dar a meritat fără doar şi poate. /- 
am așteptat șaisprezece ani şi vreo două ore, au întârziat 
„puţin ” după ora 8 promisă ca începutul concertului, 
dar pe când se stingeau și ultimele lumini ale cerului, 
s-au lansat în forță pe scenă, urletele au izbucnit din 
rândurile publicului și cât a ținut concertul puţini au 
fost cei care s-au oprit din aplaudat, din fredonat, din 
cântat din toate puterile. Eu m-am oprit la un moment 
dat, când încercam să o prind pe Raluca la telefon, să 
asculte şi ea Personal Jesus — până la urmă, am reușit 
şi Raluca a fost bucuroasă. 

Concertul Depeche din România e, trebuie spus, 
unul din cele mai importante evenimente muzicale de 
la noi. O supertrupă, cu o vechime considerabilă, care 
vine când încă e în vogă — eu unul cred că doar U2 ar 
mai intra în aceeași categorie. 

A fost mult mai mult decât muzică, practic. Dintr- 
un punct de vedere a fost un eveniment social — era 
teribil de interesant să vezi un public eterogen ca 
vârstă și ca atitudine. Apoi, show-ul în sine — luminile, 
instalaţiile video, display-ul în sine - luminile, 
instalaţiile video, display-ul: totul a fost realmente 
spectaculos. 

Am avut temeri că ceva nu va merge bine, inițial 
m-a speriat sunetul de la trupele din deschidere 

D=P=cH= 


toutitig the a 9E 2 i 2005 /2006 


(deschiderea de concert n-a fost prea reușită, a părut 
mai degrabă o probă de sunet), „prea încet, e prea 
încet” auzeam în jur, ecranele îmi păreau insuficiente 
și prea mici, ce mai, credeam că ratez un posibil con- 
cert de zile mari. Încă nu știam ce înseamnă un con- 
cert al unei trupe care își aduce întreaga instalaţie 
„de-afară”. Așteptarea nu era nici ea plăcută... Și 
după ce m-a prăjit bine de tot soarele, de sus de unde 
mă plasase biletul meu am văzut dintr-odată două 
mașini apropiindu-se de spatele scenei, fără îndoială 
ei erau. În câteva minute, muzica s-a prăvălit peste 
stadion, Dave cânta deja A Pain That !'m Used To, 
nici nu știam când se întâmplase, auzeam țipete și 
vocea lui care acoperea totul. Pentru 43.000 de 
oameni începuse transa. 

Da, transa... Un concert Depeche la Amsterdam, 
cum ar fi. Adică Depeche în România intră la 
categoria „Uau”, dar să asculți World in My Eyes în 
Olanda ar intra la categoria „Superuau”. În sfârșit, 
divaghez... 

A început cu A Pain that I'm Used To, a continuat 
cu A Question of Time. Dave era acolo şi se plimba 
în stânga şi-n dreapta pe scenă, Martin era tare haios 
cu căciuliţa de iepuraş pe cap, ceilalţi îşi făceau 
treaba. Desigur, Dave era cel mai vizibil, după el 
fugeau toate privirile. Nu prea ştiam versurile de la 
melodiile noi, doar refrenele, cam tot publicul mi se 
părea în aceeași situație, cei mai mulţi aşteptau 

" Limbă şi comunicare 
songurile vechi, cele mai cunoscute. Și au fost destule 
şi din alea, au venit la un moment dat în val: 1 Feel 
You, Personal Jesus, Enjoy the Silence, Behind the 
Wheel. Nici nu mai ştiu ordinea exact: de la un mo- 
ment dat încolo, când Dave se încălzise bine, îşi 
dăduse jos şi vesta, totul devenise ireal şi real în 
același timp. Adică era un feeling destul de straniu: 
melodiile alea pe care le ştiam de un car de ani, ei le 
cântau acolo. Mereu mă gândeam că Depeche e cea 
mai mişto muzică pe care să faci dragoste şi îţi dai 
seama că era un sentiment ciudat să ascult versurile 
de la World in My Eyes („let my body do the mov- 
ing / let my hands do the soothing”) în concert și să 
mă gândesc totuși la ale mele. Depeche au ceva cu 
totul special, te fac să ieşi din tine şi să rămâi în tine 
totodată. [...] 

Daaa, și eu aș fi vrut să stea de vorbă cu noi, să 
zică orice pe limba noastră, ca răspuns la steagul 
care se arbora prin fata lor. Dar nu m-am supărat 


um citim ş 
1. Care este subiectul cronicii „See you next time”? 


2. Comentaţi relaţia (inclusiv reprezentarea ei 
grafică) dintre titlu şi subtitlu. 


3. Care este „tonul” articolului? Există vreo relaţie 
între acest „ton” şi subiect? Argumentaţi. 


4. Cum se structurează cronica de mai sus? 


5. Urmăriţi alternanța dintre fragmentele scrise cu 
litere drepte şi cele scrise cu italice. Ce constatați? 

pe ei pentru asta, poate mai degrabă pentru bisul de 
3 piese, cam scurt, după un concert care oricum 
părea scurt după „a life-time waiting for this night, 
cum Zicea mesajul scris pe cearșaful purtat pe mâinile 
publicului. Mă gândesc uneori că un concert așa 
mare ar trebui să țină o noapte întreagă, nu? 

Ei, da. Dar sunt şi ei oameni până la urmă. Chiar 
tangibili, cel puţin pentru frumoasa din public care a 
dat mâna cu Dave. Poate data viitoare îţi iei şi tu bilet 
pe gazon şi ajungi în situaţia ei. Până la urmă, tot aici 
ajungem — o să mai existe o a doua oară? Sau pur şi 
simplu asta a fost tot? I-am văzut, ne-am extaziat, 
ne-am scris articolul şi gata. O să le povestim 
nepoților despre supertrupa care a venit în România 
la un moment dat şi pe care noi am văzut-o live la 
București? 

Acest text a fost scris la patru mâini. Ce apare cu 
litere drepte este compus de Cristian Cercel, ce e cu 
italice aparține Ilincăi Şchiopu. 


(www. observatorulcultural.ro) 


6. Selectaţi din text: 

* sintagmele care exprimă impresiile autorilor; 

* cuvintele şi sintagmele care fac parte din „cadrul” 
tinerei generaţii. 


7. Este un concert „Depeche Mode” un eveniment 
cultural? Dezbateţi pro și/sau contra. 


Temă 


Realizaţi şi voi cronica unui eveniment cultural, 
de exemplu un concert, vernisajul unei expoziţii, o 
lansare de carte, o lectură publică etc. 


Michael Astner, 
Sophie Scholl la Berlin, 2005 

Romanul experienţei 


ROMANUL EXPERIENȚEI 


„Cea dintâi carte a lui Mihail Blecher, 
placheta de poeme Corp transparent s-a tipărit 
în 1934, într-un tiraj restrâns, pentru bibliofili. 
În cei doi ani care au urmat, au apărut două 
cărți de proză-critica a ezitat să le numească 
romane: Întâmplări în realitatea imediată şi 
Inimi cicatrizate. Erau, amândouă, dramatice 
întoarceri către sine ale unei conştiinţe zguduite 
până la halucinație de priveliștea lumii exterioare 
şi de propriul destin, ameninţat de seisme 
înţelese ori neînţelese. Doi ani mai târziu, la 31 
mai 1938, scriitorul se stingea, la nici treizeci 
de ani, după un deceniu întreg de nemiloasă, 
barbară ţintuire într-un pat de suferinţă.” (Saşa 
Pană, Cuvânt introductiv la M. Blecher, Vizuina 


luminată, Bucureşti, 1971) 


Michael Astner, Podul uitării 


M. Blecher (1909-1938). Prozator şi poet. Se naște la Roman şi urmează gimnaziul „Roman- 
Vodă” din localitate. Pleacă la Paris pentru a urma medicina, dar se îmbolnăvește de tuberculoză 
osoasă în 1928. Se internează în mai multe sanatorii din Franța, Elveţia şi România, apoi se 
retrage în oraşul natal unde se stinge din viață. 

Debutează cu schiţe în revista lui Tudor Arghezi, Bilete de papagal (1930). Este atras de 
suprarealism şi de filosofia existenţialistă; corespondează cu mai multe personalități 
reprezentative pentru cele două direcții: Geo Bogza, Andre Breton, Andre Gide, M. Heidegger, 
Ilarie Voronca ş.a. Primul volum publicat este o plachetă de poeme, intitulată Corp transpar- 
ent (1934). Urmează volumele de proză Întâmplări în realitatea imediată (1936), Inimi 
cicatrizate (1937) şi Vizuina luminată (publicat postum, fragmentar în periodice, între 1947- 
1970, şi integral în 1971). 


Întâmplări în irealitatea imediată 


(fragmente) 
de M. Blecher 

În obiecte mici şi neînsemnate: o pană neagră de pasăre, o cărticică 
banală, o fotografie veche cu personagiile fragile şi inactuale, ce parcă 
suferă de o gravă boală internă, o tandră scrumieră de faianță verde, 
modelată ca o frunză de stejar, veșnic mirosind a cenuşe stătută; în 
simpla şi elementara aducere-aminte a ochelarilor cu lentilă groasă ai 
bătrânului Samuel Weber, în astfel de mărunte ornamente şi lucruri 
domestice, regăsesc toată melancolia copilăriei mele și acea nostalgie 
esenţială a inutilităţii lumii, care mă înconjura de pretutindeni ca o apă 
cu valurile împietrite. Materia brută, — în masele ei profunde şi grele 
de ţărână, pietre, cer, sau ape — ori în formele ei cele mai neînțelese, 
florile de hârtie, oglinzile, bilele de sticlă cu enigmaticele lor spirale 
interioare, ori statuile colorate — m-a ţinut întotdeauna închis într-un 
prizonierat ce se lovea dureros de pereţii ei şi perpetua în mine, fără 
sens, bizara aventură de a fi om. 

În orice parte mi se îndrepta gândul, el întâlnea obiecte şi imobilități 
ca niște ziduri în faţa cărora trebuia să cad îngenunchiat. 

Mă gândeam, terorizat de diversitatea lor, la infinitele forme ale 
materiei şi nopţi întregi mă zvârcoleam, agitat de serii de obiecte ce se 
înșirau în memoria mea, fără sfârșit, ca nişte scări mecanice ce își 
desfăşurau neîncetat mii şi mii de trepte. 

Câteodată, pentru a stăvili valul de lucruri şi culori ce-mi inundau 
creierul, imaginam evoluţia unui singur contur, sau a unui singur obiect. 

Îmi imaginam, de pildă, — şi asta ca un repertoriu corect al lumii — 
lanţul tuturor umbrelor de pe pământ, ciudata și fantastica lume cenușie 
ce doarme la picioarele vieții. 

Omul negru culcat ca un voal peste iarbă, cu picioarele subţiri ce 
s-au scurs ca apa, cu braţele de fier întunecat, umblând printre pomii 
orizontali cu ramurile eplorate. 

Umbrele vapoarelor alunecând pe mare, umbre instabile şi acvatice 
ca niște tristeți ce vin şi trec, lunecând peste spume. 

Umbrele păsărilor care zboară, ca nişte păsări negre venite din 
fundul țărânii, dintr-un sumbru acvarium. 

Michael Astner, Arteziană „focoasă” 


„Psihologismul a interpretat de obicei 
sufletul ca o realitate adâncă şi plină, cu mai 
multe nivele, care posedă un limbaj propriu; și 
a întrevăzut în acest limbaj o marcă ireductibilă 
a personalităţii. Pentru M. Blecher, iată, fiinţa, 
eul nu au nici o substanţă, adâncime, nici 
proprietăți personale. În interiorul sufletului nu 
există nimic, iar senzaţia schizoidă nu e decât o 
exagerare a identităţii, un cancer la fel de im- 
personal ca orice proliferare de celule într-un 
organism viu. Consecința inevitabilă este că 
extraordinara aventură din Întâmplări nu va fi 
relatată în termenii subiectivi ai confesiunii 
ionice [...] În proza psihologică, un suflet plin 
întâlnea totdeauna o lume plină. Ionicul 
presupunea totdeauna o întâlnire de acest fel, 
de unde și tendinţa lui speculară!. La M. Blecher 
conștiința e înlocuită de un vid absorbant iar 
lumea e compusă din obiecte inerte. Agresivi- 
tatea ori duritatea acestora sunt o formă a inerţiei 
lor. Întâlnirea devine o perplexitate de natură 
ontologică.” Universul real nu e psihologizat, 
ci mitizat; şi se constituie ca pură viziune a 
materialităţii, nicidecum ca trăire.” (Nicolae 
Manolescu, Arca lui Noe. Eseu despre romanul 
românesc, Editura 100+1 Gramar, București, 
2001, p. 563-565) 


“care oglindește, reflectă (franțuzism) 


.. : : : = 
referitor la ontologie; ontologie- ramură a 
filozofiei care se ocupă de esenţa existenţei 

Şi umbra solitară, pierdută undeva în spaţiu, a rotundei noastre 
planete... 

Mă gândeam altă dată la caverne și scobituri, de la prăpăstiile în 
munți cu ameţitoarea lor înălțime, până la caverna elastică şi caldă, 
inefabilă, caverna sexuală. Îmi procurasem nu ştiu de unde o mică 
lanternă electrică şi noaptea în pat, înnebunit de nesomn și de obiectele 
ce umpleau odaia venind mereu, mă băgăm sub plapomă și urmăream 
cu atenţie încordată, ca un fel de studiu intim fără scop, cutele 
cearşafului şi micile văi ce se formau între ele. Îmi trebuia astfel o 
ocupaţie precisă şi măruntă pentru ca să mă liniștesc întrucâtva. Tatăl 
meu mă găsi într-un rând, la miezul nopţii, umblând sub perne cu 
lanterna și mi-o luă. Totuşi nu-mi făcu nici o observaţie și nici nu mă 
certă. Cred că pentru el descoperirea fusese atât de stranie încât nu 
găsea nici vocabularul şi nici moralitatea ce s-ar fi putut aplica în cazul 
unei asemenea fapte. 

Câţiva ani mai târziu văzui într-o carte de anatomie fotografia unui 
mulaj de ceară a interiorului urechii. Toate canalurile, sinusurile şi 
găurile erau din materie plină, formând imaginea lor pozitivă. 
Fotografia aceasta mă impresionă peste măsură, aproape până la leşin. 
Într-o clipă îmi dădui seama că lumea ar putea exista într-o realitate 
mai adevărată, într-o structură pozitivă a cavernelor ei, astfel încât tot 
ce este scobit să devie plin, iar actualele reliefuri să se prefacă în viduri 
de formă identică, fără nici un conţinut, ca fosilele acelea delicate şi 
bizare care reproduc în piatră urmele vreunei scoici sau frunze ce de-a 
lungul timpurilor s-au macerat lăsând doar sculptate adânc amprentele 
fine ale conturului lor. 

Într-o astfel de lume oamenii n-ar mai fi fost nişte excrescenţe 
multicolore și cărnoase, pline de organe complicate şi putrescibile, ci 
nişte goluri pure, plutind, ca niște bule de aer prin apă, prin materia 
caldă și moale a universului plin. Era de altfel senzaţia intimă şi 
dureroasă pe care o resimțeam adesea în adolescență, când, de-a lungul 
vagabondajelor fără sfârșit, mă trezeam subit în mijlocul unor izolări 
teribile ca şi cum oamenii şi casele în jurul meu s-ar fi încleiat dintr-o 
dată în pasta compactă și uniformă a unei unice materii, în care eu 
existam doar ca un simplu vid ce se deplasează de ici colo, fără rost. 

În ansamblul lor obiectele formau decoruri. Impresia de spectacu- 
lar mă însoțea pretutindeni cu sentimentul că totul evoluează în mijlocul 
unei reprezentații factice şi triste. Când scăpam câteodată de viziunea 
plictisitoare şi mată a unei lumi incolore apărea aspectul ei teatral, 
emfatic şi desuet. [...] 

Impresia generală şi elementară de spectacular devenea o adevărată 
teroare îndată ce intram într-un panopticum cu figuri de ceară. Era o 
spaimă amestecată cu un fel de vagă plăcere şi, oarecum, cu senzația 
aceea bizară pe care o avem fiecare câteodată de a mai fi trăit cândva 
într-un anumit decor. Cred că dacă ar naște vreodată în mine instinctul 
unui scop în viață şi dacă această pornire ar trebui să fie legată de ceva 
ce într-adevăr este profund, esenţial și iremediabil în mine, atunci corpul 
meu ar trebui să devie o statuie de ceară într-un panopticum şi viaţa 
mea o simplă și nesfârșită contemplaţie a vitrinelor din panoramă. 

„O viziune de tradiţie platoniciană identifică 
întruparea omului cu o cădere în prizonieratul 
materiei. Or, omul lui Blecher este eminamente 
captiv. lar captivitatea sa esenţială este aceea în 
care îl absoarbe materia.[...] Teroarea îi este 
egală cu voluptatea îndeosebi în contactul cu 
unele sfere ale materiei care corespund reveriilor 
preferate. E obsedat de o invazie a obiectelor. 
Aceste afecte existenţiale — anxietatea ca și 
exaltarea — implică prizonieratul. În capacitatea 
materiei, omul are revelaţia bizarei sale aventuri. 
Într-o lume a lui Dumnezeu cel mort”, materia 
joacă rolul destinului implacabil.” (Nicolae 
Balotă, Romanul românesc în secolul XX, 
Editura „Viitorul românesc”, 1997, p-133-134) 


„Obiectele-decor abundă în prozele lui 
Blecher. Viziunea sa tinde mereu să se 
orgenizeze într-un spectacol. Una dintre 
fascinaţiile pe care Naratorii sau eroul său o 
trăiesc este aceea a obiectelor ce şi-au pierdut 
rostul utilitar şi au devenit doar accesorii 
teatrale. Obiectele în universul acesta imaginar 
tind să se golească de substanţa lor concretă, 
să rămână pure aparenţe.[...] Semnificaţia 
artificializării în ficţiunile lui Blecher nu este 
doar aceea a revelării unui neant care minează 
existențele, nu pune în lumină doar 
deșertăciunea lor esenţială, ci şi — într-un mod 
rizibil desigur, bizar şi grotesc — artisticitatea 
funciară a lumii.” (Nicolae Balotă, op.cit., 
p.137) 


“aluzie la o cunoscută sintagmă din opera 
filozofului german Nietzsche, Așa grăit-a 
Zarathustra; ideea morţii lui Dumnezeu este 
fundamentală în cultura modernistă. 


Romanul experienţei 


În lumina posomorâtă a opaiţelor de carbid simţeam că într-adevăr 
trăiesc viața mea proprie în mod unic și inimitabil. Toate acţiunile mele 
cotidiene puteau fi amestecate ca un joc de cărţi, nu ţineam la nici una 
din ele; iresponsabilitatea oamenilor față de actele lor cele mai 
conştiente era un fapt de o evidenţă ce sărea în ochi. Ce importanță 
avea că le comiteam eu sau altul, din moment ce diversitatea lumii le 
înghițea în aceeași uniformă monotonie? În panopticum, şi numai acolo, 
nu exista nici o contradicţie între ceea ce făceam şi ceea ce se întâmpla. 
Personagiile de ceară erau singurul lucru autentic din lume; ele singure 
falsificau viața în mod ostentativ, făcând parte, prin imobilitatea lor 
stranie şi artificială, din aerul adevărat al lumii. Uniforma ciuruită de 
gloanţe şi pătată de sânge a vreunui arhiduce austriac, cu figura galbenă 
şi tristă, era infinit mai tragică decât orice moarte adevărată. Într-o ladă 
de cristal zăcea o femeie îmbrăcată în dantele negre, cu faţa lucioasă și 
palidă. Un trandafir uluitor de roşu stătea fixat între sâni, iar peruca 
blondă la marginea frunții începea să se dezlipească, în timp ce în nări 
palpita culoarea roză a fardului și ochii albaştri, limpezi ca sticla, mă 
priveau imobili. Era imposibil ca femeia de ceară să n-aibă o 
semnificaţie adâncă şi tulburătoare pe care nimeni n-o știa. Cu cât o 
contemplam mai mult cu atât înțelesul ei părea că se face mai limpede, 
persistând vag undeva în minte ca un cuvânt de care aș fi vrut să-mi 
amintesc şi din care nu sesizam decât un ritm îndepărtat. 


Câteva zile după înmormântarea bunicului se căsători Paul Weber. 

Era puţin obosit la nuntă Paul, dar îşi păstrase zâmbetul; un zâmbet 
trist şi forţat în care se afla începutul unui devotament. 

În gulerul tare, deschis în faţă, gâtul lui golaș și roșu se mișca ciudat; 
pantalonii îi erau parcă mai lungi și mai subţiri ca de-obicei; cozile 
fracului îi atârnau grotesc ca la un clovn. Paul condensase în el tot 
ridiculul grav al ceremoniei. Eu conţineam ridiculul ei mai secret şi 
mai intim. Eram clovnul cel mic şi nebăgat în seamă. 

În fundul salonului întunecat, mireasa aștepta în fotoliul ei de pe 
estradă. Voalurile albe îi erau trase peste față şi numai când s-a întors 
de sub baldachin şi le-a ridicat am văzut-o pe Edda pentru întâia oară... 

Mesele pentru invitaţi se întindeau albe în curte pe un singur rând; 
la poartă se strânseseră toți vagabonzii orașului; cerul avea o culoare 
indecisă de lut galben; domnişoarele palide în rochii de mătase albastră 
şi roză împărțeau bomboane mici argintate. Era o nuntă. Muzica 
scârțâia un vals vechi şi trist; din când în când, ritmul lui se umfla, 
creştea şi părea că se înviorează, apoi melodia se subția din nou, din 
ce în ce mai mult, până ce nu rămânea din ea decât firul metalic al 
flautului singur. 

Îngrozitor de lungă zi; prea mult o zi pentru o nuntă. În fundul 
curții nu venea nimeni, acolo erau grajdurile hotelului şi o movilă de 
pe care priveam de departe, în timp ce în jurul meu câteva găini 
culegeau grăunțe printre firele de iarbă, şi dinspre curte venea adierea 
valsului trist împletindu-se cu mirosul proaspăt de fân umed al grajdului. 
Îl văzui de-acolo pe Paul făcând ceva extraordinar: vorbea cu Ozy şi 
desigur îi spunea ceva amuzant, poate o anecdotă, pentru că infirmul 

începu a râde, devenind violet, aproape sufocându- 
se sub plastronul bombat al cămășii scrobite. 

Într-un sfârşit veni şi noaptea. Cei câţiva copaci 
din curte se înfundară în întuneric scobind în 
obscuritate un parc misterios şi invizibil. 

În sala rău luminată mireasa stătea mereu pe 
estradă lângă Paul, înclinându-şi capul spre el când 
îi spunea ceva pe şoptite şi lăsând braţul moale între 
degetele lui care îl mângâiau de-a lungul mănușii 
albe. 

Câteva torte fură aduse pe masă. Era mai ales una 
monumentală ca un castel întărit cu creneluri şi mii 
de contraforturi de cremă roză. Petalele florilor de 
zahăr ce o acopereau străluceau mat și uleios. Cuţitul 
se înfipse în mijloc și un trandafir scârțâi cu un sunet 
fin sub tăiș, sfărâmându-se ca sticla în zeci de bucăţi. 
Cucoanele bătrâne se plimbau majestuos în rochiile 
lor de catifea, cu nenumărale bijuterii pe piept şi pe 
degete, înaintând încet și solemn ca nişte mici altare 
de biserică ambulante, pline de ornamentaţii. 

Încet, încet, salonul se împaienjeni și tot ce vedeam 
deveni mai vag şi mai absurd... Adormii privindu-mi 
mâinile roșii şi fierbinţi. 


Camera în care mă trezii mirosea a fum înăcrit. 
Într-o oglindă din faţa mea fereastra reflecta zorile 
ce se iveau ca un perfect pătrat de mătase albastră. 
Zăceam pe un pat răvăşit, plin de perne. Un zgomot 
mărunt îmi huia în urechi ca în interiorul unei scoici; 
în odaie fumul subţire mai plutea în straturi. 

Încercai să mă scol şi mâna mea intră în sculpturile 
de lemn ale patului; erau unele care îmi umpleau 
degetele și altele care se depărtau de pat crescând în 
lumina ştearsă a odăii şi scobindu-se în mii de 
creneluri, de găuri şi mucegaiuri dantelate. În câteva 
clipe odaia se umplu imaterial cu tot felul de volute 
prin care trebuia să trec la ușă îndepărtându-le şi 
făcându-mi loc prin ele. Capul îmi huia mereu și toate 
cavernele aerului repetau parcă murmurul acesta. În 
coridor lumina albă îmi spălă rece obrajii şi mă trezii 
de-a binelea. Întâlnii un domn în cămaşă lungă de 
noapte care mă privi cu un aer foarte supărat ca şi 
cum mi-ar fi reproșat că sunt îmbrăcat atât de 
dimineaţă. 

Încolo nu mai era nimeni. Jos în curte rămăseseră 
mesele de invitați cu scândurile de brad descoperite. 
Zorile erau mohorâte şi reci. Vântul plimba prin curtea 
pustie hârtiile colorate de la bomboane. Cum ţinuse 

capul mireasa? Cum îl aplecase oare pe umărul lui 
Paul? În unele panopticumuri femeia de ceară avea 
un mecanism care o făcea să aplece capul pe-o parte 
şi să închidă ochii. 

Străzile oraşului îşi pierduseră orice înţeles; răceala 
îmi pătrundea sub haină; îmi era somn şi frig. Când 
închideam ochii vântul îmi aplica un obraz mai rece 
peste obrazul meu şi de dincoace de pleoape îl 
simţeam ca o mască, masca feţii mele în interiorul 
căreia era întuneric şi rece ca în dosul unei măști 
adevărate de metal. Care casă în drumul meu trebuia 
să explodeze? Care stâlp trebuia oare să se 
contorsioneze ca un baston de cauciuc arătându-mi 
astfel că se strâmbă la mine? În lume nicăieri, şi în 
nici o împrejurare, nu se întâmpla niciodată nimic. 


234 


Michael Astner, Fără dureri, fără păreri 


Când ajunsei în piaţă, oamenii descărcau carne 
pentru barăcile măcelarilor. Duceau în braţe jumătăţi 
de vite roşii şi vinete, umede de sânge, înalte și 
superbe ca nişte prințese moarte. În aer mirosea cald 
a carne şi urină; măcelarii atârnau fiecare vită cu capul 
în jos, cu privirile globuloase şi negre îndreptate spre 
podea. Ele se înșirau acum pe pereţii albi de porțelan 
ca niște sculpturi roşii tăiate în cea mai variată și 
fragedă materie, cu reflexul apos și irizat al mătăsurilor 
şi limpezimea tulbure a gelatinei. În marginea burții 
deschise spânzura dantela mușchilor și şiragurile grele 
ale mărgelelor de grăsime. Măcelarii băgau mâinile 
lor roșii înăuntru şi scoteau măruntaie de preț pe care 
le așezau pe masă: obiecte de carne și de sânge 
rotunde, late, elastice şi calde. 

Carnea proaspătă strălucea catifelată ca petalele 
unor trandafiri monstruoșşi, hipertrofiaţi. Zorile se 


făcură albastre ca oţelul; dimineaţa rece cânta cu un 
sunet profund de orgă. 

Caii de la căruţe priveau oamenii prin ochii lor 
veșnic înlăcrămaţi; o iapă dete drumul pe caldarâm 
unui şuvoi fierbinte de urină. În balta, pe alocuri 
înspumată, pe alocuri clară, cerul se oglindea adânc 
Și negru. 

Totul deveni îndepărtat și dezolant. Era dimineaţă; 
oamenii descărcau carne; vântul mă pătrundea sub 
haine; dârdâiam de frig şi nesomn; în ce fel de lume 
trăiam? 

Începui să alerg nebunește pe străzi. Soarele se 
ivi iar roşu în marginea acoperişurilor. În ulițele cu 
case înalte domnea încă întunericul şi numai la 
intersecția străzilor lumina țâșnea sclipitoare ca prin 
nişte uși deschise de-a lungul unor coridoare părăsite. 

Trecui prin dosul casei Weber; obloanele grele la 
etaj erau închise; totul era pustiu şi trist; nunta se 
isprăvise. [...] 


Convalescenţa se anunţă într-o dimineață ca o 
extremă fragilitate a luminii. În odaia în care 
dormeam, ea venea printr-un geam ripsat, fixat în 
tavan. Volumul odăii pierdu straniu din densitate. 
Claritatea lucrurilor cântărea mai ușor şi oricât de 
adânc aș fi respirat, rămânea în piept un gol amplu, 
ca o dispariţie a unei importante cantităţi din mine 
însumi. 


o 


Michael Astner, 
Am fost în paradis. Vreau înapoi. ... 

În cearșafurile calde, firimiturile îmi alunecau pe 
sub pulpe. Piciorul căuta fierul patului și fierul îl 
străpungea ca un cuţit de răceală. 

Încercai să mă dau jos. Totul era aşa cum bănuiam: 
aerul prea inconsistent nu putea să mă susțină. Păşeam 
în el dezlânat ca şi cum aş fi străbătut un râu vaporos 
şi călduţ. 

Mă aşezai pe un scaun, sub geamul din plafon, în 
jurul meu lumina gonea exactitatea lucrurilor ca şi 
cum le-ar fi spălat mult de tot pentru a lua lustrul de 
pe ele. 

Patul, în colţul lui, zăcea scufundat în întuneric. 
Cum de izbutisem în obscuritatea aceea să disting pe 
perete, în timpul febrei, fiecare grăunte de var? 

Începui încet să mă îmbrac; hainele cântăreau și 
ele mai uşor ca de-obicei. Îmi atârnau pe trup ca nişte 
bucăţi de sugativă și miroseau leșios de la fierul de 
călcat. 

Plutind prin ape din ce în ce mai rare, ieşii în stradă. 
Soarele mă ameţi îndată. Pete imense de străluciri 
galbene şi verzui acopereau în parte casele și 
trecătorii. Strada însăşi părea slabă şi proaspătă ca și 
cum ar fi ieşit și dânsa din febra unei boli grave. 

Caii de la trăsuri, cenușii și deșălați, umblau 
anormal. Acum pășeau încet de tot, greoi și împleticiţi 
— acum, 0 luau la goană, respirând puternic pe nări 
pentru a nu cădea prea slăbiţi în mijlocul asfaltului. 

Coridorul lung de case se clătina ușor în bătaia 
vântului. Venea de departe mirosul tare al toamnei. 
„O frumoasă zi de toamnă!” îmi spusei. „O splendidă 
zi de toamnă!” 

Mă plimbam foarte încet de-a lungul caselor 
prăfuite. În vitrina unei librării zării o jucărie 
mecanică agitându-se. 

Era un mic clovn roşu și albastru care bătea din 
două minuscule talgere de alamă. Stătea bine închis 
în camera aceasta a lui, în vitrină, printre cărţi, mingi 
şi călimări şi bătea din talgere nepăsător, cu voioşie. 

Îmi veniră lacrimile în ochi de înduioşare. Era atât 
de curat, atât de răcoare şi atât de frumos în colţul 
acela din vitrină! 

Într-adevăr, un loc ideal în lumea asta unde să stai 
liniştit şi să baţi din talgere, îmbrăcat în frumoase 
haine colorate. 

lată ceva ce după atâta febră era simplu și limpede. 
În vitrină, lumina toamnei cădea mai intimă, mai 
plăcută. Ce bine ar fi fost să înlocuiesc cu paiaţa cea 
mică şi veselă! Între cărţi și mingi, înconjurat de 


235 


235 


M. Blecher, Întâmplări în irealitatea imediată 


vedea bine că trecuse prin multe mâini. În timp ce 
mă uitam în ea, el se ridică în picioare şi rămase în 
faţa mea puternic, sigur de dânsul, cu mânecile 
răsucite şi cu gâtul dezgolit. 

Ceva tot atât de plăcut şi de calm ca a bate din 
talgere într-o vitrină. 

— Şi... nu te doare capul când citeşti?... întrebai, 
dându-i înapoi cartea. 

Părea că nu înţelege. 

— Pentru ce să mă doară? Nu mă doare deloc, zise 
el şi se așeză din nou pe bancă să citească mai departe. 

Există aşadar o categorie de lucruri în lume din 
care eram menit să nu fac niciodată parte, paiaţe 

Michael Astner, Mâști nepăsătoare și mecanice, băieţi voinici pe care nu-i 

obiecte curate, aşezate corect pe o coală de hârtie doare niciodată capul. În jurul meu, printre copaci, 
albastră. Pac! Pac! Pac! Ce bine, ce bine e-n vitrină! în lumina soarelui, curgea un curent vioi şi amplu, 
Pac! Pac! Pac! roșu, verde, albastru; mingi, cărţi și plin de viaţă şi de puritate. Eu eram menit să rămân 


vopsele. Pac! Pac! Pac! Ce frumoasă zi de toamnă!... veșnic în marginea lui, îmbâcsit de întuneric şi de 
Incet însă, pe nesimţite, mişcarea paiaţei începu a slăbiciuni de leşin. 
se domoli. Mai întâi talgerele nu se mai atinseră, apoi Întinsei picioarele pe bancă şi rezemându-mă cu 


deodată paiaţa rămase cu braţele încremenite în aer. spatele de un copac găsii o poziţie foarte comodă. În 
Imi dădui seama aproape cu groază că paiaţa se definitiv, ce mă împiedica să fiu şi eu puternic şi 
oprise din joc. Ceva în mine înlemni dureros. Un nepăsător? Să simt în mine circulând o sevă viguroasă 


moment frumos şi vesel îngheţase în aer. şi proaspătă, cum circula prin miile de ramuri şi de 
Părăsii repede vitrina şi o luai spre o mică grădină frunze ale copacului, să stau vertical şi fără înţeles în 

publică din centrul orașului. lumina soarelui, drept, sobru, cu o viaţă sigură și bine 
Castanii își lepădaseră foile îngălbenite. Restau- definită, închisă în mine ca într-o capcană... 

rantul vechi de scânduri era închis şi în faţa lui zăceau Pentru aceasta trebuia poate mai întâi să încerc a 

în dezordine o mulțime de bănci stricate. respira mai adânc şi mai rar: respiram prost, 


Mă înfundai într-o bancă, scobită nu știu cum în întotdeauna pieptul meu era prea plin ori prea gol. 
așa fel încât mă trezii aproape întins pe spate cu  Începui dar să respir aerul cu încredere. Peste câteva 
privirile în cer. Soarele trimetea printre crengi o minute mă simţii mai bine. Un fluid slab de 


lumină îmbucătăţită, plină de cristale. perfecțiune, dar care simțeam că se umflă în fiecare 
Câtva timp stătui astfel cu privirile pierdute în clipă, începu să-mi curgă prin vine. Zgomotul străzii 
înălțime, slăbit, nespus de slăbit. îmi reaminti de departe orașul, dar acum oraşul se 


Deodată se așeză lângă mine un băiat voinic, cu  învârtea foarte lent în jurul meu ca o placă de 
mânecile cămeșii suflecate, cu gâtul roșu şi puternic; gramofon. Devenisem ceva ca de pildă centrul și axa 
cu mâinile mari şi murdare. Se scărpină câteva clipe lumii. Esenţialul era să nu-mi pierd echilibrul. 
în cap cu toate cele zece degete, apoi scoase din Într-un circ odată, dimineaţa, când artiştii făceau 
buzunarul pantalonilor o carte şi începu să citească. repetiţie, asistai la o scenă care îmi revenea acum în 

Ținea foile strânse în palmă ca să nu le răsfoiască minte... Un amator din public, un simplu spectator 
vântul și citea bolborosind tare; din când în când își fără nici o pregătire, se urcă, fără să clipească, cu 
trecea mâna prin păr ca pentru a înţelege mai bine. mult curaj, pe piramida de scaune şi mese pe care se 

Tuşii semnificativ şi îl interpelai: „Ce citeşti?” îl  urcase puţin mai înainte acrobatul circului. Cu toții 
întrebai eu, răsturnat pe bancă, cu ochii în ramurile admiram preciziunea cu care escalada periculoasa 
copacilor. construcţie, iar frenezia de a fi reușit să învingă cele 

Băiatul îmi puse cartea în mână ca unui orb. Era o dintâi obstacole îmbăta pe amator cu un fel de știință 
poveste lungă în versuri despre haiduci, o carte a echilibrului, plină de inconştienţă, care îl făcea să 
sleioasă, plină de pete de grăsime și murdărie; se  puie mâna exact pe locul unde trebuia, să întindă 

piciorul cu precizie şi să găsească într-însul greutatea 
minimă cu care că abordeze o nouă treaptă în înălțime. 
Zăpăcit și fericit de siguranța gesturilor sale, ajunse 
în câteva secunde în vârf. Aici însă se petrecu cu el 
ceva cu totul deosebit: îşi dete seama într-o clipă de 
fragilitatea punctului de sprijin unde se afla, precum 
şi de extraordinara sa îndrăzneală. Clănţănind din 
dinți ceru cu voce stinsă o scară şi recomandă de 
nenumărate ori celor de jos s-o ţină bine și să n-o 
miște. Curajosul amator scobori cu infinite precau- 
țiuni, treaptă cu treaptă, transpirat din cap până-n 
picioare, uluit și enervat de ideea ce-o avusese să se 
urce. 

Poziţia mea acum în grădină era în vârful 
piramidei şubrede. Simţeam bine circulând în mine 
o sevă nouă şi puternică, dar trebuia să mă silesc să 
nu cad din înălțimea admirabilei mele certitudini. 

Îmi trecu prin cap că așa ar trebui s-o văd pe Edda, 
calm, sigur de mine, plin de lumină; nu mai fusesem 
pe-acolo de mult. Vroiam ca o dată cel puţin să mă 
prezint în faţa cuiva întreg şi neclintit. 

Tăcut şi superb ca un copac. Asta era — ca un 
copac. Îmi umplui pieptul cu aer şi întinzându-mă 
acum bine pe spate, adresai un cald salut de camara- 
derie crengilor de deasupra mea. Era ceva aspru şi 
simplu în copac, ce se înrudea minunat cu noile mele 
forțe. Mângâiai trunchiul așa ca și cum aş fi bătut pe 
umăr un prieten. „Camarade copac!” Cu cât priveam 
mai atent coroana infinit răspândită a ramurilor, cu 
atât simțeam mai bine cum în mine carnea se divide 
şi prin golurile ei începe să circule aerul viu de-afară. 
Sângele se urca în vine majestuos şi plin de sevă, 
înspumat de clocotul vieții simple. 

Mă ridicai în picioare. O clipă genunchii se îndoiră 
nesiguri ca şi cum ar fi vrut să compare printr-o 
singură ezitare toată forța şi slăbiciunea mea. Cu paşi 
mari, o luai spre casa Eddei. 

Uşa grea de lemn ce dădea spre terasă era închisă. 
Imobilitatea ei mă zăpăci puţin. Toate gândurile îmi 
zburară până la unul. 

Pusei mâna pe clanţă și apăsai. „Curaj, îmi spusei, 
dar mă oprii să rectific. Curaj? Numai oamenii timizi 
au nevoie de curaj pentru ca să facă ceva; cei normali, 
cei puternici n-au nici curaj, nici laşitate, ei deschid 
ușile simplu, așa...” 

Întunericul răcoros al primei odăi mă cuprinse cu 
un aer plin de calm și de bucurie, ca şi cum m-ar fi 
aşteptat de mult. 

De data asta perdeaua de mărgele unindu-se în 
urma mea avu un clinchet bizar, care făcu să mi se 
pară că sunt singur, într-o casă pustie, la marginea 
lumii. Era oare aceasta senzaţia de extrem echilibru, 
în vârful piramidei de scaune? 

Bătui violent la ușa Eddei. 

Îmi răspunse speriată să intru. 

Pentru ce păşeam atât de încet? 

„Păşeam încet”? Mi se părea totuşi că prezenţa 
unei persoane ca mine, sau mai bine zis a unui copac 
trebuia să se simtă de departe. 

În odaie însă nu se stârni nici o mirare, nici o 
înfrigurare, nici cea mai mică emoție. 

Câteva secunde gândurile mă precedară în mod 
ideal, cu o mare perfecțiune și sobrietate de gesturi. 
Mă văzui înaintând foarte sigur şi, cu o mișcare 
degajată, așezându-mă la picioarele Eddei pe patul 
unde stătea întinsă. Persoana mea adevărată rămase 
însă în urma acestor frumoase proiecte ca o remorcă 
netrebnică şi stricată. 

Edda mă invită să stau jos şi mă aşezai pe un 
scaun la o mare distanţă de ea. 

Pendula bătea între noi un tic-tac agasant şi foarte 
sonor. Curios lucru: tic-tacul creştea ca fluxul și 
refluxul mării, mergând în val spre Edda până ce 
aproape nu-l mai auzeam şi revenind apoi umflat spre 
mine, violent de-mi spărgea urechile. 

„— Edda, începui să vorbesc, întrerupând tăcerea, 
dă-mi voie să-ţi spun ceva foarte simplu... 

Edda nu răspunse. 

— Edda, ştii tu ce sunt eu? 

— Ce anume? 

— Un copac, Edda, un copac...” 

Toată această scurtă convorbire avu loc, bineîn- 
țeles, strict în interiorul meu şi nici un cuvânt nu fu 
rostit în adevăr. 

Edda se cuibări pe pat, strângând sub ea genunchii 
şi acoperindu-i cu peignoirul. Îşi puse apoi mâinile 
sub cap privindu-mă cu mare atenţie. Aș fi dat 
bucuros orice, ca să-și găsească un alt punct în odaie 
pe care să-l privească. 

Văzui deodată pe o etajeră un buchet mare de flori 
într-un vas. Asta mă salvă. 

Cum de nu le văzusem până atunci? Privisem tot 
timpul într-acolo de când intrasem. Pentru a-mi 
verifica apariţia lor mă uitai o clipă în altă parte şi 
revenii la ele. Erau acolo la locul lor imobile, mari, 
roşii... Atunci cum de nu le văzusem? Începui să mă 

îndoiesc de certitudinea mea de copac. lată că un 
obiect apăruse în odaie acolo unde nu era cu o clipă 
mai înainte. Vederea mea era oare întotdeauna clară? 
Poate că în corpul meu mai rămăseseră urme de 
neputinţă şi întuneric care circulau prin noua mea 
luminozitate ca niște nori pe un cer strălucitor, 
acoperindu-mi vederea când treceau prin umoarea 
ochilor, aşa cum norii pe cer acoperă deodată soarele 
şi cufundă în umbră o parte din peisaj. 

— Ce frumoase sunt florile acelea, spusei Eddei. 

— Care flori? 

— Cele de colo, de pe etajeră. 

— Care flori? 

— Daliile acela roşii atât de frumoase... 

— Care dalii? 

— Cum asta, ... care dalii? 

Mă ridicai și mă repezii la etajeră. Aruncată pe o 
grămadă de cărți zăcea o eşarfă roșie. În clipa când 
întinsei mâna şi mă convinsei că era într-adevăr o 
eșarfă, ceva ezită departe în mine, ca oscilaţia 
curajului amatorului echilibrist, în vârful piramidei, 
între acrobație şi diletantism. Ajunsesem desigur și 
eu la extrema mea înălțime. 

Toată problema se rezuma acum la a mă întoarce 
şi a mă aşeza pe scaun. Şi mai departe ce voi trebui 
să fac, ce voi trebui să spun? 

Câteva clipe fui atât de stupefiat de problema 
aceasta încă îmi fu imposibil să execut cea mai mică 
micșare. Ca vitezele foarte mari ale volantelor de 
motoare care le fac să pară imobile, ezitarea mea 
profund disperată îmi dădea o rigiditate de statuie. 
Tic-tacul pendulei bătea puternic, înțepenindu-mă cu 
mici cuie sonore. Mă smulsei imobilităţii cu mare 
greutate. 

Edda era în aceeași poziţie pe pat, privindu-mă 
cu aceeași calmă mirare; s-ar fi zis că o putere 
răutăcioasă, extrem de perfidă, dădea lucrurilor 
aspectul lor cel mai comun, pentru a mă pune pe 
mine în cea mai mare încurcătură. lată ce lupta cu 
mine, iată ce era implacabil împotriva mea: aspectul 
comun al lucrurilor. 

Într-o lume atât de exactă, orice inţiativă devenea 
de prisos, dacă nu chiar imposibilă. Ceea ce făcea 
să-mi vuiască sângele în cap era că Edda nu putea fi 
altfel, ci numai şi numai o femeie cu părul bine 
pieptănat, cu ochii albaştri-violeţi, cu un surâs în 
colţul buzelor. Ce puteam oare face împotriva unei 
exactități atât de aspre? Cum puteam s-o fac să 
înțeleagă, de pildă, că sunt un copac? Era de transmis 
cu cuvinte imateriale şi informe, prin aer, o coroană 
de ramuri şi frunze, superbă şi enormă, așa cum o 
simțeam în mine. Cum aș fi putut face asta? 

Mă apropiai de pat şi mă rezemai de bara de lemn. 
În mâini se iradie un fel de certitudine ca și cum în 
ele ar fi scoborât deodată tot nodul neliniştei mele. 

Ei şi acum? Între Edda şi mine stătea ameţitor 
acelaşi aer străveziu, impalpabil şi în aparenţă incon- 
sistent, în care totuşi zăceau toate forțele mele ce nu 
puteau duce la nimic. Ezitări de zeci de kilograme, 
tăceri de ceasuri întregi, tulburări şi vertigii de carne 
şi sânge, toate acestea puteau intra în spațiul acela 
mizerabil fără ca nici o aparenţă să arate coloritul 
negru şi materia pâcloasă ce conţinea. În lume 
distanţele nu erau în mod simplu acelea pe care le 
vedeam cu ochii, infime şi permeabile, ci altele 
invizibile populate de monștri și de timidităţi, de 
proiecte fantastice şi de gesturi nebănuite, care, dacă 
o clipă s-ar fi închegat în materia din care tindeau să 
fie compuse, ar fi transformat aspectul lumii într-un 
cataclism îngrozitor, într-un haos extraordinar, plin 
de crunte nenorociri şi de extatice beatitudini. 

În clipa aceea, privind pe Edda, poate că materiali- 
zarea gândurilor mele ar fi avut într-adevăr ca rezultat 
gestul acela simplu ce-mi huia în cap; să ridic presse- 
papiers-ul de pe masă (îl priveam cu coada ochiului, 


era o nobilă cască medievală apăsând hârtiile) şi să-l 
arunc în Edda, iar ca urmare imediată, o formidabilă 
țâșnitură de sânge din pieptul ei, viguroasă ca şuvoiul 
unui robinet, umplând odaia încet, încet, cu sânge, până 
ce aş fi simţit, mai întâi, cum picioarele îmi clipocesc în 
lichidul călduț şi lipicios, apoi genunchii şi apoi, — ca- 
n filmele americane de senzație unde un personagiu 
este condamnat să stea într-o odaie închisă ermetic în 
care apa urcă mereu, — să simt deodată ajungându-mi 
sângele la gură şi gustul lui sărat şi plăcut să mă înece... 

Începui să mișc din buze fără voie și să înghit în sec. 

— Ţi-e foame? mă întrebă Edda. 

— Ei nu, nu... nu mi-e foame, mă gândeam la 
ceva... absurd... cu totul absurd. 

— Te rog, spune-mi şi mie. De când ai venit, n-ai 
scos o vorbă şi nu te-am întrebat nimic... acum aştept, 
vezi bine. 

— Uite, Edda, începui, e ceva în fond foarte 
simplu... e chiar simplu de tot... iartă-mă că ţi-o spun, 
dar eu... 

Vrui să completez „eu sunt un copac” însă fraza 
aceasta nu mai avea acum nici o valoare de când îmi 
venise poftă să beau sânge. Zăcea ștearsă şi veştedă 
în fundul sufletului și mă mirai chiar că avusese 

A. Dizolvarea epicului 

1. Roman de mici dimensiuni, Întâmplări în 
irealitatea imediată de M. Blecher este structurat în 
câteva secvenţe fără titlu, delimitate de spaţiile albe 
dintre ele și de conţinutul lor: 

a. criza înstrăinării de sine; 

b. experienţa repetată a „spaţiilor blestemate” din 
copilărie; 

c. primele experienţe erotice (două secvențe); 

d. cinematograful, panopticumul şi bâlciul (două 
secvenţe); 

e. casa Weber (cinci secvenţe); 

f. casa bunicului ; 

g. alte spaţii fascinante şi terifiante: atelierul de 
sculptură şi teatrul de varieteu; 

h. maidanul din afara orașului — experiența 
„noroiului”; 

i. tentativa de sinucidere; 

j. epilog — realitatea ca irealitate. 

Organizaţi-vă în cinci echipe şi rezumaţi câte două 
secvențe. Citiţi apoi câte un fragment din secvențele 
rezumate şi explicați de ce l-aţi ales. 

vreodată oarecare importanţă. 

Începui din nou. 

— Iată, Edda, ce este, îmi era rău, mă simţeam slab 
şi prăpădit. Întotdeauna prezenţa ta îmi face bine, e 
de-ajuns să te văd... ești supărată de asta? 

— Deloc..., îmi răspunse ea şi începu a râde. 

Îmi venea acum de-a binelea să comit ceva ab- 
surd, sângeros, violent. Îmi luai repede pălăria. 
„Acum plec.” Într-o clipă fui în josul scărilor. 

Era acum ceva cert: lumea avea un aspect comun 
al ei în mijlocul căruia căzusem ca o eroare, niciodată 
nu voi putea deveni un copac, nici ucide pe cineva, 
nici sângele nu va ţâşni în valuri. Toate lucrurile, toți 
oamenii erau închişi în trista şi mica lor obligaţie de 
a fi exacţi, nimic alta decât exacți. În zadar aş fi putut 
să cred că într-un vas erau dalii când acolo se afla o 
eşarfă. Lumea n-avea puterea de a schimba câtuși de 
puţin, era atât de meschin închisă în exactitatea ei 
încât nu-și putea permite să ia eșarfe drept flori... 

Pentru întâia oară îmi simţeam capul strâns 
puternic în scheletul craniului. Îngrozitor și dureros 


prizonierat... 
(M. Blecher, „Inimi cicatrizate. Întâmplări în irealitatea imediată”, 
Editura 100+1 Gramar, București, 1995) 


2. Între secvențele romanului nu mai apare decât 
într-o măsură redusă continuitatea obișnuită în 
romanele studiate anterior, care leagă episoadele între 
ele, având ca rezultat un epic consistent, obţinut prin 
înlănţuirea sau / şi alternanţa acestora. Structura epică 
este dublată până la estomparea ei de o structură 
muzicală, în cazul căreia nu întâmplarea este determi- 
nantă, ci o temă sau mai multe, reluate insistent în 
diverse contexte. Care dintre următoarele teme ar 
putea avea un rol esenţial în structurarea subiectului? 
Argumentaţi răspunsul: 

a. înstrăinarea de sine; b. copilăria ca vârstă mitică; 
c. lumea ca artificiu; d. fascinația materiei; e. iniţierea 
erotică; f. absurdul existenţial; g. maturizarea unui 
erou; h. adolescenţa; i. viața ca vis; j. dragostea; k. 
moartea; |. familia; m. societatea; n. istoria; o. spaţiul 
citadin; p. natura; r. condiția umană. 

3. Rezumaţi secvențele reproduse în manual. Care 
sunt temele lor? 

4. Recitiţi capitolul VI, Nunta, din romanul Jon de 
Liviu Rebreanu pentru a realiza o comparaţie cu secvența 
din M. Blecher care prezintă nunta lui Paul Weber şi a 

Eddei (al doilea fragment reprodus în manual). Observaţi 
diferenţa de informaţie din fiecare text şi comentaţi efectul 
acesteia asupra structurii epice rezultate: 

a. În textul lui Rebreanu apar informaţii exacte în 
legătură cu timpul şi spaţiul desfăşurării evenimentului 
(trei zile, sâmbătă, duminică şi luni, ospățul are loc întâi 
la socrul mic, apoi la socrul mare; în plus, ceremonialul 
include şi cununia civilă la notariatul din Jidoviţa și 
aceea religioasă la biserica din Pripas), etapele acestuia 

Fragmentarismul epic (episoade care nu 
încheagă o acţiune) și predilecția pentru descriere, 
implicit pentru imaginea statică, fotografică, apropie 
proza lui Blecher de textul liric. Percepția subiectiv 
onirică a lumii deplasează accentul de la iluzia 
realităţii, efect specific romanului în general, la 
vizionarism. 

5. Comparaţi din acest punct de vedere secvenţa 
nunţii din romanul lui M. Blecher cu următorul text 
liric contemporan: 

«Bem vin. Soiuri alese. La „Birtul Înfrăţirea”. 
Mama serveşte, aduce sticle, aduce alte poze din ce 
în ce mai rumene, mai durdulii. În pahare e umbră. 
Bunicii mei din flori ciocnesc și cântă. Pozele râd. 
Mama le ţine strâns la piept, se-nvârte printre mese 
şi dansează. Eu dau noroc și sorb din umbra caldă. E 
nuntă, linişte. Flutură vântul rufe albe, întinse pe 
frânghie la „Birtul Înfrățirea”. Mireasa se-nvârte 
printre mese. E tânără, strălucitoare. Toţi o ciupesc, 
o cheamă, o sărută. O retuşează, o rujează, îi cântă. 
Bem. Umbra se-nalţă-ncet ca fumul, din pahare. 
Bunica-i fericită şi valsează. Zâmbeşte tandru de pe 
etichetă, de pe sticlă. Și ne cuprinde cu mâinile de 
după gât, ne cheamă să fugim cu ea în noaptea nunții. 
Și umbra i se tot prelinge caldă, grea pe ridurile 
frunţii.» (Cristian Popescu, Local familial, 8, vol. 
Cuvânt înainte, Cartea Românească, 1988) 

6. Ultimul fragment reprodus în manual are ceva 
mai multă consistență epică decât cele anterioare. 
Rezumaţi-l şi încercați să fixați momentele subiectului 
(expozițiune, intrigă, desfăşurare, punct culminant 
şi deznodământ). Ce constatați? Discutaţi următoarele 
sugestii de lectură: 

a. acțiunea nu se structurează după această logică 
a acumulării treptate de tensiune până la un punct 
culminant după care se produce destinderea, ci mai 
degrabă haotic; 

b. acțiunea este structurată în doi timpi, unul al 

(cununia, ospăţul, jocul miresei, darul), comportamentul 
nuntașilor, stările şi gândurile personajelor importante. 

b. În textul lui M. Blecher apar informaţii în legă- 
tură cu timpul şi spaţiul evenimentului (la câteva zile 
după moartea bunicului, casa Weber), decorul nunţii 
şi-al împrejurimilor, costumaţia şi atitudinea mirilor 
şi ale nuntașilor, aducerea și tăierea unui tort, somnul 
eroului și trezirea, dimineaţa, când nunta se încheiase. 


tensiunii, celălalt al 
destinderii, care se 
repetă; 

c. se pot fixa trei 
momente egale în ten- 
siune, în jurul cărora 
se ordonează întâm- 
plările (imaginea mi- 
cului clovn roşu, a 
omului căţărat pe o 
piramidă de mese şi 
scaune, a eşarfei care 
pare o vază cu flori roșii); 

d. se pot recu- 
noaştele momentele 
subiectului: expozi- 
țiunea (plimbarea prin oraș într-o zi de toamnă, micul 
clovn, întâmplarea de altădată de la circ, băiatul din 
parc), intriga (hotărârea de a o vedea pe Edda și de 
a-i vorbi despre metamorfozarea într-un copac), 
desfășurarea acțiunii (pătrunderea în locuință şi apoi 
în camera femeii, dialogul imaginar, eşarfa / vază), 
punctul culminant (dorința de a ucide) și deznodă- 
mântul (dialogul cu Edda, sfârşitul vizitei). 

7. Comparaţi incipitul romanului, reprodus mai 
jos, cu alte fragmente de început ale unor romane 
studiate până acum, reproduse, de asemenea, mai jos. 

a. „Când privesc mult timp un punct fix pe perete 
mi se întâmplă câteodată să nu mai știu nici cine sunt 
nici unde mă aflu. Simt atunci lipsa identităţii mele 
de departe ca şi cum aș fi devenit, o clipă, o persoană 
cu totul străină. Acest personagiu abstract şi persoana 
mea reală îmi dispută convingerea cu forțe egale. 

În clipa următoare identitatea mea se regăsește, 
ca în acele vederi stereoscopice unde cele două 
imagini se separă uneori din eroare şi numai când 
operatorul le pune la punct, suprapunându-le, dau 
deodată iluzia reliefului. Odaia îmi apare atunci de o 

prospeţime ce n-a avut-o înainte. Ea revine la 
consistenţa ei anterioară, iar obiectele din ea se depun 
la locurile lor, așa cum într-o sticlă cu apă un bulgăr 
de pământ sfărâmat se aşează în straturi de elemente 
diferite, bine definite şi de culori variate. Elementele 
odăii se stratifică în propriul lor contur şi în coloritul 
vechei amintiri ce o am despre ele.” (M. Blecher, 
Întâmplări din irealitatea imediată) 

b. „Din şoseaua ce vine de la Cârlibaba, întovă- 
răşind Someșul când în dreapta, când în stânga, până 
la Cluj şi chiar mai departe, se desprinde un drum 
alb mai sus de Armadia, trece râul peste podul bătrân 
de lemn, acoperit cu şindrilă mucegăită, spintecă satul 
Jidoviţa şi aleargă spre Bistriţa, unde se pierde în 
cealaltă şosea naţională care coboară din Bucovina 
prin trecătoarea Bârgăului. 

Lăsând Jidoviţa, drumul urcă întâi anevoie până 
ce-şi face loc printre dealurile strâmtorate, pe urmă 
însă înaintează vesel, neted, mai ascunzându-se 
printre fagii tineri ai Pădurii-Domneşti, mai poposind 
puţin la Cișmeaua-Mortului, unde picură veșnic apă 
de izvor răcoritoare, apoi coteşte brusc pe sub Râpele- 
Dracului, ca să dea buzna în Pripasul pitit într-o scrân- 
titură de coline.” (Liviu Rebreanu, Jon) 

c. „„Mustrările d-tale sunt fără utilitate, ca mânia cuiva 
care bate la ușa vecină închisă, în loc de aceea pe care 
o caută, dar şi în scrisoarea trecută, ca şi acum aproape, 
mi-a slăbit voinţa de a face efortul unei explicaţii gândul 
că și lămuririle sunt de obicei zadarnice. 

Veneam în ziua aceea cu braţul plin de flori... Nu 
mă așteptase... Nu dorisem decât să retrăiesc o clipă... 
ceva din trecut şi mă supuneam acestui demers cum 
primești un singur pahar de vin, ştiind că mai multe nu 
ai putea suporta... Dar servitorul mi-a remis un bilet 
când am sunat. Un plic odios de un albastru pal, aproape 
alb. Parcă un gând otrăvit mi s-a împrăștiat în sânge și 
mi-a uscat pielea. Nu ştiam ce să răspund, nici n-am 
citit biletul, pentru că acum conţinutul lui mi-era 
indiferent. Altădată mă adânceam în cercetarea 
motivelor, cum ai căuta izvorul apei neregulat subterane 
într-o grotă. Mi-era acum numai o milă imensă de bucuria 
mea şi de florile pe care le aveam în braţe.” (Camil 
Petrescu, Patul lui Procust) 

Aveţi în vedere următoarele aspecte: 

a. diferenţa de imagine iniţială este în legătură cu 
orientarea romanului către un anume tip de experiență 
(realistă, psihologică, ontologică); 

b. discursul narativ la persoana I şi un narator 
personaj apar atât la M. Blecher, cât şi la Camil Petres- 

cu, dar formulele de roman rămân diferite (vezi frag- 
mentul citat din Nicolae Manolescu); 

c. indicii temporali şi spaţiali sprijină consistent 
conturarea unor viziuni artistice diferite (gândiți-vă 
la felul în care apare realitatea în lumea imaginară a 
celor trei romane); 

8. În afara indicilor spaţiali care fixează într-un 
cadru imaginile iniţiale şi, implicit, acţiunea derulată 
în continuare, în cele două texte care descriu o 
experiență interioară, asemenea indici apar cu ajutorul 
comparaţiei și pentru a preciza această experienţă. 
La Max Blecher pierderea temporară a identității este 
asemănată erorii de suprapunere a unor fotografii în 
realizarea unei vederi stereoscopice, iar recuperarea 
acesteia creează o reașezare a spațiului înconjurător, 
aşa cum bulgărele de pământ se stratifică într-o sticlă 
de apă. La Camil Petrescu, explorarea motivelor unui 
gest sau ale unui comportament seamănă cu o căutare 
a unui izvor într-o grotă. Diferenţa de imagine este 
implicit o diferenţă de viziune asupra eului. Simpli- 
ficând, am putea echivala metaforic, într-un caz eul 
cu o fotografie, în celălalt cu o grotă. Ce vă sugerează 
cele două metafore? Ce aspecte din cele două romane 
sprijină această echivalență? 

9. Ultima secvență a romanului, ca şi prima, este un 
epilog cu caracter meditativ. Dacă incipitul provoacă 
printr-o tematică de ordin general, filosofic — sinele şi 
înstrăinarea de sine, raportul acestuia cu lumea —, 
epilogul dezvoltă concis concluzia întregului discurs 
(text): „Viaţa ta a fost aşa şi nu altfel” spune ea (amintirea 
experiențelor trăite, n.n.), şi în fraza aceasta zace imensa 
nostalgie, închisă în luminile şi culorile ei hermetice 
din care nu este permis nici unei vieţi să extragă decât 
aspectul unei exacte banalități. 

În ea zace melancolia de a fi unic și limitat, într-o 
lume unică şi meschin de aridă.» 

Comentaţi, ţinând cont de epilog, titlul romanului. 

B. Dizolvarea psihologicului. Manechinele 

Dizolvarea epicului atrage după sine conturarea 
fragmentară a unor personaje, surprinse printr-o în- 
tâmplare, dar cel mai adesea printr-o atitudine, printr- 
o imagine care le subliniază natura statică. Personajul 
fără istorie, fără evoluţie, fără conţinut psihologic, 
imagine multiplicată a vidului condiţiei umane este 
caracteristic acestui roman. M. Blecher aparţine unei 
familii de scriitori europeni, cum ar fi Franz Kafka 
sau Robert Musil, care au revoluţionat în prima 
jumătate a secolului al XX-lea structurile şi viziunea 
prozei epice, orientând-o către inautenticitatea 

existenţială, absurd, derizoriu și artificiu. 

1. Discutaţi personajele din romanul lui Blecher, 
având ca punct de plecare următorul fragment din 
proza Tratat despre manechine sau cartea a doua a 
genului de Bruno Schulz': „Tata dezvolta însă acum 
programul celei de-a doua etape demiurgice, tabloul 
celei de-a doua generaţii de creaţii, care trebuia să 
stea în opoziţie deschisă cu epoca dominantă. Nu ne 
preocupă, spunea el, creaţiile de largă respiraţie, 
ființele de durată. Creaturile noastre nu vor fi eroii 
unor romane în mai multe volume. Rolurile lor vor fi 
scurte, lapidare, caracterele lor — fără planuri secun- 
dare. Ne vom asuma adeseori truda de a le chema la 
viață, pentru un singur gest, pentru un cuvânt, pentru 
acea clipă unică. Recunoaştem deschis: noi nu vom 


Michael Astner, Rupturi arbitrare. Reclama 
piesei „, Wozzeck” de Georg Biichner 
pune accent pe trăinicia și nici pe temeinicia execu- 
ţiei: creaturile noastre vor fi într-un fel provizorii, 
făcute pentru o singură dată. Dacă vor fi oameni, le 
vom da numai un obraz, o mână, un picior, numai 
pe acelea care le vor fi necesare în rolurile lor. N-ar 
fi decât un exces de pedanterie dacă ne-am îngriji şi 
de cel de-al doilea picior, lipsit de importanţă în rol. 
În partea invizibilă ar putea fi acoperite cu o simplă 
pânză, ori ar putea fi vopsite în alb. Toată ambiția noastră 
o vom turna în această mândră deviză: pentru fiecare 
gest — alt actor. Pentru fiecare cuvânt, pentru fiecare 


” M. Blecher, Întâmplări în irealitatea imediată 


acțiune, vom chema la viață alt om. Aceasta este plăcerea 
noastră, iar lumea va fi după gustul nostru. Lui Demiurgos 
îi plăceau materialele alese, perfecte, complicate — noi 
dăm întâietate banalității. Pur și simplu ne entuziasmează 
materialele ieftine, proaste, banale. Înţelegeți voi, întreba 
tata, sensul profund al acestei slăbiciuni, al acestei pasiuni 
pentru hârtia ordinară, pentru papier-mache, pentru vop- 
seaua de ulei, pentru câlți și rumeguș? Aceasta este, 
spunea tata, zâmbind trist, dragostea noastră pentru 
materie ca atare, pentru calitatea de a fi pufoasă sau 
poroasă, pentru consistenţa ei unică, mistică. Demiur- 
gos, marele maestru şi artist, o face invizibilă, îi 
porunceşte să dispară în jocul vieţii. Noi, dimpotrivă, îi 
iubim scrâşnetul, îndărătnicia, stângăcia ei de momâie. 
Ne place să vedem în fiecare gest al ei, în fiecare mișcare, 
efortul ei greoi, inerția ei, dulcea ei stângăcie.” (Bruno 
Schulz, Manechinele, Polirom, lași, 2004) 


2. Identificaţi amănunte comune de imagine în cazul 
figurilor de ceară de la panopticum, micului clovn roşu 
şi albastru din vitrina unei librării şi personajelor care 
apar în fragmentele reproduse în manual. 


3. Personajul feminin la care se opreşte ceva mai 
mult romanul este Edda. Cele câteva secvenţe 
narative în care apare oferă informaţii prin care se 
creează imaginea unei feminități comparabile în 
unele privinţe cu aceea a doamnei T din romanul lui 
Camil Petrescu. Prima dintre ele este construită însă 
lacunar, din „cioburi” de oglindă, sintetizate mai jos: 

a. (prima secvenţă) „În sala rău luminată mireasa 
stătea mereu pe estradă lângă Paul, înclinându-și 
capul spre el când îi spunea ceva pe şoptite şi lăsând 
braţul moale între degetele lui care îl mângâiau de-a 
lungul mănuşii albe.” 

b. (a doua secvenţă) Casa „se iluminează” odată 
cu venirea ei: obiecte prăfuite sunt aruncate la gunoi, 
se pun covoare moi, perdele, se schimbă aspectul 
vitrinelor, în fiecare sâmbătă bărbaţii casei și eroul 
se adună în jurul ei, ascultă arii orientale la gramofon 
şi sunt serviţi cu prăjituri dulci-amărui cu miere și 
migdale. Atracția pe care o exercită Edda asupra 
eroului îl împinge la un gest ciudat: își înfundă 
obrazul în materialul cu peri aspri al fotoliului până 
începe să sângereze. Stupefiată, Edda îi șterge 
obrazul cu o batistă înmuiată în alcool. 

c. (a treia secvență) După încercarea nereușită de 
sinucidere, eroul îi face o vizită Eddei. Femeia este 
„Cuibărită” în pat, îl priveşte cu atenţie, apoi cu mirare 
când confundă eşarfa roşie cu niște flori, îl întreabă 


“Bruno Schulz (1892- 1942). Scriitor polonez, autorul volumelor de proză Prăvăliile de scorţişoară (1934) şi Sanatoriul timpului (1937). 

dacă îi este foame și-l îndeamnă să vorbească abia 
când el încearcă s-o facă. Edda nu putea fi altfel, era 
doar „o femeie cu părul bine pieptănat, cu ochii 
albaştri-violeţi, cu un surâs în colţul buzelor.” 

d. (a patra secvenţă) Edda se îmbolnăvește, într-o 
toamnă, eroul o vizitează şi constată că părul ei este 
mai blond şi mai fin decât altădată, fruntea ca un 
bloc de ceară, iar capul semăna cu unul ivoriu din 
halucinaţiile lui nocturne. Boala se manifestă exploziv 
şi femeia moare. Eroul își amintește, la înmormântare, 
ce-i spusese Edda cândva: „Înmormântarea mea va 
fi o înşirare de obiecte”. 

Sintetizaţi, după modelul de mai sus, informaţiile 
pe care le oferă romanul Patul lui Procust de Camil 
Petrescu despre doamna T. Comparaţi apoi cele două 
personaje, având în vedere: 

* mijloacele de caracterizare; 

* istoria” personajelor; 

* trăsăturile fizice şi morale; 
perspectiva narativă. 


4. Eroul romanului este fascinat, ca şi personajul 
lui Bruno Schulz din fragmentul citat mai sus, de 
materie, fie că este vorba de obiectele din diversele 
spaţii pe care le explorează sau de forma ei brută, 
naturală. Daţi exemple de imagini edificatoare în acest 
sens din fragmentele reproduse în manual. 


5. Comentaţi această fascinaţie, alegând varianta 
(variantele) adecvată / adecvate viziunii romanului 
dintre următoarele: 

a. eroul este încântat de existență în toate manifes- 
tările ei, iar contactul cu materia, în diferitele ei forme, 
pare similar cu o conectare la energia vitală; 


7/7 Teme 

1. Realizaţi o paralelă între personajul romanului 
psihologic şi personajul romanului corintic având în 
vedere: a. mijloacele de caraterizare esenţiale în 
fiecare caz; b. perspectiva narativă; c. viziunea 
asupra condiţiei umane. 

2. Realizaţi un eseu de 2-4 pagini pe tema con- 
strucţiei subiectului şi a discursului narativ în cele 
trei formule de roman discutate (tradițional obiectiv, 
modern subiectiv și corintic) 

Veţi avea în vedere: a. indicii temporali și spaţiali; 

b. tipurile de conflict; c. structurarea acţiunii 
(planuri narative, secvenţe, alternanță, înlănţuire); d. 

b. materia este singura formă autentică de manifes- 
tare a lumii; dincolo de ea nu mai există nimic; 

c. cele două experienţe, a materiei brute şi a obiec- 
telor, nu seamănă totuși între ele; prima se caracteri- 
zează printr-o trăire senzorială paroxistică, a doua 
prin impresia puternică de inautentic, de artificiu. 

d. eroul descoperă prin aceste experienţe armonia 
naturală a lumii şi-ncearcă să se integreze în ea. 


6. Recitiţi secvenţa care prezintă imaginea dimineţii 
de după nuntă. Selectaţi imagini reprezentative pentru 
acuitatea senzorială a tabloului. Cum vă explicaţi surpriza 
pe care o trăieşte eroul la vederea vitelor sacrificate din 
măcelărie? Comparaţi tipul de imagine cu acela 
reprezentativ pentru prima parte (imaginea nunții). 


7. În primul fragment reprodus în manual, apare 
imaginea dorită a unei lumi pe dos, în sensul propriu 
al expresiei, o lume în care ceea ce este gol să devină 
plin şi invers. „Într-o astfel de lume oamenii n-ar mai 
fi fost nişte excrescenţe multicolore și cărnoase, pline 
de organe complicate şi 
putrescibile, ci nişte 
goluri pure, plutind, ca 
nişte bule de aer prin 
apă, prin materia caldă 
şi moale a universului 
plin.” Explicaţi de ce îşi 
imaginează eroul o 
astfel de lume. Dacă ar 
fi posibilă opţiunea în 
acest sens, ați dori ace- 
laşi lucru sau aţi păstra 
lumea așa cum e? 


Michael Astner, Statueta cu 
mâna întinsă 


incipitul și finalul. 

3. Realizaţi un eseu liber, în care să valorificaţi 
experienţa voastră de lectură şi de viaţă, plecând de la 
următorul fragment: „Materia brută, — în masele ei 
profunde şi grele de țărână, pietre, cer sau ape — ori în 
formele ei cele mai neînţelese, florile de hârtie, oglinzile, 
bilele de sticlă cu enigmaticele lor spirale interioare, ori 
statuile colorate — m-a ţinut întotdeauna închis într-un 
prizonierat ce se lovea dureros de pereţii ei şi perpetua 
în mine, fără sens, bizara aventură de a fi om.” (M. 
Blecher, Întâmplări din irealitatea imediată) 


243 


Sup DE CAZ 


- Modele epice în romanul interbelic 


MODELE EPICE ÎN ROMANUL INTERBELIC 


Corneliu Baba, Odihnă la câmp 

I. lon 
(fragment) 


de Liviu Rebreanu 


Din clipa când Vasile Baciu, în faţa peţitoarelor, îi făgăduise tot, 
Ion fu cuprins de o adevărată beţie de fericire şi de încredere. Era atât 
de plin de sine însuși încât gândea numai la pământurile lui, plănuia 
cum să le muncească mai bine, cum să lăzuiască un petec de pădure, 
şi habar nu mai avea nici de Vasile și mai ales de Ana, parcă ea n-ar fi 
ținut de zestre... Dar când îi pomenea numele cineva, îşi aducea aminte 
că şi ea mai este pe lume, și se încrunta ușor. 

În schimb Ana nu se gândea decât la dânsul. Uitate erau rușinea şi 
bătăile şi suferinţele. Ea nu ştia nici de planuri, nici de vicleşuguri... 
Sufletul ei dornic de iubire aştepta împlinirea visului ca o mântuire şi 
gura ei şoptea numele lui cu aceeași nerăbdare plăcută ca şi în nopțile 
bune de odinioară. 

Nunta ţinu trei zile, după obicei... Sâmbătă porni tot alaiul, în căruțe, 
la notar, în Jidoviţa. În frunte călăreţii pocneau mereu din pistoale, pe 
când în căruța întâi lăutarii își frângeau degetele cântând și totuşi nu se 
auzea decât grohăitul gordunei... Apoi venea o căruță cu mirii, cu 
druștele!, apoi o brişcă cu naşii având pe obraji gravitatea cerută de 
împrejurări, apoi altă căruţă cu părinții mirilor şi câteva feţe mai spălate, 
în mijlocul cărora Zenobia era cea mai zgomotoasă, apoi altele încărcate 
cu flăcăi şi fete ce chiuiau și se zbenguiau. 

De-abia acum înţelese Ion că împreună cu pământul trebuie să 
primească şi pe Ana și că, fără ea, n-ar fi dobândit niciodată averea. 
Nu mai schimbase cu ea nici o vorbă de câteva luni. | se părea o 
străină şi nu-i venea să creadă că în pântecele ei se plămădește o ființă 
din sângele lui ... O privea și se mira c-a putut el săruta și îmbrăţișa pe 
fata aceasta uscată, cu ochii pierduţi în cap de plâns, cu obrajii gălbejiţi, 
cu pete cenușii, și care, împopoţonată cum era astăzi, părea şi mai 
urâtă. În aceeaşi vreme genunchii lui atingeau genunchii Floricăi, pe 
care Ana şi-o alesese druşcă cu Margareta lui Cosma Ciocănaș. Florica 
era aprinsă în obraji, cu buzele roşii, umede şi pline, cu ochii albaștri 
şi limpezi ca cerul de vară şi avea în toată înfăţişarea o veselie sănătoasă 
pe care se silea și nu izbutea s-o ascundă. Ion își aduse aminte cum a 
strâns-o în braţe astă-toamnă și mai înainte, cât i-a fost de dragă şi cum 
i-a făgăduit c-o va lua de nevastă. Îi era rușine că acum se însoară cu 
alta și de ruşine îl bufnea un râs prostesc și nu-şi putea lua ochii de la 


'drușcă, druşte (reg.), s.f. — fată care însoţeşte mireasa la cununie 

Nicolae Grigorescu, Hora 
Florica. Privirea lui stăruitoare pe fată o zăpăcea și o 
făcea să vorbească mereu, foarte grăbită şi aproape 
înfricoşată, ba cu mireasa, care lăcrima de fericire, 
ba cu Margareta care era bosumflată, ca totdeauna 
când se mărita vreo fată din sat, deoarece îşi zicea că 
mirele ar fi luat-o pe ea dacă nu l-ar fi ademenit alta. 

După ce îi însemnă în registru și le citi pe ungurește 
cele cuvenite, notarul aruncă ochii spre pântecele 
miresei, zâmbi şi zise neoficial: 

— Văd că v-aţi grăbit... Nu face nimic, să fie cu 
noroc! 

Ion râse cu poftă, ca şi ceilalți bărbaţi, dar îndată îşi 
luă seama şi, părându-i-se că notarul a vrut să-și bată 
joc de urâţenia Anei, se uită repede la Florica ce stătea 
cu ochii în pământ, stăpânindu-se anevoie să nu 
izbucnească într-un râs zburdalnic. Coborând din cance- 
larie şi pe când în curte trozneau pistoalele, Ion se gândi 
deodată: „Adică! ce ar fi oare dacă aș lua pe Florica și 
am fugi amândoi în lume, să scap de urâţenia asta?” 

Dar tot atât de repede îi veniră în minte pămân- 
turile şi adăogă în sine cu dispreţ: „Şi să rămân tot 
calic... Pentru o muiere!... Apoi să nu mă trăznească 
Dumnezeu din senin?” 

Belciug, nădăjduind mereu într-un dar mare pentru 
biserica cea nouă, făcu o slujbă frumoasă ca la domni, 
dar faptul că cununau soţii Herdelea îi cam ciuntise 
încrederea. Lui lon i se păru că și popa s-a uitat bat- 
jocoritor la Ana, ceea ce iar îi răscoli în inimă dragos- 
tea cu Florica. 

Ospăţul era la socrul cel mic. Câteva vedre de ra- 

chiu îndulcit răscoliră curând veselia oaspeţilor. 
Urările şi chiuiturile se încrucișau și se ciocneau în 
aerul îngroșat de mirosuri grele. Vasile Baciu se 
îmbătă cel dintâi, încântat că s-a împlinit planul, 
strigând într-una ginerelui său cu glas ciudat şi 
trăgând cu ochiul: 

— Lasă că-ţi dau eu ţie pământ... N-ai grije... Îţi 
dau, îţi dau!... 

Starostele! nunţii, Macedon Cercetașu, vorbea nu- 
mai în versuri, cum șade bine unui staroste isteţ, ames- 
tecând însă în toate nepreţuitele lui comenzi 
militărești... În odaie, în tindă, în ogradă jucătorii 
asudau, lăutarii își alungau oboseala cu rachiu... 
Bucătăreasa mare, mama Floricăi, suflecată până-n 
genunchi şi cu un linguroi uriaș în mână umbla printre 
mesele încărcate, lăudându-și mâncările şi chiuind 
la întrecere cu Zenobia care, de mândră că e soacră 
mare, se îmbătase tun. Nașii veniră la ospăț împreună 
cu Titu şi Ghighi, şi vorbiră mult despre Laura cu 
fruntașii ce-i înconjurau, ciocnind totuși în sănătatea 
mirilor şi spunând tuturor că tinerii sunt foarte 
potriviţi şi o să trăiască bine. 

Pe la miezul nopţii urma să joace pe bani mireasa. 
Fiindcă Ana, cu sarcina ei, s-ar fi ostenit prea tare, îi 
luă locul druşca întâi, adică Florica. Mirele o învârti 
de câteva ori voiniceşte și apoi aruncă un zlot de 
argint în strachina înflorită. Herdelea scoase o hârtie 
de douăzeci de coroane, dar puse pe Titu să joace. 
Pe urmă veniră toți oaspeţii, pe rând, dăruiră fiecare 
după cum îl lăsa inima şi punga... În vremea aceasta 
Ana şedea pe laviţă, ruşinată că n-a putut juca ea, 
geloasă puţin că Ion ar fi strâns pe Florica mai tare 
ca ceilalți şi totuşi mulțumită, plutind parcă într-un 
nour de fericire atât de mare că se simţea răsplătită 
pentru toate suferinţele. 

Când se isprăvi jocul miresei, Briceag începu o 
Someşană piperată, în care se amestecară bătrânii cu 
tinerii. lon jucă iar cu Florica şi-n vălmăşagul 
asurzitor se pomeniră curând aproape de uşă, unde 
era mai întuneric. Nu deschisese gura nici unul din 
ei; fata chiar nici nu îndrăznea să-l privească în ochi; 
el însă fierbea şi-şi încleştase degetele în şoldurile ei 
pline, uitând de tot pe Ana, închipuindu-şi că Florica 
e mireasa lui... Deodată apoi îi şopti răgușit, cu ochii 
înflăcăraţi: 

— Numai tu mi-ești dragă în lume, Florică, auzi 
tu?... Auzi? 


'staroste, starosti (reg.), s.n. — persoană care conduce ceremonia nunţii 

O strânse năvalnic la piept, crâşnind din dinţi încât 
fata se înspăimântă şi se uită rușinată împrejur. 

În aceeaşi clipă Ana tresări ca muşcată de viperă. 
Simţi că nădejdile ei de fericire se risipesc şi că ea se 
prăvale iar furtunos în aceeaşi viață nenorocită. Se 
porni deodată pe un plâns amar care să-i alunge 
presimţirile nemiloase... Cine ia însă în seamă 
lacrimile unei mirese?... lon aşezându-se mai târziu 
lângă ea, îi zise nepăsător: 

— Amu ce te mai boceşti? Că doar nu mergi la 
spânzurătoare... 

— Norocul meu, norocul meu! murmură Ana mai 
îndurerată. 

— Oare cât s-o fi strâns? întrebă lon încet, fără să 
se mai sinchisească de plânsul ei, uitându-se lacom 
la farfuria cu bani pe care nașul îi număra a doua 
oară, ca să nu se întâmple vreo greşeală. 

Ziua a treia ospăţul se mută la socri mari, unde 
mireasa se duse acuma cu lada de zestre, urmată de 
atâta amar de vite şi galiţe că de-abia încăpeau în 
ograda Glanetașului. 

Vasile Baciu era vesel ca şi când ar fi scăpat de o 
grije mare. Se uita batjocoritor la Ion, care se umfla 
în pene simțindu-se biruitor, şi-şi zicea mereu mai 
mulțumit: „Stai, melenaşule!, stai să vezi tu cine-i 
Vasile Baciu!” 


II. Ultima noapte de dragoste, 


întâia noapte de război 
(fragment) 


De Sfântu Dumitru, unchiul cel atât de bogat şi 
de avar a oferit o masă mare rudelor. Au fost celălalt 
frate al lui, cu nevasta și băiatul, mama, sora mea 
cea mare cu bărbatul ei, cea mai mică, nemăritată 
încă, şi eu cu nevastă-mea. Cine ar fi putut să 
lipsească de la acest prânz anual, când speranţele 
moştenirii erau atât de întemeiate? 


| 


| 


Michael Astner, Undeva, cândva, cumva 


Unchiul Tache locuia pe strada Dionisie într-o casă 
veche, mare cât o cazarmă, fără să primească pe nimeni, 
mai avar şi mai ursuz încă, de când era atît de bolnav. 


' melenaș, melenaşi (reg.), s.m. — fecioraș 

de Camil Petrescu 


Propriu-zis nu locuia decât într-o cameră, care-i slujea 
şi de birou şi de dormitor şi de sufragerie, ca astfel să 
nu mai cheltuiască cu lumina şi încălzitul, căci era foarte 
friguros. Era îngrijit de bătrânul Gligore, a cărui nevastă, 
Tudora, era şi jupâneasă, şi bucătăreasă. 

Masa era pusă acum în sufrageria cea mare şi bogată 
ca în zilele tinereţii. Era un lux prăfuit și întunecat parcă, 
fiindcă mobila era lăcuită castaniu și se stacojise, iar 
scaunele, reci şi înalte. Unchiul Tache, cu un șal pe 
umeri, sta în fruntea mesei, dar mai mult se uita la noi, 
căci nu mânca decât cartofi fără sare şi macaroane la 
tavă. Deputatul era, fireşte, în vervă şi într-adevăr era 
amuzant. Cred că mama nu putea să-l sufere şi avea o 
părere proastă despre el, cu totul pe nedrept. E şi 
adevărat că era foarte temut ca „gură rea”, iar colegii 
lui spuneau despre el: 

„Ascultă-mă pe mine, e mai bine să fii prieten cu 
Nae Gheorghidiu, decât dușman”. 

Era unul dintre puţinii membri ai partidului liberal 
simpatizat nu numai de opoziție, dar chiar de gazetele 
de seară democrate căci „nu era sectar”. N-avea opinii 
exclusive, ci era cu lenevie sceptic, amabil şi 
împăciuitor în principii. Fără să fie popular, era una 
dintre figurile bucureştene, socotit printre „intelec- 
tualii de rasă”. 

— Ei, Nae, ce se aude, intrați sau nu intraţi în 
război? 

N-am înţeles bine dacă prin acest „intraţi”, în loc 
de „intrăm”, unchiul Tache înţelegea să lase doar 


partidului liberal problema intrării în acţiune, sau 
folosea persoana a doua, numai pentru că el se şi 
considera mort. 

—  Nene Tache — căci deputatul era mai tânăr cu 
cincisprezece ani — de ce să intrăm, când putem avea 
Ardealul fără război? Înţelegi dumneata ce formidabilă 
situaţie va avea România, când la încheierea păcii vom 
prezenta nota noastră, având la spate o armată intactă 
de opt sute de mii de oameni? Cine să îndrăznească să 
te refuze? Puterile, care până la sfârșit se vor fi măcinat 
unele pe altele, ajunse la istovire? Ionel Brătianu o fi 
ştiind el ceva... că nu degeaba e şef de partid. De altfel 
eu am încredere în steaua României... în politică nimic 
nu se poate realiza decât prin încredere. 

— Şi atunci ? 

— Şi atunci... stăm cu arma la picior și așteptăm. 

Respectul pe care toți îl aveau pentru unchiul Ta- 
che era impresionant. Toată lumea căuta să-l 
mulțumească, să-i ghicească, de se poate, intenţiile. 
Era acum — așa uscat, negricios, cu mustaţa mare — 
cu adevărat șeful familiei. N-aş putea spune însă că 
nouă, celorlalți, deputatul nu ne-a plasat câteva ironii, 
care nu au supărat de loc pe bătrân. Am impresia că 
nici unul, nici celălalt, nu l-au iubit pe tata. Găseau 
amândoi — ei, care făcuseră avere — că fusese nepractic 
şi neserios. Profesor universitar, fost secretar general, 
publicist apreciat, murise după o viaţă foarte agitată, 
încă tânăr, lăsând bruma de avere încărcată de datorii. 
Nu-i putuseră ierta că s-a însurat cu o femeie săracă 
şi cred — după bunăvoința distinsă cu care au acceptat 
pe nevastă-mea -— că nici mie nu-mi iertau asta. De 
altfel către sfârşitul mesei a şi venit vorba despre tata... 

Deputatul, cu o amabilitate de unchi galant, a 
întrebat-o pe nevastă-mea dacă şi ea urmează filozofia. 
Nu ştiu de ce, intimidată sau înțelegând că mă 
întovărăşeşte pe mine la curs, i-a răspuns afirmativ. 

— Aşadar — și parcă surâdea -— studiați amândoi 
filozofia? Răspică domol silabele cuvântului filozofie. 

— 1? Da... 

— Ciudat... De obicei amorul e cel care duce la filo- 
zofic... — şi încă şi mai ironic — şi ce filozofie! La dum- 
neavoastră văd că drumul a fost dimpotrivă... filozofia 
v-a condus la amor. Rostea „amor” cu gura rotundă, 
de parcă ar fi fost numele cremei de curăţat nasturi. 

Toţi au început să zâmbească, numai pentru că au 
văzut că unchiul Tache se amuză. 

— Ceea ce vă doresc sincer e să nu reveniţi vreodată 
la filozofie. Ar fi dureros. Mai rămâne să faci politică, 
tot în felul în care a făcut-o bietul Corneliu, care, dacă 
nu mă-nşel, era și el tot filozof. Şi întorcându-se, cu 

obrajii aproape căzuţi, ras de tot, către figura uscată și 
negricioasă: Nene Tache, orice ai spune, e fermecătoare 
naivitatea să crezi că tu poți îndrepta o țară. 

Fierbeam de nemulțumire, căci mi-era penibil să aud 
vorbindu-se cu atâta uşurinţă despre tata, dar parcă eram 
şi eu înrâurit de sfiala îngrijorată a celorlalţi în fața un- 
chiului de care depindea viitorul nostru. 

— Își cheltuia leafa de profesor universitar ca să scoată 
gazete, mârâia cu acreală bogătaşul, căruia cheltuiala îi 
făcea rău, chiar la alţii şi chiar după ani de zile. 

— A, în privinţa asta, nene Tache, nu mă împac de loc 
cu dumneata. Corneliu era un entuziast, și Nae își mângâia 
grav şi ironic reverul hainei. Iscălea cu acelaşi entuziasm 
un articol de gazetă ca şi o poliţă. Mie îmi plac şi mi-au 
plăcut totdeauna entuziaști... de la distanță. Vreau să-ţi 
spun, de pildă, că n-aş vrea să fiu de loc copilul unui 
entuziast, şi de câte ori pronunţa cuvântul entuziast, îl dansa 
cu surâsuri, spre bucuria bătrânului inginer și antreprenor, 
care lucrase toată viața numai cu cifre. 

O priveam pe nevastă-mea, cerându-i parcă iertare 
şi ea îmi surâdea împăciuitoare și inteligentă. 

— Drept să-ți spun, n-am pomenit un om care să fi 
avut mai puţin noţiunea banului ca el. De ce crezi că 
nu mi-a vorbit o jumătate de an? Scosese o gazetă, 
nu ştiu cum îi spunea, şi mi-a trimis-o şi mie. De cetit 
n-o ceteam, că nu mă interesau bazaconiile pe care 
le scria el acolo... 

— A, nu... nene Tache, nu se poate spune că baza- 
coniile susţinute de Corneliu nu erau amuzante, şi, 
turnându-și anume cu încetineală în pahar, deputatul 
surâdea perfid. Cel puţin pe mine mă amuzau enorm 
discuţiile de principii. 

— „„„dar împacheta în ea Gligore ghetele, când mi 
le ducea la cârpit. Într-o zi mă pomenesc cu o carte 
poştală a administraţiei, ca să plătesc abonamentul. 
Am crezut că e o glumă. Peste vreo lună, altă carte 
poştală. Ei, m-am necăjit şi am dat poruncă să dea 
gazeta înapoi, la poștă. Când, mă întâlnesc cu 
Corneliu. Că de ce n-am plătit abonamentul? Cum 
asta? „Abonamentul pentru gazetă”... De ce să 
plătesc? Ţi-am cerut-o eu? Mi-ai trimis-o pentru că 
ai vrut... nu mai vrei... nu mi-o mai trimite... Şi din 
cauza asta nu mi-a mai vorbit o jumătate de an. A... 
altfel, ca şi Ştefan cel Mare, „de felul lui era iute la 
mânie”, după cum ne spune Ureche. 

Afară de ai mei (care au zâmbit numai), ceilalţi 
au râs zgomotos, amuzaţi de acest „joc” spiritual care 
mi s-a părut stupid. 

Masa era surprinzător de bogată, totuşi toți mâncau 
puţin, de teamă să nu facă proastă impresie unchiului. 

— Ei, Ştefane, dacă tată-tău ar fi fost ceva mai 
strângător, dacă n-ar fi risipit atât... v-ar fi lăsat şi 
vouă să trăiţi altfel decât trăiţi (va să zică, deși avea 
aerul că ignorează, ştia că trăim în dificultate, când 
părea că pluteşte pe deasupra). De altfel îi semeni 
leit. Acum văd că te-ai însurat și tu tot din dragoste. 

— Unchiule dragă — i-am spus, fără să îmi pot tescui 
în mine nemulţumirea — drept să-ți mărturisesc, am cam 
început să mă împac cu ideea că tata n-a agonisit avere, 
ca să ne lase moştenire. Căci moșştenirile acestea nu 
sunt totdeauna fără primejdie. De cele mai multe ori, 
părintele, care lasă avere copiilor, le transmite și calitățile 
prin care a făcut averea: un obraz mai gros, un stomac 
în stare să digereze şi ouă clocite, ceva din sluţenia 
nevestei luate pentru averea ei, neapărat o şiră a spinării 
flexibilă ca nuiaua (dacă nu cumva rahitismul nevestei 
milionare n-a înzestrat-o cu cocoașă rigidă ca o 


buturugă). Orice moştenire e, s-ar putea zice, un bloc. 

Mai ales cu paranteza știam eu, şi ştiau toţi, la ce 
fac aluzie. 

A fost o consternare. Uscat și negru, unchiul Ta- 
che a devenit parcă şi mai uscat. S-a închis în el fără 
să spună o vorbă. Singurul care era vesel, deşi eu pe 
el îl ţintisem, căci el era însurat cu o sluțenie şi avea 
un copil urât, era unchiul Nae. Mă şi vedea 
dezmoştenit, cel puțin pe mine, dacă nu și pe toţi ai 
mei. Chiar mama și surorile — deși fuse vorba despre 
tata — nu se simțeau parcă aşa de bine. În faţa mea 
am întâlnit însă ochii umezi de emoție și admiraţie ai 
nevestei mele și un surâs trimis ca o promisiune de 
sărut. Singuri noi riscam, cu voie bună, o moştenire, 
şi ea se dovedea astfel atât de frumos dezinteresată, 
ca să apărăm memoria unui om. 


(Camil Petrescu, U/tima noapte de dragoste, întâia noapte de 
război, Editura pentru Literatură, Bucureşti, 1965) 


Dineţii de esptovate a tectelot 


1. Organizaţi-vă în 2 echipe şi comparaţi cele trei 
fragmente de roman, reproduse în manual, având în 
vedere: 

a. construcţia subiectului (întâmplarea relatată, 
indici temporali și spaţiali, conflicte); 

b. personajele (construcţia lor, mijloace de 
caracterizare, trăsături fizice şi morale, relația dintre 
fizic şi moral, atitudinea naratorului faţă de personaje); 

c. tipul de narator, persoana naraţiunii, perspectiva 
narativă; 

d. stilul narațiunii (registre ale limbii: standard, 
colocvial, cult; prezența sau absenţa figurilor de stil 
şi a altor procedee ale expresivităţii; calofilie şi 
anticalofilie); 

e. viziunea artistică (romanul tradițional mizează pe 
iluzia realităţii, cel psihologic pe autenticitate, iar romanul 
corintic, pe mit, simbol, livresc, artificiu, ezoteric). 

Puteţi recurge în analiza voastră și la următoarele 
fragmente de critică literară: 

a) «Senzaţia organică ocupă un mare loc în toate 
romanele lui Rebreanu, în care viziunea naturalistă” 
a omului reține în primul rând aspectul lui animalic. 
Sudoarea, setea, frigul, zecile de fiori care zgâlțâie 
trupul omului, toate acompaniamentele organice ale 
emoţiilor reapar în nenumărate descrieri pe care 


scriitorul le doreşte puternice, directe, zguduitoare. 
Inima lui lon îi bătea coastele ca un ciocan 
înfierbântat (|, p.33). Când Vasile Baciu primește 
ştirea ruşinii abătute peste fata lui, simți ca și când l-ar 
fi trăsnit cu o măciucă în creștetul capului (|, p. 222). 
[...] Caragiale este, după cum am văzut, primul scriitor 
care întrebuinţează notația organică cu scopul de a 
da o viață intensă descrierilor sale. Rebreanu 
regăsește procedeul şi-i dă o întrebuințare cu mult 
mai întinsă. Realismul este pentru el formula 
literaturii «tari», răscolitoare. 

În aplicarea aceleiași tendinţe, devine Rebreanu 
un analist al stărilor de subconștienţă, al învălmă- 
şelilor de gânduri, al obsesiilor tiranice.» (Tudor 
Vianu, Arta prozatorilor români, Editura Contem- 
porană, București, 1941) 

b) „Ceea ce izbeşte însă numaidecât pe cititorul 
dotat cu oarecare perspicacitate este reducția stilistică 
a romanului la persoana autorului. Camil Petrescu 
este un prozator remarcabil, cu un dar vădit de a se 
exprima exact, mai colorat prin asta decât mulți 
coloriști intenţionaţi. EI şi-a însuşit perfect acel aer 
de nepăsare formală, de preciziune, pe care o cere 
autenticitatea indiscutabilă, a faptelor, care este a 
clasicilor francezi, a lui Prevost, a lui Diderot, înainte 


“naturalism — curent literar de la sfârşitul secolului al XIX-lea, cel mai cunoscut reprezentant este scriitorul francez Emile Zola. 

de a fi a lui Stendhal. Dar şi l-a însușit cu atâta facili- 
tate, încât în această ușurință însăși descoperi ceea 
ce repugnă autorului, adică un stil. Desigur că orice 
autor are fizionomia lui particulară în exprimare, 
totuşi un romancier de tipul clasic izbuteşte să dea 
iluzia limbajului eroilor săi, imitându-le cum s-ar zice 
conduitele verbale. Eroii lui Camil Petrescu au toţi 
repeziciunea discursului şi tonul acela tipic de iritaţie 
care sunt ale autorului însuși în scris, încât toţi sub 
felurite veșminte par a purta capul multiplicat al 
vorbitorului la persoana întâia.” (G. Călinescu, Istoria 
literaturii române de la origini până în prezent 
(1941), Minerva, Bucureşti, 1982) 


O teorețice și istorice 


Romanul tradițional şi romanul modern sunt cele 
două formule dominante (studiate în clasa a X-a) ale 
perioadei interbelice. Pentru prima categorie sunt 
reprezentative opere ca Jon (1920) şi Răscoala (1932) 
de Liviu Rebreanu, Baltagul (1930) de Mihail Sado- 
veanu sau Enigma Otiliei (1938) de G. Călinescu. 
Pentru cea de-a doua, Concert din muzică de Bach 
(1927) de Hortensia Papadat-Bengescu, Ultima 
noapte de dragoste, întâia noapte de război (1930) 
şi Patul lui Procust (1933) de Camil Petrescu, Maitreyi 
(1933) de Mircea Eliade și altele. Există şi alte modele 
epice, cum ar fi acela intitulat corintic de Nicolae 
Manolescu în eseul Arca lui Noe din 1980, un model 
marginal în perioada interbelică, mai consistent în 
perioada postbelică. Opere reprezentative pentru această 
a treia formulă sunt Craii de Curtea-Veche (1929), 
Creanga de aur (1933) de Mihail Sadoveanu și 
Întâmplări în irealitatea imediată (1936) de M. Blecher. 
Tabelul de mai jos sintetizează principalele diferenţe 
de structură a celor trei formule de roman. 

romanul tradițional 
(realist, obiectiv) 


romanul modern 
(psihologic, subiectiv) 


romanul corintic 
(mitic, simbolic, parodic 
etc.) 


(preponderent) socială (preponderent) psihologică | (preponderent) ontologică 


epicul consistent 

(număr mare de episoade 
şi de planuri narative) 
precizia indicilor temporali 
şi spaţiali 


b. construcția 
subiectului 


epic mai redus 
(orientarea către eu, către 
analiza vieţii interioare) 
pendulare între precizie şi 
imprecizie a indicilor 


dizolvarea epicului 
(orientarea către experienţe 
cu caracter simbolic) 
tendinţa către atemporal și 
aspaţial 


temporali spaţiali 


cronologie 


conflict exterior 
(preponderent) 


tipizare (socială sau/şi 
morală) 


c. personajul 


d. tipul de 
narator şi per- 


abstract (nepersonalizat) 
omniscient 


soana naraţiunii| persoana a III-a 


e. perspectiva 
narativă obiectivă 


unică 


Rosii 


a. studii despre roman 

Alberes, R. M., Istoria romanului modern, Editura 
pentru Literatură Universală, București, 1968 

Auerbach, Erich, Mimesis. Reprezentarea realității 
în literatura occidentală, Editura pentru Literatură 
Universală, Bucuresti, 1967 

Booth, Wayne C., Retorica romanului, Editura 
Univers, Bucureşti, 1976. 

Forster, E. M., Aspecte ale romanului, Editura 
pentru Literatură Universală, București, 1968 


b. studii despre romanul românesc 

Balotă, Nicolae, De /a Jon la Ioanide. Prozatori 
români ai secolului XX, Editura Eminescu, București, 
1974 

memorie afectivă, fluxul 
conștiinței 


conflict interior psihologic 


individualizat 


naratorul personaj 
anularea omniscienţei 


persoana |] 


subiectivă 
unică sau multiplă 


ordonare diversă a întâmplă 
rilor (tematică, după un 
principiu muzical, ludic etc. 
conflict interior ontologic/ 
absenţa conflictului 


simbolic 


abstract / narator, personaj 
omniscient / lipsit de 
omnisciență 

pers. a IIl-a / pers. 


(preponderent) subiectivă 
ambele 


Călinescu, G., Istoria literaturii române de la 
origini până în prezent, Editura Minerva, Bucureşti 
(ediţia I, 1941) 

Constantinescu, Pompiliu, Romanul românesc 
interbelic, Editura Minerva, Bucureşti, 1977. 

Crohmălniceanu, Ovid S., Cinci prozatori în cinci 
feluri de lectură, Editura Cartea Românească, 
București, 1984 

Manolescu, Nicolae, Arca lui Noe. Eseu despre 
romanul românesc, Editura Minerva, Bucureşti, 
1980-1983. 

Protopopescu, Al., Romanul psihologic românesc, 
Editura Eminescu, București, 1978 

Vianu, Tudor, Arta prozatorilor români, Editura 
Albatros, Bucureşti, 1977 (ediţia I, 1941) 

Noţiuni de morfosintaxă (11) 


— Exerciţii 


1. Se dă textul: 

Artileria... Vine din urmă artileria. 

Știu că e artileria pentru că acum, în loc să mă 
lovesc de cei din dreapta și stânga mea... mă lovesc 
de boturi de cai și roate de tun. Oare artileria merge 
tot așa de încet ca noi? (Camil Petrescu) 

a. Segmentați enunţul în propoziţii şi precizați felul 
lor; analizaţi elementele de relaţie. 

b. Analizaţi sintactic şi morfologic: din urmă; 
acum; de cei; de boturi; tot asa de încet. 


2. Precizaţi valoarea sintactică a verbului la 
gerunziu: 

Creangă râdea plin, hohotitor, cutremurând 
pereții (G. Călinescu) 


3. Se dă textul: 

Pe când nu era moarte, nimic nemuritor, 

Nici sâmburul luminii de viată dătător, 

Nu era azi, nici mâne, nici ieri, nici totdeauna, 

Căci unul erau toate și totul era una; 

Pe când pământul, cerul, văzduhul, lumea toată 

Erau din rândul celor ce n-au fost niciodată, 

Pe atunci erai tu singur, încât întreb în_sine-mi: 

Au cine-i zeul cărui plecăm a noastre inemi? 
(Mihai Eminescu) 

a. Analizaţi din punct de vedere morfosintactic şi 
semantic cuvintele subliniate. 

b. Explicaţi rolul lor în text. 


4. Explicaţi rolul sintactic şi expresiv al cuvintelor 
subliniate din textul de mai jos: 

În sfârșit, ce mai atâta vorbă pentru nimica toată? 
Ia am fost și eu în lumea asta un bot cu ochi, o bucată 
de humă însuflețită din Humulești, care nici frumos 
până la douzăzeci de ani, nici cuminte până la treizeci 
și nici bogat până la patruzeci nu m-am făcut. Dar 
şi sărac asa ca în anul acesta, ca în anul trecut și ca 
de când sunt, niciodată n-am fost. (lon Creangă) 


5. Se dă textul: 

De-a lungul râulețului se întind două rânduri de 
sălcii şi de răchite care se îndeasă mereu, până ce 
se pierd în crângul din fundul văi; pe culmea dealului 
de la stânga, despre Ineu, se ivește pe ici, pe colo, 
marginea unei păduri de stejari, iară pe dealul de la 


recapitulative — 


dreapta stau răzlețe rămășițele încă nestârpite ale 
unei alte păduri, cioate, rădăcini ieșite din pământ 
și, tocmai Sus, la culme, un trunchi înalt, pe jumătate 
ars, cu crengile uscate, loc de popas pentru corbii 
ce se lasă croncănind de la deal înspre câmpie. 

a. Segmentaţi textul de mai sus în propoziţii; 
explicaţi relaţiile sintactice în care apar; analizaţi 

elementele de relaţie; 

b. Arătaţi cum sunt formate substantivele în 
genitiv şi rolul lor sintactic: 


6. Se dă textul: 

Iar eu, amande ape uşă afară plângând și încep a 
răcni cât îmi lua gura, strigând megieșii.... 

Oamenii săriră buimaci, care dincotro, crezând că- 
i foc, ori ne taie cătanele, Doamne fereşte! 

Căci era oştire nemţească în Folticeni pe vremea 
aceea. După ce se mântuie trebuşoara asta, lumea ne 
lasă în cât ne-a găsit și se împrăștie huiduindu-ne. 

a. citiţi textul de mai sus; 

b. identificați elementele de relație, analizați-le şi 
arătaţi ce fel de subordonate introduc; 

c. precizați valorile sintactice şi semantice ale 
formelor subliniate. 


7. Identificaţi formele gramaticale care contribuie 
la expresivitatea textului şi comentaţi-le: 

Locul geme de oameni... Nucii bătrâni de lângă sură 
țin umbră. Doar câteva pete albe de raze răzbesc 
printre frunze, gâdilând fetele aprinse de veselie. Peste 
Măgura Cocorilor atârnă soarele îngălbenit de necaz 
că mai are o postată bună până la asfinţit. 


8. Analizaţi valorile gramaticale (morfosintactice) și 
expresive ale expresiilor subliniate în textul de mai jos: 

- Dă pace băietului, moșule, zise un humuleștean 
de-ai noștri, că-i feciorul lui Ștefan a Petrei, gospodar 
de la noi din sat, și ţi-i găsi beleaua cu dânsul pentru 
asta... 

- He, he! să fie sănătos dumnealui, om bun; d- 
apoi chitești dumneata că nu ne cunoastem noi cu 
Ștefan a Petrei? zise moșneagul,; chiar mai dinioară 
l-am văzut umblând prin târg, cu cotul subsoară, cum 
îi e negustoria... trebuie să fie pe-aici pe undeva, ori 
în vr-o dugheană la băut adălmașul. (lon Creangă) 

- Limbă şi comunicare 


9. Se dă textul: 

- Câte a dat Dumnezeu, harap-Alb, zise sfânta 
Duminică, așa a trebuit să se întâmple și n-ai cui 
bănui: pentru că nu-i după cum gândeşte omul, ci-i 
după cum vre Domnul. 

a. explicaţi prezenţa lui câte la începutul frazei 

b. analizaţi propoziţiile subordonate din text: arătaţi 
felul lor şi elementele de relaţie prin care se introduc 

c. analizaţi valorile sintactice, morfologice şi 
semantice ale formelor: câte, așa, n-ai cui bănui 


10. Rescrieţi, în formă corectă, enunţurile; explicaţi 
modificările făcute: 

I-am vorbit adesea despre calităţile acestei 
deosebit de bună prietenă a mea. 

Performanţele concurenţilor cei mai buni vor fi 
date de exemplu. 

Am venit în locu la prietena mea. 

11. Stabiliți tipul propoziţiilor introduse prin: cum, 
unde, că, dacă, decât 

Mă duc unde mă trimite el; 

am înțeles că se strică vremea; 


Michael Astner, 
Tăcut și contemplativ 

s-a aflat că adevărul este de partea lui, 

cum ieşim în șleah, părerea noastră de bine; 

încă nu s-a putut afla unde s-a dus; 

cum îi dai de lucru, cum spune că e obosit, 

e uimitor cum i-a păcălit pe toți, 

și unde nu ne trezim într-o bună dimineaţă plini 
ciucur de râie căprească; 

întrebarea este cum să procedăm; 

problema mea era dacă și unde să-i mai caut. 


12. Se dă textul: 

Mi-am tras mâna cu putere; am mers în grajd; cu 
mare greutate am deșteptat un argat și mi-am găsit 
calul, l-am închingat; l-am tras la scară și m-am suit 
în odaie să-mi iau noapte bună de la gazdă. Femeia, 
dusă pe gânduri, şedea pe pat cu căciula mea în 
mână, o tot răsucea $-o învârtea. 

a. analizaţi verbele însoţite de pronume atone; 

b. arătaţi valorile gramaticale și expresive ale 
expresiilor: cu mare greutate; să-mi iau noapte bună; 
dusă pe gânduri 

I. Citiţi cu atenţie textul de mai jos şi răspundeţi la cerinţele formulate: 

„Peste zi începuse un vânt rece şi noroiul se învârtoșa, strângându-se de frig, încât încet-încet se făcuse 
tare ca fierul, formând o cale zdruncinată; roatele săreau din hop în hop, aruncându-mă la fiecare pas al 
cailor dintr-un colț într-altul al trăsurii. Până la jumătatea poștei Mărgineni am mers cum am mers, dar 
acolo, dând într-un văgaş adânc îngheţat, m-am pomenit cu trăsura într-un peş, se rupsese osia şi rămăsese 
în trei roate. Surugiii descălecaseră, se uitară, deteră fiecare trei fluiere de mirare, ceea ce însemna că era 
cazul grav; unul dehămă șăuașul și porni pe fugă spre poştă să caute ajutor”. 

(lon Ghica, Scrisori către V Alecsandri, Editura Minerva, București, 1976) 
. Daţi exemple de 4 expresii şi locuţiuni în structura cărora să fie cuvântul „colț”. 
„ Alcătuiţi un enunţ în care verbul „a pomeni” să fie folosit cu alt sens decât cel din text. 
. Indicaţi câte un sinonim contextual pentru cuvintele: „zdruncinată” și „aruncând”. 
. Extrageţi din text două mărci ale subiectivităţii. 
. Identificaţi repetițiile din text şi motivaţi rolul fiecăreia. 
. Argumentaţi în maximum 10 rânduri că textul are caracter descriptiv. 

30 puncte 
II. Alcătuiţi o scrisoare amicală, de maximum 20 de rânduri, cu caracter narativ, în care să relataţi 
întâmplări dintr-o călătorie. 
20 puncte 
III. Având ca suport lecturile obligatorii și cele suplimentare, alcătuiți un eseu structurat de minimum 
două pagini în care să evidenţiaţi raportul Orient-Occident specific societăţii românești de ieri și de azi. În 
redactarea eseului veţi avea în vedere următoarele aspecte: 
* amestecul de elemente arhaice și moderne sesizat de scriitorii studiaţi; 
* atitudinea scriitorilor faţă de elementele de modernitate asimilate din Occident; 
* persistența acestui amalgam în societatea românească în care trăim; exemple din lecturile şi experienţa 
personală; 
* exprimarea unui punct de vedere personal în legătură cu lumea în care trăiţi, privită ca un amestec de 
aspecte și mentalități vechi şi noi. 
40 puncte 
10 puncte din oficiu 

I. Citiţi cu atenţie versurile de mai jos şi răspundeţi la cerințele formulate : 

„Pe verdea margine de șanț/ Creștea măceșul singuratic,/ Dar vântul serii nebunatic/ Pofti-ntr-o zi pe 
flori la danţ./ Întâi pătrunse printre foi,/ Și le vorbi cu voce lină,/ De dorul lui le spuse-apoi,/ Și suspină — 
cum se suspină...// Și suspină — cum se suspină...// Albeaţa lor de trandafiri/ Zâmbind prin roua primăverei,/ 
La mângâierile-adierei/ A tresărit cu dulci simţiri./ Păreau năluci de carnaval/ Cum se mișcau catifelate,/ 
Gătite toate-n rochi de bal/ De vântul serii sărutate,// De vântul serii sărutate.// Scăldate-n razele de sus, / 
Muiate în argintul lunei, /S-au dat în brațele minciunei,/ Și rând pe rând în vânt s-au dus./ lar vântul dulce 
le şoptea,/ Luându-le pe fiecare,/ S$-un valț nebun se învârtea,/ Un valț — din ce în ce mai tare,// Un valt — din 
ce în ce mai tare. 

(Al. Macedonski, Valțul rozelor, reprodus din Opere, vol. II, Fundaţia Regală pentru Literatură și Artă, 
București, 1939-1946) 

1. Identificaţi în text forme arhaice ale unor neologisme. 

2. Precizaţi formele acceptate de normele limbii literare pentru următoarele cuvinte: „primăverei”, „lunei”, 
„minciunei”. 

3. Identificaţi două figuri de stil existente în text şi transcrieţi versurile care vă susțin alegerea. 

. Motivaţi repetiţia ultimului vers din fiecare strofă. 
. Precizați tema poeziei. 
„ Analizaţi ultima strofă a poeziei, evidențiind elementele care îi conferă muzicalitate. 
. Stabiliți ritmul şi rima acestei poezii. 
. Argumentaţi în minimum 6 rânduri că Valțul rozelor are caracter alegoric. 
30 puncte 

II. Prezentaţi în 15-20 de rânduri modul de funcţionare a unui aparat. Subliniaţi în textul realizat 

neologismele folosite. 

20 puncte 
III. Alcătuiți un eseu structurat de minimum 2 pagini având ca temă proza marilor clasici. Veţi avea în 
vedere următoarele aspecte: 
* diversitatea de teme și stiluri în creaţia lui Eminescu, Creangă, Caragiale şi Slavici; 
* exemplificarea, prin referire la textele studiate, a trăsăturilor prozei fiecărui scriitor; 
* încadrarea prozelor într-un curent literar; 
* particularităţi stilistice (cu referire la textele studiate). 
40 puncte 
10 puncte din oficiu 

